
Prije tri godine redakcija Behara uredila je temat posvećen 
Dželaluddinu Rumiju, jednom od najvećih sufijskih mislioca i au- 
tora Mesnevije, pjesničko-duhovnog remek-djela. Nakon njegova 
objavljivanja dobismo brojne pohvale naših čitatelja, ali uočismo i 
iznimnu znatiželju, ako ne i žeđ za tim oceanima nesvakidašnjeg 
znanja zaogrnutih velom tajni. S obzirom na to da na hrvatskom 
tržištu, za razliku od Bosne, uvelike nedostaje islamske litera- 
ture, a potražnja je zaista golema, posebice za onom sufijske 
provenijencije, odlučili smo da sačinimo broj koji bi iscrpno, nara- 
vno, ni u primisli sveobuhvatno, predstavio sufizam (islamsku 
duhovnost). Još je jedan posve nezanemariv razlog: islam se u 
medijima počesto povezuje s fundamentalizmom i terorizmom, 
a ono što je sama suština islama, njegovo srce i duša, sufizam 
naime, ostaje nepoznato i nepristupačano. Osim nastupa Mev- 
levija u zagrebačkom Lisinskom, što mirne duše možemo nazvati 
folklorom, Hrvatskoj nije predstavljena sufijska misao, a mišljenja 
smo da bi trebala biti. Ako na Hrvatskoj televiziji svakodnevno 
gledamo i čujemo o opasnim terorističkim ćelijama u susjednoj 
Bosni i Hercegovini, o tim 'strašnim' vehabijama (uzgred rečeno, 
oni ne priznaju sufijski put), trebao bi netko reći o tome da u Bosni, 
kao uostalom i u drugim zemljama gdje žive muslimani, ima teki- 
ja, ima derviša, ima muslimana koji su svoj život posvetili toleran- 
ciji, koji onome Drugome vazda daju prednost nad sobom, koji se 
odgajaju u duhu ljubavi. Ah, kakve li samo ljubavi! 


Kada sam krenuo sakupljati prijevodnu literaturu, koju objavlju- 
jemo u ovom broju, put me je nanio u bosanske tekije. U jednoj 
zeničkoj tekiji, nakon što sam dobio po što sam došao, šejhu sam 
ostavio nekoliko Preporodovih tiskovina. Nakon nekoliko mjese- 
ci svratio sam opet, da poselamim dobrog dedu (šejha) koji me 
je s tolikom ljubavi ugostio i otpratio. No, šejh me je posjeo za 
stol i rekao: ,Vidiš li ovu sofru, kada sjedneš za nju jesti, nećeš 
dolaziti prljavih ruku i musava lica, jel tako!". Odgovorih mu pot- 
vrdno, ne znajući na što cilja. On potom izvadi nekoliko tiskovina, 
koje sam mu prethodno ostavio i u kojima se nalaze moji članci. 
Zapanjilo me je kada sam vidio da je uz tekst radio bilješke. Da 
skratim, šejha je zabrinuo sarkastičan ton nekih mojih tekstova. 
, Kada sjedaš s dervišima za sofru, moraš doći otvorena srca, 
sinko." Zatim mi je nadugo pričao o derviškom lijepom ponašanju, 
ljubavi i poštivanju prema svemu stvorenom, o Allahu Uzvišenom, 
o tome da se problemi među dervišima dijele a ljubavi množe... 
Poslije toga razgovora često sam razmišljao o njegovoj besjedi 
da su derviši poput vode, pa kao što voda daruje ljude, i derviš je 
darežljiv prema svima. Njegova sofra uvijek je otvorena. 


Jednom prilikom zatekao sam se u sarajevskoj nakšibendijskoj 
tekiji. Tada sam već nešto bio pročitao o sufizmu, barem sam tako 
mislio, pa sam ushićeno tekijskom šejhu i njegovim dervišima 
pričao o tome kako je redakcija Behara zamislila tematski broj o 
sufizmu; da želimo predstaviti rijetka tekijska izdanja, nove pri- 
jevode, najveće sufijske mistike... ,Čekaj, čekaj", prekide me šejh, 
,kakvi mistici?" Bio sam nemalo zbunjen. Šejh se okrenu jednom 
svojem dervišu te ga upita: ,Znaš li ti za neki misticizam?" Ovaj 
klimne glavom kao da ne razumije termin. Okrene se drugom 
dervišu: , Adnane, jesi li ti mistik?" Derviš skromno odgovori: 
Šejh efendi, mislim da nisam." Tada mi je šejh objasnio da su- 
fizam nije misticizam, da taj termin nije ispravan, jer ono što drugi 


vide ,mističnim" dervišu je posve realno. Drugo, derviši ne hodaju 
po nekim mističnim astralnim gorama, nego po zemlji, to je u svo- 
joj biti put realizma, put čvrstog hodanja po zemlji. Usuprot tome, 
mnogi zapadnjaci pokazuju izrazit senzibilitet za sufizam, jer ih 
zanima njegova tzv. mistična strana. Za puninu sufizma, kao sveo- 
buhvatne i suštinske nauke, i tarikata, kao upotpunjenog načina 
života vjere i traženja istine, pritom, dakako, nisu zainteresirani. 
Sjećam se da me je jedna gledateljica, nakon izvođenja Preporo- 
dove dramske predstave .,,Mesnevija" u kojoj glumim, razočarano 
upitala da kakve veze Rumi ima s islamom. Nažalost, neke su 
zapadnjačke interpretacije sufizma, upravo zbog njegove univer- 
zalne poruke ljubavi i mira, dovele do toga da su ga lišili njegovog 
temelja i ishodišta - islamskog Šerijata. Svi bi odmah ezoteriju, 
malo koga zanima prašina, malo koga zanima služenje. Sufizam 
je još poznat i pod nazivima tarikat i tesavvuf, a označava duhovnu 
disciplinu koja je zasnovana na ispravnom vjerovanju i pokor- 
nosti Šerijatu, kojom se postiže čišćenje duše posredstvom zikra 
i razvijanju ljubavi prema Allahu dž.š. i Njegovu poslaniku Mu- 
hammedu a.s. Dakle, nema sufizma bez Šerijata, osnove svakog 
muslimana, i dervišluk se ne može svesti na neku vrst iskrivljenih 
zapadnjačkih verzija, kao što je vježbanje joge. Kada duhovnu dis- 
ciplinu lišite njenih ishodišta i temelja, ona se uruši, i ostaje vam 
samo gola gimnastika. 


Elem, nastavio sam razgovor sa šejhom, a derviši su se počeli 
smijati kada bih govorio. Počeo sam se osjećati malehan pred tim 
čovjekom koji mi je svojom skromnošću pokazivao da me uvažava 
i da će mi pomoći sakupiti materijale. ,,Kužite li, šejh efendija? Mi 
bismo željeli predstaviti sufijsku poruku mira i ljubavi, kužite li, a 
oni su opterećeni predrasudama o islamu, kužite li..." Baš sam 
se bio okuražio, inspiriran šejhovom dobrotom i sposobnošću da 
pažljivo sluša. Odgovarao mi je: , Kontam, sinko, ja, ja, kontam, 
kontam...", a derviši su se sve više smijali, i nije bilo zlobe u tome, 
već radosti s osmijehom, jer čovjek namrgođena lica i nabusita 
pogleda ne može biti blage duše. Zato je derviš uvijek nasmijan. 
Lice čovječe je ogledalo srca njegova. Nakon što se šejh povukao u 
svoj mir, prišao mi je jedan njegov nasmijani derviš i, oponašajući 
zagrebački žargon, obratio mi se: ,Zagrepčanec, jesi li sve skonto 
što ti je šejh rekao, jer on je svakako skužio što si ti govorio. Tada 
shvatih čemu su se smijali derviši. Međutim, ja i dalje nisam ništa 
skonto, a Šejh je sve skužio. Nakon godinu dana, na sarajevskoj 
čaršiji, čuo sam, doduše podosta izmijenjenu, hikaju o tome kako 
su se derviši smijali dok je neki Zagrepčanec šejhu uporno gov- 
orio: ,,Kužite li, šejh efendija", a on njemu odgovarao: ,,kontam, 
kontam, sinko." Tako je i ova zagrebačka sintagma ušla u sufijsku 
hikaju, mašallah. 


Ovaj tematski broj zamišljen je, prema uredništvu dostupnim ma- 
terijalima, kao predstavljanje glavnih sufijskih svjetonazorskih 
koordinata. Također, redakcijska želja bila je upoznati čitatelje 
s najpoznatijim velikanima, naravno i njihovim suvremenim 
baštinicima, sufijske misli. Tekstovi su prevođeni s perzijskog, en- 
gleskog i njemačkog jezika. Od srca zahvaljujemo svim suradnici- 
ma i prevodiocima na nesebičnoj pomoći u izradi ovoga tematskog 
broja Behara. 


Filip Mursel Begović 

Znaj, brate, da čovjek nije stvoren šale radi 
ili slučajno, već majstorski sazdan za cilj uzvišeni 


Ebu Hamid el-Gazali 


Piše: Šejh Ragib Robert Frager El-Džerrahi 


Već hiljadama godina sufizam nam nudi put na kojem se 
može napredovati ka "uzvišenom cilju" samoostvarenja, 
dostignuću suštine našega bića. Sufizam je put ljubavi, put 
znanja, put predanosti Uzvišenom Allahu. 

Ne postoji samo jedan sistematski način da se razmatra su- 
fijsko učenje, niti se ono u potpunosti može prenijeti samo 
riječima. Mudrost sufizma može se pronaći u pričama, po- 
eziji, umjetnosti, kaligrafiji, zikrovima', duhovnim vježbama, 
filozofskim knjigama, ibadetima? i u semau? derviša. 


Sufizam je često opisan kao put koji se u isto vrijeme odnosi 
na izvor i odredište. Sufizam ima za cilj uklanjanje svih zas- 
tora koji stoje između sufije i Allaha. Putujući ovim putem 
sufija stječe znanje istinske realnosti. Allah je najuzvišenije 
Biće, a ne ovaj pojavni svijet mnoštva. Sarradž kaže: "Sufije 
su ljudi koji vole Allaha više od svega, i koje Allah voli više 
od svega." 


Za sufije, ne samo ljubav nego i samospoznaja vode ka bliz- 
ini Svevišnjeg Allaha. Sufijski mislilac Ebu Hamid el-Gazali 
kaže: "Istinska samospoznaja sastoji se u pronalaženju 
odgovora na sljedeća pitanja: ko si ti u samom sebi i 
odakle dolaziš?; kuda ideš i koji je smisao tvoga boravka 
na Zemlji?; u čemu je sadržana tvoja istinska sreća i tajan- 
stvenost?" Mnoge nevolje, one ovosvjetske, realne, kao i 
one imaginarne, često nas sprečavaju i ubijaju nam volju da 
tražimo ovo unutarnje znanje. Historičari često definiraju 
sufizam kao skrivenu bit islama i vežu njegovu pojavu sa po- 
javom islama, okvirno u devetom stoljeću nove ere, mada, 
po mišljenju mnogih sufija, suštinska istina sufizma živi u 
svim religijama. Temelji sufizma oslanjaju se na vanjske 
religiozne obrede isto kao i na život utemeljen na moralu i 
etičkim principima. Korijeni stabla religije utemeljeni su na 
religijskim obredima i principima koji ponašanje u društvu 
smatraju veoma značajnim. Islam, sa svojim duhovnim 
disciplinama, čini grane stabla koje sufiju vode u visine ka 
onom Beskrajnom. Plod sa toga stabla je Istina, Bog. 


U svom univerzalnom obliku, sufizam je postojao i prije is- 
lama. Prije vremena Božijeg poslanika Muhammeda a.s., 
religijski zakoni zamrli su u Arabiji, a Arapi izgubili ra- 


1 zikr — prisjećanje, prizivanje Allaha Uzvišenog, bilo u krugu derviša ili samostalno, 
tiho u srcu ili na glas. 

ibadeti - djela pobožnosti, vjerski obredi 
3 sema - izvorno slušanje Božijeg glasa u sebi, ritualni ples derviša. 


zumijevanje za etiku i moral. Bez vanjskih obreda, islam- 
skog zakona (šerijata) i moralnih principa, ne može biti ni 
unutarnje prakse sufizma. Prihvatanje moralnih i etičkih 
učenja islama proizvelo je povoljnu klimu u kojoj je došlo do 
razvoja sufizma i njegovog procvata. Sufizam je skrivena bit 
svih Božijih objava, baš kao što rijeka ostaje nepodijeljena 
i jedinstvena, mada teče kroz mnoge zemlje, i u svakoj je 
ljudi smatraju isključivo svojom, svaki duhovni put na kraju 
ima isti cilj - direktno iskustvo Božanskog. 

Osoba koja slijedi put sufizma naziva se sufija, derviš ili 
fakir. Riječ suf na arapskom jeziku ima više značenja, a 
neka od njih su 'čistoća' i vuna". Riječ derviš jeste perzijs- 
ka riječ koja je nastala od korijena ,,dar'" ili ,vrata'. Ona se 
odnosi na osobu koja luta od vrata do vrata". Isto tako, ova 
riječ može predstavljati osobu koja stoji na pragu između 
svjesnosti o ovome svijetu i svjesnosti svijeta Božanskog. 
Riječ fakir je arapska riječ za siromaha. U sufizmu se to ne 
odnosi na osobu koja je siromašna u svjetovnom bogatstvu 
nego na osobu koja je u stanju ,,duhovnog siromaštva", tj. 
to su oni čija su srca prazna od svega, srca koja su svjesna 
da ništa ne mogu učiniti bez Allahove pomoći. Oni znaju da 
nema ničega drugog na šta se čovjek može osloniti u ovome 
svijetu, oni traže utočište samo kod Allaha. 


Sufizam se najviše pojavljuje na Bliskom Istoku i islamskim 
zemljama, ali njegove ideje, praksa i učitelji mogu se naći 
diljem svijeta. Sufije se mogu naći među svim narodima. 
Kao i svaka drugu vjerodostojna tradicija, sufizam poprima 
mnoštvo vanjskih obličja u skladu sa različitim kulturama i 
sredinama u kojima se upražnjava. Sufijske grupe postoje 
već stoljećima na Bliskom istoku, sjevernoj Africi, Evropi, 
centralnoj Aziji, Indiji, Pakistanu, Indoneziji i Kini. U ne- 
kim zemljama sufizam je dobro znan i naširoko prihvaćen. 
U nekim drugim sufizam se smatra krivovjerstvom il čak 
subverzivnom djelatnošću zbog njegove karakteristike da 
posjeduje veću ljubav prema duhu zakona negoli prema pi- 
sanoj riječi. 


TEMELJI SUFIZMA 

Riječ islam arapskog je porijekla i ona označava 
,potčinjenost Allahovoj volji". To je duhovna tradicija koja je 
svijetu obljavljena preko Poslanika Muhammeda - neka je 
Božiji blagoslov i mir na njega. Cilj islama jeste biti u har- 
moniji sa Allahom Uzvišenim, potčiniti našu volju Njegovoj. 
Prva kur'anska objava datira iz godine 610. Islamska era 
počinje godinom 622. god. nove ere, kada je Božiji Poslanik 
prešao iz Meke u Medinu zbog progona od vodećih ljudi u 
Meki koji nisu mogli prihvatiti monoteističko i univerzalno 
učenje islama. 

Islam se pojavljuje u Kur'anu kao nastavak prijašnje 
monoteističke tradicije koja je sukcesivno bila objavljivana 
poslanicima Ibrahimu, Musau i Isau - neka je Božiji bla- 
goslov i mir na sve njih. U jednom hadisu" stoji: "Ja vam 
nisam donio novu vjeru. Donio sam vam drevnu vjeru u 
njenom nepromijenjenom, izvornom obličju. " 


Islam pridaje ogromnu važnost poštenju, milosrđu, služenju 
i ostalim vrlinama na kojima su sazdani čvrsti temelji 
duhovne prakse sufizma. Moral, etika i discipliniran život 
jesu poput čvrste posude kroz koju neće procuriti, i tako se 
izgubiti, sufijska spoznajna iskustva. Riječi su moga prvog 
učitelja šejha Muzaffera Ozaka: "Sufizam bez islama jeste 
kao svijeća koja gori na otvorenom prostoru, bez zaštite 


Rane sufije su nosile vunene ogrtače, dok im je ideal bio unutarnja čistoća 
Mnogi derviši išli su od vrata do vrata, tražeći hranu ili smještaj 

hadis — govor i djelovanje Poslanika, s.a.v.s. 

Tj. donio sam nove puteve kojim drevna religija može iznova da poteče 

koju bi joj pružala lampa. Tu su i vjetrovi koji mogu ugasiti 
svijeću. Ali ako imate lampu, njeno staklo će zaštititi pla- 
men, i svjetlost svijeće neće se ugasiti." 

Većina sufija vjeruje da i u ostalim religijama i duhovnim 
tradicijama postoji ista suštinska istina. Mnoštvo poslani- 
ka i duhovnih učitelja mogu se porediti sa sijalicama koje 
osvjetljavaju sobu. Sijalice su različite, no struja dolazi iz 
jednog izvora; taj izvor je naš Stvoritelj. U biti, to je ista sv- 
jetlost, svaka pojedinačna sijalica prima struju iz istog iz- 
vora. Kvalitativni karakter svjetlosti je u osnovi jedinstven, 
kao što je jedinstven i sam izvor. Svi Božiji poslanici bili su 
nadahnuti snagom istog izvora i donijeli su istovjetnu sv- 
jetlost, iste temeljne istine čovječanstvu; stoga sufije vje- 
ruju da zanijekati makar i jednog Božijeg poslanika znači 
nijekati njihovu univerzalnu poruku i zajednički izvor. Kada 
sijalice poredamo u nizu, tako da struja teče iz jedne sijalice 
u drugu, dovoljno je da jedna sijalica otkaže pa da se dotok 
struje prekine. 


Sufizam nas uči da su sve velike religije i njihovi duhovni 
učitelji poslani od Jednog Boga. Oni su bili istinski učitelji 
i njihova učenja su bila istinita. Njihova učenja potiču iz is- 
tog Božanskog izvora. Ne postoji suštinska razlika između 
raznih duhovnih učitelja i onoga što oni donose; osim što 
neke sijalice daju više svjetlosti, i, shodno tome, svjetlost 
nekih učitelja obasjava veći dio čovječanstva. Sufije vole 
i prihvaćaju sve, jer vjeruju da je svima nama Bog slao 
mnoge poslanike, no, On je Jedan kao i Njegova poruka. 
Razlike u religijama vode porijeklo od ljudi, dok je istina u 
svim religijama jedna i vodi porijeklo od našeg Stvoritelja. 
U Božije prijatelje spadaju oni koji imaju sposobnost da ra- 
zumiju istine vjere i praktično ih primjenjuju u svom životu. 
Mada je teško prepoznati Božijeg prijatelja i istinskog su- 
fiju, jedan od znakova prepoznatljivosti je da takav čovjek 
budi, nadahnjuje i povećava ljubav i predanost Bogu onima 
koji to iskreno traže. 


Osnovna karakteristika Božijih prijatelja jeste da njih Allah 
voli, i da oni vole Njega. Isto tako, zbog toga što su blizu 
Stvoritelju, njihovim molbama često se udovoljava. Mnogi 
Božiji prijatelji su skriveni. To znači da se njihov vanjski 
život ne razlikuje od života koji vode ostali ljudi, dok je nji- 
hov unutarnji život obasjan Božanskom prisutnošću. Kaže 
se da Allah skriva takve ljude i one koji Ga vole, stoga većina 
ljudi smatra Božijim prijateljima one koji to nisu. Tako 
skriveni, Božiji prijatelji imaju dovoljno vremena i prostora 
da se posvete Voljenom. Riječi Božijih prijatelja mogu vas 
duboko nadahnuti, ali da bi postali istinski sufija, morate 
proći duhovnu školu. U sufizmu to uopćeno znači da mor- 
ate pronaći učitelja i krug duhovnih tragača koji pripadaju 
nekom od sufijskih redova." 


Sufije se obično sastaju po nekoliko puta sedmično radi 
obavljanja zajedničke molitve, zikra, te izučavanja sufi- 


8 Dok se većina sufija i derviša vežu za neki sufijski red ili tarikat, to ne mora biti apso- 
lutno pravilo, jer su najveće sufije upravo živjeli u doba kada sufijskih redova nije ni bilo; pa i poslije 
uspostavljanja prvih derviških redova; Ibn Arebi, jedan od najvećih sufija, nije pripadao derviškom 
redu. 

jskih tekstova i druge duhovne prakse. Sami se ne možete 
podučiti sufizmu niti duhovno razviti sopstvenim snagama, 
kao što se ni doktor niti inženjer bez škole ne može postati. 


SUFIZAM I ISLAM 

Jedno od najčešćih pitanja koja se postavljaju sufijskim 
učiteljima jeste sljedeće: "Da li je moguće postati derviš, 
bez obaveze da se postane muslimanom?" Prema nekim 
izvorima, smatra se da univerzalne istine sufizma može 
upražnjavati svaki onaj koji iskreno traži, bio on musliman 
ili ne. Međutim, u sufijskim krugovima prevladava mišljene 
da to nije moguće: ako niste musliman, ne možete postati ni 
derviš. Po njima, prakticiranje sufizma vuče svoje korijene 
u praksi i obredima islama. Mada derviš ne može postati 
svaki onaj koji za sebe kaže da je musliman, oni koji žele 
putovati stazom derviša moraju biti iskreni u onome što vje- 
ruju i što im islam nalaže. 


Šejh Safer, starješina halveti-džerrahijskog tarikata, kaže 
da su vanjski obredi islama samo početak, te da postoji 
unutarnji i vanjski oblik molitve. Možete klanjati i pedeset 
godina, ali morate znati da molitva nije samo obavljanje na- 
maskih ruknova?. Namaz nije samo stvar forme. Vaše srce 
mora biti prisutno za vrijeme namaza, ono se mora otvoriti 
i uspostaviti vezu za Allahom". S vremenom, kada derviš 
uznapreduje, on postiže nivo unutarnjeg, neprekidnog na- 
maza. To je krajnji cilj sufijske prakse. No, za takvo nešto 
potrebna je potpuna iskrenost. 


Allah, dž.š., daje tri velika blagoslova onima koji ga 
vole. To su islam (predanost Allahu), iman (vjera) i ih- 
san (svijest o prisutnosti Allaha). To su tri znaka koja go- 
vore o napredovanju salika!'! na duhovnom putu. Islam je 
potpuna potčinjenost i predanost volji Allaha Svevišnjeg i 
prihvaćanje učenja koje se nalazi u Kur'anu. Iman je vjera 
koja se s vremenom iz glave mora spustiti na srce, i, kao 
takva, ona predstavlja unutarnji aspekt islama. Ihsan znači 
lijepo djelovati". Vjernik koji nastoji zadobiti ihsan morao bi 
,obožavati Allaha Uzvišenog kao da ga vidi, ili ako to nije u 
stanju morao bi djelovati sa sviješću da Allah u svakom tre- 
nutku vidi njega". Osobe koje potpuno razviju ihsan u svako 
vrijeme su svjesne Allaha i dostigle su cilj sufizma. Do ove 
duhovne stanice moguće je stići putem sufizma, to jest kroz 
određenu duhovnu praksu i disciplinu. Na tom putu derviš 
mora biti vrijedan i iskren. 


Ako to bude volja Allaha Uzvišenog, trud derviša će uroditi 
plodom. Ovo je istina, kako na duhovnom, tako i na ma- 
terijalnom planu. Mnogi ljudi vrijedno rade, ali milioner ne 
postane svako ko se trudi. No, neki to postanu ako to želi 
Svevišnji Allah. Na isti način, neki ljudi postanu uspješni na 
duhovnom putu i dosegnu duhovnu stanicu stalne svjesnos- 
ti Allaha. Krajnji rezultat je u Njegovim rukama. Neki ljudi 


oj ruknovi - razni položaji tijela u namazu 

10 namaz je perzijska riječ za molitvu, dok arapska riječ salat znači uspostavljanje veze 
sa Allahom, nastala je od korijena riječi sila, što znači veza. 

11 salik — duhovni putnik 


dosegnu ovu krajnju duhovnu stanicu za četrdeset dana, a 
neki za četrdeset godina. Neki se opet trude cijeli svoj život, 
a ipak ne dosegnu krajnji cilj. Najbolje je ne razmišljati o 
tome i prepustit se volji Allaha Uzvišenog. 


ČETIRI NIVOA U SUFIZMU 

Postoji četiri nivoa prakse i razumijevanja u sufizmu; sva- 
ki je sazdan na stepenu koji se nalazi ispod njega. To su: 
šerijat (vjerski zakon), tarikat (duhovni put), hakikat (istina) 
i marifet (spoznaja). 


Šerijat je osnova za tri naredna stepena. Šerijat se sastoji 
od islamskog učenja, temeljne etike i morala koji se mogu 
pronaći i u drugim religijama. To učenje pomaže nam da ne 
zalutamo i živimo ispravno na ovom svijetu. Slijediti sufizam 
bez šerijata je isto što i graditi kuću na pijesku. Bez ured- 
nog života, izgrađenog na čvrstim moralnim i etičkim prin- 
cipima, ne može se krenuti duhovnim putem. Na arapskom 
jeziku šerijat znači put". To je jasna staza, dobro utabani put 
koji svako može slijediti. 


Drugi stepen je tarikat. Tarikat označava put u pustinji koji 
beduin mora preći kada putuje iz oaze u oazu. Ovaj put nije 
jasno ocrtan kao, recimo, autoput, on nije čak ni vidljiv. Da 
bi pronašli put u pustinji morate dobro poznavati tu oblast 
ili morate imati vodiča koji zna odredište puta, kao i putoka- 
ze ili znake na putu koji će nas odvesti do tog odredišta. 
Baš kao što se šerijat odnosi na vanjsku dimenziju religije, 
tarikat upućuje na unutarnju praksu sufizma. Vodič koji vam 
je potreban za to putovanje jeste šejh ili sufijski učitelj". 
Šerijat čini svakodnevni život čistim i privlačnim. Tarikat je 
načinjen radi pročišćenja našeg unutarnjeg života. Svaki od 
ova dva vida međusobno se podržavaju. 


Treći stepenje hakikatiliistina. Hakikat ukazuje na unutarnje 
značenje duhovne prakse i učenja koja nalazimo u šerijatu 
i tarikatu. To je direktno iskustvo viših duhovnih stanica u 
sufizmu, direktno iskustvo Božijeg prisustva unutar nas. 
Bez ovoga iskustva vjernik putuje na slijepo, pokušavajući 
slijediti one koji znaju put i koji su dosegli stanicu hakikata. 
U dostignuću hakikata potvrđuju se i učvršćuju prakse prva 
dva stepena. Prije stanice hakikata svaka duhovna praksa 
je samo imitacija. Bez dubljeg razumijevanja koje dolazi s 
iskustvenom spoznajom, vjernik u biti samo mehanički sli- 
jedi učenje i duhovnu praksu drugih. 


Četvrti stepen jeste marifet ili spoznaja. Marifet spada u 
domen mudrosti ili spoznaje viših duhovnih istina. Ovaj 
nivo unutarnjeg znanja iznad je hakikata. Više nego li 
trenutačno duhovno iskustvo, marifet se odnosi na pos- 
tojano stanje harmonije između roba i Allaha, dž.š. To je 
istinska spoznaja Stvarnosti koju rijetko ko dostigne. To je 
stanica poslanika, nebija"? , mudraca i evlija'/. Veliki sufija 


12 Šejh ili sufijski učitelj nije neophodno onaj koji pripada nekom sufijskom redu ili tekiji. 
Pored onih vidljivih i dostupnih šejhova, zasigurno postoje i oni koji su skriveni. Ibn Arebi nam govori 
o šejhovima zaduženja i šejhovima znanja; tekijski šejhovi su šejhovi zaduženja, a šejhovi znanja su 
skriveni. 

ta nebij - vjerovjesnik 

14 evlija - Božiji prijatelj 

Ibn Arebi objašnjava ova četiri stepena na sljedeći način: 
"Na nivou zakona (šerijata) postoji moje i tvoje". To znači da 
su zakonom zagarantirana prava pojedinca i moralni odnosi 
među ljudima. Na nivou tarikata kaže se: 'moje je tvoje i 
tvoje je moje'; od derviša se očekuje da se ponašaju bratski 
jedni prema drugima i da otvore svoje domove, svoja srca 
i svoje novčanike među sobom. Na nivou hakikata nema 
'ni moga, a ni tvoga'. Sufija koji dostigne ovaj nivo shvaća 
da sve stvari dolaze od Allaha Uzvišenog, da smo mi samo 
privremeni korisnici tih stvari i da nam u biti ništa ne pripa- 
da. Oni koji su spoznali Istinu, izdigli su se iznad vezanosti 
za ono što posjeduju, iznad vezanosti za bilo šta vanjsko ili 
materijalno, uključujući društveni položaj i slavu. Na nivou 
marifeta (spoznaje ne-podvojenosti), nema 'ni mene, a ni 
tebe'. Na ovome nivou suUfija spoznaje da je sve dio Allaha i 
da niko nije odvojen od Njega." 


Zakoni koji važe na jednom nivou, ne moraju važiti na višem 
nivou razumijevanja. Naprimjer, vanjsko prakticiranje pos- 
ta je stvar obaveze po šerijatu, ali na putu sufija jedan od 
suštinskih razloga za post jeste razvijanje samodiscipline 
te obuzdavanje požude i niskih poriva duše. Ako je osoba 
ponosna time što posti, taj post je, uopćeno gledajući, 
zakonit, dok se na putu sufija takav post ne smatra is- 
pravnim. 

Za drugi primjer poslužit ćemo se čuvenom pričom o Men- 
suru al-Halladžu - neka je Allah zadovoljan njime, nad kim 
je izvršena smrtna kazna nakon što je rekao: , Enel-Hakk" 
(.Ja sam Istina"). Jedno od devedeset i devet Allahovih li- 
jepih imena jeste Hakk, i, po zakonu šerijata, apsolutno 
je zabranjeno sebe nazivati Hakkom. Po tradiciji, kazna 
za ovakvo teško krivovjerstvo je smrt. Međutim, sa višeg 
stanovišta Istine, ono Božansko je prisutno u svakoj 0so- 
bi, On živi u srcu našeg srca. U najdubljim porama našega 
srca žive Božanske kvalitete, i svaku bismo osobu trebali 
poštovati kao hram Božiji. Prenosi se da je sufija Džunejd 
Bagdadi, kada su ga upitali o Halladžu, rekao: "Ja sam neis- 
tina; zar je to trebao da kaže?" 


LJUBAV I ZIKR - OTVARANJE SRCA 

Za velikog sufijskog učitelja Dželaluddina Rumija, ljubav je 
jedina snaga koja može nadići stege razuma, labirinte znanja 
i ograničenost obične svijesti. Ljubav, koju je on doživio, nije 
bila senzualne prirode; ona bi se preciznije mogla odrediti 
kao univerzalna ljubav prema svemu stvorenom. Ta ljubav 
jeste snaga koja stalno raste da bi dostigla svoj vrhunac u 
jasnoj spoznaji da ne postoji ništa u ovom i budućem svijetu, 
a da ne osjeća ljubav ili nije voljeno. Rumi kaže: 


,Ti sazda ovo Ja' i Mi' kao krunu stvaranja, 
Da bi se samim Sobom igrao, igre obožavanja. 


Naposlijetku, svako Ja' I Mi' jedna će duša postati, 
Svaka duša će na kraju u Voljenom nestati..." 


Viđenje Boga kao Voljenog nije strano ni kršćanskim ni sufi- 
jskim tekstovima, a dolazi kao posljedica direktnog iskust- 
va. Moj učitelj Šejh Muzaffer rekao je: "Ljubav je Božanska 


suština, put sufija jeste put ljubavi... Onaj koji gleda očima 
ljubavi vidi dobrotu i ljepotu u svemu. To znači učiti iz svega, 
u svemu prepoznati Božije darove i Njegovu velikodušnost; 
bitizahvalan na svemu što nam je On podario." Sufije usmjer- 
avaju svoje srce ka Božanskoj ljubavi i njima se ljubavlju 
uzvraća, baš kao što u odnosu između dvije osobe ljubav 
jedne budi ljubav druge. Sufije govore: "Ako zakoračite dva 
koraka prema Allahu, On će potrčati prema vama." Ljubav 
spaja zaljubljenog sa njegovim Voljenim. Rumi kaže: 


"Potroših život, srce, potroših oči svoje, 
Jer mišljah da ašik I Voljeni su dvoje. 


No sada saznah nešto, suhog Zlata vrijedno, 
Gdje ja vidjeh dvoje, bijaše samo jedno." 


Na određenoj stanici puta ljubavi, Voljeni se otkriva i počinje 
da nas pomaže, mameći nas sve bliže i bliže Sebi. U tom 
procesu, svaki trud i nastojanje na kraju dostižu svoj vrhu- 
nac u potpunoj predanosti. Putem predanosti sufija se budi 
iz sna nesvjesnosti o prisustvu Allaha, te tada biva vođen 
Božanskom rukom. Šejh Muzaffer objašnjava: 


"OČI iskrenog ašika ne vide drugo do Boga. 
Njegovo srce zna samo za Voljenoga. 
Gospodar postaje vid kojim on gleda, 
ruka kojom hvata, govor kojim govori... 
Taj derviš bi umro bez te ljubavi. 

NI za tren bez nje ne bi mogao Živjeti. 
Ljubav je njegov život, zdravlje, topli dom. 
Ljubav ga u ruinu pretvara, 

oči mu suzama natapa, 

za njega lijeka nema bez sastanka. 

Samo sastanak s Voljenim 

u život ga može vratiti, 

samo sjedinjenje njega može spasiti..." 


Srce derviša se otvara prisjećanjem i prizivanjem Allaha - 
zikrom, koji spada u jednu od temeljnih praksi sufizma. Ebu- 
Hamid el-Gazali, u svojoj knjizi ,,Prizivanja i molitve", navodi 
da zikr ima četiri osnovna značenja. Kao prvo, zikr je čin 
neprekidnog nastojanja da se dosegne svjesnost o Allahu. U 
tom smislu, zikr je sušta suprotnost nemarnosti i zaboravu. 
I molitva, namaz, u nekom smislu, također predstavlja čin 
prisjećanja. Namaz poziva sufiju ka Božijem prisustvu. Kao 
drugo, zikr je ponavljanje duhovnih formula ili Božijih ime- 
na, kao što su ,,La ilahe ilallah" (,,Nema boga osim Allaha"); 
,Allah"; .Ja Hajj" L.O Živi"); ili Ja Hakk" (0 Istiniti"). Ova 
praksa prizivanja zahtijeva iskrenost namjere, svjesnost, 
koncentraciju, upućenost, opunomoćenje i posvećenost toj 
praksi. Ovakvo, vokalno ponavljanje duhovnih formula, na- 
ziva se zikr jezikom. 


Treća vrsta zikra je privremeno, unutarnje, stanje u kojem 
svjesnost o Allahu potpuno obuzima sufiju i on postaje 
istinski oslobođen bilo kakvih briga o ovome svijetu, bilo to 
makar i na trenutak. Ovaj zikr ili prisjećanje naziva se zikr 
srca. 

Četvrta vrsta zikra je duboka i postojana, unutarnja, stanica 
na kojoj prizivanje i svjesnost postaju stalni. Ovaj zikr se 
naziva zikr duha - ruha. 


Većina derviških redova sastaje se i više puta sedmično radi 
zikrullaha - obreda spominjanja Allaha. Tu oni prizivaju 
Allaha Uzvišenog spominjući i ponavljajući Njegova lijepa 
imena. Postoji devedeset devet Njegovih lijepih imena ili 
Božijih esmata, koji su nam otkriveni u časnom Kur'anu. 
Neka od njih jesu: Milosrdni, Vječni, Vječno Živi, Mir, Snaga, 
Slava i Moć. Svakom derviškom redu dato je, putem snova 
i vizija, pravo da prizivaju neka od ovih imena. Kada derviši 
prizivaju Allaha, oni se u isto vrijeme prisjećaju da je On 
uvijek s njima. 


Derviši nastoje praktikovati jedinstvo daha, zvuka i pokreta 
u obredu zikra. Jedinstvo među samim dervišima približava 
ih Allahu, koji i sam jeste Jedinstvo. Idealno, pokreti derviša 
se stapaju u jedno tijelo i dobija se dojam kao da se samo 
jedan derviš pokreće; oni prizivaju Allahova lijepa imena 
jednim glasom, dišu jednim dahom. Za vrijeme tog obre- 
da prisjećanje se s jezika spušta na srce, a potom iz srca 
prelazi u ruh. Na arapskom jeziku zikr, u isto vrijeme, 


označava ponavljanje i prisjećanje. Zikr jezikom jeste sami 
početak ove prakse, često ne više od mehaničkog ponavl- 
janja. No, kada smisao i snaga riječi koje ponavljamo stanu 
istinski djelovati, srca nam počne preplavljati val sreće i 


blaženstva, a čežnja za Bogom se neizmjerno poveća. Tada 
smo ušli u stanje srčanoga zikrullaha. Velika čežnja za Alla- 
hom Uzvišenim znak je Njegovog prisustva u nama. Duhov- 
na čežnja, sama po sebi, neizostavna je stanica na putu do 
Njega. Ovo stanje se naziva zikr ruha ili prisjećanje duha. 
Božiji poslanik Muhammed), a.s., rekao je: ,,Uzvišeni Allah 
sačinio je glačalo za svaku stvar koja tamni, naša srca čiste 
se zikrullahom." 


Sufije vjeruju da, prije nego što je stvoren ovaj materijalni 
svemir, svi smo mi bili ruhovi u svijetu ervaha"". Tada se 
Uzvišeni Allah obratio svim dušama: "Zar Ja nisam vaš 
Gospodar?" Duše odgovoriše: "Bela" ("Da, zaista")'$. Sufije 
se prisjećaju tog stanja u kojem su znali šta oni, u biti, jesu: 
oni su znali Allaha i bili su bliski Njemu. 


ŽIVOT NA OVOME SVIJETU - SLUŽBA I ZAHVALNOST 
Jedan od osnovnih sufijskih principa je živjeti običnim 
životom na ovome svijetu, a ipak težiti najuzvišenijim 
duhovnim ciljevima. Služiti drugima, u pravom smislu 
riječi, znači služiti Allahu, te sufije smatraju da je ta služba 
najuzvišeniji vid pobožnosti. Nije dovoljno samo voljeti ili 
jednostvavno znati. Mi moramo djelovati u skladu s našim 
znanjem i našom ljubavi. 


15 ruh — duh, ervah — praiskonski svijet ruhova 
16 Kur'an; sura El - E'raf, 172. 

Biti derviš znači voljeti i služiti druge. Derviši nastoje vol- 
jeti jedni druge, govoriti pažljivo, biti ljubazni jedni prema 
drugima, a isto tako i služiti jedni druge. To bi u stvarnosti 
trebala biti dužnost svakog ljudskog bića. Postoje dva uvjeta 
koja se traže od svakog derviša. Prvi je da uvijek ima na 
umu ko ga je stvorio, da slavi Allaha Uzvišenog i da mu bude 
zahvalan. Drugi je da služi svemu stvorenom, počev od ljud- 
skih bića pa do životinja i biljaka. Božiji Poslanik, a.s., rekao 
je: "Najbolji je onaj koji je najkorisniji drugima." 


Obožavati Svevišnjeg Allaha dužnost je derviša, a služenje 
drugima jeste vid obožavanja Njega. Služenje svemu 
stvorenom derviša približava Allahu. Svaki derviš, baš kao 
i svaki drugi čovjek, ima svoje svjetovne dužnosti. Derviši 
se moraju brinuti o drugima i moraju raditi. Derviši rade i 
služe drugima zarad samog Allaha, i samo tada njihov rad 
postaje obožavanje. Uopćeno govoreći, oni koji najviše služe 
postižu najveći napredak na sufijskom putu. 

Kroz službu, kao duhovnu praksu, derviš se približava 
Svevišnjem Allahu. Najviša stanica za svako ljudsko biće 
jeste postati Božiji rob i instrument pomoću kojeg Allah 
pomaže svemu stvorenom. Allah je rekao: "Kada zavolim 
Svoga roba, Ja postanem sluh njegov te on sa Mnome čuje; 
vid njegov te on sa Mnome vidi; govor njegov te on sa Mnome 
govori; ruka njegova te on sa Mnome hvata." Služba je 
proizvod ljubavi. Ljubav prema ljudima nadahnjuje derviša 
da im predano služi. Allah daje ova prelijepa svojstva ljubavi 
i služenja čovječanstvu, i ništa na cijelom svijetu nije slađe i 
uzvišenije od ovih čudesnih kvaliteta. Najstojeći prije svega 
da bude rob Allaha Uzvišenog, derviš potom služi Božijoj 
kreaciji. Čak je i zalijevanje cvijeća jedan vid služenja. 


Neki siromasi jednom upitaše hazreti Aliju, neka je Allah 
zadovoljan s njime, na koji bi način oni mogli pomoći drugi- 
ma. Nisu imali viška ni novca ni hrane. On im reče: "Bar 
se prijatno nasmiješite drugima, učinite sve što možete da 
se ljudi osjećaju ugodno." Prije par godina grupa Talijana 
posjetila je tekiju u Istanbulu. Godinu nakon toga, većina ih 
je ponovo došla u posjetu. Oni nisu postali derviši ni musli- 
mani, ali ljubaznost i nasmijana lica derviša nagnala su ih 
da se vrate. Izraz ljubaznosti i radosti je odraz zadovoljstva 
u srcu derviša. 


Šta je bolje, voljeti ili biti voljen? Ovo pitanje je vrijedno 
pažnje. Za suUfiju bolje je voljeti, jer ako volite druge, i oni će 
vas voljeti. Voljeni su oni koji iskreno vole. Cilj sufije jeste da 
bude prihvaćen kao ašik od strane Mašuka'/'. Prenosi nam 
šejh Attar Nišapuri, Allah posvetio tajnu njegovu, da je neki 
sufija, jednom prilikom, sreo ženu na obali mora te je upita 
šta je kraj ljubavi. Ona mu odgovori: "O bezumniče! Ljubav 
nema kraja!" On upita: "Zašto?" "Zato što ni Voljeni kraja 
nema", reče mu ona. 

Najbolji način da izrazimo zahvalnost Uzvišenom Allahu 
jeste da Mu robujemo i da Ga obožavamo. Bog je sačinio 
Svoju beskrajno šaroliku kreaciju i ljude stvorio onakvim 
kakvi jesu. U Kura'nu se kaže: ,,Zaista, stvorili smo čovjeka 


17 ašik i Mašuk - zaljubljeni i Voljeni, derviš je ašik, a Allah, dž.š., je Mašuk 


u najboljem skladu." Dakle, moglo je biti i drugačije. 
Čovječanstvo nikada neće biti u stanju dovoljno zahvaliti Al- 
lahu za ljudski izgled koji im je On podario, pa makar Ga 
danonoćno obožavali. 


Kada se grupa gostiju zahvalila šejhu Saferu na njego- 
vom gostoprimstvu, on im reče: "Moramo se zahvaliti 
Svevišnjem Allahu, jer da On to nije želio, vi ne biste bili 
ovdje, i mi se nikada ne bismo sreli. Milost je Njegova to 
što ste vi ovdje i to što smo zajedno. Jasno je da vam je 
bila sudbina podijeliti hranu s nama. To je što se tiče ma- 
terijalne strane stvari. Najosnovniji primjer toga jeste to 
što smo dijelili isti prostor. U isto vrijeme bili ste svjedoci 
namaza i ceremonije zikra, prisjećanja Allaha, dž.š., tako 
da smo podijelili i nešto duhovno. Mi smo također zahvalni. 
Na početku naše molitve mi kažemo: 'Allahu Ekber' (Al- 
lah je najveći'), odmah poslije toga: Bismillahir-Rahmanir- 
Rahim' (S imenom Allaha Samilosnog, Milostivog'). Potom 
kažemo: El Hamdulillahi Rabil Alemin' (Hvala Allahu, Gos- 
podaru svih svjetova'). Na taj način molitva počinje. U tom 
duhu zahvalnosti sufija nastoji živjeti. 


PUT PREOBRAŽAJA NEFSA - DUŠE 

Cilj duhovnog puta jeste spoznaja I|stine; on se postiže 
odgojem i preobražajem nefsa, duše, samim tim i 
pročišćenjem srca. Nefs na svom najnižem nivou robuje 
ponosu i egoizmu, potpuno je opsjednut požudom i pohle- 
pom. Ovo, najniže stanje duše, živi u svakom čovjeku i vodi 
ga stranputici. Nefs na najvišem nivou, stiže do potpune 
pročišćenosti; na tom nivou prestaje svaka podvojenost; 
tu od Allaha Uzvišenog nema odvojenosti. Nefs se stalno 
ispoljava u tokovima našeg života, on nije statična tvorevina 
u našoj psihi. On nije stvar. Ova arapska riječ može se pre- 
vesti kao disanje, duša, suština, ličnost i priroda, a odnosi se 
na proces koji nastaje pri dodiru između ruha i tijela. Kada 
se ruh ili duh utjelotvori, on izgubi svoju istinsku prirodu i 
postaje dio materijalnog svijeta. Tada se nefs rađa. 


Najniže stanje nefsa, ego ili naše niže biće, sačinjeno je 
od impulsa i nagona za zadovoljenjem želja. Ovi nagoni 
dominiraju našim razumom i prosuđivanjem; to su sile u 
čovjekovoj prirodi koje se moraju obuzdati. Nefs proizvo- 
di svijest usmjerenu ka sebi, egu ili jastvu. Nefs se mora 
umiriti da bi ruh došao do izražaja — to je ideal svakog sufije. 
Nefs je poput divljeg konja, veoma je snažan i gotovo ga je 
nemoguće kontrolirati. No, nakon što se on obuzda, odgoji i 
preobrazi, postaje sposoban da služi drugima. Šejh Muzaf- 
fer o ovome rekao je sljedeće: "Nefs nije loš sam po sebi, 
i stoga, nemojte ga kriviti. Dio nastojanja sufije usmjeren 
je ka promjeni i preobražaju stanja niže duše. Na najnižem 
stepenu nefs je potpuno zarobljen svojim željama i prohtje- 
vima. Na sljedećem nivou odvija se žestoka borba sa tim 
strastvenim nefsom, on mora prihvatiti više duhovne težnje 
i ciljeve; duša mora priznati svoje pogreške i kajati se zbog 
njih. Na još višem nivou nefs dostiže stanje potpunog za- 
dovoljstva sa svime što mu Uzvišeni Allah pošalje, bilo to 


18 Sura Et-Tin, 4. 

ugodno ili neugodno, ispunjenje ili neispunjenje njegovih 
potreba." 


Po učenjima mnogih sufija, postoji sedam nivoa duše. To 
su u isto vrijeme i sedam nivoa duhovnog razvoja, počev od 
stanja potpune samo-opsjednutosti i egoizma do potpuno 
pročišćenog, duhovnog nivoa. 


Duša koja zapovijeda". Na ovom prvom nivou, nefs ili duša 
se još opisuje kao duša koja dominira ili duša sklona zlu. 
Nefs koji zapovijeda teži dominaciji i kontroli nad svakim 
pojedincem. Na ovoj razini postoji nesputana sebičnost, 
tu nema nikakvog osjećaja za moralnost i samilost. Ovaj 
nivo duše, opisuje se slično opisu id-a?" u psihoanalitičkoj 
teoriji; usko je vezan sa požudom i agresivnošću. Požuda i 
agresivnost su poznati kao ,,svinje i psi duše" (čulna uživanja 
se smatraju svinjama, dok se agresivnost poistovjećuje sa 
psima ili vukovima). Na ovom nivou duša je podložna bijesu, 
pohlepi, čulnim prohtjevima, strasti i zavisti. Ovo je područje 
tijela i sebičnih želja. Na ovoj razini ljudi se ponašaju poput 
bolesnika koji ne priznaju i ne prihvataju činjenicu da su 
bolesni. Njihovim životima dominiraju životinjski postupci i 
navike koje je skoro nemoguće iskorijeniti; no, oni ipak up- 
orno odbijaju priznati da su u nevolji. Nema nikakve nade za 
prevladavanje ovog stepena onima koji ne osjećaju nikakvu 
potrebu za promjenom. 


Duša koja se kaje"'. Ljudi na prvom nivou duše nalaze se u 
dubokom nemaru i nesvijesti. Kada se upali svjetiljka vjere 
tada se i svijest počinje buditi. Tada, po prvi put, nefs posta- 
je svjestan svih pogubnih posljedica svojih loših navika. Na 
ovom nivou još uvijek dominiraju želje naše niže prirode, 
ali mi tu već počinjemo, s vremena na vrijeme, osjećati 
kajanje te nastojimo slijediti impulse naše više prirode. O 
ovome šejh Muzaffer kaže: 'U nama se odvija stalna borba 
između naše niže i više prirode. Ona traje sve dok smo živi. 
Ne znamo ko će pobijediti. Ne znamo ko će postati gospo- 
dar našega života. Ako pobijedi razum postaćemo vjernici 
i prihvatiti istinu. No, ako naši niži prohtjevi savladaju naš 
razum, onda ćemo mi zasigurno istinu odbaciti." Na ovom 
nivou čovjek još uvijek nema dovoljno snage da značajno 
promijeni svoj način života. Ipak, on sada jasnije uočava 
svoje greške; u njemu se budi kajanje i želja za promjenom. 
On se može porediti sa bolesnikom koji je počeo shvatati 
svu ozbiljnost svoje bolesti i osjeća bol koju je nanio sebi i 
drugima. Međutim, njegova bolest još uvijek je prejaka da bi 
se mogao izliječiti. Za to mu je potreban mnogo jači lijek. 


Nadahnuta duša". Na ovoim nivou onaj koji traži počinje 
osjećati iskreno zadovoljstvo u molitvi, meditaciji i drugim 
duhovnim aktivnostima. Tek tada on doživljava pravu radost 


17 U Kur'anu, sura Jusuf, 53, ova duša je spomenuta kao nefsi emmara. Nazivi za svih 
sedam nivoa duše, sem safije koja nije spomenuta tom riječju već opisno riječju tezkije: , Zaista, 
uspio je onaj koji je očisti" (Kur'an; sura EŠ-Šems, 9), dolaze iz Kur'ana Časnog, dakle u njemu je 
dato kompletno znanje o duši. Što se tiče ruha ili duha, njega je nemoguće opisati jer se nalazi u 
sferama iskustvenog znanja. 


20 id (lat) - nasljedni, nesvjesni, psihološki impulsi 
Mi U Kur'anu (sura El-Kijama, 2.), ova duša spomenuta je kao nefsi-levvama. 
22 U Kur'anu (sura Eš-Šems, 8.) ova duša spomenuta je kao nefsi-mulhima 


duhovnog iskustva i postaje motiviran moralnim vrijednos- 
tima, te idealima milosrđa i služenja. Ovo je i sam početak 
sufijskog duhovnog puta. Sve do ove stanice salik, duhovni 
putnik, dostiže samo površno razumijevanje, upražnjavajući 
vjeru mehanički. Mada ovdje pojedinac još uvijek nije 
oslobođen svih želja, on na ovom nivou nadahnuća i 
duhovnog iskustva znatno smanjuje snagu nefsanske moći. 
Na ovome nivou neophodno je živjeti u skladu sa višim 
duhovnim vrijednostima. Ako se ovo nadahnuće ne ustali u 
srcu duhovnog putnika, postoji opasnost da se ono ugasi i 
potpuno iščezne. Nadahnuta duša može se okarakterizirati 
kao ljubazna, susjećajna, umješna i moralna. Ukratko, oso- 
ba na ovom nivou nadahnuća izgleda emotivno zrela, punaje 
poštovanja prema drugima i zaslužuje da bude poštovana. 


Smirena duša". Salik, duhovni putnik, ovdje je dostigao stan- 
je smirenosti. Sva borba, koja je imanentna svim prijašnjim 
nivoima, ovdje praktično prestaje. Tu nas više ne vežu stare 
želje i okovi. Naša nefsanska priroda počinje da se stišava 
i tako dopušta saliku da se približi Uzvišenom Allahu. Na 
ovom nivou, duhovnog putnika karakterišu slobodoumnost, 
zahvalnost i pouzdanost. On sada sa istom smirenošću pri- 
hvata dobro i zlo. Ipak, on još nije stigao svome cilju, on se 
još uvijek nalazi u prijelaznoj fazi puta. Njegov nefs se ovdje 
počinje raspadati i oslobađati svih dotadašnjih briga koje su 
ga sputavale na Putu. Tu se vidno pojačava proces njegove 
reintegracije u univerzalno biće Allaha. 


Zadovoljna duša". Na ovom nivou, pored toga što mirno pri- 
hvata sve što ga zadesi, derviš osjeća trajno unutarnje zado- 
voljstvo, pa čak i kada se suoči s poteškoćama i raznim iza- 
zovima života. On sada, u tajni svoga srca, duboko poima da 
sve, bilo to ugodno ili neugodno, dolazi od Allaha Uzvišenog. 
Stanje zadovoljne osobe daleko je od svih uobičajenih stanja 
ostalih ljudi. Većina ljudi žudi za uživanjima i nastoji izbjeći 
svaki oblik patnje, dok zadovoljna duša nit" traži uživanja 
niti strahuje od boli. To lijepo ilustrira sljedeća priča. ,.Jed- 
nog dana sultan Mahmud od Gazne raspolovi krastavac i 
dade polovinu Ajazu, svom voljenom i odanom prijatelju. 
Ajaz uze krastavac i s vidnim uživanjem ga pojede. Tada i 
sultan stavi u svoja usta onu drugu polovinu, međutim s 
užasom je odmah ispljunu, jer bijaše veoma gorka. Kada 
se malo pribra, sultan se okrenu Ajazu i povika: Kako si 
mogao pojesti nešto tako odvratno i gorko; ukusa goreg od 
najljućeg otrova?" 

- 'Moj voljeni sultane', Ajaz mu reče, 'od tebe već primih 
blagodati mnoge i stoga sve što mi ponudiš ukusa slatkoga 
je." Kada nečija ljubav i zahvalnost prema Allahu dostigne 
takav nivo, on je dosegao stanicu zadovoljne duše. 


Duša sa kojom je zadovoljan Uzvišeni Allah?. = Oni koji 
dosegnu ovaj stepen, u tajni svoga srca poimaju da sna- 
ga koja nas pokreće dolazi od Allaha Uzvišenog i da je 
nemoguće djelovati sopstvenim snagama. Oni se ničega ne 


23 U Kur'anu (sura El-Fedžr, 27.), ova duša spomenuta je kao nefsi- utmeina. 
24 U Kur'anu (sura El-Fedžr, 28.), ova duša spomenuta je kao radija. 
25 U Kur'anu; sura El-Fedžr: 28, ova duša spomenuta je kao merdijja. 

plaše niti traže bilo šta. Veliki sufija Ibn Arebi, Allah pos- 
vetio tajnu njegovu, opisuje ovaj nivo kao unutarnju svadbu 
nefsa i ruha. Allah Uzvišeni zadovoljan je ovakvom osobom; 
ona je dosegla istinsko unutarnje jedinstvo i cjelovitost. Na 
početku puta, u navedenim stanicama, derviš se bori sa 
izvanjskim svijetom, jer za njega postoji mnoštvo i razno- 
likost. Polomljeno ogledalo stvara hiljade različitih odraza 
jednoga lika. No, ako bi se to ogledalo sastavilo, u njemu bi 
se vidjelo samo jedno lice. Nadilazeći mnoštvo unutar sebe, 
derviš doživljava ovaj svijet kao jedinstven i nepodijeljen. 


Pročišćena duša". Oni malobrojni koji stignu do ovoga ste- 
pena, potpuno su prevazišli svoj nefs. Njihov nefs utonuo je 
u more Allahovog jedinstva. Na ovome nivou sufija je dose- 
gao istinu iskaza: ,,La illahe ilallah" (,Nema boga sem Al- 
laha"). On sada zna, cijelim svojim bićem, da nema ničega 
sem Allaha Uzvišenog; u biti samo On postoji i svaki osjećaj 
individualnosti i odvojenosti opsjena je i iluzija. Mevlana 
Dželaluddin Rumi ovo stanje oslikava sljedećim riječima: 


, Ako bi se ti, makar i na tren, mogao sebe osloboditi, 
odmah bi ti se otkrila Tajna svih tajni. 


Lice Neznanog, skriveno iznad ovog svemira, 
pokazalo bi se u ogledalu tvoga viđenja. " 


ULOGA UČITELJA 

Učitelj je ljekar duše. Duhovni putnik koji traži znanje treba 
učitelja, jer malo je onih koji znaju lijek za boli svoga srca, 
a još manje onih koji bi sami sebi mogli dati tačnu dijag- 
nozu bolesti. Jedan savremeni šejh o tome je dao sljedeću 
poredbu: "Preobražaj koji se traži na duhovnom putu, 
tarikatu, zahtijeva nešto slično ozbiljnoj kliničkoj operaciji." 
Ponekad je moguće znati šta nas boli, pa čak i pronaći lijek 
za manje probleme, ali nije moguće operisati samoga sebe. 
Druga poznata metafora spominje učitelja kao duhovnog 
alhemičara koji pretvara derviševo srce u čisto zlato. Obično 
na Zapadu, duhovne tragače privuku oni koji umiju pisati ili 
lijepo govoriti o velikim duhovnim istinama. No, govoriti o 
Istini, a ne živjeti po njenim načelima nije ništa manje od 
dvoličnosti. Neiskreno učenje može oslabiti ili čak uništiti 
početnikovu vjeru. Istinski sufija upražnjava ono što govori. 
Njegova djela prate njegove riječi, jer zaista nema koristi od 
praznih riječi. 


Jednoga dana pitali su nekoga učitelja o strpljenju. On je 
prelijepo i nadahnuto govorio o strpljivosti, njegove riječi bi- 
jahu pune mudrosti. Baš tada, dok je govorio, škorpija Zari 
svoju žaoku u njegovu nogu i to ponovi više puta. No, on 
ostade miran unatoč boli, ne prekidajući svoje predavanje. 
Kada je škorpija svoj posao obavila i počela da se povlači, 
neki od slušalaca sa užasom primjetiše šta se dogodilo. 
"Veliki učitelju," povikaše u čuđenju, "zašto nisi sklonio 
svoju nogu; ako nisi već mogao izbjeći prvu žaoku, mogao 
si ostale?!" 

"Govorio sam o strpljenju," reče on, "bilo bi me stid Allaha 


26 Među sufijama ova duša poznata je kao safija. 

Uzvišenog da sam izbjegao priliku da vam ličnim primje- 
rom pokažem strpljenje, nakon što sam vama to nalagao." 
Šejh, duhovni učitelj, često se poredi sa suncem, a derviši 
sa planetama koje kruže oko njega. Isto tako, on se može 
usporediti sa ogledalom i provodnikom jer svjetlost i bla- 
goslovi, koji naizgled dolaze od njega, njemu ne pripadaju. 
U istinskom učitelju ogleda se svjetlost Božanska, i preko 
njega se spušta milost Božija, no ta svjetlost i ta milost pri- 
padaju samo Uzvišenom Allahu. 


Sufijski redovi, tarikati. Svaki sufijski učitelj dobio je to 
zvanje od svoga učitelja; stoga svaki sufijski red ima svoju 
silsilu ili lanac. Silsila je neprekidni lanac šejhova. Svaki 
od šejhova u tom lancu je podučen, iniciran i potvrđen od 
strane svoga predhodnika. Ovaj lanac ide unazad sve do 
Božijeg poslanika Muhammeda, a.s., a preko njega do Al- 
laha Uzvišenog. Nema samoizabranih učitelja u sufizmu. 
Ovaj lanac se poredi sa cjevovodom, pri čemu je svaki šejh 
jedna od cijevi. Blagoslovi koji dolaze svakom dervišu teku 
kroz ovaj cjevovod. Oni teku kroz šejha, ali nisu od njega. 
Šejh ne mora biti savršen ili sveznajući. Važno je samo da 
taj dio cijevi za koji je on odgovoran nema rupa i da je čvrsto 
povezan sa glavnim cjevovodom. Na taj način kroz njega će 
nesmetano proticati blagoslovi Božanski. Arapska riječ be- 
reket ili blagoslov može se još prevesti kao duhovna energi- 
ja. Za neke od šejhova kaže se da posjeduju više duhovne 
energije od drugih. Posjetioci obično dolaze šejhu tražeći 
ovaj blagoslov radi svojih svjetovnih preokupacija; mnogi 
ljudi posjećuju čak i grobove, turbeta šejhova, nadajući se 
da će im njihov bereket ili duhovna moć pomoći u životu. 
Šejh podučava svoje učenike, muride, kako da dođu do 
ostvarenja svoje unutarnje prirode. On ih podučava vođen 
svojim iskustvom i razumijevanjem istine. Podučavanje, 
samo po sebi, odraz je volje Božije. Učenik se često podvr- 
gava dužem periodu provjeravanja i discipline prije nego što 
bude prihvaćen kao derviš. U mevlevijskom tarikatu, koji 
baštini učenja Dželaluddina Rumija, novajlija služi u kuhinji, 
izučava mevlevijske knjige i prisustvuje semau, ritualnom 
plesu derviša. Ovaj početni i prijemni stadij, po mevlevi- 
jskoj tradiciji, traje 1001 dan. Četiri osnovne osobine koje 
bi trebalo da posjeduje svaki šejh jesu zrelost, strpljenje, 
znanje o duhovnom stanju učenika i on mora biti u tokovima 
ovoga svijeta, a ipak potpuno slobodan od njega. 


Zrelost. Perzijska izreka na lijep način opisuje ovu osobinu 
učitelja: "Šejh je posve iskuhana osoba te dobro poznaje 
ovaj svijet." Što znači da je šejh iskusna i zrela osoba koja 
ne uzima olako zamke i izazove ovoga svijeta, razumije dru- 
ge i zna svoj duhovni put. Budući da poznaje ovaj svijet, on 
je upoznat sa svih aspektima derviškog života. 


Strpljenje. Jednom prilikom, velikog sufiju i sufijskog šejha 
Ibn Arebija, upita njegov učitelj da mu razjasni sljedeće 
kur'anske ajete: ,,Ne želim od njih opskrbu, niti tražim da 
Me hrane?". Ibn Arebi je razmišljao neko vrijeme, a potom 
je ustao i otišao bez riječi. U to vrijeme, on je već bio poznat 


27 Kur'an, sura Ez-Zarijat, 57. 

i ugledan učenjak, smatrali su ga sposobnim da razumije i 
tumači kur'anske ajete. No, on je odmah shvatio da njegov 
šejh traži od njega dublje razumijevanje tog ajeta, koje on 
u tom trenutku nije mogao dati, i stoga se povukao i med- 
itirao o značenju ovih ajeta pune četiri godine. Nakon toga 
je otišao u posjetu svome šejhu i prve riječi koje mu je ovaj 
uputio bile su: "O, Ibn Arebi, imao si dovoljno vremena za 
razmišljanje, kakav mi odgovor sada možeš dati?" 
Strpljenje je neizostavni kvalitet na putu, kako za murida 
tako i za šejha. Strpljenje ili sabur jedno je od Allahovih 
lijepih imena; Kur'an Časni uveliko naglašava potrebu za 
strpljenjem. Sufije porede strpljivost za dozrelom voćkom. 
Nezrela voćka ima gorak ukus i od nje nas može zaboljeti 
stomak, no kada voćka sazrije, slatkog je ukusa, hranljiva je 
i njene sjemenke u sebi nose novi život. 

Sufija Zunnun el-Misri, Allah posvetio tajnu njegovu, jednom 
prilikom iskušavao je iskrenost i strpljenje svojih učenika. 
Kada je dosegao viša duhovna stanja, strpali su ga u ludnicu. 
Mnogi od njegovih učenika dolazili bi mu u posjetu, no on bi 
ih s čuđenjem posmatrao govoreći: "Ko ste vi i šta hoćete?" 
Odgovarali bi: "Mi smo oni koji te vole i slijede". No, tada bi 
ih on počeo gađati kamenicama. Pozlijeđeni kamenicama 
oni bi bježali uzvikujući: "Istina je, istina je, naš učitelj je 
doista poludio!" Tada bi ih on pozivao nazad govoreći: "Zar 
niste tvrdili da me volite, a teško vam je podnijeti kamičak ili 
dva od mene. Šta ostade od vaše iskrene ljubavi na koju mi 
se zaklinjaste? Da li je i vaša ljubav odlepršala sa par letećih 
kamenčića? Da me zaista volite imali biste više strpljenja i 
ne biste me tako olahko napustili!" 


Svijest o duhovnom stanju učenika. Istinski učitelj svjestan 
je unutarnjeg stanja i misli kojima je učenik opsjednut. Šejh 
je ogledalo u kojemu se ogleda njegov murid. U neku ruku, 
odnos šejha i murida sličan je odnosu između psihotera- 
peuta i njegovog pacijenta. Tu se često rađa jaka emotivna 
veza koju prate suptilne unutarnje spoznaje. Većina psiho- 
terapeuta polazi od pretpostavke da je njihovom pacijentu 
potrebna pomoć i nastoji mu osnažiti ego, da bi se on mogao 
uklopiti i funkcionisati u društvu. Šejh nastoji ojačati vezu 
između derviša i njegova ruha i probudi u njemu prisjećanje 
na Allaha Uzvišenog. 


Biti u svijetu, a ne biti od njega. U većini sufijskih redova od 
šejha se očekuje da radi, da se ženi, podiže djecu i služi svojoj 
zajednici. Rad, ženidba, briga za porodicu mogu predstavljati 
suštinske elemente za razvoj zrelosti. Neki čovjek je jednom 
upitao Sigmunda Frojda da mu kaže nešto o normalnim i zdra- 
vim ljudima. Reče potom da mu je dojadilo da sluša o neuro- 
zama i raznim vrstama mentalnih bolesti te ga zamoli da mu 
opiše karakteristike zrelog i zdravog ljudskog bića. Frojd mu 
tada dade elegantan i jednostavan odgovor: "Ljubav i rad." Da 
bismo opisali šejha mi moramo radu i ljubavi dodati još službu 
i prisjećanje Allaha Uzvišenog. Učitelj dobro zna kako da se 
ponaša u svakodnevnom životu, a da ni za trenutak ne izgu- 
bi iz vida unutarnje, Božansko, viđenje stvari. Šejhovi su bili 
zanatlije i trgovci, ribari i vlasnici dućana. Mnogi od najvećih 
učitelja radili su poslove koji se smatraju nižim u društvenoj 
hijerarhiji djelatnosti. Bilo ih je i portira i vodonoša i vrtlara... 


Neki od njih bili su savjetnici vladarima, bogatim i moćnim 
ljudima, no nisu bili dotaknuti niti fascinirani bogatstvom, 
moći i slavom. Stara sufijska izreka kaže: "Čak i kada šejh 
dođe u posjetu sultanu, sultan je njegov gost." Šejh ni u 
kojem slučaju ne može biti gost sultana, jer on posjećuje 
sultana da bi mu služio i bio od neke koristi, kao što svaki 
dobar domaćin služi svoga gosta. Istinskom šejhu ne treba 
nikakva dobit niti korist od sultana. 

Prije mnogo godina u Istanbulu sultan Osmanske imperije 
dođe u posjetu jednom velikom šejhu. On bijaše duboko 
impresioniran šejhovom mudrošću i iskrenošći te poče re- 
dovno dolaziti na derviška sijela. Nakon izvjesnog vremena, 
sultan reče tom šejhu: "Zavolio sam tebe i tvoje učenje. Slo- 
bodno mi reci ako imaš kakvu želju ili potrebu, tvoja riječ će 
meni biti zapovijed." Dakle, šejh je mogao zatražiti bilo šta 
od sultana koji je tada zasigurno bio jedan od najbogatijih i 
najmoćnijih ljudi na Zemlji. "Da, postoji jedna stvar koju bi 
mogao da učiniš za mene," odgovori šejh, "molim te nemoj 
više da dolaziš u tekiju." Ovaj odgovor pao je sultanu poput 
groma iz vedrog neba. On se jako zbuni i ražalosti pa reče: 
"Ako sam te svojim ponašanjem uvrijedio, molim te da mi 
oprostiš." "Ne, nije problem u tebi", reče šejh, "problem je u 
mojim dervišima. Prije nego si ti počeo dolaziti u tekiju, mo- 
lili su se, obavljali zikr i tražili pomoć isključivo od Allaha. 
Međutim, sada su samo obuzeti mišlju kako da ti se dod- 
vore i budu nagrađeni za to. Stoga, moram od tebe tražiti da 
ovamo više ne dolaziš, jer oni još nisu duhovno sazreli da bi 
podnijeli tvoje prisustvo." 


PRISJEĆANJE SMRTI 

Razmišljanje o smrti može biti jako oruđe koje nas može 
osloboditi od nepoželjnih navika i stavova. Ono nam zasig- 
urno povećava svijest o vrijednosti trenutka u kojem živimo. 
Suočiti se sa smrću i prolaznošću znači, na neki način, 
započeti proces duhovnog razvoja. Sve do nedavno u za- 
padnom društvu strogo se izbjegavalo bilo kakvo spomin- 
janje smrti; svijest o smrti se potiskivala na sve moguće 
načine. Zapad je razvio kulturu koja se plaši smrti. El Gazali 
je preporučio sljedeću duhovnu vježbu koja pojačava, tako 
dragocjenu, svijest o smrti: 


, Prisjetite se vaših vršnjaka, koji su mladi svijet napustili, 
sjetite se časti i slave koju su uživali. 


Neki od njih bijahu na visokim položajima, 
lijepih tijela i lijepoga izgleda. 


No, danas se to sve u prašinu pretvorilo, 
od njih ništa nije ostalo. 


Ostavili su ovdje djecu I žene svoje, 
od njih samo prah ostao je. 


Oni leže ispod zemlje u tamnim rakama, 
lica njihova bez mesa su ostala. 


Stoga, misli i nade svoje ne veži za bogatstvo, 
ne traći svoj život uludo i uprazno. 

Prisjeti se onih koji su svijetom živahno hodili, 
a sada su im ligamenti samo razasute kosti. 


Njihove jezike, kojima su tako olahko govorili, 
crvi su pojeli, a zubi njihovi pocrnili, polspadali. 


Uludo svoje dane potrošiše, 
nisu vjerovali da vrijeme sve briše. 


Nisu očekivali da će ih smrt posjeći, 
kada su joj se najmanje nadali. 


Nekoliko godina unazad dva bolesnika trebala su biti oper- 
irana u jednoj od većih bolnica u Istanbulu. Jedan od njih bio 
je mlađi čovjek sa upalom slijepog crijeva, a drugi je bio stariji 
i bolovao je od raka. Isti kirurg operirao je obojicu. Operaci- 
ja slijepog crijeva bila je stvar rutine i brzo je završena; ali 
kada je kirurg otvorio starca, odmah ga je zašio, jer se rak 
toliko bio proširio da ga je nemoguće bilo odstraniti. Nakon 
operacija kirurg je smatrao da će se mladić izvući bez ikakvih 
posljedica, a da će stari čovjek ubrzo umrijeti. Međutim, 
iste noći, mladić je preminuo, a stari čovjek je čio napustio 
bolnicu. Nekoliko mjeseci potom, starac se vratio u bolnicu 
noseći svježe voće i povrće iz svoje bašte kirurgu na poklon. 
Kirurg ga nije odmah prepoznao, sjetio ga se nakon što ga je 
ovaj podsjetio na mladića koji je operiran kad i on i koji je iste 
noći preselio na drugi svijet. Nitko od nas ne zna koliko nam 
je vremena preostalo. Oni snažni i zdravi među nama mogu 
se nadati dugom životu, međutim smrt može doći po nas u 
svakom trenutku. S druge strane, i oni s teškim i neizlječivim 
bolestima morali bi se prisjetiti da je čas njihove smrti u ru- 
kama Allaha Uzvišenog. 

Da bismo se pripremili za smrt, od vitalne važnosti je pris- 
jetiti se dvije stvari. Kao prvo, smrt je neizbježna. Svatko 
mora umrijeti. Naš život nosi ograničen broj dahova, minuta, 
dana, mjeseci i godina. Prisjećajući se toga, mi bismo morali 
živjeti svjesnije i odgovornije. Nema koristi sebe zavaravati da 
imamo na raspolaganju neograničeno vrijeme da sve stvari 
postavimo na pravo mjesto. Kao drugo, nitko ne zna kada će 
umrijeti, nitko ne zna kada će kucnuti čas njegovog polaska. 
Možda već u sljedećem dahu, a možda i mnogo godina kas- 
nije; to nitko ne zna, niti nam ko za to može dati garanciju. 
Ipak, većina ljudi nada se da će ih smrt mimoilaziti dok ne 
budu spremni za nju i dok sve ne bude u najboljem redu. No, 
život ne čeka ni na koga; on prolazi i većina nas biva zatečena 
smrću dok mnoštvo naših poslova i planova ostaje neispun- 
jeno. Prije nego što je preselio na bolji svijet, Božiji poslanik 
Muhammed, neka je Božiji blagoslov i mir na njega, uputio je 
sljedeće riječi svojim ashabima?%: "Ostavljam vam dva učitelja 
u amanet. Jedan od njih govori, a drugi šuti. Učitelj koji govori 
je Kur'an časni, a učitelj koji ne govori je smrt." 


SUFIJSKA LITERATURA 

Sufijska literatura sadrži mnoštvo priča, anegdota i po- 
ezije. Nemojte pokušavati da ih sve apsorbirate u isti mah, 
to će biti veoma teško. Umjesto toga čitajte po malo pa 


28 ashabi — prijatelji i savremenici Božijeg poslanika 


čak i preskačite neke od stranica puštajući da vaše oči lete 
preko listova knjige dok se ne zaustavite na nakoj pjesmi ili 
odjeljku koji za vas ima privlačnu moć. Slobodno taj odjeljak 
zabilježite ili čak zapišite svoj komentar na margini teksta 
koji vas je dotakao. Mnoge od sufijskih priča, pjesama i di- 
jelova proze, tiho su zauzeli mjesto u mome pamćenju da bi 
izronili onda kada je najpotrebnije. Prije mnogo godina, išao 
sam na hadž. Posjetio sam tada Meku i Medinu zajedno sa 
dva i po miliona drugih muslimana hodočasnika. Budili smo 
se prije sehura, u ranu zoru, u Medini i potom odlazili do Po- 
slanikove džamije. Ona je tada bila mnogo manja nego što je 
sada, i većina vjernika je klanjala ispred džamije, na ogrom- 
nom platou koji je bio pokriven da bi se vjernici zaštitili od 
udara sunca. Svako jutro, dok se još ne bi razdanilo, nalazio 
bih sebi mjesto tamo. Strop je bio sagrađen od naboranih 
metalnih ploča koje su bile naslonjene jedna na drugu u ob- 
liku slova v. Izgledalo je da se strop, sam po sebi, meškolji. 
Na svakom preklopu bila je postavljena neonska lampa i po 
jedan ventilator koji se lagano okretao. Ovi elementi, svaki 
za sebe, mogu izgledati neugledni ili čak ružni; no, nekako, 
svako jutro prije zore, tu bijaše neka suptilna vanzemaljska 
ljepota u nepreglednim redovima lampi i ventilatora. Svako 
jutro, tu je klanjalo više od milion hodočasnika. Čim bi se 
molitva završila, nastajala bi velika strka. Dolazilo bi do ve- 
like gužve i guranja. Bilo je tu ljudi sa svih strana svijeta i 
mnogi nisu poštovali red po kojem bi trebali izlaziti napolje 
već su se na silu trpali preko reda. 

U prvih nekoliko dana i sam sam se počeo gurati u nasto- 
janju da izađem prije ostalih. Bio sam viši i snažniji od većine 
hodočasnika; naime, praktikovao sam karate više od dvade- 
set godina. Gurao sam se i probijao bolje od mnogih. Trećega 
dana mi je svanulo: "Došao sam na hodočašće, a ponašam se 
kao najobičniji grubijan!" Tada sam se sjetio riječi koje sam 
pročitao u zbirci sufijskih tekstova zvanoj Intimni razgovori". 
Te riječi nisu ostavile na mene naročit utisak onda kada sam 
ih prvi put čitao; no, tada, u tim specifičnim okolnostima, 
pogodile su me ogromnom snagom: 


, Biti derviš znači biti hrpa zemlje, prosijane; 
s malo vode po njoj poprskane. 


To znači, biti ono što tabane ne ranjava, 
nit' iza sebe ostavlja prašnjave tragove. " 


Nekim čudom od tada sve bilo je drugačije. Ostatak moga 
hodočašća protekao je veličanstveno. Jednostavno, plovio 
sam u harmoniji sa beskrajem ljudi unaokolo; umjesto da 
se guram, kad god bih mogao, propuštao sam druge ispred 
sebe. Pazio sam da nikoga ne povrijedim i budem uviđavan 
uprkos svoj nervozi koju neumitno donosi mnoštvo lju- 
di, nesnosna vrućina i iscrpljujući program hadža. Ovih 
nekoliko redaka mudrosti kojih sam se prisjetio donijelo 
je ogromnu promjenu. Ubijeđen sam da mnogi od redaka 
u sufijskoj literaturi imaju isti potencijal i snagu da nas 
probude i promijene. Nadam se da će vas dotaći i pokrenuti 
onako kako sam i ja sam njima bio dotaknut... 


S engleskog preveo Ahmed Ananda 

Šejh Muzaffer Ozak 


Ljubav je vino 


Predavanja uredio: Šejh Ragib El - Džerrahi 


Šejh Muzaffer, Allah mu posvetio tajnu, živio je u dvadesetom vijeku u Istanbulu. 
Od sedamdesetih godina prošloga vijeka, pa do svoje smrti 1985. g., redovno je 
posjećivao Zapadnu Evropu i Ameriku. Šejh Ragib Džerrahi, šejh kalifornijske 
tekije, govori o njemu u predgovoru knjige Ljubav je Vino: "Šejh Muzaffer Ozak, 
bio je glava Halvetijsko-Džerrahijskog tarikata, tristo godina starog ogranka 
jednog velikog sufijskog reda. On je bio priznat u Turskoj kao jedan od nekoli- 
cine velikih živih šejhova ili učitelja tesavvufa. Efendi je bio, na jedinstven način, 
pogodna ličnost da Zapadu donese potpunost i bogatstvo sufijske tradicije. On 
je razumio zapadnog čovjeka, kao nijedan sufijski učitelj prije njega. Njegova 
knjižara vjerske literature privukla je na stotine tragača sa Zapada u posjet 
Turskoj. Efendi je posjetio Evropu i Ameriku više od dvadeset puta, često se 
zadržavajući mjesec il dva u komadu. Na svojim putovanjima, uveo je na stotine 
Amerikanaca i Evropljana u Halvetijsko-Džerrahijski tarikat, tumačeći njihove 
snove, odgovarajući na njihova pitanja, od najsuptilnijih duhovnih pa do pitanja 
braka i zarađivanja opskrbe." Iza sebe je ostavio brojna djela dostupna na tur- 
skom jeziku, a mi ćemo ovdje navesti neka od njih prevedena na engleski: "Ir- 
shad", "Blessed Virgin Mary", "Garden of Dervishes", "Aski's Divan", "Love is 
the Wine." U potonjoj knjizi prenose se njegove mnoge nadahnute priče i riječi. 


U Beharu predstavljamo dva poglavlja. 


LJUBAV 


Ljubav je Allahova tajna, a Put sufija (tarikat) je Put ljubavi. 
Ljubav je teško opisati riječima. To je slično pokušaju da se 
opiše med, nekome ko ga nikada nije okusio i koji ne zna šta 
je med u stvari. Onaj zaljubljeni (ašik) prepoznaće sve što je 
lijepo i dobro u svakoj stvari. Ašik uči od svih stvari i u svemu 
vidi Allahovu blagodat, plemenitost i milost. Ašik je duboko 
zahvalan Allahu na svim Njegovim blagodatima. Zahvalnost 
je samo prvi korak na Putu do ljubavi Božanske, u zahval- 
nosti je skriveno sjeme ljubavi. Vremenom će sjeme porasti 
i donijeti plodove. Potom, ko god okusi te plodove osvjedočit 
će se i osjetiti šta je to istinska ljubav. Biće veoma teško on- 
ima koji su te plodove okusili opisati svoje stanje onima koji 
te plodove okusili nisu. 


Ljubav je poseban, bolni užitak. Tajnu će spoznati onaj kojem 
se ta bol u srcu pojavi. On će se osvjedočiti da je Istiniti (Hakk) 
u svim stvarima i da sve stvari vode ka Allahu Uzvišenom. 
U biti, nema ničega osim Uzvišenog Hakka. U toj spoznaji 
ašik će sebe izgubiti, nestati u moru Istine. Šta god da ste 
od ljubavi (aška) okusili, na bilo koji način i na bilo kojem 
stepenu, to je samo mali djelić Božanske ljubavi. Ljubav 
između muškarca i žene je također dio te Božanske ljubavi. 
Ipak voljena osoba može postati zastor između te prolazne 
ljubavi i upotpunjenja ljubavi vječne. Jednoga dana, inšallah, 
taj zastor će pasti i istinski Voljeni će se pojaviti, naš istinski 
cilj će se ostvariti u svojoj Božanskoj veličanstvenosti. 


Ahmed Ananda 


Allahove blagodati nam često dolaze preko drugih ljudi, 
iskrenih Allahovih robova. Na taj način se Božanska ljubav 
manifestuje među ljudima. Šejh je onaj koji vino sipa (sakija), 
a derviš je čaša. Ljubav je vino. Rukama onoga koji vino toči 
čaša-derviš se puni. Znajte da je ovo prečica. Na taj način, 
ljubav čovjeku može biti ponuđena iz ruku drugog čovjeka. 
Ovom stazom ljubavi najbrže se putuje. Jednom me je je- 
dan od mojih derviša upitao da li je ljubav derviša prema 
šejhu primjer svjetovne ljubavi. Da biste zaista razumijeli 
odnos između šejha i derviša, morate imati na umu i ovaj 
i onaj svijet. Na Sudnjem Danu svaka duša će biti pitana 
o djelima koja je sobom donijela i da li su ona dovoljna za 
džennet. Na Božanskoj vagi (mizanu) sva naša djela biće na 
jednoj strani, a svi naši grijesi na drugoj. Kada vaša djela 
budu izvagana i kada shvatite, kao što će shvatiti mnogi od 
nas, da nemate dovoljno dobrih djela za dženneta, obratićete 
se svome bračnom drugu, u nadi da ćete od nje/njega dobiti 
broj potrebnih djela i tako se izbaviti iz tog velikog belaja. 
Međutim, zaokupljeni sopstvenom nevoljom, on/ona će reći: 
"A šta je sa mnom? Ni ja nemam dovoljno dobrih djela da 
uđem u džennet. Ko će meni pomoći?" Obratićete se tada 
svojim roditeljima, međutim, i oni će biti u potrebi za dobrim 
djelima i neće biti u stanju da vam pomognu. Ophrvani i za- 
panjeni žestinom Sudnjeg Dana i oni će govoriti: "| mi smo 
izgubljeni, hoće li nama iko pomoći?" 


Tada će se pojaviti vaš šejh ili neko od braće derviša i reći: 
"Uzmi sva moja dobra djela. Za mene je dovoljno ako ti uđeš 

u džennet." Božanska milost i pravda će tada stupiti na 
scenu. Zbog svoje plemenitosti i ljubavi, i šejh i derviš će biti 
uvedeni u džennet. | tako ćemo mi putovati ruku pod ruku, 
naslanjajući se jedan na drugog. Niko od nas, u biti, nije od 
velike vrijednosti, ali zbog onih velikih ljudi prije nas i zbog 
naše međusobne ljubavi mi ćemo jedni druge, ako Bog da, 
ponijeti u džennet! Dakle, ljubav između šejha i derviša ni u 
kojem slučaju nije primjer svjetovne ljubavi! 


Jedan od izuzetnih primjera ljubavi je odnos između poslan- 
ika Jusufa a.s. i Zulejhe, Potifarove žene. Za Jusufa a.s. se 
govori da je bio najljepši od svih Božijih poslanika. Zulejha 
se zaljubila u njega čim ga je ugledala. Ona je žrtvovala sve 
za svoju ljubav prema njemu - novac, ugled i status. Toliko 
je bila poludjela za Jusufom da je dijelila svoje najvrjednije 
bisere svakom ko bi joj donio vijest o njemu. Tako je obrukala 
sebe i izazvala skandal među aristokracijom i uglednicima 
Egipta - udata žena bestidno zaljubljena u roba svoga muža! 
U ovome se krije duboka istina. To nije bila obična ljubav. 
Kada je ljubav tako snažna, uprkos tome što može sadržavati 
u sebi nešto zabranjeno ili čak nezakonito, ona nam može 
pomoći da potpuno zaboravimo na sebe, tj. da se prođemo 
sebe. Ta ljubav nas može odvesti iznad ustaljenih pravila i 
ograničenosti društva. Ta ljubav nas može dovesti do istine. 
Kada je Zulejha čula da je postala predmet ogovaranja među 
ženama visokog društva, odluči da im održi lekciju, te pozva 
svoje poznanice na ručak. Za desert ih je poslužila svježim 
voćem. Kraj tanjira sa voćem servirala im je oštre noževe da 
sa njima mogu guliti i sjeći jabuke. Upravo kada su one bile 
zabavljene svojim desertima, Zulejha u sobu uvede Jusufa. 
Kada su ga ugledale, zatečene njegovom ljepotom zaboravile 
su na oštrinu noževa i na voće koje su upravo rezale njima, te 
se sve redom isporezivaše. Zulejha tada pobjednički povika: 
"Vidite šta vam se desilo, možete li me sada kriviti!?" Godi- 
nama nakon toga njihovi položaji u društvu su se izmijenili. 
Jusuf postade faraonov prijatelj i najbliži savjetnik, drugi po 
moći u zemlji. Zbog njene skandalozne ljubavi Zulejhu je muž 
odbacio. Ona je tada bila prepuštena teškom životu; za puko 
preživljavanje morala je naporno raditi, pa čak i prosijačiti. 
Jusuf a.s. ugleda Zulejhu na ulici jednoga dana. Bio je obučen 
u svilu, jahao na prelijepom vrancu okružen savjetnicima i 
ličnom gardom. Zulejha je bila obučena u poderine, njena 
ljepota izblijedila sred tegobnog života i prohujalih godina. 
Jusuf a.s. siđe sa konja, priđe Zulejhi i reče: "O Zulejha, ja 
znam koliko si me prije željela i kolika je bila tvoja ljubav 
prema meni, ipak, morao sam te odbiti jer ti bijaše udata 
žena, a ja rob muža tvoga. Sada si slobodna, a ja nisam više 
rob; ako me još želiš spreman sam da te uzmem za ženu. 
Zulejha ga pogleda, a oči joj blistaše. "Ne, Jusufe," reče mu, 
"moja velika ljubav prema tebi bila je samo zastor između 
mene i vječnog Voljenog. Milošću Njegovom, taj zastor sam 
pokidala. Sada, kada sam pronašla svog Mašuka, meni tvoja 
ljubav više ne treba. Putem svoje velike ljubavi prema Jusufu 
a.s., Zulejha je pronašla Ono što svi mi tražimo - Izvor Ljubavi 
Božanske. 


U Istanbulu ima jedna prelijepa džamija, to je Bajazitova 
džamija. Od vremena kada je sagrađena, od njenih samih 


početaka, sufije i derviši su bili prisutni u njoj. Šejha Džemali 
Halvetija r.a., jednog od šejhova našega reda, sultan je poz- 
vao da održi propovijed na dan otvaranja ove veličanstvene 
džamije. Mudri ljudi Istanbula, uglednici, aristokracija i sul- 
tan lično bijahu tamo. Krema Osmanskog carstva skupila 
se toga dana. Kada šejh izađe da održi govor ovoj skupini 
učenih i uglednih ljudi, nekakav prost čovjek iz pozadine 
skoči na noge i reče: "O šejhu, izgubio sam svoga magarca. 
Cijeli Istanbul je ovdje, molim te pitaj ih da li je iko vidio 
moga magarca?!" 


"Sjedi dole," reče mu šejh, "naći ću ti magarca." Potom se on 
obrati okupljenom svijetu: "Ima li među vama neko, a da ne 
zna šta je to ljubav i da nije okusio ni malo ljubavi ni na koji 
način?" Nakon što je šejh to rekao zavladao je tajac, neko vri- 
jeme narod bijaše kao ukočen. Bijahu potpuno zatečeni onim 
što se dogodilo kao i samim šejhovim pitanjem. Ali ubrzo po- 
tom, jedan po jedan, ustadoše tri čovjeka. Čovjek, koji je prvi 
ustao, reče: "Istina je, ja ne znam šta je to ljubav, nisam je 
nikada okusio, osjećanje ljubavi mi je potpuno nepoznato." 


U 

Ostala dvojica, klimanjem glava, potvrdiše isto. Potom se 
šejh obrati čovjeku koji je izgubio magarca: "Ti si izgubio jed- 
nog magarca, a ja sam ti evo pronašao tri!" Ali, čak i magarac 
voli svježu travu. | on je bolji od ove trojice. Kada ljudi nauče 
da vole stvarnom, istinskom, ljubavlju, njihova postaja (me- 
kam) nadilazi mekam meleka. Ali ako mi bar na neki način 
ne iskusimo ljubav, onda padamo niže i od magarca. 


To me je podsjetilo na još jednu priču o magarcu. Jednom 
je jedan od apostola (havarijuna) Isaa .a.s. držao propovijed 
u malom gradu. Ljudi su od njega tražili da im pokaže čudo 
oživljavanja mrtvih, kao što je to Isa a.s. radio. Tada oni sk- 
upa krenuše do gradskog groblja i zaustaviše se kraj jednog 
groba. Apostol zamoli Allaha da oživi tog mrtvaca. Mrtvac 
ustade iz groba, pogleda unaokolo i povika: "Moj magarac, 
gdje je moj magarac?" Za života on bijaše siromah, maga- 
rac je bio najvrjednija stvar koju je posjedovao, najvažnija 
stvar u njegovom životu. Isto važi i za vas. Ono za šta ste 
najviše srčano vezani odrediće to što će se s vama dogoditi 
na dan proživljenja. | na onome svijetu bićete zajedno sa 
onima koje volite. 


STRPLJENJE 


U malom selu, u Turskoj, čovjek po imenu Husejn oženio 
je kćer svoga komšije. Na vjenčanju Husejn je bio opčinjan 
razgovorom dva učena čovjeka koji bijahu pozvani da obave 
ceremoniju vjenčanja. Oni navodiše iz svoga pamćenja sure 
iz Kur'ana, razmijenjivali su složena tumačenja vjerskog za- 
kona i raspravljali o dubljim značenjima Poslanikovog govora 
(hadisa). Husejn ih je upitao kako su zadobili i razvili tako 
bogato znanje i profinjenost. Rekoše mu da su proveli mnoge 
godine u proučavanju i obrazovanju na velikoj vjerskoj školi 
u Istanbulu. Sljedećeg jutra, nakon prve bračne noći, Husejn 
reče svojoj mladoj ženi: "Ja imam dvadeset godina i osjećam 
da ne znam ništa od istinske važnosti. Ja želim da idem u |1s- 
tanbul i postanem učen. Molim te pobrini se za naše imanje i 
moje roditelje dok se ne vratim. Vratiću se čim završim škole 
i postanem učenjak." 


Husejn tako ode u Istanbul koji je bio nekoliko sedmica 
putovanja udaljen od njegovog sela. Proveo je sljedećih 
trideset godina u studiranju, išao je od učitelja do učitelja 
sakupljajući znanje. U pedesetoj Husejn konačno odluči da 
se vrati u svoje rodno selo i tako krenu na put kući obučen u 
počasnu odjeću vjerskog učenjaka (uleme) najvišega ranga. 
Na povratku zaustavio se u malom selu koje je bilo udaljeno 
dan hoda od njegovog. Bilo je vrijeme jaciji te ode do džamije 
da klanja. Seljani su bili oduševljeni što je ulema takvoga 
ranga među njima. Nakon namaza zamoliše ga da održi 
kratak ders. Svi bijahu oduševljeni slušajući njegove riječi 
koje su klizile poput svile. Mada nisu mogli u potpunosti 
razumjeti njegove učene komentare, bili su presretni što 
imaju tu privilegiju da čuju tako profinjene riječi. Nakon 
dersa nekoliko seljana mu ponudi svoje gostoprimstvo. Prvi 
čovjek koji mu ponudi da bude njegov gost (musafir) insi- 
stirao je da Husejn prihvati njegovu ponudu i Husejn pris- 


tade. Nakon večere dedo ga je upitao kako to da je postao 
ulema. Husejn mu ispriča sve pojedinosti i kako je napustio 
svoje selo, nakon prve bračne noći, da bi otišao u Istanbul i 
pohađao vjerske studije. Prisjetio se da je krenuo u dvade- 
setoj godini života i da se sada vraća u svojoj pedesetoj go- 
dini života. Suze mu navriješe na oči kada se prisjeti svoje 
porodice i prijatelja koje tako dugo nije vidio. 


Tada mu dedo reče: "Da li bih ti mogao postaviti jedno pi- 
tanje?" 

"Naravno," odgovori Husejn, "pitaj šta god poželiš." 

"Šta je početak mudrosti," upita on Husejna. 

"Početak mudrosti," reče Husejn, "je tražiti pomoć Allahovu 
u svim prilikama." 

"Ne, to nije početak mudrosti," reče dedo. 

"Proučiti Bismilu prije svake aktivnosti," pokuša još jednom 
Husejn. 

"Ne, nije ni to," reče mu dedo. 

Husejn je pročešljao sve učene rasprave koje je usvojio tokom 
trideset godina učenja, ali dedo je odbio da prihvati bilo koju 
od njih kao ispravan i adekvatan odgovor na svoje pitanje. 
Na kraju Husejn odustade od svojih nastojanja i upita dedu 
da li on zna odgovor. Dedo reče da zna. Husejn ga zamoli da 
ga poduči šta je to početak mudrosti. Dedo reče: "Ja te ne 
mogu podučiti za jedno veče onome što nisi bio u stanju da 
naučiš za trideset godina školovanja. Ti si iskren i pametan 
čovjek. Siguran sam da te mogu podučiti ovome u godini 
dana. Mnogi ovo ne mogu naučiti ma kako dugo pokušavali." 
Husejn pristade da ostane sa dedom godinu dana i bude nje- 
gov učenik. Sljedećeg dana dedo povede Husejna sa sobom 
na njivu. Radili su tako naporno da se toga dana Husejn vra- 
tio kući potpuno iscrpljen od posla. Ovo se nastavilo tokom 
cijele godine. Husejn nikada nije radio tako naporno u svome 
cijelom životu. Sav taj trud uložio je sa ciljem da nauči šta je 
to početak mudrosti, ali svaki put kada bi pitao dedu da mu 
otkrije tu tajnu, ovaj bi mu rekao da saburi i da čeka. 


Konačno, prošla je godina dana. Tog dana, kada su se vratili 
kući iz njive, Husejn opet zamoli dedu da ga poduči početku 
mudrosti. Dedo mu reče da će ga podučiti sljedećeg jutra. 
"Zar je to tako kratko objašnjenje," Husejn se izdera, izgubivši 
strpljenje. 

"Ja," reče dedo, "kratko je kao objašnjenje, ali treba dugo 
vremena da se razumije." 

Narednog jutra, nakon doručka, dedo zamoli svoju ženu da 
pripremi vreću žita za njihovog uvaženog gosta, uključujući i 
opskrbu za njegovo putovanje. 

"Ma prođi se ti hrane," izdera se iznervirano Husejn, "reci mi 
šta je to početak mudrosti!" 

"Sabur," reče dedo, ne prekidajući da vrši pripreme za Huse- 
jnov polazak. 

"Ne pokušavaj da me prevariš," pištio je ljuto Husejn, "radio 
sam godinu dana kao magarac, samo da bih naučio šta je 
početak mudrosti. Na srijedu s tim!" 

"Sabur," ponovi opet dedo. 

"Ne, ne, nećeš me se tako lahko otarasiti," Husejn je bivao 
sve ljući. "Moraš mi sada reći istinu!!!" 

Dedo sada odloži posao koji je radio, okrenu se Husejnu i, 

gledajući ga pravo u oči sa najvećom ozbiljnošću reče: 
"Strpljenje (sabur) je početak mudrosti!" 

Husejn nije znao za sebe od bijesa. 

"Ti si me namagarčio, iskoristio i napravio budalu od mene. 
Ja ti mogu navesti bukadar citata u vezi sabura. Znam i svaku 
suru u Časnom Kur'anu u kojoj se strpljenje pominje!" 

Dedo ga mirno pogleda i dade mu sljedeći odgovor: Jest, 
tako je, ali kada sam te upitao prije godinu dana šta je 
početak mudrosti nisi bio u stanju da mi odgovoriš. | kada 
sam te upitao da li želiš provesti godinu dana sa mnom da 
bi to naučio, pristao si. Ti nisi bio u stanju da razumiješ taj 
odgovor prije godinu dana. Cijelu godinu sam te praktično 
podučavao strpljenju i kako moraš imati sabura da bi naučio 
bilo šta od prave vrijednosti. Ti si iskustveno razumio šta 
znači imati sabura, a iskustveno znanje je jedino istinsko 
znanje. Učenjak koji je pun nesvarene mudrosti i koji nije 
naučio kako da primijeni teorijsko znanje koje posjeduje je 
baš poput magarca natovarenog knjigama. Te knjige ne mogu 
pomoći tom magarcu i, sudeći po tvojoj gnjevnoj reakciji, iz- 
gleda da ni tebi svo tvoje znanje ne može pomoći. Strašnu 
nepravdu ćeš učiniti drugima ako ih budeš podučavao on- 
ome što sam nisi primijenio u praksi. Ako te ljudi čuju da 
navodiš izreke Poslanika i učenih ljudi o vjeri, milosrđu, itd, 
a onda zapaze da tebi samom nedostaju ti kvaliteti, uvidjeće 
da si običan lažov. Pa čak i gore, mogu prestati da vjeruju u te 
Božanske istine o kojima si im vazio. Šta misliš kakva bi tebe 
čekala kazna ako oni, koje si pokušavao podučiti, izgube svo- 
ju vjeru zbog toga što se tvoja djela nisu poklapala sa tvojim 


riječima? Zbog svega toga zadobivanje sabura je od ogromne 
važnosti. Istinski učenjak je onaj koji primjenjuje ono što zna. 
Bez toga je običan lažov. Vrati se kući i podijeli svoje znanje 
sa svojim komšijama, ali nemoj nikada zaboraviti da moraš 
svoje znanje primijeniti u svakodnevnom životu." 


Ovaj dedo, kao što vidite, nije bio običan seljanin. On je bio 
istinski učitelj i prijatelj Božiji (evlija) koji podučava najdu- 
blje istine onima koji su sposobni učiti od njega. On je otvorio 
oči Husejnu za unutarnju nauku te je ovaj mogao da započne 
razumijevati i usvajati znanje koje je sakupljao punih tride- 
set godina. Husejn je polahko išao nazad ka svome rodnom 
selu razmišljajući o dedinim riječima. Već je bila noć kada 
je stigao kući. Pogledao je kroz prozor svoje porodične kuće 
i ugledao svoju ženu kako miluje kosu mladom čovjeku. Is- 
prva bijaše zapanjen i potpuno zatečen, a zatim ga spopade 
žestoka srdžba. Prvo što je pomislio je to da ga žena vara sa 
tim mladim čovjekom. On poteže kuburu koju je kupio u Is- 
tanbulu da se zaštiti od razbojnika na svom dugom putovanju 
kući. | kada su upravo spremao da ustrijeli par, prisjeti se 
svog jednogodišnjeg naukovanja i važnosti sabura. Oduzeti 
nekome život, u svakom slučaju, nije mala stvar. 

Odlučio je da se upozna sa činjenicama prije nego li bilo šta 
učini. Ode do seoske džamije gdje su se ljudi počeli saku- 
pljati da klanjaju jaciju. Seljani su bili impresionirani Huse- 
jnovom odjećom uleme i ukazaše mu veliko poštovanje. Niko 
ga nije prepoznao te ih Husejn poče ispitivati o svojim sta- 
rim prijateljima i komšijama. Mnogi od starijih ljudi bijahu 
poumirali, većina njegovih prijatelja su sada bili dede sa dje- 
com i unučićima. Onda ih on upita: "A šta je bilo sa čovjekom 
po imenu Husejn koji je otišao u Istanbul prije mnogo go- 
dina?" Jedan od ljudi mu odgovori: "Ništa nismo čuli o njemu 
ima već trideset godina. Njegova žena je imala veoma težak 
period kada je on otišao, dan nakon njihovog vjenčanja. Prve 
bračne noći zanijela je i s teškom mukom deverala je sve 
ove godine podižući sama njihovog sina. Ne znajući šta se 
dogodilo sa njenim mužem, i da li će se vratiti ili ne, podigla 
je sama svoga sina obrazujući ga da postane učenjak, baš 
kakav je Husejn želio biti. On je sada naš učitelj i imam i 
trebao bi se uskoro pojaviti da predvodi molitvu." 


Husejn je bio duboko potresen onim što je čuo. Počeo je tiho 
plakati razmišljajući o naporima i iskušenjima kroz koja su 
prošli njegova žena i sin, za čije postojanje nije ni znao do 
toga trenutka. Upravo tada se pojavi naočit, svijetao mladić, 
obučen u odjeću imama. To je bio mladi čovjek koga je Huse- 
jn vidio kroz prozor svoga doma. Nakon jacije Husejn izađe iz 
džamije, okrenu se prema selu svoga učitelja, dede-evlijaul- 
laha, duboko se nakloni i kroz suze povika: "Neka je hiljadu 
hvala i hiljade blagoslova na tebe, moj neuporedivi muršide!" 
Kada su ga seljani upitali o njegovom čudnom ponašanju, on 
im ispriča cijelu priču. Da je on Husejn koji je napustio nji- 
hovo selo prije trideset godina u potrazi za znanjem i kako je 
proveo godinu dana učeći se strpljenju što mu je pomoglo da 
izbjegne strašnu tragediju. Tada on zagrli svoga sina i njih 
dva krenuše kući zajedno. 


S engleskog preveo Ahmed Ananda 

Sehabuddin Ebu Hafs Suhraverdi 


l(izvadci iz istoimene knjige) 


Sehabuddin Ebu Hafs Suhraverdi, Allah mu posvetio 
tajnu, utemeljitelj je Suhraverdijskog sufijskog reda. Kao 
i njegov čuveni imenjek, rodio se u Suhraverdu 1145.g, 
a preselio na drugi svijet 1234.g. Bio učenik još jed- 
nog poznatog Suhraverdija, svog amidže Ebu Nedžiba, 
(umro, 1168.g.), rektora čuvene medrese Nizamije 
i velikog autoriteta u području hadisa. Sehabuddin 
Suhraverdi bio je primjer umjerenosti i sunneta Božijeg 
Poslanika a.s. Uživao je patronat halifa i emira. Priča se 
da se susreo sa Hazreti Pirom Abdul Kadir Gejlanijem i 
Ibn Arebijem. Prenosi se da kada je susreo lbn Arebiju, 
oba su pognula glave iz poštovanja i cijeli sahat nisu 
progovorili ni riječi. Potom se raziđoše. Kada su pitali 
Ibn Arebija šta misli o Šehabuddinu Suhraverdiju, rekao 
je: "Od glave do stopala natopljen je sunnetom Božijeg 
Poslanika a.s." Kada su Suhraverdija pitali o Ibn Arebiju, 
rekao je: "On je okean Božanskih istina." Njegovo djelo 
,Avarifu'l Me'arif" (Znanje duhovno naprednih), ostavi- 
lo je jak pečat na sufijsku mudrost. U njemu on navodi 
mnoge vrste znanja: Znanje hala - stanja i mekama - 
postaje; znanje o mislima koje ulaze u srce; znanje 
vjere i iskrenosti; znanje o nefsu - duši, njegovoj prirodi 
i sklonostima koje je i najbolje znanje sufija; znanje o 
raznim vrstama svjetovnog života i želja, pogotovo onih 
suptilne prirode, bilo da su dobre ili loše; znanje o on- 
ome što je neophodno i kako dušu načiniti zadovoljnom 
minimumom govora, djelovanja, hrane i pića, odjeće i 
sna; znanje o pokajanju, istinskom i iskrenom, o sup- 
tilnim grijehovima i pogreškama koje su male za običnog 
čovjeka, ali ozbiljne za duhovnog putnika - salika; znanje 
kako natjerati dušu da odbaci beskorisno i čuva se bes- 
potrebnog; znanje murakabe — kontemplacije i o onome 
što je spriječava; znanje o samo-posmatranju i zaštiti, 
tevekkulu - oslanjanju na Allaha, rizaluku - zadovoljstvu 
onim što nas snađe... zuhdu - samoprijegoru... inabehu 
- potrazi za Allahom... dovi - molitvi.... i ašku - ljubavi; 
znanje duhovnih stanja kao što su zapanjenost - hejbeh, 
blizina - uns, skučenost - kabd i raširenost - bast, znan- 
je fenaa — iščeznuća i bekaa - vječnosti i raznih vrsta 
znanja o nestajanju - istitar, i Božijoj pojavi - tedželijatu, 
sjedinjenju - džem i odvojenosti - ferk, odbljescima - le- 
vami, svjetlucanjima - tevali i treptajima - bevadi; znanje 
o trezvenosti i opijenosti... 


Ahmed Ananda 

0 IZVORIMA SUFIJSKOG NAUKA 

Šejh!, Allah njime bio zadovoljan, prenosi da je Ebu Musa 
Ašari, Allah njime bio zadovoljan, prenio od Božijeg poslan- 
ika, blagoslov i mir Allahov neka je na nj i njegove, da je 
rekao: ,,Primjer mene i onoga s čime me Allah poslao jeste 
poput primjera čovjeka koji dođe svome narodu i kaže im: O 
ljudi, vidio sam veliku vojsku koja se sprema na vas i došao 
sam da vas obavijestim, pa se spremite da izađete iz grada 
jer vi im se ne možete oduprijeti i ratovati s njima!" Jedni 
povjeruju u njegove riječi, pa se spreme izaći i napustiti to 
mjesto, te se tako spasu muke i patnje koje bi im neprijatelj 
nanio. Drugi ne smatraju istinom riječi onog dobrohotnog 
savjetodavca, izruguju se s njim i nazivaju ga lašcem, a onda 
neprijatelj odjednom navali, iskoristi priliku i tako ih uništi 
da od njih ne ostane spomena ni znaka." Božiji poslanik, 
blagoslov i mir Allahov nek je na nj, onda kaže: , Ja sam 
taj savjetodavac koji opominje i obaviještavam svoj ummet 
da sam vidio vojsku Božije muke i kazne kako se sprema 
napasti grad vašeg bića zbog vaše nepokornosti i oholosti. 
Požurite i ne trošite vaš mili život na ovosvjetske užitke!" 


Pazi da ti život mračnim ne čini grehota, 
znaj da osim ovog nemaš drugoga Života. 


Za strasti svojom ti se nikad ne povodi, nikoga ne tlači, 
jer kad staneš tražiti dušu, hoćeš li je naći?! 


Sa glinom svojom ko voda budi u ovom vrču vatrenom, 
ne budi glina što oblike mijenja, to završi glavoboljom. 


TI ne popi pehar vina onog dobroga čovjeka, 
Za razliku od tvog društva, žedan osta dovijeka. 


Pazi, stoga, da ova strašna vojska Silnoga ne navali i ne 
sruši grad tvoga bića. Kad se to desi nema koristi od žala i 
kajanja. Jedna skupina čula je zadovoljno ove riječi i postu- 
pili su onako kako im je ukazano pa su se spasili i ostvarili 
su ispravnost. Druga skupina oslonila se na svoju bijednu 
pamet i slijepo su je se držali, oglušili su se na svaku nared- 
bu i slijedili su svoje jastvo i strast, a onda je navalila vojska 
nevolje i stradanja, pa ih njihova zla sudbina snažno uhvati 
za skute i sve ih skupa učini robovima stradanja i patnje na 
oba svijeta. Da nas Allah toga sačuva! 

Poslanik Božiji, blagoslov i mir Allahov neka je na nj i nje- 
gove, rekao je: ,Primjer mene i onoga s čime me je Bog 
kao Putem prvim poslao jeste poput primjera obilne kiše 
koja se spušta na zemlju. Neka zemlja je čista i plodna, pa 
prihvata tu kišu i iz nje niče bilje i plodovi kojima se koriste 
ljudi. Druga zemlja je suro brdo koje skuplja vodu, pa je Bog 
učinio da se ljudi njome koriste, piju je i natapaju usjeve. A 
postoji i ona zemlja koja kad se na nju spusti kiša niti rađa 
plodom niti sakuplja vodu, već svu kišu proguta te od nje 
nema nikakve koristi." 

Šejh, Allah njime bio zadovoljan, kaže: ,,Poslanikov, mir i 
blagoslov Allahov neka je na nj i njegove, primjer koji ovdje 


1 Nije jasno o kojem se šejhu radi. Možda je pisar taj dio pisao u trećem licu o samom 
Suhraverdiju, ili se pak on pozivao na svog šejha 


navodi jeste voda znanja koja se spušta na srca ummeta. 
Jedna skupina jeste poput čiste zemlje, pa kad se na njih 
spusti voda znanja urodi plodom zuhda, sabura, samoodri- 
canja, tevekkula, skrušenosti i poniznosti, te se tako njome 
okoriste, izađu na Put pravi i čvrsto koračaju slijedeći Po- 
slanika, blagoslov i mir Allahov neka je na nj i njegove, pa 
tako sami nalaze put, a i drugi posredstvom njih nalaze put. 
Neka od srca su poput zdenaca i bazena pa zadržavaju vodu 
i drugi se njome koriste, a oni sami ostanu uskraćeni za ko- 
rist od nje. A treća su srca šuplja te propuštaju vodu znanja, 
tako da ni oni sami ni drugi od nje nemaju koristi." 


U prvu skupinu spadaju srca sufija, iskrenih vjernika i 
šejhova tarikata, onih koji su uložili trud u čišćenje svojih 
duša i glačanje srca, pa su se dugo borili protiv vlastitog 
jastva, uglačali su srca riječju tevhida i pokazali se dos- 
tojnim da budu prvaci u slijeđenju Donositelja vjerozakona, 
Blagoslov i mir Allahov neka je na nj, te su sami postali 
znakovi, kako će to kasnije biti objašnjeno. U drugu sk- 
upinu spadaju srca znalaca tefsira, prvaka hadisa i fikha, 
onih koji su se potrudili u sakupljanju, učenju i bilježenju, 
pa je posredstvom njihovog truda u tefsiru i tavilu, znanju 
o gramatici i sintaksi, retorici i različitostima u kiraetu, 
razlučivanju između ispravnih i krivih hadisa, poznavanju 
prenosilaca, te se posredstvom njihovog truda, ozbiljnosti 
i pregalaštva Poslanikov, blagoslov i mir Allahov neka je na 
nj, šerijat uvriježio se i raširio diljem svijeta. Posredstvom 
njih je Put pravi postao jasan te se poslanička staza i Mus- 
tafin vjerozakon proširio od Istoka do Zapada, ustalio se i 
postao postojan i jasan, tako da ga ne može naručiti onaj ko 
bi to htio. Da nisu uspostavljeni jasni dokazi i izričiti argu- 
menti, svaka zlonamjerna budala miješala bi se u šerijat u 
skadu sa svojom nakardnom pameti i narušavala bi i izvr- 
tala principe vjerovanja. 


Poslanik Božiji, blagoslov i mir Allahov neka je na nj, rekao 
je: .Šejtanu je teže odvesti u zabludu jednog fakiha nego 
hiljadu abida bez znanja!" Treba znati da je znanje temelj 
za duhovni put. A svaka zgrada koja ne počiva na temeljima 
brzo se uruši. Učenjak i fakih nije onaj ko poznaje brojna 
pravna pitanja i knjige nego je fakih onaj ko se odrekao ovo- 
ga svijeta. On svoju unutarnjost čisti od prljavštine ljubavi 
prema ovom svijetu, ugledu i imetku, veličini i poštovanosti 
među ljudima, uznositosti i oholosti, pohvala i uzdizanja, 
varanja i lukavština, zavisti, zlobe, mržnje i zluradosti. On 
uzima onoliko knjiškog znanja koliko će moći primijeniti na 
djelu, a kad se preda djelu, on stječe nadahnutog znanja 
onoliko koliko mu pripada. | to je smisao Poslanikovih, 
blagoslov i mir Allahov neka je na nj, riječi: , Učenjaci su 
nasljednici Božijih poslanika." To je ono u čemu su se sufije 
potrudile, pa su ostvarili užitak u znanju i činjenju, odnos- 
no objedinili su knjiško i znanje koje je duhovno naslijeđe. 
Srčanim vidom vidjeli su ružnoću, zlo i nepostojanost ovog 
svijeta, pa su okrenuli srce od njega. Čitavim srcem i dušom 
oni traže onaj svijet i zadovoljstvo Istinitog Svevišnjeg, nas- 
toje prekinuti svoje ovosvjetske želje i nade, pa čiste svoju 
unutarnjost od onoga što odvraća od Boga. Srca im tako 
postaju pripravna za nadahnuća iz gajba i prostor mani- 

festiranja vječnosti. Šejh Tadžuddin Šenehi, posvetio Allah 
njegovu Tajnu, rekao je u njihovu pohvalu: 


Sretnici što se drže kalenderijske staze, 
kao salamander" u vatru nesreća ulaze. 


Pošto poput Hidra nađoše Života vrelo, 
k'o Iskender" hrle u tmine nestanka" smjelo. 


Onda se hrabro bace u nesvjesnosti? more 
kako bi biser bola na dlanu iznijeli gore. 


l tako, uvijek u vrevi, u stalnoj potrazi, 
oštrim umom usklade korake na toj stazi. 


Ko djeca, krila su njihova fakr i fena", 
pa lete ponad gajba', I gajba gajbova. 


Pošto je ova skupina uložila toliko truda u čišćenje duše, 
glačanje srca i prosvjetljenje duha, svrstani su među one 
bliske Časnom, a poznati su pod ovim imenom. Treba znati 
da gdje god u ovoj knjizi pomenemo sufije, mislimo na ove 
Bogu bliske ljude. Razlika između mutesavwvifa i sufije jeste u 
tome što mutesavwvifi jesu pobožni ljudi koji dosežu duhovne 
stupnjeve (megamat) dok se kod sufije ozbiljuje duhovno 
stanje (hal). Onda kad se kod mutesavvifa počnu javljati ha- 
lovi i kad ih bude posjedovao, on postaje sufija. Svako ko 
po tome pripada njima, nastoji im i svojom spoljašnjošću 
nalikovati. A Allah najbolje zna! 


O UMIJEĆU SLUŠANJA KAO OSOBENOSTI SUFIJA 

Zejd ibn Sabit, Allah njime bio zadovoljan, prenosi da je čuo 
da je Poslanik, blagoslov i mir Allahov neka je na nj, rekao: 
Pogleda Allah na onoga ko čuje moje riječi, pa ih zapamti 
i čuva ih te ih prenese dalje. A mnogo je nositelja znanja i 
fikha koji ostanu uskraćeni za korist i poduku od onoga što 
su sakupili i nose, a onaj ko to od njih čuje i preuzme oko- 
risti se onim što je čuo." 

Također je rekao: ,,Mnogi od onih koji nose teret znanja ne 
okoriste se onim što nose i sve što vide jeste muka i teškoća 
nošenja tereta." 

Šejh, Allah njime bio zadovoljan, kaže: , Osnov valjanog go- 
vorenja jeste u dobrom slušanju." Rekao je Allah Svevišnji: 
Da Allah zna da od njih može biti ikakva dobra, učinio bi da 
čuju, a da je učinio i da čuju, oni bi se opet okrenuli, jer oni 
I inače glave okreću." 


2 Salamander je vrsta guštera, živi u vodi, na kopnu i u podzemlju. U sufijskoj literaturi 
salamander (perz. samander) je relativno čest simbol, i njime se označava sposobnost podnošenja 
nevolja, patnji i nesreća. Naime, nekad se vjerovalo da salamander živi u vatri. Otud i njegovo ime — 
perz. sam (vatra) i andarun (unutra). 
KU Iskender je, dakako, Aleksandar Makedonski. 
4 U originalu je upotrebljen termin 'adam, koji označava nepostojanje materijalnih 
formi, nestanak tvarnih oblika. 
"| Ovdje upotrebljen termin bikhodi označava stanje u kome se nije svjesno sebe, ali i 
stanje svjesnog odricanja od svog jastva na putu duhovnog napretka. 

Fakr u biti znači siromaštvo, no u sufijskoj terminologiji označava stupanj u kome se 
duhovni putnik osjeća potrebitim samo u odnosu na Boga i posve odbacuje vezanost za ovaj svijet. 
Na to aludira i Poslanikov hadis u kome se kaže da je .siromašto ukras vjernika". Kako kaže šejh 


Kazali su također: ,,Znak dobra jeste u valjanom slušanju, i 
to je ono što salika izvodi na istinsko svjetlo, ništi mrak sila 
nefsa i pomaže čovjeku da se od toga odbrani. U ovome je 
zbilja istinskog zadovoljstva i pokornosti Bogu, a valjano ne 
može slušati onaj koga savlada šejtansko zavođenje i vlas- 
tita strast. Takav ostaje zastrt pokrovom gafleta?. 


Sufije i ljudi bliskosti, budući da znaju da riječi Svevišnjeg 
Istinitog jesu Njegove poruke robovima Njegovim, prih- 
vatili su se valjanog slušanja tog izvanrednog govora, pa 
razmišljaju nad značenjima tih riječi i proniču u njih. Sva- 
ki kur'anski ajet smatraju morem među morima znanja, 
bogato draguljima i u svojoj vanjštini i u svojoj unutarnjosti. 
Tako se oni trude činiti dobra djela i dostojno se ponašati. 


Također, posredstvom valjanog slušanja uvidjeli su i da Po- 
slanikova, blagoslov i mir neka je na nj, kazivanja i predaje 
jesu apsolutna objava, /(m-i ledun'"? što od Časnog izravno 
i bez posrednika pritječe stvorenju Njegovom. Kad se takvo 
stanje otkrije njegovom posjedniku, ono ga potiče u suprot- 
stavljanju šejtanu i činjenju dobra na putu Časnoga. Tako 
su uvidjeli da su obavezni pokoravati se šerijatu i smatraju 
to najvažnijim djelom. Suprotstavljanje šerijatu i slijeđenje 
šejtanskih spletki jesu dim koji se diže iz vatre nefs-/ em- 
mare"', velika prašina koja je mješavina šejtanskog daha 
i pljuvačke, a to su užici i strasti ovoga svijeta kojima je 
duša sklona. Vatra zavisi od svog goriva, i što je goriva više, 
plamen je žešći. Tako, što je veća strast i želja za užicima 
ovoga svijeta, žešći je i oštriji plamen strastvenosti duše, a 
srce je sve uskraćnije za onosvjetske užitke. Čovjek, tako, 
sve manje teži ka onome svijetu i sve se manje koristi val- 
janim slušanjem i razumijevanjem. Treba znati da isprav- 
no slušanje otvara vrata onostranoga (svijeta melekuta), 
traženja dobra i pristizanja u više svjetove (džeberut). A tak- 
vo što neostvarivo je osim odricanjem od ovoga svijeta. Ova 
skupina stoga se posve odrekla ovoga svijeta i srca okreću 
ka svijetu onome. Oni su isposnici na dunjaluku i teže ahire- 
tu. Za svoga vremena na ovome svijetu oni ponavljaju dun- 
jaluku: ,Ti ne vodiš ka susretu sa onim od čega smo razd- 
vojeni!" A rekao je Allah Svevišnji: U tome je, zaista, pouka 
za onoga ko razum ima Ili ko sluša, a priseban je". Stoga, 
neka onaj kome se obraćam to ne smeće s uma. 


Jahja Muaz Razi, posvetio Allah duh njegov, rekao je: ,,Pos- 
toje dvije vrste srca. Jedna vrsta su ona srca koja su zabav- 
ljena ovim svijetom i nemarna su prema ahiretu, te se stoga 
ne prihvataju ahiretskih djela onda kad to trebaju činiti zato 
što ih od toga odvuku dunjalučki poslovi. Druga vrsta su 
srca koja su toliko sklona djelima onoga svijeta da kad se 
pred njima nađe kakav dunjalučki posao, ne mogu mu se 
posvetiti jer ih od toga odvlači njihovo bavljenje ahiretom." 
Pa pogledaj kolika je razlika između ljudskih srca i načina 
postupanja! 


Fejzulah Hadžibajrić (Mali rječnik sufijsko-tarikatskih izraza"), .fakirluk je jedan od najvećih stup- 9 Gaflet je nemarnost, stanje zaborava na Boga, nedostatak svijesti o Svevišnjem. 
njeva u evlijaluku. Svaki evlija nije fakir." 10 ILm-l ledun je termin kojim se označava tajanstveno Božije znanje kojim On neposred- 
Fena, pak, označava duhovno nestajanje, iščeznuće i utapanje u Božija svojstva. no nadahnjuje Svoje poslanike i odabranike spuštajući takva znanja u njihova srca. 

tj Gajb je nevidljivi svijet, sve što je nevidljivo našim čulnim očima; tajanstveno, nep- Uk. Nefsi-l emmare označava najniži stupanj u razvoju ljudske duše, prevodi se i kao duša 
oznajno, skriveno, onostrano. sklona zlu. 

8 Al-Anfal, 23 12 Gaf, 37. 

Neki kažu da je ono srce koje može primiti kur'anske savjete 
i upute zdravo i čisto od loših težnji, sumnji i licemjerja. A 
rekao je El-Hussein, posvetio Allah duh njegov: ,,Kur'ansko 
kazivanje razumijeva ono srce koje je skinulo sa sebe svoj 
pokrov, pa se osvjedočuje u svijet melekuta i džeberuta." 
Takvo srce je dovoljno bistro da bude mjesto izlijevanja 
nadahnuća iz gajba jer u njemu nema mjesta onome što 
nije Bog, te je uronjeno u more osvjedočenja (šuhud)". Šejh 
Tadžuddin, posvetio Allah duh njegov, u vezi s tim kazao je 
stihove: 


O sretniče, blago tebi, pripada ti mjesto krasno 
što dervišku silnu tugu shvatio si srcem jasno! 


Shvatio si rana im je ovaj svijet što se mijenja, 
o šuhudu da sanjaju svakog časa, svakog trena. 


Opijeni i ponosni na svojoj su oni stazi, 
i sastanku žurno idu kroz dunjaluk što prolazi. 


Rekao je Ibn 'Ata, posvetio Allah duh njegov: , Kur'an ra- 
zumijeva ono srce koje u Boga gleda ponizno uviđajući 
Veličinu Njegovu; ono je ostvarilo šuhud, odreklo se svega 
što nije On i posve Mu se predalo." 


Tumačeći ajet, Vasiti, posvetio Allah duh njegov, kaže: 
, Kur'anska kazivanja poima elita, ne puk; za takvo što treba 


13 Šuhud leksički znači osvjedočenje. U sufizmu, radi se o stanju derviša u najneposred- 
nojoj spoznaji kada se dizanjem zastora dvojnosti ukazuje zbilja (hakikat) stvari. Drugim riječima, 
to znači vidjeti Istinu Istinom. 


srce koje je, nakon što je bilo mrtvo usljed gafleta i niskosti, 
Istiniti Svevišnji proživio Svojom potporom i blagošću, kao 
što se u Kur'anu kaže: Onaj kome smo MI dali život I sv- 
jetlo'£. Takvo je srce onoga koji poima i razumijeva Kur'an." 
Također je kazao: ,,Osvjedočenje salika obuzima posve i trga 
zastore sa njegovog srca." Treba znati da je znak razumi- 
jevanja skrušenost i poniznost. Kao što je Poslanik Božiji, 
blagoslov i mir neka je na nj, kazao: ,,O0naj ko je svjestan 
Allaha je ponizan." 


Šejh, Allah njime bio zadovoljan, rekao je: , Ove Vasitijeve 
riječi tačne su kad se radi o onima koji su još u fazi tra- 
ganja (erbab-i telvin), ali navedeni ajet odnosi se na one 
koji su se učvrstili i postojani su na putu (erbab-i temkin)." 
To je drugačije od Vasitijevog stava budući da on ne pravi 
razliku između osvjedočenja i razumijevanja. No, to dvoje 
ponaosob imaju svoja mjesta: uho, organ slušanja govora, 
mjesto je razumijevanja, a oči srca mjesto su osvjedočenja. 
Oboje, svakako, ima svoju korist i smisao, a kad se u stanju 
duhovnog pijanstva (hal-/ sukr) objedine, sluh srca tad se 
izgubi u njegovom vidu. No, to je ipak slabost duhovnog 
stanja. Jer, kod erbab-i temkina, onih koji su posve napustili 
svoje jastvo, dosegli iščeznuće (fena) i ostvarili stupanj pos- 
tojanosti u vječnosti (bega) uposlena su sva njihova zbiljska 
čula, i svako od njih svoj užitak i udio nalazi kod Voljenog. 
Tako čulo sluha nalazi užitak slušanja, a čulo vida užitak 
osvjedočenja. Njihov vird tad jesu stihovi: 


Blago onoj duši što se života zbog Tebe odrekla, 
otkucajem jednim srca ja odbacih oba svijeta. 


Onog dana nakon svega kad konačno stigoh Tebi 
uižitak sam pronašao što ni za šta dao ne bih. 


Ibn Sem'un, posvetio Allah duh njegov, rekao je tumačeći 
ajet: ,Troje je edeb hizmeta i edeb srca: prvo, braniti se 
od strasti, pa kad se u odavanju strastima prestane nala- 
ziti užitak pronaći užitak i slast u ibadetu i učenju Kur'ana; 
drugo, nakon učenja i izučavanja Kur'ana, posvetiti se 
njegovom prakticiranju; i treće, nakon što se srcu napuni 
božanskom milošću i plemenitošću, biti zahvalan i ustrajati 
na tome. Kad se salik ukrasi sa ova tri edeba, upotpunio je 
edebe i vrline srca. Muhammed ibn Ali, posvetio Allah duh 
njegov, rekao je: Smrt srca potječe od strasti - onda kad se 
odbrani od strasti, ono oživi!" 


Treba znati da je ispravno slušanje osobenost živih, kao 
što Svevišnji Hakk kaže: 7/ ne možeš mrtve dozvati...'? 
Sehl Abdullah Tusteri, Allah posvetio duh njegov, rekao je: 
, Kad srce izađe ispod zastora i izbistri se, na njega navale 
sjećanja na ružno i nastoje ga pomračiti, pa ako se on preda 
tim sjećanjima, to će imati loše posljedice. Svevišnji Allah 
kaže: Onome ko se bude slijepim pravio da ne bi Milostivog 
veličao, Mi ćemo šejtana natovariti, pa će mu on nerazd- 
vojni drug postati.'6 Šejtan tako u čovjeka ulije slabost te mu 


14 Al-An'am, 122. 
15 An-Naml, 80. 
16 Az-Zuhruf, 36. 

natura naopake misli i zablude kako je već dosegao stupanj 
spajanja (vasl), a tako naopako mišljenje je na razini nevje- 
rovanja (kufra) i bivanja otpadnikom od vjere (zindik). 


Treba znati da se srce ne ponaša po unaprijed određenoj 
naravi (fitret), a istinski budno srce nikada ne spava. Onda 
kad je srce naučeno na Časnoga i kad je izbistreno posred- 
stvom nadahnuća (/l(ham) iz gajba, ono tad biva spremno na 
neposrednu objavu (vahj). Srce ima dva lica, te je jednim 
licem okrenuto ruhu, a drugim nefsu. Ako njime prevlada 
sklonost ka ruhu, On mu tad u trenucima teškoće i iskušenja 
priskače u pomoć. A ako njime preovlada sklonost ka nefsu, 
ono je tad u službi nefsa, šejtan se upliće i učini ga zabavljen- 
im ovosvjetskim užicima i nasladama. U predaji je rečeno: 
,Da šejtan nema puta do srca djece Ademove, pred njima bi 
bio otkriven gajb viših svjetova (melekut)." Hussein, Allah 
posvetio duh njegov, rekao je: , Spoznaja arifa, basiret onih 
koji ga posjeduju, svjetla znanja božanske uleme i iskustvo 
onih koji su iskusili prapočetno (ezel) i vječno (ebed) i ono 
što je između toga, sve je to proisteklo iz srca koje shvaća i 
prihvaća. U tome je zaista pouka za onoga ko razum ima Ili 
ko sluša, a priseban je". 


Za ono što čuje uhom srca on svjedoči da su Riječi Svevišnjeg 
Hakka, te ih krajnje žustro i poletno nastoji provesti u djelo. 
Stoga se on posvećuje osamljivanju (halveft) i povučenosti 
( uzlet). Savjet jezika srca duši koja se predala osamljivanju 
kazuju stihovi: 


O hodža, siromah ti si u svojemu stanju, 
sultan ćeš biti samo ako se povučeš u osamu. 


Uhom srca tada ćeš škripu Kalema slušati, 
okom duše ezela sliku možeš gledati. 


Neki kažu da se ovo odnosi na srce koje se ogradilo od 
stvorenog svijeta i stvorenja, te ono čuje svjetlom sposob- 
nosti slušanja i vidi svjetlom sposobnosti viđenja, te on tako 
proučava sve i vidi sve onakvim kakvo uistinu jeste. On među 
stvarima (ašya) vidi Ljepotu Svevišnjeg i Slavljenog Hakka. 
Njegov vird tada su stihovi: 


Dosta mi što sa dva oka samo Ljepotu opazim, 
gdje god da pogledam samo Tebe nalazim. 


Mudri su naveli i primjer koji nam prikazuje različitost 
među slušateljima, pa kažu da je primjer onih koji slušaju 
poput primjera sjemenki koje su sa dlana prosute na zem- 
lju. Nešto tog zrnevlja pokljucaju ptice, a nešto ga padne 
na suri kamen bez zemlje i propadne. Nešto tog zrnevlja, 
pak, padne na plodnu zemlju, ali iz nje raste i kojekakav 
korov koji tom zrnevlju ometa rast i uništi ga. A nešto tog 
zrnevlja padne na čistu, plodnu zemlju i urodi plodom koji 
koristi stvorenjima. Sjemenje ovdje jeste simbol mudrosti. 
Kao što sjeme pada na zemlju, tako i čovjek sluša riječi 
mudrosti. Šejtan je ovdje ptica koja čovjeku, koji ne želi 


17 Gaf, 37. 


slušati mudrost, pokljuca te riječi, pa one ne dopru do nje- 
govog srca. Primjer sjemenja koje pada na neplodnu zem- 
lju jeste čovjek koji sluša riječi mudrosti, slaže se s onim 
što čuje, ali se zadrži na slušanju i ne provede ono što je 
čuo u djelo. Primjer sjemenja koje uništi raslinje koje uz 
njega raste jeste poput čovjeka koji sluša riječi mudrosti, 
poželi ih provesti u djelo, ali se pred njim ispriječi njegova 
strast i ljubav prema ovome svijetu i spriječe ga u tome, 
baš kao što korov uništi zdravo sjeme. Sjemenje koje pada 
na plodnu zemlju i ne propadne nego urodi korisnim plo- 
dom jeste, pak, simbol slušatelja koji sluša riječi mudrosti, 
shvata njihovu istinitost i korisnost, zatim ih iskreno odluči 
provesti u djelo, svojski se u tome potrudi i prevaziđe sve što 
mu se ispriječi na tom putu. Takav je sufija koji se iskrenog 
nijeta i krajnje predano drži staze ljudi tarikata. On se kloni 
povlađivanja strastima i željama svog nefsa. Tako se u zem- 
lji njegovog srca ukorijeni biljka govora mudrosti, pa urodi 
korisnim plodovima od kojih fajde imaju i on i drugi ljudi. 


Treba znati da svako srce koje prevaziđe zaposlenost ovim 
svijetom ostvaruje čistu i nepomućenu ljubav, a ta čista 
ljubav pruža snagu duha posredstvom koje se stječe bliskost 
Jedinome, a kad se ostvari takva bliskost, javlja se podrška 
profinjenih privlačnosti (džazebat-i latif) iz svijeta gajba i 
utječe na srce. Tako se iz srca ka duši izlijevaju uzvišene bla- 
godati (fejz) koje se ogledaju u tome da se u ovome svijetu 
više ne nalazi užitka. Jer, strasti i želje nefsa na srce djeluju 
isto onako kako na sjemenku djeluje korijenje korova koje 
joj ne dopušta da se ukorijeni i osnaži. Korijen nepomućene 
ljubavi jeste poput korijena plodnog stabla koje je u zemlji 

čvrsto i postojano, a njegove grane pružaju se do posebne 
bliskosti i prisnosti s Jedinim.Tako se to drvo razgrana u 
zemlji duše. Kad onda čovjek čuje neke kur'anske riječi ili 
Poslanikovu, blagoslov i mir neka je na nj i njegove, predaju, 
njegov duh okusi osjećaj sreće, pa iskusivši to on kaže: 


Aferim, blagi pustinjski vjetre, odakle god da dolaziš, 
kako divno i zanosno moj duh sada blažiš! 


Tvoj dah teški, zadihanost, jasno osjetim, 
pa po tome mogu znati -— iz Jemena dolaziš. 


Ne poletje ona duša koju ti zaobiđeš; 
Ah, blago mi, kada nađe ovog pečenog da dotakneš! 


Sada Tvoje divne tajne moja duša sluša; 
Gospodaru, sretan li je ko ljepotu ovu kuša! 


Trag tog ushićenja duha stiže srcu, srce se utapa u njemu, 
nalazi bit svoje iskonske Želje, pa u ushitu pjeva: 


Tvoje ljubavi u srcu sada trag se stvori, 
Duša plamom čežnje za Tobom dok gori! 


Vlast ljubavi tvoje širi se svijetom cijelim, 
noć se moja mrkla osvijetli danom bijelim! 


Užitak tog ushićenja od srca potom stiže ka nefsu, i tada 
svaka dlaka na tijelu salika postaje čulo sluha, a svaki 
djelić njegovog bića stječe sposobnost viđenja, te on sada 
Savršenog sluša savršeno i cijelim svojim bićem gleda u 
Potpunog. Kazao je Allah Svevišnji: Koji Kur'an slušaju I sli- 
jede ono najljepše u njemu; njima je Allah na pravi put uka- 
zao i oni su pametni'?. Također, Bog, Silni i Slavljeni, svome 
Poslaniku, blagoslov i mir Allahov neka je na nj i njegove, 
koji je milost svjetovima, kaže: ,Obraduj robove Moje, one 
koji kad čuju Moju naredbu pokorno je prihvate! Kaži im da 
taj povjetarac upute potječe iz Moje ljubavi prema njima, pa 
pupoljak vaših srca razvija u ružu razuma {(ag'). 


Treba znati da su pametni oni koji se ukrase nakitom pokor- 
nosti i uresom slijeđenja. Kazali su, također, da se razum 
dijeli na sto dijelova, pa je devedeset i devet dijelova pripalo 
Poslaniku, blagoslov i mir Allahov neka je na nj i njegove, a 
jedan dio pripao je vjernicima, a taj dio koji je pripao vjer- 
nicima dijeli se na dvadeset i jedan dio, a jedan dio toga 
jesu riječi šehadeta, dok je ostalih dvadeset dijelova po- 
navljati ih što više dok se ne ozbilje u vjerovanju. Kazao je 
Allah Svevišnji: O vjernici, odazovite se Allahu i Poslaniku 
kad od vas zatraži da činite ono što će vam Život osigurati; i 
neka znate da se Allah upliće između čovjeka I srca njegova, 
I da ćete se svi pred Njim sakupiti'?. Dakle, o vi koji ste 
obukli odjeću vjere i pouzdanog uvjerenja (igan), odazovite 
se Bogu i Poslaniku kad vas pozove zarad vašeg života, e 
kako bi vas nadahnuo životom čistim, životom kojem, pod 


18 Az-Zumar, 18. 
19 Al-Anfal, 24. 


okriljem Časnoga, nema nestanka. Džunejd, Allah posve- 
tio duh njegov, kaže: ,,Oni koji istinski čuju riječi Svevišnjeg 
Hakka, kada ih Poslanik, blagoslov i mir neka je na nj i 
njegove, pozove, u tom pozivu osjete povjetarac bliskosti s 
Hakkom. Svjetlo tog poziva cijepa njihove zastore, te su oni 
posve posvećeni uklanjanju tih zastora, a srce im je predano 
duhovnom pregnuću (mudžahedat) i strpljivosti da oni pos- 
vema nadilaze svoju ljudsku narav, te svojom vanjštinom 
i nutrinom bivaju mjestom očitovanja božanskog svjetla 
(nur)." Jezikom bez riječi oni tad pjevaju: 


Sad je tako da smo od svog bića otpali, 
nema Više ti i ja, sa Bogom smo ostali! 


Ne od mene ili od tebe, od bića vlastitog slušaš riječi: 
,Ko će imati vlast toga Dana?" - ,,Allah, Jedini i Svemoćni! 29 


Zato neki kažu da odgovoriti iskreno Allahu i Poslaniku 
Njegovom znači pokoravati se vanjštini šerijata, jer život ti- 
jela i duše jeste u pokornosti Poslaniku, a život srca jeste 
u osvjedočenju u vlastite mahane. Zbilja tog osvjedočenja 
jeste vidjeti sebe ništavnog pred Hakkom, biti skrušen, 
ponizan, skroman i pokajan. 


Ibn Atta, Allah posvetio njegov duh, rekao je: ,,Poslušnost je 
u četvero: prihvatanju tevhida, prihvatanju tahkika (istinitosti 
vjere), prihvatanju teslima (pokornosti), i prihvatanju tekriba 
(istine da je Bog blizu). Sve to sadržano je u rubaiji: 


Šerijata se drži da se od zla spasiš, 
teslima se drži da bi od pametnih bio, 
svjetla se lIstine drži, da se šejtana spasiš, 
u okrilju ljubavi od samog sebe se spasi. 


Šejh, Allah njime bio zadovoljan, kaže: ,Pokornost se 
očituje preko ispravnosti slušanja, ispravnost slušanja u 
kvalitetu shvatanja, kvalitet shvatanja u količini spoznaje, 
količina spoznaje se ogleda u riječima, a riječi svjedoče o 
tvom znanju o onome što je kazano. Razumijevanje riječi 
Kur'ana ne svodi se na njihov vanjski izraz, jer kao što Sehl 
Abdullah, Allah posvetio njegov duh, kaže: ,,Svaki kur'anski 
ajet ima sedamdeset hiljada razina razumijevanja. Kazao 
je Poslanik Božiji, blagoslov i mir Allahov neka je na nj i nje- 
gove: ,,Svaki ajet Kur'ana ima svoju vanjštinu i unutarnjost, 
svaka riječ ima svoju mjeru, a svaka od tih mjera ima svoj 
smisao." Ulema se razilazi oko značenja izraza vanjština 
i unutarnjost. Neki kažu da je vanjština leksičko značenje 
ajeta, a unutarnjost njihovo tumačenje. Drugi kažu da je 
vanjština sadržaj pripovijesti u kojima nam Svevišnji Hakk 
govori o oholima i nepokornima, te njegovoj srdžbi i osveti 
nad takvima, dok je unutarnjost pouka i naravoučenije tih 
pripovijesti. Treći kažu da je vanjština učiti Kur'an pažljivo, 
kako je i kazano: / izgovaraj Kur'an pažljivo?', vodeći računa 
o svakom glasu i slovu, a unutarnjost je promišljati o smislu 
proučenog, kako je i kazano: Knjiga koju ti objavljujemo bla- 


20 Al-Mu'min, 16. 

goslovljena je, da bi oni o riječima njezinim razmislili i da 
bi oni koji su razumom obdareni pouku primili?. Razilaze 
se također i u pogledu riječi svaka riječ ima svoju mjeru 
(had), pa jedni kažu da mjera ovdje znači ne tražiti u riječi 
više od onoga kako je ona zapisana u Kur'anu i u tumačenju 
ne ići dalje od onoga što je preneseno od pouzdane uleme. 
Jasna je razlika između tefsira i tevila: tefsir je znanost o 
objavljivanju ajeta, prilikama, događajima i uvjetima kad su 
ajeti spuštani, i potpuni je haram baviti se time po svom 
nahođenju i na osnovu vlastitog mišljenja već isključivo 
prenoseći stavove i predaje iz knjiga uleme ovog ummeta 
onako kako su zabilježene. Tevil, pak, znači izvođenje i 
iznalaženje značenja Kur'ana u skladu s Knjigom i Sunne- 
tom, a tavilu se ne može pristupiti izuzev bistrog razumi- 
jevanja i oštre spoznaje, bivajući blizak Svevišnjem. Ebu 
Dderda, Allah njime bio zadovoljan, rekao je: , Čovjek ne 
može biti istinski upućen u fikh sve dok mu se ne budu ot- 
krivala različita značenja jednog ajeta." A o riječima svaka 
mjera ima svoj smisao, Abdullah Mesud, Allah njime bio za- 
dovoljan, rekao je: ,Nema kur'anskog ajeta niti ijedne riječi 
iz Kur'ana da narod ili jedna skupina postupa po njoj i na 
tome istraju, a da neka njihova prljavština i niskost ne bude 
izbrisana sa Ploče (levh)." Kao što Sena'i kaže: 


Nevjesta Kur'an Časni feredžu se skinuti sprema 
onda kad vidi u dvoru vjere da traga pohoti nema. 


Šejh, Allah njime bio zadovoljan, kaže: ,, Krajnje su lijepe i 
tačne riječi Abdullaha Mesuda, koji kaže: Za svaki kur'anski 
ajet postoji narod koji ga provodi u djelo ili će ga prove- 
sti." Ove riječi traže iskrene tragatelje i dobronamjerni- 
ke, one koji će očistiti prostor Riječi Božije i iznaći njene 
smislove i značenja, a to mogu učiniti samo oni koji su na 
ovom svijetu ukrašeni krajnjim zuhdom, pa će oni svaki ajet 
pročitati svakim njegovim čitanjem, iznalazeći nova i tajna 
značenja, a našavši svako novo tumačenje potrudit će se i 
da ga provedu u djelo. Oni znanje smatraju ocem, a djelo 
majkom. Kad se salik preda djelovanju, on od oca znanja 
i majke djela porađa blaženo čedo srčanog napretka. Kad 
majka djelo rodi ovo plemenito čedo, ona ga umota u povoj 
duhovne finoće (lutf), pa ga nosi dojiljama spoznaje kako 
bi s njihovih grudi dojilo mlijeko duhovnog dobra (/hsan) 
i njime se othranilo. Treba znati da je djelo koje će se na 
Danu sudnjem gledati ono srčano: 


O srce, hiljadu puta sedždu pred licem Njegovim učini, 
jer pravi namaz nije ona sedžda što tijelo je tvoje čini! 


Šejh, Allah njime bio zadovoljan, kaže: ,Ono što mi je jasno 
jeste da biti upućen u Kur'an ne znači zadržati se na tajna- 
ma kur'anskih ajeta, već biti obaviješten znači da se učač 
Kur'ana svakim ajetom osvjedočuje u Govornika i ponavlja 
te riječi kako bi uživao u slušanju onoga što mu Bog gov- 
ori. Prenosi se za Džafera Sadika, Allah njime bio zadovol- 
jan, da se jednom dok je obavljao namaz odjednom srušio 
i pao u nesvijest. Kad su ga pitali šta mu se desilo, rekao 


je: .Ponavljao sam ajet sve dok nisam čuo kako ga kazuje 
Onaj čija Riječ to doista i jeste!" Kad salik ostvari ovaj stu- 
panj, tad u učenju Kur'ana osjeća potpuni užitak i radost, 
i toliko se utopi u slušanje Riječi Božije da su u njegovom 
sluhu obećanje i prijetnja isto. Posredstvom osobite ljubavi 
on stiže do naročite bliskosti, usljed te bliskosti javlja se 
smetenost (hejrat), a bez takve smetenosti nema ni napret- 
ka na više duhovne stupnjeve. Na taj stupanj mislio je Po- 
slanik, blagoslov i mir Allahov neka je na nj i njegove, kad 
je rekao: , Gospodaru, Tobom sam smušen!" Naime, kad se 
zaroni u more takovrsne duhovne smušenosti, vlastito pos- 
tojanje nestaje i propada, sluh se gubi u vidu, a vid u sluhu. 
Znanje tad postaje djelo, a djelo znanje, prvo je posljednje, 
i posljednje je prvo. Profinjeno vino takvog slušanja uzima 
čitavo njegovo biće, i on se podsjeća na onaj ushit kad je 
slušao elest?, pa onda ushićen pjeva: 


Zaljubljenici Tvoji od elesta su pijani, 
iz vrča su elesta oni opijani. 


Vino piju i drže savjeta se fina, 
Od elesta oni su štovatelji vina. 


Jer, ljubav, doista, ništa neće poštedjeti 


Ljubav za Te napravila mene ruševinom, 
zdrav I člo inače uvijek ja sam bio. 


Kad salik ostvari ove duhovne stupnjeve i stanja, on tad 
doživljava osvjedočenje i istinski sluša i čuje Riječ Allahovu 
i kazivanja Njegovog Poslanika. A Allah je istinski Znalac. 


O PREDNOSTIMA SUFIJSKOG NAUKA 

Rekao je Poslanik, blagoslov i mir Allahov neka je na nj i 
njegove: ,Tražiti znanje, makar i u Kini, dužnost je svakog 
muslimana." Poslanik je, dakle, kazao da tražimo znanje, 
pa ako zarad toga treba putovati čak i u Kinu, odnosno puto- 
vati krajnje daleko, mora se tako postupiti, jer tražiti znanje 
je obaveza (farz) svim muslimanima. Ulema se, međutim, 
razilazi oko toga koje je to znanje za kojim je muslimanima 
farz tragati? Jedni kažu da je to znanje o iskrenosti prema 
Bogu (ihlas), dakle steći znanje o niskostima duše i onome 
što ju prlja, kako bismo bili ispravni robovi u skladu s ajetom: 
A naređeno im je da se samo Allahu klanjaju, da Mu iskreno, 
kao pravovjerni, vjeru ispovijedaju, i da molitvu obavljaju, i 
da milostinju udjeljuju; a to je - ispravna (iskrena) vjera", 
jer na Danu sudnjem iskrenost je ono što će biti uzeto u 
obzir. Drugi kažu da je to znanje o opasnostima odnosno 
sposobnost razlučivanja između melekskog i šejtanskog 
nadahnuća (ilham-i melki i ilham-i šejtani). Neki kažu da 
se tu radi o traženju svoga vremena (vagt), jer to je zadaća 
sufije, a Sehl, Allah posvetio njegov duh, rekao je: ,,fraganje 
za znanjem jeste uspostaviti svoj odnos s Bogom na ovom i 
onom svijetu." Neki kažu da traganje za znanjem znači tra- 


23 Aluzija na ajet: ,Zar ja nisam Gospodar vaš?" - oni su odgovarali: ,,Jesi, mi 
svjedočimo!" (Al-A'raf, 172). 
24 Aluzija na ajet Ništa on (plamen Sekar) neće poštedjeti! (Al-Muddattir, 28) 

22 Sad, 29. 25 Al-Bayyina, 5. 

26 BEHAR 93-94 


SEHABUDDIN EBU HAFS SUHRAVERDI 


gati sa snagom u halalu, budući da je Poslanik, blagoslov 
i mir Allahov neka je na nj i njegove, rekao: ,,fražiti halal 
obaveza je ponad svake obaveze', jer snaga je sjemenka, 
a djelo je plod. Jedni kažu da se radi o znanju o trgovini, 
zalozima, o dobru i zlu, zakonima kupoprodaje i propisima 
braka i razvoda. Šejh Ebu Talib Mekki, autor djela Guvvetul- 
gulub, Allah posvetio njegov duh, kaže: ,Traženje znanja 
pretpostavlja znanje o pet islamskih šartova koji su pred 
svim muslimanima. Svaka nesreća, zabluda i nevolja koja 
stigne čovjeka dolazi od njegovog nepoznavanja šerijata." 


Šejh, Allah njime bio zadovoljan, kaže: , Svim muslimanima 
dužnost je steći znanje o naređenom i zabranjenom, dakle 
znati šta je naređeno činiti (pa onda postupati po tome i tako 
postizati bliskost Bogu, sreću i duhovni napredak) i istra- 
jati na tome bez popuštanja. "Dakle, sufija je onaj ko od- 
baci svoje strasti i želje duše, te kroz znanje o naređenom i 
zabranjenom ozbiljno upoznaje niskost duše i njenu zbilju, 
e kako bi bio na Putu pravom. Ulema ahireta i šejhovi 
tarikata istrajno su ulagali trud u ovakvo traganje, suprot- 
stavili se svome nefsu i svodili račune s njim. Oni su to 
smatrali svojom najvrednijom željom i najčasnijim ciljem. 
Ebu Ali Džurdžani, Allah posvetio njegov duh, rekao je: ,Tra- 
gajte za istrajnošću, jer duša voli počasti, a Svevišnji Hakk 
od vas traži istrajnost." On salika poziva na istrajnost, jer 
sve znanosti potječu otuda. A znanosti je mnogo: nauka o 
duhovnim stanjima (ahval), nauka o duhovnim stupnjevima 
(megamat), nauka o opasnostima na Putu, nauka o sigurn- 
om uvjerenju ljekin), znanje o ihlasu, znanje o duši, znanje 
o spoznaji, znanje o onome što degradira dušu, znanje o 
nutarnjim željama, znanje o svođenju računa sa sobom, 
znanje o zbilji tevekkula, znanje o zuhdu i njegovim grani- 
cama, znanje o zadovoljstvu Bogom, znanje o pravim vre- 
menima za dovu, znanje o ljubavi, znanje o ljubavi puka i 
ljubavi duhovne elite, znanje o razlici između ljubavi srca i 
ljubavi duha, znanje o ljubavi razuma, znanje o ljubavi duše, 
znanje o zaljubljeniku i voljenom, znanje o muridu i mu- 
radu, znanje o mušahedi, znanje o kabdu i basatu te razlici 
među njima, znanje o radosti i tuzi, znanje o fena i beka, 
znanje o različitostima fenaa, znanje o duhovnom pijanst- 
vu... Vremena i prostora je malo, život je kratak a vrijeme 
dragocjeno, inače bih posvetio mnoge knjige obradi ovih 
znanosti i pitanja. 

Treba znati da su ovo znanosti kojima vlada ulema ahireta 
i sufijski šejhovi, a ovosvjetski učenjaci uskraćeni su za ta 
znanja, premda se oni ohole onim što su pročitali i obimom 


svog znanja. Svoja znanja takvi koriste kao sredstvo za stje- 
canje ugleda, imetka i ovosvjetskih dobara, a unutarnjost 
im je ispunjena ohološću, zlom i zavisti. Kako god, oni su 
uskraćeni za korist od rečenih znanja. Poslanik, blagoslov 
i mir Allahov neka je na nj i njegove, utjecao se Svevišnjem 
Hakku od beskorisnog znanja, a u Indžilu je zapisano: ,,Ne 
traži znanje od koga nema koristi, i primijeni u djelu ono što 
znaš." Poslanik Božiji, blagoslov i mir Allahov neka je na nj 
i njegove, rekao je: . Šejtan vas lovi pomoću znanja." ,,Kako, 
stječete znanje, a okanite se djela sve dok ne steknete do- 
voljno znanja. Tako jadan čovjek troši svoj život na stjecanje 
znanja, pa ga smrt zatekne bez djela koja bi ga približila Al- 
lahu." A Abdullah Mesud, Allah njime bio zadovoljan, rekao 
je: Znanje se ne ogleda u mnoštvu pročitanog već u bogobo- 
jaznosti i strahu od Svevišnjeg Hakka." Svevišnji je objavio 
sinovima Israilovim: ,,Da je znanje na nebesima, pa kojom 
bi vam srećom bilo spušteno?! Da je skriveno iza sedam ze- 
malja, pa koji bi sretnik do njega stigao?! Da je između vas i 
njega more valovito, pa ko ga prešao i domogao se znanja?! 
Međutim, znanje je zakopano u vašim srcima, pa onda lopa- 
tom samoprijegora i samoodricanja skinite sa njega zem- 
lju opačine i ljubavi prema ugledu i ovosvjetskim dobrima i 
ukrasite se moralom iskrenih i produhovljenih, odgojenih 
i očišćenih, e kako bi se vašim bićem razlila voda sa vrela 
nadahnutog znanja (ilm'/ ledunni). Rekao je Svevišnji Allah: 
1 bojte se Allaha — Allah vas uči, I Allah sve zna". Takvo je, 
dakle, znanje bogobojaznosti (tagva), koje obuhvata dunjaluk 
i ahiret. Skupina sufija, posredstvom srčanog vida, pronašli 
su zahvaljujući tom znanju put i ozbiljno su se potrudili u 
pogledu njegovog provođenja u djelo. Zakoračili su tim 
putem pokoravajući se Poslaniku, blagoslov i mir Allahov 
neka je na nj i njegove, svojim riječima, djelima i duhovnim 
stanjima. Njihova srca pokorna su djelom, a njihove duše 
pokorne su kroz svoja duhovna stanja (ahval). A spoznati 
Poslanikova duhovna stanja krajnje je teška i obimna stvar. 
Izlišno je pisati o tome, jer spoznaja je u toj stvari moguća 
samo kroz izravno srčano osvjedočenje. Onome ko se držao 
vjere i bude pokoran, te stvari naposljetku će biti jasne, jer 
zar srčani prvaci i poznavatelji tajni iz gajba nisu dosegli do 
toga i kazivali o svojim iskustvima jezikom tarikata. A Allah 
najbolje zna! 


S perzijskog preveo Muamer Kodrić 


26 Al-Bagara, 282. 

Sabrao i preveo: Mehmed Karahodžić 


IME I PORIJEKLO 


Ebul-Džennab Ahmed ibn Omer ibn Muhammed ibn Abdullah es-Sufi el Hivaki el Hvarizmi, poznatiji kao Nedžmuddin el- 
Kubra. Prema Simnaniju i Janu, (svoj) nadimak Kubra (Veliki) dobio je još kao medreselija. Dao mu ga je njegov učitelj zbog 
visoke inteligencije koju je posjedovao. Po Husejnu Hvarizmu nadimak Kubra je njemu poseban dar, jer sufije su rekle: "Sa 
njim je nastupilo proživljenje zaljubljenih." 


O svom nadimku Ebul-Džennab, koji upućuje na to da je "on zaštićen od grijeha" (idžtenebe), rekao je: ,U Aleksandriji sam 
slušao Hadis pred Hafizom El-Isfahanijem. To je bio čovjek koji je prešao stotu godinu, šafijskog mezheba, selefija. U toku 
njegovog izlaganja obuzeo me takav hal u kom sam vidio Pejgambera a.s. sa još nekoliko osoba, kako sjedi kod mene, 
dodirujući svojim koljenima moja koljena. Tada mi dođe nadahnuće da mu svaki dan učim određeni odlomak iz Kur'ana. 
Kad mu rekoh moj vird i zašutih, on pohvali ono što izložih pa reče: Tako trebaš danju slušati Hadis, a noću učiti Kuran. Na 
ovo dobih nadahnuće da ga upitam za moj nadimak, pa mu se obratih: 'O Resulullah, glasi li moj nadimak Ebul-Dženab ili 
Ebul-Džennab?' Pritom se nadajući da će on reći Ebul-Dženab, sa jednim n. 


Ali on je rekao: 'Ne! Ebul-Džennab, sa dva n.' Na to dodaše njegovi ashabi: Svakako, o Resulullah, on je Ebul-Džennab.' 
Naime, u obje varijante leži tajna ovoga i budućeg svijeta. Da je on rekao Ebul-Dženab), ja bih danas bio svjetovnjak. Ali pošto 
je rekao Ebul-Džennab), ja ću, inšaallah, oba zastupati." Njegov naziv Hivaki i Hvarizmi upućuje na mjesto, s kojim je njegov 
život povezan. Izvori kazuju da je rođen u Hivi, velikom mjestu u gradskom kompleksu Hvarizma na rijeci Oksus, i da je u 


Hvarizmu preselio na ahiret. 


Sredstvo 


ZIKRULLAH 


Na prvom stepenu uronuća 

Zikrullah mora biti tih, ali s takvom snagom izgovoren, da 
njegovo djelovanje prodre u krv. Posljedica toga je pojava 
unutrašnjih glasova. Iz svoje fizičke materijalnosti, sufija 
prvo čuje zvuk trube, bubnja, ključanje kotla; potom šumove 
vode, vjetra u drveću, pucketanja vatre, mlinskog točka; 
dalje konjski kas i, kad se zikrullah izjednači, zujanje pčela. 
Pri tom može osjetiti žestoke bolove. Da, on preko toga 
može i poludjeti ili čak i umrijeti. Oružje protiv toga je da 
se ne da smesti, pošteno stremljenje, i, ako i dođe do tog, 
da se ne uplaši smrti. Tajna leži u tom, da je čovjek sas- 
tavljen iz svih supstanci, plemenitih i neplemenitih, iz takva 
četiri elementa, zemlje, nebesa i onoga što je između njih. 
Šumovi su zikrullah svakog pojedinačnog počela i elementa 
te supstance, i ko čuje te šumove, taj slavi i veliča Allaha 
dž.š. sa svim jezicima. To spada u uslove sufijskog puta, a to 
uronuće je posljedica snažnog zikrullaha s jezikom. Zikrul- 
lah je suprotnost svemu, što nije Allah dž.š. Okretanje nečem 
drugom, znači istovremeno nestajanje njegove suprotnosti, 
kao što se to vidi kad se voda priključi vatri. 


Na drugom stepenu uronuća 

Zikrullah otvara jednu kapiju na sljepoočnici glave u obliku 
kružnog otvora. Potom se odozgo spušta tmina, pa vatra i na- 
posljetku zelenilo. To upućuje na tminu prirode, vatru zikrul- 
laha i zelenilo srca. Vrata se najprije otvaraju gore na glavi, 


jer je zikrullah lijepa riječ i njoj odgovara da se tamo uzdigne. 
Također, i smjer osobe je gore ka sljepoočnici glave. Stoga 
se lijepa riječ gore uzdiže i takvoj osobi Allah dž.š. ukazuje 
dobrotu i samilost kroz nadahnuće i prosvjetljenje. On ispuni 
ga od glave do pete sigurnošću, vjerom, željom, žudnjom, 
ljubavlju, ubjeđenjem, savjesnošću i spoznajom. Tada mu se 
srce otvara i počne da žudi za Gospodarom. Zikrullah potapa 
njegovo srce tako da se ulijeva, a ne da bi oko njega propast 
izazvao. Srce tada postaje poput bunara, a zikrullah poput 
kofe koja se spušta i nađenu vodu iz njega vadi. Istovremeno 
cijelo njegovo tijelo biva obuzeto neobično prisilnom kret- 
njom poput drhtanja. 

I svaki put kad zaboravi na zikrullah, u prsima mu se srce 
pokrene poput djeteta u majčinoj utrobi, žudeći za zikrulla- 
hom. Jer srce je kao Isa sin Merjemin, a zikrullah-njegovo 
mlijeko. Što je on jači i veći, čežnja za Allahom dž.š. sve više ga 
zaokuplja, vapeći iz čiste žudnje za zikrullahom. Srčani zikrul- 
lah je poput zujanja pčela, ne suviše glasan niti uznemirujući, 
ali, također, ni sasvim tih. Čovjek pred sobom vidi živahan iz- 
vor šikljajućeg svjetla i pritom osjeća jednu sigurnost. Dalje, 
zikrullah sufije otvara desnu stranu tijela i na njoj mu utiskuje 
jednu vrstu reza iz kog izlazi svjetlo zikrullaha. Potom se rez 
pomjera na mjesto koje leži baš naspram zikrullahova djelo- 
vanja u srcu, a onda se, napuštajući i to mjesto, premješta 
na leđa. Sufija osjeća i unutrašnjost i spoljašnost reza. Srce 
i Ruhul-kudus istupaju kroz ova vrata. El-latifa i en-Natika' 
sjeda na tijelo poput jahača, nakon što je do tad bila pod njim, 
pa se s njim uspinje do "Vrata", "Vrata Allahovih". 


1 El-Latifa en-Natika (etimološki latifa koja sama po sebi govori) Latifa je svaki išaret 
sasvim određenog značenja koje se pojmiti i razumijeti može, ali ga riječ i iskaz obuhvatiti ne mogu. 

Počne li neko sa zikrullahom i uđe li mu zikrullah u srce, 
otvoriće mu se unutarnje oko i on će se u Čili lijepo osjećati. 
Čilu će napuštati samo radi nužnih potreba i potom se 
odmah vraćati kako bi se zikrullaha iznova prihvatio. Tako 
će svaki put na njega navaliti vojska zikrullaha poput roja 
skakavca, sa zujanjem kao od pčela, obuzimavši ga odzada i 
paleći ga kao vatra drvo. Čilu može noću napuštati i tumarati 
pustarama, gledajući desno i lijevo dokle mu pogled dopire, 
i pri tom se u srcu osjećati kao princ. Ponekad ga noću izvan 
čile može obuzeti mistični zanos, tako da beživotne stvari 
(materija) pred njim iščeznu i samo vidi staklo u staklu. To je 
krajnji stepen čistoće prirode (ili vudžuda; podrazumijeva se 
vlastita tjelesnost) koja (priroda ili tjelesnost, kako lična tako 
i svijeta) poprima boju stakla (postaje prozirna). Iza nje se 
potom ugleda duhovno sunce. 


Na trećem stepenu uronuća 

Na ovoj postaji, gdje zikrullah prodire u tajnu, sufija gubi 
svijest o svom djelovanju i nestaje u Objektu zikra. Njegov 
zikr je izraz jednog ljubavnog samogubljenja u Objektu zikra 
i jednog zalaska u Njemu. Pritom je zikrullah jedno samos- 
talno biće koje ne napušta sufiju kad prestane misliti na Al- 
laha dž.š., nego u njemu zuji, kako bi njegovu pažnju ponovo 
svratio na sebe. 

Također i jezik u takvim slučajevima osjeća prisustvo tog bića. 
Kad on zašuti, zikrullah ga tamo, poput uboda igle, podsje- 
ti na sebe. Ili on doživi cijelo svoje lice kao jedan jezik, koje 
posredstvom izlivajućeg svjetla iz sebe, spominje Allaha dž.š. 
ILi on osjeća svoju glavu i udove u tolikoj mjeri stegnutim od 
tog bića zikrullaha, kao da se nalazi okovan u lancima. Ili ga 
zikrullah okruži kao buktinja, koja gori neprestano isijavajući 
na njega užarenu vrelinu, dok se istovremeno svjetlo, svjetlo 
zikrullaha pred njim diže i spušta. 


Drugi raspored 
Ako početnik prilikom zikrullaha bude savladan snom, to 
znači, da njegova duša još leži zakopana pod prašinom. Ova 
prašina koja se nalazi u čovjeku teži (prema zakonu "Slično 
sličnom") sebi ravnom i time pritišće čovjeka za tlo. Sufija 
ne može više spavati kad to on hoće. Legne li, ugledaće oko 
sebe i iznad sebe plamteću vojsku zikrullaha i čuti njeno zu- 
janje poput pčela ili šuma vjetra. Onda neće moći spavati jer 
šumovi odgone san. Ovo nastupa kad vojske čula oslabe, a 
unutrašnja, srčana čula, osnaže. Oslobodi li se srce i duh od 
dijelova prašine i sufija putem duhovne komponente ojača i 
istraje u neprekidnom sjedenju, budnosti i zikrullahu, legne li 
potom da bi zaspao, on će zorno osjećati, kao da sjedi i dalje 
spominje Allaha dž.š., premda on leži na tlu. Na to će se veo- 
ma začuditi, a onda pitati, kako to sebi da predstavi, dok se 
naposlijetku sjedeći lik ne priključi ležećem i oba spoje. To je 
odgovarajući odnos i kod onog, koji se navikao da stoji. Sjedne 
li, on će osjećati, kao da još stoji. 
U ovakvoj prilici otkriće mu se ajeti-kerim: 

Živi i Vječni! Ne obuzima Ga ni drijemež ni san! 

El-Bekara 255 

Prilikom zikrullaha sufija dospije na jednu stepenicu ili mjesto, 
gdje mu biva rečeno: "Ne spominji dalje Allaha dž.š., da bi vi- 
dio, kako Spominjani tebe spominje!" Čovjek je tada predmet 
spominjanja, a ne onaj koji spominje. Da, Allah dž.š. zapravo 


stalno spominje čovjeka, samo što ovaj, uslijed mnogih tmina 
i gustih pregrada, to ne čuje niti osjeća. Zadubi li se takav u 
zikrullah, šejh će mu narediti da izostavi zikrullah, kako se ne 
bi zaustavio na stepenici odsječenih, jer bi to bilo zastajanje 
kod Svojstava, a odsječenost od Bića (Božijeg). Nakon dužeg 
perioda zikrullaha jezikom, sufija također može dospjeti do 
tačke gdje srce baš osjeća zlovolju prema zikrullahu jezikom 
i takav zikrullah za njega znači smetnju. U tom slučaju on 
će svom jeziku zabraniti spominjanje Allaha dž.š., i njegovo 
prisustvo zadržati samo u svome srcu. Godinama potom 
zikrullah više neće prelaziti preko njegovih usana, a da on i 
pored toga ostaje vjernik, postojan, svjestan. Ovo se ne odnosi 
na obavezne ibadete koji se obavljaju srčanom pobožnošću, 
jer srce ni u kom slučaju ne poznaje izostavlja-nje vjerskih 
dužnosti. 


OSJEĆANJA (LJUBAV) 


Spoj suprotnosti 

Hal je nešto čime se ističe čovjek i što je on zadobio, bez da 
je za to šta učinio i u tom smjeru vlastiti trud uložio. Dobija 
ga putem Hakkove odredbe, time što ga On Svojom svemoći 
izvodi iz jednog hala u drugi. Učenjaci su se razišli po pitanju 
stalnosti hala. Neki su rekli da on ostaje, a neki ne. Kom- 
promis između ova dva mišljenja bi bio, da hal suštinski ne 
ostaje, a da je formalno tu. Tako, na primjer, možemo navesti 
halove kabda (stezanje u srcu) i basta (duhovno opuštanje), 
bliskosti i strahopoštovanja, čežnje i ljubavi i zadovoljstva, jer 
to su sve halovi koje murid proživljava ili proističu iz njega. 
Međutim, teoretski i iskustveno ovi halovi nisu posve jasno 
određeni, pošto ponekad bivaju jačeg, nekad slabijeg, a 
nekad srednjeg intenziteta. 

Kao što oba krila ptice moraju biti iste snage, da bi prav let 
uopće bio moguć, tako i oba suprotna osjećaja moraju biti u 
ravnoteži da bi vagu držali. Svaka prevaga na jednu stranu 
odvela bi sufiju sa prave staze i time bi cilj bio promašen. Na 
primjer: prevaga straha gurnula bi ga u hladni džehennem 
zabrinutosti, a prevaga nade bi ga strmoglavila u užareni 
džehennem samoobmane. Sufija koji je dostigao drugi ste- 
pen kemala (čistoća svojstva i djela), vanjštinom odaje stanje 
kabda, a nutrinom stanje basta. Neznalica, koji vidi samo 
spoljašnost drži ga za nekog ko je u stanju kabda, dok poz- 
navalac čita s njegova čela da je on jedan sanduk kabda u 
kom se nalazi dragulj basta. 


Zemaljska ljubav i nebeska ljubav 

Ljubav je vatra koja sagara iznutricu i jetru, razum raspalju- 
je, oko čini slijepim, i sluh uklanja, velike strahote pričinjava 
malim i grlo toliko suzuje da još jedva dah može proći. Ona 
usmjerava energiju na voljenog i, jačajući sebe, potiče da 
neko iz ljubomore loše misli o voljenom. Potom iščezava red 
i ostaje ljubavni plamen. Smrt se pojavljuje lijepa i ostavština 
je zaboravljena. Spajanje gasi vatru, te prijekor, uvredu i 
udarac smanjuje. Zaljubljeni želi da njegov voljeni nestane, 
kako se neko drugi ne bi s njim sjedinio. Katkad se to završi, 
ako se radi o čovjeku, tako što mu on kaže: "Ti si moj Gospo- 
dar! Ja nemam Gospodara osim tebe!" To je dakako heretička 
riječ, ali je ona proizašla iz doživljaja i prisile, a nije svjesno i 

voljno izgovorena. To je riječ koju nije sam zaljubljeni rekao, 
već vatra ljubavi. Jer vatra ljubavi se hrani od samog voljenog 
i zaljubljeni može nijemim govorom svoga stanja samo reći: 
"Ti si moj zalazak u vjeri i svijetu. Ti si moja nevjera i moja 
vjera, moj cilj čežnje i kraj mojih želja. Ti si ja!" 
Husejn (el-Halladž) je (kazujući o svojoj ljubavi prema Bogu) 
spjevao: 

Razmišljajući o Tebi i sebi čuđenje me spopada. 

Da iz sebe u Tebi nestanem, dozvola je stigla. 

Toliko mi je Tvoja blizina pružena, 

da sam povjerovao, kako si Ti ja. 


Četiri su mertebe ljubavi: 

Ljubav u kojoj voljeni želi radi sebe. Potom ljubav u kojoj 
se zaljubljeni preokreće u njegovu žrtvu. Onda ljubav o ko- 
joj dvojnost osoba biva zaboravljena, i konačno ulazak i ne- 
stanak u jedinstvu. Ovo smo već nebrojeno puta doživjeli s 
ljudima i uvijek se to iznova dešava. Ali na ovo polje se lahko 
stiže, dok je polje Božanskog ferdanijjeta (jedinstvenosti) 
teško dostupno. Svaka roba ima odgovarajuću cijenu. 


Ulazak u ljubav 

Saznanje zalazi u ljubav, jer ono zahtijeva opis, dok ljubav 
briše opis i zahtijeva uzdizanje iznad njega. Ako dakle nosilac 
jednog svojstva ulazi u svojstvo, a tako i nosilac ploda u plod, 
to je kao i ulazak saznanja u zahtjev i u ljubav. Ali svojstvo 
stalno zahtijeva jednog nosioca. Kad zaljubljeni uđe u ljubav, 
njegova ljubav se spoji sa ljubavlju Voljenog. Onda više nema 
ptice niti krila, nego njegova krila i njegova ljubav prema 
Bogu opstoje kroz Božiju ljubav prema njemu, a ne obrnuto. 
ILi na drugi način rečeno: Katkada zaljubljeni uđe u ljubav i 
sam postane ljubav. Potom ljubav uđe u Voljenog. 


VOLJA (MOĆ DJELOVANJA) 


Primjena i podizanje 

Dok sam još bio dječak, prenoćio sam jednom sam u izvjesnoj 
kući kako bih tamo čuvao robu. Šejtan mi priđe s vesvesom 
i nefs mi poče sugerirati ne prestajući, da je lopov prova-lio, 
iako su vrata bila zaključana. To potraja sve dok me, usljed 
žestokog straha osjetila napustiše i nadčulnost stupi u djelo- 
vanje, pa ja poduzeh stvaranje lopova. Tad začuh, kako neko 
tiho priđe vratima i zakuca. Pošto ih nađe zaključana, on poče 
pokretati zasun, dok vrata ne otvori i uđe. Veza moga razuma 
se odriješi i iščeznu. Ostao sam bez svijesti sve do podneva. 
Kad dođoh sebi, zapitah se: Šta me je pogodilo? Sjetih se da 
je lopov provalio i robu pokrao. Potom provjerih robu. Ona je 
još bila tu, onakva kakva je i bila. Potrčah do vrata i nađoh 
ih zaključana. Na ovom putu spoznah, da je moja moć djelo- 
vanja ovo proizvela. U tome je tajna nastupa strašnog lika u 
stanju straha. 

Sufija se nikad ne odvaja od svoga htijenja, jer ako je sufija 
jahač, htijenje je njegov konj. 

Duh ne otkriva samog sebe, već samo pušta da se kroz nje- 
ga izdjelovana doživljajna veza spozna. Mi kažemo: "Bude li 
volja snažna i stremljenje pošteno, nastaće, između nosioca 


između dvije stvari ili sa kopljem između ruke ratnika i prsa 
njegova protivnika, ili sa svjetlom između Sunca i Zemlje." 
Allah dž.š. osnažuje srce Svoga pokajnog roba s jednim sv- 
jetlom od Sebe. Sufija osjeća vezu između sebe i neba, kao 
da su oboje (nebo i on) jedno. Katkada on vidi lanac koji ide 
od neba do njegova srca, putem kojeg on biva zaštićen od 
djela nepokornosti. To je hablullah (Allahovo uže). 

Svi se čvrsto Allahova užeta držite i nikako se ne 

razjedinjujte. 

Ali Imran 103 


Ovo se dešava onda, kad njegov nebeski dio postane čist. 
Ukaže li se sufiji nebo sa svojim zvijezdama, ali iznad nje- 
ga, to upućuje na početni stadij ovladavanja njegovim halo- 
vima, ali još uvijek bez snage da njima raspolaže. Ako mu se 
ukaže u njemu samom i on ga u neku ruku doživi identičnim 
sa sobom, to znači izjednačenost njegova hala s nebom. Ali 
ako mu se nebo sa svojim zvijezdama pokaže ispod njega, 
to upućuje na potpuno ovladavanje i njegovo zadobivanje 
sposobnosti da njima raspolaže. Iz toga će mu se osvijetliti 
kur'anski ajeti: 
l jedini On vlada robovima Svojim; On je Mudar I 


Sveznajući 
El-En'am 18 
On vlada robovima Svojim I šalje vam čuvare. 
El-En'am 61 


Ponekad kad mu se dodijeli mogućnost raspolaganja, to biva 
oznakom za to, da on pred sobom vidi oba pola zodijaka i 
mjesečevih stanica. Tada on zalazi u pojedine stanice, kako 
bi saznao šta je u njima. 


U zemlji Magreba zavolio sam jednu osobu. Pustio sam da moja 
moć djelovanja ovlada njime. Ona ga je uzela, svezala i držala 
podalje od svakog drugog zaljubljenika. Bila je promatrač iza 
i ispred njega. Stoga je on izbjegavao usmenu razmjenu misli 
i počeo je sa mnom razgovarati jezikom hala. Ja sam ga razu- 
mio i govorio sam s njim na isti način, a i on je mene također 
razumio. To je najzad dotle dovelo, da sam ja postao on a on 
ja, i ljubav je dospjela na ravan čistog Duha. Tako jedanput, u 
svitanje, došao mi je njegov duh, provaljao svoje lice u prašini 
i rekao: "O šejhu, milost! Milost! Ti si me ubio. Uzmi me sebi!" 
Ja upitah: "Šta hoćeš ti?" Njegov duh odgovori: "Želim da mi 
dozvoliš da ti noge poljubim." 
Dozvolio sam mu. On je to učinio i podigao lice. Tada sam i ja 
njega poljubio pa se on miran i siguran spustio na moje grudi. 
Znaj, da čovjek zaslužuje čast evlijaluka tek kad dobije "kun" 
(budi). "Kun" je naredba Allahova, prema Njegovim riječima: 

Ako nešto hoćemo, Mi samo za to reknemo Budi!" 

- 1 ono bude. 

En-Nahl 40 

Evlija dobiva "kun", tek onda, kad njegova volja nestane u 
volji Allahovoj. Ako njegova volja nestane u volji Allahovoj i 
njegova volja postane Allahova volja, tada, ono što Allah hoće, 
želi i čovjek i čovjek ne poželi ništa, a da to nije Allahova volja. 
Na ovo upućuje ajeti-kerim: 

A vi ne možete ništa htjeti ako to Allah, Gospodar 

svjetova, neće! 


moći djelovanja i onog za čim se teži, jedna veza bila ona u Et-Tekvir 29 
smislu pravljenja ili zatiranja. To se može uporediti sa lancem 

PREDUSLOVI 


Vođenje 

Šejh je onaj koji slijedi put Hakkov i koji poznavajući opas- 
nosti i litice na njemu, može voditi murida. Pri tom mu skreće 
pažnju na različite trenutke, postaje, stupnjeve, stanja i uka- 
zuje mu na ono što će mu koristiti, a odvraća od onog što će 
mu štetu nanijeti. 

Među evlijama ima i onih koje Hakk Uzvišeni džezbom 
(privlačenjem Sebi) izvede na deredžu ubjeđenja. To je 
također moguće. Ali takav čovjek nije podesan da vodi druge, 
jer je do Njega dospio bez rada i truda. Za vođenje drugih 
sposoban je onaj šejh koji je put sam prošao i na taj način 
upoznao, s njim povezane, štetne i korisne stvari, postaje, 
stupnjeve, stanja, keramete. Tako je posredstvom duhovne 
borbe zadobio viđenje svijeta Hakkova. 


Prednost drugom 
Muridu nije dozvoljeno smatrati se da je iznad bilo koga, osim 
u pogledu potrebe zahvaljivanja. 


Tarikatski doživljaji 

San odražava sljedeće stanje: Ruhul-Kudus ili El-letifetur- 
rabbanijjeh? ili En-nefsun-na-tikah? je stranac u ovom ni- 
skom tijelu, zaokupljen njegovim popravljanjem, privlačeći 
mu ono što će mu koristiti, odbijajući ga od onog što će mu 
štetu nanijeti. Međutim, on je zatočenik u njemu dok god je 
čovjek budan. Kad zaspe, ruh odlazi ka svome prvobitnom 
staništu i svojoj hadretskoj domovini, gdje se, time što sreće 
ruhove i spoznaje značenja i tajne, odmara. Značenja na koja 
je naišao, na putu ka višem svijetu, ti vidiš uprimjerena u os- 
jetilnom svijetu. 


To je tajna tumačenja snova. Ali kada čovjeka, koji se nalazi 
u duhovnoj borbi, napuste san i odmor, razriješuju mu se di- 
jelovi četiri elementa, zemlje, vode, vatre, i zraka, i srce mu 
postaje slobodno od zastora. Tada on srčanim okom gleda 
prema višem svijetu i čezne za svojim Gospodarom. 


Slast i viđenje su jedno uz drugo usko povezani, s tim što 
je viđenje kroz otvaranje nutarnjeg vida, a on kroz dizanje 
prekrivača nad njim prouzrokovano, dok je slast posljedica 
preobrazbe prirode i duha. Intenzitet doživljaja je prema 
nutarnjem dodiru izazvanim susretom s nečim. U ovu preo- 
brazbu također spada i preobražaj osjetila. Pet osjetila se 
preinačuju u druga. Paralelu za to pruža nam općeljudski 
fenomen sna. Kad čovjek zaspe oslobađa se tereta svoje 
prirode tako što mu se zatvaraju osjetila mora postojanja, 
a otvaraju druga u natčulnom svijetu, kao što su oko, uho, 
usta, ruka, noga, pa on vidi, sluša, uzima zalogaje iz tog svi- 
jeta ijede, često se desi da nakon buđenja još osjeća prijatan 
ukus u ustima, govori, ide, dohvaća i dospijeva u daleke zem- 
lje, bez da mu ta udaljenost pričinjava kakvu prepreku. Ovo 
je savršenije postojanje od uobičajenog. U njemu se neri- 
jetko dobiva sposobnost za let, hod po vodi, ulazak u vatru 
bez prženja. Nemoj povjerovati da je ovo pusto pretjerivanje! 

To je stvarnost. San je brat smrti. Ali ono što običan čovjek, 
prema snazi svoje niske prirode, samo u snu iskusi, to sufija, 
jer mu je niska priroda oslabila a njegova plemenita priroda 
ojačala, doživi između sna i jave. 

Znaj, gledanje najprije posluži predstavi i uobrazilji, a onda, 
kad se boje pojave biću, i naposlijetku iščeznuću bića u biću. 
Pomoćno sredstvo predstave i uobrazilje su dvije snage, koje 
služe razumu u glavi i, kao mreža i zamka za lovca, drže 
čvrsto stvari za njega. Oni hvataju stvari, i potom on raspolaže 
njima. Pritom pogled igra ulogu lovačkog psa. Smjesti li se 
duhovni sadržaj u njihovom biću, razum će izbaciti obje mreže 
snage predstave i snage uobrazilje prema njima. Onda će oni 
za razum čuvati snagu osvjedočenja i snagu pamćenja to- 
liko dugo, dok on nad stvarima bude raspolagao | pitao ih, 
odakle su i šta su, kuda žele i kakve su im namjere. Potom će 
ga obuzeti čuđenje njima. Snaga uobrazilje pustiće duhovni 
sadržaj da se pojavi u njemu odgovarajućoj odori, a snaga 
predstave će ga zaogrnuti u jednu sliku. Tako će podlog ne- 
prijatelja formirati kao psa, plemenitog neprijatelja kao lava, 
velikog čovjeka kao brdo, vladara kao more, korisna čovjeka 
kao voćku, nekorisnog čovjeka kao stablo koje ne nosi plod, 
dobra i životne potrepštine kao jelo, dunjaluk kao prljavštinu 
i kao prostitutku, itd. To je tajna tumačenja sna. 


Dvojnost u tarikatskim doživljajima 

U jednom selu na obali Nila zaljubio sam se u jednu djevojku. 
Danima nisam, takoreći, ništa jeo ni pio, dok je vatra ljubavi 
silno rasla. Počeo sam izdisati vatreni plamen. | svaki put 
kad bih vatru izdahnuo, s neba bi naspram moga izdisaja ista 
vatra krenula. Obje vatre bi se srele između mene i neba. 
Dugo nisam znao, ko je to tamo na mjestu njihova susreta. 
Ali najzad sam saznao da je to bio moj dvojnik na nebu. 


Znaj, da imaju svjetlosti koje se uspinju, i takve, koje se 
spuštaju. Dižuće su srčane, a spuštajuće su Aršske. Posto- 
janje je pregrada između Arša i srca. Ako se postojanje pre- 
lomi i jedna vrata od srca prema Aršu otvore, onda će isto 
težiti istom. Svjetlost će se podizati svjetlosti i svjetlost će se 
spuštati svjetlosti. 
Svjetlost nad svjetlošću. 
En-Nur 35 


Pravo stanje stvari sjedinjenja je, kad god srce teži Aršu i 
Arš teži srcu, tako da dolazi do susreta. Ono što leži između, 
kao priroda i duša, će se zbiti odnosno ispariti poput zraka 
koji dospije između dvije ruke, udari li ruka o ruku zrak će 
biti istisnut, ili kao žito između dva mlinska točka, okrenu li 
se jedan na drugom, žito se pojavi između njih. Svaka drag- 
ocjena materija u tebi izaziva da ti zapadneš u jedno mistično 
stanje ili da na nebu opaziš nešto tome jednorodno, bila to 
vatra, želja, čežnja ili ljubav. 

Svaki put kad se jedno svjetlo od tebe uzdigne, drugo svjetlo 
se tebi spusti. Svaki put kad se plamen od tebe uzdigne, na 
tebe se spusti njemu odgovarajući plamen. Međutim, sup- 
stance na nebu su postojane za razliku od tvojih koje se 


2 Vidljivi rabbanijski hakikat u središtu nubuvvetskog ogledala čije se zrake odražavaju 
na srce velije. 

3 Kod nekih je to srce. Međutim po Kašaniju to je hakikatu spuštanje ruha na stepene 
bliske nefsu i u pojavi odgovarajućoj nefsu. Ili u drugom slučaju u pojavi svojstvenoj ruhu. U prvom 
slučaju to su prsa (sadr), a u drugom srce (fuad). 


mogu umanjivati i umnožavati. Ako je supstanca na nebu 
jača od odgovarajuće u tebi, onda tvoja manja supstanca teži 
uvećanju pa je jača privlači sebi. Budu li jednake tada obje 
teže i obje se privlače. One se sretnu na pola puta. Nasto- 
janje spada u svojstvo (božanske) milosti, a privlačna snaga 
u svojstvo (božanske) moći. Ako supstanca u tebi nadraste 
njoj ravnu na nebu, supstanca sa neba će težiti tebi i tvoja 
supstanca će je privlačiti tako da će se ona na tebe spustiti. 


Višeznačnost slika 

Boje upućuju na različita nutarnja stanja. Zelena znači život 
srca. Svijetlo vatrena označava život sposobnosti. Sposobnost 
je moć. Ako su boje mutne to upućuje na vatru iscrpljenosti, 
to jeste, murid se nalazi u stanju iznemoglosti i iscrpljenosti 
usljed duhovne borbe sa nefsi-emmarom (dušom sklonom 
zlu) i šejtanom. Plava je boja za život nefsi-emmare. Žuta 
znači slabost. Sve one imaju sadržaj, koji, pokazujući se lju- 
dima kroz njih same, govori s dva jezika doživljaja i viđenja, a 
to su dva pravogovoreća svjedoka. 


To možemo argumentirati sa stanjima biljki. Tako ćemo reći: 
'Ako su biljke zelene, to uvijek upućuje na njihovu snagu, nji- 
hov život i njihov brzi rast. Ali ako su žute, to ukazuje na slabu 
pokretnu snagu usljed nečeg što ih je pogodilo ili spopalo. 
Isto tako je i sa izrazom ljudskog lica. Ako je crveno, to znači 
da ga je pogodilo nešto poput stida, straha, žalosti ili brige." 
Kad se (muridu) ukaže Mjesec, to je radosna vijest sa znan- 
jem. A kad mu se pojavi Sunce, to je delil da je uzdignut na 
mekam ubjeđenja i spoznaje, ako murida obuzme stanje 
mučnog tereta i tjeskobe u prsima, ako mu zikrullah teško 
pada, ako mu se srce ne otvara i prsa ne šire., ako su mu 
udovi, takoreći, kao kamenom zdrobljeni, i on u takvom stanju 
ugleda tamnu vatru, to je vatra šejtanova. Nađe li se murid u 
stanju lahkoće, dostojanstva, širine u prsima, srčane prijat- 
nosti, sigurnosti i istovremeno opazi svjetlu vatru koja bukti 
uvis, kao što vidimo suho drvo kad gori, to je vatra zikrullaha 
u području prsa. 


Havatiri (primisli) 

Što se tiče sugestije meleka i šejtana, pa to je Pejgamber a.s. 
objasnio rekavši: 

"Došaptavanje meleka potiče na hajr, a došaptavanje šejtana 
potiče na šerr." 

Početak muridova puta je bolest, a njegov kraj zdravlje. 
Naime, na početku je srce bolesno. Kroz postupak šejha, 
mudrog liječnika, ono ozdravlja i dolazi u red. Na početku, 
slatkoću i pokornost Allahu dž.š. srce doživljava kao gorčinu, 
a gorčinu neposluha kao slatkoću. Ako ozdravi i njegov okus 
se sredi, onda će i sve ono što od njega ovisi doći u red. 


Priroda, nefs i šejtan 

Znaj, moj prijatelju, da je objekt stremljenja Allah dž.š., a 
subjekt stremljenja svjetlo od Njega. I da Allah dž.š. nikom 
nije učinio nepravdu. U svakom se nalazi ruh od Njega i ra- 
zum, da Ga spozna, i svakom je On dao sluh, vid i srce. Ali 
ljudi su sljepilom obuzeti, s izuzetkom onih, kojima je Allah 
dž.š. zastor podigao, a taj zastor nije izvan njih nego potiče 
od njih samih, to je crnilo njihove prirode. Prvi korak, koji se 
zahtijeva od sufije, sastoji se u tome da spozna ovo crnilo. 

Moj prijatelju, sklopi kapke i pogledaj šta vidiš. Ako kažeš 
da ne vidiš ništa, u zabludi si. Ti vidiš vrlo dobro. Međutim, 
crnilo prirode, koja je suviše blizu tvom nutarnjem vidu, ti 
ne opažaš. Želiš li je registrirati i pred sobom vidjeti, uprkos 
sklopljenih kapaka, onda uskrati nešto svojoj prirodi ili udalji 
nešto od nje. Put, nešto joj uskratiti i od nje nešto udaljiti je 
duhovna borba. Duhovna borba znači sve žrtvovati da bi se 
strani elementi od sebe udaljili i uništili. Strani elementi su 
priroda, nefs i šejtan. 

Priroda je sastavljena od četiri elementa, zemlja, voda, vatra, 
zrak, a ti ležiš ispod njih. 


Sve tmine jedna iznad drugih, 
En-Nur 40 


Nefs je živ i ne umire. Ovdje ćemo ga usporediti sa zmijom. 
Ako je čovjek ubije, glavu joj zgnječi, kožu joj oguli, meso joj 
skuha i pojede, i praznu kožu ostavi dugo godina da stoji, ako 
je potom izloži sunčevoj toploti, ona će se pokrenuti. Isto tako 
je i sa nefsom. Dodirne li ga plamen uživanja, nagona i zloće, 
on će se pokrenuti na isti način, pa će neprestano tiranizirati 
tjelesne organe i zahtjevati od njih povratak snage i hrane, 
kako bi se mogao podići. Nefs je čovjeku poput vladara čija je 
vojska životinjska duša, bešerijjet, priroda, prohtjev i požuda. 
Čuli smo od šejhova koje smo sreli: "U početnom periodu 
islama ljudi su bili takvi da bi šejtani i nefsovi katkad od njih 
nešto ukrali. Danas, stvar se okrenula potpuno u korist nef- 
sova i šejtana. Morate ukrasti nešto od njih! Na naše pitanje: 
"Šta od njih da ukrademo?' Odgovorili su: 'Sadašnji trenutak 
vašeg života posvećujući ga Allahu Uzvišenom!" 


Duša sklona zlu: ona je u viđenju, jedan veliki krug koji izađe 
pred nekim, crn, kao da je od katrana. Potom ona iščezne 
pa se opet pojavi ispred njega, ali ovaj put kao (crni) kišni 
oblak. Zatim se ona popne visočije, pri čemu na njenim rubo- 
vima postane vidljivo nešto poput polumjeseca, od čega je- 
dan dio prolazi kroz oblak. Nakon toga ona postaje (pravi) 
polumjesec. Duša koje sebe kori: kad sebe kori, ona izlazi 
iz desnog obraza muridovog poput crvenog sunca, pri čemu 
obraz osjeća njenu toplotu. Ponekad ona stane naspram uha 
ili čela ili iznad glave. Ova koreća duša je razum. 

Smirena duša: također i smirena duša ima svoja obilježja i 
viđenja. Katkad izađe pred nekim poput kružnog otvora jed- 
nog velikog izvora iz kojeg se svjetlost izlijeva. Ponekad, u 
džezbi, osoba je vidi kao krug svoga vlastitoga lica iz svjet- 
la, bistar poput ispoliranog ogledala. To onda, kada se ona 
nekom uspne na lice i lice u njoj iščezne. Onda je lice samo 
smirena duša. Katkada se vidi, u džezbi, udaljena, pri čemu 
razmak između čovjeka i njenog kruga može iznositi hiljadu 
postaja, a kada bi se samo jednoj približio izgorio bi. 

Ako murid vidi sebe kako jaše na magarcu, to je znak da je on 
savladao čulno uživanje. Vidi li se kako jaše na mazgi, to je 
znak da je on potčinio dušu sklonu zlu. Umre li pod njim neka 
od ovih životinja, to je znak za njihovu smrt. 


U jednoj džezbi Kubra je ugledao šejtana i prepoznao ga. 
Želeći ga iskušati, upitao ga je, praveći se da ga ne zna: "Ko 
si i kako se zoveš?" Šejtan je odgovorio: "Ja sam stranac i 
ime mi je Junak." Tada mu je Kubra odvratio: "Ne, ti si Aza- 


zi" Na to je šejtan skočio prema njemu i povikao; "Da, ja 
sam Azazil! Šta ti radiš ovdje?" Pri tom je Kubra opazio da 
je njegova odjeća prišivena uz šejtanovu, njegovo tijelo uz 
šejtanovo, njegov rukav uz šejtanov. Želeći se odvojiti od nje- 
ga upitao je kao neko ko traži izlaz: "Čime se čovjek može od 
tebe osloboditi?" Dobio je odgovor: "Samo ako svoju odjeću 
odvojiš od moje." 

"Onda sam", kazao je Kubra, "počeo trgati ja, a i on je trgao, 
dok se moja odjeća ne opori i odvoji od njegove, pri čemu on 
izgubi svoju odjeću i očni vid mu se ugasi." 


Kalb (srce), ruh (duh) i sirr (tajna) 

Srce je, kao što kaže njegovo ime, formalno (tjelesno) i 
sadržajno (duhovno) jedna sredina, jedna središnja stvar. 
Ono je sredina između parnog (tjelesnog svijeta) i nepar- 
nog (duhovno-božanskog svijeta). Njegova središnja pozici- 
ja upravo dopušta smjenu suprotnosti u njemu. Svaki put 
kada nestvoreno uzme primat u srcu, smanji se nadmoć 
stvorenog u njemu, i svaki put kada se ono od ovog isprazni, 
puni se onim od tamo. Srce je prefinjeno i prima odraz stvari 
i sadržaja koji ga okružuju. Boje stvari, koje stanu naspram 
prefinjenog bića (srca), preslikaju se na njemu, isto kao što 
se u ogledalu ili bistroj vodi preslikaju oblici. 

Nefs, kalb i ruh su različiti izrazi za jednu te istu stvar, s tim 
što se termin nefs upotrebljava ako je ona loša i pričinjava 
tegobu, termin kalb, ako je ona čista, a termin ruh, ako se 
približi Hakku. Međutim, ponekad ih neki promatraju kao 
različita bića pa kažu: "Kalb se nalazi u nefsu, ruh u kalbu 
i tajna u ruhu." 

Ruh dosegne nebo i nebo utone u njega. Da, nebo i ruh su 
jedno. Ovaj ruh leti sve dalje, postajući veći i visočiji, dok ne 
postigne visinu koja prelazi visinu neba, i on nebo nadiđe. 
Ruh se može pojaviti kao Sunce, Mjesec i zvijezda. Pri tom 
ima početna i krajnja stanica. Na početku, u džezbi, pojav- 
ljuje se nešto poput tačke. Potom se ona poveća i preobrazi 
u zvijezdu. Katkada se ukaže tačka, a da se murid ne nalazi 
u džezbi, nego je samo sklopio očne kapke. Onda ova pojava 
osnaži i ta zvijezda se pokaže muridu pri dnevnom svjetlu, 
bez da on drži kapke sklopljenim. Na to s njegovih usana 
poteče: "Subhanallah! Elhamdulillah! La ilahe illellah! Al- 
lahu ekber! La havle vela kuvvete illa billahil alijjil azim!" 
Zbilja tajne je nešto što se ne može dokučiti, pa baš zbog 
toga i jeste tajna. 


Melek 

Jedan melek mi je prišao otraga, uzeo u svoju ruku, podi- 
gao uvis, stavio ispred sebe i zagrlio. Njegov nur sijao mi 
je u nutarnjim očima. Tada je rekao: "U ime Allaha, osim 
Koga drugog boga nema, Milostivog, Samilosnog." Potom 
se sa mnom još malo podigao, a onda me ponovo spustio. 
Jedanput sam probio pregradu do staništa sidka, ali ne slo- 
bodnim voljnim aktom s moje strane, nego sam prenijet do 
njega. Doživio sam smrt. Potom, kad je moj pogled pao na 
to mjesto, obuzela me je radost. Putem nadahnuća sam 
saznao da je to mjesto rahmeta. Tu sam zatekao starijeg 
čovjeka, o kom dobih nadahnuće da se radi o Ridvanu. Po- 
dalje opazih nekoliko djevojaka, o kojima kroz nadahnuće 
saznah, da su to džennetske hurije. Čim me ugledaše odmah 
se pokriše osim jedne. Imao sam osjećaj kao da letim um- 

otan u ćefinima između neba i Zemlje, slobodan od tereta 
zemljane prašine. Kad sam se približio (tamošnjoj) zemlji, 
dođe mi ona džennetska hurija (koja se nije pokrila) i pokaza 
mi da sjednem na jednu stolicu. Onda mi priđe onaj stariji 
čovjek, sjede iza mene, zagrli me i nešto mi šapnu u srce iz 
čega shvatih da me on šalje u Hakkovu blizinu. Nakon što 
sam se, ispunjen Hakkom, čež-njom i ubjeđenjem povratio u 
pređašnje stanje, odahnuo sam od svakog zamora. 


Tačke i krugovi 

Znaj, na licu ima krugova, koji nekom postanu vidljivi na kra- 
jnjoj stanici duhovnog puta. Među njima su krugovi oba oka. 
Oni su iz svjetla i pojavljuju se nekom kamo god se okrenuo, 
desno i lijevo. Onda drugi krug, krug Božijeg svjetla, koji se 
nekom pojavljuje između obrva i očiju. Ovaj krug nema tačke 
u sredini, za razliku od očnih krugova u čijim cen-trima se 
nalazi tačka. Ponekad u toj tačci iščeznu očni krugovi, tako 
da ostane još samo tačka bez oba kruga. 


Dalje krug duha. On se nekom pojavljuje naspram nosa. 
Svjetlo jezika, naprotiv, nema kružnu formu, nego je čisto sv- 
jetlo i jasno blještavilo bez kruga. Također i svjetlo uha nema 
kruga, već se sastoji samo iz dvije svjetlosne tačke koje post- 
aju vidljive iza oba očna kruga. 


Očni krug se ne pojavljuje odjedanput, već polagano i raste 
postepeno srazmjerno polumjesecu prvog, drugog, trećeg i 
četvrtog dana mjeseca. Tako murid na sebi doživljava Mjesec 
i njegove stanice na nebu. Ovaj očni krug može se pokazati, 
ali može opet i iščeznuti u mjesečevom crnilu. On je dakle 
ukupno jedna slika Mjeseca, njegove sfere, njegovih stanica i 
njegovih zodijačkih znakova u muridu. 


Što se tiče boje i veličine, očni krug ne ostaje uvijek u istom 
stanju, već jača i raste srazmjerno duhovnom putu, ukazujući 
na njegovih sedam slojeva i sedam slojeva neba, pri čemu 
svaki njegov sloj nastaje iz sloja dotičnog neba. Kako se 
nebeski dio (u čovjeku) postepeno čisti, tako će (mu) boja i 
veličina odnosnog neba u srazmjeru sa prethodnim posta- 
jati vidljivija, dok naposljetku krug zauzme lice. Ako su očni 
krugovi vidljivi to upućuje na dobar hal, a ako su iščezli (ili 
ostali skriveni) to upućuje na loš hal i nadmoć prirode. 

U halu radosti nakon žalosti, prisnosti nakon strahopoštovanja, 
sreće nakon tjeskobe, stremljenja nakon malaksalosti, mogu 
se nekom, ma gdje se okrenuo, pojaviti svi skupa krugovi Lica 
plemenitog (El-Vedžh el-Kerim) koji slave i hvale Allaha. Po- 
tom se otkriva sjaj Njegovog Lica plemenitog i sa usana sufije 
nehotice potekne: "Slava meni! Slava meni! Koliko sam veliki!" 
Ovo se desi ako je sufija (u pojavu) potpuno usisan. Međutim, 
ako se on u sebi održao, onda će reći (u trećem licu): "Slava 
Njemu! Slava Njemu! Koliko je On velik!" 


Šahid (svjedok) 

Kada krug lica postane čist, on potakne izlijevanje svjetlosti 
poput izvora vode, tako da murid direktno osjeti izbijanje sv- 
jetlosti iz njegova lica. Izviranje uslijedi između očiju i obr- 
va. Potom ono obuzme cijelo lice i pred tobom, i naspram 
tvoga lica, nađe se jedno drugo lice, također iz svjetla. | dok 
se njegovo svjetlo izlijeva, iza njegovog nježnog vela po- 


javi se jedno sunce koje se pokreće naprijed i nazad poput 
kretnje ljuljaške. U stvarnosti dotično lice je tvoje vlastito, 
a pomenuto sunce, sunce duha koje se u tvom tijelo kreće 
tamo vamo. Nakon toga čistoća obuzme tvoje cijelo tijelo i 
tada ti pred sobom ugledaš osobu od svjetla koja je izašla iz 
svjetla. Ponekad se digne veo pred cijelim enijjetom (ljud- 
skim subjektom) i ti čitavim tijelom promatraš cjelinu. Prvi 
otvor unutrašnjeg vida uslijedi na oku, onda na licu, pa na 
prsima i naposlijetku na cijelom tijelu. Ova svjetlosna osoba 
pred tobom u stručnom jeziku znači pretpostavljeni. Također 
je imenuju šejh gajba (natčulnog|) ili vaga gajba. 

Svjedok gajba, pretpostavljeni gajba, vaga gajba, on je u st- 
varnosti ono što istupi pred tebe kad ti očne kapke sklopiš. 
Ako to bude svjetlo, tvoj svjedok je svjetlo. Bude li mrak, onda 
je tvoj svjedok mrak. Nazvan je vagom jer se putem njega 
vagaju stanja čistoće i mudrosti duše. 


Spoznaja na kraju puta 

Ne misli da je nebo koje gledaš u gajbu (natčulnom svijetu) ovo 
(vanjsko) nebo, nego u gajbu ima drugo nebo, finije, plavlje, 
čistije, sjajnije, bez broja i mjere. Što si ti čistiji utoliko ti se nebo 
pojavljuje čistije i vedrije, dok naposljetku ne dospiješ u čistoću 
Božiju. To je slučaj na zadnjoj stanici duhovnog puta. Ali čistoća 
Božija je beskrajna. Zato nemoj misliti, da iza onog, do čeg si ti 
dospio, nema nešto još visočije. 

Znaj, da nefs, šejtan i melek nisu stvari izvan tebe, nego si ti sam 
oni. Isto tako, nebo, Zemlja, Kjurs Božiji nisu nešto izvan tebe, a 
tako Džennet i Džehennem, smrt i život, već su stvari u tebi sa- 
mom. Ovo ćeš spoznati kad poduzmeš duhovni put i očistiš se. 

ALLAHOVO DŽ.Š. SVJETLO 


Vođenje 

Znaj, moj prijatelju, da je objekt (cilj) stremljenja Allah dž.š., 
a subjekt stremljenja svjetlo od Njega. Znaj, da je Allah dž.š. 
svjetlo nebesa i Zemlje. Svjetlo poslanika potiče od Izzeta, 
a svjetlo evlija i vjernika od svjetla poslanika. Dakle, nema 
svjetla osim Njegova svjetla. Šta je kraj stvari? To je pov- 
ratak na početak. Početak ove stvari je stremljenje od istog 
istom, a to je svjetlo i naklonost od Njega. Njegovo svjetlo 
i Njegova naklonost idu od početka do kraja, bez početka i 
kraja, vječno kroz Njega težeći Njemu. 


Allahova dž.š. svojstva veličanstvenosti i ljepote 

Allah dž.š. je zaposjeo Arš kao i srce, s tim što na Aršu 
stoluje Njegova uzvišenost, a u srcu Njegova prijaznost. 
To je smisao od Er-Rahman Er-Rahim. Rahman stoluje na 
Aršu, Rahim se otkriva u srcu. Na to upućuje "a" (elif) i "i" 
(ja) u Er-Rahman Er-Rahim, a to je uistinu doživljena taj- 
na. Kad neko kaže Rahman ili to od drugog čuje, on pritom 
prima i doživljava sva svojstva Veličanstvenosti kao što su 
gordost, veličina, svemoć, silnost, žestina. Kaže li Rahim ili 
to od drugog čuje, on tad prima i doživljava sva svojstva Lje- 
pote kao što su milostivost, dobrota, naklonost, spas... 

"A" je nebesko, "i" zemaljsko, isto kao što je Arš nebesko, 
a srce zemaljsko. 


Najveće Allahovo dž.š. ime 

Dok sam bio u čili uz bagdadsku džamiju Šunuzijju ug- 
ledao sam papir na kom je bilo napisano IFTAHBIHANIN. 
Zabilježio sam riječ pa se zaputio do tekijskog hizmećara. 
"Ovdje imaš najveće Allahovo ime ", rekao sam! On je oborio 
glavu i počeo nešto u sebi šaputati. Nedugo potom zakuca 
neki čovjek na vrata njegove sobe. Mi ga pustismo da uđe. 
Odakle je došao, nismo znali. On nam pruži papir u kom 
je bilo zlato. Kad ga otvorismo, nađosmo deset dukata. U 
tom trenutku hizmećar pade onesvješten. Nakon što sav 
preplašen i smeten opet dođe sebi, mi ga upitasmo: "Šta 
te to pogodi?" On odgovori: "Kad si ti rekao da je to najveće 
Allahovo ime, mene obuze sumnja da li je to baš tako, pa 
rekoh u sebi: 'Gospodaru moj, ako je to najveće Ime, onda 
nam još u ovom satu pošalji deset dukata, kako bi od njih 
spremili sofru siromasima. Eto zašto sam izgubio svijest 
kad sam ugledao zlatnike."" 

Kad je Kubra pomenutu riječ preveo u značenju "otvori sa 
čeznutljivim glasom", bio je upitan: "Kako IFTAHBIHANIN 
može imati smisao otvori sa čeznutljivim glasom, nakon što 
si rekao da je to najveće Allahovo ime?" On je odgovorio: "To 
smo saznali kroz doživljaj. Naime, toliko smo dugo spomin- 
jali Allaha dok se zikrullah nije spustio u srce. Svaki put kad 
bismo smjestili zikrullah, čuli bismo iz naših srca glas poput 
hropca. Potom bi se on dizao, kad bi srce, usljed spopadanja 
Allahovom veličinom i svemoći, i time, što je ono posjetilo 
mjesta Allahovih svojstava veličanstvenosti i ljepote i što su 
mu se Allahovi znakovi ukazali iznutra i izvana, i na temelju 
Allahovih dana, ojačalo. Jer ono je pilo iz svih mora, dok se 
nije opilo. Ali ova opijenost srca bila je samo ponovna žed za 
onom Božanskom visinom i svemoći, i svaki put, kad bi se 
ono sjetilo te veličine i uzvišenosti, iz njega bi poteklo, usljed 
silnog nastojanja i moćnog potiska, glas čežnje za sjedinjen- 
jem s njima, poput čeznutljivog glasa devčeta ili ždrijebeta. 
Ovo je tumačenje otvori sa čeznutljivim glasom." 


Fena 
Imaju dvije osobe, Njegova i tvoja. Bude li tvoja osoba fena, 
ostaje Njegova Osoba. To je smisao Njegovih riječi: 
Nema boga osim Allaha! 
Muhammed 19 
I Njegovih riječi: 
Sve će, osim Njega, propasti! 
El-Kasas 88 
Nadalje, u prilog istom, govore i Njegove riječi: 
"Ko će imati vlast tog dana?" — "Allah, Jedini i 
Svemočćni!" 
El-Mu'min 16 
Srazmjerno fenau tvoje osobe, tebi se otkriva Njegova 0so- 
ba. Najprije fena budu svojstva tvoje osobe, kako pokuđena 
tako i pohvalna, a onda ti se nužno otkrivaju svojstva Nje- 
gove Osobe, kako svojstva veličanstva tako i svojstva ljepote. 
Potom fena bude tvoje biće i tebi se otkrije Njegova Osoba. 
Tada više nema druge osobe osim Njegove. Od tada ćeš naći 
ostvarenje obećanja: 
"Ko će imati vlast tog dana?" — "Allah, Jedini i 
Svemoćni!" 
El-Mu'min 16 

SUFIZAM 


Šejh Abdul Kadir Gejlani 


El gunjetu li talibi tarikil Hakk, Azze ve Dželle 
(ulomci iz knjige "Gunja") 


BIOGRAFIJA ŠEJHA ABDUL KADIRA GEJLANIJA 


Njegovo ime i lična biografija 

On je Šejh, Imam, Zahid (Asketa), Arif i Uzor, Šejhul Islam, 
Sultan Evlija, predvodnik čistih, oživljavatelj i podržavatelj 
vjere i Sunneta, i poništitelj novotarija (Bid'ata), Ebu Mu- 
hammed Abdul Kadir sin Ebu Saliha Abdullaha sin Dženki 
Dost sin Jahjaa sin Muhammeda sin Davuda sin Musaa sin 
Abdullaha sin Hasana sin Hasana sin Alije sin Ebu Taliba. 
El Džejli, Eš Šaf'i, El Hanbeli, Šejh od Bagdada. On je sin od 
kćerke Ebu Abdullaha Es Savma'ia, porijeklom iz Gejlana, a 
Savma'i je od najvećih šejhova Gejlana, bio poznat po keram- 
etima i halovima. Njegova je majka Allahova ropkinja, Fatima 
kći Ebu Abdullaha Es Sauma'ia, koja je također bila poznata 
po kerametima i halovima. 


Vrijeme i mjesto njegovog rođenja 

Šejh r.a. je rođen sredinom mjeseca Ramazana 471. godine 
po Hidžretu, u mjestu Gejlan , gdje je proveo početak mla- 
dosti do svoje osamnaeste godine. Nakon toga je preselio u 
Bagdad 488 po H. i tamo je živio do kraja svoga vijeka. Šejh 
r.a. je bio mršavog tijela, srednjeg rasta, širokih prsa, velike 
brade, tamnog tena, sastavljenih obrva, grlat, lijepog semta, 
visokog ranga i bogatog znanja. 


Njegovo odrastanje i školovanje 

Oči Šejha r.a. su ugledale svjetlo u sredini poznatoj po 
Humu (znanju), podržanom kerametima; njegov otac je bio 
od velikih alima (učenjaka) Gejlana, a njegova majka je bila 
čuvena po kerametima, ona je bila kćerka Arifa, Abida i Za- 
hida Ebu Abdullah Es Sauma'i, tako da je Šejh udisao zrak 
u kućama znanja, Fikha, Ma'rifeta i Hakikata. On r.a. je znao 
da je školovanje Farz (stroga obaveza) za svakog muslimana i 
muslimanku, zato je zasukao rukave i žurno i vrijedno krenuo 
u traženje znanja, uputivši se kod Bajraka upute od učenjaka 
ovog Ummeta. Svoj je život započeo proučavanjem Časnog Kur 
'ana sve dok je to savladao; on je Kur 'an Časni učio pred Ebul 
Vefa Ali bin 'Akil El Hanbeli, Ebul Hatab Mahfuz El Kalvazani El 
Hanbeli i mnogim drugima. Hadisi Šerif Pejgamberov je učio 
kod velikog broja poznatih Hafiza Hadisa toga vremena kao 
što su bili Ebu Galib Muhammed bin El Hasan El Balakalani 
i drugi. Fikh (šeri'atsko pravo) je učio kod najpoznatijih Alima 
(učenjaka) toga doba, kao što je bio i Ebu Sa'd El Muharimi, od 
kojeg je primio šejhovsku Hrku. Jezik i književnost je učio kod 
Ebu Zekerija Jahja bin Ali Et Tebrizi i Sahib Hammad Ed Da- 
bbas, od koga je primio tarikatsko znanje (Ilmut Tarikat). Tako 


je on pokupio znanja o Serijatu, Tarikatu, jeziku i književnosti 


i time je postigao visoke stepene, i postao je predvodnik i Šejh 
Hanbelija svoga vremena, a Allah je preko njegovog jezika 
pokazao mudrost iz njegova srca u dersovima i va'zovima. 

On je počeo va'ziti u mjesecu Ševvalu 521. godine po H. u Me- 
dresi Ebu Said El Mukharimi kod Ezdž kapije u Bagdadu; ubrzo 
se daleko pročulo o njegovom zuhdu, pa je medresa postajala 
sve tjesnija da primi sve veći broj ljudi, pa je bio prinuđen da je 
proširi, a zatim je prešao da održava svoje medžlise (va'zove) 
na Musalli izvan Bagdada, a procjenjuje se da je njegovim der- 
sovima znalo prisustvovati veliki broj ljudi, pa i do 70 hiljada. 
Pred njim se školovao veliki broj Fakiha, Alima, Muhaddisa, 
pa I onih od Halova i Mekama. Napisao je veliki broj radova o 
stubovima i granama, i o onima od Halova i Hakkaika (istine). 


Njegove odlike, vrline i dostignuća 

Šejha Abdul Kadira r.a. su odlikovale hvale vrijedne osobine 
i mnoštvo slavevrijednih dijela, bio je veoma poznat po halo- 
vima i kerametima koji se tevaturom prenose o njemu. (Teva- 
tur— kad prenosi veliki broj osoba od velikog broja ravija O.p.) 
Šejh Izzuddin bin Abdus Selam je rekao: "Do nas je tevatur- 
om prenošeno samo o kerametima Šejh Abdul Kadira"; isto 
je rekao i Šejhul Islam Ibnu Tejmija r.a. Sva Ulema i sve Evlije 
njegovog doba su se njemu potčinili. On je nadmašio svoje 
savremenike od alima u Fikhu. Evlije su savijale svoje vra- 
tove pred njim, a njegove poznate riječi: "Moje stopalo je za 
vratom svakog Evlijullaha", svi alimi i evlije su mu to priznali 
i prihvatili ga da bude njihov Sultan (car). Kada se naširoko 
pročulo o njemu, sakupilo se kod njega stotinu Bagdadskih 
vrsnih Fakiha da mu svaki od njih postavi po jedno različito 
pitanje iz raznih oblasti znanja; oni su time željeli da ispi- 
taju njegovo znanje. Kada su pristupili njegovom medžlisu 
Šejh r.a. je pognuo glavu, a zatim se iz njegovih prsa pokazao 
bljesak Svjetla kojeg je vidio samo onaj kome je Allah dž.š. 
dao da to vidi; to Svjetlo je obišlo prsa svih stotinu i svakog 
od njih je uzdrmalo i uznemirilo; zatim su svi jednim glasom 
pustili vrisak i počeli derati svoje odore i otkrivati svoje glave, 
pohrlili su ka ćursu i svoje glave položili na njegove noge, 
a medžlisom je vladala buka kao da je zemljotres pogodio 
Bagdad; potom je Šejh prigrlio svakog od njih na svoja prsa, a 
onda se počeo svakome pojedinačno obraćati, "tvoje pitanje 
je bilo to i to, a odgovor na njega je to i to", i tako je uradio sa 
svih stotinu. 

Kada se medžlis raspustio, njih je upitao Mufridž bin Neb- 
han: "Šta bi sa vama?" Oni su odgovorili: "Kada smo pristu- 
pili medžlisu nestalo je svo znanje koje smo imali, kao da 
nismo ništa znali, a kad nas je on prigrlio ka svojim prsima, 
svakom od nas se vratilo njegovo nestalo znanje." Šejha r.a. 

nisu ponijeli mekami koje je viđao i bio je čvrste spoznaje 
da je znanje o Hakikatu sukladnost šerijatskih propisa sa 
znanjem o Ma rifetu (spoznaji), a da svako kršenje šeriatskog 
znanja predstavlja umješanost šejtana na putu, pa makar to 
bilo kod Evlije. 

Šejh r.a. veli: "U jednom od svojih sejahata sam se uputio ka 
pustinji i tamo sam boravio danima bez vode; žestoka žeđ me 
obuzela, potom se iznad moje glave pojavio jedan oblak iz 
kojeg se spuštala voda u obliku rose; od toga sam utolio svoju 
žed. Zatim sam ugledao svjetlo kako se prostire po horizontu 
i ugledao sam neki lik, potom sam čuo glas: "O Abdul Kadire, 
ja sam tvoj gospodar, dozvoljavam ti sve harame'", ili je re- 
kao "sve što sam zabranio drugima"; Ja povikah: "Euzu billahi 
mineš šejtanir radžim, odbi od mene prokletniče." Potom se 
svo ono svjetlo pretvorilo u tamu a lik u dim, pa mi reče: "O 
Abdul Kadire, spasio si se od mene tvojim znanjem o odred- 
bama tvoga Gospodara i snagom Halova tvojih bitki, jer ja sam 
ovom spletkom zaveo sedamdeset od Ehli Tarika". Pa sam re- 
kao: "Moj Gospodar je Taj Koji daruje i poklanja". Upitali su 
Šejha: "Kako si otkrio da je to bio šejtan?" On odgovori: "Kad 
je rekao dozvoljavam ti sve harame'." 

Šejh Abdul Kadir r.a., podstičući na čuvanje Kur'ana i Sunnetai 
na slijeđenje puta sljedbenika Resulullaha s.a.v.s., veli: "Svaki 
Hakikat koji nema uporište u Šeri'atu je bezboštvo, zato poleti 
ka Hakku Moćnom i Veličanstvenom sa oba krila, Kur'anom i 
Sunnetom, pristupi pred Njega držeći svojom rukom za ruku 
Poslanika s.a.v.s. i neka ti on bude tvoj Vezir i Učitelj, dopusti 
da te on svojom rukom uljepša i počešlja i predstavi Njemu." 
Šejh r.a. je znao govoriti o Havatirima, a njegovom medžlisu 
je znalo prisustvovati i po sedamdeset hiljada ljudi, o tom 
tevaturu se mnogo toga prenosi. Šejh Ebu Bekr El 'Imad r.a. 
prenosi: "Bio sam nešto čitao o temeljima vjere, pa se pojavila 
u meni neka sumnja, pa sam rekao sebi, otići ću kod Šejha 
Abdul Kadira da od njega čujem, a govori se da on govori o 
Havatiru. Kada sam pristupio u njegov medžlis on je pričao: 
"Mi vjerujemo onako kako su Ashabi i naši ispravni prethodnici 
vjerovali", pa sam pomislio u sebi to je slučajnost; i nastavio 
je govoriti, potom se okrenuo prema meni i isto ponovio, pa 
sam pomislio u sebi ponekad se vaiz okrene, ali se je on po 
treći put prema meni okrenuo i rekao: O Ebu Bekre', i ponovio 
iste riječi (o vjerovanju), zatim je obrativši se meni nastavio: 
'Ustani i kreni jer se tvoj otac vratio.', a moj otac je bio na putu. 
Ja sam požurio i našao sam da se je stvarno moj otac vratio." 
Slično prenosi Suhreverdi: "Naumio sam proučavati temelje 
vjere pa rekoh sebi da priupitam Šejha Abdul Kadira o tome, 
pa sam otišao kod njega i prije nego bilo šta progovorih on 
mi se obrati:'To je Omere opskrba za grob, Omere to je op- 
skrba za grob." 

Šejh r.a. je znao u svojoj mladosti, kad ga Hal obuzme dok je 


proučavao znanje, da se uputi u pustinju bez obzira danju ili 
noću; tamo bi tumarao i pustio bi jake jauke koji bi uplašili one 
koji su ga čuli, tako da bi pomislili da je pao mrtav. Kasnije, 
kad god bi Šejh krenuo da napusti Bagdad, čuo bi glas koji mu 
kaže: "Vrati se ljudima, jer si njima od koristi!" To objašnjava 
činjenicu da ogroman broj ljudi prisustvuje na njegovim der- 
sovima, i dolaze prihvatiti islam pred njim, i prenosi se da je 
veliki broj kršćana i jevreja primilo islam njegovim sebebom. 
Ebus Sena'El Nehrmeleki veli:"Pričali smo kako muhe ne 
padaju na Šejha Abdul Kadira. Kada sam došao pred njega 
on mi se okrenuo i rekao: 'Šta će muhe kod mene? Kod mene 
nema ni dunjalučkog bestilja, niti ahiretskog meda!" Šejh r.a. 
je bio poznat po svom čvrstom Imanu i ispravnom Tevhidskom 
vjerovanju, njega dunjaluk nije mogao privući i prevariti, niti 
je on težio ka dunjalučkim ljepotama. On je bio uvjerenja da 
su sva dešavanja uzrokovana Voljom Allaha dž.š. i da tu nema 
uticaja bogatih i onih koji upravljaju na zemlji od vladara i 
vlastodržaca. 

Šejh r.a. je biolahkih očiju na plač, ogromnog strahopoštovanja, 
velike bogobojaznosti, uslišane dove, plemenitog Ahlaka, li- 
jepe naravi, najudaljeniji među ljudima od razvrata, najbliži 
Istini među ljudima, žestok kada se krše Allahovi dž.š. propisi, 
on se nikada nije rasrdio zbog sebe, on je podržavao samo 
Allahove emrove, i nikad nije odbio potrebnog, pa makar mu 
dao svoju odjeću. Ovo što smo naveli od njegovih kerameta i 
odlika tiče se znanja i alima gdje on prednjači nad svim svojim 
sljedbenicima, čašću i položajem, a kada bi htjeli nabrajati sve 
ostale njegove keramete ne bi smo bili u mogućnosti da sve 
nabrojimo, jer veliki broj alima je posvetio brojne svoje radove 
da govore samo o Šejhu Abdul Kadiru i o njegovim keram- 
etima i odlikama. 


Smrt Šejha Abdul Kadira 

Šejh Abdul Kadir je proveo početak svoga života u stican- 
ju znanja, zatim je 40 godina vodio medžlis va za gdje je 
podučavao ljude u njegovoj medresi koja se nalazila u Babul 
Ezdžu, i to je trajalo od 521. do 561. po H. On je radio kao učitelj 
i muftija 33 godine od 528. do 561. po H. On je cijeli svoj vijek 
utrošio na nauku, podučavanje, sticanje Huma, Fetve, Va'za, 
Iršada, Ahvala, Mekame, Kešfove i Mušahede. Tako je on bio 
Alim, Zahid, Abid i Arif. 

Šejh r.a. je živio 90 godina i preselio je ka Uzvišenom Allahu 
10. Rebiul Ahira godine 561. po H. 

Njegovu dženazu je pratio ogroman broj ljudi i ukopan je u 
njegovoj medresi kod Babul Ezdža u Bagdadu. Neka je Alla- 
hova milost na njemu. Kako je neko divno sročio tarih u bejtu 
ukazavši na njegovo rođenje, smrt i vijek života: "On je u Ašku 
(Ljubavi) svoj vijek živio, na tom putu je svog Gospodara sus- 
reo, pa je Njegov primat upotpunio." 

POGLANLJE: 0 mudžahedi, tevekkelu, lijepom ahlaku, 
zahvalnosti, saljuru, zadovoljstvu i iskrenosti, 
jer su ovih sedam stvari osnova ovog tarikata i svakog dobra 


Mudžaheda (borba) 

Osnova mudžahede je u riječima Allaha, Azze ve Dželle: "One 
koji se budu radi nas borili, mi ćemo ih našim putevima up- 
utiti." (29:69) Ebu Nadre prenosi od Ebu Se'ida el-Hudrija 
r.a., da je rekao: "Allahov Poslanik a.s. je upitan o najboljem 
džihadu, pa je rekao: 'Riječ istine kod tiranina", pa su oči Ebu 
Se'ida zasuzile. 

Ebu Ali ed-Dekkak, Allah mu se smilovao, je rekao: "Ko 
uljepša svoju vanjštinu sa mudžahedom, Allah će uljepšati 
njegovu nutrinu sa mušahedom (osvjedočenjem)." Allah, 
Azze ve Dželle, kaže: "One koji se budu radi nas borili, mi 
ćemo ih našim putevima uputiti." (29:69) i svaki onaj ko u 
svome početku ne bude posjednik mudžahede, neće osjetiti 
mirisa ovoga Tarikata. Ebu Osman el-Magribi, Allah mu se 
smilovao, je rekao: "Ko misli da će mu se bilo šta otvoriti od 
ovoga Tarikata i otkriti se nešto od njega, bez obavezivanja na 
mudžahedu, taj je u velikoj zabludi." Ebu Ali ed-Dekkak, Allah 
mu se smilovao, je rekao: "Ko ne bude na početku svoga puta 
stajao, na njegovom kraju neće sjediti." | rekao je on, isto tako, 
Allah mu se smilovao: "U pokretu je bereket (el-hareketu be- 
rekeh)" Vanjski pokreti nužno dovode do unutrašnjih bereketa 
(bereketu serair). 


El-Hasan ibn 'Alevije prenosi da je Ebu Jezid, Allah mu se 
smilovao, rekao: "Dvanaest godina sam kovao svoga nefsa, 
pet godina sam glačao ogledalo svoga srca, godinu dana sam 
gledao šta će se na njemu pojaviti, kad ono zahiren na mome 
pasu zunar, te sam radio dvanaest godina da ga prekinem. 
Zatim sam pogledao i vidio u svome batinu zunar, te sam radio 
još pet godina da ga prekinem, istraživao sam način kako da 
ga prekinem, pa mi je došlo otkrovenje (kešf). Pogledao sam 
u stvorenja i vidio sam da su svi mrtvi, i izgovorio sam za njih 
četiri tekbira (kao na dženazi)." 


Od el-Džunejda se prenosi da je rekao: "Čuo sam Sirrija (es- 
Sekati), Allah mu se smilovao, da govori: 'O skupino mladića, 
trudite se prije nego što vas nadvlada ono što je mene nadv- 
ladalo, i oslabite i budete uskraćeni kao što sam ja uskraćen', 
a u tom vremenu nije bilo nijednog mladića koji bi se mogao 
mjeriti sa njim u ibadetu." El-Hasan el-Kazzaz, Allah mu se 
smilovao, je rekao: "Ovaj posao je sazdan na tri stvari: da ne 
jedeš osim kada ti to zaista treba, da ne spavaš osim kada te 
nadvlada i da ne govoriš osim kada je nužda." Ibrahim ibn Ed- 
hem, Allah mu se smilovao, je rekao: "Čovjek neće dosegnuti 
deredžu salihina dok ne pređe šest kazni (ukubeta): Prvi, da 
mu se zatvore vrata blagodati i otvore vrata teškoće; Drugo, 
da mu se zatvore vrata dostojanstva i otvore vrata poniženja; 
Treće, da mu se zatvore vrata rahatluka i otvore vrata truda; 
Četvrto, da mu se zatvore vrata spavanja i otvore vrata bdi- 
jenja; Peto, da mu se zatvore vrata bogatstva i otvore vrata 
siromaštva; Šesto, da mu se zatvore vrata nade i otvore vrata 
pripremanja za smrt." 


Ebu Omer ibn Nedžid, Allah mu se smilovao, je rekao: "Ko 
svome nefsu daje počast, omalovažava svoju vjeru." Ebu Ali 
er-Ruzbari, Allah mu se smilovao, je rekao: "Kada sufija na- 
kon pet dana kaže: Ja sam gladan"', obavežite ga da ide na 
čaršiju i da zarađuje." Zunnun el-Misri, Allah mu se smilovao, 
je rekao: "Najveća veličina kojom Allah može počastiti Svoga 
roba, a koja je kod Njega najveća, je da ga uputi na ponižavanje 
svoga nefsa, a na najniže poniženje kojim Allah može poniz- 
iti Svoga roba je da ga zakloni od ponižavanja svoga nefsa." 
Ibrahim el-Hawvas, Allah mu se smilovao, je rekao: "Kad god 
me je neka stvar prestravila, ja sam je zajahao." Muhammed 
ibnul-Fudajl, Allah mu se smilovao, je rekao: "Rahatluk je 
oslobađanje od nefsanskih želja." Mensur ibn Abdullah, Allah 
mu se smilovao, je rekao: "Čuo sam Ebu Alija er-Ruzbarija, 
Allah mu se smilovao, da govori: Nesreća dolazi sa troje: 
bolešću naravi, vezivanjem za adete - običaje i kvarenjem 
druženja', pa sam pitao: 'Šta je bolest naravi?' On mi reče: 
Jedenje harama.' Upitao sam: Šta je vezivanje za adete?', pa 
mi on reče: (Gledanje i slušanje harama i gibet.' Upitao sam: 
'Šta je kvarenje druženja?' pa mi on reče: Kada prohtjev uz- 
burka nefsa, pa ga on slijedi. " 

En-Nasrabazi, Allah mu se smilovao, je rekao: "Tvoj nefs je 
tvoj zatvor, kada izađeš iz njega zateći ćeš se u rahatluku 
vječnosti." Ebul-Hasan el-Verak, Allah mu se smilovao, je re- 
kao: "Naša najuzvišenija načela na početku našeg djelovanja 
u džamiji Ebu Osmana su bili: slijeđenje onoga što nam se ot- 
vori ljuftahu alejna), da se ne zadržavamo na onome što zna- 
mo; kada nas neko dočeka sa nečim pokuđenim nismo mu se 
svetili radi nas, već smo tražili opravdanje za njega i prilazili 
mu sa poniznošću; kada se u našim srcima javljao prezir pre- 
ma nekome, počeli bismo mu hizmetiti. Mudžaheda običnih 
ljudi je u ispravnom činjenju dijela, a mudžaheda odabranika 
je u pročišćavanju halova, postoje podnošenje žestine gladi, 
žedi i bdijenja lahko u odnosu na liječenje pokuđenog ahlaka, 
koje je teško i naporno." 


Nedostaci nefsa 

Od nedostataka nefsa je njegovo naginjanje naslađivanju u 
pohvalama, lijepom spomenu i hvaljenju od strane stvorenja. 
On radi toga podnosi težinu ibadeta, pa ga nadvlada rijaluk i 
licemjerstvo. Sa time je povezano i njegovo vraćanje lijenosti 
i neuspjehu kada se to prekine, i kada ga ljudi počnu kuditi. 
Neće ti se objelodaniti nedostaci tvoga nefsa, njegov širk, 
lažne tvrdnje i laganje, osim prilikom ispita na polju njegovih 
tvrdnji i kada se bude vagao, jer on govori govorom bogobo- 
jaznih onda kada ti nisi prisiljen na strah, a kada ga budeš 
trebao u situaciji je potrebno pokazati strah, vidjećeš da se on 
osjeća spokojnim. On govori riječima odabranika (ebrar) sve 
dok se ne ispita sa takvalukom, i kada tražiš dokaz od njega 
i zahtjevaš ispunjenje uslova takvaluka naći ćeš ga kako čini 
širk, kako se pretvara i uljepšava da bi ga drugi vidjeli, kako 
je opčinjen sobom. On se opisuje sifatima iskrenih dok mu 

ne zatražiš konačni dokaz, a kada budeš to tražio od njega, 
vidjećeš da laže. On iznosi tvrdnje onih koji su se uvjerili (muki- 
nin), sve dok ga ne ispitaš sa iskrenošću (ihlas). On smatra da 
je od poniznih sve dok se ne pokaže suprotnost njegove strasti 
u srdžbi. Također, on prisvaja darežljivost, velikodušnost, da- 
vanje prednosti dragima, dijeljenje, neovisnost, junaštvo (fu- 
tuvvet) i druge osobine pohvalnog ahlaka, ahlaka evlija, ebda- 
la i a'jana, na osnovu priželjkivanja, lahkomislenosti i gluposti. 
Kada tražiš dokaz od njega za to i kada ga ispitaš, naći ćeš da 
je "kao varka u ravnici u kojoj žedan vidi vodu, ali kad do tog 
mjesta dođe, ništa ne nađe" (24:39). 


Da u njemu ima imalo iskrenosti, odanosti i ispravnosti, is- 
pravnog govora i iskrenosti u govoru njegovog jezika, ne bi se 
na njemu pojavljivalo uljepšavanje za stvorenja koja mu ne 
mogu niti korist niti štetu nanijeti, i njegova djela bi bila is- 
pravna na ispitu, i njegove riječi bi pratila njegova djela. Ebu 
Hafs, Allah mu se smilovao, je rekao: "Nefs je sav tmina i 
njegova svjetiljka je njegova tajna, odnosno iskrena odanost 
lihlas), svjetlo njegove svjetiljke je podrška (tevfik), pa koga u 
njegovoj tajni ne prati podrška od njegovog Gospodara, biće 
potpuno u mraku. "Ebu Osman, Allah mu se smilovao je rekao: 
"Neće vidjeti mahanu svoga nefsa niko ko odobrava svome 
nefsu bilo šta, već će mahane svoga nefsa vidjeti onaj ko ga 
optužuje u svim stanjima i halovima." 

Ebu Hafs, Allah mu se smilovao, je rekao: "Najbrže od ljudi 
će propasti onaj ko ne poznaje svoje mahane, jer je grješenje 
vijesnik nevjerstva." Ebu Sulejman, Allah mu se smilovao, je 
rekao: "Ono djelo koje se mom nefsu čini lijepim, ja obavezno 
moram preispitati." Es-Sirri, Allah mu se smilovao, je rekao: 
"Čuvajte se bogataških štićenika, čaršijskih učača i uleme na 
vlasti." 

Zunnun el-Misri, Allah mu se smilovao, je rekao: "Smutnja 
(fesad) je ušla među stvorenja preko šest stvari: Prva, slabost 
nijeta u djelima za Ahiret; Druga, njihova tijela su postala taoci 
njihovih prohtjeva; Treća, duga nada uprkos blizini smrtnog 
časa (edžela); Četvrta, dali su prednost zadovoljstvu stvorenja 
u odnosu na zadovoljstvo Stvoritelja; Peta, slijede svoje stras- 
ti, a sunnet njihovog Vjerovjesnika a.s. su bacili za leđa; Šesta, 
učinili su male propuste Ispravnih prethodnika dokazom za 
svoje nefsove, a pokopali su njihove velike vrline." 


Osnovni sadržaji mudžahede 

Osnova mudžahede je suprotstavljanje prohtjevu - želji. Radi 
toga, mudžahid mora svoj nefs odvojiti od slijeđenja običaja, 
strasti I prohtjeva. On treba u svakom momentu da se post- 
avi nasuprot onoga što on želi, treba ga zauzdati uzdama 
takvaluka i straha od Allaha, Azze ve Dželle. Kada se on počne 
tvrdoglavo buniti i zaustavljati pri vršenju djela pokornosti i 
poslušnosti, treba ga ošinuti bičem straha, suprotstavljanja 
prohtjevima i uskraćivanjem raskoši. 


Murakaba je osnova za upotpunjavanje mudžahede 

Mudžaheda ne može biti upotpunjena bez murakabe (na- 
dziranja — budne svijesti). Na to je ukazao Allahov Poslanik 
a.s. kada ga je Džibril a.s. upitao o Ihsanu, pa je on rekao: 
"Ihsan je da robuješ Allahu kao da Ga vidiš, jer ako ti Njega 
ne vidiš, On tebe vidi", pošto je murakaba znanje roba da ga 
Uzvišeni Gospodar nadzžire, pa radi tog znanja traje i njegova 


murakaba - svijest o svome Gospodaru. Ovo je osnova sva- 
kog dobra. Do ovog stepena se stiže nakon preispitivanja i 
popravljanja svoga hala u svakom trenutku, držanjem Hak- 
kovog puta, održavanjem ihsana u srcu u njegovom odnosu 
sa Uzvišenim Allahom i vođenje računa o svakom dahu sa 
Allahom, Azze ve Dželle. Tako on saznaje da Uzvišeni Allah 
njega nadzire (rekib), i da je On njegovom srcu blizu, zna nje- 
gove halove, vidi njegova djela i čuje njegove riječi. Također se 
mudžaheda neće upotpuniti osim sa četiri spoznaje - marifeta: 
Prva, spoznaja Uzvišenog Allaha; Druga, spoznaja |blisa, ne- 
prijatelja Allaha; Treća, spoznaja svoga nefsa sklonog zlu; 
Četvrta, spoznaja djelovanja Uzvišenog Allaha. 

Da čovjek živi čitavu vječnost trudeći se u ibadetu, a ne spozna 
ove stvari i ne radi po njima, neće mu njegov ibadet biti od ko- 
risti. On će biti džahil - neznalica i njegovog konačno odredište 
će biti u Vatri, osim ako ga Allah ne počasti Svojom milošću. 


0 spoznaji Allaha, Azze ve Dželle 

Što se tiče spoznaje Allaha, Azze ve Dželle, ona je da rob 
obaveže svoje srce na bliskost Njemu, Azze ve Dželle, da ga 
On obdržava, da je nad njim moćan, a da je njegov šehadet 
i njegovo znanje sa Njim. Jer, On ga nadzire i čuva (Rag- 
ibu Hafiz), On je Jedan i Slavljen (Vahidu Medžid), On nema 
sudruga u Svojoj vladavini, i On kada obeća istinit je, kada se 
obaveže ispuni, i onome ko Ga moli i hvali On ispunjava, Nje- 
govo obećanje se izvršava, a Njegova prijetnja je istinita i On 
je izvršava, kao i mekam do kojeg dolaze stvorenja, osnova po 
kojoj djeluju oni koji su kod Njega. On ima nagrade i kazne, 
Njemu nema sličnog niti uporedivog, On je Zaštitnik (Kafin), 
Samilostan (Rahim), Voljeni (Vedud) Koji čuje i Koji zna, i On 
je svakog dana u djelovanju, nijedna stvar Ga ne zaokuplja od 
druge stvari, On zna skriveno i ono što je iznad skrivenog, On 
zna šta je na umu, u mislima, vesvese, želje, htijenja, strep- 
nje, pokrete, treptaj oka, mig, nagovaranje, i stoje iznad toga 
i stoje mimo toga, stoje toliko prefinjeno pa ga ne opažamo, 
stoje uzvišeno da se ne može opisati, ono što je bilo i što će 
biti. On je Silni i Mudri. 


Kada čovjek srce obaveže na ovo sa dubokim ubjeđenjem i 
korisnim djelom, i na to obaveže svaki dio njegovog tijela, 
svaki organ, svaki zglob, svaku venu, svaki nerv, svaku dlaku, 
i svu kožu - on, isto tako, treba da bude ubjeđen da Uzvišeni 
Allah obdržava sve to i da zna sve o njemu, da ga je obuhvatio 
znanjem i da nijedna pojedinost ne može pobjeći, da ga je On 
stvorio i najljepše je Njegovo stvaranje, oblikovao ga i dao mu 
najljepši lik. Kada se sve to učvrsti u njegovom srcu, kada nje- 
gova odluka bude ispravna i kada se usavrši njegov um, tada 
će se kod njega učvrstiti obračunavanje sa sobom, do njega 
će doći spoznaja i kod njega će se ustanoviti Dokaz, doći će do 
časnog mekama kod Allaha, i opreznost će ga pratiti u svemu 
tome i čuvaće njegovo tijelo i njegovo srce. Ništa od ovoga što 
smo spomenuli neće postići ako ne prekine zaokupljenost sa 
bilo čime, osim onoga što ga vodi do ovoga. On se ne treba 
razdvajati od svoga srca kako bi se sačuvao od zastrašujuće 
opasnosti jer će Njegova Sila brinuti o njemu, radi Njegove 
moći nad njim u svemu što je bilo i svemu što će biti, iz stida 
od Njega jer mu je On blizu. On mora znati da nijedan iradet, 
težnja, pomisao mu se neće javiti bez Njegovog znanja o tome. 
On će tako postati alim i radiće ono što Allah voli od njega, a 

napuštaće ono što On prezire kod njega, tako da od njega neće 
postati ni pomisao, ni naum, ni želja, ni htijenje, ni zahirski ni 
batinski pokret, a da kod njega neće biti Allahovo znanje koje 
čvrsto stoji u njegovom srcu, prije pomisli, prije pokreta i prije 
želja. To je mekam poznavalaca Allaha, Azze ve Dželle (ulema 
billah), koji Ga se boje, koji su Ga spoznali, koji su svjesni i koji 
su suzdržljivi. 


0 spoznaji Iblisa 

Što se tiče spoznaje Iblisa, neprijatelja Allaha, Allah Uzvišeni je 
naredio borbu i ratovanje sa njim u tajnosti i javnosti, u pokor- 
nosti i neposlušnosti. On je obavijestio robove da se on nepri- 
jateljski suprotstavio Allahu, Azze ve Dželle, i Njegovom robu, 
vjerovjesniku, prijatelju i namjesniku na Zemlji, Ademu a.S., 
da hoće da naudi njegovom potomstvu, da on ne spava kada 
čovjek (ademi) spava, da nije nemaran kada je čovjek nema- 
ran, da ne zaboravlja kada čovjek zaboravlja, da je ustrajan 
i marljiv u napadima na čovjeka i njegovom upropaštavanju 
i kada spava i kada je budan, u njegovoj tajnosti i javnosti, u 
pokornosti - kada želi da je pokvari, i u nepokornosti - kada 
ga gura da upadne u nju. On ne oklijeva u varkama, zamka- 
ma i spletkama, njegove zamke su slatke strasti i prohtjevi u 
pokornosti i nepokornosti. Mnoga stvorenja Uzvišenog Allaha 
ne poznaju njegove namjere. Mnoga Allahova stvorenja, od 
obmanutih i prevarenih pobožnjaka, kao i veliki broj nem- 
arnih (gafila). On ne ostaje miran kada sina Ademovog baci 
u neposlušnost, u rijaluk ili samodopadljivost, već je njegov 
cilj da ga povede sa sobom i da skončaju u Džehennemu, jer 
On, Azze ve Dželle, kaže: "On poziva svoju stranku da budu 
njegovi drugovi u Vatri." (35:6) 


Kada ga rob spozna sa ovakvim osobinama, obaveza mu je da 
obaveže svoje srce da ga spozna i u istini i u batinu (i u real- 
nosti i u dubokoj svjesnosti), da ga ne zanemaruje i da ga ne 
zaboravlja, da se bori sa njim najžešćom borbom, da ratuje 
sa njim najžešćim džihadom, tajno i javno, u zahiru i u batinu. 
Da to nikada ne umanjuje i da pruži krajnje napore u borbi sa 
njim, da ratuje sa njim po pitanju svega na što ga on poziva, bilo 
dobro ili zlo, da ne napušta skrušenost, i da traži utočište kod 
Allaha, Azze ve Dželle, da moli pomoć od Njega u svim svojim 
kretnjama da bi ga potpomogao protiv njega. Da vidi Allaha, 
Azze ve Dželle, da mu je neophodan, a da je on sam ovisan, da 
nema ni snage ni moći osim sa Njim, pa traži spas od Allaha, 
Azze ve Dželle, sa plačem i poniznošću, da moli pomoć od 
Njega boreći se i ulažući napore i noću i danju, tajno i javno, u 
osami i u skupovima, da bi se u njegovim očima umanjila nje- 
gova borba, da bi ga spoznao, sa Allahovom podrškom u tome, 
jer je on neprijatelj svome Gospodaru. On je prvi od Njegovih 
stvorenja koji je pokazao nepokornost Allahu, prvi od Njegovih 
stvorenja koji je umro, to jest, koji je pokazao nepokornost, 
jer svako ko je nepokoran Allahu, Azze ve Dželle, je mrtvac, 
kao što se prenosi u hadisu da je Allah, Azze, ve Dželle, rekao: 
"Prvi koji je umro od Mojih stvorenja je Iblis" i on je neprijatelj 
Allahovih evlija od vjerovjesnika, iskrenih i čistih od svih Nje- 
govih stvorenja. 


Neophodno je da rob zna da je on u velikom džihadu, da je u 
blizini Gospodara, uzvišena je Njegova slava, i da se počast 
tog mekama ne može opisati, tako da treba da je ustrajan 


i da ne popušta, jer ako popusti ili zanemari to, pokazaće 
nepokornost svome Gospodaru, Azze ve Dželle, i skončaće 
u Vatri, Allah će se rasrditi na njega, Allahovom neprijatelju 
će biti data ovlast nad njim, i protiv njega će se lblisu, Allah 
ga prokleo, dati snaga, a krajnji njegov cilj po pitanju roba je 
nevjerstvo u Allaha. On će ga prenositi iz hala u hal sve dok se 
Allah ne rasrdi na njega, prepusti ga samome sebi, upropasti 
ga i baci u Vatru sa šejtanom. Tako da nema goreg stvorenja 
za roba od šejtana, pa neka pazi, neka pazi! On ga dovodi do 
propasti, a može se spasiti samo sa Allahovom dobrotom i 
Njegovom milošću. 


O spoznaji nefsa sklonog zlu 

Od Allaha tražimo utočište za sebe i sve muslimane od zla 
Iblisa i njegove vojske, a nema snage niti moći osim sa Al- 
lahom, Silnim i Veličanstvenim. 

Što se tiče spoznaje nefsa koji je sklon zlu (en-nefsul-em- 
mare), treba ga držati onako kako ga Allah, Azze ve Dželle, 
drži, i opisivati ga onako kako ga je Uzvišeni Allah opisao, 
postupati sa njim onako kako je Allah, Azze ve Dželle, nare- 
dio, jer je on možda čak i veći neprijatelj čovjeku od |Iblisa, jer 
Iblis jača sa nefsom kada on prihvata Iblisove naredbe. Čovjek 
treba spoznati kakva je nefsova narav, šta je njegovo htijenje, 
na što poziva, šta naređuje, kakav je njegov ahlak — a ahlak 
mu je slab, dok je jaka njegova pohlepa, pun je prohtjeva, pun 
lažnih tvrdnji, napustio je pokornost Uzvišenom Allahu, i bavi 
se samo zapovijedanjem i nametanjem želja. Njegov strah 
je ustvari njegova sigurnost, njegova nada su isprazne želje, 
njegova iskrenost je laž, njegove tvrdnje su neistinite, sve 
što dolazi od njega je obmana, on nema ni jednog pohvalnog 
postupka, niti jednu istinitu tvrdnju. Zbog toga čovjek nikako 
ne smije biti obmanut sa onim što nefs pokazuje, niti se smije 
nadati onome čemu se on nada. 

Ako ga oslobodi njegovih okova - odmetnuće se, ako mu 
skine njegove uzde — odjuriće, ako mu dadne ono što traži - 
upropastiće ga, ako zanemari njegovo preispitivanje, leđa će 
mu okrenuti, ako popusti u suprotstavljanju njemu — potonuće, 
ako bude slijedio njegove strasti odvešće ga u Vatru i u nju 
sručiti. On nema hakikata, niti vodi hajru, on je glava svih be- 
laja i rudnik poniženja, Iblisova riznica i utočište svakog zla, 
ne poznaje ga niko osim njegovog Stvoritelja, Azze ve Dželle. 
On ima one sifate kojim ga je opisao Allah, Azze ve Dželle: 
kada god pokaže strah on je siguran, kada tvrdi da je iskren 
on laže, kada spomene svoju odanost (ihlas) to je u suštini 
rijaluk i samodopadljivost, pa tako čovjek treba da se uvjeri u 
ništavnost njegove iskrenosti i da spozna njegovu laž, jer se 
on prilikom ispitivanja vraća na svoje isprazne tvrdnje, tako da 
nema velikog belaja a da nije već kod njega. Zbog toga je na 
robu da ga stalno preispituje, spoznaje, nadzire, suprotstav- 
lja mu se i bori protiv njega u svemu na šta ga poziva i u šta 
ga uvodi, jer on nema niti jednu istinitu tvrdnju, već se trudi 
da propadne i uništi se. Ne može se opisati a da nije gore 
nego što je opisan, on je Iblisova riznica, njegovo odmorište, 
njegova zabavljačica, njegova sabesjednica i njegova pri- 
jateljica. 

Kada rob sazna njegove osobine, spoznaće ga i poniziće ga, 
srozaće ga i nadjačati ga sa Allahom, Azze ve Dželle. Ako se 
u robu objedine ove tri osobine (pomenute na početku ovog 
poglavlja), neka traži pomoć od Allaha, Azze ve Dželle. Ako je 

nemaran jer, kada ojača u odgajanju svoga nefsa i suprotsta- 
vljanju onome čemu on poziva, on će ojačati u svim ostalim 
dobrim stvarima, ako Allah Uzvišeni bude htio. On mora dati 
prednost privrženosti Allahu, Azze ve Dželle, Koji je jedan i 
Koji nema sudruga, i da u svemu ovome ne naginje nikome 
mimo Allaha, Azze ve Dželle, jer ako tako ne uradi neće biti 
podržan i upućen ka dobru i Allah, Azze ve Dželle, će ga pre- 
pustiti samome sebi (njegovom nefsu). 

Neophodno je da traži pomoć od Uzvišenog Allaha u svemu 
ovome, da slijedi Njegovo zadovoljstvo u svemu što mu je Allah 
naredio i zabranio, da sa time ne želi nikoga osim Allaha, Azze 
ve Dželle. Ako tako uradi Allah će ga uputiti, podržati, zavoljeti, 
otkloniće od njega ono što on prezire, prekriće ga velom čistih 
poznavalaca Allaha, koji su sa tim postigli znanje o Allahu, 
Azze ve Dželle (el-ilmu billahi, azze ve dželle). 


Spoznaja djelovanja Allaha, Azze ve Dželle 

Što se tiče spoznaje djelovanja Allaha, Azze ve Dželle, to je da 
rob sazna da mu je Allah, Azze ve Dželle, neke stvari naredio a 
neke stvari zabranio, pa je u onima koje mu je naredio pokor- 
nost, a u onima koje mu je zabranio da radi je nepokornost Nje- 
mu, Azze ve Dželle. Naredio mu je, isto tako, iskrenu odanost 
lihlas) u obje ove stvari kao i da slijedi put Upute u saglasnosti 
sa Kur'anom i Sunnetom. U njegovoj svijesti ne smije po pitanju 
Njegovog djelovanja biti niko osim Allaha, Azze ve Dželle. On ne 
smije biti od onih koji su napustili zahirsku nepokornost, a nisu 
napustili batinsku nepokornost koja je majka i izvor svih grijeha, 
jer Allah za ovakvog nije obećao oprost, i za ovog nema zaga- 
rantovane nagrade (sevapa) u Kući nadoknade (Ahiretu). Radi 
toga je beskorisno za roba da se trudi u obavljanju ibadeta ako 
mu je nijet neispravan, a htijenje nezdravo, jer se takva njegova 
pokornost pretvara u potpunu nepokornost. Sa ovim će postići 
samo dunjalučke i ahiretske kazne, imaće tjelesni zamor, 
umanjiće murad i napustiti tjelesne prohtjeve i uživanja, pa će 
tako izgubiti i dunjaluk i ahiret. On bi, nasuprot tome, trebao da 
ukrasi svoju pokornost sa iskrenom odanošću (ihlas), takvalu- 
kom i suzdržljivošću, svoj nijet čuvati sa ispravnošću i čuvati svoj 
Iradet sa preispitiva-njem. Njegova briga treba da bude traženje 
iskrenog nijeta, njegova odluka traženje Ihlasa i Tevhida u svim 
njegovim djelima, riječima i halovima kada pristupi pokornosti, 
i kada napusti djela nepokornosti, dok mu se učvrsti spoznaja 
nijeta, kao što mu se učvrstila spoznaja djela. 


Mora da se pazi da ga ne prevari prokleti Iblis sa svojim 
spletkama, da ga ne uhvati u svoje mreže, i da ga uništi svo- 
jim zamkama i spletkama, jer on ima klopke i okove za srca, 
slatke nesreće i ukusne obmane, za koje neznalica misli da 
su nur i spoznaje, a one su ustvari zablude i tmine. On će mu 
otvoriti stotinu vrata pokornosti, želeći time da ga uvede u 
najniži stupanj i da ga potopi sa činjenjem tih djela. Neka se 
pazi! Neka se pazi! Neka se čuva! Neka vježba opreznost. Ako 
je u mogućnosti da nauči njegove spletke kao što nauči učiti 
Kur'an, neka to uradi. To je naredio Allah, uvišena je Njegova 
hvala, pa neka se rob pripazi u svojoj pokornosti, kao što treba 
da se pripazi kada je nepokoran, pa ako mu nešto dođe na um 
ili ga na to pozove njegov nefs, ili ga pokrene na neku akciju, 
neka nipošto ne žuri bez spoznaje i znanja. On treba sa svojim 
nefsom učtivo postupati, i praktikovati smireno promišljanje 
učenjaka, prisustvovati sijelima fakiha koji poznaju Allaha, 
Njegove naredbe i Njegove zabrane, da bi ga uputili na put 
Allaha, Azze ve Dželle, uveli ga u spoznaju, uputili na njegove 
bolesti i njegove lijekove, kao što smo prethodno naveli u 
poglavlju o pokajanju. (Medžlisut-tevba — Poglavlje o Tevbi — 
Knjiga 2.) 


Ne smije biti obmanut dugim stajanjem na namazu, mnogim 
postovima i zahirskim nafilama bez spoznaje o tome. Ako 
bude slijedio ove savjete i vodio računa o svojim djelima sa 
spoznajom svoga nefsa, svoga Gospodara i Njegovog nepri- 
jatelja, tada mu je djelo ispravno, i tada je naslijedio znanje i 
razumijevanje. Šta god bude znao od zahirskog ili batinskog 
znanja, pogledaće se da li je bio u tome odan i iskren prema 
Allahu, pa ako jeste, Allah će to od njega primiti i učvrstiti ga 
na tome, a ako nije, vratiće mu to, jer Njemu nije promaklo 
to dijelo i od Njega nije ništa skriveno. Ako bude slijedio ove 
savjete, biće mu darovan ahlak, njegov um će biti ispravan, 
učvršćeno će biti njegovo djelo i povećana će biti njegova bla- 
gost, on će postati od Allahovih evlija i Njegovih odabranih 
prijatelja koji sa Allahom gledaju, sa Njim govore, sa Njim 
uzimaju, sa Njime daju. Istovremeno, on mora biti podozriv 
prema svome nefsu, prema svojoj želji — hevi, kako u ličnim 
tako i u stvarima vjere, te podozriv prema lblisu. Nakon svega 
toga, on mora biti podozriv prema svome samopoznavanju, u 
mjeri u kojoj se to odnosi na spoznaju nefsa. 


Deset svojstava mudžahida, muhasiba i ulul-emra 
Sljedbenici mudžahede i samoispitivajna i posjednici odluke 
(ulul-'azm) imaju deset svojstava koje trebaju iskusiti na sebi, 
pa kada ih primjenjuju i ovladaju njima sa Allahovom dozvo- 
lom, doći će do Časnog položaja: 

Prvo je: da se rob ne kune Allahom, Azze ve Dželle, ni iskreno 
ni lažno, ni namjerno niti nenamjerno, jer kada to uzme sebi 
u obavezu i navikne svoj jezik na to, to će ga uzdići do toga 
da će napustiti naviku da se kune i u zaboravu i namjerno. 
Kada se na ovo navikne, Allah će mu otvoriti vrata Njegovih 
mirova i on će korist toga osjetiti u svome srcu, a poboljšanje 
na svome tijelu, napredak u svojoj deredži, snagu (kuvvet) u 
svojoj odluci i u svome viđenju. On će biti pohvaljen među svo- 
jom braćom i poštovan među svojim komšijama, pa će ga oni 
koji ga poznaju uzeti za primjer, a svi oni koji ga vide imaće 
strahopoštovanje prema njemu. Drugo je: da napusti laganje i 
u šali i u ozbiljnosti. Kada ovako bude radio, naredio to svome 


BEHAR 93-94 


41 


SUFIZAM 


nefsu i navikao svoj jezik na to, Allah će sa time raširiti njego- 
va prsa i pročistiti njegovo znanje i on neće moći to podnositi. 
Kada je čuje od drugoga, prezrijeće to i prekoriće ga za nju u 
sebi, a ako ga pozove da prestane s time, imaće nagradu. 
Treće Je: da se čuva da nekome nešto obeća, pa da to ne ispuni, 
a u mogućnosti je da to uradi, osim u slučaju jasne smetnje. 
Bolje da potpuno napusti obećavanje, što je jače u njegovom 
djelovanju i podesnije za njegov Tarikat, jer je obećanje ravno 
laži. Ako tako uradi, otvoriće mu se vrata darežljivosti, stepen 
stida, daće mu se ljubav iskrenih i visoko mjesto kod Allaha, 
uzvišena je Njegova slava. 

Četvrto je: da izbjegava da proklinje išta od stvorenog, ili da 
uznemirava bilo šta, počevši od trunke (atoma) pa do svega 
iznad nje, jer je to od ahlaka odabranika i iskrenih. On će 
imati lijepe posljedice time što će ga Allah čuvati na Dun- 
jaluku. Osim ovoga, On će za njega pripremiti kod Sebe ve- 
like deredže, izbaviće ga iz zamki propasti i sačuvaće ga od 
stvorenja, opskrbiće ga milostivošću robova prema njemu i 
bliskošću sa Njim, Azze ve Dželle. 

Petoje:da izbjegava da uči dovu protiv bilo koga od stvorenja, pa 
makar mu i zulum učinio. On ga ne smije uznemiravati svojim 
jezikom niti mu uzvraćati svojim djelima, već će to podnositi 
radi Allaha, Tebareke ve Te'ala. Neće uzvraćati ni riječima 
ni djelom, jer je to osobina koja svoga posjednika uzdiže do 
najvećih deredža. Kada se čovjek okiti njom dostignuće časni 
položaj na Dunjaluku i Ahiretu, ljubav i omiljenost u srcima 
svih stvorenja, i bliskih i dalekih, odaziv na dovu, uzvišenost u 
dobra i veličinu na Dunjaluku u srcima mu'mina. 

Šesto je: da ne osporava šehadet bilo koga od Ehli kible, bilo 
radi širka, kufra ili munafikluka. To je to najbliže milosti i 
najuzvišenija deredža, to je upotpunjenje sunneta i udalja- 
vanje od miješanja u znanje Allaha, Slavljenog i Uzvišenog. To 
je, isto tako, udaljavanje od Allahovog, Azze ve Dželle, prezira 
i približavanje zadovoljstvu i milosti Uzvišenog Allaha, jer su 
to časna i plemenita vrata kod Allaha. Time će rob naslijediti 
samilost prema svim stvorenjima. 

Sedmo je: izbjegavanje gledanja i želje za bilo čime od zahir- 
ske ili batinske nepokornosti, te uzdržavanje svojih organa od 
toga. Ovakvo djelo koje ima najbržu nagradu za srce i tijelo 
na Dunjaluku, uz ono što Uzvišeni Allah čuva za njega od do- 
bra na Ahiretu. Molimo Uzvišenog Allaha da nas sve obdari 
sa postupanjem po ovoj osobini, i da izbaci naše prohtjeve iz 
naših srca. 

Osmo je: da izbjegava da kod stvorenja ima bilo kakvu potre- 
bu, kako malu tako i veliku, već treba svoje potrebe da uzdigne 
iznad svih stvorenja, i onih što su mu potrebne i onih od kojih 
je neovisan. Zaista je ovo potpunost veličine abida i počast 
muttekina. Sa ovim on jača za naređivanje dobra i odvraćanje 
od zla, jer će kod njega sva stvorenja biti na jednom stepenu, 
u suštini jednaki. Ako bude ovako, Allah Uzvišeni će ga pre- 
vesti do neovisnosti, ubjeđenja i pouzdanja u Njega, Azze ve 
Dželle. On neće nikoga uzdizati radi svoga prohtjeva, i ljudi 
će biti kod njega u suštini jednaki. Sigurno je da su ova vra- 
ta veličina mu'mina i počast muttekina, i to su vrata koja su 
najbliža Ihlasu. 

Deveto je: da obavezno prekine očekivati od ljudi da ispun- 
javaju njegove pohlepe, te da njegov nefs ne bude pohlepan 
ni prema čemu što je u njihovim rukama, jer je to najveća 
veličina, čista neovisnost, ogroman posjed, uzvišeni ponos, 


iskreno ubjeđenje, ljekoviti i ispravni tevekkel. To su jedna 
od vrata pouzdanja u Allaha, Azze ve Dželle, jedna od vrata 
zuhda, sredstvo sa kojim se postiže suzdržavanje (vera) i upot- 
punjavaju obredi. Ovo je jedan od znakova (alameta) onih koji 
su se potpuno posvetili Allahu, Tebareke ve Te'ala. 

Deseto svojstvo je: skrušenost, jer se sa njom gradi stepen 
abida, povećava se njegova deredža i upotpunjava se veličina 
i stepen kod Allaha Uzvišenog i kod stvorenja, pa on može 
izvršavati šta god hoće od poslova Dunjaluka i Ahireta. Ovo 
je svojstvo korijen svih djela, pokornosti, njegove grane i 
izvršenje, sa njim rob dostiže stepen salihina koji su zado- 
voljni svime od Allaha, i u izobilju i u oskudici. To je potpunost 
takvaluka i poniznosti, a ta poniznost je da rob ne susretne bilo 
koga od ljudi a da ne smatra da je taj bolji od njega, i da kaže: 
"Vjerovatno je ovaj čovjek kod Allaha bolji od mene i ima veću 
deredžu." Ako je ovaj mlad, reći će: "On nije griješio prema 
Allahu, a ja jesam, i nema sumnje da je bolji od mene." Ako je 
star, reći će: "Ovaj je robovao Allahu prije mene." Ako je alim, 
reći će: "Ovome je dato ono što ja nisam uspio dosegnuti, i 
postigao je što ja nisam postigao. On zna ono što ja ne znam, 
i on radi po tom znanju." Ako je džahil, reći će: "Ovaj Allahu 
griješi iz neznanja, a ja Mu griješim sa znanjem, i ne zna se 
sa čime će on skončati, a sa čime ću ja skončati." Ako je kafir, 
reći će: "Ne znam da li će možda on primiti islam i okončati 
sa najboljim djelom, a možda ću ja postati kafir i okončati sa 
najgorim djelom." Ovo su vrata nježne i brižne ljubavi, kao i 
zebnje pune straha, prvo sa čime se susreću i posljednje što 
preostaje robovima. Ako rob bude ovakav, Allah će ga oslo- 
boditi od nesreća, dovesti ga do stepena upućivanja ljudi Al- 
lahu, Azze ve Dželle. On će biti jedan od odabranih i voljenih 
prijatelja Rahmana, biće jedan od neprijatelja Iblisa, Allahovog 
neprijatelja, Allah ga prokleo. Ovo su, isto tako, i jedna od vrata 
Milosti. On će sa time presjeći put kibura i veze samodopadlji- 
vosti, i odbiće stepen uzvišenosti i odstraniti stepen veličine 
za svoj nefs u vjeri i na Dunjaluku i na Ahiretu. Ovo je slanost 
- srž, suština ibadeta i konačna počast zahida i ukras nasi- 
ka l(osamljeni privrženici). Nema bolje stvari od toga, jer sa 
time on prekida svoj jezik od spominjanja svih svjetova. Nje- 
govo djelo se neće upotpuniti osim s time, i iz njegovog srca 
će izaći tmina, nepravda i kibur u svim halovima. Njegov jezik 
će i u tajnosti i u javnosti jedno govoriti, njegovo htijenje će i u 

tajnosti i u javnosti biti jedno, a tako će biti i sa njegovim gov- 
orom. Za njega će stvorenja po pitanju savjetovanja (nasihata) 
biti jedno, jer on ne smije biti od onih koji savjetuju a spom- 
inju bilo koga od Allahovih stvorenja po zlu ili ga napadaju radi 
nekog djela, ili vole da se kod njih neko spominje po zlu, ili 
mu je srcu drago kada se kod njega neko spomene po zlu, 
jer je ovo nesreća za abide, truhlost za pobožnjake i propast 
za zahide, osim ako ga Allah, Azze ve Dželle, ne pomogne sa 
čuvanjem njegovog jezika i srca sa Svojom milošću. 


Tevekkul (pouzdanje) 

Sto se tiče tevekkula, njegova osnova je u Njegovim, Azze ve 
Dželle, riječima: "A ko se u Allaha pouzda, On mu je dovol- 
jan." (65:3), i Njegovim, Uzvišen je On, riječima: 'I u Allaha se 
pouzdajte, ako ste vjernici!" (5:23) 

Od Abdullaha ibn Mes'uda r.a. se prenosi da je Allahov Po- 
slanik a.s. rekao: "Vidio sam sve narode na Velikom zboru, i 
vidio sam moj ummet kako je ispunio i brda i doline i začudio 
sam se njihovom brojnošću i pojavom, pa mi je rečeno: Jesi 
li zadovoljan?" i ja rekoh: Jesam!' Rečeno mi je: 'Od ovih će 
sedamdeset hiljada ući u Džennet bez polaganja računa, oni 
se nisu igrali sa vatrom, niti tražili loše predznake, niti su izvr- 
davali, već su se u svoga Gospodara pouzdavali." Tada je ustao 
'Akkaš ibn Mihsan el-Esedi i rekao: "O Allahov Poslaniče, moli 
Allaha da me učini jednim od njih!", pa Allahov Poslanik a.s. 
reče: "Allahu naš, učini ga jednim od njih!" Tada ustade drugi 
čovjek i reče: "Moli Allaha da i mene učini jednim od njih!", pa 
Alejhiselam reče: "Preduhitrio te Akkaš." 


Suština (hakikat) tevekkula je prepuštanje svih stvari Allahu, 
Azze ve Dželle, bijeg od tmina odabiranja i planiranja, uzdi- 
zanje do područja osvjedočenja (šuhud) u propise i određenja, 
tako da rob odluči da neće tražiti mijenjanje svoga udijela, jer 
ono što mu je dodijeljeno neće ga mimoići, a ono što mu nije 
određeno neće ga zapasti. Tako se njegovo srce smiri sa time, 
i nađe smiraj (jatmeine) u obećanju svoga Gospodara pa uzi- 
ma samo od svoga Gospodara. Tevekkul ima tri stepena: te- 
vekkul (pouzdanje), teslim (predavanje) i tefvid (prepuštanje). 
Tevekkul je smirenje sa obećanjem njegovog Gospodara, 
posjedniku teslima je dovoljno Njegovo znanje, a posjednik 
tefvida je zadovoljan Njegovom odredbom. Rečeno je: "Tevek- 
kul je početak, teslim je sredina, a tefvid je kraj." Rečeno je 
i: "Tevekkul je osobina mu'mina, teslim je osobina evlija, a 
tefvid je osobina muvehhida." Rečeno je i: "Tevekkul je oso- 
bina običnog svijeta (avamm), teslim je osobina odabranika 
(havass), a tefvid je osobina odabrane elite (havassul-havass)" 
Rečeno je i: "Tevekkul je osobina svih vjerovjesnika, teslim 
je osobina Ibrahima, a tefvid je osobina našeg Vjerovjesnika, 
Allahov Salat na svima njima." 

Tevekkul u svojoj potpunoj suštini je imao Ibrahim Prijatelj a.s. 
u trenutku kada je rekao Džibrilu a.s.: "Ako je od tebe (pomoć), 
ne treba!", jer je njegov nefs nestao tako da od njega nije bilo 
ni traga, pa on pored Allaha nije vidio nikoga osim Allaha, Azze 
ve Dželle. Sehl ibn Abdullah, Allah Uzvišeni mu se smilovao, je 
rekao: "Prvi stepen u tevekkulu je da rob bude pred Allahom, 
Azze ve Dželle, kao mejt pred gasalom, koji ga okreće kako 
hoće, a on se ne može ni pokrenuti niti upravljati. Mutevekkel 
u Allaha, Subhanehu ve Te'ala, je čovjek koji ništa ne pita, niti 
šta hoće, niti odbija, niti zadržava." 


Također je rečeno: "Tevekkul je potpuna predanost." Ham- 
dun, Allah Uzvišeni mu se smilovao, je rekao: "To je da se 
čvrsto držiš Allaha, Azze ve Dželle." Ibrahim el-Havvas, 
Uzvišeni Allah mu se smilovao, je rekao: "Suština tevekkula 
je napuštanje straha i nade od bilo koga mimo Allaha, Azze ve 
Dželle." Rečeno je: "Tevekkul je svesti život na jedan dan, i na- 
pustiti brige za sutra." Ebu Ali er-Ruzbari, Uzvišeni Allah mu 
se smilovao, je rekao: "Očuvanje tevekkula je na tri stepena: 
Prvi je da kada mu se dadne bude zahvalan, a kada mu se usk- 
rati bude strpljiv; Drugi je da za roba davanje i uskraćivanje 
budu jednaki; Treći je da mu uskraćivanje uz zahvalnost bude 
draže, radi njegovog znanja da je Uzvišeni Allah za njega to 
odabrao." Prenosi se od Džafera el-Huldija da je Ibrahim el- 
Havvas, Uzvišeni Allah mu se smilovao, rekao: "Bio sam na 
putu u Mekku, i vidio sam osobu divljeg izgleda, pa sam mu 
prišao i pitao: "Jesi li od džinna ili od ljudi?", pa mi on reče: "Od 
džinna." Upitah ga: "Gdje ideš?", a on reče: 'U Mekku." Upitah 
ga: "Zar bez opskrbe i jahalice?", a on reče: "Da, i među nama, 
također, ima onih koji putuju sa tevekkulom." Upitah ga: "Šta 
je tevekkul?", pa mi on reče: "Uzimanje od Allaha." 


Sehl, Uzvišeni Allah mu se smilovao, je rekao: "To je spoznaja 
Davatelja opskrba stvorenjima. Nikome neće tevekkul biti is- 
pravan sve dok kod njega ne bude nebo kao mješina, a zemlja 
kao željezo, kao da sa neba ne pada kiša, niti iz zemlje niče 
bilje, a da zna da ga Allah nije zaboravio i da mu je obezbjedio 
njegovu opskrbu između ovo dvoje." Rečeno je: "To je da nisi 
nepokoran Allahu radi svoje opskrbe." Neki od šejhova su re- 
kli: "Tebi je dovoljno od tevekkula da ne tražiš sebi pomagača 
mimo Uzvišenog Allaha, niti čuvara tvoje opskrbe mimo Njega, 
niti onog koji posmatra tvoje djelo mimo Njega." 


El-Džunejd, Uzvišeni Allah mu se smilovao, je rekao: "Tevek- 
kul je da se prepustiš u potpunosti svome Gospodaru, a da 
se suprotstaviš onome ko je mimo Njega." En-Nuri, Uzvišeni 
Allah mu se smilovao, je rekao: "To je da tvoje planiranje nes- 
tane u Njegovom planiranju, i da budeš zadovoljan Allahom 
kao zaštitnikom, upraviteljem i pomagačem. Uzvišeni Allah 
kaže: 'A Allah je dovoljan zaštitnik' (4:81)" Rečeno je: "To je 
da je poniženom robu dovoljan Veličanstveni Gospodar, i da 
je Prijatelju dovoljan Veličanstveni, tako da i ne pogleda u 
pomoć od Džibrila a.s." Rečeno je: "To je smirenje od kretanja, 
oslanjajući se na Stvoritelja Zemlje i nebesa." 


Behlul el-Medžnun , Uzvišeni Allah mu se smilovao, je upitan: 
"Kada rob posjeduje tevekkul?", pa on reče: "Kada sa svojim 
nefsom bude stranac (garib) među stvorenjima, a svojim srcem 
blizak (karib) Hakku." El-Hatim el-Esamm , Uzvišeni Allah mu 
se smilovao, je upitan: "Na čemu si sagradio ovo svoje djelo- 
vanje od tevekkula?", pa on reče: "Na četiri stvari: Znao sam 
da moju opskrbu neće pojesti niko osim mene, pa se nisam 
sa njom zaokupljao; znao sam da moj posao neće uraditi niko 
osim mene, pa sam se sa njim zaokupio; znao sam da će mi 
smrt doći iznenada, pa sam je preduhitrio; i znao sam da sam 
pred Okom Uzvišenog Allaha u svakom stanju, pa sam Ga se 
stidio." 


Od Ebu Musa ed-Debilija se prenosi da je rekao: "Pitao sam 
Abdurrahmana ibn Jahja o tevekkulu, pa mi je rekao: 'Da 

staviš svoju ruku u čeljusti ogromne zmije do zgloba, a da se 
ne bojiš pored Allaha ničega'." Ebu Musa, Uzvišeni Allah mu 
se smilovao, govori nadalje: "Otišao sam Ebu Jezidu el-Bista- 
miji, Uzvišeni Allah mu se smilovao, da ga pitam o tevekkulu, 
pa sam došao u Bistam i pokucao sam mu na vrata, a on mi 
reče: "O Ebu Musa, zar ti odgovor Abdurrahmana nije bio do- 
voljan, pa si došao da i mene pitaš?!" Ja rekoh: "Gospodine 
moj, otvori mi vrata!", pa on reče: "Da si došao da me posjetiš, 
otvorio bih ti vrata, uzmi odgovor sa vrata. Odlazi, a da ima 
zmija koja se obmotala oko Arša i hoće da te proždere, ni 
tada se ne bi smio bojati ničega pored Allaha." Ja sam otišao 
i došao u Debil (grad u Armeniji — Dvin) i bio sam tamo godinu 
dana, a zatim sam se odlučio na zijaret i otišao Ebu Jezidu, 
pa mi on reče: "Sada si mi došao kao posjetilac, pa merhaba 
posjetitelju, uđi!" Bio sam kod njega jedan mjesec i nije mi 
naumpalo ništa a da mi on nije odgovorio na to prije nego što 
bih ga i upitao, pa mu ja jednom rekoh: "O Ebu Jezide, ja bih 
išao, pa bih htio da mi daš nešto korisno", pa mi on reče: "Znaj 
da korist od stvorenja nije nikakva korist", i onda ustade i ode, 
a i ja sam shvatio da sam se time okoristio i otišao sam." 

Od Ibn Tavusa el-Jemanija, Uzvišeni Allah mu se smilovao, 
se prenosi, a on od svoga oca Tavusa, Uzvišeni Allah mu se 
smilovao, da je rekao: "Neki beduin je došao sa svojom jahali- 
com, potom je spustio da klekne i svezao joj nogu, a potom 
digao glavu prema nebu i rekao: "Allahu naš, zaista je ova ja- 
halica i sve što je na njoj u Tvojoj zaštiti", a zatim se udaljio i 
otišao. Kada je beduin izašao iz Mesdžidul-harama, nije bilo ni 
jahalice ni njenog tovara, pa je on podigao glavu prema nebu 
i rekao: "Allahu naš, meni nije ništa ukradeno, već je ovo Tebi 
ukradeno." Tavus govori: "Dok smo stajali sa beduinom, vi- 
djesmo čovjeka kako silazi sa vrha brda Ebu Kubejs , vodeći ja- 
halicu lijevom rukom, a desna mu je bila odsječena i obješena 
o njegovom vratu, pa je prišao beduinu i rekao: "Uzmi svoju ja- 
halicu i sve što je na njoj." Upitao sam ga šta se dogodilo, pa mi 
on reče: "Presreo me je konjanik na sivom konju na vrhu Ebu 
Kubejsa i rekao mi: O lopove, pruži ruku"!', pa sam ja pružio, a 
on je uhvatio i stavio na kamen. Onda je uzeo drugi i odsjekao 
mi ruku i zakačio mi je za vrat. Zatim je rekao: Idi i vrati ja- 
halicu i sve što je na njoj beduinu!"" 


Prenosi se od Omera ibnul-Hattaba r.a. da je Allahov Poslanik 
a.s. rekao: 

"Da se pouzdajete u Allaha istinskim tevekkulom, On bi 
vas opskrbljivao kao što opskrbljava ptice, osvanu gladne a 
zanoće site" Prenosi se od Muhammeda ibn Ka'ba, a on od Ibn 
Abbasa, Allah zadovoljan obojicom, da je rekao: "Allahov Po- 
slanik a.s. je rekao: "Koga raduje da bude najčasniji od ljudi, 
neka se boji Allaha; koga raduje da bude najjači od ljudi neka 
se pouzdaje u Allaha; a koga raduje da bude najbogatiji među 
ljudima, neka se više oslanja na ono stoje u Allahovoj ruci od 
onoga što je u njegovoj ruci." 


Omer r.a. je ispjevao sljedeća dva bejta: 
"Spokojan budi jer su 
SVI poslovi sa Allahovim određenjem 
ako je nešto negdje drugom namjenjeno 
nikada ti se neće dati 
ah ako ti je to određeno 
od tebe ne može pobjeći" 


Upitan je Jahja ibn Mu'az, Uzvišeni Allah mu se smilovao: 
"Kada će čovjek biti od onih koji se (istinski) pouzdaju?", pa je 
on rekao: "Kada bude zadovoljan Allahom kao povjerenikom 
(vekil)." Bišr, Allah mu se smilovao, je rekao: "Kada neko od 
vas kaže: Ja se pouzdajem u Allaha, taj laže, jer, Allaha mi, 
da se on pouzdaje u Allaha, bio bi zadovoljan sa onime što On 
čini sa njim." Rekao je Ebu Turab en-Nahšebi, Uzvišeni Allah 
mu se smilovao: "To je bacanje tijela u robovanje (ubudijet) i 
vezanje srca za priznavanje Gospodara (rubbubijet), smirenje 
sa dovoljnošću, pa ako mu se dadne zahvaljivaće, a ako mu se 
uskrati, saburaće." Zunnun, Allah Uzvišeni mu se smilovao, 
je isto tako jednom čovjeku koji ga je pitao o tevekkelu, rekao: 
"To je odbacivanje (ovosvjetskih) gospodara i prekidanje po- 
voda (sebeb)", pa mu ovaj koji ga je pitao reče: "Reci mi još!", 
pa on reče: "Bacanje nefsa u ubudijet i njegovo vađenje iz 
rububijeta." | također je rekao: "To je prekidanje slavoljubivih 
namjera, uprave svoga nefsa i lišavanje pripisivanja sebi sva- 
kog pokreta i moći." 

Što se tiče zahirskog pokretanja koje je vezano za sticanje po 
sunnetu, ono ne poništava srčani tevekkul, nakon što se rob u 
svome srcu uvjeri da je određenje od Allaha Uzvišenog, jer je 
mjesto tevekkula srce, i on je potvrda imana. Onaj ko negira 
sticanje, taj negira i sunnet, a ko negira tevekkul, taj negira i 
iman. Ako je nešto od povoda sticanja opskrbe otežano to je 
sa Allahovim, Azze ve Dželle, određenjem, a ako je olakšano, 
to olakšanje je od Njega, Azze ve Dželle. Tako, tjelesni organi 
i vanjština tog čovjeka su pokrenuti da stiču povode opskrbe 
sa naređenjem Allaha, Azze ve Dželle, a njegov batin je smiren 
sa obećanjem Allaha, Azze ve Dželle. Prenosi se od Enesa ibn 
Malika, r.a. da je rekao: "Došao je čovjek na svojoj kamili i pi- 
tao: "O Allahov Poslaniče, da li da je ostavim na tevekkul?", pa 
mu Alejhisselam reče: "Zaveži je, pa onda tevekkul." 

Rečeno je: "Onaj ko ima tevekkul je kao dijete koje ne zna ni 
za kakvo drugo utočište osim majčinih grudi, tako da se on ne 
upućuje nigdje osim ka svome Gospodaru, Azze ve Dželle." 
Rečeno je: "Tevekkul je odbacivanje sumnji i prepuštanje sve- 
ga Caru careva." Rečeno je: "Tevekkul je povjerenje u ono što 
je u Allahovoj, Azze ve Dželle, ruci, a napuštanje očekivanja 
bilo čega od onoga što je u rukama ljudi." Rečeno je: "Tevek- 
kul je ispražnjavanje tajne od razmišljanja o pribjegavanju 
parničenju u traženju opskrbe." 


Lijep ahlak (husnul-hulk) 

Osnova toga su riječ Allaha, Azze ve Dželle, Svome vjerovjesni- 
ku a.s. u Njegovoj Knjizi objavljenoj njemu: 'Jer ti si zaista 
najvećeg ahlaka." (68:4) | ono što se prenosi od Enesa ibn Ma- 
lika r.a. da je rekao: "Neko je upitao: 'Allahov Poslaniče, koji od 
mu'mina ima najbolji iman?', pa je on a.s. rekao: "Onaj od njih 
koji je najljepšeg ahlaka." Lijep ahlak je najefdalnija osobina 
roba i sa njim se pokazuje suštinski dragulj čovječnosti, jer 
je čovjek i pokriven svojim ahlakom, a i poznat po svome ahl- 
aku. Rečeno je: "Allah, Azze ve Dželle, je odabrao Svoga vje- 
rovjesnika i Svoga poslanika Muhammeda a.s. sa onime što ga 
je počastio od mu'džiza, kerameta i izuzetnih sposobnosti, ali 
ga nije uzvisio ničim od njegovih osobina kao što ga je uzvisio 
sa njegovim ahlakom, pa je On, Koji je najuzvišeniji govornik, 
rekao: 'Jer ti si zaista najvećeg ahlaka" (68:4) Rečeno je da 
ga je Allah Uzvišeni opisao sa najvećim ahlakom (bil-hulukil- 
azim), jer je on počašćen posjedom oba svijeta, a njemu je bio 

dovoljan samo Allah, Azze ve Dželle. Rečeno je: "Najveći ahlak 
je to da se ni sa kim ne sukobljava niti se ko sa njim sukoblja- 
va, radi siline njegove spoznaje Uzvišenog Allaha." Rečeno je: 
"Značenje toga je da na tebe ne utiče surovost stvorenja nakon 
što se upoznaš sa |Istinom (el-Hakk)." 

Ebu Se'id el-Harraz, Allah Uzvišeni mu se smilovao, je rekao: 
"To je da čovjek nema težnju ni himmet (ambiciju) ni za čim 
osim za Allahom, Azze ve Dželle." Džunejd, Uzvišeni Allah mu 
se smilovao, je rekao: "Čuo sam El-Harisa el-Muhasibija da go- 
vori: Izgubili smo tri stvari: lijep izgled sa čednošću, lijep govor 
sa čestitošću, bratstvo sa vjernošću. " Rečeno je: "Lijep ahlak je 
umanjivanje onoga što je od tebe, a uvećavanje onoga što je za 
tebe." Rečeno je: "Znak lijepog ahlaka je odbacivanje uznemir- 
avanja drugih i podnošenje poteškoća." Rekao je Vjerovjesnik 
a.s. svojim ashabima, Allah zadovoljan njima: "Vi nećete osvojiti 
ljude sa svojim imecima, već ih osvojite sa nasmješenim licem 
i lijepim ahlakom." 


Lijep ahlak sa Allahom, Azze ve Dželle 

Lijep ahlak sa Allahom, Azze ve Dželle, je da izvršavaš Njegove 
naredbe, da napustiš Njegove zabrane, da Mu se pokoravaš u 
svim halovima i da ne misliš da zaslužuješ uzvratnu nagradu 
od Njega, da sve što je određeno prepustiš Njemu bez okrivlja- 
vanja, da mu potvrđuješ tevhid bez širka i da vjeruješ u Njegovo 
obećanje bez imalo sumnje. Zunnun el-Misri, Uzvišeni Allah mu 
se smilovao, je upitan: "Koji čovjek treba da je najzabrinutiji?", 


El-Hasan el-Basri, Uzvišeni Allah mu se smilovao, je rekao 
za Njegove, Azze ve Dželle, riječi: "| svoju odjeću očisti." 
(74:4) da znače: "Svoj ahlak popravi." Za riječi Uzvišenog: 
"1 obasipa vas Svojim blagodatima, i zahirskim ibatinskim." 
(31:20), je rečeno: "Zahirski je skladno stvaranje, a batinski 
je pročišćavanje ahlaka." Ibrahim ibn Edhem, Uzvišeni Allah 
mu se smilovao, je upitan: "Da li si se ikada obradovao na 
dunjaluku?", pa on reče: "Jesam, dva puta. Prvi put kada sam 
sjedio negdje jednog dana, pa je došao pas i pomokrio se na 
mene, a drugi put kada sam sjedio, pa je neki čovjek došao i 
ošamario me." 


Rečeno je: "Kada bi djeca vidjela Uvejsa el-Karanija, Uzvišeni 
Allah mu se smilovao, gađala bi ga kamenjem, a on bi rekao: 
'Ako me već morate gađati, gađajte me sa manjim kameni- 
cama, da mi ne biste slomili cjevanicu i tako me spriječili od 
namaza. " Rečeno je da je neki čovjek grdio El-Ahnefa ibn Ka- 
jsa, Uzvišeni Allah mu se smilovao, i sve išao za njim, pa kada 
su se približili jednom naselju, on je stao i rekao: "Mladiću, 
ako je u tvome srcu ostalo još nešto, odmah to reci, da te ne bi 
čule neke od budala u ovom naselju, pa ti ne uzvrate." Hatem 
el-Esamm, Uzvišeni Allah mu se smilovao, je upitan: "Da li 
čovjek mora tolerisati svakoga?", pa on reče: "Da, osim svoga 
nefsa." Prenosi se da je Emirul-mu'minin Alija ibn Ebu Talib 
r.a. pozvao svoga roba, pa mu se on nije odazvao, pa ga je i 
drugi i treći put pozvao, a on mu se nije odazivao, pa je ustao 
i vidio ga kako leži. Upitao ga je: "Zar me nisi čuo, momče?", 
pa on reče: "Jesam." Upitao ga je: "Šta te je navelo da mi se ne 
odazoveš?, a on reče: "Bio sam siguran da me nećeš kazniti, 
pa sam se ulijenio." Na to mu Alija reče: "Idi, slobodan si, radi 
Allahovog, Azze ve Dželle, Lica." 


Rečeno je: "Lijep ahlak je da budeš blizu ljudima, a daleko 
(stranac) od onoga što je između njih." Rečeno je i: "Lijep 
ahlak je da prihvataš ono što tebe odbija, bilo to od grubos- 
ti ljudi ili Hakkovog određenja, bez srdžbe i uznemirenosti." 
Rečeno je: 'U Indžilu je zapisano: 'Robe Moj, sjeti Me se kada 
si u srdžbi, i Ja ću se tebe sjetiti kada Ja budem u srdžbi!"" 
Neka žena je rekla Maliku ibn Dinaru, Uzvišeni Allah mu se 
smilovao: "O licemjeru! (Ja murai)", pa je on odgovorio: "O ti, 
našla si moje ime kojeg su zagubili stanovnici Basre." Luk- 
man je rekao svome sinu: "O sinko, nećeš spoznati troje osim 
u tri (situacije): blagost kod srdžbe, hrabrost u ratu i brata u 
potrebi za njim." Musa a.s. je rekao: "Ilahi, molim Te da se ne 
govori za mene ono što ja nemam kod sebe.", pa mu Uzvišeni 
Allah objavi: "Nisam to uradio za Sebe, pa zašto da uradim za 
tebe?" 


Zahvalnost (šukr) 

Osnova o zahvalnosti se nalazi u Njegovim, Azze ve Dželle, 
riječima: "Ako budete zahvaljivali, Ja ću vam povećati." (14:7), 
i ono što se prenosi od 'Ataa, Uzvišeni Allah mu se smilovao: 
"Ušao sam kod Aiše, Allah zadovoljan sa njom, i rekao sam: 
'Obavijesti nas o najdivnijem što si vidjela kod Allahovog Po- 
slanika a.s., pa je ona zaplakala i rekla: (Koji to od njegovih 
postupaka nije bio divan? A jednom mi je došao u noći i legao 
sa mnom u moju postelju - ili je rekla: pod moj pokrivač - tako 
da mu je koža doticala moju kožu, a potom je rekao: "O kćeri 
Ebu Bekrova, pusti me da ibadetim svome Gospodaru." Ona 

reče: "Ja volim tvoju blizinu, ali ću slijediti ono što ti želiš", pa 
je ona dopustila njemu a.s. da ustane, i on je došao do vode, 
uzeo abdest i puno je vode polio, a zatim je ustao i klanjao. 
Plakao je na kijamu sve dok mu suze nisu pokvasile njegova 
prsa, a zatim je učinio ruku' i plakao, zatim sedždu i plakao, 
a potom podigao glavu i plakao. Nije prestajao tako sve dok 
nije došao Bilal r.a. i obavijestio ga o namazu. Aiša kaže: "Upi- 
tala sam ga: O Allahov Poslaniče, šta te je rasplakalo, kada 
ti je Allah oprostio i prošle i buduće greške?', pa je on a.s. 
rekao: "Zar da ne budem zahvalan rob? | zašto to ne bih radio 
kada mi je Allah, Azze ve Dželle, objavio: Zaista je u stvaranju 
nebesa i Zemlje...'" (2:164) do kraja ajeta. 


Suština zahvalnosti kod Ehli-tahkika (Obistinjenih sljedbenika 
suštine) je: priznavanje blagodati od Davatelja blagodati na 
poseban način, a u ovom značenju je Uzvišeni Allah opisao 
Sebe da je sveobuhvatno Zahvalni (eš-Šekur), a značenje toga 
je da on nagrađuje robove za zahvalnost, tako da je nagradu 
za zahvalnost nazvao zahvalnošću, kao što kaže Allah, Azze ve 
Dželle: "A naknada za zlo je zlo u istoj mjeri." (42:40) Rečeno 
je: "Suština zahvalnosti je hvaljenje Dobročinitelja (muhsin) 
sa pomenom Njegovog dobročinstva (ihsan), tako rob zah- 
valjuje Uzvišnom Allahu slaveći Ga i spominjući Njegovo 
dobročinstvo prema njemu, a zahvala Hakka Slavljenoga 
robu je pohvala njega spominjanjem njegovog dobročinstva 
prema Njemu. Dobročinstvo roba je njegova pokornost Allahu, 
a dobročinstvo Hakka je Njegovo davanje blagodati robu, tako 
da se suštinska zahvalnost roba ogleda u izgovoru jezika i pot- 
vrdi srca dobročinstva od Gospodara. 


Zahvalnost se dijeli na sljedeće dijelove: Zahvalnost jezikom, 
a to je priznanje blagodati od strane roba sa poniznim gov- 
orom. Zahvalnost tijelom i organima, a to je osobeni pokaza- 
telj vjernosti i hizmeta. Zahvalnost srcem zahtijeva pažljivu 
ravnotežu između vidljivog pokazivanja zahvalnosti, sa stal- 
nim čuvanjem osjećaja poštovanja (hurmeta). Rečeno je: 
"Zahvalnost očiju je da pokriješ mahanu koju vidiš kod svoga 
prijatelja, a zahvalnost ušiju je da pokriješ mahanu koju čuješ 
o njemu." Općenito, zahvalnost je da nisi nepokoran (asi) 
Uzvišenom Allahu sa Njegovim blagodatima. 


Kaže se da je zahvalnost — zahvalnost alima kada je ona u 
onome što oni raspravljaju. Zahvalnost je zahvalnost abida 
kada je ona odlika njihovih djela. Zahvalnost je zahvalnost 
arifa kada je ona privrženost Njemu, Azze ve Dželle, u svim 
njihovim halovima, i njihovom čvrstom vjerovanju (itikad) da je 
sve ono u čemu su oni od hajra i ono što se pokazuje od njih 
od pokornosti, robovanja, spominjanja Njega. Azze ve Dželle, 
sve sa Njegovom uputom, Njegovom blagodati, Njegovom 
pomoći, Njegovim pokretanjem i Njegovom snagom, Azze ve 
Dželle. Isto tako da je to sa njihovim povlačenjem od učešća u 
svemu tome i nestankom (fena) u Njemu, njihovim priznava- 
njem nemoći, manjkavosti i neznanja, a potom sa poniznošću 
pred Njim, Azze ve Dželle, u svim svojim halovima. 


Rekao je Ebu Bekr el-Verrak, Uzvišeni Allah mu se smilovao: 
"Zahvalnost na blagodatima je osvjedočenje u Dobročinstvo 
(naslađivanje očiju na darovanim blagodatima) i čuvanje 
Svetosti (hurmet). "Rečeno je: "Zahvalnost na blagodatima je 


Pad 


da vidiš da je tvoj nefs u njima parazit (da ih ne zaslužuje)." 
Rekao je Ebu Osman (El-Hiri), Uzvišeni Allah mu se smilovao: 
"Zahvalnost je spoznaja da si nemoćan da se zahvališ." 
Rečeno je: "Zahvalnost na zahvalnosti je potpunija od same 
zahvalnosti. To je da vidiš da je tvoja zahvalnost sa Njegovom 
podrškom, i da vidiš da je ta podrška tebi data radi blagodati 
koje su ti date, tako da Mu zahvaljuješ na zahvalnosti, a zatim 
da zahvaljuješ na zahvaljivanju za zahvaljivanje, i tako sve do 
beskonačnosti." Rečeno je: "Zahvalnost je pripisivanje bla- 
godati njihovom Gospodaru (mevla) sa osobinom poniznosti 
prema Njemu." 


El-Džunejd, Uzvišeni Allah mu se smilovao: "Zahvalnost je da 
ne vidiš svoga nefsa dostojnog darovanih blagodati." Rečeno 
je: "Zahvalan (šakir) je onaj ko zahvaljuje na onome što ima, 
a mnogo zahvalan (šekur) je onaj ko zahvaljuje na onome što 
nema." Rečeno je: "Zahvalan je onaj ko zahvaljuje na dava- 
nju, a mnogo zahvalan je onaj ko zahvaljuje na uskraćivanju." 
Rečeno je: "Zahvalan je onaj ko zahvaljuje na poklonima, a 
mnogo zahvalan je onaj ko zahvaljuje na belajima." Rečeno je: 
"Zahvalan je onaj ko zahvaljuje na momentalnoj darežljivosti, 
a mnogo zahvalan je onaj ko zahvaljuje kod odgađanja." Eš- 
Sibli, Uzvišeni Allah mu se smilovao, je rekao: "Zahvalnost je 
viđenje Davatelja blagodati, a ne viđenje blagodati." Rečeno 
je: 'Zahvalnost je vezivanje postojećeg, a lov nedostajućeg." 

Ebu Osman, Uzvišeni Allah mu se smilovao, je rekao: "Zahval- 
nost običnih ljudi je na hrani, piću, odjeći, a zahvalnost odab- 
ranika je na suštinskim značenjima (me'ani) koja se spuštaju 
na njihova srca, a Allah, Azze ve Dželle, kaže: 'A malo je Mojih 
robova koji su mnogo zahvalni." (34:13) Davud a.s. je rekao: 
"Ilahi, kako da Ti zahvaljujem kad je i moja zahvalnost Tebi 
jedna od Tvojih blagodati", pa mu je Allah, Tebareke ve Te'ala, 
objavio: "Sada si Mi se zahvalio." Rečeno je: "Kada je tvoja 
ruka uskraćena od naknade, neka je tvoj jezik produžen sa 
zahvalnošću." Rečeno je: "Kada je Idris a.s. obradovan sa 
oprostom, on je tražio život", pa je upitan: "Zašto?" On je re- 
kao: "Da bih Mu mogao zahvaljivati, jer sam prije ovoga (tre- 
nutka smrti) sve radio za oprost", pa je melek raširio svoja 
krila i ponio ga na nebo." Rečeno je: "Neki od vjerovjesnika 
a.s. je prolazio pored malog kamena ispod kojeg je izvirala 
obilata voda, pa se začudio tome, te je Allah dao kamenu da 

progovori, i kada ga je (vjerovjesnik) upitao za to, on je rekao: 
"Od kada sam čuo Allaha, Azze ve Dželle, da govori: "...vatra 
kojoj će gorivo biti ljudi i kamenje" (19:6), ja plačem iz straha 
od Njega", pa je vjerovjesnik a.s. zamolio Allaha da taj ka- 
men izbavi od Vatre, pa mu je Allah, Azze ve Dželle, objavio: 
"Ja sam ga oslobodio Vatre", te je vjerovjesnik otišao. Kada 
se vraćao, vidio je vodu kako izvire iz tog kamena još obilatije 
nego prije, pa se on začudio, pa mu je opet Allah dao da mu 
kamen progovori, i kada ga je upitao: "Zašto plačeš kada ti je 
Allah oprostio?", pa on reče: "Ono je bio plač tuge i straha, a 
ovo je plač zahvalnosti i sreće." 

Rečeno je: "Onaj koji zahvaljuje je uz povećanje, jer je on u 
svjedočenju blagodati. Uzvišeni Allah kaže: "Ako vi budete 
zahvaljivali, Ja ću vam povećati." (14:8), a onaj koji je strpljiv je 
sa Allahom i nalazi sklonište sa Njim, jer je on u svjedočenju 
Davatelja belaja, a Uzvišeni Allah kaže: "Allah je zaista sa 
strpljivima." (2:153, 8:46) Rečeno je: "Hamd je na dahove, a 
šukr je na blagodati osjećaja." Rečeno je u sahih haberu: 
"Prvi koji će biti pozvani u Džennet su oni koji su hamd činili 
Allahu na onome sto je On stvarao!" 

Prenosi se od jednog od velikana da je rekao: "Na jednom od 
svojih putovanja sam sreo oronulog starca koji je duboko za- 
gazio u godine, pa sam ga pitao o njegovom halu i on mi je 
rekao: "Na početku svoga života sam se bio zaljubio u svoju 
amidžičnu, a također se i ona bila zaljubila u mene, pa smo 
se složili da je oženim. Prve bračne noći nakon svadbe sam 
joj rekao: 'Dođi da oživimo ovu noć zahvalom (šukr) Allahu, 
Azze ve Dželle, jer nas je sastavio!', pa smo tu noć klanjali i 
nismo prilazili jedno drugom. Kada je bila druga noć rekli smo 
to isto, i već sedamdeset ili osamdeset godina mi smo u tom 
halu svaku noć. Zar nije tako, ta i ta (nazvao ju je po imenu)?", 
upita on staricu (koja je bila kraj njega), pa ona reče: "Ovako je 
kao što je starac (šejh) rekao." 


Strpljenje (sabur) 

Osnova strpljenja je u govoru Allaha, Azze ve Dželle: "O vi koji 
vjerujete, budite strpljivi i izdržljivi, na granicama bdijte i Allaha 
se bojte, da biste uspjeli." (3:200) I Njegovom, Azze ve Dželle, 
govoru: "Budi strpljiv, ali tvoje strpljenje je samo sa Allahom." 
(27:127) Prenosi se od Aiše, Allah zadovoljan sa njom, da je 
Vjerovjesnik a.s. rekao "Sabur je pri prvom udaru." | prenosi 
se da je jedan čovjek rekao: "O Allahov Poslaniče, otišao je 
moj imetak i oboljelo je moje tijelo!", pa je Vjerovjesnik a.s. 
rekao: "Nema hajra u robu kojem ne ode imetak i kome ne 
oboli tijelo, jer kada Allah Uzvišeni zavoli roba onda ga iskuša 
belajima, a kada mu da belaje, da mu i sabur." 


Prenosi se od Vjerovjesnika a.s. da je rekao: "Ima deredža 
kod Allaha, Azze ve Dželle, koju čovjek ne može dosegnuti 
sa svojim djelom, sve dok ne bude iskušan belajem u svome 
tijelu, i tek tada će je dosegnuti." Prenosi se u haberu: "Kada 
je objavljen Njegov, Tebareke ve Te'ala, govor: "Ko čini zlo, 
biće kažnjen za to" (4:123), Ebu Bela es-Siddik r.a. je rekao: 
"Allahov Poslaniče, kako će se iko spasiti nakon ovog ajeta?', 
pa je Vjerovjesnik a.s. rekao: "Allah ti oprostio, Ebu Bekre, 
zar ne oboljevaš? Zar te ne pogađaju belaji? Zar nisi strpljiv? 
Zar nisi tužan? Sve to je ono čime se kažnjavaš." Znači, da sve 
što te pogodi, to ti je otkup (kefaret) za tvoje grijehe. Sabur se 
dijeli na tri vrste. Prvi je sabur radi Allaha (sabrullah), Azze 


ve Dželle, a to je obavljanje Njegovih naredbi i izbjegavanje 
Njegovih zabrana. Drugi je sabur sa Allahom (sabrun meallah), 
a to je sabur pod naletima Njegove odredbe i Njegovih postu- 
paka sa tobom u raznim teškoćama i belajima. Treći sabur je 
kod Allaha (sabrun 'alallah), a to je sabur čekajući ono što je On 
obećao od opskrbe, razgaljenja, dovoljnosti, pobjede i sevapa u 
Ahiretskoj Kući. 

Rečeno je: "Sabur se dijeli na dva dijela; Jedan je na onome na 
što rob utiče, a drugi je sabur na onome na što on ne može uti- 
cati. Sabur na ono na što on utiče se opet dijeli na dva dijela: 
na onome što mu je Allah, Azze ve Dželle, naredio, i drugi, na 
onome što mu je On, Azze ve Dželle, zabranio. Sabur na ono 
na što rob ne može uticati je sabur na nedaćama kojima je on 
podvrgnut zbog Allahove odredbe, kao i Njegovog određenja, 
a to mu se javlja u vidu teškoća i bola u srcu i tijelu." Rečeno 
je: "Strpljivi (sabirun) se dijele na tri grupe: onaj koji pokušava 
biti strpljiv (mutesabbir), onaj koji je strpljiv (sabir), i onaj koji 
je odlučno strpljiv (sabbar)." Rečeno je: "Neki čovjek je došao 
kod Eš-Šiblija, Uzvišeni Allah mu se smilovao, i pitao ga: Koji 
je sabur najteži za sabirine?', pa on reče: Sabur u odnosu 
na Allaha (es-sabru fillah)", a ovaj odgovori: 'Nije." On reče: 
'Sabur radi Allaha (es-sabru liliah)', pa ovaj odgovori: 'Nije." 
On reče: 'Sabur sa Allahom (es-sabru me 'allah)", pa ovaj 
reče: Nije." On reče: 'Pa koji jeste?', a ovaj odgovori: Sabur 
na Allaha (es-sabru 'alallah) na što eš-Šibli vrisnu takvim vr- 
iskom kao da ga njegov ruh napušta." 


El-Džunejd, Uzvišeni Allah mu se smilovao, je rekao: "Put 
sa Dunjaluka na Ahiret za mu'mina je kao lahka strijela, a 
napuštanje (hidžran) stvorenja i okretanje Hakku je teško, put 
od nefsa ka Allahu je veoma težak, ali je sabur sa Allahom 
najteži." On je, Allah mu se smilovao, upitan o saburu, pa je 
rekao:"To je gutanje gorkog bez mrgođenja." Alija ibn Ebu 
Talib r.a. je rekao: "Sabur je za iman kao što je glava za tijelo" 
Rečeno je da se ovo prenosi i od Vjerovjesnika a.s. Zunnun el- 
Misri, Uzvišeni Allah mu se smilovao, je rekao: "Sabur je uda- 
ljavanje od suprotstavljanja, smirenje kod zalogaja belaja koji 
guši, pokazivanje bogatstva kada je siromaštvo prisutno na 
polju opskrbe (sredstava za življenje)." Rečeno je: "Sabur je 
ponašanje pri belajima sa lijepim adabom." Rečeno je: "To je 
nestanak (fena) u belajima bez pokazivanja pritužbi." Rečeno 
je: "Sabur je ophođenje sa belajima uz ispravne postupke, kao 
što je ophođenje u blagostanju." Rečeno je: "Najbolja nagrada 
za robove je nagrada za sabur, i nema veće nagrade od nje." 
Uzvišeni Allah kaže: "One koji su bili strpljivi, Mi ćemo nagra- 
diti nagradom većom nego su zaslužili." (16:96) i govori Azze 
ve Dželle: "Samo oni koji su bili strpljivi će biti bez računa 
nagrađeni." (39:10) Rečeno je: "Sabur je stabilnost (posto- 
janost) sa Allahom, Azze ve Dželle, i oblačenje obuće Njegovih 
belaja sa dobrodošlicom i prepuštanjem." 


El-Havvas, Uzvišeni Allah mu se smilovao, je rekao: "Sabur 
je stabilnost (postojanost ili stalnost) sa Allahom Uzvšenim, 
na odredbama Knjige i Sunneta." Jahja ibn Mu'az er-Razi, 
Uzvišeni Allah mu se smilovao, je rekao:"Sabur zaljubljeni- 
ka (muhibbin) je teži od sabura zahida, a začudno je to kako 
saburaju", pa je izrekao stihove: 

Sabur se može podnijeti gdje god da se pođe, 

Osim sabura Tebe, to se podnijeti ne može. 

Rečeno je: "Sabur je napuštanje pritužbi." Rečeno je: "To je 
poniznost i traženje utočišta sa Allahom, Azze ve Dželle." 
Rečeno je: "Sabur je kao Njegovo Ime." Rečeno je: "Sabur je 
da ne praviš razliku između stanja blagodati i stanja nevolje, 
uz staloženost (sukunul-hatir) u oba slučaja, dok je pokušati 
biti saburli smirenost u belajima, ali uz misli koje su pogođene 
teretom iskušenja." 


Zadovoljstvo (rida) 

Osnova toga je u Allahovim, Azze ve Dželle, govoru: "Allah 
zadovoljan s njima i oni zadovoljni sa Njim." (5:119, 9:100, 
58:22, 98:8) I govoru Njegovom, Tebareke ve Te'ala: "Njihov 
Gospodar ih je obradovao milošću od Njega i zadovoljstvom." 
(9:21) Prenosi se od Ibn Abbasa ibn Abdulmuttaliba, Allah za- 
dovoljan obojicom, da je rekao: "Allahov Poslanik a.s. je re- 
kao: "Osjetiće slatkoću Imana onaj ko bude zadovoljan Alla- 
hom, Azze ve Dželle, kao Gospodarom." Rečeno je da je Omer 
ibnul-Hattab napisao Ebu Musau el-Eš'ariju, Allah zadovoljan 
sa njima obojicom: "Emma ba'd, svako dobro je u zadovoljst- 
vu, pa ako si u mogućnosti da budeš zadovoljan, ti budi, a ako 
nisi, onda saburaj." 

Prenosi se od Katade, Uzvišeni Allah mu se smilovao, da je 
rekao o Njegovim, Azze ve Dželle, riječima "A kada se nekome 
od njih javi da mu se rodila kći, lice mu svo potamni" (16:58): 
"Ovako su postupali Arapi mušrici, a Allah, Azze ve Dželle, 
nas je obavijestio o ružnoći njihovih postupaka. A što se tiče 
mu'mina, on mora biti zadovoljan sa onim što mu je Uzvišeni 
Allah dodijelio, a Allahova, Azze ve Dželle, odredba je bolja 
od onoga što bi čovjek odredio sam sebi, tako da je, o sine 
Ademov, ono što ti je Allah odredio a što prezireš, bolje od 
onoga što ti je Allah, Azze ve Dželle, odredio a ti voliš. Pa, boj 
se Allaha Uzvišenog i budi zadovoljan Njegovom odredbom. 
Allah, Tebareke ve Te'ala, kaže: "Može biti da nešto prezirete, 
a ono je dobro po vas, a može biti da nešto volite, a ono je 
zlo po vas. Allah zna, a vi ne znate." (2:216) To znači, u on- 
ome što je dobro za vašu vjeru i vaš dunjaluk. Allah, Azze ve 
Dželle, je stvorenjima sakrio ono što je za njih dobro, i zadužio 
ih je robovanjem Njemu u sprovođenju naredbi i klonjenju od 
zabrana, pokorno pomirenje sa onim je određeno (makdur), 
zadovoljstvu sa odredbom (kada), kako u onome što je za njih, 
tako i u onome što je protiv njih. Za to slijedi Njegova, Azze 
ve Dželle, naknada i dobro, tako da je obaveza za roba da stalno 
bude u pokornosti svome Gospodaru, i da bude zadovoljan sa 
svim onim što mu je Allah odredio i da Ga ne sumnjiči ni za šta. 
Znaj da umor svakog od stvorenja zavisi od njegovog suprot- 
stavljanja onome što je određeno kaderom, njegove suglas- 
nosti za svojim prohtjevima i napuštanju njegovog zadovoljst- 
va određenjem. Tako da svako ko je zadovoljan sa određenjem, 
on se odmara, a onaj ko nije zadovoljan sa njim, produžava se 
njegova nesreća i umor, a neće steći od Dunjaluka ništa više od 
onoga što mu je dodijeljeno. Sve dok bude slijedio svoj prohtjev 
i prosuđivao po njemu, neće biti zadovoljan određenjem, jer 
prohtjev je neprijatelj Hakka, Azze ve Dželle, a njegov umor 
se povećava i raste. Postizanje odmora je uz suprotstavljanje 
prohtjevu, jer je u tome, bez sumnje, zadovoljstvo odredbom, a 
postizanje umora i opterećenosti je u slaganju sa prohtjevom, 
jer je u tome, bez sumnje, suprotstavljanje Hakku, Azze ve 
Dželle. Pa neka ne bude prohtjeva, a ako njega bude, neka 
nas ne bude. 


Posjednici znanja i tarikata (ehlul-ilmi vet-tarikati) se razilaze 
po pitanju da li je zadovoljstvo hal (duhovno stanje) ili me- 
kama (duhovna postaja). Iračka ulema kaže: "Zadovoljstvo je 
jedan od halova, i njega rob ne može steći, već se ono spušta i 
oslobađa srce, kao i ostali halovi, a zatim se mijenja i prolazi, 
a dolaze drugi halovi." Horosanska ulema kaže: "Zadovoljstvo 
je jedan od mekama, i ono je konačnica tevekkula, što znači 
da ga ono dovodi do krajnjeg stupnja kojeg rob može dostići 
svojim trudom." Ako objedinimo ova dva mišljenja, moglo bi 
se reći: "Početak zadovoljstva rob stiče i ono je od mekama, 
a njegov kraj je općenito od halova, i ono se ne može steći." 
U suštini, onaj ko je zadovoljan je onaj koji se ne suprotstav- 
lja određenjima Allaha, Azze ve Dželle. Ebu Ali ed-Dekkak, 
Uzvišeni Allah mu se smilovao, je rekao: "Nije zadovoljstvo da 
ne osjetiš belaje, već je zadovoljstvo da se ne suprotstavljaš 
određenju i odredbi." 

Šejhovi (mešajih), Uzvišeni Allah im se smilovao, su rekli: "Za- 
dovoljstvo određenjem su Allahova najveličanstvenija vrata, 
odnosno dunjalučki džennet, to jest, ko bude počašćen za- 
dovoljstvom susreo je najpotpuniju dobrodošlicu, i počašćen 
je najuzvišenijom bliskošću." Govori se da je učenik pitao 
učitelja: "Da li rob može znati da li je Allah, Tebareke ve Te'ala, 
zadovoljan sa njim?", pa mu on reče: "Ne, kako može znati to, 
Njegovo zadovoljstvo je gajb (sakriveno)." Učenik reče: "Zna 
on to", pa ga on upita: "Kako?" Učenik reče: "Kada nađem 
da je moje srce zadovoljno Uzvišenim Allahom, znam i da je 
On zadovoljan sa mnom", pa mu učitelj potvrdi: "Odlično si to 
rekao, momče, jer rob neće biti zadovoljan Allahom sve dok 
Hakk, Dželle dželaluhu, ne bude zadovoljan sa njim, jer Allah, 
Azze ve Dželle, kaže: "Allah zadovoljan s njima i oni zadovoljni 
sa Njim." (5:119, 9:100, 58:22, 98:8), odnosno, sa Njegovim za- 
dovoljstvom njima i oni su zadovoljni sa Njim. 

Rečeno je da je Musa a.s. pitao svoga Gospodara, Azze ve 
Dželle: "Ilahi, uputi me na djelo koje ću raditi pa da budeš 
zadovoljan sa mnom!", pa mu je On rekao: 'Ti to nisi u stanju 
podnijeti!" Musa a.s. ponizno pade na sedždu, pa mu Allah, 
Azze ve Dželle, objavi: "O sine Imranov, Moje zadovoljstvo je 
u tvome zadovoljstvu sa Mojom odredbom." Rečeno je: "Onaj 
ko želi da postigne stepen zadovoljstva, neka prione na ono 
u čemu je Allahovo, Azze ve Dželle, zadovoljstvo." Rečeno 
je: "Zadovoljstvo se dijeli na dva dijela: zadovoljstvo sa Njim 
i zadovoljstvo Njime. Zadovoljstvo sa Njim kao Onim koji 
određuje, a zadovoljstvo Njime u onome što određuje praved- 
no i konačno." Rečeno je: "Zadovoljan je onaj koji, kada bi mu 
bio prinesen čak i Džehennem sa desne strane, ne bi pitao da 
ga prebace na lijevu stranu." 

Rečeno je: "Zadovoljstvo je izbacivanje prezira iz srca sve dok 
ne ostane samo sreća i radost." Rabija el-Adevija, Uzvišeni 
Allah joj se smilovao, je upitana kada će rob biti zadovoljan 
sa Određenjem, pa je rekla, Uzvišeni Allah joj se smilovao: 
"Kada se obraduje nesreći kao što se obraduje blagodati." 
Rečeno je daje eš-Šibli, Uzvišeni Allah mu se smilovao, rekao 
pred El-Džunejdom, Uzvišeni Allah mu se smilovao: "Nema 
snage ni moći bez Allaha (Ja havle ve la kuvvete illa billah)", 
pa je el-Džunejd rekao, Uzvišeni Allah mu se smilovao: "Tvoj 
govor je govor onog koje stisnutih prsa, a stisnuta prsa su 
radi napuštanja zadovoljstva sa Odredbom." 


Rekao je Ebu Sulejman, Uzvišeni Allah mu se smilovao: "Za- 
dovoljstvo je da ne tražiš Džennet od Allaha, niti da se utječeš 
Njemu od Vatre." Zunnun el-Misri, Uzvišeni Allah mu se 
smilovao, je rekao: "Tri su znaka zadovoljstva: napuštanje 
svoga odabira prije odredbe, nemanje gorčine nakon odred- 
be i uzburakanje ljubavi prilikom navale belaja." Također je 
rekao, Uzvišeni Allah mu se smilovao: "To je radost srca u 
gorčini odredbe." Ebu Osman, Uzvišeni Allah mu se smilovao, 
je o govoru Vjerovjesnika a.s.: "Molim Te za zadovoljstvo na- 
kon odredbe!", rekao: "Radi toga što je zadovoljstvo prije 
određenja odluka da će se biti zadovoljno, a zadovoljstvo na- 
kon određenja je pravo zadovoljstvo." Prenosi se daje Husejnu 
ibn Aliju ibn Ebu Talibu, Allah zadovoljan obojicom, rečeno: 
"Ebu Zerr r.a. kaže: Siromaštvo mi je draže od bogatstva, 
bolest mi je draža od zdravlja, a smrt mi je draža od života'"", 
pa je on odgovorio: "Allah se smilovao Ebu Zerra, ali ja kažem: 
Ko se osloni na lijepi Allahov odabir za njega, neće se nadati 
ničemu osim onoga što je Allah odabrao za njega." 


El-Fudajl ibn ljjad je rekao Bišru el-Hafiju, Allah im se obojici 
smilovao: "Zadovoljstvo je bolje od zuhda na Dunjaluku, jer 
se onaj ko je zadovoljan ne nada ničemu iznad njegovog ste- 
pena." Ono što je rekao El-Fudajl je ispravno jer je u tome 
zadovoljstvo sa halom, a svaki hajr je u zadovoljstvu sa halom. 
Allah, Azze ve Dželle, je rekao Musau a.s.: "Ja sam te odabrao 
među ljudima, i počastio te Svojim poslanicama i Mojim Gov- 
orom, pa uzmi ono što ti dajem i budi od zahvalnih." (7:144), 
odnosno budi zadovoljan sa onim što sam ti dao i ne traži dru- 
gi stepen mimo toga, i budi od zahvalnih (šakirin), to jest, sa 
čuvanjem hala. | rekao je, slično tome, našem Vjerovjesniku 
Muhammedu a.s.: "1 nikako ne gledaj dugo ljepote ovoga svi- 
jeta koje mi kao užitak raznim sortama nevjernika pružamo, 
da ih time na kušnju stavimo." (20:131), pa je odgajao Svoga 


Vjerovjesnika s.a.v.s. i naredio mu čuvanje hala, zadovoljstvo 
sa Određenjem i onim što mu je dato, sa Njegovim riječima: 
"jer opskrba tvoga Gospodara je bolja i vječna." (20:131), 
odnosno, ono što smo ti dali od vjerovjesništva, znanja, sk- 
romnosti, sabura, upravljanja vjerom i vodstvom u njoj, preče 
je i bolje od onoga što Sam drugima dao. Svako dobro je u 
čuvanju hala i zadovoljstvu sa njim, napuštanju interesovanja 
za druge, jer te druge stvari neće ostati nepodijeljene. One su 
dodijeljene tebi, ili su dodijeljene drugome, ili nisu dodijeljene 
nikome, već ih je Allah Uzvišeni stvorio da budu iskušenje. 


Ako je tvoj udio, ono će tebi doći htio ti to ili odbijao, tako da ti 
ne smiješ pokazati ružan adab i pohlepu u traženju toga, jer to 
nije pohvaljeno ni po razumu ni po znanju. Ako je dodijeljeno 
drugome, nemoj se umarati u onome što nećeš dostići niti će 
tebi ikada stići. Ako nije dodijeljeno nikome, već je to iskušenje, 
kako da razuman bude zadovoljan i da pametan odobrava da 
za sebe traži iskušenje i hrli ka njemu. Odabrana skupina {el- 
kavm) kaže: "Zadovoljstvo sa određenjem je da je kod tebe 
budu isto ono što voliš i ono što ne voliš od Njegove, Azze ve 
Dželle, odredbe." Neki od njih je rekao: "To je sabur na gorčini 
određenja." Drugi je rekao: "To je odbacivanje suzdržavanja 
pred Allahom, Azze ve Dželle, i prepuštanje Njegovim odred- 
bama." Neki drugi je rekao: "To je prepuštanje odabira Onome 
Koji planira i određuje."Neki drugi je rekao: "To je napuštanje 
odabira." Neki od njih je rekao: "Posjednici zadovoljstva su oni 
koji su iz svojih srca iskorijenili odabir, pa oni ne biraju ništa 
od stvari koje žele njihovi nefsovi, niti išta od onoga čime se oni 
žele umiliti Allahu, niti Ga oni mole niti očekuju odluku prije 
njenog spuštanja, pa kada dođe odluka od Allaha, obzirom da 
je oni nisu očekivali niti su joj težili, oni su zadovoljni sa njom, 
vole je i sretni su sa njom." 


I rekao je: "Allah ima robove na koje kada padne Odredba bela- 
ja, vide u tome blagodat od Allaha za njih, pa Mu se zahvaljuju 
na tome, i sretni su s time, a zatim nakon njihove usrećenosti 
sa tim blagodatima vide da je njihovo zaokupljanje blagoda- 
tima mimo Davatelja blagodati nedostatak. Tada se njihova 
srca zaokupljaju Davateljem blagodati a ne blagodatima, tako 
da belaji prelaze preko njih, a njihova srca su odsutna od toga. 
Kada se ustabile na ovom mekamu i budu duže na njemu, nji- 
hov Gospodar ih prebaci na ono što je uzvišenije i veće za njih 
od toga, jer Njegovi, Azze ve Dželle, pokloni nemaju kraja niti 
završetka." 


Najmanje od zadovoljstva sa odredbom je da čovjek prestane 
težiti bilo čemu što je mimo Allaha, Azze ve Dželle, jer Allah, 
Azze ve Dželle, prezire težnju za bilo Čime drugim mimo Nje- 
ga, Azze ve Dželle. Prenosi se od Jahja ibn Kesira da je rekao: 
"Čitao sam Tevrat i vidio sam u njemu da je Allah, Subhanehu 
ve Te'ala, govori: "Proklet je onaj ko se pouzdaje u stvorenje 
kao stoje i on sam." Prenosi se u jednom od habera da Allah 
Slavljeni govori: "Tako mi Moje veličine, Moga veličanstva, 
Moje časti, Moje slave, prekinuću razočaranjem nadu sva- 
kog onoga ko se bude nadao od nekog drugoga mimo Mene, 
obućiću mu odjeću poniženosti među ljudima, udaljiću ga iz 
Svoje blizine, otrgnuću ga od dolaska Meni. Zar da se nada od 
nekoga mimo Mene u teškoćama, a teškoće su u Mojoj ruci i 
Ja sam Živi, zar da se nada nekome mimo Mene, zar da traži 

razum na vratima nekog mimo Mene, jer su ona zaključana, a 
ključevi su kod Mene" 


Prenosi se u drugom haberu da Allah, Azze ve Dželle, go- 
vori: "Nema nijednog roba ko se veže za Mene mimo Mojih 
stvorenja - a Ja to znam iz njegovog srca i njegovog nijeta 
- pa ga stisnu i nebesa i Zemlja i ono što je između njih, a 
da mu ja neću iz toga dati izlaz. A nema ni jednog roba ko se 
veže sa Moja stvorenja mimo Mene, a da mu neću prekinuti 
izvore opskrbe sa neba iznad njega, sasušiću močvaru ispod 
njegovih stopa, a potom ću ga uništiti na Dunjaluku i učiniću 
da se zamara na njemu" Prenosi se od jednog od ashaba — 
Allahovo zadovoljstvo na svima njima - da je rekao: "Čuo sam 
Allahovog Poslanika a.s. da je rekao: Ko se uzvisuje ljudima, 
biće ponižen!"" 


Rečeno je: "Ko se oslanja na stvorenje kao što je on sam, 
biće ponižen, i dovoljno mu je pohlepe za onim što hoće da 
postigne od želja njegovog srca, a raspršiće se njegove želje, 
biće ponižen i bijedan. Tako su se kod njega objedinile dvije 
stvari: poniženje na Dunjaluku i udaljenost od Allaha, Azze ve 
Dželle, bez povećanja njegove opskrbe niti za jednu trunku. 
Neki od velikana je rekao: "Ne znam nijednu stvar da je 
pogubnija za muride i talibe od pohlepe, ništa što više ruši 
njihova srca, što ih više ponižava, što više zatamnjuje njihova 
srca, što ih više udaljava, što više raspršuje njihove želje od 
pohlepe. To je tako, jer on čini širk Allahu, Azze ve Dželle, kada 
je pohlepan od stvorenja kao što je i on, koja mu ne mogu niti 
koristiti niti štetiti, niti dati, niti oduzeti, tako da on pripisuje 
vlasništvo Carstva onome ko je i sam u vlasništvu. Gdje mu 
je suzdržilivost? Nije mu se ostvarila suzdržljivost, pa da sve 
stvari pripiše njihovom Vlasniku, Azze ve Dželle, da ih traži od 
Njega a ne od drugih." 


Rečeno je: "Pohlepa ima osnovu i ogranke: osnova joj je nem- 
arnost (gaflet), a ogranci su joj pretvaranje da se bude viđeno i 
čuveno, ukrašavanje, rijaluk i ljubav za položajem počasti kod 
ljudi." Isa a.s. je rekao Havarijunima: "Pohlepa je smrtonosni 
talas koji potapa." Od jednog od velikana se prenosi da je re- 
kao: "Jednog dana sam osjetio pohlepu za nečim od Dunjaluka 
pa mi se javio glasnik (hatif) koji mi je rekao: 'O ti, nije poh- 
valjeno za slobodnog murida, koji može naći kod Allaha sve 
što želi, da se okreće svojim srcem prema robovima." Znaj da 
Allah ima robove kojima je sakrivena pohlepa za onim što dru- 
gi posjeduju, i oni bez pohlepe postižu da im stvari dolaze bez 
ikakve želje. Oni tada vide da je hal pohlepe manjkavost među 
halovima, i da je to najniža od deredža arifa Ehli-tevekkula. 
U srcu murida ne treba da bude ni traga od pohlepe niti se 
ona smije nastaniti kod njega. To se dešava u slučaju potpune 
udaljenosti od Allaha, radi njegove težnje prema stvorenjima 
poput njega i radi toga što ga strah nije odvratio od te pohlepe, 
jer treba da zna da ga njegov Gospodar posmatra. 


Iskrenost (sidk) 

Njegova osnova je u govoru Uzvišenog: "O vi koji vjerujete, 
bojte se Allaha i budite sa iskrenima." (9:119) | ono što se 
prenosi od Abdullaha ibn Mes'uda r.a. da je Vjerovjesnik a.s. 
rekao: "Rob će biti iskren i tražiti iskrenost, sve dok ne bude 
upisan kod Allaha kao iskren (siddik), a rob će lagati i tražiti 


laž sve dok ne bude upisan kod Allaha kao lažljivac." Rečeno 
je da je Allah objavio Davudu a.s.: "O Davude, ko je Meni iskren 
u svojoj tajnosti, ja ću ga učiniti iskrenim među stvorenjima 
u njegovoj javnosti." Znaj da je iskrenost potpuni stup sva- 
kog posla, sa njom se ostvaruje njegovo upotpunjavanje i sa 
njom se oni dovode u red. Ona je druga deredža, odmah iza 
nubuvveta -— Vjerovjesništva, i o njoj su njegove, Azze ve Dželle, 
riječi: "To su oni kojima je Allah blagodat dao od vjerovjesnika, 
iskrenih, šehida i salihina." (4:69) 


Iskren (sadik) je pridjev od riječi sidk, a potpuno iskreni (sidik) 
je izveden od njega i predstavlja još jači oblik. To je onaj kod 
kojega je iskrenost stalna i kod koga je ona postala njegov adab 
i narav, iskrenost ga je nadvladala. Iskrenost je izjednačavanje 
tajnosti i javnosti. Sadik je onaj kod kojega su iskrenost nje- 
gove riječi, sva njegova djela i njegovi halovi. Rečeno je: "Ko 
želi da je Allah s njim, neka se obaveže na iskrenost), jer je Al- 
lah sa iskrenima." El-Džunejd, Uzvišeni Allah mu se smilovao, 
je rekao: "Iskreni doživljava duhovne promjene četrdeset puta 
u danu, a onaj koji se pretvara ostaje u jednom halu četrdeset 
godina." 

Rečeno je: "Iskrenost je govor istine u okruženju u kojem se 
može nastradati." Rečeno je: "Iskrenost je usklađivanje tajne 
sa govorom. Rečeno je: "Iskrenost je zabraniti haramu da 
progovori." Rečeno je: "Iskrenost je provođenje odanosti Al- 
lahu u praksi." Sehl ibn Abdullah je rekao: "Neće osjetiti mir- 
isa sidka onaj ko laska sebi i drugima." Ebu Seid el-Kureši, 
Uzvišeni Allah mu se smilovao, je rekao: "Iskren je onaj ko 
se priprema za smrt i ne stidi se svojih tajni kada bi se ot- 
krile." Uzvišeni Allah kaže: "Pa poželite smrt, ako ste iskre- 
ni." (2:94, 62:6) Rečeno je: "Iskrenost je ispravnost Tevhida sa 
namjerom" Rečeno je: "Suština iskrenosti je da budeš iskren 
u okruženju iz kojega se ne možeš spasiti osim da slažeš." 
Rečeno je: "Iskreni nije nikada bez tri stvari: slatkoća (ljuba- 
znost), dostojanstvenost i slanoća (simpatičnost)." 


Zunnun, Uzvišeni Allah mu se smilovao, je rekao: "Iskrenost 
je Allahova sablja na zemlji, koja nikog ne dohvati, a da ga ne 
posiječe." Sehl ibn Abdullah, Uzvišeni Allah mu se smilovao, 
je rekao: "Prvi prekršaj potpuno iskrenih (siddikin) je da go- 
vore sa svojim nefsovima." Feth el-Mevsili, Uzvišeni Allah 
mu se smilovao, je upitan o sidku, pa je on zavukao ruku u 
kovačku pećnicu, izvadio vatrom usijano željezo, stavio ga na 
dlan i držao dok se nije ohladilo, pa je rekao: "E, ovo je sidk." 
El-Haris el-Muhasibi je upitan o znakovima iskrenosti, pa je 
rekao: "Iskren je onaj ko ne mari da iz srca stvorenja izađe 
svaka njegova vrijednost, ako je to radi poboljšanja njegovog 
srca. On ne voli da ljudi vide i trun njegovog dobrog djela, ali 
ne mrzi da ljudi primijete išta od njegovog lošeg djela, jer ako 
bude to mrzio, to je znak da on voli da bude veličan kod njih, a 
to nije od ahlaka siddika." 


Neki od velikana je rekao: "Onaj ko ne obavlja vječni farz, neće 
od njega biti primljen ni privremeni farz", pa je upitan šta je to 
vječni farz, a on je rekao: "Sidk." Rečeno je: "Ako Allaha tražiš 
sa iskrenošću - sidkom, On će ti dati ogledalo u kojem ćeš 
moći vidjeti sva čuda Dunjaluka i Ahireta." 


Prijevod: Muris Bilalagić I Irfan Lilić 

HAZRETI MEVLANA DŽELALUDDIN RUMI 


BIOGRAFIJA 


604/1207 

U gradu Belhu, u Afganistanu, rodio se Hazreti Mevlana, 
Dželaluddin Rumi. 

609/1212 

Otac Dželaluddinov, Behauddin Veled, poznat pod imenom 
"Sultanul-ulema", napušta svoj zavičaj i kreće sa porodi- 
com u Irak. 

610/1213 

Put u Mekku radi obavljanja hadža. Susret sa poznatim 
učenjakom Feriduddinom Attarom, koji je zapazio malog 
Dželaluddina i naslutio njegovu veliku budućnost. 
611/1214 

Po povratku s hadža, zadržavanje u Damasku. Susret sa 
Šejhul-Ekberom, Muhjiddinom Arebijom, koji je također za- 
pazio izuzetne vrline Dželaludddinove. 

613-618/1216-1221 

Boravak u gradu Larendu, sedam godina. 

618/1221 

Na poziv seldžučkog vladara Alauddina Kejkubada, 
Sul=tanul-ulema odlazi u Konju, gdje se stalno nastani 
vršeći dužnost muderrisa (profesora). 

628/1230 

Umro Sultanul-ulema. Dželaluddinu je tada 24 godine. On 
nasljeđuje oca u dužnosti muderrisa. 

644/1346 

Veliki preokret u duši Dželaluddinovoj: pojavljuje se u Konji 
Šemsuddin Tibrizi, veliki poznavalac "ilmi-batina" (tajne, 
skrivene nauke), koji na Dželaluddina vrši fascinirajući uti- 
caj. Dželaluddin napušta "ilmi-zahir" (vanjsku nauku, osno- 
vanu na logici), i potpuno se predaje 'ilmi-batinu". Stalno 
se druži sa Šemsuddinom i ne rastavlja se od njega. 
645/1247 

Zagonetni nestanak Šemsuddina. Dželaluddin ostaje 
tu-žan, i povlači se u sebe. Kao uspomenu na svog Učitelja, 
Hazreti Mevlana osniva poseban derviški red mevlevija 
(Tarikati Mevlevi). 


Ideje i učenje Šemsuddinovo Hazreti Mevlana je ob-radio 
u svome Divanu (zbirka pjesama): a naročito u "Mesneviji", 
remek-djelu sufijske književnosti, koje je napisao po nago- 
voru i želji svoga najboljeg učenika Husamuddina. 
Četrnaest godina (658-672/1259-1273) radio je Hazre- 
ti Mevlana na tom svom djelu i u pero ga diktirao svome 
učeniku Husamuddinu. Završio ga je pred sam kraj svo- 
ga života. Hazreti Mevlana, Dželaluddin Rumi, umro je u 
Konji 17. decembra 1273. godine (5. džumadel-ahira 672). 
Tu se nalazi njegovo turbe i muzej. Datum njegove smrti, 
17. decembar, proslavlja se svake godine kao "Šebi-Arus" 
(Mevlanatov spomendan). "Mesnevija", kao remek-djelo, 
po svojoj vrijednosti zauzima visoko mjesto, odmah poslije 
Kur'ana i Hadisa. 


O MESNEVIJI 


Mesnevija ime šest svezaka, sa preko 25.000 stihova. Pos- 
toji i sedmi svezak, ali se sumnja u njegovo porijeklo. 
Za Mesneviju kažu, da je ona - magzi Kur'an (srž Kur'ana), 
jer tumači više ajeta i daje odgovore na mnoga teška pi- 
tanja iz akaida i islamske filozofije. Sadržaj Mesnevije su 
poučne hikaje iz života, sa slikovitim izlaganjem, što je sve 
popraćeno poukama i dinskim nasihatima. Izlaganje Mev- 
lanatova su jasna i razumljiva, i svakome pristupačna. U 
svjetskoj književnosti nema sličnog primjera tom remek- 
djelu. Zato Mula Dami, čuveni perzijski pjesnik, kaže za 
Hazreti Mevlanata: ,,Nist pejgamber, veli dared kitab!" (Nije 
pejgamber, ali ima kitab!) 
U Mevlanatovom muzeju u Konji čuvaju se mnogobrojni 
rukopisi Mesnevije. Bilo je i hafiza Mesnevije (onih koji su 
čitavu Mesneviju znali napamet). Od svog nastanka, Me- 
snevija se pročula i raširila po svim islamskim zemljama. 
Koje želio biti mevlevija tražio je Mesneviju. Poslije Kur'ana 
i Hadisa, recitovani su pojedini stihovi iz Mesne-vije. Mesne- 
vija se uzima kao ilham (nadahnuće, otkrovenje). 0 Mesne- 
viji se vrlo mnogo pisalo. Napravljeni su indeksi, izbor tema 
i rječnici, jer je Mesnevija neiscrpni izvor mudrosti i još uvi- 
jek predmet mnogobrojnih studija. Pojavio se isedmi svezak 
Mesnevije, koga nema u drugim izdanjima. Preveo ga je na 
turski ikomentarisao Ferruh Ismail. Štampana je, zajedno 
sa Nehifijinim prepjevom, u Kairu, 1268/1851. Mesnevija 
je mnogo prevođena i komentarisana, jer, bez komentara, 
neki bejtovi ne bi se mogli razumjeti. Nemoguće je nabrojiti 
sve te prevode i komentare, jer su se neki, tokom burnih 
vremena, izgubili. 

Hafiz Halid Hadžimulić 

PreVeO s nerzijskog 
ŠEJH FEJZULAH HADŽIBAJRIĆ 


U ime Allaha, Sveopćeg dobročinitelja, Svemilostivog! 


Ova knjiga je Mesnevija. Ona je temelj vjere iz izvora vjere u 
otkrivanju tajni, dostignuća i ubjeđenja. Ona je zakon (fikh) 
Uzvišenog Allaha, svijetli zakonik Božiji i jasni dokaz Božiji. 
Mesnevija je kao svjetiljka u kojoj se nalazi žarulja, čije su 
zrake svjetlije od zore. U njoj je i vrelo zvano Selsebil. Na- 
jbolje mjesto za ljude visokog položaja. Ona je najljepši go- 
vor. Dobri ljudi tu jedu i piju, a slobodni se vesele i pjevaju. 
Mesnevija je kao Nil u Egiptu: napitak za strpljive, a čežnja za 
Faraonov rod i nevjernike, kao što je rečeno. Zavodi mnoge 
i upućuje mnoge. Mesnevija je lijek za ljude srca i razgovor 
bližnjima. Otkriva dubine Kur'ana. Ona je obilna opskrba. 
Ona uljepšava ćudoređe, u rukama je plemenitih i dobrih, a 
zabranjeno je da je se dotiču drugi osim čisti. Ništa loše na 
dolazi od nje. Allah je uzdiže i čuva, a On je najbolji čuvar i na- 
jmilostiviji. Mesnevija ima i drugih lijepih pridjevaka, ali smo 
mi skratili samo na ovo, a rečeno je: Malo upućuje na mnogo, 
a pregršt ukazuje na gomilu. 


Slabašni rob, potrebit milosti Božije, Muhammed, sin Mu- 
hammedov, sin Husejna Belhije, neka ga Allah pomiluje, 
kaže ovo: Nasto-jao sam u dugom spjevu Mesnevije ispričati 
događaje, cvijeće govora i biserje značenja, puteve pobožnih 
i bašče bogobojaznih, sa malo teksta a mnogo značenja, 
jer je to želio moj gospodar i oslonac, mjesto moje duše u 
mome tijelu, moja hrana za danas i za sutra, a to je šejh koji 
je prvak arifa (gnostika), imam upućenih i uvjerenih, povje- 
renik ljudskih srca, pomagač dozvanih, odabranih ljudi, ključ 
riznice Arša i povjerenik blagajni Ferša, Ebul-Fadil Husam- 
ul-Hakk ved-Din Hasan, zvani Ibni Ahi Turk. On je Ebu Jezid 
(Bajezid) svoga vremena i Džunejd ovoga vijeka, Siddik sin 
Siddikov, sin es-Siddika, el-Ermevi, porijeklom koje se veže 
za plemenitog šejha koji je rekao: "Omrknuo sam Kurd, a 
osvanuo Arap" (Ebul-Vefa bin Ukajl), neka je čista njegova 
duša i duše njegovih potomaka. Krasni su to pređi, a krasni 
su i nasljednici. 

On ima porijeklo pred koje je Sunce prosulo svoje zrake i po- 
tomstvo na koje su zvijezde utkale svoje trake. Njihovi odsjevi 
su Kibla sreće. Oni su kao Kjaba onim koji čine dovu i oko njih 
se okreću. Takvi će ostati dok traje Sunce i dok se zvijezde 
kreću. Oni nek' budu oslonac očima izgojenih i produhov- 
ljenih. Nek' takvi ostanu sve dok se Sunce kreće. Amin! 


Ovo je dova koja se ne odbija i zauzima sve grupe stvorenog. 
Neka je hvala Allahu, Gospodaru svjetova i neka je salavat 
na najbolje stvorenje, Muhammeda, alehjhis-selam, i njegov 
čisti rod. 


2255 


2260 


2265 


PRIČA O ARAPU SELJAKU I NJEGOVOJ ŽENI 


Jedne noći, jedna seljanka Arapka reče svom mužu: 
, Naša je neimaština prešla sve granice. 


Nigdje nema ovakve fukaraštine kao što je u nas, 
cio je svijet u dobru, a mi nemamo baš ništa. 


Naš hljeb nije nikako hljeb, ova naša voda kao da i 
nije voda 
to su suze koje proljevamo. 


Naše haljine kao da nisu haljine, 
nego krpe koje samo zaštićuju od Sunca. 


Od Mjeseca pomislimo da je pomagač, 
i prema njemu pružamo svoje ruke, misleći da je to. 


Siromaha je stid od našeg siromaštva. 
I dan i noć se priča o našoj sirotinji. 


| rod i tuđin bježe od nas, 
onako kao što je Samiri bježao od ljudi, 


Ako bih od nekog zaiskala šaku sočivice, 
rekli bi mi, bježi od nas, bijedo jedna. 


Arapima se kaže da su darežljivi, ti si krivi Arap, 
kao što bude krivo napisano slovo. 


Kakva li borba, kakva li smrt! 
Nama je sablja siromaštva odrubila glave. 


Kako da mi nekom drugom damo kakav dar, 
kad bi za nas bio čar uloviti muhu. 


Kad bi nam slučajno došao gost, 

ja bih mu uvečer ukrala haljine, toliko smo siromašni." 
NEDOUČENI ŠEJHOVI VARAJU NAIVNE MURIDE 
Gdje se ovako desi i gost bude pokraden? Veliki ljudi su 
zato rekli, 


da treba biti gost samo kod dobrih ljudi. 


A ti si murid i musafir onome 
koji se koristi tvojim dunjalukom i krade ti vrijeme. 

MESNEVIJA: Prijevodi na bosanski jezik 


2270 


2275 


2280 


On sam nema snage, a kako će je onda tebi dati 
ne može ti dati svjetlo, pa će ti dati tminu. 


Jer on sam nema svjetla (nura) i nije prosvijećen, 


pa kako će nekog drugog moći učiniti prosvijećenim. 


Takav jedan šejh je kao slijepac, a može li slijepac 
liječiti očne bolesti 
ne, on samo može podmazivati oči kamenom. 


Ovaj naš fukaraluk je takav — 
da nam musafir ne bi imao na što leći ni doći, 
govorila je žena. 


Evo proveli smo deset godina i nemamo ništa 
neka musafiri otvore oči i vide da nemamo baš ništa. 


Mi smo slični nazovi šejhu. U njeg u srcu tmina, 
a u nas u kući fukaraluk, a vani se svijetli, dan je. 


Samozvani šejh nema ni mirisa ni esera (traga) 
od Boga, 
a kad govori, rekao bi da je prošao i Adema i Sita. 


Šejtan se ovakvom i ne pomalja niti ga ima na što 
navratiti 

on za sebe kaže, da je stigao stepen (deredžu) i 
prešao abdale. 


On je pokrao derviške riječi 
njima se služi kao da su te riječi od njega i njegove. 


Toliko se je umislio u te riječi kao da je Bajezid 
Bistami 
od njegove nutrine se stidi čak i Jezid. 


Na njegovoj sofri nema nebeskog heljba, 
Hakk-Bog nije dao ni bačenu kost na tu sofru. 


On dariva svijet i kaže: Ja sam postavio sofru, 
ja sam Božiji zastupnik, ja sam pravi halifa. 


Hodite vi čista srca, dođite vi naivni i glupavi, da 
jedete sa ove moje sofre, 
ali vas to neće zasititi (nećete se najesti). 


Godinama ih on vodi, obećaje i viče im sutra 
jednog dana će i pomrijeti, a to njegovo sutra neće 
dočekati. 


Nije ni lahko, teško je Ademovu tajnu shvatiti 
sa malim kapitalom i za kratko vrijeme teško je to 


shvatiti. 


Teško je znati šta ima pod zidom našeg tijela 
da li je tu leglo zmija ili aždaha. 


Kad mu bude jasno da pod zidom nema ništa, 


onda mu je već umur (život) prošao i nema više koristi. 


2285 


2290 


2295 


DOGAĐA SE, ALI RIJETKO, 

DA ISKRENI MURID POSTIGNE STEPEN 
KOJEG NAZOVI-ŠEJH 

NI U SNU NE MOŽE ZAMISLITI 


Dogodi se, ali rijetko, da murid uspije doći do istine 
iako je išao pogrešnim putem 
dobar ga je nijet (namjera) izveo. 


Kako mu je duša mislila, tako mu i bude 
umjesto da je duša (šejh) došla do cilja, došlo je 
tijelo (murid) do cilja. 


Slično je tome kad čovjek u tamnoj noći traži stranu Kible, 
iako se nije prema Kibli okrenuo, namaz mu vrijedi. 


Takav vodič nema dučše, to ti ostavi, 
mi nemamo hljeba, reče žena svome mužu. 


Ako taj skriva lošu dušu, zašto da mi skrivamo 
svoje siromaštvo, 
i ugledamo se u njega. 


NASTAVAK RAZGOVORA ŽENE I MUŽA 


"Čemu govor o troškovima života, 
kad je veći dio našeg života već prošao," reče muž. 


"Pametan čovjek ne gleda na više i manje, 
jer to oboje prolazi kao bujica. 


Bila voda čista ili prljava, ona protiče 
o tome mi više nemoj govoriti. 


Nisi ti sama na svijetu, mnogi još žive 
i provode život bez ovog: gore-dolje. 


Zahvaljuje i šućur čini i grlica na drvetu a nema 
večere 
(samo ljudi hoće obezbjeđenje za budućnost). 


I slavuj na grani zahvaljuje Bogu i govori mu: 
Ja Rabbi, nafaka dolazi od Tebe! 


Soko se uzda samo u svoga cara 
i ne pouzdaje se u druge kakve životinje. 


Od male mušice, oko svijeće pa do slona, 
Bog je domaćin te kuće čiji su oni članovi. 


Sve ovo što nas tišti u prsima to je samo dim 
i nevažne stvari i predmeti. 


Sve te brige iščupaj i pokosi 
sve su to vesvese koje zaokupljaju misao. 


Znaj da je svaka bolest dio smrti, 
pa se otmi tim bolestima ako možeš. 

Sad kad plod treba da nam je slađi, 
ti se po mjesečini vraćaš nazad. 


Naša drugarica (žena) treba i po svojstvima da bude 
naš drug, 
pa tek onda da bude uspjeha. 


Ako su ti cipele neparne, ne možeš žuriti, 
jedna te cipela žulja. 


2310 Ako je jedan od parova manji, ne vrijedi 
lavu u Šikari nije nikad drug mali vuk. 
Ako je na devi tovar neravnomjeran, 
ne ide deva dobro, jer joj preteže jedna strana. 
Ne mogu stajati ravno dvije strane tovara, 
kad je jedna strana prazna a druga puna robe. 
Ja idem i gredim prema skromnosti u zadovoljstvu i 
jačam srce, 
a ti to nećeš, zašto ideš stranom lošeg?! 
Tvoj muž je zadovoljan i na pravom je putu" 
Tako joj je govorio sve do zore. 
ŽENA UPOZORAVA MUŽA DA NJEGOVI SAVJETI 
NE ODGOVARAJU NJEGOVOM STEPENU, 
IAKO SU TAČNI, IZNAD NJEGOVE SU MOĆI 
2315 "0 ti, koji nemaš ništa, osim ponosa, 
Ali, pošteno ne možeš izbjeći da na te ne padne ja te tvoje priče neću više slušati. 
bolest, 
znaj da te i velika bolest čeka jednog dana. Ti promijeni te svoje riječi i preporuke, 
ostavi taj svoj prazni ponos, neću da ga čujem. 
2300 — Ako ti djelić smrti (bolest) primiš slatko, 
Bog će ti dati i smrt će ti biti dobra i lahka. Ti si zapamtio i znaš tih nekoliko riječi, 
ali, de pogledaj svoje stanje. 
Svaka je bolest vijesnik smrti 
od tog vijesnika nemoj glavu okretati, Oholost je loša stvar, a u siromaha je još gora 
ako misliš da si od vrijednih. studeno je i pada snijeg, a ti si u mokroj haljinici, 
Ko god u slasti život provodi, gorko umire Od kuda toliki pozivi i tvrdnje, čemu to, o ti moj brko, 
ko svoje tijelo goji, taj se ne osvrće na dušu. kuća ti je kao radina paučina. 
Kad janjce dotjeraju iz paše, 2320 — Koliko si sa skromnošću svoju dušu prosvijetlio, kaži mi! 
najboljeg janjca odaberu da ga zakolju. Ti se samo služiš imenom kanaata (zadovoljenja s 
onim što imaš). 
Prođe noć, o ti ženo 
izbaci te svoje mušice iz glave. Pejgamber je rekao da je kanaat-skromnost riznica 
koja ne prestaje, 
2305 — Dok si bila mlada, bila si zadovoljna. a bolest je hlepiti za dunjalukom. 
Sada tražiš zlato, 
a ti si prije bila zlato. Tvoj govor nije skromnost, ti si iscrpljen, 
ne bacaj mi lug u oči, to u tebe nije skromnost. 
Bila si puna plodnosti u neimaštini, 
sad kad treba da se bere voće, ti se žališ. Nemoj me zvati drugom (drugaricom), 
ja sam drug veledušja (insaf), a ne riječi bez pokrića. 

2330 

Hoćeš da ideš u stopu sa emirom, prodi se toga 
tebi je od koristi i kad muhu uloviš. 


Sa psima se otimaš za običnu kost 
ti si prazan kao naj iznutra. 


Nemoj me gledati i izazivati, 
da ne kažem šta je i u tvojim žilama. 


Svoju pamet cijeniš i držiš visokom 
a mene i moju pamet ti i ne vidiš. 


Ne zaskakuj se kao vuk iza grma, 


o ti, čija je pamet nevrijedna. Bolje je biti bez takve 


pameti. 


Tvoja je pamet svezana i povezana 
to i nije pamet, to je zmija i akrep. 


Neka te Bog kazni za tvoju nepamet, 
a neka mene Bog daleko ostavi od tvoje takve 
pameti! 


Sam si po sebi zmija i još varaš svojim jalan 
riječima 
i si sramota za sve Arape. 


Vrana kad bi vidjela svoju crnoću, 
rastopila bi se kao snijeg. 


Čarolije koje zavode su za neprijatelja, 
ko se njima služi on je sam zaveden i prevaren. 


Varalica se služi svim mogućim sredstvima da 
prevari 
koristi se time i to mu ne izgleda loše. 


Onaj koji čvara, iz pohlepe za zaradom, 
ne pomišlja da shvati, kako je to laž i varanje. 


Zmija mu govori: O ti varalico, polahko, ne žuri! 
Jer se varalica divi svojim varkama. 


I ti si se poslužio Božijim imenom i mene varao, 
stidi se, šta si uradio. 


Mene je vezalo Božije ime, 
a ti si Božije ime stavio kao zamku. 


Božije ime će zatražiti od tebe pravdu, 
jer ja sam dušu i tijelo dala za Božije ime. 


Kakvo sam ja imala mišljenje o tebi?! 
Zato ćeš ti zaklati dušu ili se strmoglaviti." 


Zena ovo izgovori svome mužu, i iznese mu sve to 


kao dokaze, 
kad je muž saslušao ženu, čujte šta je on njoj 
odgovorio! 


2345 


2350 


2355 


MUŽ ODGOVARA ŽENI DA JE SIROMAŠTVO 
NAČIN PRIBLIŽAVANJA BOGU 


"0 ženo! Ili si ti briga, ili si majka briga ili si 
posuda briga?! 


A znaš li ti, ženo, da je rečeno, "Siromaštvo je ponos"! 


Imovina i zlato su kao ćulah na glavi, 
ćelo je ćelav, ne znam kakvu kapu da obuče. 


Ko ima bujnu kosu, kad skine kapu, 
on samo može biti još ljepši. 


Čovjek na Božijem putu sličan je očinjem vidu 
bolje je biti otvorenih očiju nego zatvorenih. 


Kad se izvede ropkinja na prodaju, 


skinu joj haljinu da ne misle da pokriva kakve mane. 


Ako robinja ima kakvu manu, 
trgovac joj onda obuče haljinu i govori: 


Ona je stidna i gdje treba i gdje ne treba 
kad bih joj skinuo haljine, pobjegla bi od stida. 


Kad čovjek upadne u sram do ušiju, 
kad ima imetka, on mu pokrije sve sramote. 


Pohlepan čovjek kod drugog ne vidi sramotu 
njegovo srce je preokupirala pohlepa. 


Ako siroman nešto progovori, da mu je riječ kao zlato, 


ta mu roba neće naći mjesto u dućanu. 


Efekat siromaštva je izvan tvoga shvaćanja 
na siromaštvo i dervišluk nemoj gledati prezirno! 
Zašto? 


Jer je dervišluk značajniji od imetka i bogatstva 
oni dobivaju svježu hranu od Svevišnjeg. 


Allah je pravedan i voli pravedne! 
A kako pravedni mogu činiti nasilje? 


Ovome jednom dadne blagodati i imetak, 
a onome drugom pošalje vatru. 


Neka vatra izgori svakog onoga 
ko o Bogu ima slabo mišljenje i koji sumnja! 


Izreka "Siromaštvo je moj ponos" nije besposlica 
a ni preneseno značenje 
u tome ima mnogo važnih i skrivenih stvari. 


Ti si iz srdžbe meni razna imena dala 
nazvala si me zmijom, a ja sam tvoj bliski drug. 


Ako ja uhvatim zmiju, izvadiću joj zube 
i druge ću zmije uništiti. 

2365 


2370 


2375 


Zmijini zubi su dušman čovječijem srcu 


ja ću svojim znanjem neprijatelja učiniti prijateljem. 


Ljudske pohlepe neću učenjem odstranjivati 
nego ću im glave odsjeći i sasjeći. 


Ja to uništavam i ne činim zbog ljudi, 
nego iz zadovoljstva, što su mi svjetovi potčinjeni. 


Siđi ti s vrha kruške na zemlju, 
da ti se pokaže, šta je varka a šta istina. 


Kad se čovjek okreće, vrti mu se u glavi, 
a njemu se čini da se sve okreće oko njega. 


SVAKO PROSUĐUJE PREMA SVOM VIĐENJU 


Vidio je Ebu Džehl Hazreti Muhammeda i rekao mu: 


"Što je ovaj pokazao lošu sliku Benu Hašimova roda!" 


Muhammed mu odgovori: 
"To je istina, ti pravo govoriš iako drukčije misliš." 


U taj čas dođe Ebu Bekir i reče Hazreti Muhammedu: 
"0 sunce, koje ne izlazi i ne zalazi, nego nam uvijek 
sijaš!" 


Hazreti Pejgamber mu reče: 
"Pravo govoriš, o ti, koji si ocijenio 
ljudske vrijednosti!" 


Ashabi na ovo rekoše: "O proljeće dobrote! 
Obojici si rekao da imaju pravo, i da su obojica 


rekli istinu." 


On im odgovori: "Ja sam ogledalo Istine, 
Turčin ili Indijac, ili bilo ko, vidi sebe onako kakav jest." 


O ženo, nastavi muž, ako ti mene smatraš lošim, 


ono kako ja postupam, znaj da je to milost (rahmet). 


Moje riječi su slične pohlepi, ali one će biti milost 


gdje bude takva pohlepa, tu će biti nimet (blagodat). 


Pokušaj ti jedan-dva dana biti kao ja, i strpi se, 
vidjećeš dvostruko bogatstvo. 


Strpi se s fakrom i prođi se tih misli 
u fakru je Božija moć i snaga 
(Fakr-Siromaštvo tj. ovisnost o Bogul). 


Ne prodaji sirće, ne pravi lice namrgođenim, 
budi zadovoljna 
koliko ima hiljada duša koje su se utopile u medu! 


Sto hiljada puta nemoj misliti i smatrati da duša 
muku tegli, 
nego smatraj da je duša postala đulbešećer. 


2380 


2385 


Ej žalosti, samo kad bi ti mogla pojmiti moje srce, 
pa da ti objasnim šta je u mome srcu. 


Ove riječi koje ti govorim su mlijeko u sisi duše 
dok se mlijeko ne potegne, neće poteći. 


Kad je slušalac žedan da sazna i traži da sazna, 
reklo se je, 
da će mu i mrtva stvar biti vaiz (učitelj) 


Kad je onaj koji traži voljan, mlad i zainteresovan, 
i stvari koje ne govore njemu će progovoriti 
na stotinu jezika. 


Kad tuđinac dođe na vrata harema, zabranjenog odjela, 
ko je u haremu, sakrije se. 

Ako dođe onaj koji nije tuđin i dalek, 

onda žene svuku veo s lica i pokažu mu se. 


Svaka se robinja lijepo istakne i pokaže samo 
onome ko je njihov, 
a ne tuđincu i ko ti je daleko. 


Kako gluhi može saznati za ljepote 
ćemaneta i kajde glasa?! 


Lijepi miris - misk, nije uzalud razasut i raširen, 
nego da ga osjete i čuju oni koji imaju nos. 


Bog je stvorio nebesa i zemlju 
između njih je dao mnogo vatre i svjetla. 


Zemlja je data onima koji vole zemlju, 
a nebesa su za one koji pripadaju višim sferama. 


Niski ljudi su neprijatelji visina 
svako mjesto ima svoju mušteriju. 


O ti pokrivena, de ustani, 
ne gizdaj se (ne dotjeraj se) radi slijepoga! 

Kad bi cijeli svijet bio pun bisera, 
ako tebi nema nafake u tome, uzalud ti je. 


Ostavi, ženo, svađu i prepirku 

ako to nećeš ostaviti, onda ostavi mene. 
Je ne volim ni dobru ni lošu svađu, 2410 
a nije mi drago trošiti riječi ni u izmirenja. 


Ako budeš šutjela, biće lijepo, 
ako ne budeš šutjela, ostaviću i tebe i kuću. 


ŽENA ODGOVARA MUŽU, KAJE SE I TRAŽI OPROSTA 


Kad žena vidje da je muž ljut i ozbiljan, 
poče plakati, a ženski plač je varka. 


Reče mu: "Ja se nisam nadala tome od tebe 


Pride mu, kao da ona ne postoji, da je nema, 
i progovori: 

"Ja sam tvoja zemlja, a ne žena! 2415 
Moje tijelo i duša, i sve što imam, tvoje je 

naredba je tvoja, sasvim sam ti pokorna. 


Bila sam izgubila strpljenje i prigovarala ti 
za siromaštvo, 
to je sve bilo zbog tebe, a ne zbog mene. 


Ti si mi bio lijek za sve bolesti, 
ja neću da živim bez tebe. 


Tako mi tvog života, moj plač nije bio radi mene 
samo sam se tužila radi tebe i žalila radi tebe. 


Bogami, moje biće i život je radi tebe, ako hoćeš, 
svakog Časa ću umrijeti pred tobom. 2420 
Kad bi tvoje srce htjelo pogledati u moju nutrinu, 

vidio bi, da se žrtvujem za tebe iz odanosti. 


Kad ti o meni ovako loše misliš i sumnjaš, 
meni se je od te tvoje sumnje razboljelo srce i duša. 


Ja bacam pod zemlju srebro i zlato kad si ti ljut, 
o ti, smirenje moje duše. 


Pošto si se ti smjestio u moje srce i dušu, 
hoćeš sad da me ostavih i napustiš. 


Ti se odreci mene, imaš na to pravo i u mogućnosti si, 
ali tvoja duša traži da me se ne odrekneš. 2425 
Nemoj me tako brzo zaboravljati 

prisjeti se kad sam ja bila kip (ljepote) 

kojem si se ti klanjao. 


Ja sam tvoj rob i srce mi dobiva svjetlo od tebe 
kad mi ti kažeš, peci se, evo ja sam odmah pečena. 


Ja sam tvoje zelje (spanać) i kako hoćeš skuhaj me 
pravi od mene slanu čorbu ili slatko jelo. 


Govorila sam bezvjerstvo, sad sam došla u vjeru 
pred tvoju zapovijed polažem svoju glavu i dušu. 


Tvoju gospodarsku narav nisam shvatila 
i nisam znala cijeniti 

nisam se znala ponašati prema tebi, 
bila sam nevaspitana. 


Evo donijela sam preda te svijeću oprosta, 
pokajala sam se i ispričavam ti se. 


Preda te polažem sablju i ćefine, 
evo ti pružam i svoj vrat, pa udri sabljom. 


O gorkom rastanku nešto govoriš. 
Šta hoćeš čini, samo se ne rastavljaj od mene. 


Ima u tebi jedna tajna koja od tebe traži da mi oprostiš 
ta je tajna pokrivena, a meni je od koristi. 


Tvoja pomisao da mi oprostiš je od tvoje plemenitosti 
u to se moje srce sada uzda. 


Smiluj mi se, što u sebi proždireš tu srdžbu, 
o ti, čija je narav bolja od tovara meda." 


Ovako, blago, pomirljivo i kroz plač je govorila žena, 
sve je to djelovalo na muža. 


Dok je plač prešao granice i žena se najadikovala, 
čovjek se osjećao potresen i prije nego što ju je srce 
zaboljelo. 


Iz tih suza i plača njoj je varnica iskočila 
pogodila ovog rijetko vrijednog čovjeka. 


Čovjek je svakako rob ljepotici, a tek koliki je rob, 
kad mu ona iskaže poniznost. 


I to ona, od čijih kretnji srce podrhtava, 
a tek kad se približi, šta će biti s čovjeka?! 


I to ona, od čijeg gledanja krv stane u žilama 
tek šta da se radi kad zaplače i poniznost iskaže!! 


Ona, koja nas je uznemiravala, a mi se čuvali zamke, 
kako ćemo se ponašati sad kad zatraži ispriku?! 


Bog je dao žene na svijet kao nakit, 
pa zar se može bježati od Njegova davanja nakita?! 


Kad je stvorena Havva (žena), da se čovjek uz nju smiri, 
zar je mogao Adem pobjeći od nje?! 

Kad bi čovjek bio Rustem-Zal 
ili viši junak od Hamze, 
opet je pod zapovijedi žene. 


Onaj od čijih je riječi svijet bio 
kao pijan (Muhammed), govorio je: 
"Razgovori me, o ti rumena" (Ajiša)! 


Voda je jača od plamena vatre 
voda ugasi vatru ako nije u loncu. 


Kad je voda u loncu, ispari se, nestane je, 
čovjek je vani nadmoćhniji, a u nutrini ga žena 
savlađuje. 


2435 


2440 


2445 


Čovjek je jači od žene kao voda od vatre, 
a u stvari joj je podređen kao voda vatri u loncu. 


Osobina čovjeka je da voli ženu 
životinja ne posjeduje ljubav. 


ŽENE MOGU NADVLADATI PAMETNE LJUDE, 
ALI NEZNALICE NJIH NADVLADAJU 


Rekao je Pejgamber, da žene savladaju pametnog i 
plemenitog, 
a neuki i surovi ljudi podčinjavaju žene. 


Jer nježnost i finoća ne postoji u grubijana, 
u njih su razvijenije grubosti. 


Ljubav i nježnost su svojstva čovjeka, 

grubost i strast su za životinje. 

Žena je Hakkov sjaj, ona nije mašuk (voljenje), 
reklo bi se da ona stvara, a ne da je stvorena. 


KAKO JE ČOVJEK PRIHVATIO GOVOR ŽENE 
TE ALUZIJE DA SVE STO SE KRECE 
IMA POKRETACA 


Čovjek se je postidio pred ženom svojih riječi, tako, 
kao što se na smrtnom času zulumćar 
postidi svojih zuluma. 


Kako sam mogao optuživati dušu svoje duše? 
Kako sam na glavu svoje duše pljuskao udarce? 


Kad dođe suđeno, zatvore se oči, 
pamet ne zna gdje je glava a gdje su noge. 


Kad suđeno prođe, pamet se počne derati 
od muke čupa odjeću i cijepa jaku. 


Čovjek reče ženi: "Pokajao sam se, 
bio sam krivovjernik, 
sad sam se dozvao i postao opet pravovjernik. 


Ja sam prema tebi zgriješio, smiluj mi se, 
nemoj me odjednom iz korijena iščupati. 


Starac bezvjerac kad se pokaje postaje musliman, 
Pošto je ispunio uslov i pokajao se. 


Tvoje Biće je, Bože, puno opraštanja 
i puno plemenitosti 
sve Tebe voli, i postojanje i nepostojanje. 


I vjerovanje i nevjerovanje zaljubljeni su 
u Tvoju Veličanstvenost 


bakar i srebro su materijali Tvoje kemije. 


(Mesnevija |, 2255- 2445) 

OBAVIJESTI O NAŠEM PRIJEVODU MESNEVIJE 


Za vrijeme Prvog svjetskog rata, negdje oko 1915. god., 
predavač Mesnevije hadži Mehmed Džemaluddin efendija 
Čaušević, reis ul ulema Bosne i Hercegovine, prenio je 
Ders Mesnevije - usmeno prevođenje Mesnevije — iz Mev- 
levijske tekije na Bendbaši u Sarajevu u dom hadži Mu- 
jage Merhemića, gdje je ta predavanja održavao do sre- 
dine 1928. god. Ta predavanja su bila tradicija Sarajeva, 
a njihov raspored je bio ovakav: čitanje originalnog teksta 
stihova prema pravilima metrike, usmeno prevođenje i 
tumačenje težih tekstova i tesavvufskih pojmova. Pričali 
su mi, da Čaušević neke stihove nije ni prevodio, naglasivši 
da je to njima teško shvatiti i razumjeti. 

Kako sam slušao, Čaušević je došao do drugog sveska 
Mesnevije. Čaušević je prekinuo svoja predavanja iz Mesn- 
evije kada je između njega i Merhemića došlo do razlaza u 
jeku polemike u vezi sa otkrivanjem muslimanke. Pauza 
u predavanjima Mesnevije trajalaje do sredine 1942. god. 
Poslije dugog nagovaranja od strane ljubitelja Mesnevije 
na hadži Mujagu Merhemića da on počne Ders Mesnevije 
- usmeno prevođenje — on je održao svoje prvo predavanje 
6. jula 1942. god. u svojoj kući. Pauza je trajala 14 godina 
i mnogi slušatelji Mesnevije su pomrli, a koji su ostali na 
životu pristupili su Merhemiću. U međuvremenu, pristigle 
su nove generacije pa sam i ja pristupio tim predavanjima. 
I Čaušević i Merhemić predavanja su održavali jednom 
sedmično, navečer, obično srijedom. 

Merhemić nije preskakao teže shvatljive stihove i prevo- 
dio ih je opisno, kloneći se doslovnog prijevoda. Na 13. 
februara 1958. god. Merhemić je završio prevođenje svih 
šest svezaka Mesnevije. 17. septembra iste godine počeo 
je svoj drugi ciklus, sa željom da se više osvrće na komen- 
tare. Umro je 23. marta 1959. godine. Predavanje Mesn- 
evije ostavio je meni u amanet. 1965. i 1966. god. išao sam 
u Tursku i u Konji se sastajao sa prof. Abdulbaki Golpi- 
narlijem, poznatim turskim učenjakom i poznavaocem 
mevlevizma i Mesnevije. On me je hrabrio da pristupim 
predavanju Mesnevije i pozdravljao da to ima u Sarajevu. 
Od njega sam saznao za preijvod Mesnevije na turski jezik 
od Veleda Izbudak i njegovim bilješkama koje se odnose 
na taj prijevod. (Dunya edebivati Tercumeler. Sark-lslam 
klasikler: Mesnevi I-VI, Veled Izbudak — Abdulbaki Golpi- 
narli. Ucuncu baski, Istanbul 1960. Milli Egitim Basimevi). 
U skladu sa mevlevijskim učenjem, prof. Golpinarli mi je 
dao ovlaštenje i blagoslov da prevodim i tumačim Me- 
sneviju. To je za mene bila počast, a i obaveza. | društvo 
je tražilo da počnem sa predavanjem. Prvo predavanje je 
održano u mojoj kući 15. septembra 1966. god. Abdulah 
Fočak je snimao na magnetofon moje prevođenje dersova 
iz Mesnevije. Poslije je to prekucavao na pisaćoj mašini. 
Ahmedaga Fočak je zamolio da se predavanja Mesnevi- 
je održavaju u njegovoj kući, što je i prihvaćeno. Krajem 
1969. godine dobili smo jednu odaju u Hadži Sinanovoj 
tekiji i otvorili Katedru Mesnevije. 

Usmeno prevođenje nije isto što i pismeno. Kod usmenog 
prevođenja prevodilac se ravna i prema slušateljima, nji- 
hovom nivou obrazovanja. Mesnevija jejedno od najvažnijih 
i najvećih djela tesavvufske misli i etike. Ona obiluje i ale- 

gorijama, što otežava doslovno prevođenje. Ja sam više pazio 
na alegoričnost jer je to finesa tesavvufa. Kasnije, kad sam 
autorizirao tekst, usvojio sam primjedbe prof. dra Bećira 
Džake, gdje god sam mogao, imajući na umu i tesavvuf. Prof. 
dr Nerkez Smailagić je pozitivno ocijenio ovaj prijevod u 
poređenju sa prijevodima na evropskim jezicima. Prvi svezak 
Mesnevije završen je 21. aprila 1971. god. Abdulah Fočak je 
prekucao sve naše dersove (prijevode) i onda sam pristupio 
odvajanju prijevoda i bilježaka. Usvojio sam metodu Izbu- 
daka i Golpinarlija, da se bilješke i komentari štampaju kao 
poseban dodatak knjige a ne kao fusnote. Ovo je olakšanje i 
kod ispravaka. U toku predavanja mnogo je lakši put da se, 
uporedo sa prevođenjem, daju i objašnjenja, pa je bilo komp- 
likovano i to kasnije odvajanje. 
"Nagledanje dersa" znači priprema za predavanje. Kod svojih 
predavanja koristio sam uvijek tri knjige: original pod naslo- 
vom "Mesnevi-i Mevlevi-i Manevi", Indija, Menšei Kišver, 
1282. U ovoj knjizi stihovi nisu numerisani, ali sam u njoj pra- 
tio predavanja i bilježio nepoznate riječi, kako ih je Merhemić 
prevodio. Komentar sam davao prema knjizi: "'Mesnevi šerif, 
Šerhi Ankarevi", Tab-i Daril-Amire, Istanbul, 1257. Stihove 
sam numerisao prema knjizi "Mesnevi" od Izbudak - Golpi- 
narli, koju sam ranije spomenuo. U vrijeme kad sam prevodio 
Mesneviju bio sam zaposlen na Filozofskom fakultetu u Sa- 
rajevu, na Katedri za istoriju, gdje sam bio mnogo angažiran, 
pa je posao na prevođenju i kasnije na dotjerivanju prijevoda 
bio u drugom planu. 
Postoje razlike u broju stihova iz pojedinih naslova Me- 
snevije, pa Izbudak-Golpinarli neke stihove ne numerišu, 
ali pred njih stavljaju zvjezdicu. Tako sam i ja postupio. Na 
kraju prevoda dao sam Index imena i pojmova sa oznakom 
broja stiha, i slova K (komentar), ako se odnosi samo na ko- 
mentar (bilješku). Prednje obavijesti su dokaz težine rada 
na prevođenju Mesnevije i isprika za nedostatke i nehotične 
propuste i promašaje. 
Napomena: U periodu od ponude Mesnevije za štampanje 
(1973) do predaje rukopisa u štampu (1985) izrađen je registar 
stihova Mesnevije i Kur'ana. To je prilog misli Mesnevije. 
Prevodilac 

PreU6O s perzijskog 
HADŽI HAFIZ HALID-EF. HADŽIMULIĆ 


Euzubillahimineššejtanirradžim 

Bismillahirrahmanirrahim! 

Rabbi-šrahli sadri ve jessirli emri, vahlu ukdete min lisani jefkahu kavli. 
Ve ufevidu emri ilellah. Innallahe besirun bil ibad! 


Poglavlje ima malo opširan naslov pa ćemo ga lijepo prevesti: 
POVIJEST KOJA TUMAČI POKAJANJE JEDNOG ALLAHOVOG ROBA PO IMENU NESUH 


Kaže hazreti Mevlana: 

"Kao što se mlijeko, koje teče iz majčinih grudi, ne vraća više u sise njene, isto tako onaj ko iskreno pokaje se, kao onaj 
Božiji rob Nesuh, koji nikad više na đunah svoj ni ne pomisli, ne vraća se grijehu. Mržnja prema đunahu uvećat će se, i to je 
dokaz da je on iskusio užitak i slast da bude prihvaćen i osvojen, i da su stari porivi prestali da mu priređuju uživanje, i da 
to prvo uživanje, slast, se smirila na mjesto drugoga. Kao što je rečeno: kajanje ne uništava ljubav, nego djeluje kao druga 
ljubav; pa onda postavlja pitanje: Zašto ne tražiš i ne nađeš jednog boljeg prijatelja, nego što si ga do sada imao? Koji te je 
navodio na zlo! | kad srce jednog pokajnika želi ponovo da griješi, to je znak da on nije okusio radost i slast jedne iskrene 
teobe, i da ta radost nije zamijenila uživanje i da on još nije postao pravedan i ispravan, kao što je rekao Allah, dž. š., u 
Kur'anu: Vellejli iza jagša.... Mi ćemo mu olakašati ulazak u Džennet." Ali ako je uživanje ukaljano grijehom, isto tako 
ćemo mu olakšati ulazak u Džehennem! Jer je grijeh ostao u njemu!" 


Eto, to je prijevod naslova. 


Prvo poglavlje: 
1 10. 


Jednom bio jedan Nesuh, takvo ime dali momku 
Prao kose djevojkama, tako sticao nafaku 


Imao je žensko lice, muškost svoju krio 
Da mu tajnu ne saznaju, danima strepio 
3. 
Dok bi vazdan hanumama kose izmivao 
Duga kosa kratka pamet, lahko ih obmanjivao 


Godinama to radio, davo im masaže 
Nikom nikad nije smio tajnu žudnju da pokaže 


| prije je mistik znao tajnu grijeha njegova 
Nije htio otkrit tajnu ko kad je od ehlova 
11 


U mistika tajni puno, a usne mu kilit veže 
Od žubora i glasova kroz srce se sve razliježe 
12. 

Ko je tajne djelovanja Uzvišenog upoznao 
Usne su mu zatvorene ne bi tajnu taj odao 
13. 

Dženabi Hak kome dadne da mu pije iz pehara 
Tajne mnoge on sakrije, usta nikad ne otvara 


14. 
"Hej, grješniče!", merdi-arif kaže sa osmijehom: 
"Dragi Allah navest ćete na rastanak s tvojim grijehom!" 


Avaz mu je ko i čehra, djevojački bio 
Jako strastven, ko mušakarac, za njima žudio 
6. 

I žarom bi podbulio se kao da je žena 
Snažan, lijep izgodan momak, muškost mu putena 
7. 

Kako svakoj hanumi bi, i carevoj bi šćeri 
Ašik kožu masirao, i kosu joj operi 


Drugo poglavlje: 


Tumačenje o tome kako je dova jednog arifa, jednog mis- 
tika, jednog duhovnog velikana, koji je dušom blizu Allahu, 
; džellešanuhu, primljena i uslišana, jer je njegovo traženje 
Uvijek kad se kanit htio i iskreno kajati od Allaha, džellešanuhu, kao traženje od samog sebe. 
Vjerolomna duša bi mu teobu počni razdirati U hadisi-kudsiju se kaže: "Ja sam za njega uho, oko, jezik 
9. i ruka." 
Ovaj grješnik čije ruke baciše ga u okove I Kur'an kaže: "Ti Muhammede, nisi bacio kad si bacio, nego 
Na mistika pomislio: "Spomeni me uz svoje dove!" je Allah bacio." 

Ovo što slijedi jedan je prikaz načina na koji Allah, 
džellešanuhu, priprema svoga roba, takav kakav je, 
uzimajući mu sluh i vid da bi ga doveo do iskrene teobe, 
kakvu je učinio Nesuh. 
1. 
Kad mitila u nebesa, na sedmom je nebu stala, 
Dova šejha Nesuhu je sudbinu promijenila 


On je fani, on je ništa! Pa kakva mu je, onda, dova? 
Ko od Dženabi-Hakka da je, svaka riječ je njegova! 


Zar da Sebi Dragi Allah nešto ne ukabuli, 
Kad zatraži Sam od Sebe, želju ne udovolji?! 
4. 

Ono što je htio Allah, tako uvijek i bude, 
Oslobodio je svog Nesuha od sudbine zlehude 


Točio je vodom sahan, kad mu zasta glas u uhu: 
"Careva je kćerka jutros izgubila menđuhu!" 
6. 

Svi otvori i sva vrata na hamamu se zatvoriše, 
Svaki budžak i rupicu, svaku stvar prevrnuše. 


Pročešljaše cijeli hamam, od rore pa do badže 
Dragulj im se ne zasija, a lopov se ne nađe. 
8. 
Svaki budžak, svaku rupu, pretražili leteći goniči podove 
Usta, uši, svaki otvor, gdje bi mogo unići, razvezali uzlove. 


Kao što u školjku stane dragi kamen blistavi 
U tijelo bi neko svoje mogo da ga ostavi 
10. 

"Goli da ste!", viknuo neko. "Ko od majke rođeni!" 
"Staro i mlado pokažite!", vikali su sluđeni. 
11. 

Pipala ih sve od reda, cure ispod obašvi 
Princezine sobarice, da bi dragulj pronašle 
12. 

Pa se Nesuh, sav u strahu, pokušao izmaći, 
Plave usne, lice blijedo, nema kuda umaći 


13. 
Sa smrću se svojom tad je licem u lice susreo 
Kao suhi list na grani, od straha je drhtao 
14. 

_ Kolko puta udaljih se, hej Jarabbi, sa Tvog puta?! 
Cineć grijehe, teobe došo, slagao sam bezbroj puta. 
15. 

Čineć đunah i sve drugo što mi je godilo 
Ne primijetih ovaj potop nit, šta se dogodilo 
16 


Sad kad budu pretresli me od glave do pete 
Hajd zamisli te bolove duši što mi prijete 
17. 

Na sto žiški srce će se moje ispržiti 
Miris žere u dovi mi možeš osjetiti 
18. 

Nek nijednog nevjernika ne snađu te muke ljute! 
Ja se hvatam i utekoh pod milosti Tvoje skute. 
19. 

Da me majka i ne rodi kamo puste sreće, 

Ili da me lav rastrgo po lovinu kad kreće! 
20. 

Učini ono, Jarabbi, što je dostojno Tvog ugleda! 
Iz svake me rupe, Bože, jedna zmija sad ujeda! 
21. 

Da mi duša od kamena nije, a srce od gvožđa, 
U krv bi se pretvorili, kao sok iz grožđa. 

22. 

Pribijen sam ja uz duvar, nemam više vremena 
Pomoć carsku Ti pošalji iznad moga tjemena 
23. 

Ako mi grijehe Ti sakriješ, koje činih do sada 
Za sve dosad što uradih kajat ću se ebeda 
24. 

Još jedanput ja Te molim, nemoj teobu odbiti 
Stotinom ću pojaseva teobom struke stegnuti! 
25. 

Ako ikad više budem raspasao ove pojaseve, 
Nemoj čuti riječi moje, niti mi primaj dove! 

26. 

Upao sam među ruke žandarima i dželatu!", 
Vikao je suze roneć, videći se u kazamatu. 
27. 

"Ni nevjerniku smrt ovakvu, Jarabbi, ti ne šalji, 
Neka Ti se ni nevjernik ovim strahom ne požali!" 
28. 

Azrailovo lice spazi, tad su smrti sve prilike, 

Iz očaja nad životom ispuštao je bolne krike 
29. 

"Ej, Hoda! Ej, Hoda!", svoga Rabba dozivao, 

Iz duvara i iz vrata eho krika odzvanjao. 

30. 

U misli se on utkao, i usklike Gospodaru, 
Dok ga krik istražitelja ne probudi na duvaru. 
"Ma šta radiš ne budi siguran da se saznat neće, 
Grijeh je kao sjeme i Bog može dati da proklija '. 


(Bejt iz drugog đilda) 


Treće poglavlje: 

Naslov: 

Kako je došao red na Nesuha da bude pretresen. Vidjeli smo 
da se u hamamu pojavio glas koji kaže: "Sve smo pretražili, 
osim Nesuha." 


Otkrili bi njegov spol, i smrt bi bila neminovna. On pada 
u nesvijest od straha. Put oslobođenja pomalo se nazirao. 
To je Allah, dž. š., htio da ga kutariše toga stanja, kao što 
je Pejgamber, alejhis-selam, imao običaj reći kad je bio 
izvrgnut strahu ili bolesti: "O bolesti prižesti, postani teža 
i bolnija, pa ćeš proći i iščeznuti." Ovo je početak kaside 
Munferidže. Tako svaki bol iščezava. 


1. 

"Pretražili svakoga smo, na tebe je red." 
U nesvijesti ostao je, duša ode u nedogled 
2. 

Kao kad se zid shorodna, s nogu je pao 
Kad ga duša napustila i mozak je pobjegao 


Razdvojil se pamet s tijelom, to se desi baš svakom 
Duša će mu odletjeti, sjediniti se s Dženabi- Hakkom 
4. 

Fani on kad postade; bio prazan od svega, 
Allah pozva svog sokola da doleti do Njega 
5. 

U gromade brod kad razbi daleko mu nada bila 
Božija milost na valovima na obalu ga ispustila 
6. 

S Dženabi-Hakkom duša kad je sljubila se, 
Valovi se uzburkali, more Allahove milosti zatalasalo se 
7. 

Zindan duša napustila tijelo puno avreta 
Svom Izvoru letjela je bez ikakva tereta 
8. 

Baška duša, baška tijelo, lanci i bukagije, 

Na nogama sokolu su dok krila ne razvije 


9. 

U slobodi noge budu kad nam nema pameti 
Ko odriješen sa uzice, soko Caru odleti 
10. 

Zatalasaju se mora vali, Allah rahmet izlije 
I kamenje sa dnu mora abu hajat ispije! 


Nek je krhak i malehan, atom snagu pripaše 
Od kadife i od zlata zemlji ruho ujiše. 
12. 
Ko sto godina mrtav bio, iz kabura se otkrije 
Na ljepoti crnom đavlu zavide i hurije 
13. 

Čehra zemlji izboranoj od ištaha zeleni, 
Razgrana se suho drvo, cvat mu sav porumeni 
14. 

Vuk i janje tad postaju ko da im je jedna mati 
Baksuzi su tad odvažni, nada im se povrati 


Četvrto poglavlje: 

Naslov: 

Kako je dragulj pronađen i kako su dvorske dame, hanume 
i služavke princeze molile Nesuha da im oprosti. 


1. 

Sretan haber kad se čuo da menđuhu nađoše 
Jedan usklik prolomi se svi strahovi prođoše 
2. 

Izgubljeno kad se nađe iskreno se radujte, 
Mi nađosmo dragulj sjajni, nagradu nam darujte 


Kako došla - tako prošla briga iz hamama 
Od pljeskanja i usklika nastala galama 


Kad se vrati njemu pamet pa račune svidio, 
Sto je dana radosnije pred očima vidio. 
o: 

Dlane svoje ispružiše, poljupce mu poslali 
Iskreno još moleći ga da im sumnje halali 


"Ružne misli imali smo; ogibetile tvoje ime, 
molimo te, oprosti nam", klečale su sve pred njime. 
7. 

Dok joj Nesuh kosu prao što kadifom miriše, 
Dva tijela kroz druženje kao jedno postaše. 


On je bio sa njom blizu, sudile su Nesuhu, 
Drugi niko nije mogo dodirnuti mendžuhu! 
9. 

Sva u bijesu, kakva bješe, htjela ga je pretresti, 
Malo stala, zbog respekta, nešto će je pomesti. 


Dok predahla zamilslila, prste svoje lomila, 
Da menđuhu ispod uha, nije sama sklonila. 
11. 

Sve te dame zamoliše, srcem su se kajale, 
Na nijazu stajale mu, čednim su ga smatrale. 

12. 

"Allahov rahmet mene snašo i On pravo govori! 
Mante me se", htio reći, od toga sam još gori! 
13. 

Zar ste našli tražit oprost od mene nesretnika 
Ovog svijeta što gledate najvećega griješnika 


Od zla svega što počinih to ni stoti dio nije, 
Ako neko u to sumnja, u to sam se uvjerio. 
15. 

Šta o meni drugi znaju to je tako malo 
Od hiljade samo jedan grijeha se ukazalo 
16. 

Ja poznajem grijehe svoje kao i On što ih krije, 
Zna sadašnje moje grijehe pa i one još od prije! 


Što me Iblis naučio, u svemu sam ga jendisao 
On ostade samo vjetar što me na zlo navraćao 
18. 

Sve vidio, Allah dragi; igru, spletke, strahove, 
Alje krio da to vidi, znao mi je halove 
19. 

Dar mi bješe to kajanje od Božijega rahmeta, 
Zato mi je život sladak, teoba vrijedi zahmeta 
20. 

Sve što ružno ja počinih, teoba je potrala 
A šta dobra zanijetih, teoba mi je primila 
21. 

U slobodi ja uživam poput čempresa i ljiljana 
Tako teoba rahatlejše svakog dobrog insana 
22. 

Teoba mi je ime metnula, tamo gdje su evlije 
Mjesto vatre, Džennet svoje otvorio mi kapije. 
23. 

Ah, kad povikah, jedno uže stvori se 
I to uže što se stvori, u moj bunar spusti se! 
24. 

Zgrabih uže, uzpuzah se do visina zindana 
Postadoh sretan, jak i snažan, a obraza rumena 
25. 

Dno bunara dotako sam, sklupčao se u dubini 

Nek se sada svijet razastre mojoj duši po širini! 


26. 

"Hvala Tebi moj Allahu što me spasi iznenada 
Svake brige i belaja, kad se tome i ne nadah. 
27. 

Svaka dlaka kad bi moja jezikom postala 
Zahvale što dugujem Ti ne bi izbrojala 
28. 

"Uđi u Džennet!", reći će se. A on će reći: 
"Kamo sreće da moj narod zna kako mi je Allah 
oprostio i lijep mi prijem pripremio", 


Peto poglavlje: 
Naslov: 
Kako je princeza ponovo zvala i molila Nesuha da joj pere 
kosu, nakon što mu je teoba bila primljena od Allaha, dž. š., 
i kako je on pod izgovorom da je bolestan odbio ispuniti joj 
želju. 
1. 
"Našeg cara kćerka uljudnu ti molbu šalje, 
da joj opet kosu pereš, jer ne želi druge pralje. 
2. 
Da joj kožu tvoji prsti glinom nježnom masiraju " 
Ko pobožan čovjek da je, Nesuhu se obraćaju. 


"Bolesni su moji prsti, prođi me se sultanijo," 
ne mogu to više činit", lukavstvom se poslužio. 
4. 

"Allaha mi, moje ruke ne mogu ti hizmet dati, 
Idi brže drugog nađi ko će tebe izmivati. 


Prešao sam sve granice dok sam grijehe kušao 
Kako mogu zaboraviti strah kroz koji sam prošao 
6. 

Dragom Bogu jemin dao da neću vezu prekinuti 
Ni kad mi se duša s tijelom bude htjela rastaviti 


Koja bi to noga smjela koračiti na te pute 
Nakon što preživjela bi one moje muke ljute! 


Inne nedžmestu neremlestu nehab vahji hakk. Vallahu 
'alemu bissevab 


Preneseno Iz knjige ,,Zlatni bejt" Nedžmudina Nesuha 
F N | v 

DVADESET PET BEJTOVA IZ MESNEVIJE 


(SV. VI, 1268 - 1292) 


POVRATAK NA HIKAJU O STARICI 


= 


. Pošto ta jesen udati se htjela, 
obrve je si čupati počela! 


NO 


. Ispred sebe ogledalo stavila, 
obraze, lice, usta bakamila! 


3. Radosno ih stala trljat' i miti, 
ali bore nije mogla sakriti! 


4. Zbog tog, parčad iz Mushafa presvetog 
poče ljepit'" na lice si prokleto! 


1 


. Skriva bore, jer želi da postane 
dub za dragulj prstena u dragane! 


(sad 


. C'jelo lice u tu parčad obukla, 
al' bi spala čim bi čador navukla! 


ne 


. Onda bi ih lijepila pljuvačkom 
po svom licu nesretnome, staračkom! 


8. Dub dragulja veo stavlj o bi sebi, 
a parčad bi popadala po sobi! 


o 


. Sve isproba - parčad spada! Sva ljuta, 
kriknu:" Iblis proklet bio sto puta!" 


10. Iblis vidljiv suret uz'o pa kaz'o: 
,,0, nesretna, isušena nakazo, 


11. Ja ne vidjeh, za života cijela, 
da je neka drolja ovo činjela! 


12. Polje srama čudnim zrnom ti siješ; 
nijedan Spis za te, droljo, svet nije! 


13. Grozna, ti si čopor šejtana s tim licem! 
Pusti me na miru, ružna vještice!" 


14. ,Dokle ćeš krast' parčad Knjiga ti svetih 
da ti lice k'o u budimke sv'jetli?! 


15. Dokle ćeš krasti od evlija r'ječi 
pa da ih prodaš za slavom trčeći?!" 


16. Mazanje bojom ružom te ne Čini, 
svezana grana ne daje plod fini! 


17. Kad se na te spusti smrtna zarica, 
ona će ti parčad padat' sa lica! 


20. 


2 


—_ 


22. 


23. 


24. 


25. 


. Kada dođe poziv:"Ustaj, dječače!" 
sve vještine raspravljanja — nestat će! 


. Svijet šutnje danas se ukazuje! 


Teško svakom ko sa šutnjom drug nije! 


Dan-dva barem prsa glačaj ti svoja; 
nek to špiglo Knjiga postane tvoja! 


. Zbog gledanja u Jusufa pristala, 


Zulejha je opet mlada postala! 


Hladno vrijeme, havu staričinu, 
Sunce temuza m'jenja u vrućinu! 


Suhu granu jecanje Merjemino 
u rascvalo stablo m'jenja palmino! 


Ženo, čemu opirat' se sudbini? 
Gotovinu uzmi, s prošlim - prekini! 


Pošto nećeš podmladit se, ljepša bit'; 
šta god hoćeš možeš na se ti stavit"! 


Preveo s perzijskog: 

Hadži hafiz Halid-ef. Hadžimulić 
Prepjevao: 

Džemaludin Latić 

NAJNAME (POČETAK MESNEVIJE) 


1. Slušaj ti naj, šta nam priča, kazuje, 
Zbog rastanka on nariče, tuguje: 


NO 


. Otkad me od Najistana trgoše, 
Od mog jada, muško, žensko, nariče! 


(96) 


. Tražim prsa rastancima skrhana, 
Bolnu čežnju da podjelim sa njima. 


P 


Ko daleko zavičaju svome je, 
Traži časak da se s njime sastane. 


gl 


Ja u društvu svakom bolan uzdišem, 
Dost sretnome, drug tužnom kad tuguje. 


(sa 


. Svak za hater svoj mi bješe prijatelj, 
Al tajnu i hal moj niko ne znade. 


neu 


. Od vapaja sirr moj nije daleko, 
Al tog nura nema uho ni oko. 


= 


Duša nije skrivena od tijela, 
Al vidjet je nikom nema izuna! 


o 


. Vatra ovaj zov je, vjetar to nije, 
Ko u ovoj vatri nije, ništa je! 


10. Ašk je vatra u koju naj upade, 
Cežnja aška u kipućem vinu je! 


1 


—_ 


. Od Jarana odjeljenom jar je on, 
Svaku perdu dere, cijepa, najev ton. 


12. Vidje'l iko lijek i otrov kao naj? 
Vidje U iko takav govor, takav raj? 


13. Naj o Putu punom krvi uzdiše, 
O ašku Medžnuna priče kazuje. 


14. Mahrem tajni ovoj samo ludi je! 
Samo srce govor taj razumije? 


15. Od briga nam dani zalud minuše, 
Sa plamenom vatre se sjediniše. 


16. Ako dani idu, lete, neka ih, 
Ti ostaješ, o Čisti, o Jedini! 


17. Sem ribe se vode svako zasiti, 
Bez hljeba ti dan lahko ne prolazi. 


18. Zar da sirov sagorenom znade hal? 
Stoga govor skrati sada, vesselam! 

KOMENTAR 


Kao što su početnih 7 ajeta sure Fatihe sama srž Kur'ana, 
tako su i ovih početnih 18 bejtova sama srž Mesnevije. 
Priča se da je Husamuddin, jednom prilikom, upitao Mev- 
lanu kada će napisati djelo poput Govora Ptica', šejh Attara 
Nišapuria? On je tada odgovorio: "O Husamuddine! Ja sam 
samo čekao da me to upitaš", i potom je izvadio iz njedara 
ovih 18 bejtova ili dvostiha i počeo ih govoriti Husamuddinu. 
Tako je počela Mesnevija, jedno od kapitalnih djela sufizma 
i jedan od najboljih tevsira ilitumača Časnog Kur'ana. U njoj 
se prelamaju, kroz čistu prizmu Mevlaninog genija, najdu- 
blje tajne ljudskog života i postojanja. Dakle, ovih početnih 
18 bejtova kriju skoro sve odgonetke sufijskog puta. 


1. Poslušaj ovaj naj... Naj predstavlja dušu koja je 
jednom, u ezelu (praiskonu) bila sa svojim Gospodarom, 
dakle svaku pojedinačnu dušu. Sve su duše jednom bile 
zajedno na okupu, za istom sofrom sa Uzvišenim Allahom. 
Mevlana nam zato i govori da poslušamo naj nebili se sjeti- 
li naše prave istinske prirode, koja teži za najuzvišenijim 
stvarima. Poslušaj znači isto što i prisjeti se. U Časnom 
Kur'nu Allah kaže: Zikrullah ul Ekber - prisjećati se Allaha 
je najveće. Neke od značenja riječi zikr su: prisjećanje, priz- 
ivanje, dozivanje itd. Dakle sve duše su sjedile sa Uzvišenih 
Allahom za istom sofrom i On je neke pogledao sa radošću, 
a neke sa sjetom. Zašto? Pa neke od tih duša će se sjećati 
svoga praizvorišta, a neke će zaboraviti. Prema tome, 
sjećanje je sama srž svake duhovne prakse... 


2. Od kada me iz Najistana istrgoše... Od kada je 
duša spuštena u ovaj pojavni i prolazni svijet ona nije imala 
ni istinske sreće ni smiraja, jer nekada je bila u samom 
vihoru vrhunske ljepote i blaženstva, a sada je u ovom svi- 
jetu suza i nepravde. Dakle, Mevlana je naj koji plače i tu- 
guje za Voljenim, od njegovog vapaja cijeli svemir uzdiše. 
Kada srce gori istinskom čežnjom za Voljenim, ta vatra sve 
zahvaća, prije ili kasnije sve se tom vatrom mora zapaliti, 
jer ona je jedina istina našeg postojanja. Bez te čežnje za 
istinom mi smo izgubljeni i beskrajno ojađeni u ovom labir- 
intu prolaznog postojanja. 


3. Prsa tražim rastancima iskidana... Takav čovjek 
čija su prsa iskidana bolima za Allahom, traži srodnu dušu, 
jer njegova usamljenost je pregolema. U susretu takve dvi- 
je duše, ili bolje reći, ta dva okeana, otkriva se i Onaj koji je 
tu vatru zapalio. U ogledalu dva iskrena duhovna putnika 
i zaljubljenika ogleda se Uzvišeni Gospodar. Oni, jedan u 
drugom, pronalaze taj oganj, tu svjetlost koja osvijetljava 
najdublje tajne. Zaradi ljubavi je sve stvoreno i stoga je 
ljubav najsigurniji vodič do samoga Stvoritelja. 


4. Ko god da se od svog korijena odmetne... Svaki 
onaj koji se odvoji od svoga Voljenog čezne za vremenima 
kada su bili zajedno. To bi trebalo biti prirodno stanje sva- 


koga čovjeka, ali nekim čudom svi ljudi se toga ne sjećaju 
i malo ko u to istinski vjeruje. Zato nam Mevlana dalje 
razlaže svoju priču, kao da nas uvijek iznova poziva da se 
prisjetimo ko smo mi u stvari. Kolika god da je njegova 
ljubav za Voljenim, on isto tako ima veliku ljubav za sva- 
kog čovjeka. Samo ljubav, Bogom nadahnuta, može dati 
čovjeku takvu snagu i zanos da pjeva kao što je on pjevao. 
Tri hiljade i trista gazela u Divanu i preko 24000 bejtova u 
Mesneviji, sve u savršenoj metrici, smislu i rimi. To je jedno 
čudo samo po sebi, ili bolje reći, Božansko davanje. 


5. Ja u svakom društvu čemeran postadoh... 
Svako druženje i društvo, čovjeku koji čezne za istinom 
postane mučno, teško i naporno, jer u svakom društvu 
njegova se samoća samo povećava. Takav čovjek je voljen 
od drugih, jer je zbog svoje ljubavi za Allahom napustio 
ovaj svijet i njegove prolazne strasti. Zaista samo težnja za 
nečim uzvišenijem može čovjeka osloboditi od svih niskih 
nefsanskih prohtijeva i mahana. Čovjek koji čezne za Bo- 
gom blizak je svima, po svojoj biti, i tu je još jedan dokaz da 
je svaka duša bila u praiskonu sa svojim Gospodarom, ali s 
druge strane po svome djelovanju on je različit od svih. On 
je stresao sa sebe pogubni uticaj zavisti, ljubomore, mržnje, 
pohlepe, ponosa, želje za moći i ugledom itd. Po tome on 
je garib (stranac) u ovom svijetu i u svakom društvu on je 
usamljen. 


6. Svako po svojoj pameti bijaše mi prijatelj... 
Evo otkuda ta usamljenost dolazi. Većina nas je veoma 
površna, sebična, nepažljiva itd. i to se najviše ispoljava u 
našim međusobnim odnosima. Zbog toga što bježimo od 
puta suprostavljanja nefsu (poročnoj, niskoj, požudnoj, duši 
sklonoj zlu) on samo više i više gospodari nama, kao što se 
navodi u Časnom Kur'anu, Nefsi Emara je komandujuća 
duša, dakle duša koja nam komanduje i pod čijim vodst- 
vom mi činimo loša i gnusna djela. Onda nije čudo da ljudi 
takvog jednog čovjeka kao što je Mevlana svojataju i sma- 
traju da poznaju njegovo stanje, međutim sam on kaže: 
"Moju tajnu ne istraži niko." Za to je potrebno lavlje srce, 
jer slijediti lava Božijeg može samo lav. Krenuti u džunglu 
nefsanskih strasti može samo pravi ratnik koji je spreman 
položiti život u svakom svome dahu. 


7. Tajna moja od mog vapaja nije daleko... Pa to 
je sama bit, kao što sam već naveo u komentaru prvoga 
bejta. Onaj koji je žedan naći će izvor. Njegova žeđ će ga 
dovesti tamo i naravno milost Uzvišenog Allaha, ali On 
Veličanstveni je tako stvari postavio. Allah je sve stvorio iz 
ljubavi i stoga putem ljubavi i mi stižemo do Njega. Ljubav 
i predanost su osnovne potrebe duhovnog putnika. Dakle, 
onaj koji čezne za Njime, onaj kome se spustila milost žeđi 
za Allahom, vrlo je blizu tajne ljudskog postojanja, ali oko i 
uho su tu nemoćni. Tu svjetlost motri i spoznaje srce koje 

je okupano sopstvenom krvlju. Ovaj put traži krv srca, sva- 
ka želja mora umrijeti u nama, sve sem želje za Njegovim 
licem. Na ovom putu se umire po hiljadu puta, sve dok se 
srce ne skrha do dna i duša iščezne; tek tada Njegova sv- 
jetlost u njoj zasija, u Bogu ona pronalazi istinsko i vječno 
postojanje. 


8. Tijelo od duše i duše od tijela nije pokrivena... 
Ovaj bejt je prirodan nastavak prethodnog. Tijelo osjeća 
dušu i duša osjeća tijelo, dakle oni su u stalnoj vezi i među 
njima nema razdaljine. Ponekad mi našu unutarnju bit, ili 
tajnu kako je neke sufije nazivaju, osjećamo više, a ponekad 
manje. Svaki čovjek to doživi bar jedanput u svome životu, a 
nekima to postane njihova druga priroda. Takvi su u stalnoj 
vezi sa svojom dušom, pogotovo kada uspiju da je obuzdaju 
i upute na put ka Allahu; tada naša duša postaje naš pri- 
jatelj i saveznik. Međutim, ove oči tjelesne ne mogu dušu 
vidjeti. Zato što je Allah Uzvišeni htio da nam vjera bude 
Predanost. Svaka vjera je Predanost. Jedan je Stvoritelj i 
stoga postoji samo jedna vjera, a to je Predanost. Ma kako 
da se vjere razlikovale među sobom po imenima i vanjskim 
obredima, ako u njima nema Predanosti i ljubavi one ništa 
ne vrijede. Dakle, nikom nije dato da vidi duhovni svijet 
koji je u nama, sigurno ne golim očima. Zato što se od nas 
traži da otvorimo naše duhovne oči, sav put je u tome da 
se čovjek probudi iz svoga nemara i da počne da motri svi- 
jet duhovnim očima. Put do toga je već objašnjen, to je put 
borbe protiv nefsa i njegovih niskih prohtijeva i htijenja... 


9. Vatra je ovaj glas naja to vjetar nije... Opet se 
vraćamo na početak. Vatra je žeđ duhovna, ljubavna čežnja 
za našim istinskim domom koji je u vječnosti, težnja za 
povratkom našem izvoru, ljepoti i smiraju. Zaista onaj koji 
je zaveden lažnim željama vezanim za prolazni svijet gubi 
sve i bolje da ga nema. On pati u bolima obmane, on gori u 
čežnji opsjene, on hvata maglu u labirintnu laži i iluzije. Jer 
zaista kada se ovaj prolazni svijet, koji je unaprijed osuđen 
na propast, pretvori u prah, šta će ostati onome koji nije 
uzgajao baštu srca svoga? Šta će biti sa onima koji nisu 
ubrali ružu ljubavi prema Allahu? Šta će se desiti sa onima 
koji nisu skinuli zastore sa svojih očiju? Svi će se vratiti 
Uzvišenom Allahu, svi će se naći pred Njime, ali neki će 
biti svijetlih obraza, a neki crnih. Samo On zna zašto je sve 
to tako. No, kada smo već ovdje u ovoj nezavidnoj situaciji, 
poslušajmo Mevlanu, izgarajmo na putu ljubavi... 


10. Vatra ljubavi je to što u naj upade... Jeste, 
ta vatra je ljubav, a opijenost vinom simbolizuje zanos i 
duhovnu ekstazu. Svi znamo da vino postaje takvo nakon 
fermentacije i da mlado vino ili mošt ne opija. Tako je i u 
ljubavi. Postoji stanje vrenja ili duhovne fermentacije, i 
naravno, što je starije vino je bolje. Stanje fermentacije 
ili duhovnog vrenja je stanje opijenosti, ašik (zaljubljenik) 
ne zna šta se sa njim događa... On je sav u vatri i njegova 
stanja se stalno smjenjuju. U tom stanju njegova duhovna 
iskra pali sve oko sebe, ona se može vinuti i do najviših 
nebesa, ali se može i srozati u nizine. To je veoma opasno 


stanje i u tome stanju duhovni vodič je neophodan, ali up- 
ravo tada takva duše ne želi nikakvih stega niti odgoja; 
popila je kap okeana i umislila se da je postala more. 
Zaista teško stanje... zato se nipošto ne upućujte sami na 
ovo putovanje... 


11. Naj je sudrug svakome ko je odvojen od pri- 
jatelja... Ko god je iskusio boli odvojenosti, pa makar bila 
i ovosvjetska, dakle, odvojenost od voljene osobe, prijate- 
lja, rodbine, poznanika itd., razumjeće šta nam Mevlana 
poručuje. Iz malog se penje u veliko, iz jedne odvojenosti 
čovjek stiže do druge. Onaj koji je iskusio patnju na ovome 
svijetu ima jedan od uslova da razumije ove tajne, ima 
mogućnost da razumije muziku naja, i, u skladu sa svojim 
mogućnostima, poruku Mevlane, koji kao naj, svojim nota- 
ma, cijepa zastore tame i svjetlosti koji se nalaze u nama. 


12. Poput naja, otrov i mehlem, ko vidje?... Zašto 
je sada odjednom naj otrov i mehlem? Pa naravno, otrov je 
za našu pohlepnu dušu, nefsi emaru, dušu sklonu zlu, a u 
isto vrijeme je lijek za nju. Čovjek u isto vrijeme se rađa i 
umire i taj proces neprekidno traje sve do konačne smrti u 
ovom svijetu i rođenja na drugom. Mevlana kaže u jednom 
svom gazelu: "Ašik bi trebao hiljade života imati, da bi u 
svakom dahu po jedan mogao žrtvovati." Dakle, ta čežnja i 
ljubav nas u isto vrijeme ubija i oživljava, unizuje i uzvisuje, 
zarobljava i oslobađa. Toj Božanskoj igri nema kraja, ali 
sretan je onaj koji je krenuo tim putem, jer, unatoč nje- 
govih boli i iskušenja, to je najveličanstveniji put, istinski i 
jedini mogući put za čovjeka. Što se prije njime zaputimo to 
bolje. 


13. Naj govori o putu punom krvi... Medžnun znači 
onaj koji je lud od ljubavi. Opet ista tema krvi i ludila, a u biti 
tema spasa, ljepote, ushićenja, nadahnuća i čak smiraja, 
jer nema mira bez ludila. Nema stizanja bez prepreka, ko 
hoće da zapliva, mora se i smočiti, ko hoće da izvadi biser 
mora duboko zaroniti... 


14. Mudrost ovu razumiju samo oni ludi od ljuba- 
vi... Pamet ovo, uzvišeno stanište, ne može dokučiti, ovo 
razumije samo onaj koji je ostao bez pameti, ali samo na- 
kon što je svu svoju pamet upregnuo i iscrpio. Razum je 
neophodan na putu, ali samo do određene granice, kada 
dođe do praga vrtova Voljenog, pamet mora kapitulirati. 
Dalje vodi samo srce i tu se vraćamo opet predanosti; naš 
ograničeni razum se mora predati na kraju, da bi se u njega 
spustilo Božansko razumijevanje... 


15. Zbog jadanja našeh dani nam uzaludni bijahu... 
Bez ovog puta i nastojanja, čovjek će se vječno žaliti i nika- 
da neće biti zadovoljan, taman da sazida kulu do sedmog 
neba, neće ispuniti svoj cilj. Jer mi smo ovdje poslani da 
budemo robovi, a ne da komandujemo. Jadanje i žaljenje 
je stalno stanje većine ljudi i to je propast najveća, jer kao 
što Kur'an Časni stalno ponavlja, bili smo samo jedna kap 
sjemena; sve što imamo On nam je podario. Stvorio nas 

je za najuzvišeniju svrhu. Pa od kuda nam onda pravo da 
se stalno jadamo. Uputio nas je na put vjere. Slao nam 
je poslanike, stalno nas pozivajući Sebi! Zaista žaliti se i 
jadikovati je najniži oblik svijesti ili nesvijesti, zaborava, 
nerazumijevanja vječnih blagodati koje smo dobili ovim 
postojanjem. Na kraju krajeva, otvoren nam je put ka na- 
jtajnovitijim odajama Njegovoga bića... 


16. Nije važno što odlaze dani... Ali nije važno, neka 
sve ide. Na koga Mevlana ovdje misli kada kaže: "Ti ostani, 
niko nije čist kao Ti"... da li se to odnosi na Allaha Uzvišenog 
ili na probuđenog i upotpunjenog čovjeka - insani kjamila? 
Mi znamo da Allah ostaje i da se ništa sa njime ne može i 
ne smije porediti. U tom smislu moguće je da se ovdje radi 
o kjamilu, potpunom čovjeku, kroz koga se Božanske tajne 
jasno očituju i u čijim se očima ogleda lice Božansko. Srce 
takvog čovjeka je Kjaba, oko njega se okreću duše željne 
pročišćenja, ljubavi i istine. On podstiče ljude na ovaj duhovni 
put, on ih hrabri, nadahnjuje, vodi i upućuje. Tačnije rečeno, 
preko njega Allah djeluje u ovom svijetu. Čovjek je Allahova 
tajna. Insani kjamil ili čovjek koji je upotpunio svoju svrhu i 
koji je podčinio svoju volju, dušu i srce, Allahu je zlatna kar- 
ika, zlatna nit koja nas spaja i vodi do Stvoritelja. 


17. Svako se osim ribe zasiti vode... Samo onaj 
koji je uronjen u more Božanske milosti uvijek ostaje žedan. 
Primjer za to imamo u Poslaniku s.a.v.s koji je vječno bio 
žedan Allahove blizine. Ono što je za običnog čovjeka hljeb 
za ašika je Allahova blizina i ljubav. Hafiz Širazi kaže: 
"Želim samo da mjesto hljeba svakog dana ljubim miris 
svog Džanana." Pravi ašik je vječno žedan Allaha, put nema 
kraja i u tome je njegova najdublja tajna. O Allahu daj nam 
hljeba Tvoje ljubavi, daj nam vina Tvoje blizine, daj nam da 
sem Tebe ništa drugo ne tražimo! 


18. Zar sirovi skrhanome razumije hal... na kraju 
poziv na šutnju jer sirovi i pečeni su kao dva mora koja se 
ne dodiruju. Stoje jedan uz drugog na vjetrometini ovoga 
svijeta. Jedan gleda u sunčevu svjetlost, a drugi u njegovu 
sjenu, jedan je ozarenog lica, a drugi crnog kao ugarak. 
Jedan uronjen u krv i grijehe, a drugi u krv srca svoga, krv 
svjetlosti koja oči otvara i koja vodi do Boga. Jedan ružnog, 
unakaženog lica, mrtvih očiju iza kojih bukte strasti i ni- 
ski porivi, jedan lijep, očiju punih ljubavi i dobrote, iza kojih 
se krije svjetlost Allahova. Tajna ili čudo? Pamet ne može 
odgonetnuti poslove ovoga svijeta. Samo Allah zna odgov- 
ore na ova pitanja. Samo On zna šta je u našim srcima. 

TUMAČENJA AJETA: "I, ON JE SA VAMA" 


Na vrhu glave tvoje je korpa puna hljeba, 
a ti od vrata do vrata prosiš koru hljeba. 


Svojoj glavi vlastitoj se okreni, ostavi se vrtoglavice; 

idi, na vrata srca svog pokucaj: što na vrata svaka ideš? 
Mada si do koljena u vodi riječnoj, 1075 
ti o sebi ne brineš i vodu tražiš od ovog i onog. 


Voda ispred; a i iza, nepresušna zaliha vodena; 
ispred očiju tvojih prepreka, i iza njih je prepreka. 


Konj je pod bedrom jahačevim, a jahač konja traži. 
"Sta je to?" On kaže: "Konj neki, ali gdje se konj nalazi?" 


"Eh, zar pod tobom nije konj neki, vidi se dobro?" 
"Da", kaže on, "ali zar je iko vidio konja ikakvog?" 


KOMENTAR 


On je Taj koji je stvorio nebesa i Zemlju u šest dana, zatim 
se postavio na Arš. Zna šta prodire u Zemlju i šta izlazi iz 
nje, i šta se spušta iz neba, a šta uzlazi u njega. |, On je sa 
vama ma gdje bili. A Allah je onog šta radite Vidilac. (El- 
Hadid, 4; Prijevod — MlivoJ 


U ovom ajetu se ukratko objašnjava stvaranje svijeta do po- 
jave čovjeka. Nakon stvaranja svemira sa Zemljom, dolazi 
do uspostavljanja zakona u prirodi koje poznajemo, što ajet 
simbolično objašnjava ustoličenjem Vladara na Prijesto. 
Njegova kontrola nad stvorenim je povezana sa znanjem o 
svim mogućim promjenama u Zemlji i na nebu. Čovjek, kao 
savršena završna kreacija, dolazi na dobro uređen teren, 
pripremljen za njegov boravak i obavljanje predodređenih 
zadataka i ispunjenje svrhe postojanja. U tako nepregled- 
nom svijetu čovjek može postati izgubljen, pa nas Tvorac 
upozorava da je On sveprisutan Svojom specifičnom po- 
javom, da se nalazi uz, pored i s nama u svakoj situaciji i na 
svakom mjestu. | na kraju, opominje nas da se ne zanosimo 
da možemo sakriti svoje dunjalučko djelovanje od Njega, 
jer je On Svevideći. Svoje Prisustvo Allah dž.š. objašnjava 
koristeći ličnu zamjenicu u trećem licu jednine — on (arap- 
ski: hu, =0), koje se sastoji od dva slova, "he" i "vav". Slovo 
"he" predstavlja Njegovu trascedentnost i nepojmljivost 
koja se manifestuje povezanošću sa slovom "vav", odnosno 
vidljivom manifestacijom na ovom svijetu pa i na čovjeku, 
a u užem smislu "vav" je savršeni čovjek, poslanik, vje- 
rovjesnik ili evlija, koji na najjači mogući način reflektuje 
pojavnost Gospodara na ovom svijetu, prikazujući Nje- 
gove osobine poput refleksije savršenog ogledala. Imajući 
uzor u savršenom Poslaniku s.a.v.s., svaki vjernik može 
primijetiti Allahovu pojavnosti u samom sebi, s tim što je 


On je lud od žeđi za vodom, a ona mu ispred lica: 
on je u vodi, a vode tekuće nije svjestan. 

Kao biser u moru, on kaže: "Gdje se more nalazi?", 1080 
a ta fantazija od školjke je njegov zid. 


Njegov govor "Gdje?" za njeg zastor postaje: 
on je za njega oblak koji sjaj sunca zastire. 


Njegovo loše oko čulno je povez na oku unutarnjem: 
svijest o sklanjanju prepreke za njeg prepreka postaje. 


Svijest njegova je postala čep u uhu unutarnjem: 
svijest svoju Allahu uputi, o ti, koji si Njime začuđen. 


(Mesnevija 5, 1.073-1.083) 


ona skrivena i obmotana našim ovosvjetskim prohtjevima, 
strastima i željama. Eliminacijom negativnosti ljudskog 
nefsa, te osobine dolaze do izražaja, manifestujući duhovnu 
božanstvenost u čovjeku, uz napomenu da ni tada čovjek 
ne može postati božanstvo, da uvijek ostaje rob, ali rob koji 
više nema svojih prohtjeva već je figura u Ruci Moćnoga 
Vladara. 


1.073-1.074 

Mevlana nas upozorava na naše sljepilo, kako ne vidimo 
očigledne stvari poput čovjeka koji na glavi nosi hljeb, a 
svim silama nastoji da ga zadobije na drugom mjestu. On 
traži nešto što je već kod njega, proseći to isto od drugih 
ljudi i ispadajući smiješan i začudan u njihovim očima jer 
traži djeliće cjeline koju sam nosi, a ne vidi je. 


Slijepac uvijek kritikuje druge i njihove nedostatke, mada 
bi mu daleko korisnije bilo da se okrene sebi i ispravi svoje 
greške, kako nam je Muhammed s.a.v.s. i preporučio. S 
druge strane, čovjek mora biti svjestan da ga je Stvoritelj 
opskrbio sa svime što mu u životu treba. Dao mu je vještine 
i sposobnosti koje su za njega. Dao mu je duhovnosti koje 
može steći ako se okrene sebi i spozna sebe. Na kraju, 
Allah dž.š. kaže da je u svakog čovjeka udahnuo od Svog 
Ruha (Duha). Čisteći se od svih prohtjeva i strasti, ispun- 
jenjem vjerskih obaveza i duhovnim usavršavanjem sebe, 
čovjek dolazi do samospoznaje: "Ko spozna sebe, spoznao 
je svog Gospodara.". Na taj način će uspostaviti kontakt s 
Njim, a način tog kontakt nije fizičke prirode da bi se na 
drugi način mogao pronaći, niti da bi ga neko drugi na la- 
hak način mogao uspostaviti bez ličnog požrtvovanja, truda 
i rada tragača. Stoga su putovanja preporučena, ali ne ona 

horizontalna, pojavna, već vertikalna, duhovna, kao što je 
putovanje sjemenke u stablo, ili bebe u odraslog čovjeka. 
Vanjsko putovanje daje samo naznake unutarnjeg putovanja 
kojega se čovjek treba prihvatiti i koje ima neizmjernu vri- 
jednost i nagrade. 


Naznaka vrata na koja treba pokucati su vrata srca. 
Čišćenjem srca se otvara mogućnost kontakta s Gospo- 
darem, a taj prolaz nalikuje na prozor kuće (tijela) ili na 
vodovod povezan s Izvorom (Stvoriteljem). Kad dospije do te 
uzvišene postaje duhovnosti, čovjek dobija direktne spoznaje 
i saznanja po njegovoj mjeri i mogućnostima primanja. Ust- 
vari, on dobiva sve ono što mu je potrebno bez posredništva, 
postaje neovisan osim od Allaha dž.š., postaje slobodan od 
svih stvorenja i ovozemnih potreba. Za takvog se može reći 
da je "slobodni rob", a to je jedan od najuzvišenijih stepeni 
do kojeg čovjek može dospjeti. 


1.075-1.076 

Čovjek zaslijepljen ovozemaljskim ukrasima je poput 
čovjeka koji se nalazi u vodi, a niti je vidi niti osjeća. Mev- 
lana to sljepilo prikazuje gradacijom, jer na početku čovjek 
ne vidi ono što se nalazi blizu njega, hljeb na glavi, a potreb- 
no je samo da okrene pogled na pravu stranu. Primjer u 
ovom stihu je još žešći jer takvog slijepca poredi s onim koji 
se nalazi u vodi i po prirodi stvari bi morao osjetiti njenu 
vlažnost i hladnoću, ali on ni to ne primjećuje već vodu traži 
od drugih ljudi koji se nalaze izvan nje. Upadajući sve dublje 
u grijehe i pogreške, čovjek ne vidi ni ono što je drugima 
očigledno. Krećući se putem ovozemaljskog, on je već odab- 
rao zastranjenje, pa je od Allaha dž.š. zadobio i "pomoć" u 
svom putovanju, jer ga On "gura" tim putem i pomažu mu 


da "napreduje". | načinili smo ispred njih barijeru i iza njih 
barijeru, pa ih prekrili — zato oni ne vide. (Jasin, 9) Bari- 
jera, prepreka, ispred i iza, sam je čovjek sa svojim manj- 
kavostima i zastranjenjima. Duhovno oko je prekriveno, jer 
se duhovni vid oslobađa jedino uništenjem materijalnosti 
u srcu, da čovjek ne posjeduje ljubav prema ovom svijetu, 
stvorenjima zbog njih samih ili lične koristi, prema do- 
brobitima materijalnosti i tome slično. Zbog kratkotrajnih 
uživanja materijalista (a od ovog stanja nije siguran nijedan 
vjernik) odbacuje nepreglednu i nepresušnu količinu vode 
života, duhovnosti, spasa, spoznaje i bliskosti Stvoritelju. 


1.077-1.078 

Mevlana nastavlja stepenovanje gluposti materijalno zaglav- 
ljenog čovjeka. Takav već koristi očigledne dobrobiti koje 
mu je dao Stvoritelj, a on za njih pita druge. Ne samo da 
ne primjećuje, on svojim govorom pokazuje svoju izuzetnu 
glupost koja je dostigla stepen neshvatljivosti. Iskustveno, 
nepoznato je da se ovakav slučaj može dogoditi. Međutim, 
Mevlana nam dokazuje da je to svakodnevni slučaj, ali ne 
u bukvalnom smislu, nego u prenesnom značenju. Da li se 
čovjek ikad zapita odakle mu sve to što je dobio? Počevši od 
zdravlja, izgleda, pameti, vještina, iskustava, sačuvanosti od 
nebrojenih nesreća koje su nam bliske poput suze u oku i 
svega drugog. Ali, slijepac, poricatelj, bezobrazno nastavlja 
negirati sve životne blagodati, govoreći drugima da mu "tamo 
neki Bog", u kojeg on ne vjeruje, nije dao ništa u životu. Ova- 
ko se dešava s materijalnim dobrima kod svakog čovjeka. 
Još je veća blagodat duhovnosti, koju je Allah dž.š. prosuo 
na čovjeka, Svoga halifu na Zemlji, koji je najsavršenije biće 
u svemiru, kojemu sve stvoreno služi, milom ili silom, zbog 
kojega je i sve ostalo stvoreno. Ne možemo uopšte pojmiti 

kakve je sve blagodati dao Svojoj najsavršenijoj kreaciji i šta 
čovjek, koji ih želi i nastoji iskoristiti, može sve postići i na 
ovom i na onom svijetu. Normalno je da se takav velikan, kao 
što je Mevlana, izruguje ljudima koji ovo ne žele shvatiti pa 
i na ovako ponižavajući način želi osvijestiti ljude da počnu 
ispravno gledati i shvatati cilj zbog kojega su stvoreni. 


Čovjek po svojoj naravi ima sklonosti prema duhovnosti pa 
je sasvim razumljivo da makar njegova podsvijest pokušava 
dosegnuti uzvišene ciljeve. Ta podsvijest, Božanski nadahnu- 
ta, u teškim situacijama i nevoljama nastoji povratiti čovjeka 
u ispravnost, kad čovjek, ostavljen od svih, nalazi oslonac u 
nekakvoj vjeri isvom neukom i specifičnom obraćanju i mol- 
bi Bogu. Nakon uspješnog savladavanja životne prepreke, 
njegove već izgrađene, ojačane i dunjalučki okrenute snage, 
vještine, znanja i sposobnosti ponovno preuzimaju kon- 
trolu i u većini slučajeva ga vraćaju na stranputicu. U tom 
blagoslovljenom stanju nemoći i potrebe on vidi sebe kako 
"jaše na konju okrenutosti Bogu", postaje svjestan gluposti 
u kojima je provodio svoj život, ali, na njegovu veliku žalost, 
to stanje robovskog odnosa nemoći prema Stvoritelju veoma 
se brzo gubi i on postaje kakav je i bio. Međutim, iz Svoje 
velike milosti, Allah ga ipak ne ostavlja, već ga tokom života 
baca u nesretne situacije i nevolje ne bi li se povratio Njemu 
prije svoje smrti. 


1.079 

Mevlana ponovo opominje duhovno zaslijepljenog čovjeka 
da otvori oči i pogleda ispred sebe, jer voda, koju on tako 
pomamno traži, nalazi se upravo ispred njega. Voda je spas 
na oba svijeta i simbolizuje duhovnost, istinsku spoznaju i 
bliskost Stvoritelju, za razliku od kopna koji je čisti materi- 
jalizam i usmjerenost dunjaluku i dunjalučkim nagradama. 
Za kopnena stvorenja voda predstavlja smrt pa se ona ug- 
lavnom ne usuđuju ni ulaziti u nju. Osim što nisu stvorena 
za vodu, u njoj postoji potencijalna opasnost za njihov život. 
Međutim, čovjek zaboravlja da "Mi od vode sve živo stvara- 
mo" (El-Enbija', 30) i da je njegova prapostojbina upravo ta 
voda. Ali, da bi nastavio život u njoj, on se za nju mora dobro 
pripremiti. 


U drugom dijelu distiha, Mevlana podsjeća čovjeka da se već 
nalazi u vodi tekućici, vodi životnog protoka, tekućoj milos- 
tivosti i blagodatima koji neprekidno dolaze i odlaze. Takav 
slijepac treba doći svijesti i iskoristiti vodu koja prolazi i više 
se ne vraća. Mada je korito isto, nama izgleda da je i voda 
ista, ali radi se samo o kvalitativnoj sličnosti. Allahove bla- 
godati jesu neizmjerne, ali i prolazne za svakog čovjeka na 
ovom svijetu. Korito vode ostaje. Voda i dalje protječe njime, 
ali čovjek je sve bliži svojoj smrti, pa kako god nije mogao 
iskoristiti vodu prije svog rođenja, isto tako je neće moći 
uzimati ni nakon svoje smrti. 


1.080-1.081 

Nijedno morsko stvorenje nije svjesno vode oko sebe, jer 
se nalazi u njoj. Riba je svjesna svog života u moru tek kad 
bude izbačena na kopno i kad počne umirati. 

Mevlana koristi simboliku bliskosti vode i vodenih životinja 
sa Bliskošću Boga i ljudi. Ono što je najcjenjenije u moru je 
biser koji se nalazi u bisernoj školjci. Biser je čisto srce koje 
se nalazi u ljušturi školjke. Ali ako čovjek ne dozvoljava da 
biser dođe do izražaja, odnosno da se pojavi, to zatomljeno 
i umrljano srce preko materijalistički nastrojene mašte i 
pameti stalno postavlja pitanje o mjestu Božanske mani- 
festacije. Takav čovjek je uronjen u Njegovu Bliskost, ali ne 
posjeduje svijest o njoj. Njegova materijalistička fantazija, 
poput najtvrđe ljušture, ne dozvoljava mu da dobije saznan- 
je o njoj, odnosno da se školjka otvori i dozvoli vodi da oblije 
biser u njoj. 


Neprekidna pitanja "gdje je?" su, ustvari, njegova istraživanja 
u ovozemnim naukama i njegov rad na polju stjecanje imetka, 
položaja i časti. Sve dok ne napusti takva pusta razmišljanja, 
do njega neće doći Sunce lstine, jer je on sam preko Sunca 
navukao oblak neznanja i poricanja. Ako se on nalazi u sjeni 
takvog oblaka, to ne znači da Sunce ne postoji. Ako šišmiš 
danju boravi u mračnoj pećini, a noću izlazi vani, pa nikada 
ne vidi dnevnu svjetlost, to nije dokaz nepostojanja Sunca i 
sunčeve svjetlosti. 


1.082 

Čovjek je rođenjem zadobio pet vanjskih čula, ali se u njego- 
voj nutrini nalazi i pet paralelnih duhovnih čula koje tokom 
života ili razvija ili uništava. Ako se čovjek preorijentiše 

samo na vanjska čula, odnosno ako se oslanja samo na 
informacije koje dobiva preko njih, a zanemari njihovu 
suštinu, onda duhovna čula ne mogu da se razvijaju. Jer, 
vanjska čula su ljuštura u kojoj se nalaze duhovna čula. Dok 
se ljuštura ne otvori, biser se neće pojaviti. 


Najcjenjenije od ovih pet, i jednih i drugih, je čulo vida. Zas- 
tor duhovnom vidu je svakako vanjski vid. Oslanjanje na 
čisto materijalno, fizičko viđenje je prepreka pojavi i jačanju 
duhovnog vida. Materijalisti često govore da ne vjeruju u 
ono što ne vide, zaboravljajući da vjeruju u mnoge fizičke 
pojave koje je nemoguće vidjeti okom, kao što je električna 
struja, magnetni talasi, molekuli, atomi i još sitnije čestice, 
pamet, osjećanja i još mnogo toga. Isto tako, svaki čovjek, 
kad zatvori oči, u svojoj mašti može stvoriti predodžbu svih 
mogućih likova, kako onih koje je vidio na javi, tako i onih 
zamišljenih. A tada ne koristi oko. 


Borba za život i ovozemne blagodati mu postaje glavni cilj 
pa on nastoji ukloniti sve barijere koje mu se ispriječe. U 
spoznajnom smislu, on stječe nauku koja mu koristi samo 
na ovom svijetu. Vjerska nauka mu postaje strana, jer ona 
zahtijeva da, osim što se mora naučiti, mora se i sprovoditi 
u djelo, a spoznaja nastupa uz Allahovu Milost tek nakon 
primjene. S druge strane, vjerska nauka se ne može u ve- 
likom intenzitetu koristiti za materijalnu zaradu i bogaćenje, 
mada ima i onih koji se njom koriste na taj način. Njegovo 
jedino razmišljanje je da ukloni prepreke koje se nalaze is- 
pred njegovog materijalnog života, a takvo razmišljanje, bez 
napora za stjecanje onog svijeta, postaje njegova prepreka 
za onozemni život. 


1.083 

Čovjek koji se sve više okreće materijalnosti, postaje gluh 
na sva upozorenja i upute: "Gluhi, nijemi i slijepi su, nikako 
da se osvijeste." (El-Bekara, 18) Davati savjete i upute tak- 
vima nije preporučeno, jer se oni svrstavaju u neznalice: 
"Raspravljanje s neznalicama je uništavanje znanja." Ovaj 
distih podjelom na dva dijela govori o totalnim suprotnos- 
tima među ljudima. Prvi su oni koji su zastranili i koji ug- 
lavnom ostaju na stranputici. Drugi su oni koji prihvataju 
Istinu, postaju začuđeni i izgubljeni u njoj pa se predaju 
Onom lIstinitom. Ljudska pamet se može samo zaprepas- 
titi Allahovm Blizinom na ovom svijetu. Ona se objasniti 
ne može. Zato velikani nikad direktno ne govore o njoj, već 
daju samo naznake i uputstva kojih se moramo pridržavati, 
kako bi Bliskost mogli doživjeti. Jer Mi smo njemu bliži od 
vratne žile kucavice." (Kaf, 16) Ono što nam je suviše blizu, 
ne možemo vidjeti, pa nam Gospodar alegorički pojašnjava 
Svoju Bliskost. Mi, zaista, vratne arterije i vene ne možemo 
vidjeti osim preko ogledala. 


Zato pronađimo to ogledalo! Uputstva nam je dao Mevlana. 
Nisu jednostavna. Ali barem imamo putokaze i svjesni smo 
da postoji i put. Jedino se trebamo spremiti i zaputiti tom 
stazom. "O čovječe! Zaista si ti trudbenik Gospodaru svom, 
trudom, pa ti ćeš Ga sresti." 

(El-Inšikak, 6) 

PrTEVEeO s engleskog 
SAMIR DELIBEGOVIĆ 


NAPOMENA PREVODIOCA 


Nijemeći pred prvom i drugom sveskom Mesnevije u prijevodu Fejzulaha Hadžibajrića 
želio sam nastaviti svoju šutnju i utonuće u tome moru, ali nedostajale su ostale kn- 
jige. Usudio sam se zato učiniti prijevod treće sveske Mesnevije, prema engleskome pri- 
jevodu, da bih i dalje tonuo u to bezmjerno more. 

Ovo je prijevod sa engleskoga jezika i zato sam želio da se sačuva i blizina toga prijevoda. 
Sam je tekst za muslimana te zato nema objašnjenja termina uobičajenih u sufijsko- 
muslimanskoj praksi. U isto vrijeme sačuvao sam filozofijske termine, koji su baština 
filozofije Zapada. U toku prevođenja neprestano sam se sjećao talijanske poslovice: 
Tradurre e tradutore (Prevodilac je izdajnik) jer sam na pasusima, gdje se to moglo, 
pazio i na poetsku igru riječi. Nadam se da sam barem dijelom uspio u svojoj nakani da 
približim treću svesku Mensevije bosanskohercegovačkim muslimanima. A ako nisam, 
nadam se da će ovaj prijevod poslužiti kao podstrek i pomoć pri prevođenju ostalih sveski 
ove znamenite knjige. 


KAKO SE MUSA RODIO I KAKO SU VOJNICI DOŠLI DO IMRANOVE KUĆE 
I KAKO JE MUSAOVA MAJKA NADAHNUTA DA MUSAA BACI U VATRU 


Imranova žena koja je Musaa donijela na svijet, držala se postrani 


od vike. 
Taj je lopov (Faraon) poslao, da bi uhodile dojilje po kućama. 
950 One su je odale govoreći: "Evo djeteta: ona, (njegova majka) nije 


došla na mejdan: (pitajte je), zato je sumnjiva! 
U ovoj ulici ima jedna ljupka žena i ima dijete, ali ona je vrlo 
dosjetljiva." 
Onda su došli vojnici; naredbom Boga, ona je bacila dijete u peć. 
Od Sveznajućeg jednog ženi je otkriveno da je dijete pod zaštitom 
Prijatelja (Božijega), 
li zato) u okrilju (Božijih riječi): "O, vatro, budi hladna," vatra neće 
biti vruća i neukrućena. 

955 Zbog otkrovenja, žena ga je bacila među iskre; vatra nije imala moć 
nad Musaovim tijelom! 
Vojnici su onda praznih ruku otišli; (ali) opet su doušnici, 
koji su za njega znali, pred Faraonom, sa vojnicima, izazvali svađu; 
radi (zarade) nekih bijednih novčića 
govoreći: "0, vojnici, vratite se onamo, gornje odaje pažljivo 
pogledajte!" 


KAKO JE MUSAOVA MAJKA NADAHNUTA DA MUSAA BACI U VODU 


Još jednom došlo je otkrovenje: "Baci ga u vodu; ostaj U nadi i ne čupaj kose! 
960 Baci ga u Nil i vjeruj (Mi): donijet ću ti ga sretnoga!" 

Ovaj razgovor nema kraja. Sve Faraonove zavjere zaplele su (samo) 

njegove (vlastite) noge. 

Vani je ubijao stotine hiljada djece, a unutra, u gornjim odajama 

kuće, bio je Musa. 

Gdje god bili zameci (novorodenčad), u svome bjesnilu slijepac ih 

je ubijao služeći se lukavim prijevarama. 


74 


BEHAR 93-94 


MESNEVIJA:W Prijevodi na bosanski jezik 


965 

Vještina nepravednoga Faraona bila je zmaj; progutao je vještinu kraljeva svijeta; 
ali jedan, koji je bio veći Faraon, došao je u vidokrug i progutao 
oboje, i njega i njegovu vještinu. 

Ona (Faraonova vještina) je bila zmaj; (Musaov) štap je postao zmaj 
i progutao je uz Božiju pomoć. 

Ruka je iznad ruke; koliko je daleko ovaj niz? Do Boga, jer na Njemu 
je kraj. 

Zato je (Svemogući) more bez dna ili obale; unutar njega sva su 
mora zajedno samo (kao) obični gorski potok. 

Ako su (ljudske) sprave i sredstva zmaj, (ipak) (dema boga) osim 
Allaha, sve to je ništa 

Sada je moje izlaganje doseglo ovu tačku, položilo je svoju glavu 

i izdiše; a Bog zna najbolje Pravi Put. 

To je bio Faraon, isti je u tebi, ali tvoj je zmaj zatvoren u rupi. 

Ah, sve ovo (u vezi sa Faraonom) je ono što prolazi kroz tebe; 

ti bi se rado držao Faraona. 

Ako oni to kažu tebi, to budi osjećanje odbijanja u tebi; 

i (ako oni govore o tebi) drugo: tebi sve to izgleda (kao) bajka. 
Kakav je to truhlež u tebi? Od proklete, čulne duše! Taj te prijatelj 
(od Boga) udaljava. 

Tvoja vatra nema Faraonovo gorivo; inače, to je vatra koja baca 
plamen kao Faraon. 


PRIČA O HVATAČU ZMIJA KOJI JE MISLIO DA JE SMRZNUTA 
ZMIJA MRTVA PA JE NAMOTAO U KLUPKO I DONIO GA U BAGDAD 


980 


985 


990 


Poslušajte priču ljetopisaca, da biste naslutili ovu skrivenu 
zagonetku. 

Hvatač zmija otišao je u planinu, da svojom majstorijom uhvati 
zmiju. 

Bio spor ili brz (u kretanju), onaj koji traži - naći će. 

Uvijek prioni sa obje ruke (svom svojom snagom) kada tražiš; 
traganje je na putu najbolji vodič. 

(Premda si) sakat i šepav, savio si se i neodgojen si, neprestano puziš 
prema Njemu i u potrazi si za Njim. 

Sada govorom, šutnjom i mirisanjem, na svakoj strani otkrij trag 
Kralja. 

Jakub sinovima reče: "Tražite Jusufa izvan (svih) granica! 

U tvome traganju, spremno, na sve strane revno usmjerite sva svoja 
čula!" 

Jakub reče: "Ne gubite nadu u Allahovu milost!" Idite unaokolo, kao 
onaj koji je svoga sina izgubio! 

Ustima pitajte, svoje uši na sva četiri puta (koja tražite) položite! 
Kad god dolazi slatki miris, mirišite u tome pravcu da biste se 
upoznali sa tim pravcem! 

Kad god osjetite nečiju dobrotu, moguće je da baš tad nađete put 
do izvora dobrote. 

Sve ove divne stvari iz dubokoga su Mora; ostavi se pojedinačnoga i 
svoj pogled na Cjelini drži. 

Ratovi čovječanstva su zbog Ljepote; ukras neukrašenosti je drvo 
Tuba. 

Ljutnja čovječanstva je zbog Mira; nemir je uvijek zamka za 
Počinak. 

Svaki je cvat zbog nježnosti; sa svakom boli osjećaš zahvalnost (zbog 
primljenih dobročinstava). 

Sluti (cijeli put) od pojedinačnoga do Cjeline, o, plemeniti! Sluti 
(cijeli put) od suprotnoga ka suprotnome, o mudri! 

Odvažni ratovi donose mir, hvatač zmija tražio je zmiju zbog prijateljstva. 
Čovjek traži zmiju zbog prijateljstva i brine za nju koja za njega ne brine. 
995 On (hvatač zmija) po planini je i po snijegu tražio veliku zmiju. 
Opazio je velikog mrtvog zmaja, zbog čijega se, izgleda, njegovo srce 
ispunilo strahom. 
(Dok) se hvatač zmija tražio po ljutoj zimi zmiju, opazio je zmaja. 
Hvatač zmija hvata zmiju da bi zadivio narod - posmatraj 
glupost naroda! 
Čovjek je planina: kako bi se on doveo u iskušenje? Kako se planina 
može zadiviti zmijom? 
1000 — Jadni se čovjek ne poznaje; došao je iz višeg stanja i pao u niže stanje. 
Čovjek se jeftino prodao; bio je saten, sašiven je odrpani kaput. 
Stotine hiljada zmija i planina mu se dive; zašto je (onda) on 
zadivljen zmijom? 
Hvatač zmija uzeo je zmiju i došao u Bagdad, da bi zadivio ljude. 
1005 U potrazi za bijednom platom, nosio je zmiju kao stub kuće 
govoreći: Donio sam mrtvog zmaja: mnogo sam se ispatio loveći ga" 
Nije dobro vidio, pa je mislio da je mrtav, ali on je bio živ. 
Bio je smrznut mrazom i snijegom; bio je živ, a izgledom 
samo mrtav. 
Svijet je smrznut; njegovo je ime džamad (neživi): džamid je (znači) 
"smrznut", o, učitelju. 
Čekaj dok sunce Oživljenja ne postane jasno, moći ćeš vidjeti 
kretanje Zemljinoga tijela. 
1010 — Kad ovdje (u ovome svijetu) Musaov štap postane zmija, razumu će 
se dati znanje o nepokretnim (neživim) bićima. 
Pošto je On (Bog) napravio čovjeka od zemlje, trebaš prepoznati 
cijeli skup čestica zemlje: 
sa ovoga gledišta one su mrtve, a sa onoga gledišta one su žive; 
ovdje šute, a tamo govore. 
Kad ih On pošalje iz onoga svijeta prema nama, štap postane 
(nama) zmaj. 
Planine kao Davud pjevaju pjesme, željezo je u ruci vosak. 
1015 Vjetar nosi kao Sulejman, more razumije riječi kao Musa. 
Mjesec postane pokoran Ahmedu (Muhammedu), a vatra 
Ibrahimu divlja ruža postane. 
Zemlja guta Karuna kao zmija; 
Stub plača dolazi (na putu) pravednosti. 
Kamen selami Ahmeda (Muhammeda); planina Jahji šalje poruku. 
(Oni svi kažu): "Čujemo i vidimo i sretni smo, (premda) sa vama, 
neupućenima, mi smo nijemi." 
1020 Premda ideš (sklon si) prema neživom (ovozemaljskom), 
kako ćeš postati blizak sa duhovnim životom neživih bića? 
G Izađi iz neživog u svijet duhova, počuj glasnu buku čestica svijeta! 
PISE s" ev Objelodanit će ti se slavljenje (Boga) neživih bića; 
(CE) neće te zavoditi (od istine) sumnja (pogrješnih) objašnjenja. 
še 1 Pošto duša nema svjetiljke (potrebno svjetlo) za gledanje, 
fora 3, stvorio si sebi objašnjenja govoreći: 
I "Kako je slavljenje (Boga) vidljivo? Tvrdnja da se vidi (to slavljenje) 
lažna je mašta. 
1025 — Ne, pogled na njega (na neživi predmet) uzrokuje da ga on vidi 
kao slavljenje Boga u trenutku kad on posmatra njegovo značenje. 
Stoga, jer te podsjeća na slavljenje, taj je znak (koji ti dolazi) 
čak kao izražavanje (riječi slavljenja)." 
Ovo je objašnjenje mutazilija i onih koji ne posjeduju svjetlo 
neposredne (duhovne) intuicije. 
Kad čovjek ne bježi od razumskog posmatranja, bit će stranac 
idejama nevidljivoga svijeta. 

1065 


(Mesnevija III, 950 - 1065) 


Ovaj razgovor nema kraja. Hvatač zmija u bolovima nosio je zmiju 

da (najmanje) bi u Bagdadu bio pehlivan, da na raspuću podigne tezgu. 

Čovjek je na obali Tigrisa priredio paradu, vika je nastala u gradu 

Bagdadu: 

"Hvatač zmija donio je zmaja: uhvatio je rijetku zvijer!" 

Bezbroj budala se sakupilo da se mole njegovoj gluposti. 

Čekali su (da vide zmaja), a on je čekao da se narod skupi. 

Veća gužva, bolje ide prošnja i skupljanje (novca). 

Bezbroj se brbljivaca sakupilo jedan nasuprot drugoga, 

oblikujući krug. 

Muškarci nisu pazili na žene; zbog gužve izmiješali su se kao u Času 

oživljenja plemići i prostaci. 

Kada je (hvatač zmija) počeo da povlači platno (koje je prekrivalo 

zmaja), ljudi su u masi protezali vratove 

i vidjeli su velikom hladnoćom smrznutoga zmaja 

kako je vunenom odjećom i pokrivačima pokriven, 

debelim konopcima vezan; pažljivi je čuvar veliki oprez preduzeo. 

Tokom iščekivanja, sunce Iraka zasjalo je nad zmijom. 

Sunce tople zemlje je ugrijalo; ledeni sokovi su iz njenih udova otišli. 

Mrtva je bila, pa je oživjela; na veliko čudo, zmaj je počeo da se odmotava! 

Micanje mrtve zmije narod je iznenadilo. 

Iznenađeni, počeli su vrištati i od njenoga micanja u masi bježati. 

Počeli su da pucaju okovi, na svakoj strani razbili su se! 

Pukli su i skliznuli okovi: strašni zmaj rikao je kao lav! 

Mnogo svijeta u gužvi je pobijeno; gomile leševa su nastale! 

Hvatač zmija bio je obamro od straha plačući: 

"Što sam to donio sa planine i iz pustinje?" 

Slijepa ovca probudila je vuka; nesvjesno je otišla svome Azrailu. 

Zmaj je napravio jedan zalogaj od budala; piti krv 

(pokolj činiti) lahko je Hadžadžu. 

Namotao se i za stub pričvrstio, zdrobio je kosti progutanog čovjeka. 

Zmaj je tvoja čulna duša; kako je ona mrtva? 

Ona je (samo) bolom i nemoći smrznuta. 

Ako dobije moći Faraona, čijom naredbom je voda Nila tekla, 

počet će da čini kao Faraon, vrebat će mnoge (poput) Musaa i Haruna. - 

Taj je zmaj u siromaštvu mali crv, (ali) mušica uz silu i bogatstvo ZAMIE 

sokol postane. O 

Drži zmaja u snijegu (od njegovih želja)! Pazi, ne iznosi ga na Ž 

sunce Iraka! { 

Sve dok tvoj zmaj ostane smrznut (ti si zdravo i dobro); AN LN" Mak 
Ž to) 9 


ti si zalogaj za njega kada se on oslobodi. ', = ke 
PR 

No 

a 

Umrtvi ga i postani siguran od (duhovne) smrti; 

nemaj milosti: ne zaslužuje on pomoć; 

jer (kada) sunce požude ga zapali, 

taj tvoj zli šišmiš svojim krilima udara. 

Vodi ga hrabro kroz (duhovne) ratove i bitke; Bog će te nagraditi 
pristupom (ka Njemu). 

Kad čovjek iznese zmaja na vruć zrak, bezobzirna neman bit će 
dobro (opet). 

Neizbježno ona nesreće čini, dragi moj prijatelju (i ostali), 

mnogo puta smo to govorili. 

Ti se nadaš da ga bez sile možeš držati svezanog, u miru i odanosti. 
Kako bi se ova želja mogla ispuniti? Ona treba Musau, da ubije zmaja. 
Ali je njegov zmaj, kad je to odlučio, stotine hiljada ljudi pobio. 

Tri gazela iz Divana Šemsa Tabrizija 


Preveo s perzijskog; EBTEHAJ NAUAEY 


Prepjevali: AZRA ABADŽIĆ NAVAEY, SEAD MUHAMEDAGIĆ 


LUDILO 


Okani se smicalica, zaljubljeni: budi luda, luda budi! 
U plameni žrvanj uđi: budi leptir, leptir budi! 


Od jastva se svog otuđi, dom sa zemljom svoj sad 
sravni, 
S onima što Višnjeg ljube, u njihovu domu budi! 


Dušu, srce mržnje liši, u sedam ih voda speri, 
Ljubavno kad vino točiš: budi pehar, pehar budi! 


U dušu se preobrazi, dostojan ćeš Duše biti, 
Hodiš li k opijenima: budi pijan, pijan budi! 

Na uškama vjerne ljube ures licu lijepost daje, 
Žudiš li joj bližim biti: budi biser, biser budi! 


Već na spomen priče ove duša tvoja miljem trepti, 
Sad iščezni: zaljubljenom budi bajka, bajka budi! 


Poput mrkle noći ti si! Noć Objave vazda budi! 
Poput Kadra', Noći svete, utočište duša budi! 


Otkrije li kumir lice, zrcalom ga ti odrazi! 
Rasplete li ruse kose: budi češalj, češalj budi! 


Dokle kaniš vrludati k'o top il! u šahu pješak? 
Okani se vrludanja! Pravo hodi, mudar budi! 


BESMRTNOST 


Umrijeh, uskrsnuh, plač bijah, smijeh postah, 
Ljubav je zavladala, do vječnosti me povela. 


Cula su mi ispunjena, srce mi je odvažno, 
Lavlju hrabrost imam, Venera sam postao. 


Nit' si lud, nit" doma dostojan — tako mi reče, 
Ludilu se tad prepustih, okovah se sav u lance. 


Nit" si p'jan, nit" od te vrste — tako mi kaza, 
Ogrezoh tad u p'janstvu, ispuni me svog veselje. 


Nit" si umro, nit' veseljem opijen — tako mi reče, 
Pred pogledom životvornim smjesta život dadoh. 


Reče mi da spreman nisam, sav u tlapnju ogrezao, 
Prevarih se, sav pometoh, pamet sasma izgubio. 


Reče mi da luč sam svijetla, uzor ove družbe, 
Nit' sam cijelac, niti luč: poput dima raspršen. 


Reče mi da vođa postah, predvodnik i putokaz, 
Nit" sam vođa, nit' predvodnik: zapovijedi tvoje sluga. 


1 27. noć mjeseca Ramazana kada je, prema muslimanskome vjerovanju, započela ob- 
java Kur'ana. 

BROD BEZ SIDRA 


Ja opijen, a ti sluđen: tko li će nas vratit" kući? 
Koliko ti puta rekoh: nemoj preko mjere piti! 


U tom gradu čeljadeta trijezna nije spaziti, 
Jedan je od drugog luđi, svi odreda mahniti. 


U krčmu, dušo, zadi, da živost žića kušaš! 
Slasti zar veće ima, razgovor zdušan dok slušaš? 


U kutku svakom ruka pjano pod rukom sniva, 
Zivota krčmar smjerno kraljevski pehar skriva. 


Ti posvećen si krčmi: za vino živiš, od vina! 
Ni trunak žara toga baš ne daj trezvenima! 


O sviraču lire, tko li je od nas p'janiji? 
Moj žar se tlapnjom čini pred tobom opijenim, 


Kad iz kuće ja izađoh, pijanac me presreo, 
Svaki pogled pun mu cvijeća, a on sretan, veseo. 


K'o brod bez sidra njihaše se, zanosiše tamo-amo, 
Stotine mudraca umnih zavidjet" mu mogu samo. 


Na moj upit: , Odakle si?", smjesta mi se naruga: 
,Pola me iz Turkistana , iz Fergane pola druga. 


Pola me od vode, blata, pola - duša sva, 
Pola me je s morskog žala, pola - biser s dna." 


,Zbližimo se!", predložih mu, ,Vjerni drug sam tvoj", 
, Baš me briga!", odgovori, ,,Drug il' tuđi soj." 


Bez srca sam i turbana, krčma mi je stan, 
Pregršt misli hoću reći, želim biti saslušan. 


Hodaš li sa šepavcima, nogu vazda valja vući, 
Savjet takav od gospode neće ti u uši Ući. 


Čak i tvrdo drvo moćno opijenost poznaje, 
Kao stablo sasušeno što jecat" ne prestaje. 


Kamo bježiš, čemu žurba, o Šemse iz Tabriza, 
Sad kad sjeme posij'o si zavodničkih pobuna? 


2 Područje Srednje Azije pretežno nastanjeno turkijskim narodima. Proteže se od 
zapadne Kine do Kaspijskoga jezera; kroz povijest je bilo važno kulturno, vjersko i trgovačko 
odredište. 

3 Grad na istoku Uzbekistana, uz samu granicu s Kirgistanom. 

4 Prema jednoj od predaja vezanih za život poslanika Muhameda, Poslanik se tijekom 
svojih hutbi (propovijedi) običavao naslanjati na sasušeno stablo datulje. Nakon što je sagrađena 
jedna džamija, nastavio je propovijedati s mimbera (propovjedaonice) zbog čega je isto stablo, kako 
se navodi, od tuge proplakalo. 


Turbe Hazreti Šemsa 

Iz putopisa Mehmeda Karahodžića 


Mavlana kulturni centar 

Na kilometar udaljen od Mevlanina turbeta, pored mezar- 
istana Učler s površinom 100.000 kvadratnih metara, pogo- 
dan za sve predstave, nalazi se Mevlanin kulturni centar. 
Kompleks sadrži dvije semahane od kojih je jedna vanjska, 
foaje, izložbeni prostor, kafeteriju, biblioteku i istraživački 
institut. Napravljen je za samo tri mjeseca. U njemu se uz 
prigodan program, začinjen semaom, obilježava datum 
preseljenja hazreti Mevlane. Tokom godine, ljubiteljima 
semaa je omogućeno da svake subote prisustvuju njegovoj 
besplatnoj izvedbi. 


Sema 

Prema jednoj predaji, sema se veže za Ebu Bekra e-Siddi- 
ka r.a. Naime, kada je jedanput Resulullah s.a.v.s. prenio 
selam Ebu Bekru r.a. od Allaha dž.š., hazreti Ebu Bekra je 
obuzelo takvo stanje da se počeo okretati oko sebe. Sim- 
boliku seme u kratkim crtama možemo ovako objasniti: U 
semahani se nalaze svirači naja, udarači u kudume, vođa 
obreda i derviši koji uče salavate na Resulullaha s.a.v.s. 
Osim toga, postoji galerija ("mutrib") za svirače u kojoj su 
mjesta derviša određena prema njihovom rangu i koja je 
postavljena naspram šejhove kožice. Prividna linija, koja 
se prostire od kožice do sredine semahane, predstavlja 
najkraći put koji vodi u Hakkovu blizinu. Kao zasteupnik 
Mevlanin, šejh na njegovom mjestu interpretira mudrost 
objavljenu posredstvom Pejgambera s.a.v.s. Kožica crvene 
boje je simbol najveće duhovne instance. Crveno je boja u 
srcu otkrivene Istine. Zalazak i izlazak Sunca je popraćen 
crvenilom. Stoga je kožica crvene boje, boje sjedinjenja 
i otkrovenja. Nakon što svi zauzmu svoja mjesta, prvo se 
krene s učenjem Kur'ana, pa učenja "Nati Šefira" (pohvale 
Pejgamberu s.a.v.s.). Potom se prouči "Nati Mevlana" koji 
počinje riječima: 

"O hazreti Mevlana, o Hakkov prijatelju!" 

Onda se oglase najevi. Naj izražava bol čeznutljive duše za 
istinskom domovinom. Nakon toga počinje "Devri Veledi". 
U taktu muzike u semahanu ulaze šejh i derviši. Okrećući 
lica jedan prema drugom prave tri kruženja, vodeći pri tom 
govor u simbolima. Ćulah na glavama derviša upućuje na 
nadgrobni nišan, crni ogrtači na grob, a bijele košulje is- 
pod njih na ćefine. Plesači simbolizuju zaljubljene leptir- 
ice natčulnog svijeta koje su od sebe odbacile sve ovosv- 
jetsko. Desna strana semahane predstavlja vidljivi svijet, 
a lijeva nevidljivi i nepoznati svijet. Dalji tok "Devri Veleda" 
upućuje na proživljenje nakon smrti i držanje pravca pod 
budnim okom šejha. Prvi obilazak znači uvođenje u "Ilmul- 
jekin" (znanstveno ubjeđenje). Drugi, mogućnost postizanja 
"Ajnul-jekina" (uvjerenje iz osvjedočenja i otkrovenja), i treći 
znači dosezanje "Hakkul-jekina" (posmatranje Istinitog u 


znaku ehadijjeta). Na kraju prvog obilaska šejh stoji na 'ni- 
jazu" napram murida koji je najnižeg ranga i najmlađi. Oni 
pozdravljaju jedan drugog obarajući glavu, ukazujući time 
na skromnost. Ovako međusobno držanje znači istovre- 
meno spremnost na poniznost i unutrašnju predanost. Oni 
lica okreću prema izlazećem Suncu. Na kraju trećeg kruga 
šejh ide do svoje kožice a derviši zauzimaju svoja mjesta. Po 
završetku "Devri Veleda" počinje sema. Derviši odlažu svoje 
ogrtače, tj. oslobađaju se ovozemaljskih briga. Šejh korača 
pred kožicom pognute glave i svi gledaju u njega. Zatim mu 
prilaze i ljube ga u ruku, a on njih ljubi u ćulah. Time je data 
dozvola za početak semaa. 

Desna ruka derviša je okrenuta prema gore, kao da moli, 
a lijeva na dolje. Ovo znači da ono što derviš dobije od Al- 
laha dž.š. ne zadržava za sebe već to dijeli s drugima. To se 
ovako može predstaviti: "Mi se uzdižemo na nebo i poput 
kiše se vraćamo na zemlju. Kako se derviši okreću oko sebe 
tako se okreću i oko kružne semahane, isto kao što se plan- 
ete kreću oko Sunca i oko svoje ose. Sema je kao sunce 
svih svjetova i jedan ciklus oko Božijeg prijestolja. Sema 
posjeduje jednu vrstu duhovnog zanosa. Sema pokazuje 
put u nepoznato, uklanja veo i donosi blaženstvo. Sema je 
odjeća duše. 

Prvi krug semaa simbolizuje prolazak duše kroz sfere i 
sticanje znanja o veličini i uzvišenosti Božijoj. Ovaj obila- 
zak prati četverostruki "selam". Pri prvom selamu derviši 
se oslobađaju sumnje i postaju svjesni jedinosti Božije. S 
drugim selamom uviđaju da je Božji nur sve obuhvatio. Kod 
trećeg selama derviši su zaogrnuti božanskom tajnom kako 
bi spoznali granice ovosvjetskih saznanja. Na ovom stepenu 
dostigli su duhovno prosvjetljenje i u njega zaronili. Samih 
sebe su se odrekli. Pri posljednjem selamu, derviši se 
okreću oko svoje osi, koncentrisani na tačku najuzvišenije 
istine, jedinstva s Bogom. Kod trećeg selama i šejh se 
priključuje dervišima. Potom se lagano vraća unatrag do 
svoje kožice i sema se završava. Na samom kraju uči se 
ašere iz Kur'ana i dova. 


Ibn Arebi 

Najbliži tamošnji učenik, Sadruddin Konjevi, kaže za njega: 
"Naš šejh Ibn Arebi je bio u mogućnosti da komunicira s 
dušom bilo poslanika ili evlije iz prošlosti. To je mogao činiti 
na tri načina: zazvao bi taj ruh na ovaj svijet i vidio ga utjelov- 
ljenog u obliku sličnom onome koji je imao za života, vidio 
bi ga u snu, odvojio bi se od svoga tijela i susreo taj ruh." 
U kasnijim godinama, Sadruddin je postao glavni tumač 
Ibn Arebijeva učenja i ostavio je mnoge značajne komen- 
tare na radove svoga učitelja. Ono što je još značajnije je 
da je on postao spona između velikog andaluzijskog učitelja 
i najvećih predstavnika perzijskog tesavvufa, naročito 

Dželaluddina Rumija. Koliko ga je Mevlana cijenio dovoljan 
je podatak što je u svojoj oporuci odredio da mu on klanja 
dženazu. Sadruddin je preselio na ahiret 1274. godine. Nje- 
govo otvoreno turbe nalazi se u istočnom dvorištu džamije. 
Interesantno je spomenuti da je pored njega ukopan pozna- 
ti komentator Ibn Arebija, Abdullah Bošnjak, rođen u 16. 
stoljeću blizu Livna. 

Na nišanu mu piše: "Ovo je kabur gariba Allahova u zemlji 
Njegovoj, a ime mu je Abdullah." Kada smo sa hadži hafi- 
zom Halidom Hadžimulićem ušli u ovu džamiju, naročit 
utisak na nas je ostavio postupak njenog imama koji je 
hitro prišao hafizu i poljubio ga u ruku. Zatim nas je proveo 
kroz džamiju, otvorio vrata turbeta i doveo nas do kabura 
Sadruddinova. 


Šems Tabrizi džamija i turbe 

Džamija je podignuta u 13. stoljeću, a svoj današnji izgled 
poprimila je 1510. godine kada ju je renovirao i proširio Emir 
Ishak-bej. Kabur hazreti Šemsa se nalazi unutar džamije na 
desnoj strani. Na njega s vana upućuje piramidalna osmo- 
strana kupola. Posljednja restauracija objekta izvršena je 
1977. godine. 


= 


Pred kaburom hazreti Šemsa hadži hafiz Halid nam je re- 
kao: 

"Sav svijet leti u Mevlanino turbe, a trebalo bi 

prvo ovdje doći. Jer, odavde je sve poteklo." 

U jednom gazelu iz Divani Šemsa, hazreti Mevlana kaže: 
'Ašk u nauci, učenosti i knjigama nije, 

Sve što ljudi govore to put aška nije. 

Grane aška su u ezelu, a korijeni u ebedu, 

Ovo drvo nit' na nebu nit' na Zemlji nije. 

Strasti smo ukrotili, razum smo odbacili. 

Dželala ovoga razum dostojan nije. 

Sve dok imaš požudu, znaj, u njoj se idol krije, 

Ma 'šuk moraš postati, jer u tome strasti nije. 

Čovjek mora na splavu da brodi u strahu i nadi, 

A kad stigne do fenaa osim utapanja drugog nije. 

O Šems Tabrizi, ti si more, a I biser ti si, 

U biću tvome ništa sem tajne Allahove nije." 


Hazreti Šems 

Šejh Zakir Bektić nam je pričao da je 1969. godine sa šejh 
Fejzullahom ef. Hadžibajrićem otišao u Konju. U Šemsovu 
džamiju ih je odveo tadašnji direktor Mevlana muzeja, šejh 

Abdulbaki Golpinarli. Nakon obavljenog zijareta Golpinarli- 
ja ih je pozvao da dođu sutra na sabah pa da zijarete Šemsa. 
"Pomislio sam", govorio je šejh Zakir, "šta li misli pod ovim? 
Pa, upravo smo obavili zijaret." 

Sutra, nakon sabah-namaza, Golpinarlija ih je doveo do 
kubura i podigao jedan poklopac na podu. Pred njima su se 
ukazale stepenice, koje su vodile u grobnu prostoriju. Kada 
su došli do kamenog kabura šejh Abdulbaki im je rekao: 
"Evo, to je hazreti Šems." 


Ješil turbe 

Zeleno kubbe (Ješil turbe), koje počiva na četiri masivna 
stuba, majstorsko je djelo Seldžuka. Veoma slično kubbe 
podignuto je 1268. godine u Akšeheru nad kaburom Mev- 
laninog učenika Mahmuda Hajranija. To navodi na zaključak 
da je u oba slučaja riječ o istom graditelju. Kubbe kupaste 
forme sastavljeno od 16 šajbi naslanja se na cilindričnu os- 
novu. Na njihovom sastavu ispisana je "ajetul-kursija." 


Kubbe je ukrašeno različitim motivima i kaligrafijom u kufi 
stilu. Pod njim se nalaze mezari Mevlane i Sultan Veleda 
prekriveni plaštom, protkanim zlatnim i srebrnim nitima, 
koji je poklonio sultan Abdulhamid II. Istočno od kubbeta 
je mezar Mevlaninog oca. Budući da se njegov zadnji dio 
ne vidi, dobija se utisak kao da on stoji. A da bi to, ustvari, i 
moglo biti tako, kazuje nam sljedeća predaja. 


Behauddin Veled 

Behauddin Veled je imao prijatelja u čiji keramet je bio 
osvjedočen. Kada je čuo za njegovu smrt otišao je da mu 
klanja dženazu. Prišavši tabutu, otkrio mu je lice i zanijemio 
pred prizorom koji je ugledao. Naime, vidio je prijatelja u 
ružnom liku. Duboko potresen i zamišljen vratio se kući i 
zatvorio u sobu. Zadužio je jednog od svojih učenika da stoji 
pred vratima i nikome ne dozvoli ulazak. Na uporno insisti- 
ranje Mevlane, koji je tada imao 11 godina, otvorio je vrata i 
dopustio da uđe. Mevlana ga je upitao: 

"Babo, šta se desilo pa si tako zabrinut?" 

"Sine, ti si isuviše mlad da bi to shvatio." 

"Ipak mi reci", molio je Mevlana. 

Kad mu je otac ispričao, Mevlana je rekao: 

"Dakle, babo, ti se bojiš da i tebe isto ne zadesi?" 

"Jest, sine." 

"E, babo, ti se ne plaši. Jer kada su u praiskonu duše trebale 
pasti Allahu dž.š. na sedždu, tvoj drug je stajao, a ti si okli- 
jevao. Budući da sam u saffu bio iza tebe, gurnuo sam te iti 
si pao na sedždu. Trag moje ruke i sad je na tvojim leđima." 
Čuvši ovo Behauddin Veled je otišao do svoje supruge, za- 
vratio košulju i upitao: "Vidiš li išta na mojim leđima?" 
"Da, trag ljudske šake. Čudnovato je da to do sada nisam 
opazila. Kaži mi šta ovo treba da znači?" Ništa ne rekavši, 
vratio se Mevlani i kazao: "Sine, ja ću umrijeti prije tebe, a 
kad tebi dođe vakti sat, neka te ne kopaju blizu mene, jer 
bih iz poštovanja prema tebi morao ustati na noge." 


Međutim, na ovo se zaboravilo. Kad je Mevlanin tabut 
spušten pored oca, naočigled prisutnih kabur njegova oca 
se podigao. 

Snoviđenje 

Godine 1991. posjetili smo hadži Halida ef. Salihagića 
u Ostružnici. Tom prilikom nam je kazivao kako se, na- 
kon Drugog svjetskog rata, u Saračima sreo sa Mujagom 
Merhemićem i kako ga je on pozvao da prisustvuje kazi- 
vanju Mesnevije u njegovoj kući. "Odazvao sam se pozivu", 
govorio je Halid ef., "ali kad sam se, nakon dersa, vratio 
svojoj kući, pomislio sam: Bože dragi, da li je iko razumio 
poruku Mesnevije?' 

Tu noć, usnio sam se u Mevlaninom turbetu. Pred Mevla- 
nom, koji je sjedio, stao sam na nijaz i s njegovom dozvolom 
sjeo preko puta njega. Primijetio sam da u prostoriji nema 
nikoga osim hadži Mujage, koji mu je sjedio iza leđa. Mevla- 
na stavi desnu ruku u desni džep svoga džubbeta, izvadi harf 
"elif" i baci ga na moju desnu stranu. Ja ga odmah uzeh i 
stavih ga u svoj desni džep. Potom Mevlana stavi lijevu ruku 
u lijevi džep svoga džubbeta, izvadi harf "he" i baci ga na 
moju lijevu stranu. Uzeh i njega i stavih ga u lijevi džep. Har- 
fovi su izgledali kao da su omotani crnim papirom. 
Zatražih dozvolu za odlazak i krenuh prema vratima, ne 
okrećući leđa Mevlani. Još jednom pogledah po prostoriji, 
ali opet nikog ne vidjeh osim Mevlane i Mujage. Kad izadđoh 
u Konju obuze me takva glad da sam imao osjećaj kako mi 
od nje igra svaki damar na tijelu. Nisam uza se imao novca, 
ali se sjetih harfova. Uzeh "elif" pa ga prelomih, kad on od 
suhog zlata. Time kupih somun u čaršiji i glad utolih. Sutra 
sam otišao do hadži Mujage i ispričao mu san. Na to mi je 
on rekao: Elhamdulillah, kad si nas vidio tu." 


Mevlanina oporuka 

Oporuka pouzdanog Allahova prijatelja, sultana arifa, doka- 
za ašika, zaštitnika našega, Muhammeda Belhija Kunevija, 
poznatog među evlijama i velikanima, kao Mevlana Hod- 
avendgar, Allah posvetio njegovu tajnu, koji je sam tajna u 
tajni, a ona je ovo: 


1. Preporučujem vam da budete svjesni Allaha u 
tajnosti i javnosti. 

. Da malo jedete. 

. Malo spavate. 

. Malo govorite. 

Da napustite neposlušnost i griješenje. 

. Da često postite. 

. Da ne ostavljate noćni namaz. 

. Da trajno napustite svoje strasti. 

9. Da podnosite neugodnosti od svih stvorenja. 

10.Da ne sjedite sa bezumnicima i prostom svjetinom. 
11.Da drugujete sa dobrim i plemenitim, jer najbolji ljudi su 
oni koji drugima koriste. 


Bejt: 

Suzbiti hevu, to je vrhunac prvenstva. 
Ostavite hevu, to je hrana pejgambera. 
kkk 


Najbolji govor je onaj koji je kratak i upućuje 


Zahvala pripada samo Allahu Uzvišenom, Jedinom 
i neka je salavat na onog poslije kojeg nema poslanika. 


BEHAR 93-94 


83 


SUFIZAM 


Trinaest gazela iz Divana Hafiza Širazija 


Hafiz - Šemsuddin Muhammed Širazi — Allah mu posvetio tajnu 


Rodio se u Širazu početkom 14. vijeka, negdje između 
712. i 727. godine po Hidžri, ili 1310. i 1325. g. Puno ime 
mu je Šemsuddin Muhammed, a ostao je poznat kao 
Hafiz ili Hafez, jer je znao cijeli Kur'an napamet. Priča 
se da je znao učiti Kur'an na 10 različitih načina. Hafiz je 
Kur'an naučio još u mladosti, a pored toga je poznavao 
napamet i mnoga djela dotadašnjih sufijskih velikana kao 
što su Attar Nišapuri, Sa'adi Širazi, Nizami i Dželaluddin 
Rumi. Otac mu se zvao Beha'uddin, bio je prodavač uglja 
i rano je preselio na vječni svijet, ostavljajući svoju porod- 
icu u dugovima i neimaštini. Oni su se tada preselili kod 
daidže koji se zvao Sa'adi. Hafiz je bio primoran napustiti 
školu da bi se zaposlio, prvo u prodavnici, a zatim u peka- 
ri. U dvadeset prvoj godini sreo je šejh Mahmud Attara i 
postao njegov sljedbenik. Šejh Mahmud je među učenim 
ljudima Širaza bio jedan od slobodnjaka. On se nije pot- 
puno posvećivao ibadetu već je vjerski život i svoj položaj 
učitelja kombinovao sa prodavanjem voća i povrća. O 
tome je Hafiz rekao: 


Podari mi dragocijeni pehar, o muridu mejhane, 
da mogu nazdraviti šejhu koji nema tekije. 


Datum njegove smrti varira i pominju se sljedeće godine: 
1388., 1389., 1391. i 1394., mada je malo vjerovatno da je 
živio sve do 1394. jer je nepoznati pjesnik zapisao sljedeće 
stihove 1389., koji su ugravirani u njegovo turbe: "Ako 
želiš znati kada je on (Hafiz) potražio svoj smiraj u prašini 
Musalle, potraži taj datum u prašini Musalle!" Perzijske 
riječi Hak-i-Musalla, prašina Musalle, daju broj 791, što 
odgovara 1389. godini naše ere. Po njegovom preseljen- 
ju na vječni svijet, došlo je do sukoba između njegovih 
pristalica i ortodoksne uleme, koja se protivila tome da 
se on sahrani kao musliman. To je u Širazu stvorilo veo- 
ma napetu atmosferu. Da bi razriješili sukob, odlučili su 
upitati samog Hafiza, otvarajući njegov Divan. Razdvojili 
su gazele na pojedinačne bejtove i izabrali jednog dječaka 
da nasumice izvuče jedan sa gomile bejtova. Dogovor je 
bio da taj bejt presudi u njihovom sporu. Izvučen je sedmi 
bejt iz 79. gazela, kao pravi i potpuni odgovor Hafiza ort- 
odoksnoj ulemi: 


0, ne žalite nogu, Hafizu na dženazu dođite, 
Jer mada bijaše griješnik okorjeli, on u Džennet ode! 


Od tada pa sve do današnjih dana ostala je tradicija da 
se njegov Divan otvara u potrazi za odgovorima na razna 
pitanja i tegobe koje muče svakoga čovjeka. Tako nas 
i poslije svoje smrti Hafiz još uvijek vodi, upućuje i na- 
dahnjuje svojim besmrtnim stihovima. Hafiz je iza sebe 


ostavio oko 500 gazela, 42 rubaije i nekoliko kasida, ali 
on sam nije sakupljao svoju poeziju. Za njega je to učinio 
Muhammed Golendam koji je napisao predgovor zbirci iz 
1410. g., 10 godina nakon Hafizove smrti. Hafizove gazele 
sabirao je i njegov učenik Sejjid Kasim Enver, koji je sak- 
upio oko 569 gazela. 


Ahmed Ananada 


Hafizov mauzolej 

Preveo s perzijskog: EBTEHAJ NAVAEY 


Prepjevali: AZRA ABADŽIĆ NAVAEY, SEAD MUHAMEDAGIĆ 


PIJAN ILI TRIJEZAN 


Od gozbe i cvijetnjaka proljetnog, ima U išta bolje? 
Ta vinotoča gdje je? Čekanju razlog što je? 


Kad lijep se trenutak pruži, ne propuštaj ga, štuj! 
Jer nikomu znano nije života konac - što je? 


O niti visi životni tijek, stog' oprezan budi! 
Za se i o sebi brini, o vremenu briga - što je? 


Smisao vode života i nebeskog raja, 
osim obale, potoka i slatka vina - što je? 


Pjani il trijezni - od istog su roda. 
Kome srce da dam? Odabir pravi - što je? 


Otkud bi znao tajnu svod nebeski: šuti! 
Hej, ti što umno zboriš, sraz s Uzvišenim - što je?! 


Ako Mu grijesi moji ama baš ništa ne vrijede, 
kakav je smisao milosti? Oprost Milosnoga - što je? 


Za rajskim je vrelom isposnik žudio, a Hafiz - za čašom. 


A što Višnji uistinu želi? Stvoritelja volja - što je? 


TUZI KRAJ ĆE DOĆ 


- Tugujem zbog tebe! Reče: ,Tuzi toj kraj će doć". 
- Moj mjesec budi! Reče: ,,Htjedne li uopće doć'. 


- Od onih što su nježni ljubavnu svladaj moć! 
- Teško će, mila, baš to za rukom tebi poć. 


- Mašti o tebi ja zatvorit ću pute k očima. 
- Al! mjesečar je ona, drugim će stazama proć. 


- Zbog mirisa kosa tvojih ja lutalicom postadoh. 
- Ako te mudrost resi, ona k'o putokaz će doć. 


- Kako je ugodno jutrom kad blagi lahor ćarlija. 
- Ljepši će lahor iz kraja mile mi drage doć. 


- Ubi me želja pusta za rumenim usnama tvojim. 
- Samo se daji, onaj tko voli, već će sam doć. 


- Kad će se sa mnom izmirit' milosno srce tvoje? 
- Taj dok ne nastupi čas, nikom ne zbori ni riječ! 


- Ah, kako netragom minu divnih užitaka tren! 
- Hafize, šuti više! | toj tuzi već kraj će doć. 


JUTRO 


Jutro stiže, vinotočo, vinom vrč svoj napuni! 
Kolo svoda nebeskoga ne čeka te, pohrli! 


Prije neg' se uruši svijet ovaj prolazni, 
peharom me rujna vina pjanog sruši ti! 


Sunce vina rađalo se na Istoku pehara, 
ako žitak pravi tražiš, valja ti se riješit sna! 


A kad vrijeme od mene ćup glineni zamijesi, 
zdjelu glave oprezno mi rujnim vinom napuni! 


Nisam čovjek odricanja, praznih riječi, kajanja, 
peharom se čista vina uvijek meni obraćaj! 


Dobro djelo, o Hafize, vino je zavoljeti. 
Za dobro se djelo sad odluči i ustani! 


VINOTOČA I JA 


Razbacajmo cvijeće, vinom čaše napunimo! 
Svod nebeski rastvorimo, novu sliku stvorimo! 


Ako hoće sila tuge zaljubljenih krv proliti, 
saki! i ja bratski ćemo korijen tuge razoriti! 


U pehar k rujnome vinu ružine vode dolijmo, 
u kadilo? lahoru mirisnom šećera dodajmo! 


Kad si pored divne rijeke, nešto lijepo sviraj ti, 
da plešući zapjevamo, razigrani da smo svi! 


Do nebesa prah naš, vjetre, vini k Višnjem onamo, 
pa da ondje Gospodara dobrih ljudi gledamo! 


Netko samo razum hvali, netko veze besmislice, 
dajte neka Sudac sudi, presudu Mu ostavite. 


Žudiš li za vječnim rajem, sa mnom u mejhanu? hodi, 
da od vinskog vrča tvoga do Kevsera" put nas vodi! 


U Širazu ne pjevaju, lijepe pjesme ne znaju. 
O Hafize, dođi, drugdje nek' nas vodi put! 


1 Vinotoča, peharnik; u tradiciji sufijskoga pjesništva simbolizira osobu koja napaja 
žedne vinom božanske ljubavi. 

Kadionik, posudica za tamjan i mirise. 
3 Krčma, mjesto gdje se toči vino; u sufijskoj terminologiji okupljalište opijenih 
duhovnom ljubavlju. 
4 Rajsko vrelo. 

DŽEMOV PEHAR 


Srce mi je godinama Džemov pehar" iskalo. 
Ono što imaše, od drugih je molilo. 


Biser što van je školjke prostora i bivstva, 
od izgubljenih na žalu morskom zaiska. 


Posvuda Bog ga pratio, beznadan on dok bijaše, 
ne vidje on ga, al" Boga usrdno dozivaše. 


Pitanje svoje sinoć mudrom sam starcu uputio, 
što pogledom bi jednim sva pitanja naslutio. 


Ugledah ga nasmijana, pehar u vis podigao, 
na stotine on odraza u njem je promatrao. 


I reče mi tada: "Prijatelj što obješen je', 
zgriješio je, kriv je, jer tajne odavao je." 


Upitah ga: "Kad ti je Gospodar pehar taj dao?" 
A on reče: "U dan kad svod je plavetni sazdao. 


I opet kad ures bi Duha Svetog pomog 0, 
činili bi i drugi što Isus je uzmog'o." 


Upitah ga: "Čemu tih divnih ljepotica uvojci?" 
Reče: "Za začaranim srcem to Hafiz jeca žalosni". 


5 Vidi nap. 19. 
6 Misli se na Mensura Halladža (858-909), perzijskoga mistika koji je skončao život 
mučeničkom smrću zbog izjave "ja sam Istina"). 


ROB LJUBAVI 


Govorim otvoreno, i stoga sveđ sam sretan, 
ljubavi rob sam, slobodan od oba svijeta. 


Ptica sam bašče rajske, kako da opišem 
pad svoj u zamku svijeta i kobi zlehude? 


Anđeo sam bio, a raj moj uzvišeni dom; 
do ruševnoga svijeta Adem me doveo. 


Sjenu stabla Tube", obalu zdenca i hurija draž, 
maštajuć' o Tebi posve je prekrio zaborav. 


Na ploči srca mog do elifa? vitkog ništa ne preosta. 
Ne naučih ja drugih slova, pomoći mi više nema! 


Nijedan zvjezdar sudbe moje zvijezdu nije otkrio, 
Za kakvu sam se sudbu Bože, od majke svijeta rodio? 


Na pragu krčme ljubavi čim rob sam postao, 
odmah me je iznovice jad teški spopao. 


I s pravom mi se oko, krvlju srca napaja, 
jer dadoh srce onom što najdraže je ljudima. 


Obriši suze Hafizove vrhom uvojka, 
da i bit ne odnese bujica preduboka. 


y Rajsko stablo. 
8 Prvo slovo arapske abecede koje izgleda poput okomite crte "|". U orijentalnom 
pjesništvu se često koristi kao simbol jedinstva i jednosti Božje. 

HAFIZ ŠIRAZI 


RAJSKA PTICA 


Spajanje s Tobom iščekujem, da se života odreknem, 
ptica sam rajska, daj da zamkama svijeta umaknem. 


K'o roba me svoga primi, ja sad Te preklinjem, 
da vlasti se zemaljske posvema odreknem. 


O Bože, iz oblaka nebeskih kiša nek' pada plaha, 
prije nego što posve nestanem poput praha. 


Pohodi me s vinom i sviračem na mom grobu, 
da zbog mirisa Tvoga iz groba isplesati mogu. 


O ljepoto stasita, ustani, pokaži se! 
Da plešući ustanem, da se svijeta odreknem! 


lako sam ostario, čvrsto baš me zagrli, 
da se pokraj Tebe zorom budan pomladim. 


Daj mi da se na dan smrti samo načas s Tobom sretnem, 
da k'o Hafiz od života, od svijeta se okrenem! 


TURSKA DJEVA IZ ŠIRAZA 


Ako ta turska djeva iz Širaza" osvoji moje srce, 
Samarkand i Buharu"" dat ću za madež što resi joj lice. 


Daj, vinotočo, vječna vina, jer ni raju nisu znani 
obale potoka Ruknabada"', ni Musala?" perivoj rascvjetani. 


Aj, djevica li prpošnih, što u grad nemir uniješe, 
k'o Turci blago s trpeze, iz srca mi mir ugrabiše! 


Što će ljepoti divne djeve ljubav moja nedostojna? 
Cemu surmom", bojom, madežom krasiti joj lijepa lica? 


O pjevaču i o vinu zbori, tajne se svijeta okani! 
Pameću je nećeš otkrit', ćorava se posla mani. 


Znadoh: zbog mnogih vrlina što rese Jusufa", 
ispod vela nevinosti, ljubav je Zulejhu otkrila. 


Grdiš li me il proklinješ, ja te opet blagoslivljam, 
gorak govor pristajat će tvojim slatkim ruj-usnama. 


Počuj savjet, dušo draga, jer krepki mladići, 
više od života samog savjet mudrog starca vole. 


Gazel si spjev'o, probušio biser: de zapjevaj još, Hafize! 
Nebo će tvojim stihovima nanizati biserje Plejade. 


o) Glavni grad pokrajine Fars (Perzija), na jugozapadu Irana. 

10 Samarkand i Buhara: gradovi u Uzbekistanu, nekad u sklopu Perzijskoga carstva; 
važna kulturna središta srednjovjekovnog islamskoga svijeta. 

11 Potok u okolici Širaza. 

12 Naselje u Širazu, čuveno po zelenilu i cvjetnim perivojima. 

13 Surma je crni prah prirodnog porijekla koji se koristi u kozmetičke svrhe. 

14 Jusuf (biblijski Josip), Božji poslanik čuven po svojoj ljepoti. Nakon što su ga ljubo- 


morna braća bacila u bunar, pronašli su ga trgovci i prodali egipatskom namjesniku čija se žena 
Zulejha na prvi pogled zaljubila u svog roba. Priča o Jusufu i Zulejhi doživjela je brojne obrade u 
orijentalno-islamskim književnostima. 


PTICA UMILNA GLASA 


Prašina moga tijela dušu mi prekriva, 
Sretna li, ah trenutka, kad duša se vela lišava! 


Za me pticu lijepa glasa nije mjesto kavez taj, 
Nije tamo mjesto za me, odoh ja u cvjetni raj. 


Zašto dođoh, gdje sam bio, nitko nije shvatio, 
žalosno je što sam bitak svoj dobrano tratio. 


Kako letjet' prostranstvima kroz taj sveti svijet, 
kad sam tijelom k'o u školjci zatočen i spet? 


Kad mi krv što srcem teče, baš na mošus miriše, 
ne čudi se, jer s jelenom mošutnjakom uzdišem. 


VRČ 


Kad dragana moja za vrčem ispruži ruku, 
kumiri tad se smjesta svi odreda povuku. 


Plačem pod nogama njenim, 
hoće U me uzet za ruku? 


Ah, poput ribe sam što morem tužna plovi, 
možda me ljuba vesela u mrežu ulovi! 


Tko vidje joj oči, uzbuđen prozbori: 
Gdje li je straža da pijanu ulovi? 


K'o Hafizu nek' svakom se srce raduje, 
tko vječnoga vina pehar dobije. 
NARCIS OKO 


Bujne kose raščupane, smijući se, opijena, 
pjeva, halje raskopčane, bokal ruka drži njena. 


Narcis okom zavodeći, tužne riječi tiho zbori. 
Sinoć ona o ponoći, kraj ležaja mog se stvori. 


Tad na uho ona sjetno šapnu meni: 
"Zar dubokim snom već spavaš, moj ljubljeni?" 


Kad ašiku" zaljubljenom daju takva noćnog vinca, 
ako u njem' ne uživa, ljubavi je izdajica. 


Idi sad uzdržljivi! Ne prigovaraj pijancima! 
Od Dana postanka drugo i nije dano nam svima. 


Što god nam je On točio, ispismo, 
vino rajsko i zemaljsko, popismo. 


Osmijeh nakon čaše vina, njen uvojak raščupani, 
i kajanje ismijaše, o Hafize raskajani! 


15 Zaljubljenik; u sufijskoj tradiciji pod tim se pojmom podrazumijeva derviš, čovjek 


zaljubljen u Boga. 

Ebul-Hasan Muhammed Bakir ibn Muhammed Ali 


(Magamat-i irfani hazreti pir Nagshiband) 
PREDGOVOR AUTORA 


Hvala Allahu, Gospodaru svjetova, Onome koji je znakove svo- 
ga vjerozakona uzvisio kroz iskrenost, čistotu i pravičnost pr- 
vaka u vjeri, te je svoju vjeru osvjetlio svjetlima srca Njegovih 
evlija. Neka je blagoslov i mir na našeg prvaka i plemića Mu- 
hammeda, uputitelja i izvoditelja na Put pravi. Također, neka 
je blagoslov i mir na plemenitu obitelj njegovu, njegove čiste 
ashabe, pravedne halife, i sve one koji ih slijede, i one koji sli- 
jede njihove sljedbenike, na duhovne prvake, na one očišćene 
i ljude otkrovenja. 


A potom, 

Ovaj ponizni siromah Ebul-Hasan Muhammad Bakir ibn Mu- 
hammad Ali, oprostio Allah grijehe njegove i prešao preko 
grešaka njegovih, dugo se nosio s mišlju da napiše traktat 
o duhovnim stupnjevima, spoznajama, kerametima i načinu 
života duhovnog prvaka (jednog od onih za koje je rečeno: / 
oni prvi — uvijek prvi! Oni će Allahu bliski biti') i lava duhovnog 
pregnuća (onog obuhvaćenog ajetom: / neka se ničega ne 
boje i ni za čim nek ne tuguju Allahovi štićenici? ), našeg 
šejha, duhovnog plemića i predvodnika Behauddina Mu- 
hammeda ibn Muhammeda, znanog kao Nakšibend Buhari, 
posvetio Allah njegovu cijenjenu Tajnu. Osnovna namjera i 
cilj ovih stranica jeste spomenuti se ovog duhovnog velika- 
na, njegovih duhovnih stanja, djela, običaja i načina života, i 
to na temelju vjerodostojnih knjiga koje su napisali njegovi 
duhovni nasljednici hodže Alauddin Attar i hazreti kutb evlija, 
dakle hodže Muhammed Parsa, posvetio Allah Svevišnji nji- 
hove Tajne, prenoseći nam te podatke neposredno ili preko 
posrednika. Želja nam je da ovaj traktat, bereketom njihovih 
svetih duša, donese u nosnice čitatelja miomiris iz vrta vah- 
deta, pa da se onaj ko spava probudi, a onaj probuđeni baci 
se na djelo. Usljed mijena vremena i mnogih nevolja koje mi 
je ovo doba donijelo, pisanje ovog djela dugo je odgađano, i, 
milošću i potporom Božijom, započeto je napokon sada, go- 
dine 804. nakon Hidžre, te je zadobilo svoj konačni oblik. Na- 
dati se da će ono svidjeti ljudima istine, ljudima spoznaje koji 
su ukrašeni najljepšom ćudi, duhovnim prvacima i dušama 
pročelnika ovoga reda, te da oni neće zaboraviti siromaha koji 
je ispisao ove stranice i da će ga se sjetiti hajr-dovom. 
Gospodaru moj, dozvoli mi da Ti budem zahvalan na blago- 
dati koju si darovao meni I roditeljima mojim, i pomozi mi da 
činim dobra djela kojima ćeš zadovoljan biti, I učini dobrim 
potomke moje; ja se, zaista, kajem i odan sam Tebr'! Koji 


1 Al-Wagi'a, 10-11. 
pd Yunus, 62. 
3 Al-Ahgaf, 15. 


ćeš mi, nadam se, pogreške moje na Sudnjem danu oprostiti! 
Gospodaru moj, podari mi mudrost i uvrsti me među one koji 
su dobrih A ja se u svakom svom stanju uzdam u Vladara, 
Čuvara Svevišnjeg. 

Ova knjiga sastoji se od uvoda, tritematske cjeline i zaključnog 
poglavlja. U uvodu se govori o rođenju, rodoslovlju i lancu koji 
hazreti pira veže za Poslanika časnog, blagoslov i mir neka 
je na nj. U prvom poglavlju kazuje se o duhovnim stanjima i 
stupnjevima hazreti pira, sveta bila Tajna njegova. U drugom 
poglavlju predstavljen je njegov duhovni put. Treće poglavlje 
govori o njegovim kerametima, načinu života i, naposljetku, 
o njegovom preseljenju s ovoga svijeta. 


UVODNO POGLAVLJE U KOME SE KAZUJE O ROĐENJU 
I DUHOVNOM LANCU (SILSILI) HAZRETI PIRA NAKŠSIBENDA 


Znaj da je hazreti pir hodže Bahauddin rođen u mjesecu mu- 
haremu 718. godine po Hidžri, a neki kažu da je rođen 721. 
godine. U svakom slučaju, rođen je i umro u Gasri Arifanu". 


4 Aš-Šu'ara, 82-83. 

5 Gasri Arifan (dvorac gnostika), raniji naziv Gasri Hinduvan, je mjestašce u blizini Buhare 
u današnjem Uzbekistanu. Za vrijeme zlatnog doba Samanida, Buhara je bila prijestolnica perzi- 
jskog Samanidskog carstva te ujedno intelektualni i kulturni centar islamskog svijeta. Kasnije je bila 
prijestolnicom Havarizm-šahova, da bi 1220. godine, prilikom provale Mongola, Džingis-han sravnio 
grad. Buhara se nakon toga sporo i teško oporavljala i nikad više nije stekla nekadašnju slavu i moć. 
Buhara je, tokom zlatnog perioda svoje historije, bila živo središte sufijskog nauka. (op.prev.) 

HAZRETI NAKŠIBEND 


Neka ne ostane skriveno da je naš hazreti pir, sveta bila Taj- 
na njegova, svoju tarikatsku vezu i znanje ostvario posred- 
stvom Sejjida Amira Kulala, sveta bila Tajna njegova, a on 
se veže za hazreti Muhammeda Baba Semmasija, a ovaj za 
hazreti Alija Ramitenija, a on za hodže Muhammeda Indžira 
Fagnevija, a ovaj za hazreti hodže Arifa Rivgarija, on za haz- 
reti hodže Abdul-Halika Gudžduvanija, koji se veže za hodže 
Jusufa Hamedanija, a on za šejha Ebu Alija Farmedija, ovaj 
za šejha Ebul-Kasima Gurganija, a šejh Ebul-Kasim se, po 
svom znanju o batinu, veže za dva ogranka. Prvi ogranak je 
onaj po kome se veže za šejha Ebul-Hasana Harakanija, a on 
za šejha Bajazida Bistamija. Ebul-Hasan rođen je tek nakon 
smrti šejha Bajazida Bistamija, tako da je on duhovni i batin- 
ski učenik Bistamijev, a u izvanjskom svijetu nije se družio s 
njim i prisustvovao njegovim predavanjima. Šejh Bajazid Bi- 
stami, pak, duhovno se veže za Imama Džafera Sadika, bla- 
goslovljen bio njegov duh. Vjerodostojnim predajama doka- 
zano je da je šejh Bajazid rođen nakon smrti hazreti Imama, 
tako da je njegova veza i učeništvo kod Imama duhovne 
naravi. Hazreti Imam Džafer Sadik, Allah njime bio zadovol- 
jan, u svom znanju o batinu veže se za dva ogranka. Prema 
prvom se veže za svoga velikog oca Imama Muhammeda Ba- 
kira, on za svoga oca Imama Zejnul-Abidina, on za svoga oca 
Imama Huseina, a on za svoga oca hazreti Alija, Allah svima 
njima bio zadovoljan, a on se, opet, veže za hazreti Utočište 
poslanstva, Muhammeda, blagoslov i mir Božiji neka je na 
nj. Šejhovi tarikata, Allah učinio svetim njihove Tajne, nazvali 
su, zbog ugleda koji mu pripada, ovaj časni lanac Ehli-bejta 
zlatnim lancem (silsiletu'z-zeheb). Drugom vezom Imam 
Džafer Sadik se veže za Kasima ibn Muhammeda ibn Ebu 
Bekra es-Siddika, Allah svima njima bio zadovoljan. Hazreti 
Kasim je djed Imama Sadika po majci, jedan je od sedmorice 
velikih fakiha, a on se veže za Selmana Farsija, Allah njime 
bio zadovoljan, a on je, kroz druženje za plemenitog Poslani- 
ka, blagoslov i mir neka je na nj, vezan i za hazreti Ebu Bekra 
es-Siddika. Također, šejh Ebul-Kasim Gurgani u duhovnom 
je lancu sa šejhom Ebu Osmanom Magribijem, on sa Ebu Ali- 
jem Katibom, ovaj sa Ebu Alijem Rudbarijem, a on se veže 
za Džunejda Bagdadija, on za Sarija Sekatija, on za Marufa 
Karhija, a ovaj za Davuda Taija, on za Habiba Adžemija, ovaj 
za Hasana Basrija, a on se, preko hazreti Alija, veže za haz- 
reti Vjerovjesnika, blagoslovio Allah njega, njegovu obitelj i 
njegove ashabe. 


PRVO POGLAVLJE - 0 DUHOVNIM STANJIMA 
HAZRETI PIRA NAKSIBENDA, SVETA BILA TAJNA NJEGOVA 


Hodže Alauddin Attar, učinio Allah njegov mezar mirisnim, 
prenosi od našeg mubarek pira, sveta bila Tajna njegova, da 
je rekao: ,Jedna od osobitih blagodati koje je Istiniti uka- 
zao ovom siromahu bila je da sam u djetinjstvu došao pod 
mubarek starateljstvo velikog šejha hodže Muhammeda Baba 
Semmasija, pa me on prihvatio kao vlastito dijete. Prije nego 
što sam rođen u Kasri Hinduvanu, često je govorio: Osjećam 
otud miris onoga koji će učiniti da Kasri Hinduvan postane 
Kasri Arifan!'" Jednom se u kući Sejjida Amira Kulala, koji 
bijaše jedan od njegovih halifa, okrenuo ka Kasri Arifanu i re- 
kao: ,,Onaj miris je sve jači. Čini se da je taj čovjek već rođen." 


Potom su se zaputili u Kasri Arifan, i stigli onamo tri dana 
po rođenju našega pira. Njegov djed, koji je inače bio muhib 
hodže Muhammeda Baba Semasija, lijepo ih primi i pokaza 
im novorođenče. Potom ih sve ugosti, a Muhammed Baba 
reče: ,Ovo jeste naše dijete, i mi ćemo ga kao takvog pri- 
hvatiti." Onda se obrati svojim drugovima: ,To je čovjek čiji 
sam miris osjetio, i, ako Bog da, on će biti prvak svoga vre- 
mena." A onda reče Sejjidu Amiru Kulalu: ,, Budi milosrdan 
prema mome sinu Bahauddinu, jer neću ti oprostiti ako se 
o njega ogriješiš.' Uskoro se ukaza ono svjetlo utkano u 
njegovu nutrinu, i, hvala Bogu na tome, još u djetinjstvu on 
poče ispoljavati začudne i zadivljujuće stvari. Majka našega 
pira, sveta bila Tajna njegova, priča: ,Kad Bahauddinu bijaše 
četiri godine, jednom reče: Kad se ova naša krava oteli, nje- 
no mladunče imat će na čelu biljeg oblika zvijezde. | doista, 
nekoliko dana kasnije krava oteli upravo takvo madunče. Svi 
su se čudili i govorili da se to ispoljava blagoslovljeni utjecaj 
hodže Muhammed Babe." 


Prenosi se da je naš pir kazivao: ,,Bilo mi je osamnaest go- 
dina i odlučio sam da se ženim. Moj djed me posla u Semas, 
kako bih posjetio hazreti hodžu Muhammeda i njemu iznio 
ovu svoju dobru nakanu. Kad dođoh k njemu, prvi keramet 
koji sam uočio bio je taj da sam se pri pogledu na njegovo 
lice osjećao lakše i rasterećenije. Potom otiđoh u njihovu 
džamiju, i, pošto sam klanjao dva rekata, padoh na sedždu, 
povjerih Bogu svoju potrebu, pa rekoh: 'O Bože, daj mi snage 
da podnesem nevolje i izdržim nesreću koju mi donese moja 
želja!" Kad ujutro dođoh kod hazreti pira, on mi reče: 'O si- 
nak, u dovi treba kazati: Bože moj, daj ovome robu ono u 
čemu je Tvoje zadovoljstvo", jer ako Istiniti Svevišnji nekom 
svome robu, iz mudrosti Njegove, pošalje kakvu nesreću, On 
mu da i snage da podnese taj teret. No, ne treba biti nepris- 
tojan i zazivati od Boga nevolju." 


Potom bi poslužena hrana, pa jedosmo, a onda mi pir pruži 
jedan kruščić i reče mi da ga zadržim. To me začudi i pomis- 
lih: "Ovdje sam jeo do sitosti, a uskoro ću biti kod kuće; pa šta 
će mi onda ovaj kruščić?', no on kaza: Uzmi to, jer ustrebat 
će." Onda pođosmo, i pratio sam pira držeći se edeba, a kad 
bi mi usput misli odlutale, pir bi me pogledao i rekao: Valja 
paziti na svoje misli." Usput naiđosmo na kuću jednog njego- 
vog derviša, pa svratismo ondje. Taj siromah primi nas kra- 
jnje prijazno i učtivo. Primjetivši na njemu znakove slabosti, 
pir mu reče: 'Kaži mi iskreno kako ti je i kako živiš?! Ovaj 
odgovori: Imam zdjelicu mlijeka, ali nemam hljeba." Tad se 
pir okrenu k meni i reče: Daj onaj hljeb, vidiš da nam je sad 
ustrebao.' Tako moja ljubav prema njemu dodatno osnaži. 


Došavši u Kasri Arifan, otifosmo mome djedu. Djed ga 
obavijesti o mojoj namjeri da se ženim, a pir kaza: To je do- 
bro, i treba to učiniti." Djed je htio da se stvar završi dok je 
pir tu, a moj otac htio je da napravi svadbu i tražio je da se 
to odgodi kako bi mogao provesti sve običaje. Pir reče: |Isko- 
ristimo ovu prigodu; ne treba praviti svadbu niti odgađati. 
Moj otac se usprotivi, ali kako nije poznavao taj kraj, hazreti 
pir otiđe onamo i isprosi djevojku, a mog oca je kasnije bilo 
toliko stid što se usprotivio šejhu da odustade od zvanične 
prosidbe i svadbe. 

Kad je hodža Muhammed Baba ostario, djed me povede u 
Samarkand, i gdje god smo našli nekog derviša, družili smo 
se s njim, a onda me vrati ovamo, pa završismo sve oko moje 
ženidbe. Živio sam u Kasri Arifanu, i jedna od velikih Božijih 
blagodati bila je to što sam tih godina dobio ćulah" hodže 
Alija Ramitenija, sveta bila tajna njegova, što je budilo u meni 
nadu. Tih godina, također, dođe k meni Sejjid Amir Kulal i 
reče: Hodža Muhammed Baba mi je oporučio da budem 
milosrdan prema njegovom sinu Bahauddinu i rekao je da mi 
neće oprostiti ako se o tebe ogriješim. Ne bih se mogao zvati 
čovjekom ako se ogriješim o oporuku hodže Muhammeda 
Babe!" 


Prenosi se da je naš pir pričao: ,Tih dana moj otac i ja htjeli 
smo kupiti oslikanu indijsku svilu, kako je to bio običaj da 
kupuju neoženjeni mladići. Jedne noći u san mi dođe hazreti 
Hekim Ata, sveta bila Tajna njegova, jedan od velikih turskih 
šejhova, i uputi me na nekog derviša. Kad se probudih, u 
svijesti sam jasno imao lik onog derviša. Imao sam dobroga 
djeda, pa mu ispričah svoj san, a on reče: Turski šejhovi su 
tvoja sudbina!" Stalno sam tragao za onim dervišom, dok ga 
jednom, prošavši kroz ulicu kovača, ne ugledah. Imao je dugu 
kosu, na glavi ćulah sav u zakrpama, a u ruci čvornati kalen- 
derijski štap. Pođoh za njim, a on se i ne osvrnu na mene. 
Pratio sam ga sve do Morgkošija", gdje on uđe u jednu kuću, 
i ja se vratih. 


Jedne večeri neko od mojih poznanika mi reče: (Halil, poto- 
mak turskih šejhova, pozvao te da dođeš k njemu. Radosno 
se odazvah tom pozivu, pa, kako je bio mjesec tir?, nabrah 
voća koje rađa u Buhari, i otiđoh tamo. Nađoh ga kako sjedi 
u kući okružen skupinom ljudi, pa nazvah selam i sjedoh. 
Pomišljao sam da mu ispričam svoj san, kad mi se on obrati 
na turskom: (Ko je taj koji je u tvome srcu? Povjeri nam se 
i reci šta tražiš od nas?' To me se veoma dojmi i osjetih još 
veću naklonost prema njemu. Uživao sam njegovu naklonost 
i za vrijeme dok sam bio s njim vidio sam mnoge izvanredne 
stvari. Šest godina on bijaše sultan u Transoksaniji, zvali su 
ga Halil-sultan, i tokom tih šest godina bio sam uz njega, 
učio kako se vladati na dvoru i služio ga. Osamljivao bi se 
sa mnom i vodili smo osobite razgovore. Tako počeh služiti 
ovom putu evlijullaha?, a on me, katkad strogošću a katkad 
blagošću, odgajao na tome putu. No, domalo ga njegovi ne- 
prijatelji oboriše i poraziše, i vidjeh kako se njegov sultanat u 
trenu ruši i propada. Tako u mom srcu nestade svake ljubavi 
prema ovome svijetu i želje za njim. Vratih se u Buharu i nas- 
tanih se u Zivartunu." 


Prenosi se od našega pira:,,Povod mog potpunog osvješćenja, 
otrežnjenja i pokajanja bio je taj što sam jednom prilikom, 
dok sam bio u osami s onom koju sam volio, odjednom čuo 
glas koji reče: Zar nije vrijeme da ostaviš sve i okreneš se 
Nama?" Čuvši taj glas, obuze me osobito stanje, pa se spustih 


6 Pod ćulahom se ovdje misli na osobitu dervišku kapu od gruboga sukna, dobivanjem 
koje se postaje pripadnikom nekog sufijskog reda. Ćulah svakoga reda bio je po nečemu osobit i 
prepoznatljiv, te se zato ovdje naglašava da je ćulah koga je Šah Nakšibend dobio bio ćulah hodže 
Alija Ramitenija. 


7 Morgkoši je naziv jednog kvarta u Kasri Arifinu. 
8 Tir je četvrti mjesec iranskog kalendara, traje od 22. Juna do 22. Jula. (op. prev.) 
9 Odnosno tarikatu; put evlijullaha inače znači put prvaka Božijih i ovdje podrazumijeva 


tarikat. (op. prev.) 


do obližnjeg potoka, obavih gusul"" i oprah svoju odjeću, a 
onda krajnje skrušeno klanjah dva rekata namaza. Već dugo 
godina želim obaviti onako namaz, ali mi ne uspijeva." 

U jednom traktatu hazreti Sejjida Amira Kulala piše da jed- 
nom pred Halil-sultana izvedoše čovjeka koji bijaše zbog 
nečega optužen, pa ga sultan osudi na smrt. Naš hazreti 
pir bijaše u to vrijeme miljenik i dželat Halil-sultana, pa 
poteže sablju na osuđenika, donese salavat, i udari onoga 
sabljom po vratu, ali se sablja samo odbi i onaj čovjek ostade 
neozlijeđen. Udari ga, onda, sabljom i drugi i treći put, ali ga 
opet ne posiječe. Naš pir opazi da čovjek, kad god potegne 
sablju na njega, nešto šapuće, pa ga upita: ,Tako ti Allaha u 
može sijeći?" Ovaj odgovori: ,Ne učim ništa, nego se, kad 
zamahneš sabljom na mene, utječem svome šejhu." Naš pir 
ga upita: ,,A ko je tvoj šejh?", pa čovjek odgovori: ,,Sejjid Amir 
Kulal." Tako naš pir osjeti još veću naklonost prema Sejjidu 
Amiru Kulalu, i njegovo uvjerenje osnaži. Naime, onaj ko je 
u stanju svog murida sačuvati na ovome svijetu od sablje, 
zasigurno ga umije sačuvati i od džehennemske vatre. 
Preneseno je da je naš hazreti pir kazivao: ,,Pošto sam učinio 
tevbu i nastanio se u Zivartunu, nisam propuštao klanjati na- 
maz u džematu. No, jednom prilikom ne prispjeh u džamiju 
na namaz. Imam našeg džemata bio je ugledni učenjak Mev- 
lana Sejfuddin Ramiteni, i on mi tad reče: Mislio sam da si 
junak na mejdanu pobožnosti, a ti si ustvari onaj ko narušava 
naše redove! Odgovorih: 'Mislili ste da sam junak na mej- 
danu pobožnosti, a ja u svome srcu i jesam čvrst kao kamen. 
On tad kaza stihove: Na putu ljubavi srce ne zna šta je zlato, 
a šta gips; ovdje se traži onaj što je u stanju iz vatre izaći 
zdrav.' Čuvši te riječi, osjetih u sebi plamen koji se svakim 
trenom sve više razbuktavao." 


Od našeg pira se prenosi: ,Na početku mog duhovnog ush- 
ita pitali su me: Kako to da si se dao na ovaj put?', pa re- 
koh: Tako što se na ovom putu desi sve ono što kažem i što 


10 Gusul je ritualno kupanje koje je musliman dužan obaviti nakon spolnog odnosa kako 
bi mogao obavljati molitvu - namaz. 


90 


BEHAR 93-94 


HAZRETI NAKŠIBEND 


zaželim.' Uto se začu neki izvanredni glas: Mora se činiti sve 
ono što Mi kažemo"! Na to rekoh: 'Ne mogu to podnijeti; ovim 
putem mogu ići samo ako se dešava ono što ja hoću, inače 
se ne mogu držati ovog puta." Još par puta se ponovi ovakav 
dijalog, a onda bijah ostavljen samome sebi. Petnaest dana 
moje duhovno stanje bilo je posve urušeno i osjećao sam se 
posve suhim. A nakon toga, čuh opet onaj glas: Sad traži što 
hoćeš, bit će ti udovoljeno!"" 


Prenosi se da je naš hazreti pir pričao: ,,Za početaka svog 
duhovnog napredovanja i ushita, znao sam noću šetati Bu- 
harom. Noću bih odlazio na mezare prvaka, i na svako mezaru 
bih zatekao čirak pun ulja, s novim fitiljem, ali je fitilj uvi- 
jek trebalo malo izvući iz čiraka, e kako bi, natopljen uljem, 
mogao gorjeti. Te noći bio sam na mezaru hodže Muhamme- 
da Vasi 'ja, sveta bila Tajna njegova, koji je pripadao naraštaju 
nakon tabiina — čiji je dolazak u Transoksaniju potvrđen vje- 
rodostojnim predajama — te mi bi mi pokazano da trebam 
otići do mezara hodže Ahmeda Adžafera Nevija. Kad dođoh 
na njegov mezar, pojaviše se neka dvojica koji me opasaše 
sa dvije sablje, pa me posjedoše na jahalicu i povedoše na 
mezaristan Mezdahan. Kad dođosmo na Mezdahan, i ondje 
opazih iste onakve čirake sa fitiljjma. Tak odjednom ugle- 
doh pred sobom Kiblu, i dok sam je u tom čudnom stanju 
posmatrao, jedan njen zid se rascijepi i ukaza se neko veliko 
prijestolje, ispred koga je bio navučen zeleni zastor, a okolo 
je stajala skupina ljudi. Prepoznah među njima hodže Mu- 
hammeda Babu, i znao sam da su to naši umrli prethodnici. 
Jedan od njih mi reče: "Onaj na tronu jeste hodža Abdulha- 
lik Gudžduvani, sveta bila Tajna njegova, a ostali su njegove 
halife." Onda mi predstavi svakog od njih, a to su bili hodža 
Ahmed Sadik, hodža Evlija Kulan hodža Arif, hodža Andžir 
Fegnevi i hodža Ali Ramiteni, sveta bila Tajna svakog od njih, a 
kad dođe do hodže Muhammeda Babe, reče mi: Njega si sam 
upoznao za njegovog života. On je bio tvoj šejh, dao ti je ćulah, 
i njegovim bereketom data ti je ta blagodat da si zaštićen od 
nesreće. Potom mi svi rekoše: 'Sad dobro slušaj, jer hazreti 
šejh govorit će o onome bez čeka nema duhovnog putovanja" 
Zamolih tu skupinu da poselamim hazreti hodžu svijeta Ab- 
dulhalika i vidim njegovo mubarek lice. Oni tad ukloniše onaj 
zastor i vidjeh starca svijetloga lica. Nazvah mu selam, i on 
mi odgovori. Onda mi kaza riječi koje se tiču početka, sredine 
i kraja duhovnog puta. Reče mi: ,,Oni čiraci koje si vidio jesu 
simbol i ukaz na pretpostavke koje posjeduješ za duhovni 
put. Fitilj ti ukazuje na kretanje, na akciju koju moraš po- 
duzeti da bi pretpostavke koju posjeduješ mogle upaliti vatru 
odnosno ostvariti se." A onda reče: U svim stanjima drži se 
puta onoga što je naređeno i zabranjeno, drži se sunneta, 
kloni se samovolje i novotarija, učini Mustafine hadise svojim 
vodičem, pa tragaj za predajama o Poslaniku Božijem, bla- 
goslov i mir neka je na nj, i njegovim ashabima. Nakon ovih 
riječi, kazaše mi: Dokaz istinitosti ovog tvog stanja bit će to 
što ćeš ujutro otići kod Mevlane Sejfuddina i reći ćeš mu da 
postoji spor između jednog vodonoše i nekog Turčina, i da je 
on na strani vodonoše, dok je pravda na Turčinovoj strani. Da 
bi dokazao da je tako, reci onom vodonoši da je škrtac, a on 
zna da je tako. Tvoj drugi dokaz je taj što je vodonoša učinio 
blud s jednom djevojkom, pa je ona zatrudnjela, a on ju je 
naveo da pobaci, i onda su dijete zakopali pod lozom u jed- 


nom vinogradu.' Još su mi rekli: Pošto preneseš ovu poruku 
Mevlana Sejfuddinu, uzet ćeš tri zrna grođica i zaputit ćeš se 
suhim riječnim koritom u Nesef kod Sejjida Amira Kulala. 
Kad prođeš Ferahun, susresti ćeš jednoga starca koji će ti 
pružiti topao hljeb. Uzet ćeš hljeb i nećeš sa starcem progo- 
voriti ni riječi. Onda ćeš naići na jedan karavan, a kasnije ćeš 
sresti jahača, pa ćeš ga posavjetovati i on će zahvaljujući tebi 
učiniti tevbu. Onaj ćulah koji je kod tebe predat ćeš Sejjidu 
Amiru Kulalu.' A onda mi rekoše da pođem i kazaše da sam 
jedan od njih. 


Ujutro rano otiđoh u Zivartun, raspitah se za onaj ćulah, pa 
mi rekoše gdje se on već neko vrijeme nalazi. Nađoh ćulah 
ondje, pa sam dugo sjedio i plakao. Onda slomljenog srca 
otiđoh u džamiju i sa Mevlana Sejfuddinom klanjah sabah- 
namaz. Nakon namaza rekoh mu da sam zadužen da mu 
nešto prenesem. Sve mu ispričah, a njega to što ču veoma 
začudi. Ondje bijaše i onaj vodonoša, pa kad ču o čemu se 
radi, poreče da je Turčin u pravu. Rekoh mu da je moj dokaz 
to što je on prava tvrdica, a on na to ništa ne reče. Tad rekoh 
da imam još jedan dokaz, i da je on počinio blud s jednom 
ženom, pa ju je naveo da pobaci, i dijete su zakopali u vi- 
nograd koji se nalazi tu-i-tu. On je to poricao, pa se Mevlana 
Šemsuddin s nekoliko ljudi zaputi u onaj vinograd, i ondje 
iskopaše tijelo djeteta. Vodonoša se tad stade pravdati, a 
Mevlana i ljudi koji su bili s njim briznuše u plač. 


Narednog dana, čim je svanulo, postupih kako mi je naloženo, 
uzeh tri zrna suhoga grožđa i suhim riječnim koritom se 
zaputih ka Nesefu. Mevlana ču za to, pa me pozva i ponese se 
prema meni ljubazno, rekavši: U tebi se javila bol potrage, 
a lijek za tu bol je kod nas. Ostani ovdje i ja ću se pozabaviti 
tvojim odgojem. Odgovorih mu: Ja sam dijete drugoga, i 
zato ne smijem dojiti prsa koja mi vi nudite. Mevlana na to ne 
reče ništa, pa mi dopusti da pođem, i ja se spremih i odmah 
krenuh na put. Došavši do Ferahuna, ondje sretoh jednog 
starca. On mi pruži topao hljeb, a ja ga uzeh i podđoh dalje bez 
da progovorismo riječi. Domalo sretoh neki karavan, pa me 
ljudi iz karavana upitaše odakle dolazim? Rekoh da dolazim 
iz Askene. Upitaše me kad sam otud krenuo, pa odgovorih 
da sam krenuo u svitanje. Inače, kad sam sreo ovaj karavan 
bilo je podne. Oni tad rekoše: "Ovaj čovjek mora da je lud! To 
je razdaljina od četiri fersanga''; mi smo iz Askene krenuli 
sinoć početkom večeri, i ti si nas sustigao ovdje. 


Ostavih taj karavan i produžih dalje, te uskoro naiđoh na 
onog jahača koga su mi spomenuli. Nazvah mu selam, a on 
reče: Ko si ti, pa od tebe osjećam strah?! Rekoh mu: Ja 
sam onaj posredstvom koga ćeš učiniti tevbu." Na te riječi 
on brzo sjaha, proli na zemlju vino iz mješina koje je nosio 
s sobom, pa učini tevbu. Ostavih ga i nastavih svoj put. Kad 
bijah blizu Nesefa, svratih u selo u kome je živio Sejjid Amir 
Kulal. Nađoh njegovu kuću, pa kad uđoh, samo spustih pred 
njega onaj ćulah. On je neko vrijeme ćutao, a onda upita: Jeli 
ovo onaj ćulah?' Odgovorih da jeste, pa on kaza: Ovo je znak 
da ga ti trebaš čuvati između dva zastora.' Tas ustadoh i uzeh 
onaj ćulah, pa izađoh napolje. Domalo me Amir Kulal zaduži 


N Fersang ili parasang je jedinica za dužinu ekvivalentna šest kilometara. (op. prev.) 

zikrom i zabrani mi da činim hafi"! zikr. Neko vrijeme sam 
se tome pokoravao, a onda sam, kako mi je kazano prilikom 
rečenog viđenja sa šejhovima, učinio Allah njihove ruhove 
svetim, počeo činiti hafi zikr i ostavio sam glasni zikr." 


Prenosi se od našeg pira da je rekao: ,,Nakon onog događaja, 
ostvarilo se sve što mi je hazreti Hodža Svijeta"? rekao i sve 
što mi je preporučio donijelo je svoga ploda. Budući da me 
zadužio da tragam za hadisima Poslanika , blagoslov i mir 
neka je na nj i njegove, i djelima njegovih ashaba, Allah nji- 
ma bio zadovoljan, posjećivao sam učenjake i učio hadise te 
postupke ashaba, a onda sam sve to primjenjivao u djelo, pa 
sam, uz potporu Allahovu, osjetio na sebi rezultate takvog 
postupanja." 


Od našeg pira se prenosi: ,,Na početku svog duhovnog ushita 
jedne večeri sam bio na mezaristanu Mezdahan. Sa mnom je 
bio derviš Muhammed Zahid, koji se, dok smo stajali ondje, 
bijaše naslonio na mene. Odjednom, moj duh napusti moje 
tijelo, pa se, vrteći se, zaputi ka nebesima. Uspe se na prva 
nebesa, a potom na druga, treća i četvrta, a onda se, jednako 
se vrteći, vrati na Zemlju, te se skrasi u mome tijelu. No, 
Muhammed Zahid nije primijetio da se išta dešava." 


Preneseno je daje naš pir kazao: ,,Na početku svojih duhovnih 
mijena jedne večeri sjedio sam u džamiji u Zivartunu naslon- 
jen na stub i okrenut prema Kibli. Odjednom me obuze 0oso- 
bito stanje duhovnog zanosa i iščeznuća (fena) koje uskoro 
posve ovlada mnome, i dok bijah u tom stanju bi mi kazano: 
'Znaj da si našao ono što si tražio!" 


Prenosi se da je naš pir pričao: ,,Na početku svojih duhovnih 
mijena, a nakon onoga što mi se desilo u Zivartunu, sjedio 
sam sa skupinom drugova u onom vrtu gdje se danas nal- 
azi groblje. Bio sam odveć uzbuđen i nikako se nisam us- 
pijevao opustiti. Odjednom osjetih znakove Božije džezbe i 
beskonačne božanske milosti i potpore. Odmakoh se malo 
od drugova i sjedoh okrenut prema Kibli, i tad se posve 
usredotočih na gajb, što naposljetku urodi istinskim stan- 
jem fena'a. U tom stanju jasno sam vidio kako je moj duh 
uzdignut u nebesa, a kad stiže ondje, pretvori se u zvijezdu 
koja iščeznu u beskonačnom moru svjetlosti, dok se moje 
tijelo doimalo posve mrtvim. Vidjevši me takvog, moji drugo- 
vi briznuše u plač, no onda se, malo po malo, opet vratih 
svome ljudskom obličju. Ovo stanje posvemašnjeg duhovnog 
iščeznuća trajalo je nekih šest sati." 


Preneseno je da je naš hazreti pir kazivao: , Jedne večeru u 
Zirvatunu šetnjom dođoh do jednog mosta. Tad me obuze iz- 
vanredno stanje i u srcu osjetih nadahnuće: Traži od nas što 
god poželiš!" U svojoj potrebi tad rekoh: 'Bože moj, daruj mi 
jednu kaplju iz mora Tvoje milosti i potpore!" Nadahnućem 
mi bi odgovoreno: Zar od Moje Plemenitosti tražiš tek jednu 
kaplju?!" Tako se posramih da sam tad sebe šamarao što 
sam jače mogao, pa su se narednih dana na mome licu vi- 
djeli tragovi toga. Onda rekoh: 'O Čisti i Plemeniti, daruj mi 


more Tvoje milosti i potpore, i daj mi snage da to podnesem" 
Tad me cijeloga preplavi ljubavi i blagoslovom toga danas 
sam onakav kakvog me poznajete." 


Prenosi se da je naš pir, govoreći o počecima svoga duhovnog 
puta, rekao: ,,Bijaše dvjesto nas koji smo zakoračili na ovaj put 
potrage. Želja moje duše bila je da se odreknem svega. Tako 
stiže potpora Božija, odabra me među svima njima i dovede 
me do moga cilja." Od našeg pira se prenosi: ,,Na početku 
svoje privučenosti duhovnom potragom susretoh jednog od 
prijatelja Istinitog. On me upita: Tragaš li za spoznajom?" Re- 
koh: Nadam se da ću do nje doći kroz druženje s prijateljima 
Božijim. Tad me upita: 'Šta si spreman dati u zamjenu za 
to?' Rekoh: 'Nađem li ono što tražim, bit ću zahvalan, a ako 
ne nađem, bit ću strpljiv. On me pohvali, pa reče: "Ono što 
si dosad radio bio je lahko. Ono što moraš učiniti jeste da 
ustrojiš svoju dušu da bude takva da se ne buni i nakon što 
sedmicu dana ne budeš ništa jeo ni pio. Poslušah ga i postu- 
pih kako mi je rekao. Onda mi reče: 'Idi u pustinju i nastoj da 
se tri dana posve kloniš ljudi. Četvrtog dana kreni u planinu, 
i ondje ćeš sresti jednog visokog čovjeka kako jaše na neos- 
edlanom konju. Nazovi mu selam i prođi. Pošto napraviš tri 
koraka, reći će ti: 'O mladiću, imam jedan kruščić, pa uzmi 
ga', ali ti se ne obaziri na to. Otiđoh u pustinju i postupih kako 
mi je rekao. Prođoše tri dana, a četvrtog dana uspeh se na 
planinu. Ondje naiđoh na jahača kakvog mi je opisao. Nazvah 
mu selam i prođoh pored njega. On mi ponudi kruščić, ali se 
ne obazrijeh. 


Onaj prijatelj Istinitog onda mi reče: Moraš služiti siromašne 
i ponižene, one na koje ljudi ne obraćaju pažnju, i nastojati da 
im u svemu budeš od pomoći i ugodiš im. Poslušah ga i dugo 
vremena sam činio kako mi je kazao. A onda mi reče: Moraš 
ustrajati na brizi oko životinja; trebaš brinuti o njima i biti pri- 
tom svjestan da su i one Božija stvorenja na koja On obraća 
pažnju." Neko vrijeme činio sam tako, pa ako bih na putu sreo 
kakvu životinju, davao bih joj prednost nad sobom, a noću bih 
svoje obraze trljao o tragove konjskih kopita. Sedam godina 
živio sam na taj način. 


Potom mi on reče: 'Sad se u svojoj potrebi daj na služenje 
psima u ovom kraju. Tragaj tako za ostvarenjem svoje želje, i 
naposljetku ćeš naići na psa posredstvom koga ćeš ostvariti 
svoju sreću. Upućen od njega, smatrao sam takvu službu 
vrijednom i počeh se starati o psima. Jedne večeri naiđoh 
na psa koji je ležao na leđima, glave podignute ka nebu i sa 
sve četiri šape ispružene u zrak, pa je lajao tako da počeh 
plakati, ispružih ruke i govorah ,amin"" za njim, sve dok 
ne zaćuta i osovi se na noge. A jednom sam po ljetnoj žegi 
izašao van Kasri Arifana, kad na putu ugledah kameleona 
kako bezbrižno trčkara po onoj žegi. Vidjevši ga takvog, 
obuze me osobita čežnja, pa zatražih od njega da čini šefaat"5 
za mene. Krajnje ponizno i skrušeno stadoh pred kameleona 
i podigoh ruke na dovu. Uto se ta životinjica smiri, položi leđa 
na zemlju i diže glavu k nebu, pa je dugo ležala tako, a ja sam 
za njom govorio ,,amin". 


12 Postoje dvije vrste zikra: hafi (bezglasni, tihi odnosno zikr u srcu) i džehri (glasni, zikr 14 Amin bi značilo ,,uslišaj Bože", .amen", formula koja se izgovara prilikom moljenja i 
koji se izgovara jezikom) kojom se zaziva da moljenje bude uslišano. (op. prev.) 
13 Dakle, Abdulhalik Gadždevani. 15 Zagovor kod Boga. 


HAZRETI NAKŠIBEND 


A onda mi onaj prijatelj Božiji reče: 'Sad se moraš brinuti 
o putevima. Dakle, ako na putu uočiš nešto što bi moglo 
smetati ljudima, ukloni to kako ne bi nekome naštetilo.' Neko 
vrijeme sam onda postupao u skladu s tom njegovom nared- 
bom. Tokom tih sedam godina rukavi i skuti su mi uvijek bili 
uprljani prašinom, i iskreno sam činio sve što bi mi onaj pri- 
jatelj Božiji rekao, te sam, tako, primijetio na sebi rezultate 
svakog od tih djela i osjetio posvemašnji duhovni napredak." 


Prenosi se da je naš hazreti pir, učinio Allah duh njegov 
svetim, pod starost ovako pričao o počecima svoga duhovnog 
puta: ,.Jedne hladne zimske noći, kad vani sve bijaše smr- 
zlo, sjedio sam kod kuće u Ziravunu sa skupinom derviša, 
kad osjetih da moram obaviti gusul. Ustadoh, ali ne nađoh 
nimalo tople vode za gusul, a ne nađoh ni nešto čime bih 
mogao razbiti led. Nisam htio nikoga uznemiravati noću zbog 
toga, već ogrnuh stari kožun i zaputih se iz Ziravuna ka Kas- 
ri Arifanu. Stigoh svome domu ondje, ali nisam htio buditi 
ukućane zbog svoje potrebe. Tragao sam okolo za vodom, 
i naposljetku kod bunara pred džamijom nađoh smrznutu 
kufu kojom su zahvatali vodu za konje. Teškom mukom raz- 
bih led i pritom povrijedih ruku. Obavih, onda, gusul, a bijaše 
tako hladno da sam se tresao od zime. Potom opet ogrnuh 
svoj kožun i vratih se iz Kasri Arifana u Ziravun. Dođoh ondje 
a da niko nije opazio da me nije bilo." 

Preneseno je da je naš hazreti pir rekao: , U mladosti sam 
molio Istinitog Svevišnjeg da mi da snage i uspjeha da 
izdržim teret ovog puta. Jedini je prihvatio moje moljenje i 
smilovao mi se, pa sam u mladosti izdržao terete puta i pod 
starost sam našao Njega." Prenosi se da je naš hazreti pir 
kazivao: ,,Na početku svoje duhovne potrage nađoh se nekom 
prilikom na mjestu gdje su ljudi kockali. Jedan koji bijaše 
izgubio sve što je imao i što nije imao, okrenu se svome pri- 
jatelju i reče: "Prijatelju moj dragi, makar i glavu da izgubim, 
ali tebe izgubiti neću!" Kad to vidjeh, moje duhovno stanje 
se razbistri i obuze me još snažniji ushit." Naš hazreti pir je 
rekao: ,Na početku svog duhovnog puta, kad bih čuo dvoje 
ljudi kako razgovaraju, poslušao bih o čemu pričaju, pa ako 


bi pričali o Bogu, obuzela bi me radost, a ako bi pričali o bilo 
čemu drugom, osjećao bih tugu." 


Preneseno je od našega pira: ,Nakon što mi je Svevišnji i 
Slavljeni milošću i potporom Svojom otvorio vrata tevbe, 
jedne večeri naiđoh na skupinu svojih nekadašnjih drugova. 
Počeše me zvati k sebi, trudeći se da me privole. Rekoh im 
tad riječi kojjma me Allah nadahnu: Vi ne možete otvoriti 
vrata koja je Istiniti Svevišnji zatvorio! Milost koju Allah po- 
dari ljudima niko ne može uskratiti, a ono što On uskrati niko 
ne može, poslije Njega, dati; On je silan i mudar:'$' Na njih 
je to toliko utjecalo da svi učiniše tevbu." Prenosi se da je 
naš hazreti pir rekao: ,,U počecima svoje duhovne potrage, u 
dva navrata osjetih kod sebe svojstva Mensura Halladža. Dva 
puta me htjedoše vješati, i rekoh sam sebi kako ću završiti 
na vješalima, ali potporom Božijom bijah izbavljen. A od haz- 
reti Alija Ramitenija, smilovao mu se Allah i bio zadovoljan 
njime, prenosi se da je rekao kako Mensur nikad ne bi bio 
obješen da je tad na Zemlji bio prisutan neko od duhovnih 
sinova hodže Abdulhalika Gudžduvanija." 


Naš hazreti pir je kazivao:,,U vrijeme tog svekolikog duhovnog 
ushita (džezba) i pometenosti moga jastva, išao sam tamo i 
ovamo bos po trnju i kamenju, ogrnut samo svojim kožunom, 
te mi noge bijahu izranjavane. Bijaše zima i golema studen. 
Jedne večeri u meni se javi želja za razgovorom sa Sejji- 
dom Amirom Kulalom, učinio Allah njegovu Tajnu svetom. 
Dođoh njegovoj kući i zatekoh Sejjida kako sjedi sa svojim 
dervišima. Kad me opazi svojim blagoslovljenim pogledom, 
upita: /'A ko je ovo?' Kad shvati ko sam, reče: Brzo ga izbacite 
odavde" Izbaciše me, ali ja se vratih. Tad se rasrdiše, opet 
me istjeraše napolje i rekoše: "Odlazi, jer ti ovdje nemaš šta 
tražiti!" Malo je tad usfalilo da moja duša klone. Zaputih se u 
grad, i prolazeći pored nekih ljudi koji su kockali čuh jednog 
koji bijaše izgubio sve kako govori svome prijatelju: Prijatelju 
moj dragi, a sada ću založiti i svoj život!" Tad rekoh sebi: 'O 
Behauddine, sram neka te bude! Zar si na svome putu slabiji 
od jednog kockara?! Osjetih tad u sebi potporu Božiju, pa re- 
koh sebi: Zar svoje poniženje pretpostavljaš Allahovom za- 
dovoljstvu koje je na onim vratima? Ako treba, ostavit ću život 
na njegovom pragu' Onda se opet zaputih onamo i rekoh sebi 
da neću odustati. Palo je nešto snijega i bilo je veoma hladno. 
Pred zoru dođoh pred kuću Amira Kulala. Položih glavu na 
njegov prag, tako da kad on izađe iz kuće, svojom pleme- 
nitom nogom stade na glavu ovog slaboga roba. On me tad 
podiže i uvede me sa sobom u kuću, lijepo me primi i reče 
mi: O sinak, ova odjeća sreće i uspjeha pristoji tvome stasu 
i tvojoj istrajnosti.! Onda svojim plemenitim rukama stade 
vaditi trnje iz mojih stopala, očisti moje rane i pobrinu se za 
njih." 


Prenosi se da je naš hazreti pir, govoreći o svojim duhovnim 
borbama i pregnuću te slabosti današnjih tragatelja na 
duhovnom putu, rekao: , Svakog jutra izlazeći iz kuće pona- 
dam se da ću zateći nekoga kako je položio svoju glavu na 
moj prag. Ali, danas je svijet takav da su svi postali šejhovi, a 
nigdje nema murida." 


16 Fatir, 3. 

SUFIZAM 


Izbor iz kazivanja 
hazreti pira Nakšibenda 


Poučiti koga zikru je kao dati mu u ruke kremen i kresivo; na 
duhovnom tragatelju je da uspije proizvesti vatru i svjetlost. 


Zikru te na pravi način može poučiti samo upotpunjeni pir i 
tek tada će zikr davati željene rezultate. Da bi strijela pogo- 
dila cilj valja da bude ispaljena iz sultanskog luka. A mene 
je zikru poučio hodža Muhammed Baba Semasi, sveta bila 
Tajna njegova. Od Poslanika Časnog, blagoslov i mir Alla- 
hov neka je na nj i njegove, prenose se dvije vrste zikra: 
glasni (džehrij) i skriveni ili bezglasni (hafi). Mi smo odabrali 
skriveni zikr jer on je pohvalniji i uživa prednost. 


Ulema se slaže oko toga da je na samrti nužno donositi 
šehadet i činiti zikr, a derviš to čini stalno zato što svaki 
svoj dah smatra posljednjim. Riječima la ilahe on poriče 
božanstvenost bilo čega što je stvoreno, a riječima il Allah 
potvrđuje vlast i božanstvo Istinitog. Cilj zikra jeste da zakir 
dokuči zbilju ovih riječi, što ne podrazumijeva da ih obavez- 
no mora mnogo izgovarati. 


Neki učenjak pitao je našega pira, sveta bila Tajna njegova: 
Šta je zbilja riječi tevhida?", pa mu je naš hazreti pir odgo- 
vorio: ,Ta da izgovarajući riječi tevhida posve porekneš sve 
ono što te ne vodi ka Allahu Svevišnjem." 


Ako smatraš da nešto ne priliči činiti među ljudima, onda 
to ne čini niti kad si sam. Onako kako se ponašaš među lju- 
dima moraš se ponašati i kad si u osami. 


Riječi Namaz je miradž vjernika"! ukazuju kako je uzvišen 
stupanj istinskog namaza. Stoga u vrijeme namaza treba 
predočiti sebi veličinu i gospodstvo Istinitog Svevišnjeg, biti 
skrušen i ponizan i posve se utopiti u Njemu, jer tako je 
činio i naš Poslanik, blagoslov Allahov i mir neka je na nj i 
njegove. 


Jedan od neophodnih uvjeta za tragatelje na ovome putu 
jeste držati se edeba. Čitav tarikat jeste edeb, za svako 
duhovno stanje i stupanj postoje edebi, pa onaj ko se drži 
edeba stiže onamo kamo čovjeku valja stići. A edeb podra- 
zumijeva popravljati svoj moral i paziti na svoj govor i svoje 
postupke. Jer kazano je da je u provođenju edeba veličina, 
a ispravnost nečijeg djela i ibadeta vidi se kroz njegovo 
provođenje edeba. 


Našega hazreti pira, sveta bila Tajna njegova, pitali su: ,, Šta 
je činiti dervišu ako mu lIstiniti Svevišnji oduzme njegov 
hal'8?", pa je rekao: ,,Ako je preostao makar tračak tog hala, 


17 Radi se o Poslanikovom, s.a.v.a.s., hadisu. 

18 Osobito duhovno stanje derviša, osobiti osjećaj koji biva spušten na srce sufije bez 
ikakvog njegovog osobnog napora već je rezultat osobite Božije milosti i naklonosti prema Njego- 
vom robu. (op. prev.) 


to je znak da se od derviša očekuje poniznost i moljenje. 
On se stoga treba utjecati Allahu i moliti od Njega povratak 
svoga stanja. A ako od hala nije preostalo niti tračka, to je 
znak da se od derviša očekuje strpljivost i ridaluk"?." 

Pitali su našega hazreti pira, sveta bila Tajna njegova: ,,Ako 
su derviši posve prevazišli svaki vlastiti interes i ne zanima 
ih nikakva korist, zašto onda treba da govore Oprosti nam 
Bože?", pa je odgovorio: ,,Oni mole za očišćenje njihovoga 
bića kako bi se preko njih čistili drugi, oni koji slijede njihov 
primjer i ugledaju se na njih." 


Tragati za Bogom znači tragati za nevoljom, jer u hadisu- 
kudsi kazano je: ,Onoga ko Me voli izložim nevolji." Otud 
je posve jasno da što je zaljubljenik koji traga za Voljenim 
draži Njemu, to je izloženiji većim opasnostima i nevoljama. 
A u predaji se kaže da je neki čovjek došao Poslaniku, bla- 
goslov i mir Allahov neka je na nj i njegove, pa je rekao: ,,0 
poslaniče Božiji, ja te volim!", pa mu je Poslanik odgovo- 
rio: ,Onda se pripremi na siromaštvo." A drugi je kazao: ,,0 
Poslaniče Božiji, ja volim Allaha!", pa mu je kazao: ,,Onda se 
pripremi na nevolje." 


Riječima Istinitog zabranjena je svaka težnja za keram- 
etima?", jer On je u hadisu-kudsi kazao: ,,Allah je skriven 
od tragatelja za kerametima, i daleko je od spoznaje onaj 
ko se okreće ka kerametima." Uostalom, dovoljan keramet 
je to što ljudi kroče Zemljom uprkos svoje opterećenosti 
grijesima. 


Kad su šejha Ebul-Abbasa Kasaba pitali da ispolji neki keram- 
et, kazao je: ,.Ja sam tek obični kozar, i ne znam zašto se sav 
ovaj svijet okuplja oko mene. A za pravog murida nema većeg 
kerameta od toga što njegov šejh predvodnik prepoznaje nje- 
gova duhovna stanja i njihove mijene, i to je sposobnost koju 
Svevišnji daruje šejhu kako bi se učvrstilo muridovo uvjerenje 
i kako bi on postao još ozbiljniji u svome traganju." 


Našeg hazreti pira, sveta bila Tajna njegova, pitali su: , Otkud 
to da šejh poznaje misli murida?", pa je kazao: ,,To je svjetlo 
pronicljivosti i znanja koje mu je kao keramet darovano od 
Istinitog Svevišnjeg. | zato je kazano da se plašite znanja 
potpunog vjernika, jer njemu je Allah dao svjetlo posredst- 
vom koga poznaje vašu vanjštinu i vašu unutarnjost." 


Prenosi se da je šejh Ebul-Hajr oporučio da se na njegovoj 
dženazi pjevaju sljedeći stihovi: 

Pod sferama nebeskim ima li išta ljepše, 

od toga da prijatelj napokon Prijatelja sreće! 

A naš hazreti pir, sveta bila tajna njegova, oporučio je da se 
na njegovoj dženazi kazuju ovi stihovi: 

Dolazimo u ulicu Tvoju ko prosjaci, 

Privučeni tamo Tvojim licem krasnim. 


19 Zadovoljstvo Božijom odredbom, bespogovorno prihvatanje Božije odredbe i odbaci- 
vanje svakog osjećaja nezadovoljstva njome. (op. prev.) 
20 Kerametom se u sufijskoj terminologiji nazivaju posebne sposobnosti koje su darovane 


nekim evlijama, čuda koja služe kao dokaz njihove odabranosti. U sufijskoj tradiciji navode se brojni 
kerameti najčuvenijih prvaka tesavvufa poput sposobnosti da se čitaju tuđe misli, obaviještenosti o 
događajima iz budućnosti, mogućnosti hodanja po vodi ili kroz vatru, sposobnost levitacije, pa čak i 
oživljavanja mrtvih bića, pa se tako, naprimjer, prenosi da je čuveni sufija Abdulkadir Gejlani oživio 
mrtvu mačku, a Mulla Džami kokošku. (op. prev.) 

HAZRETI NAKŠIBEND 


Robovanje Bogu znači traganje za bivstvovanjem, a potpuna 
predanost Njemu znači odricanje od bivstvovanja. Tvoje dje- 
lo neće dati rezultata sve dok postoji tvoj bitak. 

Do tajne tevhida nje odveć teško stići, ali do tajne marifeta 
(spoznaje) teško se stiže. 

Zabije li se na ovome putu trn u derviševu nogu, on mora 
spoznati kuda je gazio pa je nagazio na taj trn. 

Naš hazreti pir, sveta bila Tajna njegova, rekao je: ,,Ko spozna 
Allaha, njemu nije skrivena nijedna stvar." Tumačeći ove svete 
riječi, šejh Alauddin Attar rekao je: , Smisao ovih riječi jeste da 
onaj ko je spoznao Allaha ne obraća više pažnju na stvari." 


Onaj ko se istinski uzda u Allaha ne smatra sebe takvim i 
svoj tevekkul nastoji prikriti. 

Istiniti Svevišnji stvorio me da bih rušio ovaj svijet, a ljudi od 
mene traže da im ga gradim. 

Tražimo li mahane kod svoga prijatelja, ostat ćemo bez nje- 
ga. Nema nikoga ko ne posjeduje neka lijepa svojstva. 

Da bi se podnosilo teret ovoga puta valja imati prijatelja, 
zato nastojte steći što više prijatelja. Hodža Abdul-Halik go- 
vorio je: ,,Bez prijatelja se ne izvuče vodu iz ovoga bunara", 
i govorio je: ,, Prvo refik, a onda tarik" (Prvo imati prijatelja, 
a onda se otisnuti na duhovni put). 

Ko želi dobro drugima, želi ga i sebi, a ko želi dobro samo 
sebi, ne želi ga ni sebi. 

Budi kao svijeća, ali istodobno nemoj biti poput svijeće. Dak- 
le, pružaj svjetlost drugima, ali sam nemoj stajati u mraku. 


Sve što derviš govori mora biti iz srca. Stari šejhovi kazali 
su: ,Onome ko priča o duhovnom stanju koga ne posjeduje 
Allah nikada neće darovati takvo duhovno stanje." 

Nije svako ko je potrčao uhvatio svoju lovinu. Ali lovinu nije 
uhvatio onaj ko nije potrčao. Dakle, na vama je stalno se 
truditi, jer rezultata zasigurno neće biti bez truda. 

Evlije poznaju tajne i skriveno, ali bez dozvole Allahove to 
ne objelodanjuju. 

Pitali su našega hazreti pira, sveta bila Tajna njegova: ,,Ko 
je derviš?", pa je rekao: ,,Onaj ko je izvana blijed, a iznutra 
smiren." 


Jedan učen čovjek pitao je našeg hazreti pira, sveta bila 
Tajna njegova: . Šta znači biti derviš?", pa mu je odgovorio: 
,Znači da ti je svejedno koga se među ljudima smatra nis- 
kim, a koga uglednim." 


Kažu da se jedan od duhovnih velikana na neko vrijeme po- 
vukao u osamu, pa pošto se vratio među ljude, rekao je: 
,Ko odabere samo jedan Poslanikov hadis, pa čitav život 
istraje na postupanju u skladu s njim, jamčim mu da će nje- 
gov svšetak biti sretan. Naprimjer, ko se bude držao hadisa: 
,Ko se pozabavi popravljanjem samoga sebe, Allah će po- 
praviti njegovu okolinu", jamčim mu da će se njegov put ka 
traženju vjere i pouzdanog uvjerenja sretno okončati. 
Mevlana Zejnuddin Ebu Bekr Taibadi, sveta bila Tajna nje- 
gova, uspio je učiniti svoje vanjsko i unutarnje ponašanje 
izvanrednim, pa su ga pitali da li je čovjeku dopušteno da se 
bavi popravljanjem i upućivanjem drugih ljudi, a on je odgo- 
vorio: ,Nekima je dopušteno, a nekima nije. Onima, pak, 
kojima je dopušteno, u nekim prilikama je to dozvoljeno, a 
u drugima nije, zavisno od mjesta i načina na koji onaj koji 
upućuje postupa." 


Od posjete kaburima duhovnih velikana, uzvisio Allah nji- 
hove duhove, posjetitelj stječe duhovne darove u mjeri u 
kojoj poznaje svojstva i kvalitete duhovnog prvaka čiji ka- 
bur posjećuje, odnosno u mjeri u kojoj je usredsrijeđen na 
ta svojstva. lako od fizičke prisutnosti na mjestima zijareta 
ima velike koristi, duhovna usredrijeđenost na svojstva ev- 
lija donosi veću korist. Dokaz da je tako jesu i Poslanikove, 
blagoslov i mir Božiji neka je na nji njegove, riječi: ,Donosite 
salavat na mene gdje god da se nalazite." 


Strpljivi siromasi bit će susjedi Božiji na Danu sudnjem. Dvi- 
je su vrste siromaštva: ono koje si sam odabrao i prinudno, 
a prednost ima ono na što si se svojom voljom odlučio. 


Ono što je u hadisu-kudsi kazano: ,,Ja sam sa onima koji Me 
spominju" ukaz je na duhovno stanje ljudi unutarnjosti. 


Jedan od velikih darova Božijih meni jeste i to što sam uspio 
shvatiti kada i gdje se dobro družiti s dervišima, a kada je 
dobro držati se podalje od njih. Od druženja s ovom sku- 
pinom može se okoristiti onaj ko poznaje njihova duhovna 
stanja i njihove mijene. Druženje s njima katkad je blago- 
dat, a ponekad nevolja. 

S perzijskog preveo Muamer Kodrić 

Huseyin Abiva 


Predgovor 

Gotovo šest stoljeća neprekidne osman- 
ske vladavine jugoistočnom Europom, 
osiguralo je neponovljivo povoljnu priliku 
za učvršćivanje islama u tom dijelu svi- 
jeta. Bez sumnje, muslimanska kompo- 
nenta populacije u zemljama balkanskog 
poluotoka (Albanija, Bosna i Hercegov- 
ina, Bugarska, Hrvatska, Grčka, Make- 
donija, Crna Gora i Srbija), prilično je 
brojna. Dvije od spomenutih država, Al- 
banija i Bosna i Hercegovina, imaju zna- 
kovitu muslimansku populativnu većinu. 
Velike muslimanske manjine nalaze se 
među stanovništvom Makedonije i Srbije 
(uključujući Kosovo). U Hrvatskoj, Bugar- 
skoj, Crnoj Gori i Grčkoj, muslimani su 
u manjini, ali u određenim slučajevima 
njihov procenat može prilično impre- 
sionirati. Tako, na primjer, preko mil- 
ion stanovnika Bugarske su muslimani. 
Najveća muslimanska etnička grupa na 
Balkanu su Albanci, čiji broj prelazi pet 
miliona. Koncentrirani su u središnjim i 
južnim dijelovima balkanskog poluotoka, 
a čine i apsolutnu većinu stanovništva 
Albanije, Kosova i zapadne Makedonije. 
Male grupe Albanaca žive u Bosni, Crnoj 
Gori i Hrvatskoj, koji su u stvari unutarnji 
migranti Titove Jugoslavije. Što se tiče 
vjerske pripadnosti, Albanci je nikada 
nisu pretpostavljali etničkoj pripadnosti, 
iako su, u najvećem dijelu, muslimani. 
Brojan segment albanskog etničkog ko- 
rpusa još uvijek slijedi rimo-katoličko ili 
ortodoksno kršćanstvo, a među musli- 
manskom populacijom postojala je (i još 
uvijek postoji) dalja podjela na sunnite i 
pro-ši'itske bektašije. 

Sljedeći etnički element musliman- 
ske populacije Balkana jesu Slaveni. 


Oni broje nekih 3.5 miliona i potomci 
su onog dijela populacije koja je prih- 
vatila islam tokom stoljeća osmanske 
vladavine. Kulturno i jezički pripadaju 
različitim grupacijama kojima su jezik, 
rasno porijeklo i vjeroispovijest čine je- 
dine zajedničke osobenosti. Muslimani 
Slaveni čine većinu stanovništva Bosne 
i Hercegovine (Bošnjaci), najvećeg dijela 
Sandžaka u Srbiji i Crnoj Gori, i znakovitu 
manjinu u Makedoniji (Torbeci) i Bugar- 
skoj (Pomaci). Mali broj muslimana koji 
govore slavenskim jezicima postoji i u 
sjevernoj Grčkoj (Pomaci) i na Kosovu 
(Goranci). Turski element na Balkanu 
među muslimanskom populacijom samo 
je blijeda sjena onoga što su Turci ovdje 
predstavljali prije samo stotinu godina. 
U prošlosti, turkofoni muslimani činili su 
većinu stanovništva Makedonije, Tesalije, 
Moreje i Bugarske. Trenutno, gotovo mil- 
ion Turaka živi u Bugarskoj, a u Make- 
doniji i Grčkoj se još uvijek oko 200,000 
muslimana deklariraju kao Turci. Postoje 
također manje značajne i manje brojne 
zajednice etničkih Turaka koji žive u ur- 
banim središtima Kosova i Sandžaka. 
Romi su mala, ali ne beznačajna bal- 
kanska muslimanska etnička grupacija. 
Uglavnom žive raštrkani širom cijelog 
regiona i naklonjeni su većinskoj vjer- 
skoj zajednici područja na kojemu su 
nastanjeni. Posljedično, u muslimans- 
kim područjima Bosne i Hercegovine, 
Albanije, Bugarske i Makedonije, obično 
pripadaju muslimanskoj 'zajednici', dok 
su u dijelovima Srbije, Bugarske i Grčke, 
ortodoksni kršćani. U Makedoniji, Romi 
su veoma uočljiva manjina, naročito u 
okolini glavnog grada Skopja. Histori- 
jski, Romi su bili izloženi (i još uvijek 
su), rasnoj diskriminaciji svojih ne- 


romskih susjeda, muslimana i kršćana. 
Zanimljivo je da su Romi u posljednjim 
desetljećima svoju izoliranost od strane 
zvaničnih institucija Islamske zajednice, 
'nadoknadili" pripadnošću različitim su- 
fijskim redovima. 


U proteklim vremenima na predmet- 
nom području živjele su i druge etničke 
grupe, ali čini se da su u međuvremenu 
nestale usljed etničkog čišćenja, anihi- 
lacije, progona ili asimilacije u neku od 
dominirajućih muslimanskih etničkih 
zajednica. Primjera radi, u Makedoniji, 
na Kreti i u različitim oblastima Grčke, 
do početka 20. stoljeća postojala velika 
grupa muslimana koji su govorili grčkim 
jezikom. Nekoliko slavenskih plemena u 
Crnoj Gori prihvatilo je islam početkom 
18. stoljeća, da bi samo nekoliko de- 
setina godina kasnije bili doslovno istri- 
jebljeni u događanjima koje slavi čuveni 
crnogorski epski spjev Gorski vijenac'. 
Nekolicina potomaka Kirgiza i Tatara, iz- 
bjeglica iz Rusije još uvijek žive na Koso- 
vu i u Bugarskoj, iako su u međuvremenu 
u velikoj mjeri asimilirani u albansko ili 
tursko stanovništvo u čijem okrilju žive. 


SUFIZAM - KANAL ŠIRENJA ISLAMA 
U OSMANSKO DOBA 


Na Balkanu (a to je slučaj i u drugim 
muslimanskim zemljama i područjima), 
spomen primarne uloge sufijskih re- 
dova, tarikata, kao zaštitnika, branitelja 
i propagatora islama ne može proći bez 
dodatne napomene. Može se, bez uvi- 
janja i potpuno nepristrasno, reći da up- 
liv islamskog socijalnog poretka u ovom 
dijelu Europe uopće ne bi bio moguć bez 

doprinosa koji su dali sufijski šejhovi 
(kako u prošlosti tako i trenutno), i nji- 
hovih sljedbenika organiziranih u sufi- 
jske, derviške halke. Sufiji osmanskog 
Balkana u mnogome su doprinijeli i 
ojačali razvoj islama na intelektualnoj 
razini, kao i 'narodnog' islama sela i 
prigradskih područja. Uprkos činjenici 
da je to sada svedeno na puku sjenku 
nekada neuporedive pojavne manifest- 
acije, sufijski utjecaj još uvijek se osjeti 
u sveukupnoj pojavi balkanskog islama. 
Jačina utiska i njegova funkcija u mus- 
limanskom društvu vidljiva je i po broju i 
raznovrsnosti tarikata koji su stoljećima 
djelovali na ovom području (i još djeluju). 
Najbrojniji i najrašireniji tarikati tokom 
osmanske vladavine bili su redovi Hal- 
vetijja i Bektašijja. lako trenutno zas- 
tupljeni tek na razini incidenta, ova dva 
tarikata dominirali su osmanskim Bal- 
kanom tokom cijelog 18. i 19. stoljeća. 
Redovi Nakšibendijja, Kadirijja i Rifa'ijja, 
slijedili su odmah za njima po znakovi- 
tosti, u smislu broja sljedbenika i terito- 
rijalnoj raširenosti. Iznenađujuće, sva tri 
netom spomenuta reda, nekako su us- 
pjeli opstati do danas i zadržati priličnu 
popularnost. Nekoliko drugih tarikata, 
poput Mevlevijja, Bajramijja, Melamijja, 
Sa'dijja, Dželvetijja, Šazilijja i Bedevijja, 
pojavljivali su se u različitim vremen- 
skim periodima i intenzitetu tokom os- 
manskog doba, a zatim nestajali. 


Uprkos činjenici da je veliki broj sufija na 
Balkanu bio u neposrednoj vezi sa pred- 
stavnicima, pa čak i među pripadnicima 
osmanske vlasti, jedan od prvih sufija 
koji je na Balkanski poluotok stigao prije 
Osmanlija bio je bektašijski sveti čovjek, 
Sari Saltuk. Većina podataka i informaci- 
ja iz života ovog sufija iz 14. stoljeća, koji 
je Balkanom putovao decenijama prije 
osmanskih vojnih jedinica, obavijeni su 
legendom. Ni poslije smrti, legenda o 
njemu nije splasnula. Naime, poznato je 
da njegovi mezari postoje na sedam il 
osam mjesta širom Balkana, a osim njih 
i veliki broj mekama (mjesta na kojima 
je boravio) još stoje u Bosni (Blagaj), R 
muniji (Babadag), Makedoniji (u blizin 
Ohrida), i Albaniji (Kruja), gradovima k 
su čuveni i po drugim svetim mjestima. 
Kako su Osmanlije proširili islamsku 
vlast i na područje Balkana, u 15. i 16. 
stoljeću, njihovim tragovima stizali su i 
derviši različitih redova. Ti rani balkanski 
sufiji često su zasnivali zavije ili putnička 


i 


2 (= 
== TM 


konačišta koja su služila ne samo kao 
simboli osmanske nadmoći i vlasti na 
netom osvojenom području, nego i kao 
središta iz kojih se islam širio među 
lokalnim stanovništvom. Dvije istaknute 
zavije osnovane su u bosanskom gradu 
Sarajevu neposredno nakon njegovog 
osvajanja 1463. Obje su utemeljili šejhovi 
Nakšibendijja reda i izgrađene su kao 
zadužbine lokalnih osmanskih ugled- 
nika. Nakon izvjesnog vremena, kako se 
imperijalna administracija utvrđivala, a 
islamski vjerski establišment dalje i do- 
datno razvijao, građene su i tekije koje 
su zadovoljavale duhovne potrebe loka- 
lnog stanovništva. 

Prvi osmanski sufiji bili su gotovo 
isključivo iz Nakšibendijja reda, i njihovo 
odredište u periodu od 15.-17. stoljeća 
bili su Bosna i Makedonija. Čvrsto vezani 
za sunnitsku 'ulemu, nakšibendije su bili 
u prvom planu, među najistaknutijim, 
zarad osiguravanja "konvencionalnog" 
islama u Bosni i Hercegovini i u urbanim 
središtima širom Balkana. Zabilježena 
su tri različita talasa nakšibendijske 
implantacije na Balkanu tokom osman- 
skog doba. Za inicijalnu fazu zahval- 
bili istaknuti neposredni predstavnici, 
halife Khwajah 'Ubayd Allah Ahrara. 
Najznačajniji među njima bili su Mullah 
'Abdullah Ilahi (p. 1491), koji se smjes- 
tio u Serezu (Grčka), i Shaykh Lutfullah, 
koji je utemeljio prvu nakšibendijsku 
tekiju u Skopju. Najvjerovatnije, gotovo 
neporecivo, su dvojica nakšibendijskih 
'instruktora' u Bosni (Urjan Dede i 
Šemsi Dede, da budemo precizni"), bili u 
nekoj vrsti veze da dvojicom spomenutih 
šejhova. U kasnom 18. stoljeću, nakon 
što su gotovo cijelo stoljeće proveli u 
sjeni Halvetijja, nakšibendijski tarikat u 
Bosni, podmlađen je izuzetnim radom 
'Abd al-Rahman Sirri Dede (p. 1847). 
Iniciran još u Istanbulu u jednoj od na- 
jstarijih Nakšibendijja nasljednih linija, 
Sirri Dede i njegovi sljedbenici pretvor- 
ili su središnju Bosnu u nakšibendijsko 
uporište a njihovi nasljednici i potomci i 
danas vode tekije u tim krajevima. Treći 


talas Nakšibendijja na Balkanu, došao 


je nedugo nakon drugog. U kasnom 19. 
stoljeću Halidijski ogranak (kol) kojeg je 
utemeljio Khalid al-Baghdadi, ušao je na 
područje središnje Bosne kao i u dijelove 
Kosova i Makedonije. 


Čvrsto = ukorijenjeni u osmansku 
vladajuću klasu u Istanbulu, tokom prvih 
desetljeća 16. stoljeća, šejhovi neko- 
liko ogranaka Halvetijja reda, odašiljali 
su svoje opunomoćenike, zamjenike i 
izaslanike na različita mjesta na Bal- 
kanu. Halvetijja red je bio popularan i 
moderan tarikat koji je ustanovio doslov- 
no stotine tekija u gotovo svakom dijelu 
poluotoka. Đulšenijja red se veoma rano 
pojavio u južnoj Albaniji i području Epira, 
a Džemalijja red je svoje matične 'baze' 
uspostavio u Sofiji, (Bugarska) i Užicu 
(Srbija), odakle se taj tarikat dalje širio 
prema Bosni i osmanskoj Mađarskoj. 
Zabilježeno je prisustvo i Sinanijja i Sun- 
bulijja redova čije tekije su se nalazile u 
mnogim gradovima od Sarajeva do Niša, 
i od Skopja do Atine. Novi talas širenja 
Haltvetijja reda dogodio se kada su novi 
pod-redovi (sube) Džerahijja, Karabašijja 
i Hajatijja, stupili na scenu u 17. stoljeću. 
Ta tri pod-reda, u stvari, zamijenili su 
starije ogranke i stali na čelo prisustva 
Halvetijja u Albaniji, na Kosovu i u Make- 
doniji, gdje Hajatijja i Karabašijja postoje 
i danas, iako u značajno manjoj mjeri. U 
18. i 19. stoljeću, pripadnici Džerahijja 
reda obavljali su značajne zadatke u 
ponovnom uspostavljanju musliman- 
skog života u Moreji i kasnije u Bugar- 
skoj. Reformistički nastrojeni Halvetijja 
pod-red, Šabanijja proširio se u Bosni 
i Bugarskoj tokom 19. stoljeća i doživio 
znakovit iako kratkotrajan uspjeh. Poput 
Nakšibendijja i Halevetijja, šejhovi su 
bili branitelji i zaštitinici konvencio- 
nalne ortodoksije. Mnogi najugledniji 
balkanski alimi u periodu od 16. do 18. 
stoljeća bili su na neki način povezani sa 
ovim tarikatom. Znakovit primjer bio je 
istaknuti balkanski muslimanski teolog 
u Sofiji, Sofyali Bali Efendi (p. 1553) koji 
je, zajedno sa drugim Halveti šejhovima, 
imao aktivnu ulogu u borbi protiv širenja 
nonkonformističkih vjerovanja i sljedbi 
(poput Hamzevi pokreta u Bosni i Badr 


Čini se da je autor u ovom slučaju načinio omašku. Naime, radi se o dvojici šejhova Šemsi-dedeu i Ajni-dedeu, čije se 
turbe do vremena poslije Drugog svjetskog rata nalazilo tačno preko puta Ali-pašine džamije u Sarajevu. Po odluci o izgradnji zgrade 
nekadašnjeg Higijenskog zavoda, komunističke vlasti bivše FNRJ (kasnije, SFRJ) srušile su turbe, a mezare, navodno, prenijeli u harem 
Ali-pašine džamije. Biće, ipak, prije da su preneseni samo nišani koji se i danas nalaze u haremu iza džamije, a da su mezari ostali pod 
temeljima zgrade i inače izgrađene na većem mezarju. Uryan dede, kojeg autor pominje, jedan je od prvih šehida koji je poginuo u vrijeme 
osvajanja Sarajeva, i ukopan je na mjestu na kojem je poginuo (nad njegovim mezarom podignuto je turbe, čije značenje i simbolika za 


Sarajevo i Sarajlije je posebna priča), oko kojega se formiralo mezarje. 

al-Dinist i Kizilbash u Bugarskoj), koje 
su se ukorijenile među muslimanskim i 
neo-muslimanskim stanovništvom. 
Tokom 15. i 16. stoljeća Bektašijja red, 
koji se dugo bio u bliskoj vezi sa 0s- 
manskim vojnim establišmentom, imao 
je veoma ograničen utjecaj među mus- 
limanskom populacijom u ovom re- 
gionu. Prvi pravi pokušaj bektašijskog 
proboja na Balkan bile su tekije u Kizil 
Deli i Trakiji. Odavde je Balim Sultan (p. 
1516), obično smatran za reorganiza- 
tora reda (tarigat), slao svoje učenike 
širom Balkana. Uprkos činjenici da su 
pojedinosti aktivnosti ranih  Bektaši 
baba umnogome nepoznate, nekoliko 
mezarja je ipak sačuvano i do danas u 
Makedoniji (Sersem 'Ali Baba u Tetovu), 
Bugarskoj (Demir Baba blizu Razgrada) 
i Albaniji (u i oko Kruje). Do 17. stoljeća 
Bektašije nisu imali značajnijih uspjeha 
u pokušaju prodora na Balkan, uveliko 
radi nastojanja osmanskih autoriteta 
da unište svaki trag tarikata (pod utje- 
cajem protu-sufijskog Kadizade pokre- 
ta), u glavnoj tekiji u Kizil Deli i daljeg 
upućivanja derviša na zadatke širom 
Balkana. Bektašije su činili lijevo krilo" 
sufijskog spektruma na Balkanu. Uporan 
i istrajan pro-ši'itski stav (i obično veoma 
neprijateljska nastrojenost prema au- 
toritetima) njihovih šejhova (poznatih 
i kao babe), pomogli su im u ostva- 
renju utjecaja u seoskim i prigradskim 
područjima širom Grčke, južne Albanije i 
Makedonije. Širokoumnost i sposobnost 
apsorbiranja lokalnih običaja, dvije su 
osobine koje su omogućile bektašijskim 
dervišima uvlačenje rustičnih elemenata 
stanovništva "narodnog" islama, sa koji- 
ma su se s lahkoćom povezivali. Slično 
njima, bugarske Kizildbaše, (koji su po- 
tomstvo heterodoksnih ši'itskih turk- 
menskih klanova izbjeglih iz Anadolije i 
nastanjenih u Bugarskoj), sa lahkoćom 
su inkorporirali mnoge bektašijske svete 
ljude u svoje vlastito sveto okrilje. 


U drugim dijelovima Balkana, poput 
Bosne i Hercegovine i u velikim grads- 
kim središtima, Bektašijja red, naišao je 
na veoma malo zanimanje. Njihove ak- 
tivnosti u ovim područjima značajno su 
umanjene nadmoćnošću matičnih tokova 
vjerskih autoriteta i u najvećoj mjeri bile 
su ograničene na janjičarske kasarne. 
Tekije ustanovljene kao rezultat osman- 


skog prisustva počele su nestajati netom 


poslije 1683. Nekoliko istaknutih tekija 
postojalo je u Budimpešti (gdje se nal- 
azi i mezar njihovog osnivača, Gul Babe, 
koji još stoji i otvoren je za posjete), 
Egeru (također u Mađarskoj, čije zgrade 
još uvijek podsjećaju na nekadašnji 
sjaj), Beogradu, i Banjoj Luci. Uprkos 
povlačenju iz Mađarske i Slavonije, 
Bektašijja red počeo je temeljiti izuzetnu 
osnovu u Albaniji i Grčkoj, nakon ukidanja 
janjičarskih korpusa i stavljanju tarikata 
izvan zakona, 1826. Mnogi Bektašijja 
babe i derviši izbjegli su u pogranična 
i zaklonjena područja Balkana, daleko 
od osmanske vlasti. Tokom tog perioda 
(naročito nakon naloga kojim se ukida- 
ju sve bektašijske aktivnosti iz 1860.), 
tarikat se u velikoj mjeri ustoličio u južnoj 
Albaniji. Jedan engleski putopisac, koji 
je ovim područjem prolazio potkraj 19. 
stoljeća, bilježi da, dok samo jedan od 
deset stanovnika sjeverno od Tirane pri- 
padaju ili su naklonjeni Bektašijja redu, 
na jugu je odnos potpuno obrnut, sa devet 
od deset muslimana koji su neposredno 
vezani za tarikat! Do kraja osmanske 
vladavine, 1912, postojalo je oko stotinu 


Bektašijja tekija u albanskim područjima 
središnjeg i zapadnog Balkana. 


Početkom 17. stoljeća, još dva tarikata, 
Kadirijja i Mevlevijja, zabilježili su svoj 
dolazak na Balkan, i oba će igrati vitalnu 
ulogu u duhovnom životu regiona. Kadiri- 
jja red svoje djelovanje počeo je iz baze' 
u Istanbulu na inicijativu šejh Isma'ila 
Rumija (p.1631). Do 1660, kadirije je bilo 
moguće pronaći u Prizrenu (tekija Ku- 
rila, šejh Hasana Khorasanija), u Beratu 
(šejh Ahmedova tekija), u Skopju (Aldi 
Sultanova tekija), u Sarajevu (Hadždži 
Sinanova tekija), u Gasoutni (tekija De- 
likli Baba), i drugim velikim urbanim 
središtima. Kadirijja red duboko se uko- 
rijenio u Bosni zahvaljujući djelovanju 
šejh Hasana Kaimi Babe (p. 1691). Ovaj 
plodni pisac i čovjek istaknute duhovosti 
intelektualnosti, bio je pročelnik naj- 
manje dvije kadirijske tekije u Sarajevu, 
prije njegovog otvorenog uplitanja u pi- 
tanja lokalne politike, koje je vodilo nje- 
govom izgonu iz grada. 

Red Kadirijja nastavio je svoju funkciju 
širom cijelog osmanskog sultanata i vre- 
mena, a dodatni podsticaj svome djelo- 
vanju doživio je krajem 19. stoljeća. U to 
vrijeme, dva istaknuta i znamenita šejha, 
Mehmed Sezai i Hadži Kadri (obojica 
Albanci i vrlo obrazovani alimi), revi- 


talizirali su red na Kosovu, u Bosni, i u 
manjoj mjeri u Makedoniji, nakon njiho- 
vog povratka sa studija šerijata u Istan- 
bulu. Hadži Kadri (p. 1936), koji je svoju 
idžazetnamu, za Kadirijja tarikat dobio od 
čuvenog turskog šejha Mehmeda Emina 
Tarsusija, uspostavio je veoma dobro 
uvezanu mrežu svojih opunomoćenika 
širom cijelog područja od Travnika u 
Bosni do Peškopija u istočnoj Albaniji. 

Naporedo sa dolaskom Kadirijja reda 
na Balkan, stigli su i pripadanici brat- 
stva koje je utemeljeno na učenju ve- 
likog mistika Dželaluddina Rumija. U 
veoma kratkom periodu od samo pede- 
set godina Mevlevije (Mawlawi) bili su u 
stanju osnovati tekije vrijedne pažnje u 
Plovdivu, Serresu, Saloniki, Elbasanu, 


Skopju, Beogradu, Pečuhu (Pćcs u 
Mađarskoj) i Sarajevu. Zahvaljujući 
visoko sofisticiranim spoljašnjim 


manifestacijama ovoga tarikata,  nji- 
hova privlačnost ostala je ograničena 
uglavnom na gradska područja i kultur- 
nu elitu. Tokom osmanskog doba, brojni 
balkanski Mevlevi derviši i šejhovi, bili 
su među najfinijim literatama sultana- 
ta. Ličnosti poput Habib Dede (p. 1643), 
Fevzi Mostarca (p. 1707) i Fadil-paše 
Šerifovića (p.1882), ostavili su trajan trag 
u osmanskoj vjerskoj literaturi. Pored 
svega toga, zbog ograničene privlačnosti 
reda, Mevlevijje su uskoro, nakon što su 
Osmanlije napustili područje, iščezli sa 
Balkana. Nekoliko preostalih mevlevi- 
hana bili su na udaru nakon Ataturkove 
zapovijesti o zatvaranju njihovog središta 
u Konyi. Posljednji funkcionalan Mev- 
levi establišment na Balkanu nalazio se 
u gradu Skopju, Makedonija. Uništen je 
1950, nakon što je njegov posljednji šejh, 
Hakki Dede, otišao u Tursku. 


Tokom osmanskog doba, nekoliko man- 
jih tarikata uspostavilo je svoje orga- 
nizacije, ali svakako, na mnogo manjoj 
razini. Bratstvo Hadždži Bajram Velija 
(p. 1430), podizalo je svoje tekije širom 
Balkana, na takvim mjestima kakva 
su Skopje, Sofija i Škodra. Slično nji- 
ma, dva izdanka (kol) Bajramijja reda, 
Džalvetijja i Melamijja, postigli su go- 
tovo isti uspjeh. U kasnom 19. stoljeću, 
Melamije su postigli određeni uspjeh 
na području Kosova i Makedonije, 
zahvaljujući nastojanjima Egipćanina, 
šejha Muhammeda Nur ul-'Arabija 
(p. 1897). Melamijja red uvećao je broj 

svojih sljedbenika na ovom području 
ponajprije zahvaljujući karizmatičnoj 
privlačnosti ovog istaknutog Šejha. 
Mnogo prije spomenutih izdanaka, Ba- 
jramijja red utemeljio je bosanski šejh 
Hamza Bali (p.1573). Njegovim zala- 
ganjem ono što je, čini se bila izuzetno 
nonkonformistička interpretacija isla- 
ma, i pod teškim utjecajem Hurufi dok- 
trina, uspio je zadobiti široku podršku 
u cijelom području istočne Bosne duž 
doline rijeke Drine. Ovaj pokret izaz- 
vao je razumljivu uzbunu konvencio- 
nalnih vjerskih autoriteta i osmanske 
administracije. Posljedično, balkanska 
'ulema', koja je gotovo sva bila pov- 
ezana sa Nakšibendijja i Halvetijja re- 
dovima, počela je ispoljavati neskriveno 
neprijateljstvo prema Hamzevijjama. 
Konačno, Hamza Balijevo otvoreno kri- 
tiziranje osmanske vlasti pojačalo je 
uznemirenost režima. Slijedeći uputst- 
va fetve, izdate povodom ovog pokreta, 
Hamza Bali je uhapšen, sproveden u |Is- 
tanbul radi suđenja, i osuđen na smrt. 
Njegovi sljedbenici prisiljeni su preći u 
neku formu ilegalnog djelovanja, dok 
su preostali Hamzevijja šejhovi i vodeći 
ljudi pogubljeni ili prognani u udaljene 
dijelove sultanata. Desetinama godina 
kasnije, Hamzevijja se ponovo pojavlju- 
ju iz skrivenosti, ali do tada su mnoge 
od njihovih neortodoksnih ideja već 
potamnile. 


Sa'dijja tarikat, kojeg je osnovao šejh 
Sa'd al-Din Džibavi (p. 1330), na Balkanu 
se prvi put pojavio u drugoj polovini 17. 
stoljeća ponajprije zahvaljujući zalaganju 
šejha Adžizi Babe, koji je porijeklom bi 
Albanac iz sjeverne Albanije. Središnj 
tekiju podigao je u Prizrenu odakle su s 
Sa'dijje širili po cijeloj Albaniji. Sa'dijj 
su još uvijek aktivne u ovom dijelu Bal- 
kanskog poluotoka. Međutim, njihove 
pojavne manifestacije u savremenom 
dobu u mnogome podsjećaju, I zaista 
jesu, preuzete od brojnijih i utjecajnijih 
Bektašijja i njihovih obreda i običaja. Još 
jedan tarikat arapskog porijekla, Rifa'ijja 
(Rifa'iyyah) na područje Balkana stigao je 
u dva odvojena talasa. Prvi, poznih 1700- 
ih, ograničen samo na područje Make- 
donije i Bugarske, i bio je rezultat nasto- 
janja brojih arapskih šejhova. Drugi talas 
stigao je u drugoj polovini 19. stoljeća, 
i tek je tad ovaj tarikat utemeljen na 
čvrstim osnovama kao red sa suštinskim 
duhovnim i sufijskim utjecajem na Bal- 


DOTS O 


kanu. Ovakav nastup Rifa ijja rezultat je 
djelovanja šejh Musaa Muslih al-Dina sa 
Kosova (p. 1917). Tokom njegovog života 
uspostavljena je snažna mreža sljedbe- 
nika i tekija, kako na njegovom rodnom 
Kosovu tako i u sjevernoj Albaniji. Poput 
Kadiri šejha Hadži Kadrija, šejh Musa 
održao je bliske kontakte i veze sa mus- 
limanima Bosne i Hercegovine, u to vri- 
jeme pod Austro-ugarskom okupacijom, 
te je čak uspio osnovati i malu Rifa'i za- 
jednicu u Sarajevu. 


Druga dva arapska tarikata, Šazilijja i Be- 
devijja, ostali su vezani za po jednu tekiju 
na Kosovu i u Bugarskoj, i gotovo su u 
potpunosti nestali iz ovog područja, iako 
je jedna tekija Kadiri-Bedevi ogranka i 
danas aktivna u Sarajevu pod vođstvom 
šejh Zakira Bektića, koji je svoju Bedevi- 

jja idžazetnamu stekao u vrijeme dok je 

živio u sjevernoj Africi. Za sve vrijeme 
osmanske vlasti, sufizmu na Balkanu 
pomagale su neke tendencije koje su mu 
dale znakovit i istinski kvalitet. Prvo, go- 
tovo svi šejhovi pro-ortodoksnih tarikata 
Halvetijja, Nakšibendijja, i Kadirijja pri- 
padali su najvišoj kasti 'uleme'. Mnogi 
šejhovi koji su sobom donijeli" tarikate 
na Balkan bili su, uglavnom, obrazovani 
na utjecajnim teološkim institucijama 
(madrasahs) Istanbula, Bagdada, Kai- 
ra, Damaska i Medine. Ova pojedinost 
moguće da je u određenoj mjeri nekim 
od tarikata dala ekskluzivne mogućnosti. 
Brojni su sljedbenici tarikata, naročito 
Mevlevijja i Bektašijja, bili izvanredni 
prozni pisci i autori teoloških djela koji su 
pisali ne samo na arapskom, perzijskom, 
i osmanskom turskom, nego isto tako 
i govornim jezicima zemalja i krajeva u 
kojima su živjeli. Primjera radi, Umar 
Kashari, koji je bio Kadiri šejh, napisao 
je prvi albansko-turki leksikon, 1804. 
Takve ličnosti balkanskog sufizma bile 
su među najobrazovanijim i najučenijim 
ljudima ne samo Balkana ili Osmanskog 
sultanata, nego i cijelog islamskog svi- 
jeta, koji u to vrijeme nije bio mali. 


Što se tiče običnog muslimana, stanovni- 
ka Balkana, socijalno okruženje u kojoj 
je živio određivala je osobenosti tarikata 
koji će imati najveći utjecaj. U urbanim 
središtima Grčke, Bugarske, Makedonije 
i Srbije, (koji su bili u najvećoj mjeri turko- 
foni), Halvetijja, Rifa'ijja i Kadirijja redovi, 
dokazali su svoju prihvatljivost kod onih 
koji su bili naklonjeni slijeđenju duhovnog 


puta. Glasni i fizički snažni obredi zikra 
ovih tarikata neupitno su bili naročito 
privlačni masama sljedbenika, nasu- 
prot mnogo tišim i izvanjski povučenijim 
ceremonijama Nakšibendijja, a pogo- 
tovo visoko intelektualnoj filozofiji Mev- 
levijja. Nadalje, osobito ova tri tarikata, 
ostali su unutar konvencionalnog sun- 
nitskog svjetonazora (za razliku od, re- 
cimo Bektašijja), što ih je u velikoj mjeri 
odbranilo od općedruštvenog žigosanja. 
Uvjeti življenja u ruralnim područjima, 
često daleko od obrazovnih i naučnih in- 
stitucija i establišmenta, uzrokovali su 
potpuno drukčije naklonosti. Tarikati koji 
su se ovdje pokazali nadmoćnijim, posje- 
dovali su određene osobine heterodosije 
i sinkretizma. U cilju umekšavanja pro- 
cesa prelaska sa kršćanstva na islam, 
stanovništvo je povremeno zadržavalo 
izvjesne elemente 'starog puta" (koji su 
nerijetko imali i predkršćansko pori- 
jeklo). Na primjer, Hamzevijje, koje su 
imale izuzetno snažan utjecaj duž doline 
rijeke Drine u 16. stoljeću, ustoličili su 
se u ovom regionu nedugo nakon što je 
stanovništvo prihvatilo islam. Vjersko- 
politički pokret Badr al-Din Simavija 
iz kasnog 14. stoljeća, bio je ograničen 
na dijelove Bugarske veoma udaljene 
od svake civilizacije. lako su Osmanlije 
presjekli svaku aktivnost oba spomenuta 
reda, mnoge od ideja koje su bile te- 
melj njihovoga vjerovanja, uočljive su i 
Bektašijja doktrinama, tarikata koji je 
imao izuzetno snažan utjecaj širom ru- 
ralnih područja rustičnog Balkana. 


STANJE SUFIZMA 
NA POST-OSMANSKOM BALKANU 


Deklinacija sufijskih redova na Balkanu 
odvijala se u skladu sa opadanjem utje- 
caja osmanske vlasti. Prve zemlje koje 
su bile na udaru ovog opadajućeg ta- 
lasa bile su dunavski dijelovi Mađarske 
i Slavonije, koje su do prve polovine 18. 
stoljeća potpuno 'očišćene' od musli- 
manskog stanovništva. Duhovne insti- 
tucije koje su nekoć odisale životom i di- 
jelom usmjeravale islamsko opstojanje 
u ovim dijelovima Balkana, iščeznule su 
u ovom holokaustu. U nekada pretežno 
ili isključivo muslimanskim područjima 
Srbije, Grčke i Bugarske, osmanske 
institucije vlasti nisu preživjele čak ni 
u tragovima, ponajprije zbog žestoke i 
svirepe taktike netrpeljivosti prvoslavnih 

kršćana. Nasuprot tome, kraj osman- 
ske vlasti u Bosni i Hercegovini, 1878, 
nije, međutim, rezultirao i krajem sufi- 
jskog prisustva na ovom području. lako 
uveliko uznemireni masovnom migraci- 
jom ogromnog dijela muslimanskog 
stanovništva, sufijski šejhovi uspjeli 
su uspostaviti nova utjecajna središta 
u Bosni. Na primjer, Nakšibendijja- 
Halidijja pod-red, kojeg je u srednju Bos- 
nu uveo muftija šejh Husnija Numanagić 
(p. 1931), i Halvetijja-Ša'banijja šejha Se- 
jfudina Iblizovića (p. 1889), uspostavili su 
svoje tekije u sjeveroistočnim dijelovima 
zemlje. Tokom Austro-Ugarske oku- 
pacije, sufijima je bio dozvoljen kontakt 
i veza sa svojom braćom širom islam- 
skoga svijeta. Primjeri za to očevidni su 
u brojnim putovanjima dvojice najutjeca- 
jnijih kosovskih šejhova toga vremena, 
ranih 1900-ih, Hadži Kadrija i Musaa 
Muslih al-Dina. Njih dvojica putovali su 
po habzburškoj Bosni i susretali se sa 


lokalnim sufijima. 


Slično tome, dvojica bektašijskih baba sa 
Kosova, bili su u vezi sa malom zajedni- 
com albanskih Bektašijja koji su živjeli 
u Sarajevu. Ovakvi uvjeti bili su prilično 
stabilni i u vrijeme prvih desetina go- 
dina prve Jugoslavije (1918-1941). Pored 
svega toga, neprestane migracije mus- 
limanskog stanovništva iz Bosne vodile 
su bržem propadanju nekoliko redova. 
Do 1930-ih Halvetijja red je doslovno 
iščeznuo iz Bosne i Hercegovine, a do 
kraja Drugog svjetskog rata, ovaj red nije 
imao nijednuaktivnutekiju. Nakšibendijja 
i Kadirijja tekije nastavile su sa svojim 
aktivnostima, ali ipak svedene na čvrsto 
muslimansko područje središnje Bosne. 
Krajem Drugog svjetskog rata i us- 
postavljanja komunističke vlasti su Ju- 
goslaviji, počinje period općeg pritiska 
koji je polučio posljedice na sveukupne 
tarikatske organizacije. Godine 1952, 
njihove aktivnosti u Bosni i Hercegovini u 
potpunosti su zabranjene, ali ne, kako bi 
se moglo pomisliti u prvi mah od strane 
komunističke vlasti, nego od strane 
modernistički nastrojene ' uleme koja je 
rukovodila Islamskom zajednicom (pod 
snažnim utjecajem vladajućih struktura), 
koji su bratstva išejhove smatrali zaostat- 
kom arhaičnog praznovjerja i unošenjem 
novotarija (bidah) u vjeru. Sve tekije u 
Bosni i Hercegovini zvanično su zat- 


vorene, ali tekije na Kosovu i Makedoniji 
nastavile su sa aktivnostima, ponajprije 


čini se, zbog toga što su kuće šejhova 
uglavnom služile kao tekije. Ova zabra- 
na održala se sve do sedamdesetih go- 
dina prošlog stoljeća, kada, zahvaljujući 
najviše nastojanjima čuvenih učenjaka 
muslimanske zajednice, Kadiri-Mevlevi 
šejha i imama Fejzulaha Hadžibajrića (p. 
1990) i Rifa'i šejha iz Prizrena, Džemali 
Šehua (Xhemali Shehu), dolazi do ob- 
navljanja sufizma u Jugoslaviji. Godine 
1974, osnovana je Zajednica islamskih 
derviških redova SFRJ (ZIDRA), kao 
krovna organizacija U cilju unaprijeđenja 
proučavanja i prakticiranja tesavvufa (ta- 
sawwuf). Uspostavom ove organizacije, 
zabrane koje su ranije ograničavale rad 
i djelovanje derviških redova u Bosni i 
Hercegovini, ukinute su i stavljene van 
snage. Do osamdesetih godina, sufizmu 
i njegovoj ulozi u bosanskoj kulturi pon- 
ovo se daje zasluženi značaj u islam- 
skoj periodici i magazinima, dodatno 
naglašavajući autentičnost pokreta. 


Tokom rata koji je bjesnio bivšom Jugo- 
slavijom od 1991 do 1995, tarikati i nji- 
hovi sljedbenici igrali su aktivnu ulogu 
u odbrani Bosne i Hercegovine i musli- 
manske zajednice od srpskih i hrvatskih 
napada. Šejhovi Nakšibendijja i Kadirijja 
tarikata uključili su mnoge derviše u je- 
dinice koje su aktivno učestvovale u bor- 
bama (posebno u središnoj Bosni i duž 
brčanskog koridora). Trenutno stanje 
sufizma u Bosni i Hercegovini u mnogo 
čemu je optimistično. Nikada okarakter- 
izirano bilo kakvim heretičkim usmjeren- 
jima, bosanski sufizam u potpunosti je 
priznat, kako od vjerskog establišmenta 
(naime, mnogi od njih sada otvoreno su 
naklonjeni ili su čak pripadnici tarika- 
ta), tako i od laika. Jedan od najnovijih 
Nakšibendi šejhova Halil Brzina, (koji je 
svoju idžazetnamu dobio od šejh Mesuda 
Hadžimejlića, predsjednika tarikatskog 
centra), a koji ima veoma veliki broj 
sljedbenika, otvorio je novu tekiju u Sa- 
rajevu. Porodica Hadžimejlić sa najs- 
tarijom tradicijom tesavvufa u Bosni i 
Hercegovini, vjerovatno i na Balkanu, 
dala je nekoliko šejhova Nakšibendijja 
reda. Nedavno je u Kaćunima u srednjoj 
Bosni otvorena vjerovatno najveća tekija 
na Balkanu, a očekuje se i otvaranje bol- 
nice (hastahane) za duhovno liječenje ci- 
jelog niza posljedica rata. Sa izuzetkom 
vehabijskog prisustva, ponajviše usljed 


misionarskog djelovanja njihovih pred- 
stavnika iz arapskih zemalja, koje tre- 


nutno uznemirava Bosnu, autentičnost 
islamskog misticizma u Bosni nikada 
nije bila upitna, kako tokom osmanskog 
doba tako ni danas. 

Na Kosovu, post-osmanska situacija je 
bila u mnogome nalik na bosansku. Sa 
izuzetkom srpskog napada 1912-13 i 
zabrane djelovanja tarikata iz 1952, su- 
fizam je je nastavio napredovanje go- 
tovo neumanjenim intenzitetom. lako su 
neki tarikati nestali početkom Drugog 
svjetskog rata (na primjer Mevlevijja), 
drugi su zapravo, napredovali po svakom 
osnovu. Tokom sedamdesetih godina, 
Rifa'ijja red preuzima duhovno vođstvo u 
bivšoj Jugoslaviji, ponajviše neumornim 
nastojanjima šejha Džemali Šehua 
(Xhemali Shehu) iz prizrenske tekije. 
Od ostalih redova koji bilježe prisus- 
tvo na Kosovu, tu su Sa dijja, Kadirijja 
i Halvetijja-Karabašijja. Bektašijja red 
ima malu tekiju u gradiću Đakovica koji 
je inače kolijevka kosovskog sunnizma. 
Stupanj štete koju je posljednja srpska 
agresija na Kosovu nanijela tarikatima 
još uvijek nije sa sigurnošću poznata. U 
ljeto 1998, međutim, u dobi od 76 godina 
voljenog šejha Karabašijja iz Orahovca, 
Muhedin Shehu, ubili su pripadnici srp- 


skih paravojnih snaga, dok je pokušavao 


lica koji su potražili utočište u okrilju 
kompleksa njegove tekije. Prema nekim 
izvještajima srpske paravojne jedinice 
ubile su i šejha Sa dijja reda, Dervisdana, 
u gradu Đakovici. lako nisu morali iskus- 
iti bosanske i kosovarske muke, tarikati 
u Makedoniji ponajviše su bili izloženi 
neprestanom iseljavanju muslimanske 
populacije u Tursku. Do tridesetih godina 
20. stoljeća, mnoge tekije u područjima 
središnje i istočne Makedonije, koja su 
nekada naseljavali Turci, opustjela su 
kao rezultat premještanja stanovništva. 
Danas se još uvijek mogu pronaći netak- 
nuta turbeta šejhova u područjima gdje 
muslimani ne čine više nikakvu činjenicu 
u demografskom smislu. Ipak, lokalno 
kršćansko stanovništvo, tim mjestima 


još uvijek ukazuje izuzetnu pažnju. 


Tarikat koji je iskusio najteži pad je 


svakako Halvetijja, kojega su u Make- 
doniji predstavljali njegovi ogranci Si- 


nanijja, Hajatijja i Džerahijja. Od njih, 


samo je Hajatijja zajednica aktivna u 
zapadnim, albanskim dijelovima Make- 


donije. Rifa'ijja i Sa'dijja još su aktivni 

u nekim dijelovima istočne Makedonije, 
gdje većinu njihovih sljedbenika čine 


Romi. Bektašijja red također ima male 
zajednice u pretežno albanskim gra- 
dovima Gostivar, Kićevo i Tetovo, kao i 
među turkofonima Kanatlara i Strumice. 
Posljednjih godina Bektašijje u Make- 
doniji bile su u središtu pažnje javnosti, 
zbog njihovog preuzimanja dijela tekije u 
Tetovu koju su komunističke vlasti pret- 
vorile u hoteli diskoteku. Drugdje na post- 
osmanskom balkanu, tarikati doslovno 
ne postoje. U Albaniji, najbrojniji i najveći 
tarikati do Drugog svjetskog rata bili 
su Bektašijja i Halvetijja, ali su tu svoje 
aktivnosti obavljali i Tidžanijja, Rifa'ijja, 
Kadirijja i Sa'dijja. Bektašijja red imao 
je vodeću ulogu tokom međuratnog pe- 
rioda i svjetski centar tarikata prebačen 
je iz Anadolije u Tiranu nakon Ataturk- 
ove abolicije sufijskih bratstava u Tur- 
skoj. Pripadnici i sljedbenici Tidžanijja, 
Rifa'ijja {| Kadirijja, 1930. oformili su 
krovnu organizaciju pod nazivom Drita 
Hynore (Nebeska Svjetlost). Slično tome 
Haltvetijja ogranci osnovali su Kryesia e 
Sekte Alevijane (Centar sljedbe Alevija) 
koji organiziraju svoja godišnja okupl- 
janja i konferencije. 


Oko 1950. nametnuta su stroga 
ograničenja albanskim tarikatima (kao 
i vjeri općenito). Komunistička vlada ih 
je 'izbacila" iz matične sunnitske sljed- 
be. Svaki tarikat je proglašen vjerom 
napose u očevidnom pokušaju vlasti u 
smislu "podijeli i vladaj". Konačno je, 
Enver Hodža anatemisao svako vjersko 
ubjeđenje i ispoljavanje vjere i svi su i 
zvanično zabranjeni 1967. Brojne vodeće 
ličnosti svih vjerskih zajednica osuđeni 
su na smrt, zatvarani ili prisiljeni na 
skrivanje. Međutim, uprkos svim tim 
drakonskim mjerama, mnoge porodice 
u tajnosti su sačuvale sufijsku tradiciju 
živom, a šejhovi koji su uspjeli izbjeći 
zatočeništvu ili smrti, nastavili su sa 
svojim aktivnostima u ilegali, čak iako 
su znali da je kazna za to djelo, uko- 
liko bi bili uhvaćeni - smrt. Do vremena 
ukidanja zabrana na ispoljavanje vjer- 
skih osjećaja, 1991, samo su Bektašijja 
i Halvetijja redovi imali ličnosti koje 
su bili šejhovi prije zabrane djelovanja 
1967. Potonji su pokušali obnoviti svoje 
djelovanje u zemlji pod rukovodstvom 
šejh Muamera Pazarija, ali moderni 


Halvetijja tarikat ima beznačajnu ulogu 
u savremenom albanskom  sufizmu. 


Rifa'i tarikat je također zanovljen tokom 
posljednjih godina i ustanovljen je je- 
dan aktivni centar u bivšoj Kadiri tekiji 
u Tirani. Aktivnostima šejh Džemalija iz 
Prizrena, red je izgradio tekije u Tirani, 
Škodri i Beratu. Bektašijja red je imao 
više sreće. Središnju tekiju tarikata 
vratila im je vlada (u komunističko vri- 
jeme ona je pretvorena u starački dom), 
i nekoliko preživjelih baba ponovo su 
pokrenuli aktivnosti. Bektašijja red uspio 
je okupiti znakovito brojno tijelo sljedbe- 
nika i izdavati mjesečni magazin Urtesia. 
Vodeća ličnost reda u Albaniji, dedebaba, 
je Rešat Bardhi. Vrijedno je spomenuti 
da i Tidžani red, uspio zadobiti veliki broj 
pristalica među visokom sunnitskom 
'ulemom, uključujući i velikog muftiju, 
Hafiza Sabri Kočija. 


Veoma malo je poznato o stanju i situ- 
aciji tarikata u Bugarskoj, gdje je musli- 
manska zajednica bila izložena užasnom 
pogromu tokom osamdesetih godina 20. 
stoljeća. U periodu prije Drugog svjetskog 
rata, bili su aktivni Halvetijja, Bektašijja, 
Nakšibendijja, Šazilijja, Kadirijja i Mev- 
levijja redovi, ali samo je nekolicina 
izdržala stravičnu protu-muslimansku 
kampanju asimilacije u komunističko 
doba. Pored svega, muslimani još uvi- 
jek posjećuju mezare znamenitih svetih 
ljudi, što je, u svakom slučaju činjenica 
koja svjedoči izvjestan opstanak sufizma 
u Bugarskoj. U Grčkoj, najmanje dvije 
Bektaši tekije bile su djelatne u Tesaliji 
do pedesetih godina (iako je musliman- 
ska zajednica odavno nestala), a danas 
postoje neke male Bektaši zajednice 


među Turcima zapadne Trakije. 


BALKANSKI SUFIZAM 
I ZAPADNI SVIJET 


Značajno je spomenuti da je prva tekija 
podignuta na teritoriju sjeverne Amer- 
ike Prvi američki albanski bektašijski 
samostan (First American Albanian 
Bektashian Monastery). Ovaj centar 
utemeljen u predgrađima Detroita, 0s- 
novao je ranih pedesetih godina časni 
Baba Redžep (p. 1995), porijeklom ih 
južnoalbanskog grada Đirokastera. 
Izuzetna ličnost, Baba Redžep uspio 
je sačuvati i zaštititi Bektaši identitet 
mnogih albanskih muslimana uprkos 
pritisku protu-vjerskih programa svoje 
rodne zemlje i asimiliacijskim kretan- 


jima u Sjedinjenim Državama. Godina- 
ma se njegova tekija širila kako svojom 
veličinom tako i brojnošću sljedbenika. 
Nakon smrti Baba Redžepa, rukovođenje 
tekijom preuzeo je Baba Flamur Škalja, 
vrlo energični mladi šejh hizmetio je 
svojoj zajednici do 2003. Godine 2002 
Baba Flamur primio je naslov i položaj 
halifababe od turskog dede-babe, Mus- 
tafe Ekea. Ovo je izazvalo zabrinutost 
albanskog dede-bablika (budući da tur- 
ski i albanski Bektašije ne priznaju re- 
spektivnu administrativnu strukturu), 
što je vodilo Baba Flamurovoj ostavci 
na rukovodeće mjesto detroitske tekije. 
Zamijenio ga je 2004, Baba Džemali. 
Kasnih sedamdesetih godina Rifa'ijja red 
prvi put se pojavljuje na teritoriju Sjed- 
injenih Država uspostavom skromnog 
središta u Washingtonu kojim je ruko- 
vodio dr. Asaf Duraković, koji je bio hal- 
ifa šejh Džemalija iz Prizrena i Halveti- 
Hajatijja ogranka iz Makedonije. Rifa'ije 
su naglo uvećali broj svojih sljedbenika 
osamdesetih i devedesetih godina, što 
je polučilo otvaranje novih središta i 
tekija u New Yorku, Staten Islandu, To- 
rontu, Chicagu i Clevelandu. Isto tako, 
značajno je primjetiti i aktivnosti dva 
ne-balkanska sufijska reda u Sjedin- 
jenim Državama.  Halveti-Džerahijja 
pod-red (koji je u velikoj mjeri bio 
prisutan u područjima južnog Balkana 
tokom poznog doba osmanskog prisus- 
tva), ranih osamdesetih, počeo je sa 
provođenjem programa pomoći bosans- 
kim studentima u cilju stjecanja diploma 
visokih škola u Sjedinjenim Državama. 
Nadalje, historija Džerahijja sa biografi- 
jama šejhova ovog pod-reda prevedena 
je na bosanski jezik. To bi moglo pomoći 
zanavljanju reda i u Bosni i Hercegovini. 
Na kraju, Nakšibendi-Hakkani ogranak 
šejh Nazima al-Gubrusija počeo je sa 
okupljanjem sljedbenika kako u Bosni 
i Hercegovini tako i u Albaniji. Ovaj šejh 
je u skorije vrijeme u nekoliko navrata 
posjećivao obje zemlje a nekoliko zbirki 
njegovih govora prevedene su na bosan- 
ski jezik. Prilično brojna grupa njegovih 
sljedbenika nedavno je ustanovila Hak- 
kani tekiju u Sarajevu. 


Prijevod I obrada:Edin Urjan Kukavica 
Huseyin Abiva, A Glimpse at Sufism in 
the Balkans 

internet source 
www.alewi-bektashi.com 

INTERVJU: Šejh hadži Mesud efendija Hadžimejlić 


Razgovarali: Luan Strinić i Sabina Strinić 


kl) 


Derviš mora imG 


Šejh Mesud-efendiju Hadžimejlića, upoznali smo baš ovdje, 
u Kaćunima, prije nekoliko godina. Kada tačno, baš i nije 
važno, jer otada vrijeme za nas ne postoji. Računamo ga 
samo od susreta do susreta sa šejhom, vekilom, dervišima 
i džematom koji se okupljaju četvrtkom i nedeljom u tekiji. 
Mnogi su čuli za šejh efendiju, ali još više njih nisu ima- 
li priliku da ga upoznaju, pa upravo zbog takvih, a i nas 
samih, evo par riječi o životnom putu šejh Mesuda efendije 
Hadžimejlića, tarikatu, dervišima i islamu uopće. 


Poštovani šejh efendija, našim čitaocima bi za početak bilo 
vrlo interesantno da nam ponešto kažete o silsili kojoj vi 
pripadate? 

Ja sam rođen sa jednom silsilom, jer svaki Hadžimejlić 
koji se rodi, rodi se sa određenom silsilom. Naše porijeklo 
je iz Kasri Arifana, iz Turske nedaleko od granice sa Siri- 
jom. Mi svi nosimo određene virdove koji nam se daju kada 
steknemo punodobnost i upoznamo Šeri'at, u skladu sa 
onim koliko su pojedini Hadžimejlića vrijedni i koliko mogu 
da ispunjavaju. To je ta silsila koja je nasljedstvo od hazreti 
Ebu Bekra, Siddika, r.a. Ona ide preko hazreti Alije, Hasana 


svoga vodiča; koji ga vodi kroz duhovnu nadgradnju, jer bez vodiča 
razne dove mogu imati samo sevabe. Bolje biti uključen u silsilu da se zna gdje pripadaš i 


Vdddeder svu i dotemeeh ve 


Mo 2 S 
UPUTE DI 


(i; 


Are 


koji uče razne nafile % 

udeš povezan. Jedna 
derviška halka je pojas oko zemljine kugle. Oni time označavaju jedinstvo u učenju Kelim-i tevhida, a to je razlog 
halke, da se pokaže jedinstvo. 


i Husejna, pa sve do posljednjeg onoga koji daje izuname 
za: prvo kao derviš, drugo kao vekil, a treće kao šejh. Moja 
silsila potiče od mog oca, šejh-hafiza Kjazim-efendije 
Hadžimejlića. Kada sam imao jedanaest godina, otac mi je 
dao da učim određene salavate i određena sureta. Nije htio 
da mi da ništa više, pošto sam bio na nauki, a u to vrijeme 
sam bio njegov đak. Punih dvanaest godina sam učio pred 
svojim ocem. Stekao sam jedno znanje koje ne bih sigurno 
mogao dobiti u nekim drugim školama. Sa mnom su bili i 
drugi učenici, jer je moj otac držao medresu, gdje se osim 
vjeronauke učilo i iz drugih oblasti koje su se predavale 
u medresi. Bilo je tu i vanrednog učenja, jer sam htio da 
znam i nešto više od onog određenog školskog programa. 
Odgovore mi je davao moj otac, što je i uslovilo moje solidno 
znanje. Zato zahvaljujem Allahu, dž.š. koji me je stvorio kao 
muslimana preko čestitog i znanog roditelja, tj. šejh-hafiza 
Kjazim-efendije. Sve znanje koje posjedujem potiče od mog 
oca. Poslije njega me je prihvatio moj amidža, pošto je moj 
otac dao halifetnamu, izunamu svom najmlađem bratu 
Refik-efendiji koji je meni poslije dao vekiletnamu. Poslije 
smrti mog amidže šejh Refik-efendije, otišao sam u Siriju, i 
tamo sam dobio drugo zvanje, tj. izun za šejha. 

Šta je sve potrebno znati i uraditi da bi jedna osoba dostig- 
la deredžu šejha? 

Allah, dž.š., je odredio ko treba da bude šejh, jer šejh ne 
može da bude svaka osoba. Postoje naravno one osobe 
koje se samovoljno proglase šejhom iz želje za titulom ili 
nekih drugih ličnih razloga. Ali, takvi ne postižu nikakav tra- 
jan efekat, jer poslije odlaska te osobe sve se ugasi. Jedan 
budući šejh treba svoje znanje da crpi sa izvora, to znači da 
bude prije svega derviš, koji se vremenom stepenuje. U tom 
duhovnom usponu jednog derviša postoji predvoditelj koji 
prati tu njegovu putanju. Uzvišeni Allah šalje te dužnosti, 
kao što šalje i stvara pojedine ljude sklone pojednim nau- 
kama i zanatima. Tako Allah, dž.š., preko pojedinih osoba 
otvara i putanje za šejha. Jedna osoba da bi postala šejh 
mora biti prvo u tarikatu, onda treba postati vekil, kao treće 
dolazi stepen šejha, što odobrava stariji šejh koji može da 
vidi sklonosti te osobe. To Allah, dž.š., šalje preko ruje, kao 
sve što čovjek želi, to on i sanja. Ako želi da vidi svoju putan- 
ju, Allah, dž.š., mu to šalje i željena kapija se otvara. Mora 
posjedovati svu nauku vezanu za tarikat i tesavvuf; mora 
da zna svih dvanaest pirova kao i četrnaest tarikata; mora 
znati pojedine ismove. Da zna dosta Kur'ana, najmanje 30. 
džuz Kur'ana napamet i određenih sedamdeset ajeta. Treba 
da zna sve uslove i adabe jednog šejha. Teško je biti šejh jer 
je to vrlo odgovorna dužnost, valja ti nekoga uzeti i ići pred 
Boga za njega. Ako ta osoba radi dobro, računa se i tebi 
dobro. Eh, zato je šejh principijelan i dostojanstven poziv i 
pored toga što te Allah podiže i stepenuje u svim vjerskim 
domenima, a najviše u ahlaku. 


U ŠAM PO IDŽAZETNAMU 


Rekli ste nam da vaša silsila potiče od oca šejh hafiz Kjazi- 
ma, ali vi ste dobili idžazetnamu u Šamu, od drugog šejha, 
a ne od vašeg oca! 

To vaše pitanje je vezano za ovaj moj prethodni odgovor. Go- 
dine 1967., meni je na san došlo da trebam ići u Jerusalem. 
Bio sam tada mnogo siromašan i nisam imao sredstava da 
odem. Neka sredstva je Allah dao, tako da sam ipak otpu- 
tovao i to prije nego što je bio napad Izraela na Palestinu. 
Bilo je to u periodu nekog pravoslavnog hodočašća i meni 
se ukazala prilika da odem baš sa njima. Otišao sam u Ku- 
dusi Šerif, u džamiju gdje je bila prva kibla. Ispod nje postoji 
jedna mala prostorija i tu sam otišao da iz počasti klanjam 
dva rekjata. Predavajući selam, jedan čovjek me je upitao 
je li meni ime Mesud. Ja sam odgovorio da jeste. On mi je 
napisao jednu cedulju koju nisam mogao razumjeti, a rekao 
mi je da se javim u Damask sa tom ceduljom kod šejha Bed- 
ruddina Abdija. Povratkom u Šam sa tim hodočasnicima, 
otišao sam potražiti tog čovjeka kojem sam trebao predati 
tu cedulju. Kada sam ga našao i uručio mu ono što sam 
trebao, reče mi: "Eh, maš-Allah, ti si moj. Ti treba da budeš 
ovjde najmanje tri mjeseca." Ja sam mu rekao: "Ja vas ne 
znam, ne znam ništa o vama, pa kako da ostanem." On se 
zatim predstavio i rekao da je glavni direktor vjerskih škola, 
a naročito vjerske škole Dinu šeri'je i ponovio je svoj poziv. Ja 
sam upitao zašto. Rekao mi je da trebam upoznati sufizam i 


da mi on dadne hilafetnamu. Sanjao me je i to je bila ta neka 
ruhanijetska veza, koja nas je spojila. Odgovorio sam mu da 
ću doći kada budem imao malo više mogućnosti, kako vre- 
menske tako i sve druge. Došao sam sljedeće godine i šejh 
Bedruddin Abdi me je primio kod sebe na nauku Pripremao 
me je za šejha. Učio sam silsile i sve one keramete koje 
treba jedan šejh da ima i da zna. Tako sam sedam godina 
koristio svoj godišnji odmor da bih bio sa šejhom Bedruddi- 
nom Abdijem. Sedme godine me je proglasio šejhom, dajući 
mi hilafetnamu. Bilo je prisutno mnogo uleme jer Damask je 
grad bogat tekijama svih dvanaest tarikata. Kada sam dobio 
to zvanje i došao kući, plakao sam od radosti. Zatvarao sam 
se u samoću jer sam razmišljao kako da ja postupim u svo- 
joj Bosni u kojoj se nije smjelo javno djelovati, kao što je to 
danas. Tako se nisam pojavljivao sve do 1986. godine kada 
su me priznali i u Bosni. Hilafetnamu za šejha rufaijskog 
tarikata daje mi 1989. godine šejh Džemaluddin er-RuUfaji iz 
Prizrena, pošto je on bio tada predsjednik Tarikatskog cen- 
tra za bivšu Jugoslaviju. 


Na koji način se može doći do jednog šejha i postati njegov 
murid? 

Toje kao iistihara. Kada imate neke želje i kada čovjek nešto 
traži, treba da klanja dva rekjata, uoči petka ili ponedeljka 
ili kada je neka mubarek noć, vrijeme kada se obično uče 
zikrovi. Na prvom rekjatu se uči sure Kafirun, a na drugom 
Ihlas. Zatim treba nijjet učiniti i tražiti od Allaha da ti u 
snu pokaže ko je tvoj vodič. Ako dotična osoba ne dostigne 
željeni odgovor preko istihare, može doći do šejhova kojih 
ima u našoj Bosni i kod njih potražiti savjet. Zato i postoji 
Tarikatski centar. Zainteresirani se mogu obratiti meni, pa 
ću ih ja uputiti onome kome bi mogli pripadati, onome ko bi 
ih mogao voditi. 


Da li isto važi za žene? 

Ništa u islamu nije odvojeno. Za ženu važi isti ibadet i učenje, 
kao i za muškarca. Sve šeri'atske dužnosti i obaveze, ljubav 
prema Bogu i Pejgamberu, prema svojoj vjeri, uvijek pri- 
pada bez obzira na pol, punodobnoj i pametnoj osobi. Pot- 
puno isto važi i za one osobe koje Allah, dž.š., uputi i na 
tarikat. Dakle, ista pravila važe i za muslimanke. Jednos- 
tavno, mora poznavati šeri'atska pravila, onih pet farzova, 
tj. ono najosnovnije, pa da se vlada po islamskom ahlaku, 
jer naročito žene trebaju znati kako da se ponašaju. Moraju 
znati abdeske, tejemmumske, gusulske, namaske dove, da 
poznaju šarte, da budu upućene u vjeru. Ako je jedna mus- 
limanka pobožna i drži se svih šeri'atskih propisa, naravno 
da će se kod nje otvoriti želja za tarikatom. Znači kod tih 
žena postoji nešto što dobro rade pa zato i traže tu putanju. 
Treba naći svog vodiča, onoga ko će je ispitati u njenom vje- 
rovanju i koliko je u islamu i prema tome će joj dati ono što 
sljeduje jednom dervišu. Bez obzira na spol svi mogu stupiti 
u ašku prema Bogu. Drago mi je da su naše majke aktivne u 
tome, jer Allah je više milostiv prema majkama nego prema 
muškarcima. On za četrdeset dana daje deredže ženama, a 
nama muškarcima za četrdeset godina, pa je vrlo bitno da 
svaka naša muminka bude derviš koji ima pravo islamsko 
ponašanje. Time će biti sretna i ona i njeni potomci. 

Koga možemo zvati dervišom? Kako ga prepoznati? 

Za derviša možemo reći da je to dobar musliman zato 
što posjeduje kod sebe ahlak-i-hamidu tj. jedno visoko 
poštovanje prema svojoj vjeri. Cijeni je i voli iz dubine svoga 
srca i vlada se prema onome što je Muhammed,a.s., radio 
i kakvog je ahlaka bio. Tako on gleda da sebe uređuje po 
tome i može se poznati u džamijama jer uvijek poslije ot- 
klanjanog farza, on ostane i uči vird. Mogu se poznati prema 
njihovom ulasku u džamiju, njihovom izlasku iz džamije jer 
to rade dostojanstveno i s poštovanjem. Druženje s njima 
je prijatno, zbog njihove skromnosti. Oni se ne nameću s 
drugima i ne upuštaju se u konflikte. Ako ponekad i dođe 
do ogovaranja ili prepirki u tekiji, oni odmah to prekidaju i 
započinju učiti ilahije. Pravi derviš ima pogled dolje, a nje- 
gova skromnost je na visini: u jelu, u spavanju, u radosti, u 
žalosti iu svemu mu je skromnost. Kada se vidi tako osoba 
može se pretpostaviti da pripada nekom tarikatu, a može 
nekim slučajem da je osoba sama po sebi takva i u tom 
slučaju može da primi vird i postane derviš. Osoba koja želi 
postati derviš, mora prije svega naučiti da vlada samim 
sobom. Kao što kaže naš Muhammed, a.s.: "Men'arefe 
nefsehu fekad'arefe Rabbehu,"- ne možeš upoznati svoga 
Gospodara dok ne upoznaš sebe. Ti trebaš upoznati prvo 
sebe; ko si, šta si, koje su tvoje obaveze i dužnosti, kakav 
kao čovjek treba da se krećeš po ovoj planeti u susretu 
sa ljudima bilo kojeg pola, bilo kojeg kontinenta. Derviši 
vole svu braću koja uče Šehadet, koji padaju na sedždu, 
a njegova je stvar koliko će ibadeta činiti. Derviš mora 
imati svoga vodiča, koji ga vodi kroz duhovnu nadgradnju, 
jer bez vodiča oni koji uče razne nafile i razne dove mogu 
imati samo sevabe. Bolje biti uključen u silsilu da se zna 
gdje pripadaš i da budeš povezan. Jedna derviška halka je 
pojas oko zemljine kugle. Oni time označavaju jedinstvo u 
učenju Kelim-i tevhida, a to je razlog halke, da se pokaže 
jedinstvo. 


Kad ste već spomenuli Kalime-i tevhid, možete li nam 
reći nešto više o tome? 

Derviši svoj skup zovu Kelim-i tevhid. Oni se održavaju 
u džamijama i u kućama sa željom pojedinih osoba. Ta 
riječ znači predanje Svevišnjem Allahu. Uči se i dova za 
sve naše, od prvog čovjeka Adema, a.s., za sve ashabe i 
šehide i evlije. Oni koji su prisutni tome imaju korist jer će 
dobiti hidajet. Inače, osobu koja ima abdest i koja ulazi u 
džamiju i radi korisne stvari, prate meleci koji sve bilježe. 
Skupovi se održavaju uoči petka i uoči ponedeljka. Allah, 
dž.š., naređuje da činimo zikr. Mnogi misle da je činiti zikr i 
kopati krompire jedno te isto. Allah, dž.š., kaže: "Klanjajte 
namaz i Meni činite što češći zikr." Mi ne možemo pretje- 
rati granice u činjenju zikra. 


Ljudima je nepoznat svijet tarikata, pa se malo ustručavaju 
od toga. Derviš ne može biti onaj ko ne klanja. Kako se 
može reći za one ljude koji kažu La ilahe illallah, da su 
loši. Svakom onom ko ne pozna tarikat, preporučujem da 
ga upozna. Jer to je islam. 


Koja je razlika između džamije i tekije? 

To je kao Šeri'at i tarikat. Šeri'at je ono što jedna osoba, 
jedan musliman mora izvršavati kao punodoban, pametan 
i zdrav musliman. Tako je džamija za te stvari. Ima svoje 
programe, ima minberu na kojoj se obavlja džuma, dok se 
u tekiji ne obavlja. U džamiji se obavljaju namazi i po pro- 
gramu džamijskog odbora vrše se neke aktivnosti. Tekija 
je uvijek otvorena za sve one koji žele da vide šta se radi u 
tekiji i da u njoj borave. Tu se održavaju razna predavanja, 
uče se ilahije, klanjaju se nafile, ibadeti se. U tekijama se 
ne dozvoljavaju beskorisne priče. Adet je učiti razne ila- 
hije, kao na primjer ilahije od Ašik Junuza koje su poznate 
u svim dijelovima svijeta. On je iz svog srca ostavio sti- 
hove preko kojih se možemo mi upućivati. Svaki stih je 
potkrijepljen ajetom i hadisom. Savjetujemo kako čovjek 
da se vlada u tekiji i svome životu, kako da se ponaša sa 
ukućanima, komšijama, rođacima, poznanicima. Oni koji 
su u tarikatu mogu se poznati kada dolaze u tekiju i odaju 
joj poštovanje, ulaze sa nijazom, sa poštovanjem stanu pa 
tek onda prelaze prag, uzimaju tespih i uče ono što im- 
aju. U tekiji nema mutevelije koji čeka sa ključevima da 
zaključa, kao u džamiji. Tekija je otvorena i tu se uvijek 
može ući i upoznati sebe. Sve što treba za jednog čovjeka 
i za prosperitet zajednice možete naći u tekiji. Mi uvijek 
molimo Allaha da nas ojača u dinu i imanu, a u ašku- 
ljubavi i nijazu-pokornošću prema svome Gospodaru i 
našem devletijji Muhammedu,a.s., da ih više upoznamo i 
više zavolimo, a tako i sve pejgambere od Adema, a.s., do 
Muhammeda, a.s. 


Riječ, dvije o Hastahani'! 

Tradicija Hadžimejlića, kao što je manje više poznato, je 
da su bili poznati po duhovnom liječenju. Ona se prenosi- 
la sa koljena na koljeno. Osoba koja je bila duhom jaka 
preuzimala je znanje liječenja Kur'anom, a ljudi su dola- 
zili iz svih krajeva svijeta i tražili pomoć. Kao potomak 
Hadžimejlića prihvatio sam ovo liječenje kao sopstveni 
zadatak. Tekija je bila prihvatilište osoba bolesnih od zlih 
duhova. Boravili bi u tekiji ponekad i 40 dana da bi se 
izliječili. Pošto je Bosna stradala ovim ratom, Bosanci su 
osjetili na sebi velike strahove, traume, ali i djelovanja zlih 
duhova-džina. To me je ponukalo na razmišljanje. Bio bih 
odgovoran pred Bogom da im ne pomognem, a da sam za 
to sposoban. Kada sam svoju odluku, da pravim hastaha- 
nu, saopćio mojim najbližim prijateljima, radosno su prih- 
vatili taj prijedlog i stavili su mi se na raspolaganje. Doveo 
sam zgradu u tehničku ispravnost, a još će trebati mnoga 
odricanja da se ona završi, da bi mogla primati pacijente. 
Tu će se liječiti od narkomanije, alkoholizma, trauma svih 
vrsta, kožne bolesti za koje ne mogu naći lijeka na drugim 
mjestima, nerotkinje, šizofrenije, padavice, nesanice i 
drugih bolesti. UZ mahsus selam svim čitaocima uz ovaj 
prvi broj tarikatskog časopisa, molim Svevišnjeg Gospo- 
dara Allaha, da mi da još života da dovedem hastahanu u 
funkciju. 


Preneseno iz tarikatskog časopisa Kelamul Šifa', broj 1, 
mart 2004. 

Šejh hadži Mesud efendija Hadžimejlić 


Duša šejh Mesuda ef. Hadžimejlića vratila se svome Gospodaru 
uoči ponedjeljka, u nedjelju 13. Safera 1430. Hidžretske godine/ 
08.02.2009. Miladi, u vrijeme kada se u tekiji Mesudija završio 
kelime-i tevhid. Derviši prenose da je padala blaga kiša. Kabur 


Šejh efendije se nalazi ispred Porodičnog muzeja . Šejh hafiz 
Musa Kjazim Hadžimejlić" u Vukeljićima kod Fojnice. Inna lillahi 
ve inna ilejhi radžiun! 


Euzubillahimineššejtanirradžim 
Bismillahirrahmanirrahim 


"Kale Rabbi hebli minledunke zuri- 
jeten tajjibeten inneke semiu'- dua." 
Ja Rabbi, molim te da mi podariš do- 
bro, čisto, čedno potomstvo jer uistinu 
Ti uslišavaš molbe. "Men arefe nefsehu 
fekad arefe Rabbehu." Ko upozna svoju 
dušu, upozna svog Rabba! 


Ko je u duši ispravan, Allah mu pomaže 
u njegovome životu, zato što meleke 
odredi da ga prate. Imaju posebni me- 
leki za one koji puno čine zirkullah. Mi 
imamo meleke koji nas prate u našim 
poslovima, ali ovi su mahsusija. Oni 
nas prate kada učimo i izgovaramo Al- 
lahova imena, zato što je Allah stvorio 
čistu dušu, pa ta čista duša želi uvijek 
dobro i u tom dobru napreduje tako 
do svoje smrti. Može biti razumom ne 
bi htio, ali duša to hoće i to vam je kao 
u majčinom stomaku. Allah pošalje 
dušu i uz tu dušu i svu ostalu čovječiju 
spremu i znanje i karakter i pobožnosti 
sve druge osobine. Tako ljudi lahko pri- 
laze u tarikat. Tako ljudi zavole Allaha 
brže nego oni koji su naučeni, pošto 
ima učenih ljudi a uzohole se zbog 
svog znanja. Za takve se kaže: "Men 
kale ene alimun fehuve džahilun." Ko 
kaže da je ilum sahibija, on je džahil, a 
džahil znači neznalica, neznanje. Haz- 
reti Alija je rekao: "Postoje dvije pame- 
ti, učena i prirodna."Učena je što te je 


neko naučio da ti znaš pojedine zem- 
aljske stvari, a prirodna je ona kojom te 
je Allah obdario, pa ti znaš sam odvojiti 
dobro od zla. Ljudi koje je Allah ob- 
dario prirodnom pameću su povodljivi, 
ne na zlo, ne na ružan posao - nego su 
oni skloni dobru i gledaju da uvijek čine 
dobro. 


Ima osoba za koje ljudi kažu da nisu ni 
zavirili u školu, ali su prirodno inteli- 
gentni i prirodno znaju redoslijed st- 
vari i uputa sa kojima se vladaju toliko 
da im se okolina začudi odakle takvim 
osobama takav ured života. Prije nije 
bilo televizije, a i novine su možda dola- 
zile jednom u mjesecu na selo pa su se 
ljudi sastajali na pazarima, na pijacama 
i razmjenjivali informacije. Kad bi ljudi 
pili kahvu onda su jedni drugima pričali 
šta je bilo, šta je ko čuo i vidio i šta ima u 
državnom aparatu, pa su na takav način 
saznavali nešto. Duhovni put je mah- 
susija!!! Ljubav Allahova prema robu 
Njegovom pa ga Allah uputi na ibadet 
i dobro. Allah je rekao Muhammedu, 
a.s., Koga sam Ja, Resulullah upu- 
tio, on je već upućen. Koga Ja, nisam 
uputio, njega ne može niko uputiti. Ja 
Resulallah, nemoj za takvima težiti i 
nemoj plakati, jer je hazreti Pejgamber 
znao i plakati za nekim ljudima koje nije 
mogao odvratiti od zla i uputiti na dobro. 
Naš Devletlija je plakao i kod Allaha na 
Miradžu, gdje mu je Allah dozvolio da 
traži šta želi. Ja Resulullah, Ja sam te 


pozvao iz duhovne težnosti prema Meni, 
pa evo sad si ovdje reci, šta ti želiš za 
svoga ummeta? Allah je tada izmijenio 
deset stvari koje su bile preteške za nas 
a koje su Pejgamber i ashabi činili da bi 
dostigli Allahovu milost; koliko su klan- 
jali, postili, ibadet činili, a ima nas pola 
koji to ne bi ni radili. 


Kako = Allah kaže na  Miradžu 
Muhammedu,a.s.: "Lev lake lev lake 
lemma halektu-l-eflak." Da nisam 
bio u namjeri tebe stvoriti ja Resu- 
lullah, Ja ne bih ništa stvorio, ništa 
ne bi bilo. Ali iz ljubavi gdje sam tebe 
stvorio, zato Ja tebi dajem deset pok- 
lonstava od Mene za tvog ummeta a to 
je na primjer, da ne živimo dugo; da u 
kaburima ne budemo dugo; da na Sud- 
njem danu budemo prvi ispitani; da na 
Sudnjem danu prvi ulazimo u Džennet; 
da na Sudnjem danu imamo tolikog iz- 
bora u Džennetu, da biramo gdje ćemo 
i u koji ćemo Džennet; sve je to Allah 
dao radi Muhammeda,a.s., nama! O 
vi, moje sufije, koji ste, nije bitno iz 
kojeg ste reda, da li iz rifaijskog, da 
li iz nakšibendijskog, mevlevijskog 
ili nekog drugog reda, budite uredni, 
čistog srca da ste spremni da hodate 
po ovoj planeti Allaha spominjući jer 
Allaha ne spominjući ne bi vam bili 
čisti putevi. Zato Allaha spominjite, jer 
Allah daje onome ko Allaha doziva, da- 
nom i noći Ga spominje. Allah je re- 
kao za sufije, Esteizubillah: "...Vemen 

azlemu min men menea mesadžidellah 
an juzkere fiha esmuhu ve sea fi hara- 
biha..." Ko bude zulum činio i nastojao 
da kod sebe zbriše Allahovo ime, dolazit 
će mu razne opomene. Znači sve kao 
opomena Allahova, onome ko ne osjeća 
potrebu i odgovornost, njemu je sve sve- 
jedno. Da li je zemljotres, da li su vre- 
menske nepogode, da li se to izražava 
kod dotične osobe pometnjama nekim 
ili nestankom nafake ili nekim drugim 
pometnjama u familiji, oni na to ne 
obraćaju pažnju. Ne znaju da je to zato 
što se ne obraćaju Allahu! Oni ostaju pri 
svome a ne približavaju se svome Gos- 
podaru. To je zato što nisu sufija! Kod 
Allaha su najodabraniji robovi - sufije. Vi 
koji ne vjerujete u sufije, vi koji sumn- 
jate u njihovu ispravnost, tražite da vam 
se srce otvori prema Rabbu u zikrulla- 
hu. To je Njemu najdraže! On nagrađuje 
svoje robove. Allah ih je obdario da ni 
u kaburu nemaju ispita jer su: "Mutu 
kable en temutu!" Kaže Pejgamber,a.Ss., 
Umri prije nego što si umro! Nemoj da 
si kome ostao dužan ni od riječi ni od 
imovine gledaj da ti je to na mjestu, a 
o svemu tome jedan sufija vodi strogo 
računa. Ako to pojedini sufija ne ispuni, 
znači ima preskakica u vršenju evrada, 
to jeste njegovog zadatog ibadeta, ima 
preskaka u njegovom redoslijedu života 
a to ne bi trebalo da bude. Jedan sufija 
mora da bude uredovan. Ima se toliko 


toga reći o sufijama to jeste dervišima. 


Poštujte te ljude, poštujte ih mno- 
go, kao što treba da poštujete majku 
koja nosi dijete. Ustanite prema njoj, 
jer vi ne znate koji Allahov dar nosi: 
učenjaka, evliju, doktora nauka bilo 
koje grane, vi ne znate koga ona nosi, 
ali iz poštovanja, podignite se i dajte 
joj počasti. Tako isto kada znate da je 
neko sufija, iskažite mu poštovanje i 
ako si i ti sufija, treba da ga osjetiš u 
svom srcu, da mu priđeš da se zagr- 
lite da i on tebe osjeti da si i ti sufija, 
a naročito ako se upoznate. Da lijepo 
postupate sa njim, vedroga lica, čistog 
jezika poselamiti svoga brata sufiju 
jer koliko bude istine i ljubavi sufija 
prema sufiji, onda će to biti vrhunac 
Allahovog zadovoljstva! Zato ja kažem, 
treba poštovati i cijeniti svakog sufiju 
bilo kojeg reda a vi koji to niste volite i 
poštujte te ljude jer ko je s kim na dun- 
jaluku, ko je koga volio na dunjaluku, 
bit će i na ahiretu, jer su to čvrste veze. 
"Inneme-l-mu'minune ihvetun." Mus- 
limani su braća, a kod sufija to bratst- 
vo treba da bude čvršće. Pokažite jedni 
drugima tu bratsku ljubav, nije samo 
mu dati tri prsta i eto, nego brata svoga 
treba zagrliti, stegnuti uza se zato što 
njegovo srce i tvoje u jednom smjeru 
idu a to je prema Allahu lijepom. Dra- 
ga braćo, poslušajte riječi onih velikih 
naših ashaba, evlija i naših pirova, šta 
su oni rekli i kako. Allah sve zna i koliko 
treba spuštati na jedno mjesto kiše da 


ga očisti od bakcila i poganštine. Tako 
Allah zna za svakog sufiju. Vodič traži 
derviša, prati ga šta on misli, kako go- 
vori, kako se razvija u obavljanju zikira, 
da li je spreman, da li je čist, da li je 
uredan, da li je svjestan kada čini vird. 
Mi trebamo jedni između drugih da smo 
kao jedno, kao braća. Treba poštovati 
i cijeniti vodiča, šejha, vekila i one koji 
upućuju derviša. Šejh treba da je cvat 
među dervišima bilo kojeg reda, poštuj 
ga i cijeni jer on voli Allaha i njega Allah 
voli. 


Ko kaže da je alim, on je džahil. Ko 
kaže da ima ilum u sebi, on to ne gov- 
ori, nego samo gdje je potreba. Jer vri- 
jednost toga je vrijednost i blagodat od 
Allaha data pamet i on je neće svugdje 
rasipati. Kao što se ne može klanjati 
na nečistom, tako neće ni učena osoba 
svugdje da govori o dobru jer nema 
efekta i zato on šuti. Tako je Hadži Me- 
jli baba jednom došao i šutio. Svi koji 
su bili prisutni su isto šutili. Niko nije, 
ono što kažu ni kahnuo, a to je on želio 
da pokaže smotru derviša, hoće li oni 
bez izuna da govore pred šejhom ili će 
šutiti pa su tu bili na testiranju. Na to 
ima pravo šejh među svojim dervišima, 
da ih vidi, da ih mjeri, u kojim su oni ha- 
lovima, zato treba ilum da se daje ondje 
gdje treba. Ko nema virda, ko nema hi- 
lafetnama potvrđene od Allaha, bolje 
mu je da se ne izigrava. Allah je hazreti 

Pejgamberu rekao kome će se dati vird, 
ko će biti taj nosioc veličine pa drugi- 
ma davati. Ko daje ružne i nevaljaste 
vijesti, šta bude taj svijet radio, kako 
taj svijet bude radio, to ide na adresu 
onoga ko je to rekao. Šejh treba da je 
sabran, pribran, čist od svih misli i da 
nije u dugu, pa da ne misli o dugu kad 
ga derviš pita o ovom ili onom, a da on 
ne može da misli i da mu da ispravan 
odgovor od duga. Dugova ima raznih: 
dug prema ocu, dug prema majci, 
prema djetetu svom, komšiji, pa čak i 
prema onoj kravi ko je ima u štali. Valja 
to sve izmiriti. Ko je na tome dobar on 
lahko polaže račune, zato je derviš kod 
Allaha najdraži i najodabraniji. 


Kad je Pejgamber, a.s., pitao ashabe, 
hoćete li da vam kažem šta je kod Al- 
laha najveće, pa su oni nabrajali: na- 
maz, post, zekjat, hadždž, dobra djela. 
Sve je Pejgamber govorio nije, nije, 
nije, šta je na kraju rekao:Zikrullah! 
Zato su derviši pod napadajem osoba 
koje ne shvaćaju šta je tarikat, šta je 
ljubav prema Allahu, zato što je nisu 
stekli pa ne znaju. Čovjek je protiv 
onoga što ne zna. Zato što je dobro 
mora biti kritike. Jedna voćka koja je 
oplemenjena nije kisela nije gorka 
nego slatka svi lete da dođu do nje, da 
je kušaju i da je jedu. Zato derviši ne 
mogu biti mirni, oni su na stalnoj probi 
ili u bolesti ili neimaštini ili nešto drugo 


ali moraju biti pod pritiskom. To je da 
se vidi koliko su oni odani Allahu. Kad 
ti je uzeo, On zna zašto ti je uzeo. Kadti 
da, On zna zašto ti je dao, da te isproba, 
da vidi tvoju čvrstinu. Jedan sufija kad 
je na određenoj deredži, onda mora 
podnositi i neke teškoće. Zato pravi 
sufija ne odlazi sa ove planete dok ne 
vidi svoje mjesto na ahiretu. Zato nema 
ispita u kaburu, to je da ovako slikovito 
kažem ko na carini kad te carinik pipa 
po džepovima da vidi da ne nosiš drogu, 
municiju ili neku nedozvoljenu štampu. 
Tako kod muslimana ima u kaburu 
ispit, neko će ga imati do Sudnjeg dana 
a sufija neće imati nikako. Zato što je 
on čitav svoj život bio pod melekskim 
mikroskopima, pa oni vide Allahovog 
roba i čim ga vide znaju da kod njega 
nema ništa sumnjivo. Kod sufija se 
talkin i ne uči na kaburu. Danas se sko- 
ro nikome talkin ne uči, a trebalo bi da 
se uči, a trebalo bi da se uči... jer koliko 
je svijeta odsutno od Allaha i Njegove 
Milosti. Osoba mora na ispit doći, da se 
vidi koliko imana ima u sebi da se pre- 
dodjeljuje da li je u džehennem odmah 
ili u džennet. 


Svi predvodioci zikrova treba da 
vode računa o tome svome što im je 
naređeno. Ako je to šejh, mora da vodi 
računa o svojima koji slijede njega kao 
šejha. Šejhovski govor treba da bude 
zapovijed, i nema oklijevanja, jer šejh 


govori sa Kur'anom i hadisom, kako 
treba i šta treba, koliko treba da se 
prouči i drugo. Šejh zna svoga derviša u 
po noći probuditi da mu promijeni vird. 
U prijašnjim vremenima nije bilo tele- 
fona, nego ode šejh do derviša promi- 
jeni mu vird jer mu to slijedi i onda se 
vrati. Ako ne ode i ne obavijesti ga, 
onda vrjednota šejha opada, zato je kod 
šejha uvijek bila dežura, jedan ili dva 
derviša su uvijek bila uz njega. Zašto? 
Radi raznih promjena. Ima derviša koji 
su pred smrt, onda to šejh osjeti, pa 
zove derviša, hajde da se ispred nje- 
gove duše isprati sa Kur'anom, onda 
gdje treba sadaka, podijeli se i tako. 
Imaju svi ti propisi koji mu trebaju. 
Zato treba čvrsta veza između šejha i 
derviša u svakom pogledu. A što će kod 
njega dvojica? Iz tih razloga što dođu 
meleki i obavijeste treba tome i tome 
promijeniti vird, idite odmah dok nije 
sabah došao da ne bi stari vird učio, 
da mu reknete da mu se to produžuje 
četrdest, sedamdeset ili devedeset 
puta više. Ako se nije moglo doći kod 
toga derviša da mu se vird promijeni 
na vrijeme, šejh stoji na istoj stepenici. 
Stepenice ne idu gore dokle god se ne 
produži vird tom dervišu... 


16. juni 2008. godine 

INTERVJU: Šejh Halil Brzina Hulusi 


Razgovarao: Šukrija Džidžović 


Dolaskom u Sarajevo, prije nekoliko dana, sretoh prijatelja 
koji će me počastiti susretom koji ću pamtiti dok živim. Po- 
lahko, penjući se sarajevskim sokacima, zaputismo se do 
Mejtaša, gdje ću po prvi put u životu zakoračiti na vrata tekije, 
u kojoj ću prisustvovati zikrullahu, klanjati namaz i, po prvi 
put u životu, razgovarati s domaćinom tekije - Šejhom. U teki- 
ji sam, osjećam tremu, čini mi se da me pomalo obuzima i 
strah od nepoznatog. Već trenutak poslije Šejh i ja sjedamo na 
sećiju koja je predviđana za njega i njegove goste, prethodno 
prolazeći pokraj momaka koji ustaju i s velikim poštovanjem, 
dok prolazimo, stavljaju desnu ruku na srce te pognute glave 
čekaju da sjednemo. Ubrzo na sofru ispred nas stiže čaj i ra- 
hatlokum. 


Sve oko mene djeluje nekako čudesno umirujuće, pa i glas 
Šejha koji naš razgovor započe Bismillom. lako sam na pa- 
piru otprije skicirao pitanja za razgovor, u trenu mi postadoše 
besmislena. Nije on političar pa da mu postavljam pitanja, 
pomislih. Razgovarat ćemo onako, spontano, obećah si u sebi. 
Tako i bi. Ja ponešto upitah, a šejh Halil Hulusi odgovaraše. 
Kažu da su zapravo rijetke prilike kad šejhovi govore o sebi, 
ali zato kad započnu —- ne pada nam napamet prekidati ih. Do- 
pustimo stoga našim srcima da naslućuju, a očima da čitaju. 


Odakle ćemo krenuti?, upitah ga... tek toliko da prekinem 
tišinu koju je uljepšavala tiha muzika ilahije. 

Prije svega, želim dobrodošlicu našem gostu, uredniku Sabaha 
gospodinu Šukriji, koji nam prenosi selame iz Amerike, gdje su 
i neki naši dragi prijatelji, imami, koji su čuvari Allahove riječi, 
koji pozivaju i budno bdiju nad našom braćom muslimanima, 
osobito Bošnjacima s ovih prostora. Sretan sam kada sret- 
nem ljude poput vas, koji nastoje, iako ne djeluju oficijelno u 
okrilju Islamske zajednice, probuditi i otrgnuti od zaborava 
taj naš izvorni zov Vjere i ono što mi uistinu jesmo. Otrgnuti 
od zaborava tu našu bit, tu našu originalnost življenja - kako 
uzvišene Vjere, tako i očuvanja kulturno-historijske tradicije, 
naše baštine, naših običaja, našeg jezika pogotovo. Zato uvi- 
jek činim dovu za sve muslimane, sve prijatelje, a naročito 
za naše muslimane koji žive u SAD-u, a ne zaboravljaju ni 
svoju vjeru, ni svoju domovinu. Nadati se je da ćete očuvati i 
svoj jezik, svoju tradiciju i svoju baštinu, i da ćete uvijek biti 
vezani za izvor svoj, odnosno da nećete zaboraviti svoju rodnu 
grudu, jer i Poslanik, s.a.v.s., kaže: ,Ljubav prema domovini 
dio je vjere". 


Kada ga zamolih da mi u nekoliko riječi kaže nešto o sebi, 
pripali cigaretu, povuče dim i učini mi se da mu kroza taj dim 

pogled odluta u daljine. Govorio je polahko, kao da govori 
nekom ko nije u istoj sobi. 

Zarana, još dok bijah dječačić, iako je vladajuća ideologija 
potiskivala sve što je vjersko, nacionalno, slobodoumno, os- 
jetih žar Vjere i taj neodoljivi zov vjerskog zanosa nosio me je 
kroz čitav život. Redovito sam obavljao sve vjerske dužnosti 
i, kad završih sedmi razred osnovne škole, poželjeh upisati 
medresu. No, tu moju želju moj rahmetli babo energično 
odbi. Zašto?! To nikad nisam saznao. Svaka moja noć tokom 
osmog razreda prošla je u suzama i nedosanjanim snovima 
o nastavku školovanja u medresi. S obzirom na nepokolebljiv 
stav mog oca da me ne upiše u medresu, Allahovom voljom 
osjetih još veću želju i volju za proučavanjem Vjere i vjer- 
skog. Čitao sam sve što je uopće bilo dostupno u to vrijeme, 
a u tome su mi pomagali i brojni prijatelji koji su raspola- 
gali literaturom i neophodnim znanjem. Ipak, posebnu zah- 
valnost dugujem imamu Ali ef., kućnom prijatelju moga 
rahmetli babe te glavnom imamu u mom rodnom mjestu, 
koji mi je omogućio da koristim kako biblioteku medžlisa, 
tako i njegovu vlastitu. Znajući koliko će me to obradovati, 
on je običavao obavještavati me o izlasku svake nove knjige, 
brošure, časopisa. 

Tokom studija osjetio sam svu puninu življenja uzvišene 
Vjere, te bogatstvo dostupnosti literature i nesmetane ko- 
munikacije s braćom i sestrama u Vjeri. Sreo sam mnoge 
ljude i drage prijatelje, studente iz Bosne i mnogih drugih 
zemalja. Pritom moram istaknuti da sam od ranog djet- 
injstva tragao i ne znajući za čime, a kad progledah, vidjeh 
da se pronađoh u ljepoti Vjere - u tesavufu. Tada dokučih i 
razaznah da svi koji iskreno žude i traže znanje i istinu kroza 
tarikat i tesavuf ostanu zabezeknuti spoznajom -— najprije, 
naime, nađu sebe u ljepotama tesavufskim, a tek potom vide 
ljepote tesavufa u sebi! 

Poznavaoci tesavufa i tarikatski putnici mnogo toga preniješe 
mi o tarikatu, zikrullahu, ahlaku, iršadu, muršidima, edebu, 
himetu, hizmetu... Po dolasku u Beograd, tokom svakod- 
nevnih boravaka u džamiji i islamskom centru, susretao sam 
mnoge čestite ljude različitih nacija, svjetonazora, zaniman- 
ja, rasa, ali i čvrste vjernike, ašike, sufije. Umio sam slušati 
i čuti! Hvala Allahu, imadoh priliku sretati, razgovarati, pitati 
vrhunske vjerske i svjetske autoritete od Bosne do Belha. 
Malo zato stavljah u torbu na prsima, a malo u onu za vratom. 
Moj interes za tesavuf po povratku u Bosnu nije prestao, ali 
moram priznati da sam prošao i faze iskušenja za kojih sam 
lutao, ne znajući ni šta hoću, ni šta tražim. Ali, jedan susret i 
razgovor s dragim mi prijateljem i prvim vodičem na časnom 
putu tarikatskom, hadži šejhom Šefikom ef. Alićem, na me 
ostavi trajan dojam, utisnuvši mi trajan pečat i usmjerenje 
koje nikad više, uz Allahovu pomoć, nije pokolebano. Nakon 
jedne moje ruje i viđenja, naime, šejh Šefik ef. bio je inicijator 
da odemo do šejha hadži Halida ef. Salihagića u Fojnicu. Eto, 
taj susret i taj višečasovni razgovor bili su svjetlost koja mi 
je pomogla da progledam i po prvi put otkrijem da je upravo 
takav pristup životu, takvo poimanje punine univerzalne vjere 
Dini-Islama — moj put, da je to onaj mirisni zanos Vjere koji me 
pratio od djetinjstva, a ja ga sve dotad ne umijeh odgonetnuti. 
Vidjeh upravo ono što maločas rekoh - vidjeh sebe u ljepoti 
raskošne misli hadži Halida efendije i shvatih! Vidjeh sebe u 
ljepotama tesavufa! Taj prvi odlazak u Fojnicu i taj sudbinski 


Moram istaknuti da sam od ranog djetinjstva 
tragao i ne znajući za čime, a kad progledah, 
vidjeh da se pronađoh u ljepoti Vjere - u tesav- 
ufu. Tada dokučih i razaznah da svi koji iskreno 
žude i traže znanje i istinu kroza tarikat i tesa- 
vuf ostanu zabezeknuti spoznajom -— najprije, 
naime, nađu sebe u ljepotama tesavufskim, a 
tek potom vide ljepote tesavufa u sebi! 


susret, koji se zbio u prisustvu šejha Šefika ef. Alića, bijaše 
prekretnica života moga, susret koji mi tada biješe bezmalo 
nepojmljiv iz više razloga: 

- premda ga prvi put okom ugledah, vidjeh čovjeka kojega 
sam dobro znao i odmah prepoznao; odmah u njemu vidjeh 
Šejha, i odmah znah da sam ga našao, da je on moj Šejh; 

- kad se poselamismo s njim i kad poljubismo ruku tom 
mubarek čovjeku, on se okrenu hadži Šefiku i upita ga: ,,Ko ti 
je ovaj mladić?". Hadži Šefik mu odgovori: , Moj dobar ahbab, 
hadži-efendija", a šejh h. Halid ef., okrećući se prema meni, 
reče hadži Šefiku: , Pa zar ne vidiš da je to Hulusi?" Ne znah 
tada da sam počašćen i da sam dobio tesavufsko ime Hulusi, 
i to baš ime mog šejha, što mi je naknadno hadži Šefik ef. 
pojasnio. Ne znah tada ni da je šejh Halid, pri tom susretu, 
hadži Šefika ef. molio da, kad god ga pohodi, povede i mene, 
budem li mogao doći. Tako i bi! 

Zahvaljujem Allahu Uzvišenom da mi je za prijatelja dao 
šejha h. Šefika ef., koji me, Allahovom voljom, dovede do mog 
mubarek šejha h. Halida ef. Salihagića, kojega sam u stopu 
pratio i, žedan muhabeta, s hudurom slušao, a zikrullahom 
napajao dušu. Krajem 80-ih godina prošlog stoljeća, po 
izunu hadži Halida ef., dobih , zaduženje i ovlaštenje" - obav- 
ezu da ,vodim" zikrullah u svom rodnom mjestu. Početkom 
devedesetih preselio je moj šejh h. Halid ef. Salihagić, k.s., 
pa sam svoj tarikatski put nastavio sa šejhom Behaudinom 
ef. Hadžimejlićem, r.a., koji mi je dao idžazet (šejhovsku 
diplomu) i promaknuće u zvanje šejha, te sa šejhom Mesu- 
dom ef. Hadžimejlićem, r.a., od koga dobih hilafet - duhovno 
nasljedstvo. 


I dalje sjedimo i već ispijamo drugu čašu tekijskog čaja koji 
mi iznimno prija sve vrijeme razgovora. Upitah Šejha da mi 
pojasni ulogu tekije. 

Brojne su aktivnosti nakšibendijske tekije ..Mejtaš". U njoj 
sam pročelnik - ponajprije na brizi, pozivanju, prihvatanju, 
pomaganju i podučavanju onih kojima je pomoć potrebna. 
Tekija je kuća vjere, ibadeta, kuća mira i sloge, kuća veličanja 
Allaha Uzvišenog i donošenja salavata na Poslanika, s.a.v.s. 
Ali tekija je i kuća međusobnog razumijevanja, pomaganja, 
kuća jedinstva u kojoj se traži i spoznaje put ispravnog vje- 
rovanja i djelovanja — življenja, dakle! Uz Allahovu pomoć, 
činimo sve da tekija bude u funkciji 24 sahata, da se ljudi 
upoznaju i zbliže, da se obuče i prihvate uzvišenu Vjeru, da 
se drže propisa, da gradimo insanijet čovjeka, da ga učimo 
i pozivamo dobru i dobročinstvu. Cilj nam je podučiti ga i 
odgojiti uz ispravno vjerovanje i djelovanje, te osigurati uvjete 
za to. Ističem da tekija ima i svoje medžlise diljem Bosne i 
Hercegovine te u dijaspori. 

Brojne su aktivnosti nakšibendijske tekije 
.Mejtaš'. U njoj sam pročelnik - ponajprije 
na brizi, pozivanju, prihvatanju, pomaganju i 
podučavanju onih kojima je pomoć potrebna. 
Tekija je kuća vjere, ibadeta, kuća mira i sloge, 
kuća veličanja Allaha Uzvišenog i donošenja 
salavata na Poslanika, s.a.v.s. Ali tekija je i kuća 
međusobnog razumijevanja, pomaganja, kuća 
jedinstva u kojoj se traži ispoznaje put ispravnog 
vjerovanja i djelovanja — življenja, dakle! 


Nikako nisam mogao dokučiti kakva je razlika između 
običnog imama" i šejha pa mi i na to pitanje šejh Halil dade 
jasan odgovor. 

Vaše pitanje zahtijeva dulju elaboraciju, ali pokušat ću odgo- 
voriti na njega na najkraći način. Hodže, to jest imami, ofici- 
jelna su ulema Islamske zajednice školovana da po pozivu i 
zanimanju rade na promicanju principa uzvišene Vjere. Mi 
sufije rekli bismo da je to izvanjska dimenzija Vjere. Naravno, 
šejhovi mogu biti i hodže, ali i ne moraju. Često šejhovi po 
formalnom obrazovanju nisu imami, ali bit njihova pozivanja 
u Vjeru jest imamet. Oni svakako jesu imami, dakle. Oni se, 
međutim, bave onim nutarnjim, odnosno znanjem koje mi 
sufije nazivamo batinen. Kako maločas rekoh, hodže osobito 
drže do izvanjskoga znanja, a sufije do unutarnjega. Pritom 
su hodže-imami educiraju i imenuju u okviru Islamske zajed- 
nice, dok se šejhovi osposobljavaju i imenuju unutar jednog 
drugog sustava. 


Što mislite pod tim? 

To je prenošenje sufijskoga znanja i zvanja, koje, iz generacije 
u generaciju, teče od Šejha vremena pa sve do Poslanika, 
s.a.v.s. To je ta nutarnja dimenzija. Ono što je tu također bitno 
istaknuti jest da oni pritom prolaze posebnu školu odgoja - 
terbijet. Riječ je o odgoju uz šejha kojega nađu i na kojega 
su upućeni, i uz čije vođenje jedino i mogu biti odgojeni. Na- 
posljetku, ovlašteni šejh daje jednom od svojih ili više murida 
zvanje šejha. To ujedno predstavlja potvrdu i znanja i zvanja 
za koje je šejh osposobljen. Ono što nipošto, međutim, ne 
smijemo zaboraviti jest da ti časni pozivi - kako hodžinski, 
tako i šejhovski - nisu suprostavljeni. Naprotiv, ponekad se 
prepliću, a uvijek nadopunjuju! Samo nedobronamjerni i oni 
koji ne znaju pokušavaju obezvrijediti ili prikazati suprostav- 
ljenim ta dva poziva, odnosno dva pristupa čovjeku koji daju 
najbolje rezultate, što je nepobitna istina. 

Najbolje ćemo to pojasniti i shvatiti ako usporedimo džamiju i 
tekiju. To su zasigurno dva nerazdvojna pojma. 

Danas je, naime, obrazovanje muslimana na, rekao bih, vrlo 
solidnom nivou, bar kod nas u BiH. Vjerujem da je situacija 
još i bolja na Zapadu gdje se nude naprosto veće obrazovne 
mogućnosti pa i različiti aspekti specijalističkog usavršavanja. 
Prema tome, ne osjećamo manjak ni obrazovnih institucija, ni 
obrazovanih ljudi. Međutim, sve te obrazovne institucije - bilo 
da su vjerske, bilo da su svjetovne - bave se našim tijelom i 
našim razumom. Nažalost, gotovo niko se ne bavi našim sr- 
cima. Niko osim tekije. Tekija je ustvari jedina institucija koja 


se bavi našim srcima. A srce je bit, suština iz koje potječu i 
dobro i zlo. | podaj i uzmi. | pomiluj i udari. I budi dobročinitelj 
i budi zao. U tome je razlika između tekije i džamije. Znači, 
tekija, to jest šejh kao pročelnik tekije usredotočen je na 
odgoj ljudskih srca i ljudskih duša. Šejh radi na odstranjivan- 
ju onoga što je negativno kod čovjeka i razvijanju onoga što 
ga čini čovjekom. To se zove odgoj duše. Kod nas sufija kaže 
se da duša prolazi sedam mekama na tom odgojnom putu. 
Od nefsi emare - duše sklone zlu, do nefsi safije - savršene 
duše. U tom pogledu, počesto su naše džamije svedene na 
prostor za obredni ibadet: namaze, dove, predavanja i tako 
dalje. Nasuprot tome, tekija, međutim, pokriva mnogo Širi i 
mnogo dublji pristup čovjeku. U džamiju dođu oni koji su os- 
posobljeni da obave namaz, da obave molitvu i ibadet. Tekija 
je otvorila vrata za sve potrebe čovjeka u svakom pogledu. 
I za onog posrnulog, i za onog koji uspravno korača stazom 
životnom. I za onog koji ima, i za onog koji nema. Za sve one 
koji traže! Mi u našoj tekiji ovdje prihvaćamo i postupamo po 
časnom pozivu Dželaluddina Rumija - hazreti Mevlane, k.s., 
sadržanom u bejtovima: 

, Dođi, dođi ma ko da sl. 

Ma šta da si, samo dođi. 

Ma I kad si inovjernik, vatrobožac, idolopoklonik. 

Kad ustaješ, I kad padaš po sto puta. 

Evo vrata koja očaj ne poznaju. 

Dođi, dođi - samo dođi." 

Ti stihovi dojmljivo oslikavaju sav taj put kojem stremi šejh i 
tekija kao institucija. Naravno, pritom je puno ljudi koji traže, 
a ne znaju šta traže. Do šejha je da im to otkrije, ako Bog da. 
Mnogo ih je koji ne stekoše znanja o Vjeri, ali i onih koji niti im- 
aju priliku niti znaju kome bi se obratili. Oni naprosto osjećaju 
potrebu i tajanstveni zov koji ih tjera da tragaju i traže odgovore 
na mnoga pitanja na koja sami ne mogu odgovoriti, a bez kojih 
nema mira ni smiraja. 

Jednostavno ih ponese žar srca - ono nešto što čovjek sam 
sebi ne može objasniti šta je. Mi bismo rekli da je to uputa 
Uzvišenog Allaha koji je jedini koji upućuje. Mi pozivamo, a Al- 
lah upućuje. Allah uputi roba svoga pa u tekiji nađe ono što 
traži. Zato sufije vole maksimu: ,,Ko traži, naći će! A naći će 
ono što traži, ako Bog da." Šejh vidi stanje onoga ko mu dođe, 
ali i njegovu osnovnu potrebu. Zato će šejh usmjeriti, pomoći 


Sve te obrazovne institucije - bilo da su vjerske, 
bilo da su svjetovne - bave se našim tijelom i 
našim razumom. Nažalost, gotovo niko se ne 
bavi našim srcima. Niko osim tekije. Tekija je 
ustvari jedina institucija koja se bavi našim 
srcima. A srce je bit, suština iz koje potječu i 
dobro i zlo. | podaj i uzmi. | pomiluj i udari. | 
budi dobročinitelj i budi zao. U tome je razlika 
između tekije i džamije. Znači, tekija, to jest 
šejh kao pročelnik tekije usredotočen je na 
odgoj ljudskih srca i ljudskih duša. Šejh radi 
na odstranjivanju onoga što je negativno kod 
čovjeka i razvijanju onoga što ga čini čovjekom. 
To se zove odgoj duše. 

INTERVJU: Šejh Halil Brzina Hulusi 


i, naravno, učvrstiti taj njegov korak prema uzvišenom Cilju, a 
to je put Istine, put Vjere, put Poslanika, s.a.v.s. Približavanje 
Uzvišenom Stvoritelju cilj je čovjekova življenja na ovom svi- 
jetu, jer ga je Uzvišeni Allah dž. š. stvorio kao svog halifu u up- 
ravljanju ovim svijetom. Zato častan čovjek stremi da se približi 
Gospodaru svome, da uđe u njegov kurbet i njegov hadret. 


S obzirom na to da živim u Americi, volio bih tamo posjetiti 
neku tekiju. No, koliko znam, u Americi imamo gotovo 40 
bošnjačkih džamija a nijednu tekiju. Zašto? 

I u Americi imate tekija. Rekoh maločas, ko traži - taj i nađe. 
Naravno, mnogi od nas u mlađim godinama, pogotovo u ra- 
noj mladosti, ne znaju šta je to što traže. Ali taj zov Vjere, taj 
zanosni miris, kako više puta istaknuh, otkrije mu da jasno 
vidi ono što traži. Pazite, nije tekija tekijom po svojoj vanjštini. 
Tekija je tamo gdje je šejh. | na livadi, i pod šatorom, i u 
šumi, i u kući. A i u džamiji može biti tekija. Bitno je na koga 
naiđete. Ko je domaćin tamo gdje dolazite. Ja znam dobre 
ljude, sposobne i obrazovane, koji u Americi upravo na ovaj 
način pozivaju ljude Putu. Jeste li ih vi prepoznali, ne znam, 
no sigurno ste ih sreli. Ne mogu a da ne spomenem nekoliko 
njih, mojih prijatelja koji žive tamo. Uostalom, iz Amerike me 
posjećuju nekoliko šejhova. Primjerice, šejh Hišam efendija 
halifa je šejha Nazima s Kipra, šejh Senad ef. Agić, koji je vaš 
glavni imam za Sjevernu Ameriku, također je jedan od halifa 
šejha Nazima, moj vekil u SAD-u je hafiz Nermin ef. Spahić. 
Tu je još mnogo njih koji su upoznati s tesavufom, a koji rade 
kao imami. Premda su dakle hodže, ne zapostavljaju ni di- 
menziju nutarnjeg i duhovnog, što svakako proširuje njihovu 
misiju, ali im i olakšava djelovanje. Imami su džamija, ali rade 
i na planu duhovnog uzdizanja ljudi. 

Naravno, postoje i šejhovi i vekili koji nisu oficijelni imami, 
ali neumorno i čestito rade na pozivanju i odgoju ljudi. Neki 
od njih imaju i zvanično registrirane tekije. Eto, to je istina 
koju čovjek nekada ne vidi zbog blizine. Počesto tako kažemo: 
Čovjek ne vidi nešto zbog blizine. To hoće reći da po hiljadu 
puta prođemo pored nečega, a ne znamo da je to-to. 


Te večeri kada sam prvi put ušao u tekiju, zatekao sam šejha 
Halila dok govori svojim muridima i muhibima. Doimalo se 
kako upijaju svaku njegovu riječ. A svaka ta riječ komotno bi 
mogla biti tema za sebe. Govorio je o materijalizmu, novcu, 
bankarstvu... naglašavajući da su to ovozemaljske katego- 
rije, a njihovi plodovi kratkotrajne slasti. Uspoređivao je to 
s onim vječnim zadovoljstvom, saževši sve u jednu rečenicu: 


, Zato je srce ispred i okrenuto ,,gore", a novčanik pozadi.", 
to jest srce je za Stvoritelja, a novčanik za ,,džep", za stvore- 
no! U toku našeg razgovora podsjetio sam ga na taj dio nje- 
gova izlaganja. 

Zabilježio sam dio Vašeg predavanja kada ste rekli ,,novčanik 
pozadi a srce ispred." Naš Amerikanac-Bosanac sigurno će 
na to reći: ,,Ne mogu ja srcem platiti račune." 

Čovjek je s onim koga voli i šta voli. Ako su to pare, on je s 
njima. A onda pogledajte kakve su posljedice. Može neko 
imati pare. No pogledajte kako ih troši, u šta ih troši i na šta 
ih troši. Pitate se je li to sreća ili nesreća? S druge strane, 
tu je onaj ko istinski vjeruje da je Uzvišeni Allah Stvoritelj 
nebesa i zemlje, Koji daje nafaku, Koji nas stvara i Koji nam 
daje sve ljepote, sve rahmete, sve milosti ovoga svijeta. Tu 
je, dakle, iskreni vjernik koji ne bi stavio ništa ispred Njega 
Uzvišenog. Ako smo svjesni da Allah daje nafaku, i da nam 
je u svakom trenutku može uzeti, onda ćemo biti svjesni da 
je On Onaj kojem trebamo srce svoje okrenuti. U principu, 
ne zagovaram nikakav asketizam. Naprotiv, uvijek se vodim 
hadisom Poslanika, s.a.v.s., , Najbolji od vas je onaj koji ne da 
svog ahireta zarad svog dunjaluka, niti zapostavlja svoj dun- 
jaluk zarad svog ahireta, pa nije muhtač drugima." 

Uvijek je bolja ona koja daje, nego ona koja prima. Istovre- 
meno, moram vam to pojasniti i na drukčiji način jer pitaste 
, Može li se srcem platiti račun?" Allah ,vaše bogatstvo" može 
uzeti u svakom trenutku i kad se tome najmanje nadate. Ali 
Allah je Milosni i Samilosni pa daje robovima svojim. Daje i 
mimo onoga što zaslužujemo. Ako se, međutim, pitate šta je 
to ljudska sreća i bogatstvo, onda poslušajte, navest ću vam 
primjer, a vi prosudite jesam li i koliko u pravu. 

Ako sada kreneš iz ove tekije u grad, razmišljajući šta je to 
sreća i šta je bogatstvo, i sretneš gladnog čovjeka pa potražiš 
odgovor od njega upitavši ga: ,,Dobri čovječe, šta je to sreća 
a šta bogatstvo?", on će ti odgovoriti: ,Da imam... jer sam 
gladan, jer nemam šta da jedem. U tome se krije moja sreća, 
a i bogatstvo." Na to ćeš reći: , Hvala, dobri čovječe, naučio 
si me." Drugom prilikom sretneš čovjeka i vidiš da ima. Ima 
kuću, fino živi. Kažeš mu: ,,0, dobri čovječe, ti sigurno si sre- 
tan i bogat." No on će ti reći: ,,E, moj prijatelju, imam bogat- 
stvo, ali šta će mi ono kad bolujem od teške bolesti i svakog 
trena čekam da melek smrti pokuca na moja vrata!" Tada ćeš 
zaključiti da je sreća i bogatstvo imati, a biti zdrav. | produžiš 
dalje s tim uvjerenjem. Sretneš onda trećeg čovjeka. Vidiš da 
ima kuću, bogatstvo i da je zdrav, te mu kažeš: ,,Eh, konačno 
sam našao nekog ko je sretan i bogat." On će na to: ,,A kako 

SUFIZAM 


Sloboda je kategorija koja nema cijene, a vri- 
jednosti je neprocjenjive. Za nju se bori i životi 
daju. Narod koji nije u stanju dati sve, pa i život 
za slobodu, nije je dostojan živjeti. Poklonjena 
sloboda novo je ropstvo, ma od koga dolazilo. 


si to zaključio?" Reći ćeš: Vidim, hvala Bogu, da imaš i da 
si zdrav." Pa ipak, on će reći: ,,Cijeli život sam radio, i imam, 
i zdrav sam, ali kome da ovo sutra ostavim? Nemam evlada 
kome ću ovo poslije mene ostati." Tad ćeš zaključiti da je sreća 
i bogatstvo imati, biti zdrav, imati evlada koji će te naslijediti... 
i tako dalje. Četvrti put srest ćeš čovjeka i vidjeti njegovu lijepu 
kuću. Vidjeti da je zdrav. Vidjeti njegov evlad oko njega, sinove, 
i zaključiti: , Eh, konačno sam našao onog ko je sretan, ko je 
bogat." Na to će ti on: ,,Na osnovu čega si to zaključio?" Izvest 
ćeš zaključak: , Eto, imaš imetak, hvala Bogu, zdrav si, imaš 
sinove, sretan si i bogat." A on će to opovrgnuti: ,,Uh, da Allah 
sačuva, što sam nesretan," te nastaviti, , evo, imam sinove 
- a proklinjem ih. Jako su zli. Ne daju mi mira. Rasipaju sve 
što zaradim. Sve što steknem, oni prokockaju ili popiju..." A 
onda na kraju toga puta sretneš jednog, siromaška po tvom 
shvaćanju, ali vidiš da sav je ozaren. Upitaš ga: ,,0, dobri 
čovječe, jesi li ti sretan i bogat?" A on će na to: ,Elhamdulil- 
lah, sretan sam i bogat!" Pa ćeš ga istom upitati: ,Šta je to tebi 
dano, a ovima drugima nije?" Učas će ti kazati: ,Dano mi je 
zadovoljstvo onim što mi je dragi Allah propisao!" 

Prema tome, onaj ko zadovoljan je onim što ima, on sretan je 
i bogat. On zahvalan je Uzvišenom Allahu na onome što ima, 
i naravno, čini sve da poboljša onoliko koliko je u okvirima 
njegove moći. Da bi popravio svoje stanje, on se oslanja na 
Allaha Uzvišenog. 

Naravno da se račun može platiti srcem. 


Vjerujem da bi mnogi voljeli da Vas vide u svojim džematima 
izvan Bosne. Planirate li nam doći u posjet? 

Čudni su putevi koje pred nama otvara Uzvišeni Allah. Moj ni- 
jet jest da posjetim i Sjedinjene Američke Države, da obiđem 
našu braću i sestre. Da vidim kako živite. Kad će to biti i ako će 
biti, Allah će odrediti. No, hvala vam što ste mi dali mogućnost 
da uputim poruku našim muslimanima, Bošnjacima, ali i lju- 
dima uopće, jer smatram da je svaki čovjek Allahovo stvoren- 
je. Zato mi moramo imati lijep odnos prema svakom čovjeku, 
ma ko bio, i ma šta bio. Ovdje, u tekiji, ima jedna levha, stara 
nekoliko stotina godina, na kojoj piše: 

, Ko u ovaj Dergjah svrati, 

hljeb mu dajte, za vjeru ga ne pitajte. 

Ko je kod Uzvišenog Stvoritelja dušom počašćen, 

zar ne zavrjeđuje hljeb kod ubogog Ebu-l-Hasana?" 

Prema tome, to treba biti deviza nas muslimana, naročito 
nas sufija. Sa svakim čovjekom lijepo, jer u svakom čovjeku 
Allahovo je dobro, ono s čim ga je Allah počastio. Samo je do 
nas hoćemo li u kontaktu s njim eliminirati ono negativno, a 
probuditi ono dobro, ili pak obratno. Ponekad smo i mi uz- 
rokom lošeg odgoja ljudi, njihovih loših puteva. Ponekad ne 
vraćamo ljude sa stranputice... 

Ali, da se vratim na moju poruku muslimanima, našoj braći 
i sestrama u SAD-u. Ona glasi: Čvrsto se držite Puta Istine, 


puta pravog i ispravnog, kako Uzvišeni Allah poziva robove 
svoje na put pravi i ispravni. | dodat ću tome: Na tom putu 
budite uspravni i dostojanstveni. Niko vas u životu poniziti ne 
može osim vas samih. Povrijediti vas može, ali samo čovjek 
sam sebe može poniziti. 

Dvije kategorije su Allahova datost i Allahova milost čovjeku 
kao individui, ali i društvu u cjelini: Sloboda je kategorija koja 
nema cijene, a vrijednosti je neprocjenjive. Za nju se bori i 
životi daju. Narod koji nije u stanju dati sve, pa i život za slo- 
bodu, nije je dostojan živjeti. Poklonjena sloboda novo je rop- 
stvo, ma od koga dolazilo. 

Ljudsko dostojanstvo individualna je kategorija koju je također 
Uzvišeni Allah dao čovjeku. Ono, jednako tako, nema cijene, a 
vrijednost mu je neprocjenjiva i nesaglediva. Sve dok ne dođe 
u pitanje ljudsko dostojanstvo, čovjek u životu pravi ustupke. 
Ako i dostojanstvo proda, onda on daje vrijednost neprocjen- 
jivu za ono što cijenu zaista ima, ali vrijednosti nema. | u tome 
je mudrost ispravnog življenja. Istinskog življenja. 

Zašto vam šaljem ovakvu poruku? Zato da bih kazao: Čuvajte 
svoje biće, svoju Vjeru. Čuvajte svoju tradiciju, svoju bit, 
čuvajte svoj jezik, svoju kulturu. Ne zaboravite ko ste i šta ste. 
Naš narod kaže: ,,Uvijek je od loze grozd, a od šušnja babura." 
Prema tome, Bošnjak-musliman može živjeti i u Kaliforniji, 
i u Australiji, i na Aljasci, ali mora znati da je najprije mus- 
liman, pa onda Bošnjak, a potom, naravno, i građanin nove 
domovine. Vjera je ono što čuva našu duhovnu vertikalu. | 
nju nipošto ne smijemo zapostaviti, jer ako je zapostavimo, 
gubimo tu vertikalnu os, tu duhovnu dimenziju koja pečati 
Allahovog halifu na Zemlji, tog istinskog čovjeka. Jezik i kul- 
turni izraz ono je što, pak, čuva naš nacionalni identitet. Po- 
slanik, s.a.v.s., kaže: ,Allah neće oprostiti dvojici. Izdajniku i 
samoubojici. Njima oprosta nema." 

A sada pogledajmo drugu, nutarnju stranu ovoga hadisa koji 
se odnosi na pojedinca i zajednicu, odnosno narod. Shvatit 
ćemo da nam u njemu valja odčitati i dublju dimenziju. Ko je to 
izdajnik, a ko samoubojica? Onaj ko proda vlastite vrijednosti 
i vlastitu bit, ko pristaje na zaborav, kao i onaj ko mu pomaže 
u tome - zar on nije izdajnik?! A onaj ko je zaista zaboravio, 
makar bio potaknut i od drugih, svoj jezik i svoju vjeru, svoj 
identitet, on jednostavno nestaje - on je samoubojica. 
Zagledajmo se u historiju i vidjet ćemo koliko je naroda nesta- 
lo. Primjerice, nestali su veliki Asirci, Feničani i mnogi drugi. 
Naprosto su zaboravljeni. Potopio ih je zaborav, a zaborav je 
nestanak. Zato sufije imaju dva sredstva kojim se štite protiv 
zaborava na ovom putu - zikr i fikr (tefekur). Zikr je sjećanje 
i spominjanje Uzvišenog Allaha dž. š., a fikr razmišljanje o 
veličanstvu Allahova stvaranja. Zikr čisti srca naša, a fikr 
izoštrava snagu razuma našeg. Time se držimo živim i bud- 
nim. Zato počesto ističem da je sjećanje ustvari trajanje, da je 
ono život. Zaborav, međutim, nestanak je, on je smrt. 

Držite se živim i budnim, draga moja braćo i sestre u Americi, 
i ma gdje bili širom planeta - ne zaboravljajte sebe i vatan 
svoj. 


Intervju sa šejhom Halilom Hulusijem objavljen je u tri dijela 
u Jedinom sedmičnom listu BiH dijaspore "SABAH" - osno- 
vanom u New Yorku 1997. 

BOSNIAN - AMERICAN NEWSPAPER ,, SABAH" br. 606, 607, 
608. (novembar 2009.) 

HINDI-BABINA TEKIJA U VUKOVARU 


(Evlija Čelebi, PUTOPIS, 17.st: GRAD VUKOVAR) 


Taj grad je podigao jedan od ugarskih 
kraljeva, po imenu kralja Ferdinand. 
Zbog toga što ispod ovog grada teče 
rijeka Vuka, to je i ovaj grad dobio isto 
ime. Osvojen je u mjesecu ševalu 932,., 
jula 1526. godine. Nalazi se na granici 
sremskog sandžaka i predstavlja pose- 
ban vojvodaluk i kadiluk u rangu kadi- 
luka od sto pedeset akči. Ima gradskog 
povjerenika (dizdara) i pedeset vojnika 
posade. Gradska tvrđava leži na obali 
rijeke Dunava. Na sjevernoj strani na 
obali rijeke Vuke nalazi se Mala tvrđava 
sazidana od cigle tako čvrsto kao da 
ju je gradio Šeddad. U toj tvrđavi post- 
oji dizdareva kuća, Sulejman-hanova 
džamija, skladište municije i žitni ma- 
gacin. Ona ima šest daskom pokrivenih 
kula i jednu kapiju koja je okrenuta pre- 
ma zapadu. Unutra (te kapije) nalazi se 
Vanjska tvrđava. U njoj ima četrdeset do 
pedeset malih vojničkih soba. U nju ne 
može niko ući pod oružjem. Na minare- 
tu (gradske džamije) nalazi se jedan sat 
sa zvonom. Sa unutrašnje strane kapije 
nalazi se jedna tamnica koja podsjeća 
na paklenu provaliju Gaja. U tu tamnicu 
se svako veče zatvara roblje varoškog 
stanovništva. Svako veče stražari dovi- 
kuju ratni poklič "Bog je jedan". Svaki 
dan u vrijeme pet dnevnih molitava 
svira vojna muzika. Kažu da je u stara 
vremena u tome gradu bio dvor jedne 
kraljevine. U vinogradima koji se nala- 
ze na sjevernoj i zapadnoj strani grada 
postoje mala uzvišenja koja domini- 
raju gradom. U tvrđavi ima nekoliko 
šahi-topova koji su okrenuti prema tim 
uzvišenjima. Gradske kule, bastioni i 
prsobrani nalaze se u dobrom stanju. 


Varoš. - Ona leži na jednom prodol- 
nom mjestu, na obali rijeke Dunava i 
rijeke Vuke, a sastoji se od pet stotina 
impozantnih kuća koje su pokrivene 
šindrom. Zidovi kojima su građena 
dvorišta zaklanjaju bašće, tako da se 
one uopće ne vide. U toj varoši ima 
pet mahala, pet bogomolja i jedna pri- 
jatna džamija. Tu postoji tri mala hana 
koji služe kao prenočišta, i samo jedan 
trgovački han, jedan mračan i malen 
hamam i pedeset dućana. Tu postoji 
samo dvije osnovne škole, jedna Hindi- 
jeva tekija koja se nalazi na vrhu su- 
protne strane mosta. Na onom mjestu 
gdje se rijeka Vuka ulijeva u Dunav ima 
jedan drveni most preko rijeke Vuke. 
Dug je sedam stotina koraka, a podigao 
ga je Ibrahim-paša, nekadašnji sultanov 
ljubimac, koga je on (sultan) dao pogu- 
biti. Taj most dovršen je dvanaesti dan 
mjeseca zilkade 932./20. avgusta 1526. 
za tri dana i tri noći po nalogu sultana 
Sulejmana da bi muslimanska vojska, 
u svome pohodu protiv grada Osijeka, 
mogla preći. Upotrebljeni su svi esnafi 
i na hiljade majstora da se podigne taj 
most. Tajanstveni most i sada pripada 
vakufima onoga velikog vezira. Bilo bi 
veoma dobro kad bi se taj most popravio 
i restaurirao. Rijeka Vuka koja teče is- 
pod toga umjetnički izrađenog mosta 
dolazi čak iz planine Đakova. To je mala 
rijeka koja se tu uliva u Dunav. 


Turbe Hindi-babe. - Na suprotnoj 
strani toga mosta, upravo na kraju 
samog mosta, nalazi se jedno izletište 
i mjesto za teferič koje je bogato zele- 
nilom, vinogradima, bašćama, ružama 


Ja, siromah, nisam htio da odsjednem i konačim ni kod jednog 
mjesnog prvaka, nego sam krenuo u tu tekiju i tu zakonačio. 
Vodio sam prijateljske razgovore sa svim dervišima. Tu sam 
zatomio glad jednim ćevapom koliko je Bog dao. Ja sam pred- 
vodio obred za dušu toga svetitelja i pročitao suru Jasin za nje- 
govu dušu. Poslije jacije izmolio sam moj sistem molitava i bla- 
godarenja. Zatim sam pročitao dvije posljednje glave Kur'ana, 


završnu molitvu i legao. 


i raznim cvijećem poput rajske bašče. 
Tu se nalazi jedno turbe u kome počiva 
Hindi-baba, potomak roda Muham- 
edova. Neka mu Allah posveti tajnu! To 
mjesto je konačište, tekija i svratište 
brojnih posjetilaca, putnika i namjerni- 
ka. Ja, siromah, nisam htio da odsjed- 
nem i konačim ni kod jednog mjesnog 
prvaka, nego sam krenuo u tu tekiju i 
tu zakonačio. Vodio sam prijateljske 
razgovore sa svim dervišima. Tu sam 
zatomio glad jednim ćevapom koliko 
je Bog dao. Ja sam predvodio obred 
za dušu toga svetitelja i pročitao suru 
Jasin za njegovu dušu. Poslije jacije 
izmolio sam moj sistem molitava i bla- 
godarenja. Zatim sam pročitao dvije po- 
sljednje glave Kur'ana, završnu molitvu 
i legao. 


Lijep san ovog siromaha. - Čim sam 
zaspao, usnio sam kako mi dođe je- 
dan Abesinac srednjeg rasta i nazva mi 
selam. Ja mu uzvratih pozdrav i saz- 
nadoh da to nije niko drugi nego osnivač 
ove tekije Hindi-baba. On mi je rekao: 
Sinko, putuj sa srećom i zdravljem na 
vojnu; vratičeš se u svoju domovinu 
zdrav. Neprijatelj će ti uzeti jedino roba 
i konja dorata, a ti ćeš se spasiti. Allah 
će te obdariti mnogim dobročinstvima, 
mnogo ćeš putovati po Almaniji. Odmah 
sam prenuo iz sna; osjetio sam da mi 
srce lupa i da sam šenuo pameću. Na 
to sam rekao: Šta će sa mnom biti, pre- 
dajem se Allahu; biće ono što je suđeno. 
Zatim sam se predao Svevišnjem Gos- 
podaru i sasvim pažljivo očitao Fatihu 
za Hindi-babinu dušu. Ujutro sam za 
ljubav Allaha zaklao jednog kurbana i 
podijelio dervišima koji su se nalazili u 
Hindi-babinoj tekiji. Neka to Gospodar 
primi i u sevap upiše. Ovaj Hindi-baba 
učestvovao je čak sa Sulejmanom-ha- 
nom u Mohačkom boju. Sedamdeset 
dana prije toga boja saopćio je Hindi- 
baba Sulejmanu radosnu vijest da 
će pobijediti i bitku dobiti, da će kralj 
Lajoš poginuti, da će sedam kraljeva 
biti poraženo, a da će on pobiti hiljade 
dušmana. 


Tako se zaista dogodilo u predviđeno vr- 
ijeme, tačno u sat. Poslije pobjede Sule- 
jman-han je zemljište, na kom se nalazi 
ova tekija, poklonio Hindi-babi i tu su 
ga sahranili. On je u toku svoga života 
pokazao mnogo čuda i vidovitosti. Neka 
Allah posveti njegove presvete tajne! 

HASTAHANA TEKIJA MESUDIJA (KAĆUNI) 


Fotografirao: Davor Rostuhar 

ŠEJH HALIL BRZINA HULUSI S DERVIŠIMA 


Fotografirao: Davor Rostuhar 

TEKIJE I TURBETA 


Fotografirao:Sulejman Muratović 

Prije prvog "službenog" razgovora za potrebe našeg istraživanja šejh je insistirao na preliminarnom 
razgovoru kojim je htio onemogućiti bilo kakve egzotične predodžbe koje bi se kod nas mogle javiti. 
Naime, godinu dana prije našeg susreta, u dnevnim je novinama objavljen senzacionalistički članak 
o derviškom obredu probadanja u Kozari Boku kod Zagreba. Budući da tekstovi takvog tipa derviše 
predstavljaju kao misteriozne mračnjake, i izazivaju osudu etabliranih vjerskih institucija, oprez naših 
sugovornika je bio sasvim razumljiv. 


GLAVA I SRCE 

"Protestantizam, u kojem nema više 
prostora za meditaciju i kontemplaciju, 
ekstazu i mistično sjedinjenje, prestao 
je biti religija". Ove riječi njemačko- 
američkog teologa Paula Tillicha 
(prema: Leksikon temeljnih religijskih 
pojmova 2005:271) mogu se primijeniti 
na skoro svaku religiju. Bez mistika, 
koji daju zamah religijskom životu 
snagom svoje osobne iluminacije, 
religija je često u opasnosti da se 
svede na pravno-teološko 
spekuliranje. Zahvaljujući misticima, 
pred kojima tekstovi objava postaju 
stvarnost, stvarnost može poprimiti 
religijsku dimenziju i funkcionirati kao 
objava. Funkciju tog "srca" svake 
religioznosti, koje je često u opasnosti 
da bude potpuno potisnuto u korist 
"glave", u okviru islama ispunjava 
sufizam. Sufizam i derviški redovi su 
na Balkan stigli s Osmanlijama kao dio 
islamske pobožnosti. Zahvaljujući 
tome što se u 15. i 16. stoljeću na 
Balkanu stvorila snažna sunitska 
ulema koja je vodila glavnu riječ u 
vjerskim pitanjima, stabilnu poziciju 
su, među ostalima, zauzeli redovi 
ortodoksne orijentacije. 

U 16. stoljeću su postojale tekije u Vu- 
kovaru, Osijeku i Požegi (Ćehajić, 1986.) 
koje su prestale postojati odlaskom 
osmanske vlasti. Budući da je u hrvat- 
skom povijesnom imaginariju tursko 
osvajanje zaustavljeno na Savi i nikad 


Zikr 


nije otišlo dalje, uspješno je zaboravlje- 
no da su te tekije ikad postojale. Danas, 
u dvadeset prvom stoljeću, u Hrvatskoj 
se opet spominju derviši i njihove tekije. 


SUSRET 

Moj inicijalni susret s dervišima se 
odigrao u riječkom naselju Pehlin, u 
proljeće 2006. godine, kad sam s kole- 
gicama Tihanom Rubić i Željkom Pe- 
trović spremao etnomuzikološki rad o 
glazbi u derviškim obredima. Odabir 
teme je bio potaknut nastupima Vrte- 
ćih derviša u koncertnoj dvorani Vatro- 
slava Lisinskog. Sufizam i derviši na 
Zapadu već dugo nisu nepoznanica i to 
najviše zahvaljujući Rumijevim Me- 
snevijama i mevlevijskoj semi. lako je 
svaki nastup vrtećih derviša popraćen 
pozivom na "prisustvovanje jedinstve- 
noj prigodi da se upoznaju islamski 


mistici", nastupi mevlevija u javnosti 
rijetko su gdje novost. Istodobno su 
Rumijeva djela postala dio svjetske 
književne baštine (2007. je proglašena 
Rumijevom godinom od strane UNES- 
CO-a). lako sufizam nije nepoznanica u 
Hrvatskoj, ljudi koji ga prakticiraju je- 
su. Zahvaljujuću Saudinu efendiji Su- 
bašiću i efendiji Ademu Smajiću stupi- 
li smo u kontakt sa derviškim redom 
rifaija u rubnom riječkom naselju Pe- 
hlin u kojem uglavnom žive doseljenici 
s Kosova. Naš glavni sugovornik, u su- 
sretima koji su uslijedili, bio je pred- 
stojnik reda, šejh Hajrulah Osmani, 
rođen na Kosovu, i član kosovske Zl- 
DRA-e. ZIDRA (Zajednica islamskih 
derviških redova Alijje) je u bivšoj Ju- 
goslaviji bila krovna derviška organi- 
zacija. 


Naime, 1952. godine je zabranjeno dje- 
lovanje derviških redova u Jugoslaviji. 
lako nakon toga mnoge tekije bivaju za- 
tvorene, ta odluka nije bitnije utjecala 
na vjerski život na Kosovu i u Makedoni- 
ji gdje su šejhovi koristili svoje privatne 
kuće kao tekije. Godine 1973. kosovski 
šejhovi se udružuju i pod vodstvom šej- 
ha rifaijske tekije u Prizrenu, Hadži šejh 
Džemali Šehua, osnivaju 1974. godine 
"Zajednicu islamskih derviških redova 
Alijje" (ZIDRA). Pred šejhom Džemali 
Šehuom je šejh Hajrulah 2004. godine 
dao intisab. Rifaijski red kojem pripada 
je tarikat ortodoksne orijentacije. 

PEHLIN 

Cesta koja prema Pehlinu skreće sa 
glavne ceste nije asfaltirana i bez ja- 
snih instrukcija teško ju je pogoditi "iz 
prve". Prije prvog "službenog" razgo- 
vora za potrebe našeg istraživanja, 
šejh je insistirao na preliminarnom 
razgovoru kojim je htio onemogućiti 
bilo kakve egzotične predodžbe koje bi 
se kod nas mogle javiti. Naime, godinu 
dana prije našeg susreta, u dnevnim je 
novinama objavljen senzacionalistički 
članak o derviškom obredu probada- 
nja u Kozari Boku kod Zagreba. Budu- 
ći da tekstovi takvog tipa derviše pred- 
stavljaju kao misteriozne mračnjake, i 
izazivaju osudu etabliranih vjerskih 
institucija, oprez naših sugovornika je 
bio sasvim razumljiv. 


Naselje i stanovnici naselja ne potiču 
nikakve egzotične predodžbe na kul- 
turološkoj osnovi (nitko nije drugačije 
obučen, nema minareta, ne čuje se 
zov mujezina), ali ih zato potiču na so- 
cijalno-statusnoj osnovi; — siromašni 
su. Izgleda da je samo naselje Pehlin 
osnovano nakon Drugog svjetskog ra- 
ta, kada dolazi do postupnog lančanog 
doseljavanja stanovništva, ponajviše 
sa Kosova, koji se nastanjuju u napu- 
štenim talijanskim bunkerima iz Dru- 
gog svjetskog rata. Ostatak naselja je 
dograđivan bez prostornog plana i bez 
zadovoljavajuće riješene opskrbe 
strujom i vodom. Među samim Riječa- 
nima slovi kao siromašno romsko na- 
selje iako Hajrulah Osmani tvrdi da u 
naselju Romi nisu većina. 

U svakom slučaju je riječ o populaciji 
slabo integriranoj u većinsko društvo, 
niskog socijalnog statusa, koja živi u 
naselju koje nije uključeno u gradsku 
infrastrukturu. Pripadnici reda s ko- 
jim smo se upoznali uglavnom se uz- 
državaju fizičkim radom. Sam šejh za 
život zarađuje radeći u gradskoj Čisto- 
ći. Naselje čini pedesetak manjih, 
skromnijih prizemnica u kojima uglav- 
nom živi generacija koja se s Kosova 
doselila osamdesetih godina prošlog 
stoljeća u potrazi za poslom. Većina 
stanovnika je islamske vjeroispovije- 
sti. Uz ostale faktore, to dodatno ote- 
žava integraciju. 


Šejh se, zajedno s većinom ostalih pri- 
padnika svoga reda, našao u situaciji da 


se nakon raspada nekadašnje Jugosla- 
vije zatekao kao stranac u mjestu svog 
boravka. U SFRJ religija je bila namjer- 
no marginalizirana u odnosu na vlada- 
juću paradigmu. U takvoj situaciji, mu- 
slimani su bili u podjednako neravno- 
pravnom položaju zajedno s ostalim 
vjerskim zajednicama. U devedesetim 
godinama dvadesetog stoljeća, s revita- 
lizacijom katoličanstva u hrvatskom jav- 
nom i političkom životu, muslimani u 
Hrvatskoj postaju Drugi. Ta "drugost" 
pehlinskih derviša je dodatno pojačana 
njihovim niskim socijalnim statusom i 
činjenicom da su stanovnici Pehlina 
uglavnom pripadnici nacionalnih manji- 
na. 


SVAKODNEVNICA I ZIKR 

Izuzev obreda u kojem je zaređena 
gospoda Murtezi, a koji se odigrao u 
njenom domu, sva naša druženja s 
dervišima u Pehlinu su se obavljala u 
skromnom domu šejha Osmanija u 
kojem živi sa svojom mnogobrojnom 
obitelji, a u sklopu kojeg je i njegova 
radna soba koja služi kao tekija. Pone- 
kad bi tu bili samo on i obitelj, pone- 
kad bi bili tu i drugi derviši. Ponekad bi 
izveli ritualizirani zikr na molbu nekog 
od derviša ili bismo samo razgovarali. 
Osim spomenutog zaređenja, nakon 
kojeg je slijedilo ugodno druženje, svi 
razgovori sa šejhom su tekli u nefor- 


Hajrulah Osmani 


malnoj i opuštenoj atmosferi uz nužni 
običaj koje su se derviši pridržavali pri 
ulasku u prostoriju u kojoj se nalazi 
šejh i pri izlasku iz nje (čekala bi se 
dozvola šejha da se uđe u prostoriju i 
pristupi druženju, ili da se iz nje iza- 
đe). Na samom zaređenju derviši su 
nosili obrednu odjeću dok se u drugim 
prilikama zikr obavljao u svakodnev- 
noj odjeći. Kako smo se kolegice i ja 
uglavnom raspitivali o zikru, misleći 
pod tim upravo na ritualizirani zikr, 
derviši su pokušavali naglasiti samo 
značenje riječi zikr; razgovori o Bogu i 
religiji su zikr, razgovori s nama su 
zikr. Sam ritualizirani zikr se obavljao 
u posebnim prigodama ili kad šejh od- 
luči, ili ako netko od derviša to zaželi. 
Često to derviši žele jer, kako nam je 
rečeno, oslobađa od tjeskobe i olakša- 
va suočavanje s banalnom svakodne- 
vicom. 


Zahvaljujući činjenici da kao vjerski 
vođa ima već određen status unutar 
zajednice, šejh se često mora baviti 
sasvim konkretnim životnim proble- 
mima članova svoga reda i nije u pozi- 
ciji da uživa u kontemplativnoj povuče- 
nosti kakva bi se očekivala od jednog 
derviša. Uzdržava se svjetovnim po- 
slom i njegove su brige uobičajene 
brige stanovnika Hrvatske -— računi za 
režije, knjige za školu itd. i u povlače- 
nju od svijeta ne vidi ničeg pozitivnog. 


Naša pomalo jednoznačna pitanja če- 
sto su nailazila na višeznačne odgovo- 
re. Teško je u jednostavne kategorije 
poput identiteta, pripadanja, vjerois- 
povijesti i nacionalnosti adekvatno 
uvrstiti nekoga tko samog sebe doživ- 
ljava prvenstveno kroz prizmu mistike 
i metafizike. Pa bi možda umjesto vla- 
stitog zaključka za kraj teksta o dervi- 
šima u Pehlinu bilo primjerenije citi- 
rati samog Šejha Hajrulaha koji na pi- 
tanje o dervišima i o tomu što on sma- 
tra dervišem odgovara: "Dvadeset 
puta su pitali što je derviš, a dvadeset 
puta će derviš drukčije govoriti. Tako 
ću vam reći da je derviš čovjek koji je 
jednostavan, skroman i ne traži ono 
što nema, čovjek koji najviše od svih 
radi, najviše od svih voli, koji je najpri- 
mjereniji...; derviš je u kakvom ga sta- 
nju pronađeš, tako se i ponaša, i uvijek 
Bogu je pokoran". 

Piše: dr. Ćazim Hadžimejlić 


Određeno zvanje se postiže kroz proces obrazovanja. 
Obrazovanje predstavlja uzdizanje iz neznanja i postiza- 
nje spoznaje kroz faze i stepene naobrazbe, a samim tim, 
sa dostignutim stepenom se postiže i određeno zvanje. 
Sistem obrazovanja zasniva se na nivou sticanja znanja 
koje je uslovljeno uzrastom osobe. Svako obrazovanje, 
kako svjetovno tako i vjersko, ima svoj sistem i program 
učenja koje se realizira kroz osnovno, srednje i visoko 
obrazovanje. Ovim stepenima obrazovanja jednaka su tri 
nivoa uputitelja — učitelj, nastavnik i profesor. Tako je si- 
stem obrazovanja zasnovan na tri faktora: učenju, onog 
ko podučava učenju (učitelju) i onog ko uči (učeniku). Isti 
princip dijeli i vjersko obrazovanje, odnosno duhovno uz- 
dizanje ili učenje. Tako postoje i tri faze u obrazovanju 
čovjeka koji pripada tarikatu, a to su: muhib, murid i 
muršid-šejh (simpatizer, učenik i učitelj). Isto kao što su 
nauka, kultura i prosvjeta tri različite djelatnosti koje su 
srodne, bliske i upotpunjuju se, istovrsno tome tesavvuUf, 
tarikat i šejh - muršid su tri osnovna pojma u duhovnom 
naukovanju. U vjerskoj naobrazbi, da bi se stekla zvanja 
za: muallima - učitelja, profesora; kadiju — sudiju; mufti- 
ju - vjerskog starješinu i muršida — tarikatskog voditelja 
ili šejha, potrebno je obrazovanje, vježba i praksa, putem 
koje se dolazi do potpunog znanja i saznanja. Sukladno 
ovom naukovanju, za ove vjerske oblasti stručni nazivi 
su: talim, tedris, kada, ifta i iršad. 

Tako u tesavvufu, oblik o spoznaji samog sebe pod men- 
torstvom muršida, a koje se postiže kroz određena zadu- 
ženja; vird - učenja, popraćeno sa učenjem esmi i nadzo- 
rom šejha, (u nauci tesavvufa- ne treba) objedinjen je u 
pojmu iršada. Iršad se sastoji od stručnih naziva duhovne 
naobrazbe: sejri-suluk, tasfijetul-kalb, terbijetun-nefs, 
makamati-seb'a I dersi-men aref. Da bi se postiglo zvanje 
šejha, osoba koja ima "dara" za to mora proći kroz iršad. 
U toku ove tarikatske obuke učenikova duša prolazi kroz 
sedam nivoa ili stepena: (1) emmare-duša sklona zlu, (2) 
levvame-duša koja kori sebe, (3) mulhime-duša koja je 
nadahnuta, (4) mutmeinne-duša koja je smirena, (5) radi- 
je-duša koja je zadovoljna, (6) merdijje-duša koja je zado- 
voljila, (7) safije-duša koja je posve čista ili čista duša. O 
svim ovim stepenima detaljno je opisivano i pojašnjavano 
u mnogim tarikatskim knjigama (kitabima), ali ovaj put sa- 
mo ćemo naglasiti da šesti dostignuti stepen merdije (du- 


ša koja je zadovoljila) se postiže za osposobljenje deviša 
- učenika za šejha. To je stepen gdje murid (učenik) posti- 
že sposobnost da može biti šejh. Ako se šejh, koji vodi tog 
učenika do ovog mekama merdije, nije uzdignuo dalje 
preporučuje mu šejha sa većim mekamom, koji će voditi 
dalje murida do sedmog stepena safije. 

Sedmi stepen je za slijeđenje Muhammeda, s.a.v.s., kiće- 
nje ili obogaćivanje sa Poslanikovim ahlakom — ahlak mu- 
hammedije, a to je dar koji je dat samo određenim, oda- 
branim ljudima, koji imaju sposobnost da se okite sa ovim 
ahlakom. Stepen Poslanikovog, s.a.v.s. ahlaka, je najviši 
mogući stepen, a samog Poslanika, s.a.v.s. je Allah "podu- 
čio" tom ahlaku, jer to je Allahov ahlak. Kako bi prepozna- 
li takvu osobu, odnosno pravog muršida (insan-i kjamila) 
postoje određeni znakovi koje osoba može da prepozna 
kod njega. Tri su osnovna prepoznatljiva znaka koje nas 
upućuju na muršida: (1) kad s njim razgovaraš da osjetiš u 
sebi zadovoljstvo, mir i spokojstvo; kada od njega odeš da 
ponovo žudiš ka razgovoru s njim ili sastanku (kroz ovo 
mubhib koji traži šejha može da vidi prve naznake da mu 
dotični šejh odgovara što znači da su im prirode biske); (2) 
najčešeće govori o spoznaji Boga Allaha, dž.š. i korisnim 
djelima, i svi njegovi postupci i djela treba da su prožeti s 
tim; (3) kad govori, govori istinu, i što god da izgovori pred 
tobom to govori i iza tebe. 

Nakon stečenog tesavvufskog obrazovanja, koje se posti- 
že kroz praksu postizanjem svih sedam stepena gore na- 
vedenih, murid stiče znanje i zvanje za šejha - muršida sa 
iršadom i tek onda ima izun da čini iršad sa izunom od 
svog šejha. Šejh koji je stekao sposobnosti muršida može 
da tim putem podučava muride — derviše, a tek onda kad 
stekne ubjeđenje da je neki od murida ispunio uslove da 
može samostalno tarikatski djelovati, (činiti, obavljati ir- 
šad i zikir) proglasiti će ga šejhom i izdati mu idžazet — di- 
plomu, isto kao što je to i njemu dato. Šejhovi treba da 
imaju ova ovlaštenja — idžazet, a to je kvalifikacija, prizna- 
nje i zvanje da je šejh. Taj čin proglašenja šejha posjeduje 
određeni usul davanja pismene potvrde, idžazetname kao 
i davanjem posebnih ovlaštenja za obavljanje određenih 
ovlasti koje se određuju prema stečenom znanju. Šejhov- 
ska diploma (idžazetnama) podrazumijeva i ovlaštenje za 
šejha da može da širi tarikat, da njeguje tarikatski usul, 
govori o tarikatu i upućuje gdje god može i kako može u 

datim uslovima i mogućnostima, i da njegov čitav život bu- 
de posvećen i prožet kroz hizmet tarikatu. Ovlaštena oso- 
ba — šejh, pored osnovnih dužnosti djelovanja u tarikatu 
kao muršid, i dalje dobiva određena zaduženja od svog 
šejha, koja ovise o njegovim sposobnostima. Ta zaduženja 
ili emanet koji mu povjeri šejh mora se dosljedno ispunja- 
vati i dobro čuvati, te se ne smije ni pod koju cijenu prone- 
vjeriti. 

Takvi tekijski šejhovi i voditelji tekija i zikira sa ovakvim 
ovlaštenjem mogu primati u tarikat nove članove sa činje- 
njem talkina — bejata, za one za koje vide da mogu da budu 
u tarikatu i u njihovom duhovnom napredovanju, spoznaji 
i da mogu da izrastu u šejha. Ceremonijalni čin proglaše- 
nja šejha (merasim) ima svoj usul — propis, a između osta- 
log tu spada oblačenje ili stavljanje tadža - kape na glavu 
i zaogrtanje hrkom — ogrtačem. Šejhu pripadaju određene 
dužnosti kao što su: oblačenje šejhovske odjeće; sjedanje 
u pročelju tekije — post (sedžadu); davanje obaveza i pri- 
manje bejata — zakletvi; dozvola za upućivanje i odgajanje 
u tarikatu; starješinstvo u tarikatu; briga o tekiji, tarikatu i 
tome slično. Davanje izuna, odnosno idžazetname može 
da bude javno i tajno. Dobivenu idžazetnamu šejh ne smije 
nikom dati. Međutim, što se tiče gore spomenute dužnosti 
zauzimanja tekijskog pročelja ili posta, to postavljanje ne 
smije da bude tajno, već naprotiv javno. Dotični šejh, koji 
ovlašćuje, daje pismenu ispravu svom muridu da je stekao 
tesavvufsko zvanje za šejha i da ga tim činom postavlja na 
post tekije. Znači po tarikatskom usulu šejh lično i javno, 
ili u svojoj tekiji, ili u tekiji u kojoj će novi šejh obavljati 
svoju tarikatsku dužnost, obavit će čin predaje idžazetna- 
me koja je sa potpisom i muhurom istog šejha koji ovla- 
šćuje, gdje je navedeno da je pripadnik određenog tarika- 
ta, da je član određene tekije, da je i on dobio izun na to od 
određenog šejha i da ovlašćuje i postavlja na post tu i tu 
osobu, koja je "položila" uspješno šejhovski ispit. Takvom 
šejhu se daju određene dužnosti i ovlaštenja koja će vršiti 
u svojoj tekiji. 

Ovakvo pouzdano i iskreno lančano prenošenje izuna, do- 
zvole od vremena Poslanika, s.a.v.s., do današnjih dana na- 
ziva se muselsel, a registrovan ili potvrđen izun naziva se 
musedždžel. Učenje i izgovaranje — talkina i davanje zavjeta 
je bejatili ahd. Bejat, izun i talkin nazivaju se jednim imenom 
kabda, to je način zavjeta, primanja ruke, odnosno, sam čin 
stupanja u tarikat naziva se kabda. Svaki novi derviš prihva- 
ta ruku šejha kojeg želi da slijedi, a to je spoj dviju strana 
koje daju jedinstvo. Sa tom dozvolom rađa se snaga sa osje- 
ćajem u duši i životu koja je potvrđena sa talkinom i bejatom. 
Kako bi najbolje ilustrirali značaj odnosa muršida-učitelja i 
murida-učenika poslužit ćemo se jednim simboličnim pri- 
mjerom.Tako šejhove možemo poistovjetiti sa "trafo stani- 
cama" koje su ipak udaljene od glavne hidrocentrale koja 
proizvodi struju, pa iako su daleko one dobivaju struju od 
iste i jako dobro je prenose i svijetle, obasjavajući oko sebe. 
Derviši su kao sijalice i svjetiljke koje dobivaju struju iz trafo 
stanice i svijetle. Ovaj primjer slikovito prenosi snagu i dje- 
lovanje tog duhovnog lanca. Poslanikov nur ili svjetlo koje 
obasjava i dolazi preko šejhova, koji su kao "trafo stanice", 


svojom brzinom i jačinom prenose na ostale. Kako se izdaje 
dozvola ili diploma nekom ko je završio fakultet, da je ospo- 
sobljen da radi taj posao sa uvjerenjem same diplome, tako 
isto šejhovsko ovlaštenje- idžazet je dokument ili pismena 
isprava koja se daje osobi koja je izrasla u učitelja- šejha. Taj 
je osposobljen za službu irašada, uputitelja. 

Poslanik, s.a.v.s., u hadisu je rekao "ko ima dva lica na du- 
njaluku imaće dva jezika u vatri." (Ebu Davud). Ovaj Hadis 
nam kazuje o još jednom tarikatskom usulu vezivanja za 
svog muršida-učitelja. Kad se pronađe najpotpuniji, najbo- 
lji, najodaniji, najiskreniji, najispravniji na Allahovom tari- 
ku-putu i slijeđenju Allahovog Poslanika, s.a.v.s., za muri- 
da je obavezno da se veže samo za njega, pa čak i njegova 
porodica. Jedan murid ne smije uzimati više šejhova za 
muršida, kada pronađe svoga šejha i da mu bejat, onda 
treba da mu bude odan, jer je to najbolji način spoznaje 
Allaha, dž.š. Pravi arifi su usmjerili svoja lica ka suštini, 
samo prema Allahu Uzvišenom i na osnovu ove Tajne im je 
naređeno da nikad ne uzimaju istovremeno dva učitelja. 
Šejhova može biti mnogo, a muršida linsan-i kjamila) ma- 
lo. 

Sabrao i preveo: Mehmed Karahodžić 


Prenosi se da je Iskender Rumi sa 100 000 vojnika opsje- 
dao utvrđenje drumskih razbojnika. Kada nakon 40 dana 
nije postigao uspjeh, sazvao je svoje najučenije ljude i upi- 
tao ih da li u tom kraju ima čovjek koji je okrenuo leđa 
dunjaluku i potpuno se predao Allahu Gospodaru svjetova. 
Jedan od njih mu je rekao da je čuo kako takva osoba živi 
tu u brdima. Iskender je odmah uzjahao konja i krenuo u 
potragu za blagoslovljenim čovjekom. Čim je stigao pred 
označenu pećinu, neki starac mu je izašao u susret i oslo- 
vio ga njegovim imenom. Iskender upita začuđeno: "Oda- 
kle znaš moje ime, a nikad se nismo sreli?" Čovjek mu 
odgovori: "Ja godinama glačam ogledalo moga srca, pa 
sam te u njemu vidio. A sad mi reci zbog čega si došao?" 
Iskender reče: "Već 40 dana bezuspješno opsjedamo utvr- 
đenje razbojnika koji siju smutnju i nered po zemlji." Čuvši 
ovo čovjek samo podiže glavu prema nebu i uzdahnu, a 
onda reče: "Idi sad, ta utvrda je tvoja." 

Iskender se poselami pa požuri ka svome logoru. Na pola 
puta u susret mu dođoše nekoliko njegovih ljudi s vješću 
da mu vođa razbojnika lično želi predati ključeve utvrđe- 
nja. Kada stiže Iskender, ovaj mu reče: "Noćas su pale dvi- 
je kule u našem utvrđenju, a zasigurno znamo da to nije od 
tvojih katapulta. To je mogao učiniti samo nebeski kata- 
pult. Stoga se mi predajemo i evo ti ključevi utvrde." Isken- 
der je rastjerao bandu, a od utvrđenja dao napraviti kara- 
vansaraj. Nakon što uputi zahvale i pohvale Allahu Isken- 
der reče: "Jedan uzdah je bio djelotvorniji od naše četrde- 
setodnevne opsade. Da nas Allah dž.š. sačuva toga da Ze- 
mlja ostane bez takvih ljudi." Dakle, istinski Allahovi dž.š. 
robovi su oaze u pustinji dunjaluka. Oni nas podsjećaju na 
Allaha dž.š. i jačaju našu vezu s Njim. Trebamo ih se često 
sjećati jer Pejgamber je rekao: "Prilikom spominjanja do- 
brih spušta se rahmet." 

Ebu Jezid Tajfur ibn Isa ibn Adem ibn Surušan, koji se 
rodio 804. godine po Isau a.s. je jedan od najčuvenijih su- 
fija. Poznat je pod nadimkom "Sultan arifa". Potiče iz sta- 
re perzijske porodice. Imao je dva brata, starijeg Adema 
i mlađeg Aliju. Sva trojica su bili zahidi i muttekije. Na 
putu ka Allahu dž.š. Ebu Jezid je ispred njih daleko od- 
makao. Njegova majka je pričala: "Ako bih u usta stavila 
zalogaj koji nije iz ljubavi pripremljen ili nije na halal na- 
čin stečen, ti bi se žestoko pokretao u mome stomaku 


sve dok tu hranu ne bih izbacila iz usta. Kroz tvoje pona- 
šanje u mojoj utrobi uvijek sam znala, koja hrana je čista 
i zdrava, a koja nečista i nezdrava." Kao i drugi veliki sufi 
učitelji i on je bio istovremeno cijenjen i omalovažavan. 
Zbog nerazumijevanja okoline bio je primoran da sedam 
puta napušta Bistam, svoj rodni grad. Trideset godina je 
proveo u Šamu predan cijelim svojim bićem Allahu Gos- 
podaru svjetova. Za njega je Džunejd Bagdadi rekao: 
"Ebu Jezid među sufijama ima isti položaj, kao Džibril 
među melekima." Na ahiret je preselio 875. godine. Nje- 
gov kabur, koji se nalazi u Bistamu, u sjeveroistočnoj po- 
krajini Perzije, i danas se mnogo posjećuje. 

Kad je Ebu Jezid otišao u školu, učitelj mu dade da prouči 
ajeti-kerim: "Mi smo naredili čovjeku da bude poslušan 
roditeljima svojim. Majka ga nosi, a njeno zdravlje trpi, i 
odbija ga u toku dvije godine. Budi zahvalan Meni i rodite- 
ljima svojim, Meni će se svi vratiti." (Lukman 14.) Potom 
mu je, tumačeći ovaj ajeti-kerim, ukazao kako treba pošti- 
vati i voljeti Allaha dž.š. i svoje roditelje. Mladi Ebu Jezid 
dođe majci i reče: "Danas sam naučio da trebam služiti 
Allaha i tebe, ali ja ne mogu moje srce podijeliti istovreme- 
no, cijelom dušom, Allahu i tebi služiti. Zato zamoli Allaha, 
ili da me On preda tebi pa da budem samo tvoj, ili da pri- 
padnem Allahu kako bi samo Njemu služio. Veoma obra- 
dovana ovim što je čula, majka mu reče: "Moj sinak, ja te 
predajem Allahu i odričem se svoga prava nad tobom. ldi i 
svoj život posveti samo Allahu." 

Kad je Ebu Jezid nijjet učinio da zijareti Mekku, poželio je da 
krene sam bez pratioca. Jednog dana na putu je ugledao 
čovjeka koji je išao ispred njega. Dok je posmatrao njegov 
lagan hod u sebi se dvoumio, da li da breme samoće i dalje 
nosi ili da se pridruži čovjeku koji korača bez teškoće. 
Premda je sebi govorio "dosta mi je Allah moj", neobična 
osoba ga je toliko privlačila da nije znao šta odabrati između 
druženja i samoće. U toj njegovoj nedoumici čovjek mu se 
okrenu i reče: "Prvo trebaš ispitati jesam li ja suglasan s tim 
da ti budeš moj pratilac." Potom je ubrzao svoje korake i 
izgubio se iz vida. Ebu Jezid je ostao zbunjen činjenicom da 
mu je stranac otkrio misli. Čuvši jednog ašika kako uporno 
doziva: "Allahu moj, baci jedan pogled na mene!" Ebu Jezid 
mu reče: "Kakav to sjaj ima tvoje lice, o čovječe, pa da tražiš 
od Allaha da te pogleda?" Ašik mu odgovori: "Upravo zbog 

toga žudim za Njegovim 
pogledom kako bi time za- 
dobio sjajno lice." Postiđen 
Ebu Jezid se zahvalio čo- 
vjeku za njegovu duboku 
pouku. 

Na pitanje, ko mu je bio 
najveći učitelj, Ebu Jezid je 
odgovorio: "Jedna. stari- 
ca." Potom je ispričao slje- 
deće: "Jednoga dana, kad 
sam se nalazio na velikom 
stepenu zanosa i jedinstva 
s Hakkom, izašao sam u 
polje van grada. Tu sretoh 
staricu sa punom vrećom 
brašna, koja me zamoli da 
joj ga ponesem do grada. 
Savladan halom u kom 
sam se nalazio, nisam bio 
u stanju ništa nositi. Samo 
dadoh znak na koji se poja- 
vi jedan lav, pa položivši 
vreću na njegova leđa, na- 
redih mu da je za ženu od- 
nese u grad. Onda zapitah 
staricu, šta će o meni ispri- 
čati u gradu? Ona kaza: 'Ja 
ću reći da sam srela jed- 
nog okrutnog slabića.' Upitah: 'Kako to?' Starica odgovori: 
'Ovog lava je Allah stvorio slobodnim, a ti si ga prisilio na 
služenje. Nije li to okrutnost s tvoje strane? | uz to hoćeš da 
ljudi povjeruju u tvoje keramete, a zar to nije slabost?" Kroz 
ove njene riječi postao sam svjestan svoje slabosti i krivice. 
Učinio sam tevbu, spustio se iz visina i od tada postao poni- 
zan. 

Ebu Jezid je znao odlaziti i na mezaristan da se odmori 
kad bi stigao u neko mjesto. Prenosi se da su pitali Ibn 
Abbasa: "O amidžiću Resulullaha, kada se želimo odmo- 
riti gdje je najbolje mjesto za to?" 

"Ako je dan idi da se odmoriš na mezaristanu, a ako je 
noć idi da se odmoriš na nebesima." Jednom je tako Ebu 
Jezid boravio u mezarju i pade mu na pamet da uzme u 
ruke ljudske lobanje i razgleda ih. Vidio je da su uši nekih 
lobanja začepljene i da nema rupa na njima. U drugim 
vidje da se rupe protežu od jednog uha do drugog, a u 
nekim vidje da rupe idu od uha do grla. "Ja Rabbi", tada 
reče, "ljudi vide ove lobanje kao jednake, ali Ti si meni po- 
kazao njihovu različitost pa mi objasni zbog čega je to 
tako." Ilham se spusti na Ebu Jezida: "Lobanje koje ne- 
maju rupa u sebi nisu čule ništa od Našeg govora. One 
kod kojih rupa ide od jednog uha do drugog, slušale su sa 
jednim uhom, ali im je sve izašlo napolje na drugo. Oni 
kod kojih rupa ide od uha do grla, prihvatili su Naš go- 
VOr. 


Jednoga dana Ebu Jezid je 
sa grupom murida prolazio 
uzanim putem. Iz suprot- 
nog smjera u susret im je 
išao pas. Ebu Jezid se malo 
pomače u stranu i stade 
ostavljajući slobodan put za 
psa. Jedan murid ga upita, 
zašto on, kao Sultan arifa, 
daje prednost jednom psu, 
kad je Allah uzdigao čovje- 
ka nad svim ostalim bići- 
ma? Ebu Jezid odgovori: 
"Ovaj pas mi reče: 'Zar mi 
nismo, o Ebu Jezide, u Eze- 
lu bili jedno? U čemu je mo- 
ja krivnja pa je Allah pre- 
krio mene psećom kožom, 
a u čemu tvoja zasluga, pa 
ti je Allah na glavu stavio 
tadž Sultana arifa? Ove rije- 
či su me potakle da psu 
oslobodim put." 

Za vrijeme jedne šejhove 
šetnje, priđe mu prljav pas i 
poče ići uz njega. On povuče 
rub svoga džubbeta da ga 
pas ne bi dotakao. Pas mu 
se obrati: "O šejhu, ako se 
tvoje džubbe putem mene onečisti, to možeš sa činijom 
vode očistiti, ali nečistoću svoga srca ne možeš ni sa vo- 
dom od sedam mora otkloniti." Ebu Jezid mu reče: "Zaista 
ti si nečist svana, a ja iznutra. Dođi i udružimo se, ne bi li 
se iz naše obje nečistoće razvilo jedno čisto biće." Pas mu 
kaza: "Ja te ne mogu pratiti, jer ti moga društva nisi dosto- 
jan. Ja sam od ljudi prezren, a ti cijenjen i voljen. Svako, ko 
me sretne, na mene će baciti kamen, a tebe će pozdraviti 
riječima: 'Esselamu alejkum, o Sultanu arifa!' Ja za sutra 
nemam nijednu kost sakupljenu, dok tebe dan zatiče sa 
punom vrećom pšenice!" Tada Ebu Jezid povika: "O Alla- 
hu, kad me jedan pas ne nalazi dostojnim za svoje društvo, 
kako se onda mogu nadati druženju s Tobom?" Potom je 
uputio hvale Allahu što ga je preko psa podučio. 

Ebu Jezid je pošao da posjeti jednog brata. Kad je stigao do 
rijeke Oksus, ona se rastavi kako bi šejh mogao proći kroz 
njeno suho korito. Ebu Jezid reče: "O Gospodaru, šta treba 
da znači ova varka? Ja Ti ne robujem zbog ovog!" | vrati se 
natrag.! Bistami je u snu prošao svih sedam nebesa, ali je 
shvatio da je kroz sva otkrovenja i pojave koje su mu na tom 
putu dodijeljene, samo stavljen na probu. Stoga bi u sličnim 
prilikama samo reci: "Gospodaru moj, ono za čim ja težim, 
nije to što si mi Ti rekao", dok nije nestao u Allahovoj jedino- 
sti. 


1 Mišljenje da je keramet božanski mekr, koji može sufiju zaustaviti na putu, nalazi se 
kod svih velikih sufija. 


BEHAR 93-94 


127 


SUFIZAM 


Ebu Jezid je u snu vidio osobu koja mu je, pokazujući mu 
neku crkvu, rekla da ode u nju. On se probudio i nije ma- 
rio za taj san. Kada se isti san tri puta ponovio, shvatio je 
da je to ozbiljno, pa obukavši svećeničku odoru otišao je 
u crkvu na koju mu je ukazano. Sjeo je među svećenike 
iščekujući što će se desiti. Kada je glavni svećenik htio 
započeti svoj govor, za trenutak je zašutio pa rekao: "Me- 
đu nama je musliman! Neka se javi!" Ebu Jezid ustade, a 
prisutni skočiše da ga ubiju. Smirujući ih, propovjednik 
reče: "Postavit ću mu nekoliko pitanja, pa ako na njih od- 
govori, biće spašen. U protivnom, biće ubijen." Ebu Jezid 
reče: "Pitaj šta hoćeš, od svega što je u knjigama zapisa- 
no i usmeno preneseno. Allah je svjedok onog što ka- 
žem. 


"Reci mi o jednom uz kog nema drugog?" — "To je Allah, 
Jedini i Svemoćni." 


"Reci mi o dvojici koji nemaju trećeg?" — "To je noć i dan." 


"Reci mi o trojici koji nemaju četvrtog?" — "To su Arš, 
Kjurs i Kalem." 


"Reci mi o četverici koji nemaju petog?" — "To su četiri 
objavljena kitaba." 


"Reci mi o peterici koji nemaju šestog?" — "To je pet na- 
maza koji su farz muslimanu i muslimanki." 


"Reci mi o šesterici koji nemaju sedmog?" — "To je šest 
dana koje Allah spominje u Kur'anu.?" 


"Reci mi o sedmerici koji nemaju osmog?" — "To su se- 
dam nebesa."" 


"Reci mi o osmerici koji nemaju devetog?" — "To su nosi- 
oci Arša? " 


"Reci mi o deveterici koji nemaju desetog?" — "To je devet 
osoba iz naroda Saliha, koje su nered činile po zemlji." " 


"Reci mi o deseterici u cjelini?" — "To je deset dana koje 
hadžija mora postiti ako obavlja temettu hadždž, a nema 
mogućnosti da zakolje kurban. " 


"Reci mi o jedanaesterici?" — "To su braća Jusufova." 
"Reci mi o dvanaesterici?" — "To su mjeseci u godini."" 
"Reci mi o trinaest?%" — "To je san Jusufa." 


"Reci mi o skupini koja je slagala a ušla u Džennet?" - 
"To su braća Jusufova." 


Kaf 38 
El-Mu'minun 17 
El-Hakka 17 
En-Neml 48 
El-Bekara 196 
Et-Tevba 36 
Jusuf 4 


DISC RVON 


"Reci mi o narodima koji su rekli istinu a ušli u Džehe- 
nnem?" — "To su jehudije i kršćani.?" 


"Gdje je odredište tvoga imena u tijelu ti?" — "U ušima." 


"Reci mi o onima koji pušu snažno?" — "To su četiri vje- 
tra." 


"Reci mi o onima koji teret nose?" — "To su oblaci." 


"Reci mi o onima koji plove lahko?" — "To su lađe na mo- 
ru." 


"Reci mi o onima koji naredbe sprovode?" — "To su mele- 
ki koji su zaduženi za nafaku ljudi od polovine Sa'bana do 
sljedeće godine." 


"Reci mi o četrnaestorici koji su govorili sa Allahom?" — 
"To su sedam nebesa i sedam zemalja. """ 


"Što je to što diše bez duše." — "To je zora."!" 


"Kaži mi o kaburu koji je išao sa svojim sahibijom?" — "To 
je riba Junusova."?" 

"Kaži mi o vodi koja nije spuštena s neba niti je provrila iz 
zemlje?" — "To je znoj konja koji je Belkisa u boci poslala 


Sulejmanu." 


"Kaži mi o četvero koje je rođeno bez oca i majke?" — "To 
su ovan Ismaila, deva Saliha, Adem i hazreti Havwva." 


"Koja je prva krv prolivena na zemlji?" — "To je Habilova 
krv kad ga je ubio Kabil." 


"Šta je Bog stvorio, pa otkupio?" — "To su duše mu'mina."?" 


"Šta je Bog stvorio pa odbacio?" — "To je magareće reva- 
nje." 


"Šta je Bog stvorio, pa upitao: 'Šta je to?'" — "To je štap Mu- 
saa."" 


"Koje su žene najodabranije?" — "Hazreti Havva, hazreti 
Hatidža, hazreti Fatima, hazreti Aiša, hazreti Asija, ha- 


zreti Merjema." 


"Koje su rijeke najefdalnije?" — "Sihun. Džihun (Sir Darja, 
Amu Darja), Tigris, Eufrat, NIL" 


"Koja planina je najefdalnija?" — "Turi Sina. '$" 


"Koje su životinje najbolje?" — "Konj i kamila." 


ka El-Bekara 113 


10 Fussilet 11 

11 Et-Tekvir 18 
12 Es-Saffat 142 
13 Et-Tevba 111 
14 Lukman 19 
15 Ta ha 17 

16 Et-Tin 2 

"Koji mjesec je najodlikovaniji?" - "Ramazan."" 
"Koja je noć najodlikovanija?" — "Lejletul-kadr.'?" 
"Šta je Et-Tammeh?"?"" — "Jevmul-kijameh." 


"Šta je to drvo sa dvanaest grana, na svakoj grani 30 li- 
stova, na svakom listu 5 svijeća, dvije na suncu a tri u 
hladu?" — "Drvo je godina, listovi dani, a svijeće namazi- 
dva dnevna i tri noćna." 


obavezi?" — "Lađa Nuha." 


"Koliko je poslanika stvorio Bog Uzvišeni?" — "124 000 
vjerovjesnika i 313 poslanika." 


"Koje se to četiri stvari razlikuju u boji i okusu, a imaju 
isti izvor?" — "To su oči, nos, usta, uši. Suze su slane, 


pljuvačka slatka, sekret iz nosa kisel, a iz ušiju gorak." 


"Šta je nekir, šta kitmir, a šta fetil?" — "Kitmir je bijela 
kora, nekir je košpica, a fetil ono u košpici." 


"Šta je sebd i lebd?" — "To su dlake jelena i jarca." 
"Šta je Tam i Ram?" — "To su narodi prije Adema." 


"Šta govori magarac svojim revanjem?" — "Neka je pro- 
kletstvo na šejtana." 


"Šta kazuje pas kad laje?" — "Teško stanovnicima Džehe- 
nnema od srdžbe Džebbarove." 


"Šta bik govori?" - "Subhanallahi ve bihamdihi." 


"Šta kaže konj svojim hrzanjem?" — "Subhan Allahu ču- 
varu kad se u boju sukobe junaci." 


"Šta deva kazuje?" — "Dosta mi je Allah, i Allah je dovoljan 
kao zaštitnik." 


"Šta paun govori?" — "Milostivi, koji upravlja svemirom 
svim,?"" 
"Šta svojim pjevom kazuje slavuj?" — "Hvaljen neka je 


Allah kad god omrknete i kad god osvanete.?'" 
"Šta govori žaba svojim kreketom?" — "Neka je subhan 
Allahu Obožavanom u pustinjama. Neka je subhan Allahu 


Vladaru Uzvišenom." 


"Šta zvono kazuje svojom zvonjavom?" — "Neka je subhan 
Allahu uistinu, uistinu." 


17 El-Bekara 185 


18 El-Kadr 1-5 
19 En-Naziat 34 
20 Ta ha 5 

21 Er-Rum 17 


"Koji narod je dobio vahj a nije ni od ljudi, ni džinna, ni 
meleka?" — "Pčele.?" 


"Gdje je noć kad dan osvane, a gdje dan kad noć nastu- 
pi?" — "Oni budu u tajni Allahova znanja." 


Nakon što mu je odgovorio na sva pitanja, Ebu Jezid reče: 
"Ja od tebe želim odgovor na samo jedno pitanje. Reci mi 
šta su ključevi nebesa i Dženneta?" Svećenik je šutio, ali 
kad su prisutni insistirali na njegovom odgovoru, rekao je: 
"To su riječi: Nema drugog Boga osim Allaha, Muhammed 
je Allahov poslanik." Svi su primili islam, srušili crkvu i 
napravili džamiju. 

U pratnji murida Ebu Jezid je išao ulicama Bistama. Po- 
nosni što su u društvu takvog Allahovog roba, nisu ni slu- 
tili o svojoj slabosti koja će ubrzo izaći na vidjelo. Iz jedne 
kuće pomoli se izuzetno lijepa žena koja im pođe u su- 
sret. Kad priđe šejhu, on je zagrli i s njom uđe u njenu 
kuću. Od prizora, kojeg su vidjeli, muridi nisu mogli doći 
sebi. Pošto u njima preovlada loše mišljenje o šejhu, svi 
se raziđoše, osim jednog, koji sa bardakom vode i peški- 
rom ostade stajati pred tom kućom. Nakon izvjesnog 
vremena, Ebu Jezid otvori vrata, pa ugledavši murida, 
zapita ga: "Šta ti radiš ovdje?" On odgovori: "Evo donio 
sam ti vodu ako ti zatreba." Šejh nastavi:"A, gdje su osta- 
li?" Murid odgovori: "Ne znam." Na to mu Ebu Jezid dade 
znak da uđe u kuću, pa mu reče: "Ovo je moja sestra s 
kojom ću te vjenčati." 

Sufija po imenu Ebu Turab Nahšabi, imao je mladog muri- 
da koji je posjedovao srčanu žar i doživljavao duhovna us- 
hićenja. Kada mu je Ebu Turab rekao, da bi trebao posjeti- 
ti Ebu Jezida, murid mu je odgovorio: "O učitelju, ko vidi 
Gospodara Ebu Jezidovog, nema potrebe da gleda i samog 
Ebu Jezida." Na to mu je Ebu Turab rekao: "O mladiću, ako 
ti vidiš Boga, vidiš Ga samo prema stepenu svoje predis- 
pozicije. Ali ako Ga gledaš kroz Ebu Jezida, moći ćeš Ga 
vidjeti sa Ebu Jezidovom predispozicijom. Ima pogleda i 
pogleda." Ove riječi teško padoše muridu, pa on kaza: "O 
učitelju! Pođimo zajedno Ebu Jezidu." Kad dođoše u Bi- 
stam, rodno mjesto Ebu Jezidovo, ne nađoše ga kod kuće. 
Dok su se o njemu raspitivali, ugledaše ga kako se sa kr- 
čagom punim vode iz šume vraća kući. Mladić pogleda 
Ebu Jezida, zadrhta, pade na zemlju i umre. Ebu Turab se 
obrati Ebu Jezidu: "O šejhu! Pogleda te jedanput i umre. 
Kako je to moguće?" Ebu Jezid mu odgovori: "U nutrini 
ovog maladića ležala je jedna skrivena tajna za koju on još 
nije bio sazrio. Ta tajna mu se kroz moj pogled otkrila, ali 
je on nije mogao podnijeti i zato je umro." 

Ebu Jezid je rekao: "Ko se sa mnom ne bude iskreno dru- 
žio, biće poput svjedoka koji je prisiljen da svjedoči nešto 
što nije vidio. Misliće da vrijeme provodim u samoobma- 
ni. Smatraće da su moja stanja stvar manipulacije dru- 
gim. Moj govor će mu djelovati kao izmišljotina. Moja 
objašnjena i izreke će doživljavati kao stvar drskosti i po- 
smatrat će me sa prezirom, pa će se zbog toga ogriješiti 

o mene." Ebu Jezid je upitao jednog sufiju: "O brate, ko- 
liko još dugo želiš lutati po zemlji?" Ovaj mu odgovori: 
"Kad voda stoji mutna je i pokvarena." Na to mu Ebu Je- 
zid reče: "Ti budi more pa te stajanje i nečistoća neće 
pokvariti." 

Musa je čuo od svoga oca da je rekao: "Kada sam jedne 
prilike bio kod Ebu Jezida on uzdahnu i ja primijetih da 
njegov uzdah prođe sve koprene između njega i Gospo- 
dara. Ja mu se obratih: 'O Ebu Jezide, opazih začudnu 
stvar. On mi reče: 'Siroto moja, šta je to začudno?" 'Pri- 
mijetih da tvoj uzdah prođe kroz sve koprene i dospje do 
Gospodara.' Ebu Jezid reče: 'Kada insan pusti iskren uz- 
dah, on nema zastora koje bi prolazio da bi dospio do 
Gospodara.! Potom ga neko od prisutnih upita: 'O Ebu 
Jezide, koji zastor stoji između Rabba i arifa?' Ebu Jezid 
odvrati: 'O siroto, kome je On zastor, pa od čega drugog 
da ga zastire?'" 

Jedanput je Ebu Jezid proučio ikamet, pa prije nego što 
je uspostavio namaz, pogledao je u saff džematlija i opa- 
zio čovjeka na kom se uočavao trag puta. Prišao mu je i 
nešto rekao, pa je ovaj izašao iz džamije. Kada ga je neko 
od prisutnih upitao za razlog, čovjek je rekao: "Bio sam 
na putu, pa ne našavši vode uzeo sam tejemmum. Smet- 
nuvši to s uma ušao sam u džamiju. Ebu Jezid mi je re- 
kao: 'Tejemmum ne važi kad je voda pri ruci." Sjetivši se 
toga izadđoh." 

Došao Ebu Jezidu jedan od njegovih murida pa mu rekao: 
"O šejhu, ja sam tvoj murid a ti moj šejh. Izvijesti me o šej- 
hovom hakku kod murida i o muridovom hakku kod šejha, i 
to na takav način, da u tvom odgovoru nađem potpun smi- 
raj?" Šejh mu kaza: "Pitaš me o nečem krupnom što u sebi 
nosi veliku tajnu, ali ti neću odgovoriti dok ne ispuniš moju 
potrebu." Murid zapita: "A o kakvoj se potrebi radi?" Šejh 
odgovori: "Napisao sam pismo za sultana Mahmuda pa že- 
lim da mu ga predaš. Kad mi se vratiš sa povratnim pismom 
i ja ću tebi odgovoriti na tvoje pitanje." Sultan je bio u gradu 
Nišaburu udaljenom šezdeset fersaha od Bistama. Murid 
uze pismo pa, ne brinući se za svoju kuću, opskrbu i jahali- 
cu, krenu na put bosonog. Kad stiže u Nišabur odmah ode 
do sultanove kapije, gdje bi dočekan i uveden kod sultana. 
Ovaj uze pismo šejhovo, poljubi ga, i naredi da murida, uka- 
zujući mu ikram, otprate do njegovih odaja i pogoste ga ra- 
znovrsnim jelima. Sultan je poslao i jednu djevojku rekavši 
joj: "Možda mu se hrana ne dopadne, pa mu skuhaj ono što 
mu srce želi." Djevojka je sama ušla kod murida i upitala ga 
što želi da mu pripravi od hrane. On je rekao: "Hoću da mi 
skuhaš čorbu od mlijeka i brašna pa da mi njome dahnu 
prsa od prašine puta." 

Djevojka ustade da zapali vatru a i Iblis priđe kako bi potpa- 
lio vatru strasti u muridu. On potaknut ljepotom djevojke 
pruži ruku prema njenoj kosi pa zaključavši vrata, htjede s 
njom zinaluk počiniti. U tom trenutku raspuknu se zid Alla- 
hovom svemoći i iz njeg se pojavi Ebu Jezid govoreći mu da 
to ne čini. Kad to vidje murid zadrhta, pa obuzet strahom od 
hejbeta Allaha Uzvišenog reče: "Gospodaru naš, mi smo 
prema sebi nasilje učinili." Potom izađe iz sobe pa ode sul- 


tanu i zatraži od njeg dozvolu da se vrati šejhu. Kad je došao 
šejhu, ovaj mu reče: "Sad si spreman da se odgovori na tvo- 
je pitanje. Dakle, znaj, šejhov hakk kod njegova murida je da 
ga murid sluša šta god mu šejh naredi, a muridov hakk kod 
šejha je da on pazi i čuva murida od posrtaja u svim njego- 
vim halovima." 

Jednoga dana dođe čovjek Ebu Jezidu i reče: "Postim i 
klanjam već trideset godina, a nisam još iskusio ni mrvu 
duhovne radosti o kojoj ti govoriš!" "Da si postio i klanjao 
tri stotine godina, opet je ne bi pronašao", odgovori mu 
Ebu Jezid. "Kako to?", upita čovjek u čudu. "Tvoja sebič- 
nost je postojan zastor između tebe i Allaha Uzvišenog." 
"Ima li tome lijeka?" "Ima, ali ga ti ne možeš podnijeti" 
reče Ebu Jezid. Tu bijahu neki ljudi i počeše moliti Ebu 
Jezida da čovjeku otkrije što mu je činiti. Tako on, nakon 
izvijesnog vremena, pristade i reče onom čovjeku: "Otiđi 
do najbližeg berberina neka ti obrije glavu, potom skini 
svoju odjeću sa sebe, sem gaća. Uzmi kesu oraha i objesi 
je oko vrata. Onda stani nasred čaršije i uzvikuj: 'Dajem 
orah za šamar, ko mi udari šamar plaćam mu orahom! 
Potom otiđi do sudnice i uradi isto.'" "To je nemoguće", 
čovjek povika, "mora da postoji neki drugi lijek!" 

"Jok!" reče Ebu Jezid, "to bi bio samo preduslov za poče- 
tak liječenja, ali kao što sam već rekao, ti ga ne možeš 
podnijeti!" 

Kad je šejh Ebu Jezid jedne noći grad napustio, primijeti 
duboku tišinu nad dolinom. Mjesec je Zemlju osvjetljavao 
i činio noć jasnom poput dana. Zvijezde su odisale poput 
skladne družine i svako sazviježđe je imalo svoju poseb- 
nu vazifu. Šejh je išao dalje, bez da je ikakav pokret opa- 
zio ili jednog čovjeka sreo. Tišina je dirnula njegovo srce 
i on reče: "Gospodaru, mene je pokrenula tuga. Zašto na 
jednom takvom dvoru nema potpuno predanog obožava- 
oca?" Jedan nutarnji glas mu odgovori: "Ne čudi se to- 
me, jer Vladar svakom ne dopušta pristup Svome dvoru. 
On nedostojne ne prima na Svojim vratima. Kada svetost 
Našeg veličanstva Svoj sjaj razastre, u toj ljepoti, usnuli i 
lahkomisleni nemaju udjela. Ti si samo jedan među hilja- 
dama, koji moli za ulazak i strpljivo čeka." 

U vrijeme Ebu Jezida nekom nevjerniku jedan musliman 
reče: "Kako bi bilo da ti islam prihvatiš, pa da tako zadobi- 
ješ stotinu selama i moći?" On odgovori: "O mladiću, ako 
je tvoja vjera poput Ebu Jezidove, koji je šejh ovog svijeta, 
onda njenu užarenu vrelinu ne mogu podnijeti. Ona je isu- 
više velika za stremljenja moje duše. Premda u vjerovanju 
nemam sigurnosti, istu dobivam kad je u pitanju vjera Ebu 
Jezidova. Vjerujem da je njegova vjera iznad ostalih vjera, 
jer je, nadasve, lijepa, sjajna i slavom ovjenčana. Dok nu- 
trinom potvrđujem njegovu vjeru, usta su mi čvrsto zape- 
čaćena. Ali ako je islam to na čemu si ti, prema tome ne 
osjećam naklonosti niti me vuče kakva želja. Ako bi neko 
osjetio i stotinu naklonosti prema vjeri, one bi iščezle čim 
bi tebe vidjele. Jer on bi vidio samo ime bez značenja, a to 
je, kao kad se pustinja sigurnim mjestom imenuje. Kad on 
vidi tvoju vjeru ohladiće njegova ljubav za njenim prihvata- 
njem. Vjera i iskrenost Ebu Jezidova položile su mnoga 

žaljenja u moje srce i moju dušu. Ebu Jezid ispunjava sve 
dužnosti vjere, pa neka je blagoslovljen taj neuporedivi lav. 
Kad bi samo jedna kap njegove vjere u okean pala, cijeli 
okean bi usisala." 

Zunnun el-Misri je poslao jednog svog prijatelja Ebu Je- 
zidu, kako bi na taj način mogao više saznati o njemu. 
Kad je čovjek stigao u Bistam raspitivao se za Ebu Jezi- 
dovu kuću. Čim ga nađe, ovaj ga upita: "Šta hoćeš?" "Ho- 
ću Ebu Jezida", odgovori čovjek. "Ko je Ebu Jezid? Gdje je 
Ebu Jezid? | ja tražim Ebu Jezida?" Čovjek se okrenu i 
pomisli: "Ovo je luđak." Vrativši se Zunnunu, ispričao je 
što mu se desilo, našto je ovaj zaplakao i rekao: "Moj brat 
Ebu Jezid je, usred onih koji su Allahu krenuli, daleko 
odmakao." 

Ebu Jezid je sa jednim prijateljem prao svoju košulju u 
polju. Kad je sa tim završio, ovaj mu predloži: "Da objesi- 
mo košulju na zid vinograda?" "Ne", odgovori Ebu Jezid, 
"ja neću zabijati pritku u tuđi zid". "A da je objesimo na 
stablo." "Nikako, jer bi se grana slomila." "A šta kažeš, 
da je raširimo po travi?" "Ne, jer je ona hrana životinja i 
pred njima je ne želimo pokriti." Potom je sa košuljom na 
sebi okrenuo leđa suncu dok se nije osušila ta strana, a 
onda je izložio i drugu stranu, pa sačekao da se i ona osu- 
ši. 

Jednoga dana Ebu Jezid je otišao u džamiju. Svoj štap je 
zabio u tlo, ali on se zaljuljao i pao prema štapu nekog 
starca koji je isti također zabio u tlo. Ovaj se sagnuo i 
uzeo svoj štap. Ebu Jezid je otišao do njegove kuće i za- 
molio za oprost rekavši: "Ja sam prouzrokovao tvoje sa- 
ginjanje, jer sam ja svoj štap plitko zabio. Ebu Jezid upita 
jednog čovjeka: "Čime se zanimaš?" "Imam magarca", 
odgovori čovjek, "i brinem se o njemu." Na to Ebu Jezid 
reče: "Kamo sreće da ti magarac umre, pa da ti budeš 
rob Allahu a ne magarcu!" 

Jahja ibn Muaz je u pismu poručio Ebu Jezidu da on po- 
sjeduje jednu tajnu koju će mu povjeriti samo u Džennetu 
pod Stablom života. Uz to mu je poslao i jedan hljeb s 
napomenom da ga treba pojesti, jer je brašno zamjesio 
sa blagoslovljenom vodom Zemzem koja izvire kod Kabe 
u Mekki. U svome odgovoru Ebu Jezid mu je prvo ukazao 
da poznaje njegovu tajnu, a onda dodao: "U Džennetu ja 
neću imati vremena za takve tajne, jer meni je već na ze- 
mlji sve Džennet i sve Stablo života. A i za hljebom ne- 
mam potrebe, jer lijepo si mi opisao s kojom vodom si ga 
zamijesio, ali mi ništa nisi rekao o porijeklu sjemena." 
Ebu Jezid je u snu vidio skupinu krupnookih hurija. On ih 
je gledao i taj prizor imao je za posljedicu da je njegova 
svijest time bila zaokupljena više dana. Kad je kasnije u 
snu ponovo vidio hurije, nije im uopće posvetio pažnje. 
Samo je rekao: "Vi odvraćate." 

Najveća Ebu Jezidova briga bio je tevhid. 0 njegovom na- 
stojanju na putu spoznaje Allaha dž.š. prenosi se, da je 
duži period proveo sa ulemom dok nije postao od pozna- 
vaoca. Ali je vidio njihovo tiskanje na vratima Hakka i za 
sebe, među njima, nije našao prostora ni toliko da spusti 
svoje stopalo. Sebi je rekao: "Ilum nema postojanosti bez 


hakikata, a hakikat je u revnosti sa klanjačima." Proveo 
je vrijeme sa njima, ali među njima nije vidio prostora za 
sebe. Potom je našao hakikat sa postačima pa je i U nji- 
hovom društvu bio neko vrijeme, ali i među njima za sebe 
nije našao mjesta. Okrenuo se onim koji se hadždžom 
odazivaju Allahu namjeravajući posjetiti Bejtullah iz uda- 
ljenih mjesta pa i među njima, za sebe, nije našao pro- 
stora. Onda je svoju pažnju usmjerio na džihad i sa mud- 
žahidima proveo duže vrijeme, zajedno udarajući sablja- 
ma po licima Allahovih neprijatelja. Ali kad i tu sebi nije 
našao mjesta, zavapio je: "Ja Ilahi, smiluj mi se u mojoj 
zbunjenosti. Postavi Tvoga roba na mekam bliskosti s 
Tobom. Na mekam gdje neću biti izložen rivalstvu niti ti- 
skanju. Već sam se primakao onima koji su me pretekli 
na putu ka Tebi i sebe vidio nemoćnim u nastojanju da im 
se priključim." 

Tada ga Hakk pozva: "O Ebu Jezide, Moju blizinu ne može 
zadobiti niko kao onaj, koji Mi dođe sa onim što Ja ne- 
mam." Ebu Jezid je upitao: "Ja Ilahi, što je to što Ti ne- 
maš, a sa čim se Tebi približava i odakle meni to što ne- 
ma kod Tebe?" Dođe mu odgovor: "O Ebu Jezide, Ja ne- 
mam bijede, niti siromaštva, pa ko Mi se želi s njima 
umiliti podastrijet ću mu ćilim Moje bliskosti." Tada je 
Ebu Jezid rekao: "Allahu moj, primakni me onima koji 
podnose siromaštvo i bijedu! Pa me je njima prikučio, 
kad ono mala skupina. Tu nisam vidio guranje i rivalstvo, 
niti buku i galamu na vratima. Njemu sam dao zavjet da 
ničemu neću dati prednost nad siromaštvom i bijedom, i 
eto me s Njim držim se tog zavjeta. Pa ne prođe nijedan 
sat a da mi od Njega novi keramet ne dođe. Rekao sam: 
'ILahi, ovo je stvar kojom si mene počastio među Tvojim 
stvorenjima.' Na to mi dođe odgovor: 'To je keramet sa- 
mo za onog koji da prednost siromaštvu i bijedi, osaburi 
na njima i bude prisan s njima."" 

Zunnun el-Misri je poslao svoga murida Ebu Jezidu s po- 
rukom: "O Ebu Jezide, ti svaku noć mirno spavaš, ne zna- 
jući, da karavana koja vodi u Hakkovu blizinu, prolazi." 
Kad murid ove riječi prenese Ebu Jezidu, ovaj mu reče: 
"Idi i reci svome učitelju, da je na kemalu samo onaj koji 
cijelu noć prespava, a ujutro kad se probudi dostigne po- 
menutu postaju prije karavane." Ovim je htio reći, da po- 
stignuće Hakkove blizine ne ovisi od noćnog bdjenja, već 
od unutarnjeg hala i potpune predanosti Njemu. Čuvši od 
murida ovaj Ebu Jezidov odgovor, Zunnun zaplaka i reče: 
"Blago Ebu Jezidu! Zaista on ima pravo. Ja tu postaju još 
nisam dostigao. To je tako kako je on rekao." 

Jednoga dana nekoliko ljudi je zamolilo Ebu Jezida da im 
dadne kakav duhovni dar. Na to im je on rekao: "Još od 
jutra tražim jedno gnjilo zrnce koje biste mogli probaviti, 
ali ništa ne nađoh. Sve što bih vam htio ponuditi, daleko 
prevazilazi vaše sposobnosti." 

Šekik el-Belhi i Ebu Turab en-Nahšebi došli su kod Ebu 
Jezida. Sofra je stavljenja, a jedan Ebu Jezidov mladić je 
hizmetio. Njemu se ova dvojica obratiše: "Jedi s nama, 
momče." "Ja postim", odgovori on. Tada Ebu Turab reče: 
"Jedi i nagrada za mjesec dana posta je tvoja." Kad on 

opet odbi Šekik reče: "Jedi i nagrada za godinu dana po- 
sta je tvoja." Ali on i ovu ponudu ne prihvati. Na to Ebu 
Jezid reče: "Pustite ga, jer on kod Allaha više ništa ne 
vrijedi." Godinu dana potom mladić je zatečen u krađi i 
ruka mu je odsječena. 

Ebu Jezid je rekao: "Došao mi je jedan dan Ebu Ali es- 
Sindi (jedan od Ebu Jezidovih učitelja) s putničkom tor- 
bom u ruci. On ju je istresao i gle, bili su to dragulji. Ja ga 
upitah: "Odakle ti ovo?" On mi odgovori: "Dok sam prola- 
zio kroz jednu dolinu, ovi zasvijetliše poput lampe, pa 
sam ih ponio sa sobom." Upitah ga dalje: "U kakvom si 
halu bio kad si sišao u dolinu?" "Na trenutak me obuzelo 
stanje klonulosti", odgovori on. 

Prenosi se od Ammi el-Bistamija: "Dok smo sjedili u dža- 
miji Ebu Jezidovoj on reče: 'Ustajte i pođimo u susret jed- 
nom Allahovom prijatelju." Mi smo pošli s njim i kada 
smo stigli do gradske kapije sreli smo Ibrahima ibn Sita- 
nba el-Herevia. Ebu Jezid mu se obrati: 'Došla mi je po- 
misao da ti izađem u susret i kod moga Gospodara se 
zauzmem za tebe." Ibrahim ibn Sitanba reče: 'Ako bi te 
On učinio zagovornikom za svo čovječanstvo to ne bi bilo 
mnogo. Oni su samo jedna mrva ilovače." Njegov odgovor 
zbuni Ebu Jezida." 

Ebu Jezid je imao komšiju idolopoklonika, čije dijete jed- 
nu noć zaplaka, bojeći se mraka, jer u kući nije bilo svje- 
tla. Ebu Jezid uze svijeću i odnese im je, pa dijete presta- 
de plakati. Kad je otišao, djetetovi roditelji rekoše sebi: 
"Kad je Ebu Jezid osvijetlio našu kuću, bilo bi zlo i neza- 
hvalnost ako ga mi ne bi zamolili da prosvijetli i naše du- 
še." Potom su otišli i pred njim prigrlili islam. 

Neki čovjek dođe da posjeti Ebu Jezida i zateče ga u halu 
potpune odsutnosti. Kad nakon izvjesnog vremena šejh 
podiže glavu, posjetilac mu se obrati: "O šejhu, gdje si 
bio?" Ebu Jezid odgovori: "U Hakkovoj blizini." "I ja sam 
također bio tamo, ali te nisam vidio", odgovori čovjek. 
Ebu Jezid mu na to reče: "Imaš pravo, ali ja sam bio unu- 
tar Hakkova Harema, a ti s njegove vanjske strane. Zato 
jedan drugog nismo vidjeli." 

Neko reče Ebu Jezidu: "Očisti svoje srce od svega), jer ti 
želim povjeriti jednu tajnu." 

On odgovori: "Već 30 godina tražim sebi od Allaha čisto 
srce, pa kako da ga tebi donesem u jednom satu." Jedan 
čovjek reče Ebu Jezidu: "O šejhu, daj mi parče tvoga ogr- 
tača, ne bi li na taj način zadobio dio tvoga bereketa." Ebu 
Jezid odgovori: "Kad bi obukao i kožu Ebu Jezidovu, be- 
reket nećeš zadobiti sve dok ti djela ne budu Ebu Jezido- 
va." Prenosi se, da je na putu za Medinu, Ebu Jezid nato- 
vario svoje stvari na sasvim mladu devu. Neko mu reče 
da je taj tovar i suviše težak za tu devu i da bi bilo okrutno 
od njega ako bi pustio da životinja trpi pod njim. Kad je 
dotični ponovio svoj prigovor, Ebu Jezid mu reče: "O čo- 
vječe, nosač tereta nije ova deva. Bolje pogledaj!" Čovjek 
pogleda i opazi da jedna poduža ruka drži tovar iznad le- 
da kamile. Zapanjen upita: "Tako ti Allaha, kakvo je ovo 
čudo?" Ebu Jezid odgovori: "Ako istinu o mome halu pred 
vama pokrijem, prigovraćete mi vašim jezicima, a ako 


vam tajnu otkrijem, nećete je moći shvatiti. Ne znam ka- 
ko bi se prema vama trebao ponašati!" 

Kada je osjetio da mu se kraj života primakao, otišao je u 
svoj mihrab, opasao zunnar, krzneni ogrtač obukao naiz- 
vrat, a izvrnut turban stavio na glavu i rekao: "Allahu moj, 
ne prodajem moju uzdržljivost tokom cijelog života, niti 
nudim namaze noćima obavljane, niti govorim o danima 
u postu provedenim. Također ne brojim učenja Kur'ana, 
niti više spominjem raspoloženja, prisne razgovore i užit- 
ke blizine. Ti znaš da se nizačim nisam okretao i da ono 
što sam izložio, nisam sa sujetom i samouvjerenošću Či- 
nio. Ne, ja to izlažem, jer me sve što sam činio, pritišće. 
Ti si mi ovu odjeću časti dodijelio kako bih mogao vidjeti 
da je sve to ništa. Nemoj mi to uračunati. Ja sam jedan 
turkmen čija je kosa u sedamdeset godina kufra osijedi- 
la. Evo napuštam pustinju u kojoj sam dozivao Tengri! 
Tengri! i učim se reći Allah! Allah! Sada raskidam zunnar 
i upravljam korake ka islamu izgovarajući šehadet. Ti 
djeluješ bez uzroka. Tvoje primanje nije uslovljeno po- 
slušnošću niti Tvoje odbijanje neposluhom. Sve što sam 
činio, sada mi izgleda ništavno. Oprosti mi sve ono što 
vidiš pri meni, a nedostojno je Tvoga Veličanstva. Izbriši 
moje grijehe kao što ja brišem pomisao da sam Ti poko- 
ran bio!" 

Jedan je čovjek usnio kako Allahov Arš nosi na glavi. Na- 
rednog dana je izašao na ulicu i ugledao ljude kako nose 
tabut Ebu Jezidov. On se progurao kroz masu i uspio da 
nekoliko koraka, ponese tabut na svojoj glavi. U tom tre- 
nutku postade mu jasno značenje njegova sna: Arš je 
simbolizirao Ebu Jezida. Kad je Ebu Jezid palaču ovog 
svijeta napustio, tu istu noć se u snu pokazao jednom od 
svojih učenika. Ovaj je pitao poštovanog pira: "Kako si 
račun položio Munkiru i Nekiru?" Ebu Jezid mu je odgo- 
vorio: "Kada su me ta dvojica meleka o Stvoritelju pitala, 
rekao sam im: 'Na to se pitanje ne može tačno odgovori- 
ti, jer ako kažem to je moj Bog, tim riječima sam izrazio 
samo jednu želju s moje strane. Bolje bi bilo da se vrati- 
te Allahu i Njega upitate o meni. Ako me označi Svojim 
robom onda će te znati, da je to tako. U protivnom, baci- 
će me u okove. Nije lahko Allahovu blizinu zadobiti. Šta 
će mi koristiti, ako Ga imenujem mojim Gospodarom? 
Odbaci li On moje robovanje, kako mogu tvrditi da je On 
moj Gospodar? Premda sam glavu pred Njim saginjao, 
to je uzalud dok me On ne označi kao Svoga roba."" 

Dok je jednog dana Ebu Jezid šetao sa svojim učenicima, 
obuze ga čudno stanje. On je osjetio ugodan miris iz prav- 
ca Harekana zbog kog mu se iz grudi oteo čeznutljiv uz- 
dah. Jedan od učenika mu se obrati: "Tvoje lice je bilo 
crveno, pa žuto, a potom bijelo. Kakvo je to stanje i kakva 
novina? Ti si udahnuo miris a nikakvo cvijeće se ne vidi. 
Bez sumnje on dolazi iz svijeta nevidljivog, iz univerzalne 
bašče. 0, ti koji svakog trena primaš vijest i pismo iz ne- 
vidljivog, naspi i nama jedan gutljaj iz tog pehara. Daj 
nam jednu riječ, pa da se i mi prema toj bašči okrenemo. 
Mi nismo navikli, o krasoto, da ti sam piješ, a da naše 
usne suhe ostanu." 

Ebu Jezid reče: "Miris prijatelja dolazi iz ovog pravca, jer 
jedan velikan će u ono selo doći. Nakon toliko i toliko go- 
dina rodiće se car koji će svoj šator iznad neba razapeti. 
Njegovo lice će biti obojeno ružom iz Božijeg ružičnjaka. 
On će me po položaju nadmašiti." "Kako će se on zvati", 
neko upita. Ebu Jezid odgovori: "Njegovo ime je Ebul-Ha- 
san." Potom opisa njegov izgled, obrve, bradu veličinu, 
put, stas i to sve do u detalj. Kada se skoro nakon 200 
godina pojavio Ebul-Hasan i ljudi, do kojih je došao nje- 
gov opis, u njemu prepoznali ono što je Ebu Jezid najavio, 
prenijeli su mu sljedeće riječi Ebu Jezidove: "Ebul-Hasan 
će biti moj učenik i istinski sljedbenik koji će svako jutro 
iz moga kabura primati dersove." Ebul-Hasan je na to 
dodao: "Ja sam ga također u snu vidio i od šejhova ruha 
isto čuo." 

Svako jutro, on je išao na kabur i tu pažljivo stajao sve do 
podneva. Pa, ili bi mu se šejh ukazao, ili bi kakva njegova 
poteškoća, bez da išta progovori, bila riješena. | to je tako 
išlo, sve dok jednoga dana nije došao sretan do kabura i 
našao ga prekrivenog novim snježnim nanosom. Gledao 
je slojeve snijega nad kaburom poput brdašca i to ga je 
učinilo veoma tužnim u duši. Iz kabura živog šejha bi po- 
zvan: "Slušaj, zovem te kako bi meni požurio. Brzo dođi 
ovamo, prema mome glasu. Kada bi sav svijet bio snije- 
gom prekriven, ti se od mene ne okreći." 

Jedan murid zamoli šejha: "Dozvoli da odem u brda Liba- 
na, kako bih vidio Kutba svijeta." Šejh mu to dozvoli. Kad 
je stigao u Liban, ugledao je grupu ljudi koji su sjedili u 
pravcu Kible. Pred njima je bio položen mrtvac, ali oni 
nisu klanjali dženazu. Murid ih zapita: "Zašto mu ne kla- 
njate dženazu?" Oni odgovoriše: "Tek kada Kutb dođe, jer 
on ovdje pet puta dnevno obavlja namaz." Murid se silno 
obradova. Nakon nekoliko trenutaka svi skočiše na noge. 
Murid je izvjestio: "Ugledao sam šejha kako istupi da 
obavi dženazu. Tada sam izgubio svijest. Kad sam ponovo 
sebi došao, mrtvog su već pokopali, a šejh je otišao. Upi- 
tao sam: "Ko je bio onaj čovjek?" Oni odgovoriše: "Ebul- 
Hasan el-Harekani." Potom sam zapitao: "Kad će se opet 


vratiti?" U vrijeme podnevnog namaza, glasio je njihov 
odgovor. 

Počeo sam jadikovati: "Ja sam njegov sljedbenik i to i to 
sam rekao. Zauzmite se za mene, da me povede za Hare- 
kan, jer sam već dugo na putu!" Kad je nastupilo vrijeme 
podnevnog namaza, opet ugledah šejha. On istupi napri- 
jed, pa kad predade selam na kraju namaza, ja se uhvati 
čvrsto za njegove skute. Izgubih svijest, ali kad se povra- 
tih nađoh se u čaršiji Rejja. Odatle krenuh za Harekan. 
Ugledavši me, šejh mi reče: "Ono što si vidio ne smiješ 
objelodaniti. Jer ja sam molio Allaha da me zastre od lju- 
di i na dunjaluku i na ahiretu. Od svih stvorenja niko me 
nije vidio osim jednog živog, a to je bio Ebu Jezid." 

JEDAN HADISI-ŠERIF U ČIJEM LANCU PRENOSILACA JE EBU JEZID 


Obavijestio nas je Ebul-Hasan, Mensur ibn Abdullah ed-Dimerti, u Bagdadu, pa je rekao: "Pitao je Ebu Amr 
Osman bin Džahde ibn Deramehm el-Kazeruni, pa je rekao: 

"Obavijestio nas je Ebul-Feth, Ahmed ibnul-Hasen ibn Muhammed ibn Sehl el-Misri poznat po nadimku Ibnul- 
Himsi, koji je držao hutbe u Basri, pa je rekao: "Obavijestio nas je Ali ibn Džafer el-Bagdadi da je čuo od Ebu Musaa 
ed-Dejbulija, da je on čuo od Ebu Jezida el-Bistamija, a ovaj od Abdurrahmana es-Suddijja, a ovaj od Amr ibn Kaj- 
sa el-Mulaija, a ovaj od Atijja el-Avfijja, da je čuo od Ebu Seida el-Hudrija, da je kazao: 


Rekao je Resulullah: 


"Od slabog uvjerenja je da ugađaš ljudima u onom što izaziva Allahovu srdžbu, da ih hvališ za ono što ti je Allah 
dodijelio, a da ih koriš zbog onog što ti Allah nije dao. Zaista, Allahov rizk neće pribaviti upornost onog koji je upo- 
ran, niti će ga spriječiti protivljenje protivnika. Allah je Svojom mudrošću i veličanstvenošću smjestio razgalu i 
radost u uvjerenju I zadovoljstvu, a brigu i tugu u sumnji I srdžbi." 

Feriddudin Muhammed Attar 


GOVOR PTIGA 


Mantikut-Tair 


Piše: Ahmed Ananda 


"Govor Ptica" Feriduddina Muhammeda 
Attara, zasigurno predstavlja jedno od 
najvećih djela klasične perzijske knji- 
ževnosti i jedno od najvećih sufijskih di- 
jela uopšte. Pisano je u formi mesnevije, 
a neki kažu da je po njenom uzoru na- 
stala i Mesnevija' Dželaluddina Rumija, 
kapitalno dijelo klasičnog sufizma. "Go- 
vor Ptica" potanko opisuje sve mekame 
i sva stanja salika, duhovnog putnika, na 
njegovom putu do istine. Kao što nam je 
poznato, svih sedam mekama spome- 
nuto je u Kur'anu. To su emara, koman- 
dujuća, požudna duša, duša sklona zlu; 
levama, pokajnička duša, duša koja se- 
be kori; mulhima, nadahnuta duša; mu- 
tmeina, smirena duša; radija, duša za- 
dovoljna Allahom; merdija, duša s ko- 
jom je Allah zadovoljan; safija, pročišće- 
na, čista duša. I 
Najveći dio knjige govori o Emari, dakle 
požudnoj duši, koja traži izgovore da 
izbjegne pokajanje i put ka istini. Potom 
su u sedam dolina skriveni svi ostali 
mekami. To su dolina traganja, dolina 
ljubavi, dolina razumijevanja tajni, doli- 
na nevezanosti i smirenja, dolina jedin- 
stva, dolina čuđenja i dolina siromaštva 
i nestajanja. Osobenost ove knjige je u 
tome što su najdublje istine i mudrosti 
stavljenje u kljunove ptica. Njena fabula 
je u sljedećem: Ptice su se sakupile u 
nastojanju da nađu sebi vladara, jer ka- 
ko knjiga kaže: "Bez vladara nema reda 
i svim narodima svijeta neki vladar tre- 
ba." Dakle, na tom skupu se pojavljuju 
sve ptice, a njihov predvodnik je pupa- , ; Zi ——— 
vac, hudhud. Pored pupavca tu se pojav- -_ dp lm reke 7 SGC) 
lju i zeba, papagaj, jarebica, soko, pre- ; SR mm SP Neko Sa sd 
pelica, slavuj, paun, fazan, golub, grlica, Mis ME PO IT I = j 
jastreb itd. Attarov mezar 

Nakon što su se ptice saku- 
pile, pupavac otvara skup 
govorom o Simurgu, uzvi- 
šenom Gospodaru ptica ko- 
ji živi negdje iza kafskih pla- 
nina. Dakle, on govori ptica- 
ma o neophodnosti da se 
traži vladar, jer bez njega 
nema ni mira ni pravde ni 
istine itd. Uglavnom, on go- 
vori o tome da je neophod- 
no krenuti na put spoznaje, 
jer život prolazi, a nama još 
uvijek ostaju skrivena i te- 
meljna pitanja kao što su: 
ko smo mi? Odakle smo 
došli? Kuda idemo? On na- 
dahnuto govori o Simurgu, 
koji simbolizuje Uzvišenog 
Allaha. On govori o Njegovoj 
ljepoti, mudrosti, moći, te 
da nema drugog smisla u 
ovome životu sem da se 
krene na taj Put potrage za 
Vječnim Bićem koje je vrelo 
svih tajni, ljepote i smiraja. 
Nakon ovoga govora, sve 
ptice se u trenutačnom 
nadahnuću odlučuju 
krenuti na taj Put, što nam 
govori o tome da svaki 
čovjek ponaosob, u svojim prsima, krije žudnju za istinom. 
Međutim, odmah poslije toga, u skladu sa uprljanošću ili 
čistoćom svoje duše, čovjek se ne odaziva ili odaziva na ovaj 
poziv koji od samoga praiskona stoji kao otvorena kapija 
vječnosti. Dakle, ubrzo nakon što su ushićeno pristale na taj 
Put, ptice, jedna po jedna, iznalaze izgovore da odustanu od 
Puta. Ti izgovori isumnje traju od trećeg do trideset i devetog 
poglavlja ove knjige. U tim poglavljima su suptilno opisani 
svi stupnjevi emare, požudne duše, od onih najgrubljih pa do 
najprefinjenijih i najlukavijih spletki požudne, sebične, 
samožive, nesvjesne duše. 

Pupavac majstorski odgovara na sve njihove izgovore, 
potkrepljujući svoje odgovore raznim pričama koje je Šejh 
Attar pokupio na svojim mnogogodišnjim putovanjima. 
Nakon svih tih turbulencija, nijekanja i ubjeđivanja, snagom 
spoznaje i vjere ptice konačno krenu na to putovanje. One 
stižu pred sedam dolina Puta i tu se Pupavac opet pokazuje 
kao besprijekoran vođa i poznavalac Puta i vodi ih uspješno 
sve do sedme doline, doline duhovnog siromaštva i 
nestajanja u Allahu — fena-fi-Allah. Uistinu, u ovoj knjizi se 
može pronaći sve što je potrebno duhovnom putniku, ipak, 
ne smijemo zaboraviti da ona, sama po sebi, ne može biti 
vodič, niti se može potpuno razumijeti bez učitelja koji je 
prešao sve postaje Puta. Ona može poslužiti kao inspiracija 
i nadahnuće da se krena duhovnim Putem, te da se potraži 
čovjek koji nas može povesti i pokazati nam tajne tog Puta. 
Na ovaj Put ka Sebi, Allah upućuje koga hoće, mnoge su 


tajne u tom skrivene. 
Najljepši i najlakši Put, o 
kojem su sufije mnogo 
govorili i pisali, je Put koji se 
otvara u ljubavi između 
učitelja, šejha, evlije, 


duhovno potpune osobe, i 
učenika, murida, onog koji 
traži, koji čezne, koji je željan 
istine. Na takvu vezu ljubavi i 
povjerenja, Allah = Uzvišeni 
spušta svoju  milost__ i 
blagoslov i otkriva im svoje 
tajne. Tako se i završava ovaj 
kitab u kojem se sultan i 
njegov rob povlače u tajne 
odaje i tamo, daleko od očiju 
neupućenih, dolaze do 
najuzvišenije suštine. Ova 
knjiga je stoga prevazišla 
prostor i vrijeme u kojem je 
nastala, jer govori o vječnoj 


problematici ljudskoga 
života. Ona je svježa i 
aktuelna danas kao i prije 
hiljadu godina. Teško je 


opisati nadahnuće i zanos 
koji osjeća svaki onaj koji 
uroni u njeno iščitavanje, 
kažem iščitavanje, jer ni ova, 
kao ni mnoge druge 
tesavvuvske knjige, ne mogu biti pročitane. One se stalno 
čitaju i iščitavaju poput Uzvišenog Kur'ana koji je u svakom 
smislu bez premca. Njihova specifičnost je upravo u tome 
što nam približavaju kur'anske tajne i na nama razumljiv 
način govore o onome što je skriveno u Kurani Kerimu. 
Danas, kada je svijet suočen sa razarajućim uticajem ispra- 
znih, lažnih vrijednosti koje polahko ali sigurno osvajaju 
ovaj svijet, ovakvo djelo je zasigurno dašak svježine i ljepo- 
te u zatrovanom i ružnom ambijentu svijeta koji postepeno 
pada pod uticaj sveobuhvatnog nihilizma. Moje iskrene na- 
de su da će poneka duša, snagom bezvremenih, vječnih 
vrijednosti o kojima nam govori Šejh Attar, uspjeti da se 
izdigne iz mora zaborava i propasti, te vinuti se ovim Putem 
koji je jedina opcija, jedini Put ostavljen svakom čovjeku u 
svim vremenima. Ne razumijem da se ijedna svjesna osoba 
može oglušiti o ovaj Put koji je vodi do njene Biti, do neupo- 
redive ekstaze koju nosi blizina Stvoritelja, do Vrtova vječ- 
nog blaženstva. Čudno jje to što Put i dalje ostaje posut uve- 
hlim lišćem dok ogromna masa čovječanstva srlja u pro- 
past. Međutim, onaj koji zaviri u stranice ove knjige naći će 
odgovore i na takva pitanja. 

Na kraju mi je još ostalo da se zahvalim Allahu, Gospodaru 
Svih Svjetova, što me počastio dodirom sa ovim kitabom i 
druženjem sa Šejh Attarom koji je zasigurno bio jedan od 
posebnih Allahovih robova kroz kojeg su se tajne, u svom 
najprefinjenijem obliku, odražavale, poput sunčevih zraka, 
onima žednim sunca i svjetlosti. 

(Izvadak iz "Govora ptica" u prijevodu Ahmeda Anande) 


POGLAVLJE XIV 


PTICE DALJE PITAJU 0 PUTU 
Drevna tajna otvara se pred skupom ptica, 
pupavčeve riječi dopiru do njihovih srca. 


Povezanost sa Simurgom njima posta jasna, 
ta ih veza na put vuče, budi ih iza sna. 


Mudre pupavčeve riječi na put ih pokrenuše, 
te u, isti mah, ptice progovoriše: 


"Kako da nastavimo put? reci nam, dragi pupavče, 
naše slabosti nas plaše, od nas su one jače." 


ODGOVOR PUPAVCA 
"Ašik to je onaj," šejh pupavac zbori: 
"koji svaku brigu o svom nefsu sagori. 


Ko se sebe prođe to ga ime krasi, 
ne brine se ašik da se nefsa spasi. 


Otvrdla su vaša srca, dunja' vam je draga, 
da biste do Rabba stigli zbacite tog vraga. 


Ma kada ćete zaklopiti dunjalučko to oko, 
i u svjetlost zaroniti do kraja, duboko. 


Prođite se suhe vjere, dobro poslušajte, 
Nefs ni prazna vjera ne vrijedi ništa, znajte. 


Suhi pobožnjaci ne smiju ašku prići, 
reci im da do Rabba tako nikad neće stići. 


Pravi ašik za sve te rasprave ne haje, 
vremena on za to nema, život Rabbu daje. 


On sagori sve što ima, i dušu i tijelo, 
sve napade i azabe on podnosi smjelo. 


Bol gorka i krv srca ašku tom pripada, 
u te boli, iskušenja, svaki ašik pada. 


O krčmaru nemoj vinom, krvlju puni čaše, 
ako nemaš krvi guste, evo uzmi naše. 


Ljubav samo raste u beskrajnoj boli, 
koja dušu kida sve dok Rabba voli. 


Ašk granica nema, njemu se sve divi, 
on draž života daje svemu što živi. 


No u svemu se ljubav i bol izmiješaše, 
samo meleci ne piju iz te gorke čaše. 


1 dunjaluk 


Oni Rabba vole i bez te patnje strašne, 
koju samo znade čovječanstvo naše. 


Vjera i nevjerstvo dječija su samo igra, 
ašicima od aška izgorješe pusta njedra. 


Kako postati fukara, ašk će ti pokazati, 
pa čak te i putem nevjerovanja uputiti. 


No od vjere i nevjerstva nećeš više stradat', 
ako tijelo i svoj nefs uspiješ savladat'. 


Iznutra ispečen dobro, a izvana bijedan, 
samo onda ti ćeš postat" naših tajni vrijedan. 


Strah stoga odbaci, putem kreni mirno, 
ono što ti treba doći, doće neumitno. 


Djetinjarija se prođi i hrabro poput lava, 
kreni putem sto nevolja, tu je mudrost prava. 


PRIČA O ŠEJH SAN'ANU I NJEGOVOJ 
LJUBAVI PREMA KRŠĆANKI 

Šejh San'an, svoga doba, bijaše velik učenjak, 
po stepenu prosvjetljenja on bijaše prvak. 


Punih pedeset godina živio je povučeno, 
četiri stotine murida kod njega je učilo. 


Noći i dane su oni u ibadetu provodili, 
sama svjetlost vjere u Meki su bili. 


Teoriju, praksu i tajne šejh je dobro znao, 
a obred hadždža čak pedeset puta obavljao. 


Cuv'o je namaz, postio, drž'o se šerijata, 
i ulema i evlije obijaše mu vrata. 


Svojim dokazima razbijao je glave pobožnjaka, 
bolesnike liječio snagom svoga daha. 


Poznavao je dobro radost i patnju ljudskog srca, 
svi su znali da njegovo srce samo za din kuca. 


Mada svjestan svoje čvrste vjere i duhovnog viđenja, 
svaku noć on sanak sniva, čudna snoviđenja. 


Meku napušta on svake noći, te u Grčku! ide, 
u hram ulazi k'o u svoju kuću, u njem' se idoli vide. 


2 Bizant. 

I tu se on idolima klanja, pred njima na koljena pada, 
Avaj! kad se iz sna prene, od teške boli strada. 


"Ja sam kao Jusuf," zapomaže, zatvoren u bunaru, 
ne znam kako da iz njega spasim svoju mudru glavu. 


No svaki salik na svom putu nađe poteškoću, 
post, bdijenje i zikrullah, povratiće lahkoću. 


Ako razbijem ovu stijenu, put će se moj otvoriti, 
do tada patnju prihvatiti moram, moram saburiti! 


No iznenada, jednog dana, mis'o se u njemu rodi: 
"Snu mora biti objašnjenja, taj put u Grčku vodi!" 


| tako stari šejh u đaursku zemlju krenu, 
svih četiri stotine murida slijediše mu sjenu. 


I tako su oni i skupa, s bismillom Ćabu ostavili, 


dok u krajolik od niskih brda i šuma mirisnih nisu stigli. 


Mnogo su potom lutali, dok jednog dana ne nabasaše, 
na kuću na čijem balkonu mlada djeva sjediše. 


To lijepa hrišćanka bijaše koja poznavaše neke tajne, 
za nju ni neke stvari božanske ne bijahu strane. 


Ta djeva gluha nije bila za tajne ljudskog srca, 
ljepota njena bješe poput žarkog sunca. 


I samo sunce zbog nje u boli bijaše, 
jer ljepota njena jače od danice sijaše. 


Čovjek oko čijeg srca su se njene lokne splele, 
zunarom se opojasa i hrišćanin postade. 


Onaj čiji pogled pade na rubine njenih usana, 
ljubiše zemlju po kojoj ona gazi, pamet izgubi tog dana. 


Kad bi lahor dotakao miris kose njene, 
patila bi ljudska srca zbog čari te žene. 


Za zaljubljene, njene oči rujno vino bijahu, 
a obrve dva mlađaka što nad njima sijahu. 


U tim obrvicam' tajne poruke su bile, 
sve o čem' su oči ljubavnika snile. 


A kad bi joj se u zjenici oka, svjetlost upalila, 
na hiljade srca ona bi porobila. 


Ispod lokni, lice njeno plamti poput vatre, 
vlažni rubini usnica joj dunjaluk od žeđi satre. 


No oni što se u toj krčmi htješe opiti, 
britke sablje trepavica brzo će ih odbiti. 


Ona svoje tajne nikad nikom' ne otkriva, 
svi za njom venu, no niko joj ne zna namjera. 


Njena ustašca bijahu malehna k'o iglene uši, 
a dah joj k'o Isaov uzdah koji stvara bol u duši. 


Samo jedna smijavica njena k'o srebrn bunar bijaše, 
u kojemu se na hiljade Jusufa utopiše. 


Sjajni dragulj kose njene upletene drži, 
ispod njega njeno lice kao vatra prži. 


Osvrnu se ljepotica, s lica joj svilen veo spade, 
vrela vatra kroz šejhove čakšire prođe — on pade u ljubav- 
ne jade. 


Jedna vlat kose njene na stotine je porobila, 
zar je slijep mog'o biti za ljepotu što se pred njim otvorila? 


Izgubi se on u trenu, ludo se u nju zaljubi, 
na koljena bez riječi pade, srce mu vatra obljubi. 


U samo jednom ludom trenu, što je bilo nestade, 
srce njegovo i pamet dim strasti zavede. 


Ta ljubav proguta mu srce, a njena crna kosa, 
glatkom zamkom vjeru mu omota, bez imana osta. 


I šejh tako, blago vjere zamijeni za sramotu, 
srce svoje on prodade za njenu ljepotu. 


"Ja iman izgubih", zajauka alim "rob hrišćanski postah, 
no srce koje dadoh bezvrijedno je sada, jer bez vjere ostah!" 


Kad muridi spaziše šejhove jade, 
i u kakav to težak hal im vođa pade, 


Na tren posmatraše njegovu bol, preneraženi, 
te ga onda svim srcem, počeše dozivati vjeri. 


No on savjete njihove nit" sluša nit' poštuje, 
kakva korist od mudrih riječi kad srce ludo ne čuje? 


Jedan za drugim, muridi šejhu svome riječi zbore, 
no za ljubav lijeka nema, kad u ašku srca gore. 


I zar ašik mudre savjete slušati znade, 
zar se plamen aška, tako lahko, u led pretvoriti dade? 


Sve do noći naš šejh hudi bijaše u transu, 
on od sada samo mari za svoju romansu. 


A kad noćca pade tiha i raširi tamu, 
prekri grijehe toga dana i ljubavnu dramu. 


U toj tami razlila se svjetlost jednog srca, 
to je srce hudog šejha, iz njega ljubav vrca. 


Od tog aška opile se i na nebu zvjezdice, 
po sto puta ašk obgrli i šejhovo tužno srce. 


Prošao se svoga bića i onoga što je bio, 
ko opjancan u prašini puta on je bdio. 

OČI svoje on ne sklapa, beskraj zvijezda gleda, 
tiho plače u okrilju aška, tami neće da se preda. 


"Bože mili" tiho zbori," hoće'l ove tmine nestati, 
il! je sunce sada mrtvo i nikad neće zasjati? 


0, koliko sam samo noći u zikru ja proveo, 
no, ova noć me strašno boli, ašk me ljuto zaveo. 


Ko plam svijeće u visine se diže moja vatra, 
svanut kad će dan bijeli, ova bol me satra? 


Samo suze i krv ljuta razdiru mi grudi, 
a samo mi patnju može donijeti dan hudi. 


Tmina ova gorka i ovo bijedno stanje, 
dani su mi kad sam stvoren, sudbe je to zdanje. 


Sati ovi sporo gmižu, noći nema kraja, 
možda noćas svijet dospije i do Sudnjeg dana. 


O da li je presahnulo sunce od uzdaha mojih, 
il! se krije postiđeno spram očiju njenih. 


Poput vlati kose njene ova noć je duga, 
mis'o o njoj lijek jedini i beskrajna tuga. 


Proždire me ljubav ova, ove noći trajne, 
ja postadoh rob ljubavi, jer joj ne znam tajne. 


I zar mogu opisati boli što me deru? 
I gdje mi je sad taj kuvet da povratim vjeru? 


Gdje je sada moj bereket da me iz sna budi? 
IL u njoj sada ljubav ka meni probudi? 


Gdje je pamet da me vadi iz nesreće ove? 
Kud nestade silno znanje, čudo jedno to je. 


Gdje je ruka da prašinom zaspe glavu ludu? 
IL! izbavi iz prašine, gdje ležim sav u čudu? 


Gdje je noga da me vodi voljenoj u krilo? 
Kamo oči da pokažu njeno lice milo? 


Gdje je ona da bol moju sada zaliječi? 
Gdje je muršid da me od nje sada izliječi? 


Gdje je snaga da me spasi sigurne propasti? 
Gdje je razum da otrijezni mene pijanosti? 


Ništa nemam ovog časa, sam u noći patim, 
šta je ljubav ova ne mogu da shvatim..." 


Slušaju, u čudu, voljeni muridi ove bolne riječi, 
njima sad od tužnog šejha nije niko preči. 


"Šejhu dragi," reče jedan, "od sebe zlo odvrati, 
ustani, ogusuli se, vjeri se povrati!" 


"Samo krvlju," šejh mu reče, "mogu se oprati, 
sav u krvi ja sam sada, ako možeš shvati!" 


Upita drugi: "Šejhu, gdje ti nestade tespih?" 
"Ja tespih odbacih," reče, "a zunar prgrlih!" 


"Ma, šejhu, tobe dođi," zbori jedan od murida. 
"Hoću, al' od svega što sam bio i što u vjeru spada!" 


Jedan ga na namaz pozva no on mu odgovori: 
"Ja se sada samo klanjam njezinoj ljepoti!" 


"Ma šta zboriš hudi šejhu," murid zapomaga, 
"pred Rabba padni u prašinu, kutariši se vraga!" 


"Ja ću odmah," reče, "u prašinu pasti, 
u prašinu koju njena noga gazi!" 


A šta je sa namazom, postom i islamom, 
zar se ne kaješ i ne žališ za svojim imanom?" 


"Nema čovjek koji sada od mene više žali, 
što ranije nisam bio u ljubavi!" 


"Otrovna strijela prokletog šejtana," reče mu jedan, 
"prostrijelila je srce tvoje, ne budi lakovjeran!" 


"Pa neka je ona i sam šejtan koji svakog vara, 
ja joj se radujem i dobro želim," šejh odgovara. 


"Naš plemeniti šejh," jedan reče, "pamet je izgubio 
strašću slijepom osihiren načisto izludio." 


"Istina, izgubio sam slavu koja mi je draga bila, 
Al nestade i straha," reče, "i laž se izgubila." 


"Svojom sramotom," jedan kaza, "ti lomiš naša srca." 
"U mome srcu sada," šejh zbori, "njeno srce kuca." 


"Ne napuštaj stare ahbabe," jedan mu reče, 
"krenimo skupa ka Čabi, zar od vjere ima preče?" 


No šejh mu odgovori, "Ja idem u manastir, 
sjena Cabe više nije za me dobar odabir." 


"Pa zar od Meke boljeg mjesta ima," jedan progovara, 
"nema od balkona njenog," šejh mu odgovara. 


"Ti ka džehenemu ideš," jedan reče, "tu sreće nema." 
"Uzdasi moji," šejh reče, "nahranili bi sedam džehene- 
ma!" 


Jedan ga pozva: "U nadi za dženetom okreni se nama." 
"Njeno srce je dženet," odgovara, "ne idem sa vama." 


"Priznaj svoju sramotu," jedan reče, "ispred svoga Gospodara." 


"Moj je Gospodar lično upalio ovu vatru," šejh odgovara. 


"Ma ne izvrdavaj, šejhu," jedan ga oštro prekori, 
"već puteve Istine sa nama brani, za vjeru se bori." 

"Pripremite uši za riječi đaura," šejh odgovori, 
"đaur za vjeru ne haje nit se za nju bori." 


Sve bijaše uzalud, vjeri ga ne mogahu povratiti, 
i stoga utihnuše ojađeni, presušiše njihovi argumenti. 


Zbog toga je njihova srca tuga obuzela, 
Zbog toga se u strahu i usud sakri iza svoga vela. 


Napokon osvanu dan bijeli u zlatnoj svjetlosti, 
noć crna svoj rep podvi, te dunjaluk napusti. 


Sav dunjaluk uronjen u blistavu svjetlost bijaše, 

a šejh nas bijedan i iscrpljen i dalje u prašini ležaše. 
Uličnim psima što lutaju on je sada konkurencija 

za komadić puta, pred vratima, iza kojih živi njena ekse- 
lencija. 


U prašini on se moli i nečemu nada, 
poput vlati njene kose postao je sada. 


Cijeli mjesec danonoćno tu je boravio, 
ne bil" svjetlost njenog lica opet ugledao. 


Naposlijetku od tuge i umora šejh hudi se razboli, 
on pred kućom njenom u prašini leži i za ljubav moli. 


Konačno se lijepa djeva smilova na njegovo stanje, 
vidje da ga ašk proždire, ni više ni manje. 


No pretvarajuć se da je nevinašce ona njemu reče: 
"Sta je, šejhu, zar ti od prašine nema ništa preče? 


I zar priliči jednom uzornom muslimanu, 
ležat' u prašini koju đaur gazi po noći i danu?" 


"Ja nemam," šejh odgovori, "šta da ti velim, 
ti znaš dobro zašto ja ovdje blijed i iscrpljen ležim. 


Vrati mi srce koje si mi ukrala il' pokaži, 
tračak ljubavi u tvom srcu, ja ne trebam tvoje laži. 


Uprkos svom ponosu, daj mi zeru ljubavi, ne budi samo varka, 


za ovog sijedog stranca pred vratima tvojim, bolesnog od aška. 


I me sada ti uništi il! moju ljubav prihvati, 
samo tvoj dah me oživjeti može il' na smrt osuditi. 


Tvoje lice i lokne su sada vladari mog života, 
kad ti vihor kose mrsi, ubi me ljepota. 


OČI tvoje duboke i čarne u meni vatru pale, 
na njih mislim, budan, u nemiru noći, kad bi samo znale. 


Kako ljubav moje oči vlaži, kako ljubav moje srce prži, 
i kako sam patim bez ljubavi i kako me tuga drži! 


Dušu svoju i svijet cijeli predao sam vatri, 
moj život su samo suze od kad te spazih. 


Oči moje samo za tvoje lice znaju, moje srce pati, 
niko moje boli ne zna, ako možeš shvati. 


Moje srce je svo u krvi, jer ono te voli, 
koliko dugo ja još moram živjeti u boli? 


| zar treba ponižavat'" onog ko je bijedan? 
Covjek srozan u prašinu, poniženja nije vrijedan. 


Želja usuda je da za te plačem i da na te čekam, 
od usuda sve zavisi, njemu moram da se predam. 


U ropstvu je duša moja pred vratima tvojim, 
moja bol je obnoć jača, u patnji opstojim. 


Molitve moje, na prašinu praga tvoga, slijeću svakog dana, 
prodao sam svoju dušu za ljepotu koja ti je dana. 


Koliko, još dugo, ja moram pred vratima tvojim kopnit', 
zar se smilovati nećeš i bar za tren mi bol otklonit'? 


Ti si sunce moje, a ja tvoja sjenka, 
bez tebe mi života nema, tome nema lijeka. 


I mada me je tuga u blijedu sjenku pretvorila, 
poput svjetlosti bih ti poletio, kad bi mi vrata svoja otvori- 
la. 


O, pusti me unutra! | tajno ću ti donijeti, 
sreću svih sedam nebesa, koju nećeš podnijeti. 


Moja duša sagori do pepela, a vatra strasti moje, 
sagori sav dunjaluk, od ljubavne gladi svoje. 


Ašk mi je noge svezao, od tebe otić' ne mogu, 
ova ljubav srce mori i obara s nogu. 


Moja se duša sva vrti, u smrtnim uzdasima cijepa, 
do kada ću ja čekati na te, đaurkinjo lijepa?" 


Zasmija se na to ona, pa reče: "Ti bestidna ludo, poslušaj, 
bolje ti je da se spremaš za kabur i raj! 


Zar ašikovati možeš ti sa dahom tim ledenim? 
ljubavi se ti ove prođi, nije za starca ašk medeni. 


Ti mrtvačku plahtu trebaš, a ne ljubav žene, 
u fukare zlata nema, nisi ti za mene!" 


"Reci što god hoćeš" šejh joj odgovori, 

"ja živim i mrijem u ljubavnoj boli. 

Ašk ne izbira, strijela njegova ubada, 

i mlado i staro srce strijela aška probada." 


"U redu" onda reče ona, "ako me zaista želiš, 
kao zalog ljubavi moraćeš četiri stvari da učiniš 


Kur'an zapali, pij vino rujno, idolima se pokloni, 
a oči svoje za oko svoje vjere zatvori." 

"Piću vino s tobom, no nema tih para, 
da učinim ostale tri stvari," šejh odgovara. 


"Ako me želiš moraš mi se pokoriti," reče mlada dama, 
"Za početak moraš ruke svoje oprat' od islama. 


Ašik koji nije spreman voljenom da se pokori, 
pun je praznih priča, u njemu pravi ašk ne gori." 


Šejh: "Nisam munafik u vjeri bio ni u ašku neću biti, 
što god hoćeš sipaj u čašu srca moga, ja ću iz nje piti. 


Sa loknama svojim oko vrata moga kud hoćeš me vodi, 
ja rob tvoj sam sada, prašina kud noga tvoja hodi!" 


Na riječi ove nasmija se slatko ona te mu reče: 


"Hajd' u krčmu onda sa mnom vino piti, u njoj vino teče." 


Sve to prate učeni muridi i u čudu glede, 
te u plaču i u silnom strahu đaurku i šejha slijede 


a u krčmi mlada krčmarica svima čaše toči, 
besprijekorna ljepota je njena i praznik za oči. 


Tu šejh stiže, pokoran k'o janje, i đaurka lijepa 
srce svoje predao je njojzi, vodi ga k'o slijepa. 


Rob istinski volje nema, nit svoje pameti, 
iz njenih ruku naš će šejh rujno vino piti. 


I kad prvu čašu ispi, slatki zaborav mu dušu svlada, 
kad se vino izmiješa sa aškom tad se bolno strada. 


Zasmija se tada ona, u njemu strast poludi, 
igračka postao je njenih ženskih ćudi. 


Kraj njenih nogu ležaše poslije druge čaše, 
Sejh nesretni što nekoć cijeli Kur'an znaše. 


I dok se vino kao zaraza širilo kroz njegove vene, 
svo znanje o vjeri, koje imaše, poče da vene. 

Sve što prije znaše brzo ga u nevrat napusti, 
vinom pobijeđenog, nemar ga prigrabi u čeljusti. 


Iscijedi mu vino pamet, na oči spusti sto zaklona, 
u njegovom hudom srcu, sada, bijaše samo ona. 


Ta ljubav se uzjoguni, k'o uzavrelo more posta, 
on s požudom kretnje joj upija, čaroliju dva crna oka. 


Strašću opijen, vrat joj bijeli dotać' krenu, 
no ona ga otrijezni, iz pustog sna ga prenu. 


Ruku mu uhvati, te se brzo povuče: 
"Sta to radiš, magarče stari," ljepotica reče. 


"Ti koji samo govoriti znadeš i više ništa, 
aška tajne ti ne poznaš i samo se pretvaraš 


da bi ljubav svoju istinski potvrdio, izjavi, 
da si svu vjeru svoju objesio, za lokne na mojoj glavi. 


Ljubav nije dječija igra, shvati, 
ti sad srcem svojim cijelim, moju vjeru prihvati. 


Tek onda ću ti dati da mi vrat dodirneš, 
ako ovo ne razumiješ, bolje je da ideš." 


Potonuo naš je šejh do dna crnog mora, 
sudbu varat' ne može, pokorit' joj se mora. 


Sad već u neznanju, bez stida i straha, 
učinit će sve što hoće đaurkinja plaha. 


Staro vino u venama krv mu zatalasa, 
razum njegov izgubi se, nemade mu spasa. 


Staro vino, a mlađahna ljuba rubinskih usnica; 
zar je udes takav izbjeć' mog'o i sjaj njenog lica? 


Izvan sebe od ljubavi i opojnog vina, 
"Učinit ću sve!" reče, "reci, ljubo divna!" 


Dok sam trijezan bio, o ljubavi ništa znao nisam, 
no za ljubav tvoju sve ću sada dati, tebi ja se klanjam. 


I na oltaru tvoje ljepote vjeru ću svoju ostaviti, 
ako treba i Kur'an časni ću na njemu zapaliti!" 


"Izgleda si počeo ponešto da shvataš," reče đaurkinja, 
"sada si istinski moj, u srcu tvome moja vatra tinja. 


Spavaj mirno i nek' ti srce slatko snije, 
naša voćka raste i počinje da zrije." 


Vijest se kao vatra med' hrišćanima proširi, 
da je šejh njihovu vjeru prigrlio zbog ljubavi. 


Povedoše ga u manastir hrišćanski, 
da tamo nauku i vjeru njihovu izuči. 


Tu spalio je hrku svoju, okrenuo se 
protiv Meke i islamske vjere. 


Nakon što je tolike godine bio vjernik pravi, 
dozvoli mladoj djevi da ga od vjere rastavi. 


"Ovaj derviš", on reče, "sada je sve izgubio, 
plam prolazne strasti njega je prevario. 


Njoj moram robovati sada zbog njenog lijepog lica, 
ja najgore počinih djelo ispod svijetlog sunca." 


A koliko ih samo vjeru napusti zbog vina! 
Vino je majka propasti i zlih dubina.? 


"Sve što si tražila od mene ja sam učinio, 
vjeru svoju ostavio, a idole prigrlio! 


Vinom sam se opio, Kur'an mudri zapalio, 
u vatri ove ljubavi ja sam izgorio! 


0, ne daj, Bože, da iko više doživi ove boli; 
sad crna sam sramota, a bio sam derviš kog svak voli. 


Pedeset sam godina ispravnim putem brodio 
i srcem svojim na visokim valovima vjere sam plovio. 


No, ipak strast me prevari, udar njen iznenadi, 
s mene hrku derviša zbaci, a dade mi ogrtač gadni. 


Iznevjerih i Ćabu da zov aška slijedim 
i đaurom postah da mu tajne gledim. 


Zar može čovjek više od toga za ženu učiniti? 
Reci, lijepa djevo, kad ćemo se sjediniti? 


Nada u taj trenutak sreće opravdava moju bol i trud, 
reci mi da muka moja nije bila uzalud!" 


No, lijepa djeva na to šejhu odgovara: 
"Ne ide to tako! Meni blago treba, a ti si fukara! 


Naivčino, cijena je visoka, meni treba zlato! 
Tek onda ću ti se smilovati i tvoja biti za to. 


No ti zlata nemaš i stoga ti je bolje, bježi; 
samo koru hljeba imam za fukare, od mene se odveži! 


Uputi se putem svojim poput sunca u samoći, 
budi strpljiv i ne tuguj pa će ova ljubav proći." 


"O, prokletstvo moje," šejh joj odgovara, 
"Zar je to ono što si obećala? 


I zar se nećeš na me smilovati, 
zar ćeš onog što ti srce dade od sebe otjerati? 


3 Aludira se na hadis Božijeg Poslanika, a.s., u kome se kaže: "Vino (alkohol) je majka 
svih zala." 

Ja rob sam tvoga vitkog tijela i srebrenih grudi, 
a ti sudbu mi zapečati, lahko mi presudi! 


0, ima li igdje kraja tvojoj okrutnosti, 
0, ima li igdje kraja tvojoj pohlepnosti? 


Zbog tebe u prašini čamih, učinih što želiš, 
no od tebe ništa ja ne dobih, šta ti na to veliš? 


Zbog tebe se ja prođoh dobitka, Istine, islama, 
dokle ću ja još da patim dok me bol i tuga slama? 


Zar smo se tako dogovorili, ja ahbabe sve izgubih, 
prijezir njihov zaradih, a tvoju ljubav ne zadobih. 


Oni odoše jednim putem, a ti putu drugom, 
a ja zbunjen ovdje ostah, sam sa svojom tugom! 


Bez tebe bi raj pakao bio, ja to dobro znam, 
a pakao raj sa tobom, drugo ti reći nemam!" 


Konačno riječi njegove razmekšaše srce njeno 
"Zar bez dukata možeš mladoženja biti, ti stara beno? 


No, ipak, evo pružit ću ti šansu", mlada djeva zbori, 
"budi moj svinjar godinu dana, kad ti već srce u toj vatri gori. 


Tek onda ćemo ja i ti ljubavnici biti, 
u vatri aška ćemo zajedno gorjeti!" 


Šejh nesretni ponudu objeručke prihvati, 
u čudne vode lude ljubavi on željno uplovi. 


| tako je učeni šejh čuvar krmadi postao! 
Svako od nas u sebi svinju ima, zar to nisi znao? 


Ivarkom se ne zanosi da samo on od svinje ne pronađe spas, 
jer svinjarija teška, moj brate, živi u svakome od nas. 


Roktati ona počne kada se zaputimo putem lstine; 
ako misliš da u tebi grešaka nema, ovaj put za te nije! 


No ako već na put kreneš, onda shvati 
da će na tom putu bezbroj idola i svinja da te prati! 


Otjeraj te svinje i porazbijaj idole snagom ljubavi stvarne 
da patio ne bi k'o i naš šejh od okova ljubavi lažne. 


ZAČUĐENOST ŠEJHOVIH SLJEDBENIKA 

NJEGOVIM POSTUPKOM I POVRATAK U MEKU 

Očaj obuze šejhove muride kad vidješe šta se dogodi, 
uhvati ih strava i shvatiše da put njihov nazad Ćabi vodi. 


Glave njihove naprašene bijahu prašinom od boli; 
jedan od njih priđe šejhu te od srca zbori: 


"O, šejhu zalutali, svi ahbabi u Meku kane ići, 
a srce još moje ne umije ti prići! 


Zašto u đaure prijeđe, možeš li to objasnit"? 
Dopusti da ti se pridružim, ne mogu te ostavit"! 


Slijedio sam te u islamu pa ću i u hrišćanstvu; 
zar te smijem ostaviti samog u nevjerstvu? 


Zar zbog toga što ti hal ne mogu razumjeti 
napustit' te trebam i leđa ti okrenuti? 


Da zaboravim da si postojao, dobar ahbab bio, 
i da klanjam bez tebe kraj Cabe, zar bi ti to htio?" 


No, šejh mu na to reče: "Od mene bježi, dragi brate; 
ova bol je samo moja, ona nije za te! 


Lijepa đaurka sada dušu moju održava, 
dok živim, sa njom bit ću, da te satrem, nemam prava. 


I mada si mudar, ti ne možeš znati 
teške boli i tegobe od kojih ašik pati. 


I kad bi na tren samo mog'o bol ovu osjetiti, 
ti bi tada sa mnom ahbab mogao biti. 


No to je nemoguće, što dalje od mene uteci, 
a ako neko upita za me, slijedeće mu reci: 


Šejhove su oči sada krvlju ispunjene, a otrovom glava, 
on sada u čeljustima obijesne aždahe spava! 


I da nijedan đaur učinio ne bi što učini ovaj musliman 
prodao svoju dušu je ženi, sada joj je pokoran! 


Njegov je iman pobijeđen i njegova samokontrola, 
čarolijom lokni njenih ona sveza ga k'o vola! 


A ako me neki blatili budu, ovo im poruči 
od zla niko siguran nije, zlo može svakog da dokuči! 


U beskraju puta ovog svako može posrnuti; 
put ovaj je težak, brate, i prepun opasnosti. 


Samo nas od pada može milost Rabba sačuvati," 
reče šejh nesretni, pa se svinjama povrati. 


Svi muridi gorko zaplakaše kada to začuše, 
i od same smrti ove riječi gorče biše. 


Teška srca i u boli nazad k Ćabi krenuše, 
a svoga šejha samog s krmadima ostaviše. 


Poraženi, posramljeni i prepuni straha, 
muridi u Meku stigoše bez daha. 


Potom se neki od njih zaputiše 
ka jednom mudrom šejhu koji mnoge tajne znaše. 


On je za boljku njihovog šejha znao, 
da je podložan kiburu bio, jer ašk nije razumio! 

U suzama mu oni ispričaše šta šejha snađe, 
i to kako potonuše sve njegove lađe. 


I kako je svoju sudbu svezao za vlat njene kose, 
vjeru ostavio, pustio da ga vjetrovi strasti nose. 


I kako lokna jedne žene mu vjeru potopi, 
a derviška hrka u crnom dimu strasti sagori. 


I kako je šejh čuvar krmadi postao, 
učinio četiri zle stvari i bez vjere ostao. 


I kako on sada kao đaur živi 
i kako garavoj đaurki se divi. 


Ove riječi tog dobrog čovjeka pogodiše, 
on problijedi, niz lice mu suze potekoše. 


"0, zlikovci" povika, "vi ste slabiji od žene, 
zar ahbaba u nevolji ostaviste da kraj svinja vehne? 


S njim ste trebali ostati, zar se tako šejh gubi? 
Zar je to ljubav odana, zar vas sram ne ubi? 


Dok je vrijeme bilo lijepo, ahbabi ste bili, 
a kad vam je šejh pao, u bijeg ste nagarili. 


Ako je on đaur postao, trebali ste i vi! 
Za ahbaba se život daje, za njega se Živi. 


A vi, pošto ste mu vjernost obećali, 
iznevjeriste ga, na cjedilu ga ostavili. 


Ostavit' ahbaba je najgore nevjerstvo; 
ahbab ahbaba slijedi u pakao, prokletstvo! 


U vrijeme nevolje istinski ahbab se na usluzi nađe; 
u vrijeme bereketa deset hiljada ljudi vas obiđe. 


Vaš šejh je postao plijen prolazne ljepote, 
a vi pobjegli da vas zapuhnuo ne bi val te sramote! 

Pravi ašik će sramotu ljubavi s ašikom podijeliti, 
sebičnjaštvo vaše će ime aška osramotiti." 


Na riječi ove hudi muridi zajaukaše 
"Ma sve smo mu to mi rekli!" uglas povikaše. 


"| da smo mu ahbabi na putu radosti i boli, 
vjerno odani do smrti, i da njegova nas tuga boli! 


I da ćemo berićet mumina zamjenit' za prijezir, prokletstvo, 
samo da on ne padne u zamku i nevjerstvo. 


Pa da ćemo čak i đauri svi postati 
ako to naš šejh nije mogao odbiti. 


No on nas uporno od sebe tjeraše, 
ljubav naša dovoljna za njeg' ne bijaše. 


Naredi nam najposlije da se njega prođemo 
i što prije nazad za Meku da pođemo. 


I tako po njegovoj komandi u Meku se vratismo, 
i eto tebi cijelu priču pravo i bez straha kazasmo." 


"Ma kako da je borba teška," on im odgovori, 
"kad je jasno da ste vi na hakku, vaše srce mora da se bori! 


Tu se istina sa jasnom neistinom borila, 
ta neistina je vašeg šejha pokorila. 


A vi ste pobjegli, u nevolji ga ostavili, 
pa se bez stida u svetu Meku zaputili." 


Muridi slušaše te riječi, oborenih glava, 
stid im srca guši i tegoba prava. 


"U redu, u redu," mudri šejh im reče, 
"što je bilo, bilo je, od srama vam ima sada nešto preče! 


Od grijeha oprost tražite, pa onda na put, 
pod šejhovo okrilje i pod njegov skut. 


Iskrenim dovama zamolite dragog Allaha 
da vam vrati vašeg staroga ahbaba. 


Dušom i tijelom prašini puta se predajte, 
zarad svog emira u prašinu se pretvorite!" 


I tako nesretni muridi Meku ostaviše 
i opet se za zemlju Grčku zaputiše. 


Usput su klanjali i po sto hiljada rekjata 
ne bi li Gospodara umolili da im vrati brata. 


Nit' spavaju, nit" jedu, već bdiju u strahu 
četrdeset noći i dana k'o u jednom dahu. 


Žalopojka se njihova do sedmog neba čuje, 
sto meleka i evlija sudbu šejha oplakuje. 


Strijela dova iskrenih na svoj cilj stiže 
i mudri šejh sa njima svoj pogled nebu diže. 


Cetrdeset noći bdije predanoga srca, 
u samoći, u tišini, u srcu mu vječnost kuca. 


Na sabahu četrdesetoga jutra spusti se lahor mirisni, 
u njemu zasijaše tajne, otkri mu se svijet tajanstveni. 


On vidje Muhammeda lijepog poput mjesečine, 
lica svijetlog poput Sunca, poslanika Istine. 


Njegova je crna kosa u dvije kike spletena; 
svaka dlaka vrjednija je sto puta od svijeta! 


Korakom lagahnim Poslanik njemu priđe; 
smiješak nebeske ljepote obasjava mu lice! 


Na noge skoči mudri šejh te Poslaniku zbori: 
"0, Božiji Poslaniče, emiru svih bića, pomozi! 


Naš ahbab je zalutao sa Pravoga Puta, 
istini ga ti povrati, da više ne luta!" 


Poslanik mu odgovori: "O, ti koji unutarnjim okom vidiš stvari, 
tvoja dova neukaljana bit će sada ispunjena. 


Između vašeg šejha i Gospodara tamna mrlja bijaše, 
no, ja ga nisam ostavio da tu tamu podnosi sam. 


Razasuo sam rosu iskrenih dova 
po prašini njegovog postojanja. 


On je sada došao tobe, njegov grijeh je izbrisan. 
Grijesi na stotine svjetova iščeznu u trenu iskrenog pokajanja! 


Kad se more dobre volje zatalasa, 
u tim valovima svi iskreni tada nađu spasa." 


Mudri šejh od radosti kliknu da se Džennet zatalasa, 
otrgnu se od zla njegov ahbab i pronađe spasa. 


On tu radosnu vijest odmah muridima prenese, 
oni se odmah šejhu svom uputiše, radost im srca ponese. 


Usput liju suze radosnice, susretu se radovaše 
i ubrzo svog šejha međ' svinjama nađoše. 


Zatekoše ga svog u vatri nužnog prosvjetljenja; 
odbacio bijaše đaurske odore i sva nečista htijenja. 


I zunar i šešir pijanstva sa glave je zbacio, 
tobe došao, đaurske magije se oslobodio. 


Vidjevši svoje ahbabe nasmijane kako mu prilaze, 
on shvati svoj grijeh ka njima, to ga jako potrese. 


On kriknu, u prašinu pade, u potoku suza ječi; 
haljina je pokidanih k'o bijednik najveći. 

Smrt priziva, uzdasima zastor neba para, 
krv mu se suši u venama, od boli izgara. 


No, sve što izgubio bijaše opet mu se vrati; 
sve skrivene tajne i Kur'an časni on će opet znati. 


Od teške patnje i ludila izbavljen je bio, 
za oprost od svih grijeha u prašini je molio. 


Kad ga muridi njegovi u tom jadu ugledaše, 
on posramljen i radostan i bolan bijaše. 


Potreseni slijedom događaja teško su uzdisali, 
iz duboke zahvalnosti tu bi rado život dali. 


"Poslušaj nas dobro, dragi šejhu, i pripremi krila!" 
Kažu: "Nema više tame što je sunce tvoje skrila! 


Vjera je pobijedila, odbačeno kjafirstvo, 
istina nadjačala slijepo idolopoklonstvo! 


Milost se podigla kao moćnog mora vali, 
zagovorom Poslanika s duše okovi ti spali. 


Ovo je čas zahvalnosti, a ne tuge i bola; 
iz zahvalnosti sav dunjaluk ječi od pola do pola. 


I zato se i ti sada svom Rabbu zahvali, 
što ti opet stope putem Istine upravi. 


On lahko može najcrnju noć u dan pretvoriti, 
a najcrnji grijeh lahko svjetlošću svojom očistiti. 


Kad on u nama svjetlost pokajanja upali, 
taj plamen sagori sve grijehe, sramotu grijeha zapali. 


No, bit ću kratak: šejh naš se pročistio, 
po pravilima vjere, nije više što je bio. 


Hrku derviša opet nosi na sebi, 
sa ahbabima kreće nazad ka Meki. 


U međuvremenu, njegova ljuba, lijepa đaurkinja, 
rijedak i znamenit sanak je usnila. 


U snu vidje od svjetlosti more, 
iz tog mora meleci joj zbore: 


"Probudi se i put svoga šejha slijedi, 
vjeru njegovu primi, prašina pod njegovim stopama budi. 


Svojim čarima i spletkama jednom si ga prevarila; 
sad pred njim iskrena budi, da bi grijeh svoj očistila! 


I kao što je on tvoj put opsjene prihvatio srcem cijelim, 
ti put njegov sad prihvati, ti njegovim putem kreni. 


Zavela si ga s Pravog Puta, Pravim Putem sada podi, 
kao nekada on tebi, sad ti njemu na prag dođi! 


Na Pravi Put on će ti on ukazat', 
pravu ljubav on će ti pokazat'. 


Razbojnik si bila što kraj puta žrtvu vreba, 
a s putnikom, na putu života, breme dijelit' treba. 


Ustani, probudi se, pokreni se sada 
iza vela svog neznanja i zabluda!" 


Uto probudi se ona, u srcu joj svjetlost sija, 
no sada okom srca vidi, grudi joj bol probija. 


Bolna čežnja za istinom sad u njenom srcu gori; 
u toj žudnji srce lahko može cijelo da sagori. 


A kad srce gori, ne pomaže pamet više; 
sve što bismo, sve što jesmo, u trenu se tom izbriše. 


No, njoj jasno bilo nije kakva joj tajna bijaše dana; 
nikog svoga ne imaše, na svijetu bijaše sama. 

Riječi nema da opišu šta je hudu potom snađe; 
kao grom iz vedra neba, iz duše joj krik izađe. 


Sve haljine svoje ona tada žustro raskomada, 
na prašnjavi drum istrča, po prašini puta pada. 


Slabašnog je tijela, krvavog je srca, 
no srce sad njeno zbog lIstine kuca. 


Njega kraj krmadi više nema, ne zna kuda da krene, 
ipak ona na put kreće, srce joj za šejhom vehne. 


Kao kišni oblak koji u srcu oluju skriva, 
trenutak prije nego zemlju kišom cjeliva, 


preko pustinje leti ona, srca slomljenoga, 
no pustari kraja nema, nigdje nema voljenoga! 


Tu ona svu snagu gubi, posustaje, pada, 
u smrtnom je ropcu, plače i Rabbu se jada: 


"Bože mili, zar mi nećeš pružit' svoju ruku, 
i mada nje vrjedna nisam, olakšaj mi muku! 


Ja od zla što ga počinih iskreno se kajem, 
ne napuštaj me, Gospodaru, ja ti srce dajem. 


Zlo silno ja počinih, iz nemara, neznanja, 


da sam niko i ništa, sada shvatih, od mrava sam manja. 


Bože dragi, oprosti mi, primi dovu moju, 
put vjere mi Ti osvijetli, otvori mi milost Svoju!" 


"Nema više đaurke," iz šejhovog se tada začu srca, 
"voljena ti djeva sada na Istine vrata kuca! 


Putem našim želi ići, k njoj se sada vrati, 
ublaži joj boli srcu, srce njeno ti prihvati!" 


Savjet srca šejh posluša, poput vjetra ka njoj kreće 
a muridi povikaše: "Bože mili, zle nesreće! 


Zar je tvoje pokajanje tako kratkog daha, 
zar od svoga Rabba ti ne imaš straha?" 


No kad im šejh pojasni šta sve snađe hudu ženu, 
srca punih samilosti odlučiše da s njim krenu. 


Srce najbolje put poznaje, brzo je nađoše, 
lokne njene u prašini leže, živi leš bijaše. 
Bosonoga, razderana, k'o smrt blijedog lica, 
spazi ona šejha svoga u odbljesku sunca. 


Sva snaga što joj osta istopi se toga trena, 
kraj njegovih nogu svijest izgubi ta žena. 


I dok mu je pod nogama spavala k'o nevinašce, 
nad njenim, još lijepim, licem nadnio se šejh pa plače. 


Probudi se ona i ugleda suze k'o s proljeća kiše, 
shvati ona šta je ljubav što u čistom srcu diše. 


Reče: "O, moj šejhu, težak stid me mori, 
zbog mene ti u sramoti i bolu odgori! 


Koliko još moram živjeti pod velom harama?! 
Preklinjem te, uputi me put svijetla islama! 


Na put taj svim srcem ja krenut ću smjelo; 
sunca ti i mjesečine, uputi me u tajnj vrelo." 


"Slušaj dobro" šejh joj zbori, "i ponavljaj, djevo mila, 
La ilahe illallah Muhammedun resulullah!" 


La ilahe illallah u svemiru zvoni, 
svih četiristo murida zbog tog suze roni! 


No kad čedo milo srcem primi čistu vjeru, 
ašk i čežnja stadoše da joj srce deru. 


Bol teška i sve teža obara je s njenih nogu 
"Ja od Dosta odvojena živjeti ne mogu!" 


"Slušaj, šejhu", potom njemu veli, 
"srce moje svo sagori u ljubavnoj čežnji! 


Ja sa svijetom ovim više ništa nemam; 
na sastanak vječni s Voljenim se spremam. 


Potrošilo se srce, istrošio se dah, 
zbogom, svijete, a tebi, šejhu, ve-s-selam!" 


Pošto riječi ove izgovori čedo milo, 
sa životom se svojim odmah rastavilo. 


Sunce sjajno pokrivaše izmaglica bijela 
dok se njena duša, slatka, razdvajala od tijela. 


Poput kapi vode povrati se ona moru vječnom! 
I mi ćemo u to more poneseni vjetrom. 


Ma ko krene ovim putem ubrzo taj shvati 
da ga zgoda i nezgoda na tom putu prati. 


Ništa nije nemoguće i na putu ćeš naći, znaj, 
i zabludu i sigurnost i milost i očaj! 


Biće naše nemarno je za tajne tog puta; 
za te tajne smrtnik ne zna i zbog toga luta! 


A zar mudrost može prići blatnjavome jatu; 
mudrost se na srce spušta tiho u šapatu. 


U nama se bitka ljuta vodi samo za to; 
jednim dijelom mi smo svjetlost, a drugim smo blato! 


I zar nećeš ti zbog toga gorke suze liti?! 
Plači, plači, dragi brate, lakše će ti biti! 

Abdurrahman Džami 


Džami - Mevlana Nuruddin Abdurrahman, Allah mu po- 
svetio tajnu, Spada u skupinu najodabranijih sufijskih pje- 
snika Perzije, jedna je od takozvanih — Sedam zvijezda na 
nebu perzijske poezije. Rođen je u selu Hardžerd u pokra- 
jini Džam u blizini Nišapura 1414. g. Školovao se u Heratu, 
današnji Afganistan. Priča se da je posjedovao izuzetne du- 
hovne sposobnosti i ogromno znanje. Boravio je neko vrije- 
me u Semerkandu i smatra se da je tamo pristupio sufij- 
skom redu Nakšibendija. Ženidbom je postao veoma bogat, 
ali je i dalje nastavio veoma skroman derviški život. Odbijao 
je javno da se približi dvoru i postane dvorskim pjesnikom. 
Ako on već nije htio ići vladarima, oni su dolazili njemu tra- 
žeći dragocjene savjete od njega. U šezdesetoj godini oti- 
šao je na hadždž i putovanje je trajalo više od pola godine. 
Kada se vratio u Herat, doznao je da su ga bagdadski šiiti 
optužili da je heretik, jer je navodno hulio protiv porodice 
Božijeg Poslanika a.s. lako je ta optužba zvanično opovr- 
gnuta i njegov protivnik za kaznu proveden Bagdadom ja- 
šući natraške na magarcu, Džami je ovim bio potresen i to 
bijaše razlog da napusti društvo većine svojih poznanika. 
Pred kraja života potpuno se povukao iz društvenog života i 
napustio govor u stihovima. Džami je ostavio iza sebe mno- 
go djela, poeziju i prozu; pisanih na perzijskom i arapskom 
jeziku. Pored "Divana" u kojem se nalaze i gazeli i kaside, 
po uzoru na svoje prethodnike, napisao je i više djela u for- 
mi mesnevije. To su: "Zlatni lanac", "Salaman i Apsal", 
"Dar blagorodnih", "Brojanice pravednih", "Jusuf i Zulej- 
ha", "Lejla i Medžnun" i "Knjiga mudrosti Iskendera". Na 
bolji svijet preselio je 1492.g. Ahmed Ananda 


SMRT 


(ZVADAK IZ "JUSUFA I ZULEJHE") 

Kako li je samo teško vidjeti da neko — ko bijaše blago- 
slovljen napretkom nakon teških muka na putu sjedi- 
njenja, te obgrljen naklonošću zaboravivši sve boli od- 
vojenosti i naposlijetku provodeći život u čistom blažen- 
stvu - bude iznenada zakovitlan uraganom nevolja, su- 
him prašnjavim vjetrom odvojenosti koji počne divljati u 
bašči sjedinjenja iščupavši iz korijena svako stablo če- 
žnje! No, ništa ne istrajava na ovome svijetu — svaka 
sreća ovdje traje samo dah il' dva. 

Sad kada je Zulejha provodila vrijeme s čežnjom srca 
svoga i u stalnoj blizini Jusufa pronašla mir duše, živje- 
la je sretno bez ijedne brige pod kapom nebeskom. Ova 


plodna palma rodila je djecu Jusufu; dočekala je da vidi 
i svoje unuke. Nije bilo želje koja joj ne bijaše ispunjena. 
No noći jedne, dok Jusuf lice svoje bijaše okrenuo ka 
mihrabu! predanosti, na drumu bdijenja bijaše zasko- 
čen drumskim razbojnikom — snom. U snu on vidje oca 
i majku, poput sunca bijahu okruženi oreolom svjetlo- 
sti. Oni mu se obratiše: "Dijete naše, dani odvojenosti 
potrajaše predugo. Pohiti da nam se pridružiš — odbaci 
svoju ljušturu od ilovače i kreni ka staništu srca i duše!" 
Kada se probudio, Jusuf odmah ode do Zulejhe, ispriča 
joj svoj san i objasni njegovo značenje. Zulejha time bi- 
jaše grubo probuđena iz svojih slatkih sanja, srce se 
njeno zapali strepnjom da će ga izgubiti. 
Od tada Jusuf se počeo mijenjati, sve više i više čeznuo 
je za putem ka vječnom staništu. Čeznuo je da napusti 
iješni boravište pohlepe i požude i krene put 


1 mihrab - pročelje. 

široke palate prostranstava tajnovi- 
tosti. Umoran od ovog prolaznog 
svijeta, on bi pružao svoje ruke u 
molitvi ka mihrabu vječnosti: 

"O ti koji ispunjavaš želje sirotima i 
stavljaš krune na glave uzvišenih, 
obdario si me naklonošću kakvu do 
sada nisi podario nijednom od svojih 
robova. Al' sada se osjećam zatoče- 
nim na ovom prolaznom boravištu, 
opterećen teretima svjetovne moći. 
Otvori mi put koji će me osloboditi 
od mene i dovesti do Tebe. Ne ostav- 
ljaj me više ovdje sa onima zaosta- 
lim na putovanju, podari mi mjesto 
među onima koji borave u Tvojoj bli- 
zini." 

Riječi ove bolom ispuniše grudi Zu- 
lejhine. Znala je ona isuviše dobro 
da se Jusufove molitve primaju i da 
strijela koju on odapne zasigurno 
pogađa metu. Stoga se povuče u ta- 
mnu i usku ćeliju; i tu je, očajna zbog 
prijetećeg rastanka, plakala, žalova- 
la i molila se: 

"0, Mehlemu za rane ojađenih, Lijeku 
srca slomljenih, Čežnjo srca osvije- 
štenih, Ti koji šestera vrata otvaraš 
onima koji očajnički traže izlaz, ja 
sam zatočenik svoga srca ranjenoga, 
zbunjena sam preko svake mjere. Ne 
mogu podnijeti da živim bez Jusufa: 
molim Te, uzmi moju dušu u isto vri- 
jeme kad i njegovu. Ja bez njegove 
ljepote živjeti ne mogu; bez njega bi 
drvo života bilo ogoljeno, na njemu ni 
jednog lista ne bi preostalo; bez nje- 
ga vječni život nije drugo do li smrt. 
Ako ne želiš da umremo u isto vrije- 
me, onda prije njega uzmi mene. Ne 
želim ni za tren gledati svijet koji je za 
njegovu ljepotu uskraćen." 

Tako je naricala ona, ne umijući više 
odijeliti noć crnu od svijetloga dana. 
Sljedećeg jutra, dok je obilna svje- 
tlost zore ispunjala svako srce rado- 
šću, Jusuf je, kraljevski odjeven, 
krenuo sa svojom pratnjom u jaha- 
nje. 

Nije pravo ni obje noge u halke? uvu- 
kao, kad mu se Dibril obrati: "Ne po- 
kušavaj da ideš dalje, jer nebesa ko- 
j še živote ljudi neće do- 


Pa halka - obruč, prsten — ovdje se radi o stremenu 
koji učvršćava noge jahača pri jahanju. 


zvoliti da ti druga noga klizne u stre- 
men. Prihvati se ti sada uzda nebe- 
skih, a stopala svoja odijeli od halke 
života!" 

Kada ču tu vijest radosnu, Jusuf bi- 
jaše ispunjen takvom ekstazom da 
je u trenu zaboravio na svoje zemalj- 
sko postojanje. U jednom dahu pro- 
šao se sve moći svjetovne, pozvao je 
jednog od njegovih nasljednika da bi 
mu prenio sve ovlasti i uputio ga u 
tajne vladavine. Potom zatraži da 
pozovu Zulejhu da bi se s njome 
oprostio. 

"Zulejha je skrhana tugovanjem," 
rekoše mu, "ona leži u prašini nato- 
pljenoj suzama. Podnijeti ona ne 
može posljednji sastanak. Bolje je 
da je ostavimo na miru." 

Jusuf odgovori: "Plašim se da će 
strast vatrena sve do Dana sudnjeg 
izjedati njenu dušu." 

"Neka joj Bog podari smirenost," re- 
koše, "snaga se krije u smiraju." 
Tada Džibril Jusufu prinese jabuku 
iz vječne bašče. Čim ju je pomirisao, 
s tijelom se svojim rastavio — pota- 
knuta božanskim mirisom, duša 
njegova pohita ka perivojima vječno- 
sti. 

Kada je Jusuf izdahnuo svoj posljed- 
nji dah, svi oko njega počeše narica- 
ti dižući svoje poglede ka plavom 
svodu nebesa. Zulejha upita kakva je 
to galama i bi joj rečeno da je Jusuf 
zamijenio svoje prijestolje za lijes 
pogrebni, oprostio se od ovoga svije- 
ta opsjene i nastanio na nebeskoj 
palati iznad vremena i prostora. 
Kada je čula tu vijest, Zulejha je iz- 
gubila svijest. Tri dana je ležala 
ispružena poput sjene na zemlji. Če- 
tvrtog dana, kada je došla sebi, čim 
je shvatila šta se dogodilo, opet je 
izgubila svijest. Tri puta izastopno 
gubila je svijest i svakog je puta po 
tri dana ostajala u besvjesnom sta- 
nju. Kada se napokon osvijestila i u 
tom stanju ostala, upitala je za Ju- 
sufa, ali tada više nije bilo ni tijela ni 
lijesa njegovog. On je već bio zako- 
pan, kao kakvo blago, u zemlju. 
Zbog ovakve okrutnosti nebesa pre- 
ma njoj, ona podera okovratnik svoje 

haljine da bi tu ostavila prolaz ognju koji se dizao iz srca 
njezina; no to je samo plam još više povećalo. Nokte je 
zarila u svoje jasminske obraze, kao da je htjela napra- 
viti kanale krvavim svojim suzama. Tukla je grudi svoje, 
udarala se po licu, kose crne čupala, svo vrijeme prizi- 
vajući Jusufa: 

"Gdje je Jusuf, biser prijestolja, podrška onima u potre- 
bi? Ah, tako se iznenadno zaputio u vječno kraljevstvo 
da ne imadoh vremena da poljubim stopala njegova u 
stremenu. Napustio je ovu palatu vječnoga tugovanja, a 
ja nisam bila tu da ga ispratim — da gledam njegovu gla- 
vu koja se odmara na jastuku, da poljubim njegove bli- 
jede obraze. Nisam bila sa njime kada je taj strašni 
udarac stigao, nisam bila tu da ga pridržim na svojim 
grudima; lelek srca moga nije pratio njegov tabut?? Ni- 
sam bila tu kada su otvorili njegovo konačno odmorište 
i taj čisti biser pohranili u zemlju; nisam bila tu da po- 
metem zemlju sa njegovih ramena i grudi i legnem tu 
zagrlivši voljenoga! 

Ah, kakav strašan gubitak! Kakva bol nepodnošljiva! O vo- 
ljeni moj, pogledaj ti moje nade porušene; pogledaj samo 
boli koju mi okrutna sudbina nanese! Otišao si bez ijednog 
osmijeha za mene -— ti koji bijaše toliko odan meni, kakva li 
je to odanost? Zar je to način na koji se zaljubljeni ponaša- 
ju? Odagnao si me iz srca svoga, ostavio me da ležim u 
prašini i krvi; iznenada si zabio trn u moje srce koji više 
nikada iz njega izaći neće - sem kao izdanak koji će se 
hraniti mojom ilovačom. Otišao si na putovanje sa kojega 
se niko nikada nije vratio - ne mogu ni ja bolje učiniti već 
raširiti svoja krila poletjeti za tobom." 

Govoreći ove riječi naredi da donesu palankin za nju i 
odnesu je do Jusufa. Nije tamo bilo ničega sem malo 
vlažne izdignute zemljice; Zulejha se ispruži po njoj kao 
sjena. Ljubila je mjesto na kojem se odmaralo to volje- 
no tijelo, žalovala je gubitkom iz dubina svoje duše: 

"O Jusufe," uzdisala je, "sakrio si se ispod poput korije- 
nja ružinog dreveta, a ja sam iznad poput njenih pro- 
cvjetalih grana. Ti si blago zakopano, a ja sam kišni 
oblak iz koga se spuštaju biseri. Skliznuo si poput vode 
u zemlju, a ja na njoj ostadoh poput trnja i prazne lju- 
ske. Krv uzavrije u ilovači mojoj kad pomislim na tebe; 
misao o tebi zapali ljušturu moga postojanja, dim se 
njezin diže u nebesa, puneći suzama oči svih stvorenja." 
To bijaše naricanje koje se skrivaše u svakome dahu 
njenih, bolom ophrvanih, grudi dok ležaše ječeći i pre- 
vrćući se na zemlji. Naposlijetku, kada je njeno očajanje 
prevršilo sve granice, kleknu kao da je željela opet da 
cjeliva zemlju ponad Jusufa. Onda, zarivajući svoje pr- 
ste u očne duplje, ona oči svoje iščupa i baci ih na ze- 
mlju govoreći: "Najbolje mjesto za narcisov korijen je u 
zemlji! Kakva je korist od očiju u bašči u kojoj nema tvo- 
ga lica?" 

Zatim, prislanjajući svoje okrvavljeno lice uz zemljicu, 


oljubi i s tijelom se svojim rastavi. 
3 tabut - lijes. 


Sretan je ašik koji izdahne s mirisom sjedinjenja... 

Saputnici je njezini podigoše i počeše oplakivati, prisje- 
ćajući se njene strasti i svega što učini zarad Jusufa. 
Kada se najzad utiša njihovo oplakivanje, počeše pri- 
premati pokop. Prvo je u kiši suza okupaše, kao što se 
latice ruže umiju pljuskom s proljeća; onda, poput ja- 
sminovog pupoljka, uvezaše je u zelenu odoru i naposli- 
jetku položiše do Jusufa. Zar je iko ikada mogao biti 
sretniji da se u smrti svojoj tako s voljenim sjedini? 


Ipak neki znatći nam prenose d na.obali Nila, na ko- 
joj Jusufovo tijelo ležaše, udarila:na ljude svakakva po- 
šast i nevolja, jer se vremenom bijahu žestoko iskvarilii 
pravi put sami sebi-zatrli. Zlikovci se šskupiše na vijeća- 
nje-te odlučiše da Jusufa premjeste u kameni kovčeg i 
bace na dno Nila. Kakvu lije tu spletku sudbina odigra- 
la, da tako odvoji Zulejhu i Jusufa. Jedno je uronila u 
more prijateljstva, a jedno ostavila na'suhoj zemljici da 
žeđa. 

Ah; tako je dobro rekao onaj čija su stopala natekla od 
ljubavnih rana i koga više nisu doticali gubitak'i dobitak 
u'ljubavi: "Na bazaru aška mira nikad nećeš naći, tu će 
te brate stotine nevolja dotaći. Čak i"ašikov smrtnički 
ptašt tu je izderan, mada je on.sam pod zemljom uspa- 
van. Sretan je stoga ašik koji je u smrti svojoj put do 
odaja Mašukovih pronašao." 

-Malo se onih koji sutako hrabro poput Zulejhe zaogrnu- 
HChaljine smrti: Svijet bež Voljenoga. od 'očiju:otrgla je; 
blago'svoga života na prah njegov bacila je: Nek:je Allah 
obaspe-obiljem-milosti, neka se.oči duše njene zasijaju 
licem Voljenoga. | 


S 'engleskog preve o Ahmed Ananda 

Šejh Sadi Širazi 


Šejh Sadi, Allah mu posvetio tajnu, je rođen u Širazu krajem 12. ili početkom 13. 
vijeka, rodio se i umro je u svom rodnom Širazu. Njegovo pravo ime bilo je Mu- 
slihuddin (obnovitelj vjere), ali je kasnije ostao poznat kao Šejh Sadi Širazi. Ime 
Sadi označava sreću. Sadi je onaj sretni, a navodno dobio ga je od Atabega Sada 
bin Zengija. Džami ga je zvao Šerefuddin Misla, sin Abdullahov i Alevija — poto- 
mak Hazreti Alije. Vrlo rano izgubio je oba roditelja, bio je još uvijek dijete kada 
su oni preselili na drugi svijet. Sa majčine strane Sadijeva loza bila je uleman- 
ska, čuvena po znanju. Mula Kutb Ulema, njegov amidža, bijaše mu prvi učitelj. 
Džami navodi da je Sadi bio sufija suptilne spoznaje, znalac u svakoj oblasti du- 
hovnih nauka i vješt u umijeću izražavanja. Učio je u medresi Nizamiji, u Bagda- 
du, koja je 500 godina bila glavni centar izučavanja i veličanstvena prijestolnica 
halifa. Odatle je sa svojim tutorom, Abdul Kadir Gejlanijem, išao na hadždž, koji je obavio 14 puta, uglavnom pješice. Arapski 
je poznavao kao i svoj maternji jezik i često ga je koristio u svojim djelima. Šejh Sadi je prvih trideset godina života proveo u 
izučavanju knjiga i sakupljanju znanja; sljedećih trideset, ili čak četrdeset, sakupljao je bogata životna iskustva putujući 
svijetom; ostatak života je proveo u povučenosti, gdje je pisao svoja brojna djela. Devlet Šah i Ibrahim Kan tvrde da je Sadi 
živio 102 godine, ali Džami, koji je bio savremenik Devlet Šaha, kaže da se on rodio u Širazu 571 H.g. ili 1194 i umro u istom 
mjestu 690 H.g. ili 1314, što bi značilo da je živio 120 lunarnih ili 116 solarnih godina! Napisao je mnoga djela; "Bustan" i 
"Đulistan" su svakako najpoznatiji. "Bustan" je pisan u formi mesnevije, a "Đulistan" je kombinacija poezije i proze. Kao što 
smo već rekli, "Đulistan" je napisan 1258, a "Bustan" je napisan jednu godinu prije. Pored toga napisao je šest risala ili 
duhovnih rasprava, a pisao je i gazele, kaside i rubaije. Samo risale i dijelom "Đulistan" pisani su u prozi. Bio je iskreni tra- 
galac na Allahovom putu. Putnik, u svakom smislu te riječi. Zbog mnogih putovanja i zanimljivih situacija u kojima se nala- 
zio, njegove riječi odišu lahkoćom i vedrinom, ali i životnom mudrošću koja se ne uči iz knjiga. Ponekada se ono najtajan- 


yo 


EP 
s 


jednostavnosti kojom odiše baš Đulistan, krije se veliko duhovno umijeće, ogromno duhovno iskustvo i besmrtne upute 
koje je mogao iskazati samo čovjek vrhunske nadarenosti i spoznaje. Šejh Sadi je bio čovjek za sve; u njegovom moru ima 
dovoljno vode za žedna usta, bez obzira na njihovu pripadnost. Nemoguće je ne primjetiti zanos i ljubav s kojom neki zapad- 
njaci pišu o njemu. Od svih knjiga ovoga žanra, Đulistan je najviše prevođen...! Ahmed Ananda 


Đulistan je prvi na bosanski jezik preveo Salih Trako, knjiga je izašla 1989.g. u Sarajevu, u izdanju Kalema; 2005.g. u prevodu 


Ahmeda Anande, Đulistan je izdao Buybook. 


RASPRAVA SADIJA I JEDNOG DERVIŠA 
O BOGATSTVU I SIROMASTVU 


(IZVADAK IZ "ĐULISTANA") 


Vidjeh jednog čovjeka u haljinama derviša, ali on ne imade 
poniznosti i drugih osobina derviških. Sjedio je u jednom 
društvu, pun pogrdnih riječi i kuđenja. Bijaše širom otvorio 
knjigu prigovora i počeo da grdi bogate ljude; činilo se da 
kuđenju njegovom nema kraja dok ne stiže do tačke svoga 
izlaganja kada izjavi da je sičomašnome svezana ruka mo- 
gućnosti, a imućnome polomljena noga dobrih namjera. 


Dirhema nema u rukama milostivih, 
a oni imućni nemaju milosti. 


Ja koji bijah othranjen i odgojen dobročinstvom velikih lju- 
di, nađoh ove riječi uvrjedljivim te rekoh: "Prijatelju moj! 


Imućni ljudi su riznice siromašnih, puni hambari zaliha, za 
derviše koji su se prošli ovoga svijeta, svratišta za hodoča- 
snike, utočišta putnicima; oni podnose teške terete da bi 
pomogli drugima. Oni posegnu za hranom tek kada se za- 
sitite sluge i ovisnici njihovi; a obilje njihove sofre stiže i 
udovicama, starim i nemoćnim, komšijama i rodbini. 


Imućni mora gladnog nahraniti, sposobnog darovati, 
musafira ugostiti, 
zekat i fitre' dijeliti, robove oslobađati, kurbane Klati. 


Kako ćeš ti, siromahu, doseći njihovu stanicu, 
osim da otklanjaš ona dva rekata, a i to uz tešku muku.? 


1 Zekat - obavezna milostinja, fitr — milostinja koja se dijeli nakon Ramazanskog posta. 
2 Rekat - dio muslimanske molitve koji se sastoji od stajanja, učenja Kur'ana, ruku'a i 
dvije sedžde. 'Dva rekata' - prema predaji Poslanik a.s. je jednom ponudio svoj ogrtač onome koji 
uspije otklanjati savršeno dva rekata; samo je Hazreti Alija bio blizu da to ispuni, ali je pred sam 
kraj pomislio da li Poslanik misli pokloniti svoj stari ili novi ogrtač. Od tada se smatra da je za 
džennet dovoljno otklanjati samo dva savršena rekata. 


150 


BEHAR 93-94 


ŠEJH SADI ŠIRAZI 


Ako se snaga nalazi u milostivosti i molitvi, onda su imuć- 
ni tu u prednosti, jer svoj imetak čiste zekatom,? nose ne- 
ukaljane haljine, čuvaju svoju čast i smirenost srca svojih. 
Snaga predanosti i poslušnosti povećava se dobrim zalo- 
gajem, a ibadet je slađi u lijepoj i čistoj odjeći. Jasno je da 
gladan stomak ima malo snage, a prazna ruka nema šta 
da dadne; stopala u okovima ne mogu putovati, ništa do- 
bro od praznog želuca ti nećeš zadobiti. 


Teškim i nemirnim snom sniva 
onaj koji za sutra hljeba nema. 


Mrav ljeti vrijedno sakuplja hranu 
te cijelu zimu provede u rahatluku. 


Smirenog srca ne može biti čovjek koji nema sredstava za 
život, a uz to je i nemoćan da ih pribavi; siromašan čovjek 
stalno osjeća nelagodu i neudobnost. Imućan obavi dnevne 
poslove i navečer se rado predaje ibadetu, dok siromah ne- 
ma koncentracije, razmišljajući odakle da pribavi sljedeći 
obrok. Jedan se smirio i razmišlja o molitvi, a drugi grozni- 
čavo razmišlja o svojoj večeri. Zar su oni nalik jedan drugo- 
me? 


Imućan u namazu razmišlja o Allahu, 
nemirno srce fukare je zbog opskrbe u strahu. 


U skladu sa time, molitva imućnih je Bogu prihvattljivija, 
jer im misli nisu raštrkane već sabrane i usredsređene na 
Njega. Budući da žive udobno i imaju dovoljno sredstava 
za život, Bogu posvećuju dosta od svoga vremena. Arapi 
kažu: Allahu, poštedi me velikog siromaštva i blizine ono- 
ga koga ne volim! Isto tako hadis kaže: Siromaštvo je crn 
obraz na ovom I onom svijetu! 


"A zar nisi čuo hadis," prekide me on, "El fakru fahri -— si- 
romaštvo je moj ponos." 


"Tišina," rekoh mu, "taj hadis Poslanika — mir neka je na nje- 
ga - odnosi se na siromaštvo ljudi — gazija na polju odricanja 
od svijeta i predanosti Bogu, onih koji ne bježe pred strijela- 
ma sudbine, a ne na one koji na sebe zaogrnu pohabane hrke 
pravednika, a prodaju hranu koja im je udijeljena kao sada- 
ka!" 


O bubnju galamljivi, nema ništa u tvojoj nutrini, 
ništa nemaš od zaliha za obračun konačni. 


Ako si čovjek, nemoj od ljudi pohlepno prositi, 
taj tesbih od hiljadu bobaka s mirom ostavi! 


Derviš bez marifeta" se ne smiruje, sve dok njegovo siro- 
maštvo ne preraste u nevjerovanje. Siromaštvo je blisko 
kufru.? Bez novca golog ne možeš obući, niti zatvorenika iz 


3 Zekat znači očistiti, milostinjom i dobročinstvom mi se čistimo od grijeha. 

4 Marifet - duhovna spoznaja 

5 Kufr - obično se prevodi kao nevjerovanje, a kafir nevjernik, međutim, kufr je pokri- 
vanje istine, a kafir onaj koji istinu pokriva. 


tamnice izbaviti. | kako će ljudi poput nas doseći visoke 
duhovne stanice, zar su iste ruka koja prima i ona koja 
daje? Zar ti ne znaš da Allah Uzvišeni, Veličanstveni, jasno 
u Kur'anu govori o bogatstvu i uživanjima u džennetu — 
Imaće tamo sigurnu opskrbu, da bi ti mogao razumjeti da 
oni koji su potpuno okupirani brigom za hljeb nasučšni, ni- 
su blagoslovljeni srećom pobožnosti i da je oblast smire- 
nog života pod pečatom sigurne opskrbe. 


Zedan čovjek u snu gleda 
cijeli svijet vodenim očima." 


Ovdje bi se moglo primijetiti da se čovjek, koji je trpio 
oskudicu i okusio gorčinu života, natjeran svojom gladi, 
upušta u opasne poslove, bez razmišljanja o posljedicama 
i mogućoj kazni; on se čak neće ni osvrtati da li je to što 
čini zakonito ili nezakonito. 


Bacite li grumen zemlje na glavu kakvog paščeta, 
skočiće od radosti misleć' da ga je kost u glavu zgodila. 


Kada dva čovjeka nose tabut na svojim leđima, 
pohlepan bi mogao pomisliti da vidi sofru ispred njega. 


No, imućnog čovjeka Stvoritelj posmatra očima blagona- 
klonosti zbog zakonitih djela koja on čini i čuva ga od neza- 
konitih stvari. 


Mada nisam u potpunosti objasnio ovo pitanje niti iznio sve 
dokaze, oslanjajući se na tvoj osjećaj za pravednost, pitam te 
da li si ikada vidio prosjaka sa rukama zavezanim na leđima, 
i! fukaru u zatvoru, il! poderan veo nevinosti, il! griješnu ruku 
odsječenu osim kao posljedicu siromaštva? Čak i ljudi lavljeg 
srca, zbog neimaštine, bijahu uhvaćeni kako potkopavaju zi- 
dine i provaljuju u kuće pa ih objesiše naglavce. Isto tako, 
može se desiti da derviš koji nije u stanju da se oženi, savla- 
dan svojom požudom, počini grijeh, jer stomak je blizanac 
seksualnom organu; tako reći, oni su djeca jedne utrobe; čim 
se stomak podmiri sa hranom, istom se javlja požuda ovog 
drugog. 


Čuo sam da neki derviš bijaše uhvaćen u zinaluku; bijaše 
jako osramoćen i u opasnosti da bude kamenovan. On re- 
če: "O muslimani! Ja nemam mogućnosti da se oženim 
niti strpljenja da se više ustežem, šta mi je činiti!? Nema 
monaštva u Islamu. " 


Među mnogobrojnim razlozima unutarnje smirenosti i 
udobnosti imućnih ljudi je činjenica da svake noći drže 
dragu u svom naručju, a preko dana gledaju ljepotice čija 
svjetlost nadmašuje sjaj zore i tjera stopala hodajućih 
čempresa da se skrivaju od stida 


Zarili su svoje nokte u krv voljenih osoba, 
bojeći vrhove svojih prstiju bojom džudžuba.? 


6 Tj. cijeli svijet mu se čini da je postao izvor vode. 
Ka Dobro poznati hadis. 
8 Džudžub — voće tamnocrvene boje 

Zar je moguće onda njima, koji imaju tolike blagodati pred 
svojim očima, zaželjeti ono što je zabranjeno? ili počiniti 
griješno djelo. 


Onaj čiji plijen postade rajska hurija, 
na ljepotice Jagme pažnju ne obraća." 


Onaj koji u rukama drži hurme ukusne, 
obarati hurme s drveća nema potrebe. 


Uglavnom, oni praznih šaka ukaljaju grijesima haljine če- 
stitosti; oni gladni kradu hljeb. 


Kada krvožedni pas kakvo meso pronađe, 
ne pita dal' je ono od Dedžalova magarca il' kamile Saliho- 
ve." 


Koliko li je samo čestitih žena zbog siromaštva palo u raz- 
vrat, bacajući svoj dragocjeni ugled vjetru velike sramote. 


Gladnom snage za uzdržavanje ne preostade, 
iz ruku takvaluka siromaštvo uzde istrže. 


Dok sam ove riječi izgovarao, dervišu uzde strpljenja ispa- 
doše iz ruku te izvuče britku sablju svoga jezika, istjera 
vranca rječitosti na mejdan sukoba, natjera ga prema me- 
ni i povika: "Vala si pretjerao u hvaljenju bogatih i izgovorio 
toliko besmislica da bi se moglo pomisliti da su imućni 
ljudi spasonosni napitak za siromašne i ključevi riznica 
njihove opskrbe, a u biti oni su šačica oholih ljudi, umišlje- 
nih, samoživih, pohlepnih za novcem i dobrima ovoga svi- 
jeta, žedni časti, položaja, ugleda i obilja. Oni ne govore sa 
siromašnim ljudima osim uvrjedljivo, gledajući na njih s 
prezirom. Učenjake smatraju prosjacima, smatraju siro- 
mahe grešnim zbog neimaštine, zanose se svojim bogat- 
stvom i ugledom, koji sami sebi pripisuju, smatraju sebe 
boljim od ostalih te, zauzimajući uvijek visoka mjesta, na 
ljude gledaju s visine. Nikada ne pokazuju milostivost ni 
dobročinstvo prema drugima i nemaju pojma o izreci mu- 
drih koja kaže: Onaj koji je u pobožnosti niži od drugih, a 
viši po bogatstvu, izvana se čini moćan, no, u biti je pravi 
bijednik." 


Ako se neko pred mudracem prsi zarad svog bogatstva, 
makar bio i bik mošusni, smatraj ga stražnjicom 
magarca. 


Rekoh mu: "Imućnim ljudima je u amanet ostavljeno milo- 
srđe i stoga ne smatram ispravnim vrijeđati ih." 


"Griješiš," odgovori, "oni su robovi dukata. Kakve koristi 
što su oni poput oblaka, vodom bremenitog, kada iz njega 
kiša ne pada, i poput izvora svjetlosti kada iz njega sunce 
ne grije? Posjeduju vranca mogućnosti, ali ga ne bi uzja- 
9. ——— Ulslamu je dozvoljeno čovjeku da oženi četiri žene, no, broj robinja nije ograničen. 

10 Igra riječi gdje Jagma u isto vrijeme znači plijen i grad u Turkestanu poznat po lijepim 


11 Salih - Božiji poslanik, Dedžal -— lažni poslanik, antikrist. 


hali ni za živu glavu; ne bi se ni centa jednog pomakli zarad 
Allaha Uzvišenog, ni dirhema ne bi potrošili bez vrijeđanja 
i računice. S druge strane, muku muče da zaimaju kakvog 
blaga, čuvaju ga oprezno do boli, a s teškom mukom se od 
njeg rastaju. U vezi sa ovim mudri su rekli: Tek kada škr- 
tac ode pod zemlju, srebro njegovo pomalja se iz nje." 


Škrti sakuplja blago s mukom I znojem, 
a lendohan to sve naslijedi bez oboje. 


"U redu," rekoh mu, "da nisi prosjačio, ne bi ni postao 
svjestan škrtičluka imućnih; čovjek koji se prođe pohlepe, 
škrtog i darežljivog gleda istim očima. Kamen istinitosti će 
zlato prepoznati, a tvrdicu prosjak." 


"Ja iz iskustva govorim,"reče, kada kažem da oni unaj- 
mljuju grube neotesance pred kapijama svojim, samo da 
bi odbili od sebe osobe koje imaju vrijednosti i da bi svojim 
grubijanskim, nasilničkim rukama odgurnuli od sebe po- 
božne i plemenite ljude, govoreći: 'Ovdje nikoga nema" | 
da znaš da su rekli istinu: 


Za onoga koji nema ideje, pameti, osjećaja, 
čuvar palate lijepo reče — u palati nema nikoga. 


"To je razumljivo," rekoh, "ljudi im već dovoljno zagorča- 
vaju život svojim beskrajnim molbama i prosjačenjem, a 
jasno je k'o dan da je nemoguće zadovoljiti potrebe prosja- 
ka, taman da se sav pijesak pustinjski pretvori u bisere. 


Bunar se rosom jutarnjom ne može ispuniti, 
niti blago svijeta može pohlepno oko nahraniti. 


Hatem Tai" je živio u pustinji. Da je živio u gradu ne bi živ 
ostao od naleta i nasrtaja prosjaka; haljine bi mu istrgali u 
kamadiće, kao što je zapisano u Tajjibatu: 


Ne gledajte me da se drugi ne bi ponadali, 
od prosjaka nema hajra ni koristi. 


"Ne," reče on, "ja ih sažaljevam zbog njihovog hala." 
"Ne," rekoh, "ti im zavidiš zbog njihovog mala!"? 


Tako smo se mi raspravljali. Svaki put kada bi on poslao 
pješaka u napad, dočekao bih ga svojom konjicom; svaki 
put kada bi šahirao moga kralja, pokrivao sam ga kralji- 
com, sve dok on nije prokockao sav dostupan kapital i oda- 
peo sve strijele iz torbe svojih argumenata i dokaza. 


Pazi, ne odbacuj svoj štit kada te govornik napadne, 
koji nema pokazati ništa sem posuđene elokvencije. 
Djeluj dinom i marifetom, jer taj sudža' govornik' 
na kapiji oružje pokazuje, al nema vojnika u tvrđavi. 


12 Hatem Tai — sufija i imućan čovjek, poznat po svojoj darežljivosti. 
13 Mal — imetak, hal — stanje. 
14 Din -— vjera, marifet - spoznaja; sudža' - arapska stilska figura koja u sebi ima više 


poetičnosti nego što ima suvislosti i značenja. 


152 


BEHAR 93-94 


ŠEJH SADI ŠIRAZI 


Naposlijetku, presuši vrelo njegovih argumenata i pošto 
bijaše poražen, poče govoriti nesuvislosti, kao što i jeste 
običaj neznalica koji, nakon što iscrpe sve dokaze, posežu 
za rukom neprijateljstva, poput idolopoklonika Azera koji 
argumentima nije mogao savladati svoga sina Ibrahima — 
neka je mir na njega — pa se počeo prepirati sa njime go- 
voreći: Ako od toga ne odustaneš, sigurno ću te kameno- 
vati.'5 Tako i on poče da me psuje i vrijeđa, a i ja mu u tome 
nisam ostao dužan; potom mi on podera okovratnik, a ja 
ga ščepah za bradu; zatim se povaljasmo jedan preko dru- 
goga na opšti smijeh i uživanciju prisutnih. 


On navalio na mene, ja navalio na njega, 
a svijet okolo teferiči, gurka se i smješka. 


Potom svijet u zapanjenosti prste gristi poče, 
kada shvati šta to među nama bi i dogodi se. 


Tako reći, naša prepirka stiže i do kadije i mi se složismo 
da prihvatimo njegovu pravednu presudu — neka sudija 
muslimana smiri napetosti i odredi razliku između imuć- 
nih i siromašnih. 


Kada je kadija vidio naša stanja i saslušao naše argumen- 
te, on spusti svoju glavu u okovratnik razmišljanja i, nakon 
što je tako meditirajući proveo dobar dio vremena, reče: 
"O ti, koji si uzdizao imućne i govorio žestokim jezikom 
protiv derviša — trebaš znati: gdje god ima ruža, ima i trnja; 
gdje god ima vina, i mahmurluka ima; blago i riznice čuva- 
ju zmije; gdje kod ima bisera, tu plivaju krvoločne ajkule; 
nakon meda ovosvjetskog života slijedi nam ubod žaoke 
smrti; između nas i blagodati dženneta ispriječio se zid 
muka i nevolja. 


Neka se čuva dušmanskih otrova onaj koji traži Prijatelja, 
blago — zmija, trn — ruža, ovdje je slast sa patnjom 
izmiješana. 


Zar ne vidiš da u vrtu ima mirisnih vrba, ali i panjeva suhih, 
posječenih? Slično tome, među imućnima koji su zahvalni 
Bogu, nalaze se i bezbožni ljudi; među dervišima koji su 
saburli nalaze se i oni nestrpljivi. 


Kada bi biserom postala svaka rosna kapljica, 
poput magarećih školjki bila bi ih puna pijaca. '" 


Blizu hadretu Hakka," Uzvišenog, Veličanstvenog, su bo- 
gati ljudi koji imaju narav derviša i derviši koji imaju him- 
met't Bogatoga.'? Najveći od bogatih ljudi su oni koji vole 
derviše, a najveći od derviša su oni koji ne mare za bogate: 
Onaj koji se u Allaha pouzda —- pa On mu je dovoljan. 


15 Kur'an, 19:46. 


Nakon ovih riječi kadija okrenu lice prijekora od mene 
prema onom dervišu i reče: "O ti koji si tvrdio da su bogati 
ljudi opaki i opijeni zadovoljstvima! Neki od njih zaista jesu 
takvi kakvim si ih opisao; neispravnih težnji, nezahvalni na 
blagodatima koja su im darovana. Ponekad oni nagomilaju 
imovinu, ali je ne troše; sami jedu, a ne dijele drugima; 
kada bi na primjer kiše prestale padati i nastala suša, ili 
potop ojadio cijeli svijet; oni, uzdajući se u sopstvene sna- 
ge, ne bi brinuli za nevolje derviša niti bi strahovali od 
Allaha, govoreći: 


Ako drugi od umiru od gladi, neću ja, 
zašto da se patka plaši potopa? 


Oni koji putuju zavaljeni u visokim palankinima,?" 
ne mare za one koje guta pustinja. 


Kada bijednik niski izvuče ćilim svoj iz nevolje, 
kaže - šta me briga ako svijet cijeli propadne. 


Dakle, ima takvih ljudi o kojima si i sam čuo, ali ima i onih 
koji su raširili sofru plemenitosti, otvorili ruku darežljivo- 
sti, žudeći da ih ljudi po dobru spominju i tražeći milost i 
oprost od Allaha.?' Njima su dostupne blagodati oba svije- 
ta. Takvi robuju njegovoj visosti, padišahu ovoga svijeta, 
potpomognutim Božijom naklonošću, osvajaču, vladaru 
među narodima, čuvaru granica Islama, nasljedniku kra- 
ljevstva Sulejmanova, najpravednijem od vladara ovoga 
vakta - Muzafferuddinu Ebu Bekru bin Sadu bin Zengiju — 
neka mu Allah produži dane i pobjedonosnim učini njego- 
ve barjake. 


Još otac nije sina počastio tolikom plemenitošću, 
koliko je ruka tvoje darežljivosti podarila svijetu. 


Allah je pogledao ovaj svijet blagonaklono, 
te, milošću Svojom, tebe padišahom svijeta učinio. 


Kada je kadija do te tačke riječ svoju dotjerao i natjerao 
vranca rječitosti daleko iznad granica naših očekivanja, 
pokorismo se njegovoj presudi, halalismo jedan drugome 
na svemu, krenusmo putem izmirenja, položismo glave 
jedan drugome na stopala, poljubismo jedan drugome če- 
lo i lice, završavajući našu raspravu sljedećim bejtovima: 


O dervišu, na okretanje plavog svoda"? nemoj se Žaliti, 
nesretan ćeš biti ako u tom halu preseliš. 


Kada si već srećnog srca i ruke, o čovječe imućni, 
uživaj,? ali i dijeli pa ćeš i dunjaluk i ahiret zadobiti. 


S engleskog preveo Ahmed Ananda 


16 Magareće školjke — u ta doba, posebno u Indiji, školjke su služile kao moneta, one su 

se u nizu kačile četvoronošcima oko vrata, a posebno magarcima. Kn mu 

17 Hadret — prisutnost sa Allahom dž.osjećanje Allahove prisutnosti; Hakk - Istiniti - 20 Izvorno - Žene koje putuju na kamiljim nosiljkama, ne mare za onog koji se u pijesku 
Allahovo lijepo ime. utapa. 

18 Himmet — blagoslov; ovu riječ su različito preveli Ross / Burton / Trako — odlučnost 21 Izvorno magfiret — oprost za grijehe 

bogatih/ inklinacije bogatih / bogate misli i namjere. 22 Misli se na sudbinu i njenu nestalnost i promjenjljivost. 

17 Allaha Uzvišenog, u biti samo je On Bogati - Gani 23 Izvorno — jedi, ali i dijeli... 

Husein ibn Mensur Hallatz 
Allah mu posvetio tajnu 


Piše: Ahmed Ananda 


Zasigurno jedna od najkontroverznijih ličnosti u historiji 
sufizma. Rodio se 244. hidžretske godine (858.) blizu Biza, 
provincija Fars. Krenuo je na duhovno putovanje već sa 
sedamnaest godina. Putovao je nadugo i naširoko obila- 
zeći duhovna mjesta Istoka. Prvo posjetio Tuster, te onda 
redom Bagdad, Hidžaz, Huzistan, Horasan, Transoksani- 
ju, Sistan, Indiju, Kinu, Turkestan itd. Naposlijetku, vratio 
se u Bagdad gdje su ga zbog njegovih riječi, Enel-Hakk - 
Ja sam lIstiniti, osudili na smrt i pogubili otkinuvši mu 
unakrsno ruke i noge, zatim uši, nos, jezik i na kraju sje- 
kirom odrubili glavu. Bijaše to 29. Zul Kade 309. H.g ili 28. 
Marta 913. g. Predstavnik je opijene škole sufizma. Priča 
se da je po povratku iz Mekke posjetio Džunejda i postavio 
mu nekoliko pitanja. Džunejd mu nije na njih odgovorio 
već mu reče: "Brzo će stići vrijeme kada će krv tvoja obo- 
jiti kolac gubilišta." 


"Kad ja krvlju svojom budem bojio taj kolac ti ćeš se zao- 
grnuti ogrtačem ljudi vanjštine," reče mu Halladž. Obisti- 
nilo se i jedno i drugo. Kada su osudili Halladža Džunejd 
nije htio potpisati presudu dok je nosio haljine derviša, te 
je obukao odjeću uleme i potpisao presudu govoreći: 
"Vanjski gledano, stvar je za smrtnu kaznu. Što se tiče 
unutarnjeg, Allah to najbolje zna." Halladž nije zamjerio 
onima koji su ga pogubili, jer su, po njegovim riječima, za- 
služili nagradu zato što su dosljedno provodili šerijat. 
Ostavio je iza sebe nekoliko knjiga i veliki opus mistične 


poezije. Prije njegovog pogubljenja rekao je sljedeće sti- 
hove: 


Prijatelja moga niko ne može optužiti, 
da je sa mnom postupio po nepravdi. 
Dao mi je, kao i sebi, najbolje da pijem, 
tako domaćin pravi gosta ugošćuje. 

A kad posljednja tura curkom iskapa, 
naredi da se donese žezlo I sablja. 
Takva je sudbina onog koji pije, 

sa aždahom u ljeto kada žega bije. 


Šejh Attar nam prenosi u Tezkiri da se samo smiješio dok su 
mu rezali dijelove tijela govoreći: "Lahko je zavezanom od- 
sjeći ruke, pravi čovjek siječe ruke svojstava koja ga dijele od 
Boga, šta će mi te noge koje su gazile prašinu, ja sad drugim 
nogama jezdim preko duhovnih perivoja dva svijeta; odsjeci- 
te mi te ako možete!" Na mjestu pogubljenja krv njegova is- 
pisala je Allah. Kada ga konačno pogubiše svaki komad nje- 
govog tijela svjedočio je Enel-Hakk, a poslije i pepeo njegov 
kada mu tijelo spališe. Prah njegov baciše u Tigris i on nabu- 
ja hučeći Enel-Hakk. Halladž ih je prije uputio da bace njego- 
vu hrku na obale rijeke da ne bi poplavila Bagdad. | zaista, 
kada baciše hrku njegovu bujica se stiša i izbaci prah njegov 
na obalu koji pohraniše u zemlju. U životu i smrti bio je zago- 
netka, mnogi ga hvale i mnogi ga kuda, ali Halladž ostaje 
Halladž, skrovitost i tajna... 

EL-GAZZALIJEVA PRIRODNA FILOZOFIJA 


Piše: mr.sc. Senad Nanić 


UVOD 

Ebu Hamid Muhammed El-Gazzali 
(1058.-1111.) među najutjecajnijim je 
misliocima klasičnog razdoblja musli- 
manske civilizacije. Njegovo djelo pred- 
stavlja sintezu muslimanskog misticiz- 
ma (tesavvuf) te prava (fikh) i teologije 
(kelam) koji su se do tada razvijali posve 
odvojenim tokovima i nerijetko zauzi- 
mali suprotstavljena gledišta. El-Gaz- 
zalijevo ukupno djelo ukazuje na mislio- 
ca koji je pokušao proniknuti u razloge 
postojanja različitih pristupa islamskoj 
misli i njihovu opravdanost. 

Školovao se na sveučilištu Nizamija u 
Nišapuru pod vodstvom tada najugled- 
nijeg teologa El-Džuvejnija. Iskazao je 
veliku sklonost filozofskom promišlja- 
nju i kritičkom razmatranju dogmatske 
teologije. Utjecaj priznatih autoriteta na 
njegovo mišljenje bivao je sve slabiji. 
Izražavao je sumnju i u postojanost vla- 
stitog mišljenja. Imenovanje upravite- 
ljem katedre za teologiju, na tada najpo- 
znatijem sveučilištu Nizamija u Bagda- 
du godine 1091., samo je pojačalo nje- 
govu potrebu za kritičkim preispitiva- 
njem vlastitih stavova. To ga je dovelo 
do duboke sumnje u ukupnu vlastitu mi- 
sao. Zbog toga 1095. napušta profesor- 
sko mjesto i Bagdad'. 

Nakon deset godina izbivanja, prove- 
denih u intenzivnom proučavanju i 
prakticiranju misticizma u raznim gra- 
dovima središtima znanosti i kulture, 
vraća se u rodni Tus. Osnažen obnov- 
ljenom vjerom u nedvojbenost temelj- 
nih vjerskih i istina razuma, pristupa 
plodonosnom znanstvenom radu u 
mnogim poljima  iskazavši razvijen 
smisao za kritičku reformaciju i sinte- 
zu u svojim djelima pisanim od vreme- 
na kada se ponovo posvetio mjestu 
profesora na katedri za teologiju sveu- 
čilišta Nizamija u Nišapuru 1106., do 
smrti koja ga je zatekla u Tusu gdje je, 
na učilištu kojeg je osnovao, podučavao 
teologiju i misticizam. 

Ostvarivši sintezu misticizma i teologi- 
je, El-Gazzali je uspio značajno umanji- 
ti utjecaj grčke filozofije, odnosno, ari- 
stotelizma, koji je zauzimao nezaobila- 


zno mjesto u muslimanskoj filozofiji i 
izvršio određen utjecaj na musliman- 
sku teologiju, još od prvih prijevoda na 
arapski jezik iz osmog stoljeća. Velik 
utjecaj aristotelizam je ostvario zahva- 
ljujući sustavnosti i jedinstvu svojih 
učenja, prvenstveno u polju fizike i me- 
tafizike, iako je, nasuprot Platonovoj 
sustavnoj vjeri u stvarnost idealnog 
svijeta, kao osnove materijalnog svije- 
ta, idealni svijet smatrao nestvarnim i 
subjektivnim, čime je njegova metafizi- 
ka u tom smislu nailazila na otpor teo- 
loške misli. Metafizika i fizika aristote- 
lizma pokušavala se uskladiti s uče- 
njem Islama putem deduktivne metode 
i načela metaforičkog tumačenja uz 
pomoć neoplatonizma, učenja o putu 
mističkog jedinstva koje je oblikovao 
aleksandrijski filozof Plotin u trećem 
stoljeću, utemeljivši ga na teoriji ema- 
nacije po kojoj svi elementi svemira hi- 
jararhijski proizlaze iz Boga. Teorija 
emanacije lako se uskladila s tradicio- 
nalnom aristotelskom fizikom hijerar- 
hijskog reda uzročnosti gdje je Bog 
xprvi pokretača koji nema neposred- 
nog utjecaja na bilo što u svemiru što 
nije prvi učinak. 

Najsustavniji i najutjecajniji predstavnik 
aristotelske peripatetičke (mešša'j) fi- 
lozofske tradicije u muslimanskom svi- 
jetu do dvanaestog stoljeća perzijski je 
filozof i znanstvenik Ibn Sina (980.- 


1037.)2. Njegovo pristajanje uz načela 
aristotelske fizike El-Gazzali je oštro 
napao. S druge strane, Ibn Sinaovo djelo 
ostvarilo je određen pozitivan utjecaj na 
El-Gazzalijevu misao, putem original- 
nog metafizičkog načela o jednakosti 
Božje biti i postojanja po kojem sve što 
postoji dobiva svoje postojanje od Boga. 
Tako ni materija niti njeni oblici nisu bit, 
već svojstvo. 

Što se tiče razvoja muslimanske teo- 
loške misli, on je pokazao znatno neo- 
probleme prirodne filozofije u okviru 
koje su pokušavali dokazati valjanost 
svojih teoloških tumačenja kur'anskog 
teksta, problemi s kojima se musli- 
manska teološka misao susretala kroz 
svoj povijesni razvoj u najvećoj mjeri 
nisu bili prisutni u antičkom filozof- 
skom nasljeđu. Određen utjecaj koji su 
antički filozofski sustavi putem razma- 
tranja problema prirodne filozofije ipak 
izvršili na muslimansku teološku mi- 
sao, uglavnom, sve do El-Gazzalija, nije 
nagnao teologe na sustavnu i detaljnu 
analizu ukupnog antičkog filozofskog 
nasljeđa. 

Ključni problem za teologe bio je pita- 
nje racionalno dosljednog pomirenja 
prividne proturječnosti Božje svemoći i 
ljudske moći, odnosno, Božjeg univer- 
zalnog predodređenja i čovječje indivi- 
dualne slobode. U odnosu na ovo pita- 
nje, izgradile su se različite škole teo- 
loškog tumačenja.  Mu'tezilska? = i 
eš'arijskaf! škola predstavljaju dvije 
najsustavnije i najutjecajnije teološke 
škole klasičnog razdoblja. 

Uz mnoge sličnosti i razlike nauka dvi- 
ju škola te njihovih brojnih predstavni- 
ka, opće je mišljenje kako mu'tezilska 
škola naglašava moć i slobodu pojedin- 
ca ograničavajući pojam Božje svemoći 
i predodređenosti, dok eš'arijska svodi 
slobodu pojedinca samo na izbor (ihti- 
jarl, a njegovo djelo, odnosno moć, na 
stjecanje (kesb) onog što je predodre- 
đeno. 

No, postojeće razlike u muslimanskoj 
teološkoj misli nisu posljedica samo 
određene filozofske sklonosti ili inte- 

lektualnog okružja u kojem je određeni 
teolog djelovao. Ključna eš'arijska kri- 
tika mu'tezilskog učenja jest valjana. 
Mu'tezilsko uobičajeno tumačenje od- 
nosa čovječjeg djela i Božjeg stvaranja 
nije u skladu s kur'anskim pojmom Bo- 
ga kao stvaraoca svakog ljudskog dje- 
la". Mu'tezila se iz ovog proturječja po- 
kušava izvući filozofski nedosljednim 
načelom  metaforičkog tumačenja 
kur'anskog teksta. 

Nasuprot tome, eš'arijsko tumačenje 
osobne moći nije u skladu s čitavim ni- 
zom kur'anskih rečenica koje svjedoče 
punu neovisnost ljudskog djelovanja. Za 
naglasiti je ovdje činjenicu kako obje te- 
ološke škole nisu ostvarile potpunu do- 
sljednost pri primjeni temeljne razlike 
između Božjeg stvaranja (halk) i čovječ- 
jeg djelovanja (amel), a kojom je jedino 
moguće ostvarenje dosljednog rješenja 
prividne proturječnosti Božje svemoći i 
ljudske moći, već su dva pojma razgra- 
ničili tek linearno. 

El-Gazzali je bio posve svjestan važno- 
sti ove razlike. Ustvrdio je čovjekovu 
nemoć stvaranja, osim u metaforičkom 
smislu. Iz toga slijedi kako je Božja 
moć neograničena, a čovjekova ograni- 
čena u mjeri Božjeg postavljanja svih 
uzroka na službu moći čovjeka. Tako je 
i proturječnost kur'anske rečenice 
8:17, gdje je jedan te isti čin bacanja 
objekta pripisan dvojici činitelja, Bogu i 
Božjem Poslaniku, uz istodobnu nega- 
ciju činiteljstva potonjeg činitelja, sa- 
mo prividna. No, ovdje, umjesto očeki- 
vane potvrde stvarne neovisnosti čo- 
vječjeg djela, kojim se slobodno ostva- 
ruje ono što je stvoreno i predodređeno 
u mogućnosti, El-Gazzali se vraća stro- 
gom poimanju Božje predodređenosti, 
svevši djelo čovjeka na stjecanje onog 
što je stvoreno i predodređeno u, o dje- 
lu posve neovisnoj, nužnosti". Ovakav, 
uvjetno rečeno linearan pristup pro- 
blemu moći iznenađuje tim više što je 
El-Gazzali odgovarajući metafizički po- 
jam, odnosno problem vremena i pro- 
stora, zamislio na dinamičan, nelinea- 
ran način. 

Problem pripisivanja istog djela Bogu i 
čovjeku je ono mjesto na kojem iz teo- 
loške rasprave ulazimo u područje mi- 
sticizma. Muslimanski mistici vjerovali 
su kako spoznaja Boga nije samo mi- 
saona već uključuje izravno iskustvo 
Boga do kojega vodi dug put odricanja 
od ovosvjetskog života u potpunom po- 


svećenju vlastitog bića Bogu. Jednom 
stečeno iskustvo spoznaje, smatrali su, 
nemoguće je prenijeti na drugoga. To 
nije niti dopustivo jer se, pošto nadilazi 
svakodnevno iskustvo kojemu je pri- 
mjereno sredstvo jezika, izreći može 
samo putem metafore. Ovo načelo ne- 
rijetko je bilo uzrok sukoba mistika s 
teolozima i pravnicima, kao i vjera u 
mogućnost potpunog sjedinjenja misti- 
ka s Bogom i sa svime što je On stvorio, 
što su teolozi i pravnici smatrali nemo- 
gućim. 

Neki su mislioci, međutim, ublažili ra- 
zlike koje su uzrokovale sukobe mistika 
s teolozima i pravnicima. El-Džunejd 
(umro 910.) je smatrao kako je istinska i 
nedvojbena spoznaja objavljena = u 
Kur'anu, a iskazana u praksi (sunnet) 
Muhammeda Božjeg Poslanika (Resu- 
lullah). Potpuno sjedinjenje s Bogom 
nije moguće jer Božje jedinstvo (tevhid) 
znači odvajanje vječnog od onog što je 
stvoreno u vremenu. Ova dva načela 
znatno su utjecala na El-Gazzalijevu fi- 
lozofsku sistematizaciju načela i isku- 
stva misticizma i njihovo usklađivanje s 
teološkim i pravnim učenjima, kao i na 
njegovo dinamičko poimanje metafizič- 
kog i fizikalnog vremena. 

No, dok se El-Gazzaliju priznaje ključno 
mjesto u klasičnoj muslimanskoj misli, 
često je optuživan za rušenje znanosti 
kao posljedicu njegovih napada na meta- 
fiziku i prirodnu filozofiju aristotelizma i 
razotkrivanje odgovarajućih nedosljed- 
nosti, iako se potonji dokazao pogrešnim 
u svjetlu dostignuća moderne znanosti 
koja je stoljećima kasnije dostigla sugla- 
sje s El-Gazzalijevom kritičkim hipoteza- 
ma. Napadali su ga neopravdano povje- 
sničari i filozofi znanosti kako zbog nje- 
govog rušenja 'islamiziranog' aristoteliz- 
ma, tako i zbog toga što je prikazao 'mo- 
derni' svemir podložnim Božjoj volji i što 
je pokazao kako znanje zaista dolazi od 
Boga, a ne, kakvim bi željeli vidjeti njegov 
stav, iz varljivog mističkog iskustva". S 
druge strane, pogreškom su ga slavili 
oni mistici i gnosticističkoj interpretaciji 
Islama skloni znanstvenici koji smatraju 
kako njegov pojam mističkog iskustva 
odgovara pojmu apsolutnog znanja, od- 
nosno spoznaje, i iskustva stvari onakvih 
kakve one u sebi u potpunosti jesu". 
El-Gazzali je intenzivno pisao brojne 
knjige u raznim poljima, od prava do filo- 
zofije. Najiscrpnije je i kritički raspravljao 
probleme koji se odnose na prirodnu fi- 


lozofiju u svom djelu Slom filozofa (Teha- 
futu-l-felasifa)?. U svom djelu Značenje 
Božjih lijepih imena (El-Maksadu-l-esna 
fi šerhi ma'ana esma 'illahi-l-husna)" El- 
Gazzali se više usmjerio k izgradnji me- 
tafizičkog i sustava prirodne filozofije. U 
njegovim ostalim djelima ne može se na- 
ići na sustavna obrazloženja vezana uz 
probleme prirodne filozofije, osim neko- 
liko takvih argumenata razrađenih u au- 
tobiografskom djelu Spas od zablude 
(El-Munkizu mine-d-dalal)". U kratkom 
djelu Poslanica iz Blizine (Er-Risaletu-l- 
ledunija)? El-Gazzali na sustavan način 
predstavlja spoznajna načela i pojam čo- 
vječje duše. 


EL-GAZZALIJEVA SPOZNAJNA 
TEORIJA 

Središnji filozofski problem za El-Gaz- 
zalija bio je problem znanstvene ned- 
vojbenosti". Proučavao je sustave koje 
su izgradili filozofi aristotelizma, teolo- 
zi eš'arijskog atomizma i sekta 
Isma'ilija, u pokušaju razotkrivanja ka- 
ko određenog stupnja nestabilnosti 
urođene njihovim deduktivnim objaš- 
njenjima tako i shodno tome njihove 
nesposobnosti za dosizanjem nedvoj- 
benog ljekini) i nepogrešivog znanja. 
Vjerovao je, štoviše, kako neke od tvrd- 
nji konstruiranih metodom apriorizma 
i dedukcije, kao što su vječnost svijeta i 
nužnost tijeka Božjih djela, proturječe 
dokazu i vjere i razuma"'. 

Njegovo intenzivno intelektualno djelo- 
vanje u kritici dovelo ga je do sumnje 
(rejb) u mogućnost znanstvene nedvoj- 
benosti. Ponovno uspostavljena vjera u 
postojanost nužnih istina razuma (daru- 
rijatu-l-'akl) značila je kako se njihova 
stvarnost, onakvih kakve one u srži svo- 
je pojavnosti jesu, ne može spoznati, od- 
nosno iskusiti, niti se za njom treba tra- 
gati'5. Sumnja, dakle, nije apsolutna. 
Svoje sumnje treba razvrstati'$6. Moguća 
je samo dvojba (hajret) oko određenog 
predmeta dvojbe. 

Unatoč intelektualnoj krizi, osnove El- 
Gazzalijevog spoznajnog okvira nisu se 
promijenile, a to su tri počela vjere (el- 
usulu-s-selaseti mine-l-imani). El-Gaz- 
zali je vjerovao kako svo istinsko znanje 
dolazi od Boga te kako ono potvrđuje 
vjeru u svemoćnog Boga, Posljednji dan 
(jeumu-l-ahir) i vjerovjesništvo (nu- 
buwvet)"". Vjerovjesništvo se odnosi na 
stvarnost vjerovjesničkih čuda 
(mu'džiza) ina mogućnost čovječje duše 

da bude Bogom nadahnuta u istini. Po- 
stoji stoga znanje koje je rezultat na- 
dahnuća i razmatranja pored proučava- 
nja i stjecanja". 

Znanje živi u čovječjoj duši. Duša (nefs) je 
ploča u koju se upisuje znanje (levhu-l- 
'ulum), ona je dinamična i sposobna pri- 
miti sve vrste znanja. Razumna (natik) 
duša (ruh) je savršena, jednostavna, in- 
telektualna, nekvarljiva i samopostojeća 
supstancija (dževher)'?. Ustvrdivši kako 
čovječja duša nije ni tijelo (džism) niti 
prolazno svojstvo ('arad), El-Gazzali je 
porekao i eš'arijsko i aristotelsko poima- 
nje ljudske duše?". Ustvrdio je jasnu ra- 
zliku između materijalnog i duhovnog 
svijeta, zasnovanu na kur'anskom uče- 
nju o čovječjoj duši, po kojemu Allah 
udahnu u čovjeka iz Njegovog Duha{ Ruh) 
koji je od Njegove zapovijedi (emr)?'. S 
obzirom na potpunu negaciju materija- 
lizma putem afirmacije duhovnog svijeta 
kao osnove materijalnog, problem neo- 
platonskog pojma čovječje duše, odno- 
sno njezina mjesta u tijelu i načina pove- 
zivanja s njim, ne pojavljuje se kod El- 


Gazzalija. 
El-Gazzali dijeli znanje u dvije vrste, 
vjersko (šeri'i) i intelektualno (akli). 


Dvije se vrste razlikuju u odnosu na 
njihov predmet i metodologiju, dok čine 
jedno u odnosu na svoj izvor?. Vjerska 
znanost podvrgnuta je kontroli vjerskim 
dokazom i uspostavom dokaza razuma. 
Znanosti se razlikuju u odnosu na svoj 
dokaz (burhan). Dokazne znanosti, a to 
su matematika i logika, niti niječu niti 
potvrđuju vjerske istine. Njihovi dokazi, 
jednom utvrđeni, ne mogu se poreći. 
Oni tvore dokaz za provjeru tumačenja. 
Pretpostavna znanost, a to je teologija, 
odnosno metafizika, pokazuje stupanj 
labavljenja svojih objašnjenja, pošto ne 
može zadovoljiti sve uvjete dokaznih 
znanosti?. 

Neuspjeh pretpostavnih znanosti pri 
dosizanju nedvojbenosti uputio je El- 
Gazzalija k određenju mogućnosti 
nedvojbenosti znanja u smislu 
misticizma. Međutim, mističko (sufi) 
znanje uvjetovao je intelektualnim, što 
uključuje i dokazne znanosti. Ovime je 
misticizam oslobođen — isključivosti 
gnosticizma u smislu njegova poricanja 
mogućnosti dokaza valjanosti 
dostignutog mističkog znanja?'. 
Postoje dva načina (sebil) spoznaje Boga 
(ma rifetullah). Jedan, koji se sastoji od 
usporedbe Božjih atributa (sifat) s 


vlastitim, nedostatan je. Drugi, koji se 
sastoji u stjecanju Božjih atributa, 
zatvoren je. Savršeno znanje i viđenje 
(mulahaza) Boga je nemoguće. Samo 
Bog zna svoju bit (zat). Jedini put 
poznavanja Boga je, stoga poznavanje 
Njegovih djela (fi'l), čime se razumijeva 
znanje o Njegovim imenima (ism) i 
atributima. Ovime znanost o Njegovim 
djelima, to jest, prirodna znanost, postaje 
put poznavanja Boga. Božja djela u 
savršena i nema ničega što postoji osim 
Njega, Njegovih atributa i Njegovih djela. 
Sufijsko znanje je znanje o svijetu onoliko 
koliko je on rezultat Njegovih djela. Stoga 
svo nečije znanje ne obuhvaća ništa osim 
Njegove prisutnosti (hadra). Takav 
znalac ('arifl| okarakteriziran je Božjim 
znanjem, jer Allahu je najuzvišeniji 
primjer (mesel)%. 

Znanje je stoga prekogranično. Ono je 
ograničeno u smjeru ostvarenja 
savršenog znanja i viđenja Boga, ali je 
bezgranično u smjeru  spoznavanja 
Njegovih beskonačnih djela. Nema 
granice (nihajet) onome što netko može 
saznati?6, 

Znanje je mogućnost. (kuvvet) = u 
čovječjoj duši. Istinsko znanje je 
ostvarenje (fi'l) znanja u mogućnosti 
putem najfinijih sposobnosti razuma. 
Ono je izvođenje (istihradž) iz onoga što 
se već zna jer samo proučavanje 
poznatoga nije dovoljno. Otkrivenje 
(vehj) je dano samo vjerovjesnicima. 
Ipak, čovječja duša može biti nadahnuta 
(itham) istinom (hakk), razmatranjem 
(nazar) nakon upotpunjenja (tesvijet) 
onoga što je poznato. Moguće je stoga 
Ući u, a ne vidjeti, nevidljivo (gajb)?". 


EL-GAZZALIJEV DOPRINOS 
PRIRODNOJ FILOZOFIJI 

Većina pretpostavki koje je El-Gazzali 
oblikovao u vezi problema prirodne filo- 
zofije rezultirala je iz logičkog ispitivanja 
osnova tada vrijedeće aristotelske pri- 
rodne filozofije. Pokušao je dokazati ne- 
valjanost tri filozofska stava, a to su vječ- 
nost svijeta, nužnost Božjih čina i netjele- 
sno oživljenje. Nastojao je dokazati kako 
je svijet stvoren (mahluk), kako su Božji 
čini voljni i kako će tijela biti oživljena?. 
Primijenio je metodu usporedbe (kijas) 
svojstava koja dijele različita bića. Njegov 
ključni argument je taj kako je čin čin (fi'l) 
samo ako je rezultat volje l(iradet) činite- 
lja (fa'il). Stoga nužno (vadžib) biće nema 
uzrok (sebeb), a to je samo Bog. Stoga 
ono što se naziva supstancijom nije istin- 
ska osnova stvarnosti, jer njeno postoja- 
nje ovisi o Samopostojećem (El-Kajjum), 
a to je samo Bog. Sva postojeća bića po- 
stoje u međusobnom odnosu i ovise o 
apsolutnom biću, a to je samo Bog". 
El-Gazzali je usporedio svojstvo jedno- 
stavnosti gibanja (hareket) nebeskih i 
neživih tijela na Zemlji. Gibanja tijela na 
Zemlji, kao što je slobodan pad kamena, 
podvrgnuta su Božjoj, a ne njihovoj, volji i 
univerzalnoj (kullij) prirodi (tabij'at). Jed- 
nostavna gibanja nebeskih (semavi) tijela 
stoga nisu ni voljna niti psihička, već su i 
ona podvrgnuta Božjoj volji i univerzalnoj 
prirodi. Kako gibanja nebeskih tijela nisu 
voljna, odnosno, prirodna su, te kako su 
kružna (devri), stanje kružnog gibanja je 
prirodno, odnosno nebeska tijela teže 
kružnom gibanju. Gibanje nebeskih tijela 
je trajno. Stoga je i stanje trajnog gibanja 
prirodno. Pošto je gibanje i nebeskih i ti- 
jela na Zemlji prirodno, njegova priroda 
je univerzalna. Zakoni kojima se njihovo 
fizičko ponašanje upravlja jednaki su. 
Zakoni fizike su univerzalni. Razlikovanje 
nebeskog od fizikalnog područja ('alem) 
Zemlje je lažno?". Ovime je El-Gazzali de- 
finirao pojam koji je kasnije sustavno bio 
izgrađen teorijom inercije. 

Slično tome, mnoštvo, odnosno raznovr- 
snost suštinskih svojstava, postoji kako u 
području Zemlje tako i u sferi (felek) zvi- 
jezda. Stoga nebesko i područje Zemlje 
tvore jedno područje mnoštva. Razlika 
među njima je lažna. Štoviše, prema teo- 
riji emanacije, za postojanje mnoštva nu- 
žan je više no jedan uzrok. Otuda bi slije- 
dilo kako sfera zvijezda nije prva, odno- 
sno krajnja vanjska sfera svemira, ta 
kako je svemir širi no kakvima ga je ari- 

stotelska fizika i teorija emanacije pret- 
postavila?'. 

El-Gazzali je oblikovao još jednu pretpo- 
stavku koja se odnosi na astronomiju. 
Krajnja vanjska (el-aksa) sfera ima dva 
pola (kutban). Kružnica je jednostavan i 
homogen lik. Ona nema međusobno ra- 
zličitih točaka jer sve točke kružnice 
imaju sva svojstva jednaka. Stoga lik 
krajnje vanjske sfere nije kružnica??. 
Kako krajnja vanjska sfera ima dva pola, 
te kako nije kružnica, jedini lik koji bi se 
mogao upisati u navedenu El-Gazzalije- 
vu shemu jest elipsa. 

El-Gazzali je razlučio ukupnost (šumu!) 
i jakost (šedda) svojstava usporedbom 
fizikalnih svojstava s različitim Božjim 
imenima koja se odnose na istu vrstu 
djela, kao što su imena Oprostitelj (El- 
Gafur) i Opraštatelj (El-Gaffar) u odno- 
su na čin oprosta (magfiret). Ukupnost 
svojstva odnosi se na upotpunjen čin, 
dok se jakost odnosi na pojačavanje Či- 
na tijekom vremena, od jednog trenut- 
ka, odnosno razdoblja (merret), do 
drugog??. Ovo razlikovanje primijenio je 
na svojstva gibanja i sile. Ukupnost gi- 
banja je prevaljen put. Gibanje se može 
opisati nevezano na njegov uzrok, to 
jest silu. Međutim, El-Gazzali nije 
odredio jakost gibanja fizikalnom veli- 
činom brzine. Što se tiče sile (kudret), 
svojstvo snage (kuvvet), odnosno fizi- 
kalne veličine rada, je ukupna sila, dok 
je čvrstoća (metanet) njena jakost?'. 
Slično tome, postoje dva svojstva giba- 
nja sjene (zil() štapa. Samo se ukupnost 
njenog gibanja, odnosno prevaljen put 
nakon vremenskog razdoblja, može 
opaziti. Jakost njenog gibanja, od jed- 
nog trenutka do drugog, ne može se 
opaziti. Unatoč tome, jakost je stvarna, 
te se stoga odvija putem beskonačno 
malih udaljenosti ('ale-t-tedridži zerre- 
ten zerreten), tako da nikada nije u sta- 
nju mirovanja (haletu-l-vukuf)?". 
El-Gazzali je ponudio značajnu metafi- 
zičku usporedbu. Povezao je ona svojstva 
svemira i sata koja pretpostavljaju skup 
djelovanja nužnih za njihovo savršeno, 
određeno i svrhovito gibanje. U slučaju 
svemira, ova se djelovanja odnose na 
Božji usud (kader) uzroka (sebeb) i uči- 
naka (musebbeb) i Njegovo određenje 
(kada'). Sva ova djelovanja uređena su 
određenom mjerom (kader) prvog po- 
kreta, koji se ne povećava, niti se sma- 
njuje?", čime se postavlja problem osno- 
ve takve postojanosti, odnosno, problem 


svemira koji je u stanju trajne pokrenu- 
tosti (perpetuum mobile). El-Gazzali ni- 
kada materiju nije smatrao osnovom 
stvarnosti svemira, porekavši joj svojstvo 
supstancije. Vjerovao je kako je priroda 
ukupna suma svih energija, koje su u 
svojoj biti djelovanje Duha, koji tvori traj- 
nu osnovu svemira. Stoga je energija, 
odnosno trajna aktivnost, uzrok materi- 
jalnih i svojstava i količina. Promjena 
materija odvija se u energetskom konti- 
nuumu koji je osnova fizikalne stvarnosti 
nerastrošnog svemira postojanog reda 
uzročnosti?", 

Usporedbom vremena (zeman) i prosto- 
ra (mekan) El-Gazzali je zamislio dina- 
mički vremensko-prostorni fizikalni od- 
nos, u obliku dviju pretpostavki. Prvo, 
svijetovo 'prije' (kabl) odnosi se na poče- 
tak njegovog postojanja, baš kao što se 
njegovo 'izvan' (haridž) odnosi na njegovu 
vanjsku površinsku (sethi) granicu (mun- 
kati'). Stoga svijetu nema ničeg vanjskog 
što bi se moglo nazvati njegovim 'prije' 
(to jest, prije početka njegovog postoja- 
nja), baš kao što nema ničeg izvanjskog 
što bi se moglo nazvati njegovim 'izvan' 
(to jest, izvan njegove granične vanjske 
površine). Drugo, moguće je za svijet da 
je trajao dulje (ili kraće) nego što u stvar- 
nosti jest, i moguće je za svijet da je bio 
veći (ili manji) nego što u stvarnosti jest, 
odnosno Bog je mogao stvoriti dva svijeta 
u istom trenutku koji su do ovog trenutka 
mogli obaviti različit broj okretaja (de- 
vret). Stoga je moguće da materija (mad- 
det) bude podvrgnuta istim prirodnim 
procesima kroz različito duga vremen- 
ska razdoblja, sve do graničnog slučaja 
beskonačno malih, odnosno kratkih, 
vremenskih razdoblja. El-Gazzali je ovi- 
me definirao pojam koji je kasnije su- 
stavno izgrađen teorijom relativiteta?%. 
Ovu pretpostavku El-Gazzali je obliko- 
vao kako bi objasnio fizikalnu stvarnost 
vjerovjesničkih čuda?". To je uključivalo 
i problem povremenog odstupanja od 
uobičajenog tijeka događaja (medžra- 
l-'adet) i tome svojstvene posljedice na 
svemirski red uzročnosti. Povremenim 
odstupanjem za El-Gazzalija je očuvan 
svemirski red uzročnosti. Onaj isti sli- 
jed događaja od uzroka do posljedičnog 
učinka (hukmu-l-'adet), koji se odvija u 
obliku promjene materije u vremenu, 
očuvan je pošto je, u slučaju vjerovje- 
sničkih čuda, samo ubrzan (muste'džil) 
do svog graničnog slučaja. Fizikalna 
stvarnost vjerovjesničkih čuda i Božje 


svemoći ovime je objašnjena bez po- 
sljedičnog nereda svojstvenog atomiz- 
mu. Stoga se Božje intervencije odvija- 
ju u dinamičkom, a ne linearnom, vre- 
mensko-prostornom odnosu. 

Svojim shvaćanjem uzročnosti El-Gaz- 
zali pokušava ustvrditi stvarnost Božjih 
voljnih čina i time opovrći nužnost nji- 
hove prirode. Stoga je posljedični uči- 
nak pri ('inde) materijalnom uzroku, a 
ne po (bi) njemu. Ovime je El-Gazzali 
mislio reći kako posljedični učinak ne 
proizlazi samo iz svog materijalnog 
uzroka. Materijalni uzrok jedan je me- 
đu uvjetima (šart) nužnim za pojavu 
učinka. Ponudio je usporedbu sa zače- 
ćem. Otac nije uzrok sinovljeva života. 
Stoga je moguće da učinak ne proiste- 
če iz svog 'uzroka', a takvo odstupanje 
ne odvija se izvan uobičajenog slijeda 
događaja, a to je postojan red uzroka i 
učinaka. Odstupanje se događa u redu 
uzročnosti, odnosno, događa se u gra- 
nicama uobičajenog tijeka događaja, 
putem ubrzanja procesa u vremenu. 
Nemogući se događaji stoga ne pojav- 
ljuju. Božja moć ne proteže se na ono 
što je nemoguće". 

Epistemološke posljedice atomističkog 
okazionalizma eš'arijske škole su ozbilj- 
ne. One odgovaraju poricanju mogućno- 
sti znanstvenih predviđanja. Međutim, 
El-Gazzali ne dijeli takvo mišljenje. Mo- 
guće je znati kako se čudo ne događa u 
određenom trenutku. El-Gazzalijev oka- 
zionalizam ne dovodi u pitanje ni moguć- 
nost znanstvenih predviđanja niti njihovu 
točnost. Njegovo priznaje aspekta vjero- 
jatnosti u znanosti odnosi se na nijekanje 
mogućnosti stjecanja nepogrešivog zna- 
nja i iskustva apsolutne realnosti stvari 
kakve one u biti jesu, a ne na njegovu po- 
tvrdu fizikalne stvarnosti vjerovjesničkih 
čuda. 

El-Gazzalijeva čvrsta vjera u savršen- 
stvo svemirskog reda dovela ga je do 
njegovog najznačajnijeg metafizičkog 
koncepta u smislu prirodne filozofije. 
Božje pojave, odnosno Njegova djela, 
tako su savršene da Ga njihova jakost 
čini posve skrivenim za osjetila"!. Ovaj 
argument tvori osnovu za prepoznava- 
nje gibanja po beskonačno malim uda- 
ljenostima, vremensko-prostornog di- 
namičkog odnosa i razlike između uku- 
pnosti i jakosti svojstava, kao i za razu- 
mijevanje prirode fizikalne svjetlosti. 
El-Gazzali uspoređuje pojavu fizikalne 
svjetlosti (nur) s ispoljavanjem (zuhur) 

Božjih čina. Svjetlost čini sve stvari is- 
poljenim, iako ono, po sebi, nije ispolje- 
no. Slično tome, Bog čini sva svoja djela 
ispoljenim, a ipak Njegovo postojanje 
nije zapaženo, jer Njegova ispoljavanja 
su savršena i nikad odsutna. No svje- 
tlost nije tako savršena, odnosno, nije 
uvijek prisutna. Kada ne bi bilo odsutno- 
sti svjetlosti, ne bi bilo moguće opaziti 
postojanje svjetlosti. Kada se jakost 
svjetlosti smanji, opaža se smanjenje 
jakosti boje u obojenim tijelima, i to je 
način na koji se opaža postojanje svje- 
tlosti. Boje stoga nisu svojstvene isklju- 
čivo obojenim tijelima, već su ovisne i o 
jakosti svjetlosti". 

Fizikalna svjetlost, iako zrači (dav') , 
sačinjena je od atoma (zerra), kao što 
je to i cijeli svemir. Stoga je ideja po ko- 
joj boje nisu svojstvo isključivo oboje- 
nih tijela, već su i svojstvo svjetlosti (jer 
su sva svojstva stvarna), shvatljiva. K 
tome, atomi nisu osnovna građa sve- 
mira. Njihovo je postojanje ovisno, i nji- 
hova su svojstva i količine oblikovani u 
energetskom kontinuumu, gdje je po- 
tonji osnovna fizikalna stvarnost sve- 
mira. Stoga i tvrdnja o postojanju ato- 
ma u obliku vala nije proturječna?". 


EL-GAZZALI I MODERNA ZNANOST 
Gledano s povijesne udaljenosti ostvare- 
ne moderne znanosti, jedan od najzna- 
čajnijih El-Gazzalijevih doprinosa prirod- 
noj filozofiji je zamisao univerzalnosti 
zakona fizike. Ovo je ostvario uspored- 
bom jednostavnosti slobodnog pada ka- 
mena s jednostavnošću gibanja nebeskih 
tijela. Ovime je uspostavio prirodni ka- 
rakter kružnog gibanja nebeskih tijela. 
Time je aristotelski pojam dodatne sile 
kao nužnog uvjeta bilo kojeg gibanja po- 
ništen, a uspostavljen pojam tromosti, 
po kojemu je stanje trajnog gibanja bez 
djelovanja vanjske sile prirodno. Ova 
pretpostavka koju je oblikovao El-Gazza- 
li u biti se ne razlikuje od one koju je obli- 
kovao Galilei'4. Međutim, prema meni 
dostupnim izvorima, El-Gazzali nije pre- 
poznao jednoliko ubrzano gibanje tijela u 
slobodnom padu. 

No on jest razlučio dva svojstva giba- 
nja. Ustanovio je jakost gibanja te nje- 
govu ukupnost kao prevaljen put. Ovo 
tvori osnovu moderne kinematike koju 
su oblikovali znanstvenici koledža 
Merton'"5. Međutim, El-Gazzali nije pre- 
poznao brzinu kao jakost gibanja, od- 
nosno, nije prepoznao brzinu kao kine- 


matičku veličinu, već samo kao opisno 
fizikalno svojstvo, iako je opisao jakost 
nekog svojstva kao djelovanje tijekom 
vremena, od jednog trenutka do dru- 
gog. Pokazao je kako se gibanje može 
proučavati bez obzira na silu, odnosno 
uzrok gibanja. A to je početna točka 
moderne kinematike. 

El-Gazzali je razlučio ukupnost i jakost 
svojstva općenito. Stoga je ustanovio 
svojstvo snage, koje odgovara fizikal- 
noj veličini rada, kao ukupnost sile i 
čvrstoću kao njenu jakost. Ovime je po- 
stigao rezultat koji je inače posljedica 
moderne dinamike. U njegovom djelu 
nalazimo i druge sličnosti s modernom 
dinamikom. Bio je svjestan načela ak- 
cije i reakcije, baš kao i Newton". Nje- 
govo razumijevanje ovog principa, me- 
đutim, više nalikuje Leibnizovom'". To 
jest, zasnovao je to načelo na pojmu 
očuvanja količine energije, a ne na me- 
haničkim svojstvima materije, kao što 
je gibanje i protežnost, odnosno isklju- 
čivo mehanička energija. Drugu slič- 
nost s Leibnizovim poimanjem svemira 
nalazimo u El-Gazzalijevom prepozna- 
vanju gibanja po beskonačno malim 
udaljenostima. 

El-Gazzali je vjerovao u atomsku građu 
svemira, uključujući čak i građu svjetlo- 
sti. Baš kao što je to vjerovao i Newton, 
kao prvi na Zapadu. Tako se Newtonovo 
revolucionarno otkriće prirode fizikalne 
svjetlosti uklapa u El-Gazzalijevo shva- 
ćanje prirode svjetlosti i boja utoliko što 
oba shvaćaju boje kao svojstvo svjetlo- 
sti. Međutim, za razliku od Newtona, El- 
Gazzali je vjerovao kako su boje svojstvo 
i obojenih tijela. 

El-Gazzalijev atomizam razlikuje se od 
atomizma filozofa mehanicizma'". Prvo, 
slično Leibnizovom neprotežnom ato- 
mizmu aktivnosti, odnosno monadologiji, 
sva svojstva i količine materije zasnova- 
ne su na trajnim aktivnostima u energet- 
skom kontinuumu. Energetski očitovane 
aktivnosti su osnova materije. Stoga pro- 
težnost nije jedino stvarno svojstvo. Sto- 
ga El-Gazzali nije razlučio primarna od 
sekundarnih svojstava. Drugo, baš kako 
je to tvrdio i Descartesf?, fizička supstan- 
cija ne postoji neovisno. Samo Bog je Sa- 
mopostojeći. Ali, zbog energetskog kon- 
tinuuma, svemir nije podijeljen na pro- 
težnost i spoznaju. Svemir je podijeljen 
na duhovni i materijalni svijet, koji nisu 
dvije supstancije, već je duhovni svijet, 
svojom aktivnošću osnova materijalnog 


svijeta, te svih njegovih svojstava i količi- 
na, koji su stoga realni i objektivni. 
Poimanje Duha i po njemu čovječje duše 
kao jedine neovisne supstancije dovodi 
El-Gazzalija nasuprot mehanicizmu s 
obzirom na poimanje vremena i prosto- 
ra, kojima je porekao svojstvo apsolut- 
nog. El-Gazzali nije vjerovao u ograniče- 
nost samo prostora, što je aristotelska 
fizika već bila ustvrdila, već i vremena. 
Usporedivši vrijeme i prostor nadošao 
je na nemehaničko, odnosno nelinear- 
no, poimanje svemira, a to je dinamičan 
fizikalni vremeno-prostor. Razmatraju- 
ći problem fizikalne stvarnosti vjerovje- 
sničkih čuda u smislu svemoći Božje 
ispoljene u uređenim univerzalnim Zza- 
konima, pojmio je vrijeme kao relativno 
u odnosu na ubrzane materijalne pro- 
cese. Einstein"? ovome ne bi našao pri- 
govora. 

Ideja po kojoj je povremeno odstupanje 
od regularnog tijeka događaja moguće, 
dovodi El-Gazzalijevu uzročnost blizu 
uzročnosti kvantne fizike, u smislu 
poricanja bezuvjetnosti veza uzroka s 
učincima. Prema kvantnoj fizici, 
ponašanje elektrona kao vala ili čestice 
prvenstveno ovisi o njegovim svojstvima 
koja se promatraju i samo se vjerojatnost 
posljedičnog učinka može predvidjeti. 
El-Gazzali ustvrđuje, baš kao i kvantna 
fizika, međuovisnost_ bića, pošto je 
zanijekao postojanje neovisne 
materijalne supstancije. No on se pri 
tom ne bavi mišlju poricanja veza uzroka 
i učinaka, iz dva razloga. Prvo, pravilnost 
uzročnosti (a ne gustoće fizikalnog 
vremena) očuvana je putem rastezanja 


vremena, odnosno, putem ubrzanja 
materijalnih procesa do graničnog 
slučaja njihovog trajanja, a to je 


beskonačno kratkotrajno vremensko 
razdoblje. Bog ne mijenja red svog 
djelovanja, niti kada ga povremeno 
ubrzava. Drugo, ne postoji nesuglasje 
oko čestice i vala upravo zbog negacije 
postojanja ikakve materijalne 
supstancije. 

Problem prirode postojanosti svemira i 
Božje uloge u njoj tvorio je predmet me- 
tafizičkog sukoba između Newtona i Le- 
ibniza. Newton je, kao kartezijanac, vje- 
rovao u strogu i stvarnu razliku između 
primarnih i sekundarnih svojstava, te je, 
kao atomist, vjerovao u Božje povreme- 
ne nepravilne intervencije. Vjerovao je 
kako je svemir entropičan jer je to bio 
svijet protežnosti. Bog svemiru povre- 

meno dodaje silu jer bi ovaj inače pro- 
pao ili bi se barem zaustavio. Ove pri- 
godne intervencije događaju se u obliku 
vjerovjesničkih čuda. 

Leibniz se nije mogao složiti s Newtono- 
vim poimanjem svemira. On je vjerovao 
kako je Bog dovoljno moćan da stvori sa- 
vršen neentropičan svemir. Uspio je do- 
kazati svoj stav demonstriravši postoja- 
nje energetskog kontinuuma, gdje se 
toplinskom energijom prenosi onaj dio 
utrošene energije materijalnih procesa 
koji nije prenesen na mehaničke učinke 
čuvajući tako ukupnost energije svemira 
i time njegovu nerastrošnost. Ovaj ener- 
getski kontinuum, zbog svog strogog 
kartezijanizma, Newton ne bi priznao, jer 
je toplinu, kao sekundarno svojstvo, 


smatrao nestvarnom, odnosno prividom 
svodivim na mehanička svojstva. Leibniz 
je vjerovao kako svemir ne treba vjero- 
vjesnička čuda te kako su ona znak Božje 
milosti. 

El-Gazzali bi se složio s Leibnizom po 
pitanju svemirske savršenosti i nera- 
strošnosti. On je usporedio svemir sa 
satom bez ideje o njegovoj entropiji, 
već zasnovanom na energetskom kon- 
tinuumu. Božja djela pojavljuju se tako 
savršeno da ih se osjetilima ne može 
opaziti. Njegovo savršenstvo skriva 
Njegovu pojavu. 

El-Gazzali bi se složio i s poimanjem 
vjerovjesničkih čuda kao znakom Božje 
milosti, a ne kao newtonskom nužnošću 
entropičnog svemira. Ali Božja se mi- 


lost događa u savršeno uređenom 
stvarnom fizikalnom svemiru. Upravo 
zbog činjenice da Bog ne mijenja svoje 
djelovanje (u smislu uzročnosti, a ne 
gustoće fizikalnog vremena), samilosna 
vjerovjesnička čuda su stvarna. Ona se 
odvijaju kao i svaki drugi materijalni 
proces, samo ubrzano. Svemir je stoga 
dinamičan vremensko-prostorni odnos, 
a ne bezgranična linearna protežnost 
prostora i vremena. 

El-Gazzali je općenito smatran mislio- 
cem koji je rušio znanost optuživši filozo- 
fe za njihovu nemogućnost tumačenja 
Božje biti isključivo razumom. No on nije 
optuživao filozofe za njihovu upotrebu 
razuma. Optuživao ih je za proizvoljne i 
metaforičke pretpostavke koje su upo- 
trebljavali kada su objašnjavali pojmove 
vezane uz Božju bit, što je rezultiralo 
proturječjem aritstotelskog i neoplaton- 
skog poimanja Božje biti s temeljnim 
vjerskim istinama. Činjenica je kako je 
isto tako kritizirao i teologe upravo zbog 
proizvoljnih pretpostavki u vezi Božje biti. 
Da povjesničari islamske misli nisu pro- 
učavali njegovo djelo isključivo u kontek- 
stu teološke misli, mnogo bi se lakše 
prepoznalo kako njegova namjera uopće 
nije bila uništenje znanosti. Nikada, pri- 
mjerice, nije kritizirao znanstveno djelo 
El-Birunija"' ili doprinos medicini Ibn Si- 
naa. On je pokazao nevaljanost samo 
onih aristotelskih i neoplatonskih teološ- 
kih, odnosno metafizičkih, sudova koji su 
proturječili vjerskim istinama Islama, 
kao što su, najvažnije, vječnost svijeta i 
nužnost proistjecanja Božjih djela. Štovi- 
še, pokazao je kako ti sudovi proturječe i 
razumu kada se podvrgnu ispitivanju pu- 
tem dokaznih znanosti i prirodne filozofi- 
je, odnosno, fizike. Pokazao je kako po- 
greška u metafizici ima ozbiljne posljedi- 
ce u polju fizike. El-Gazzalijevi pojmovi, 
kao što su univerzalnost zakona fizike i 
relativnost vremena, promatrani iz per- 
spektive upotpunjene znanstvene revo- 
lucije, pokazuju kako je Aristotelova me- 
tafizika odvela tradicionalnu fiziku, ba- 
rem po ova tri pitanja, u laž. 

Augustinci su uvijek tvrdili kako se pri 
razmatranju bitnih vjerskih istina ne 
može osloniti isključivo na razum. Nji- 
hov stav bio je prihvaćen crkvenim osu- 
dama aristotelskog učenja u 13. stolje- 
ću. Osuđeni stavovi su u biti bili oni koje 
je El-Gazzali kritizirao. Značajna razli- 
ka je u tome što je El-Gazzali dokazao 
nedosljednost problematičnih sudova i 

pokazao mogućnost alternativnih pret- 
postavki. Opće priznat pozitivan učinak 
osuda je činjenica da su znanstvenici 
počeli razmatrati Božja djela, dakle, 
prirodnu filozofiju, više nego probleme 
vezane uz Božju bit. Usredotočili su se 
na veze koje postoje među djelovanji- 
ma prirode, više no na njihove uzroke. 
Tako su se alternativne pretpostavke 
racionalnim putem dokazivale sve ute- 
meljenijim. To je upravo ono što je El- 
Gazzali podrazumijevao kada je prirod- 
nu filozofiju, odnosno proučavanje 
Božjih djela, zamislio kao put približa- 
vanja Istini, Božjem znanju. Otuda i ra- 
zlika između vjerskih i intelektualnih 
znanosti. 

Izgleda kako je El-Gazzali bio taj koji je 
prvi ponudio podjelu znanosti zasnovanu 
na razlici vjerskog i intelektualnog zna- 
nja. Prepoznao je kako se prirode i načini 
stjecanja ovih dviju vrsta znanja razliku- 
ju, unatoč činjenici da im je i izvor i kraj u 
znanju o jedinstvu. Njegova podjela zna- 
nosti može se smatrati okvirom za zna- 
nosti s neposrednim teološkim posljedi- 
cama, odnosno vjerske znanosti, koje su 
podvrgnute provjeri uspostavom dokaza 
razuma, te znanosti bez neposrednih te- 
oloških posljedica, odnosno intelektual- 
ne znanosti, koje su podvrgnute provjeri 
vjerskim dokazom. On se sukobio s filo- 
zofima u polju znanosti s neposrednim 
teološkim posljedicama, dok u drugom 
polju nije imao nikakvog sukoba. Prepo- 
znao je koliko je u tom smislu univerzal- 
na upotreba razuma. El-Gazzali je oslo- 
bodio prirodnu filozofiju ograničivši nje- 
no polje istraživanja na područje Božjih 
djela, koja su, kako je vjerovao, bezgra- 
nična. 

Smatra se kako je El-Gazzali, tvrdeći da 
je samo Bog uzrok, spriječio znanstveni- 
ke u daljnjem istraživanju uzroka u priro- 
di, i time zaustavio razvoj znanstvenog 
istraživanja. No to je apsurdno. Jer upra- 
vo je na taj način prepoznao univerzal- 
nost zakona fizike i dinamičnost vremen- 
sko-prostornih odnosa, što su dva sre- 
dišnja događaja u razvoju znanosti nakon 
srednjeg vijeka, sistematski uobličena 
Newtonovom teorijom gravitacije i Ein- 
steinovom teorijom relativiteta. 
Preostaje još mnogo toga u znanosti kla- 
sičnog muslimanskog razdoblja što tre- 
ba istraživati. Takva bi se istraživanja 
trebala izvršiti neovisno od pojednostav- 
ljene predrasude o sukobu između vjer- 
skog teksta (nakl) i razuma ('akl), koji se 


obično tumači kao 'tragičan' sukob teo- 
loga i filozofa. Da su se istraživanja El- 
Gazzalijevog djela ustegla od pojedno- 
stavljene i površne perspektive 'sukoba' 
njegova konstruktivna uloga u prirodnoj 
filozofiji te njenoj metafizici i epistemolo- 
giji bila bi jasna. Vjerske i intelektualne 
zanosnosti dijele jedan izvor, tako da nji- 
hovi različiti predmeti i odgovarajuće 
metode nisu u stanju sukoba, već se, ra- 
dije, međusobno upotpunjuju na putu 
približavanja Istini, dakle Božjem znanju. 
Znanje o Božjim imenima ne može se ra- 
zumjeti bez proučavanja Njegovih djela. 
U smislu razlike između dvije vrste zna- 
nosti, to znači kako se vjersko, odnosno 
objavljeno, znanje ne može u potpunosti 
razumjeti bez intelektualnog, odnosno 
znanstvenog, znanja. U ovo je El-Gazzali 
čvrsto vjerovao. 

18 Al-Ghazali, Al-Risalat Al-Laduniyya, 
Part II, str. 189. 

1 Al-Ghazali, iIbid., str. 192-197. 

20 Al-Ghazali, The Incoherence of the 
Philosophers, str. 201-206. 

2! Al-Ghazali, Al-Risalat Al-Laduniyya, 
Part II, str. 197. 

22. Al-Ghazali, Al-Risalat Al-Laduniyya, 
Part III, str. 353-359. 

23 Al-Ghazali, Deliverance from Error, 
str. 33-37, Al-Risalat_Al-Laduniyya, 
Part II, str. 189. 

24 Al-Ghazali, Ibid., str. 189, Part III, 
str. 359. 

2 Al-Ghazali, The Ninety-Nine Beauti- 
ful Names of God, str. 39-44. 

26 Al-Ghazali, ibid., str. 46. 

27. Al-Ghazali, Al-Risalat Al-Laduniyya, 
Part III, str. 360-373. 

28 Al-Ghazali, The Incoherence of the 
Philosophers, str. 7-8. 

29. Al-Ghazali, ibid., str. 64, 97, 186, The 
Ninety-Nine Beautiful Names of God, 
str. 111. 

30 Al-Ghazali, The Incoherence of the 
Philosophers, str. 163-177. 

31 Al-Ghazali, ibid., str. 86. 

32 Al-Ghazali, Ibid., str. 84. 

33 Al-Ghazali, The Ninety-Nine Beauti- 
ful Names of God, str. 100, 101. 

34 Al-Ghazali, ibid., str. 9, 10, 11, 127. 
35 Al-Ghazali, Deliverance from Error, 
str. 23. 

36 Al-Ghazali, The Ninety-Nine Beauti- 
ful Names of God, str. 86-92. 

37 Letters of Al-Ghazzali, uredio i na 
engleski preveo Gayyum, A., Lahore: 
Islamic Publications Ltd., 1976., str. 31, 
33. 

38 Al-Ghazali, The Incoherence of the 
Philosophers, str. 18, 19, 23, 36-44. 

39 Al-Ghazali, ibid., str. 191. 

40 Al-Ghazali, ibid., str. 182-194. 

41 Al-Ghazali, The Ninety-Nine Beauti- 
ful Names of God, str. 134-136. 

42. Al-Ghazali, ibid., str. 135-136. 

43 Al-Ghazali, ibid., str. 145. 

4 Galilei, G., (1564.-1642.), talijanski 
filozof, fizičar i astronom, prvi na Zapa- 
du uobličio fizikalni pojam tromosti, 
odnosno prirodnosti stanja jednolikog 
gibanja, razlikovanjem jednolikog od 
jednoliko ubrzanog gibanja. 

45 Znanstvenici oxfordskog koledža 
Merton iz 14. stoljeća utemeljili su 
modernu kinematiku količinski 
opisavši gibanje u odnosu na vrijeme i 

udaljenost, a zanemarivši uzročnu silu, 
odredivši tako brzinu kao prevaljenu 
udaljenost u _ jedinici vremena i 
akceleraciju kao promjenu brzine u 
jedinici vremena. 

46 Newton, 1., (1642.-1727.), engleski 
fizičar, matematičar, astronom i filozof 
prirodnih znanosti. Postavio je tri 
aksioma dinamike i oblikovao teoriju 
gravitacije čime je čvrsto uspostavljen 
jedinstven sustav, moderne. fizike, 
mehanike i astronomije i zamijenjen 
tradicionalni aristotelski. 

47 Leibniz, G.  W., = (1646.-1716.), 
njemački filozof i matematičar. Svojim 
originalnim metafizičkim sustavom 
duhovnih elementarnih čestica 
(monada) porekao materiji svojstvo 
supstancije svemira. Monade nisu 
protežne i osnova im je aktivnost. Tako 
je energija, a ne mehanička svojstva 
materijalnih atoma, osnovna stvarnost 
svemira.  Razvivši svoj metafizički 
sustav na područje matematike i fizike, 
Leibniz je oblikovao račun s beskonačno 


malim = veličinama — (infinitezimalni 
račun) i zakon o očuvanju količine 
energije, koji tvori osnovu 


termodinamike. 

468 Mehanicizam, = filozofski pravac 
kojem je osnova uvjerenje kako se svi 
prirodni procesi mogu svesti na 
mehaničke, odnosno na gibanje. Od 
ključnih znanstvenika mehanicizam su 
slijedili Galilei, Descartes i Newton. 

49 Descartes, R., (1596.-1650.), francu- 
ski filozof i matematičar. Njegova dua- 
listička filozofija svemira podijeljenog 
na dvije osnovne stvarnosti, odnosno 
supstancije, onu protežnosti, dakle ma- 
terije i njenih mehaničkih svojstava, i 
onu spoznaje, dakle uma, izvršila je vr- 
lo značaj utjecaj na modernu filozofiju. 
Osnivač analitičke geometrije gdje se 
geometrijski oblici smještaju u koordi- 
natni sustav i poprimaju algebarske 
izraze. Oblikovao zakon o očuvanju ko- 
ličine gibanja. 

50 Einstein, A. (1879.-1955.), njemačko- 
američki = fizičar. = Autor — teorije 
relativiteta po kojoj vrijeme i materija 
nisu nepromjenjiva svojstva. Ovime su 
ostvarene temeljne promjene osnovnih 
pojmova u fizici, čime je newtonskoj 
modernoj fizici poništeno svojstvo 
univerzalnosti. 

51 El-Biruni. = (973.- nakon — 1050.), 
matematičar, astronom, fizičar = i 
osnivač socioloških znanosti. 


Senad Nanić rođen je 1966. u Zagrebu gdje 1993. završava studij arhitekture. 
Potom radi kao arhitekt u Istanbulu do sredine 1994. U cilju razvoja teorije 
arhitekture u Islamu odlazi na studij islamske znanosti i civilizacije u Kuala 
Lumpur. Potraga za počelima arhitekture u Islamu dovodi ga do razmatra- 
nja metafizičkih počela uopće što 1996. rezultira magistarskim radom na 
osnovu kojeg 1998. objavljuje knjigu El-Gazzalijeva prirodna filozofija u na- 
kladi Mešihata Islamske zajednice u Hrvatskoj sažetak koje tvori ovaj čla- 
nak. Po povratku iz Kuala Lumpura radi kao arhitekt, najprije u Sarajevu do 
1999., a potom u Zagrebu. Tekstove iz područja islamske znanosti i civiliza- 
cije objavljuje u časopisima Behar i Preporodov Journal kojeg izdaje Kultur- 
no društvo Bošnjaka Hrvatske PREPOROD, predsjednik kojega je od 2001. 
Profesor je islamske umjetnosti, kulture i civilizacije u Islamskoj gimnaziji u 
Zagrebu od 2001. 

Knjiga "Hazreti hadže Mu'inuddin Hasan Čišti i tarikat-i Čištijje" izašla je 2010. godine u nakladi 
Nakšibendijske tekije "Mejtaš" u Sarajevu. Iz iznimno bogate bibliografije priređivač je izdvojio 
nekoliko referentnih djela temeljem kojih je pokušao tarikat-i Čištijje približiti domaćoj čitalač- 
koj publici. Prevodilac je Dr. Bisera Turković. Ovo je mala knjiga o velikim ljudima i njihovoj rije- 
šenosti, odlučnosti i iskrenosti u opredjeljenosti približavanja Bogu, Uzvišenom. Knjiga je uprili- 
čena i predstavljena prilikom proglašenja i dodjele Hilafeta i Idžazeta šejhu Halilu Brzini Hulusi- 


Piše: Šejh Sejjid Halil Brzina Hulusi Bosnevi 


lako je tarikat-i Čištijja u Bosni i Hercegovini prilično nepo- 
znat, kao, uostalom i sufizam jugoistočne Azije u cjelini, ra- 
di se o, bez pretjerivanja, jednom od najstarijih ako ne i naj- 
starijem, te vjerovatno najbrojnijem tarikatu u historiji su- 
fizma uopće, te jednom od teritorijalno najprisutnijih tari- 
kata u cijelom svijetu. Upravo njegova historijska starost, 
geografska raširenost, te znakovita asketska stogoća u me- 
todi duhovnog samodiscipliniranja doprinijeli su njegovoj 
zanimljivosti, ne samo kod dalekoistočnih autora - čija je 
djela o ovom tarikatu u cjelini, ili pojedinim njegovim aspek- 
tima, doista teško i nabrojati - nego i kod zapadnih autora, 
kako u stoljećima koja su iza nas, tako i u savremeno doba. 
koji se niukoliko ne razlikuju od tarikata nama puno blize 
turske i bliskoistočne provenijencije, iako se njihova zapa- 
njujuća duhovna disciplina i asketska praksa, prezentacija 
nevjerovatnih moći odnosno Allahove milosti (keramet) ko- 
jom su bili odareni sveti ljudi (evlije) ovog tarikata, nostal- 
gično pamćenje, sjećanje i spominjanje duhovnih velikana iz 
prošlosti kao moralnog modela i etičkog uzora dostojnog i 
vrijednog oponašanja i slijeđenja, predstavljaju neprekinuti 
i (znakovito) neizmijenjeni kontinuitet od svog srednjevje- 
kovnog islamskog ishodišta, danas može pojmiti i prihvatiti 
kao odgovor političkim, ideološkim i tehnološkim transfor- 
macijama i zastranjenjima savremenog svijeta. U tom smi- 
slu predstavljanju jednog drukčijeg (za nas novog i intrigan- 
tnijeg) stoljećima starog duhovnog Puta koji je cijeli milenij 
i više iza nas privlačio desetine i stotine hiljada iskrenih 
vjernika da se sjete razloga vlastitoga stvaranja (robovanje 
Bogu Jedinom) te se posvete najprije Njemu, Uzvišenom, 
hizmetom Njegovim stvorenjima u općem smislu pojma, a u 
stvari - iskreno - prije i poslije svega samo sebi, zarad i u 
cilju vlastitog mira na ovome uzburkanom i rastrzanom svi- 
jetu, te spasa na Budućem, ali koji, iz nekog teško dokuči- 
vog razloga i danas utječe na mnoge muslimane i nemusli- 
mane širom svijeta. 


HAZRETI HADŽE MU'INUDDJN 
HASAN GISTI I TARIKAT-I GISTIJJE 


Hazreti hadže 


i tarikat-i Čištijje 


Razumno je postaviti pitanje zašto, a odmah potom i šta je to 
čištijski duhovni Put? Odgovor je jednostavan, koliko i složen, 
čištijski duhovni Put je i iskustvo i sjećanje, u najboljim, 
najpozitivnijim i najobuhvatnijim zamislivim konotacijama. To 
je iskustvo pamćenja, sjećanja, spominjanja, te zazivanja Boga, 
Uzvišenog, tako intenzivno da duša sagorjeva u pepeo i ponovo 
se rađa preobražena, blistavo čista, kroz spoznaju vlastitoga 
stanja svjesna svoga Gospodara i Stvoritelja; to je poimenično 
pamćenje onih koji su spominjali Boga, Uzvišenog, goreći u 
ljubavi prema Njemu, Uzvišenom, to je sjećanje na Put kojim su 
prolazili oni koji su bili potpuno, iskreno i predano posvećeni 
disciplini i ibadetu, to je spominjanje Njega Uzvišenog 
zazivanjem Njegovih Lijepih Imena (Zzikr) i/ili stihovanim (sema', 
kavali) traženjem blagoslova Njegovog Prisustva, Njegove 
Blizine i Njegovog Spominjanja nas tiho i glasno, Navlastito ili u 
društvu boljem od našeg, žudeći, nadajući se, iščekujući i 
Njegovu Ljubav. Čištijski duhovni metod, stoga, je duboko 
ukorjenjen u srži unutarnjeg iskustva — onima koji slijede velike 
ljude — dostupnog uvijek i na svakom mjestu, kako vlastitog 
tako i iskustva duhovnih velikana koji su preselili Bogu, te žive 
u Njegovoj blizini. Teško je ovdje ne spomenuti se Feriduddina 
Gandž-i Šekara, velikana koji je za života hvalio i slaveći 
duhovnu veličinu svoga budućeg učenika i nasljednika, 
Nizamuddina Evliju, recitujući mu stihove; Feriduddina koji je 
pao u vedžd kada je shvatio da je Nizamuddin upravo dosegnuo 
stupanj rijedak čak i kod duhovnih velikana, posebno stanje 
voljenog od Boga. 

Da, razlike između velikih i ostalih ljudi doista postoje, ali se 
radi o razlikama u iskustvu ljubavi — aška — iskustva iščeznu- 
ća i zanemarenja svega u potpunoj predanosti Vječnom, 
Uzvišen je On, a nipošto o površnim, vremenskim, geograf- 
skim ili sposobnosnim razlikama. Čištijsko duhovno iskustvo 
nije ograničeno samo na derviše, sufije, muslimane ili pak 
samo južne Azijate. Časnog Feriduddina poštuju i Siki, toliko 
da su njegove stihove na pandžabiju uvrstili u svoje svete spi- 
se; Hindusi zijarete mezar Hadže Mu'inuddina... 

Naporedo uz svoju duhovnu i sufijsku univerzalnost, te širo- 
kogrudu obuhvatnost, prijemčivost i prihvatljivost tarikat-i 
Čištija posjeduje dvije iznimno distinktivne osobenosti od 
kojih se prva odnosi na vezu i odnos duhovnih velikana sa 
predstavnicma institucionalne vlasti i moći, a druga na je- 
dan od aspekata duhovne prakse, naime sjećanja i spomi- 
njanja (zikr) koji uključuje stihove (sema', kavali). Prva dis- 
tinktivna karakteristika značajna je kako za pripadnike, 
sljedbenike i simpatizere tarikat-i Čištijj 

znanstvenike i učenjake, ali imuslimane općenito, bez obzi- 
ra na tarikatsku ili mezhebsku pripadnost. U onovremenoj 
Indiji simbol socijalne, ekonomske i političke moći bio je su- 
veren (sultan, radža ili kralj), koji nije bio samo politički vla- 
dar, nego često i pokrovitelj i zaštitnik umjetnosti, umjetni- 
dara u to vrijeme moglo je biti iveoma opasno — predstavlja- 
ti razliku između života i smrti — za sufije čištijske proveni- 
jencije značilo je jedino izbjegavanje i mogućnosti korumpi- 
ranja duše iskušenjem lahkoće življenja, te zamjenu ovo- 
svjetovnog blagostanja za raznošenje duše snagom Vječnog, 
što je cilj čištijskog duhovnog Puta. 


Budi derviš i sjedi u samoći; ne traži hranu ni od kog. 
Znaj da je samozadovoljstvo kraljevstvo, dvorac puna bisera i 
dragulja. 


Ne približuj se sultanu; znaj da je sultan izvor 
straha I opasnosti za tebe ukoliko žudiš za njim. 


Nikad ne traži ljubaznost i darežljivost kraljeva; 
Ako uzmeš selo ili zemlju, past ćeš pred njihova vrata. 


Ne uzimaj zaposlenje kod kralja, jer ono je izvor nesreće; 
U njemu je malo pomoći, a mnogo više nezadovoljstva i kazne 


Onoga zaogrnutog dvorskom odorom, 
Ne smatraj ga povjerljivim. 


Kad odeš na sultanov skup, čuvaj svoj jezik; 
Ne reci ništa pred njim i kad izađeš budi kao onaj što je gluh. 


Ne idi kraljevima nepozvan; ali, ako te pozovu, idi odmah; 


Nasuprot tome i/ili naporedo s tim stoji vjerska i tipično 
čištijska duhovna strategija, taktika i operatika, ofanzivna 
(napadačka) prije nego defanzivna (odbrambena), neovisna od 
socijalnog statusa, ekonomskih mogućnosti, društvenog 
ugleda — oslonjena samo i isključivo na kontinuirano i stalno 
pomjeranje vlastitih granica u neprekidnom traganju za 
Vječnim, Uzvišenim i Hvaljenim, dušom koja izgara i konačno 
sagorijeva — iščezava — i ponovo se rađa, prakse koje se čištije 
pridržavaju gorljivije i oduševljenije nego bilo koji drugi tarikat 
u tom dijelu svijeta. Sema', prizivanje Božijih Lijepih Imena 
recitiranjem stihova ili slušanjem poezije (kavali), neodvojivi su 
od sjećanja i spominjanja (zikr) te meditacije i promišljanja 
(fikr). Hadže Nizamuddin Evlija povezuje ih sa jednim od 
Allahovih Lijepih Imena, Vadžid (al-Wajid), koji, samo On 
(Uzvišen je On!), uvodi u ekstazu (vedžd), stanje u kojem muzika 


prestaje biti samo zvuci i harmonija, a poezija više nije samo 
riječ i rima, nego objedinjeni krče nezamisliva prostranstva 
nebesa, popločavaju staze i trasiraju sigurne puteve od najviših 
melekanskih sfera duhovnosti do najniže sfere ljudskog srca i 
tjelesnih udova, koji u sema'u doživljavaju blaženstvo, mir i 
sreću blagoslova Jedinstva i jedinstva. Za njega, hadže 
Nizmuddina, jedina duhovna praksa uporediva sa sema'om i 
kavalijem je učenje i slušanje učenja Kur'ana Časnog. U tome 
dvome, kaže on, učenju Kur'ana i slušanju muzike (sema', 
kavali), iskreni i predani doživljava osjećaj duhovnog blaženstva 
manifestiranog u vidu nebeskog svijetla, naročitog duhovnog 
stanja ili gubitka osjećaja materijalnosti i tjelesnosti, sebe i 
svega oko sebe; pri tome, ovaj svijet, melekanske sfere i 
prelaznog područja između prva dva sjedne, te duh (ruh), srce 
(kalb) i tijelo (džism) postaju elementi alhemijskog preobražaja 
u kojemu se nebesko svjetlo (poput kamena mudrosti) iz 
melekanske sfere spušta u duh (alhemičarski kotao 
preobražaja), pri čemu se duhovno stanje iz prelaznog područja 
spušta na srce, da bi se konačno osjetio tjelesni, materijalni, 
fizički učinak u udovima; olovni kafez zlatnog srca, tijelo koje 
među rešetkama rebara naših prsa krije blistavi emanet 
stanja prvobitnosti sjeća se svoje praiskonske prirode te se 
uznemiri, trgne se u nevjerici i radosti i zaplače od žudnje za 
samim sobom, naime vlastitim stanjem prethodećem stanju 
odvojenosti i udaljenosti. 

Ono što tarikat-i Čištijju izdvaja iz mnoštva tarikata i kolova, 
jedan rani čištijski duhovni velikan uprimjeruje životnjim sti- 
lom svojih znamenitih prethodnika, te to sažima u nekoliko 
rečenica u prozi koju kasnije nalazi nedostatnom te prelazi 
na kazivanje u stihu, što ionako više priliči jednom čištiji. On 
kaže: "Stil života (čištijskih duhovnih učitelja) je da izgrade 
kuću u gradu ili mjestu, te da njegove stanovnike pozovu da- 
lje od oholosti i prkošenja Bogu .... oni okreću svoje glave i ti- 
jela od svijeta i onih koji ga traže ... njihov jasan znak je prak- 
ticiranje stroge duhovne discipline koja se ogleda u krajnjem 
asketizmu ... njihov cilj je siromaštvo i negiranje, njihovo 
društvo su siromašni i prosjaci koje hrane. Oni obilježavaju 
godišnjice preseljenja svojih učitelja (urs) kao njihove rođen- 
dane, te daju prednost siromašnima u odnosu na bogate. Oni 
sami peru ruke i noge svojim gostima, skupljaju ogrijev i 
spremaju hranu za siromašne. Svojom brigom za njihova sr- 
ca učenike odvraćaju od ljubavi prema ovome svijetu, čine ga 
pokajnikom i usmjeravaju ga Pravim Putem... 


Onaj koji je među Cišti učenicima 
ima karakter iz dženneta. 


Napolju je Zakon, unutra je prisutnost Vječnog — 
Pored ovo dvoje, kako može postojati treće? 


Oni dovode sve i jednog moralnosti, 
iako džamija može biti pored crkve. 


Kao Nuh u oluji zemaljske tuge, 
njihov velikodušni duh obezbjeđuje prostran brod. 


Ešref, dio ove plemenite porodice, 
postao je manje prazan kako mu raste čistoća. 

HADŽE-BABINA (R.A.) PISMA 


(IZVADAK IZ KNJIGE "HAZRETI HADŽE MU'INUDDIN HASAN ČIŠTI I TARIKAT-I ČIŠTIJJE") 


Hazreti Hadže Mu'inuddin Čišti napisao je sedam 
prosvjetljujućih pisama svom duhovnom nasljedniku 
(halifi) Hadže Kutbuddinu Bahtijaru Kakiju (r.a.), duhovnom 
vladaru i glavnom dobročinitelju (gutub) svog vremena za 
područje Delhija za vrijeme vladavine sultana Šemsuddina 
Tamiša (od 607. do 633. god. po miladi Isaa, a.s.). Ova 
poučna i produhovljena pisma sadrže dragocjene 
informacije kao i lekcije, ne samo kao smjernice za šejhove 
i njihove muride derviše, nego i za obične ljude koji u 
potrazi za božanskim svjetlom u cilju vlastitog spasenja 
žive pobožnim životima. Suština ovih pisama je, dakako, 
islamska, jer ona ni po čemu ne odstupaju od učenja 
Kur'ana Časnog i sunneta Allahovog Poslanika 
Muhammeda (s.a.v.a.). Međutim, uprkos njihovoj islamskoj 
strukturi, pisma se također podudaraju sa sličnim 
učenjima koja su ostavili svijetu, sa vremena na vrijeme, 
drugi različiti vjerski prosvjetitelji i mudraci u svrhu 
spasenja ljudskog roda. Ona su dakle od izuzetne 
vrijednosti u cilju ostvarenja mira i sreće cijelog ljudskog 
roda. 


PRVO PISMO 

U prvom pismu svom duhovnom nasljedniku Kutbuddinu 
Bahtijaru Kakiju (r.a.) koji je u to vrijeme bio u Delhiju, hazre- 
ti Hadže-baba (r.a.) naglašava da on, koji zna Boga, Uzviše- 
nog, nikada od Njega (Uzvišen je On!) nije tražio ni molio ništa 
za sebe. Osoba koja ne zna Boga - onako kako Njega (Uzvišen 
je On!) treba znati - ne može pojmiti i razumjeti ove stvari. 
Pohlepa je jedna od najodvratnijih čovjekovih osobina, te onaj 
koji sebi želi dobro prvo čega se mora odreći jeste upravo 
gramzivost i sebičnost. Onaj koji kontrolira svoju pohlepu na 
najboljem je putu prema džennetu. Osoba koja popusti nemo- 
ralnim činovima umrijet će u prokletstvu i žaljenju, ali osoba 
koja se sačuva od ovih poriva bit će ogrnuta milošću spasenja. 
Osoba koja se pokori Božijoj volji će biti pod Njegovim (Uzvi- 
šen je On!) okriljem. Osoba koja stupi na sufijski put mora 
biti spremna na život pun teškoća, nevolja, nedaća, ali i ljuba- 
vi. Kad osoba postane produhovljena i nakon što stekne du- 
hovni smiraj, treba nastaviti da se klanja Bogu, Uzvišenom, 
iskreno i odano, baš kao što čovjek može biti žedan vode sve- 
jednako beskrajno i neprekidno treba povećavati vlastitu žeđ 
za ljubavi Božijom, sve dok ga smrt ne uzme. 


O božanskim misterijama 
U ime Boga, sveopćeg Dobročinitelja, Milostivog. 


Moj dragi prijatelju, moj brate, Hadže Kutubuddinu od Delhija, 
neka ti Uzvišeni Bog podari sreću na oba svijeta. Poslije sela- 
ma, podučavaj svoje iskrene učenike, sljedbenike i one koji 
zdušno traže Božiju blizinu, nekoliko stvari o Božanskoj mi- 
steriji, o kojima ti pišem, kako ne bi skrenuli sa pravog puta. 
Prvo, onaj koji zna Boga, nikad nije molio ništa za sebe od 
Njega, niti je ikada imao bilo kakvu želju. Osoba koja još 


nije spoznala Boga ne može shvatiti ove stvari. Još jedno, 
odreci se pohlepe. Onaj ko se nje odrekao, dosegao je svoj 
cilj. Uzvišeni Bog za takve osobe kaže: "Onaj koji svoje želje 
drži pod kontrolom ući će u džennet." Osoba koja okrene 
svoje srce od Boga i popusti nemoralnim nagonima bit će 
umotana u prokletstvo i ukopana u mezaru žaljenja, ali 
osoba koja okrene svoje srce od požude i okrene se prema 
Bogu, Uzvišenom, te krene Njegovim putem, bit će ogrnuta 
milošću i bit će spuštena u mezar spasa. 


Hazreti Hadže Bajezid Bistami, prvak onih koji su spoznali 
Boga, neka ga Bog, Uzvišeni obaspe Svojom milošću, kaže: 
"Jednom sam vidio Svevišnjeg Boga u snu. Pitao me je: 'O 
Bajezide, šta ti želiš? Odgovorio sam: 'Ja želim ono što Ti 
želiš.! Svevišnji Bog je bio zadovoljan i rekao je: 'Ja sam 
tvoj i ti si moj.'" Osoba koja se pokori Božijoj volji biti će pod 
Njegovim okriljem. 


Ako želiš da znaš šta je to produhovljenost onda zatvori vra- 
ta svim udobnostima i sjedi na koljena ljubavi. Ako to činiš, 
bit ćeš uveden u svijet produhovljensoti. Osoba koja traga za 
Bogom sve mora činiti svim srcem i dušom. A ako Bog da, 
bit će spašena kandži šejtana i zadovoljit će želje oba svijeta. 


Moj šejh, neka ga Bog obaspe milošću, jednom me pitao: 
"O Mu'inuddine, znaš li onog koji je u blizini Boga? To je 
onaj koji se uvijek klanja Bogu I sve što mu se desi prihvata 
da biva sa Božijom odredbom, te se tome pokorava i gleda 
na to kao na Njegov blagoslov. To je osnov prosvećenosti. 
Osoba koja ima ovo je kralj svih svjetova, štaviše, kraljevi 
svijeta njemu se obraćaju za usluge." 


Jednog dana mi je moj šejh rekao: "Pogrešno je reći, kao 
što to kažu neki derviši da, kad osoba postane produhovlje- 
na, otarasi se teškoća. Oni također kažu da klanjanje I što- 
vanje Boga nije više potrebno, što je opet pogrešno, jer 
Poglavar i Prvak svih svjetova, neka je blagoslov I mir Bo- 
žiji na njega, Njemu je uvijek padao na sedždu. lako je do- 
segnuo vrhunsko štovanje, govorio bi: ' Nisam Ti se klanjao 
onako kao što sam trebao'. Slijedeće riječi je neprestalno 
ponavljao: 'Svjedočim da nema boga osim Allaha I da je 
Muhamed Njegov poslanik." 


Znaj zasigurno da kad osoba koja spozna Boga dostigne 
savršenstvo, čini dovu najiskrenije i tako spozna više o Bo- 
gu i o svome mjestu i malenkosti pred Njim; najuzvišenija 
je zapravo molitva (namaz). Kada osoba ovo spozna i pona- 
ša se iskreno, ona osjeti vrstu žeđi kao da je progutala ne- 
koliko šaka usijanog grumenja. Sa svakom čašom žed će 
se povećati, jer beskrajna je slava Božija. Na ovom stupnju, 
spokoj uma osobe pretvara se u nespokoj, a njen smiraj u 
nesmiraj, dok je smrt ne uzme. 


Neka je mir na tebe. 

Čistijski tadž 


DRUGO PISMO 

U svom drugom pismu hazreti Hadže Mu'inuddin Hasan Čišti 
(r.a.) prisjeća se događaja kada je hazreti Hadže Osmanu Ha- 
runiju {r.a.) pisao neki čovjek pitajući ga za najpouzdaniji po- 
kazatelj da je neko dosegao Božiju blizinu. Hazreti Hadže 
Osman-i Haruni (r.a.) otpisa mu da je najbolji način činjenje 
dobrih djela. Vrata Božije bliskosti otvorena su onima koji 
osjećaju poriv da rade dobra djela. Hadže Osman-i Haruni 
(r.a.) prisjetio se priče o čovjeku koji je imao revnosnu služav- 
ku koja je ustajala u ponoć da bi klanjala dobrovoljni namaz, 
činila dovu i zahvaljivala Bogu za Njegovu (Uzvišen je On!) bli- 
zinu. Kad je njen gospodar vidio kako uči, upitao je kako zna 
da je u blizini Božijoj, a njen odgovor ga je nemalo zaprepastio 
te joj reče: "Idi, o ropkinjo, je te oslobađam u ime Boga." 


O blizini Bogu 
U ime Boga, sveopćeg Dobročinitelja, Milostivog. 


Onaj koji je trpio bol nestrpljenja da vidi Boga i derviš koji 
podnosi ugnjetavanje, moj brate, Hadže Kutbuddine od 
Delhija, da ti Svevišnji da sreću oba svijeta. 

Poslije selama, koje je i Poslanik volio nazivati, želim da 
kažem slijedeće: 

Hadže Nadžmuddin Mlađi, Hadže Muhammed Tarik i drugi 
derviši jednom su bili na hizmetu Hadže Osmana Harunija, 
neka mu je mezar prostran. U međuvremenu pristigao je 
neki čovjek i upitao hazreta: "Kako osoba može znati da je 

dostigla blizinu Bogu?" Odgovorio je: "Najbolji način da se 
to sazna je činjenje dobrih djela. Znaj zasigurno da su vrata 
bliskosti otvorena onome kome je dato da čini dobra dje- 
la." Nakon toga je, sa suzama u očima, nastavio: "Bio jed- 
nom jedan čovjek koji je imao revnosnu služavku koja je 
redovno ustajala u ponoć, uzimala abdest i klanjala dva re- 
kata namaza, zahvaljivala se Bogu, Uzvišenom i molila 
ispruženih ruku: "O Bože, sad kad sam Tebi blizu, nemoj 
me sada udaljiti od Sebe." 


Kad je njen gospodar to čuo upitao je: "Kako znaš da si 
dostigla blizinu Bogu?" Odgovorila je: "Znam jer mi je On 
podario snagu da ustajem u ponoć kako bi klanjala dva re- 
kata namaza." Na ovo joj gospodar njen reče: "Idi, o ropki- 
njo, je te oslobađam u ime Boga." 


Tako osoba koja želi da njeno ime bude upisano u knjigu 
pobožnih treba moliti i danju i noću, oslobođena ropstva 
vlastitih želja i šejtanskih nagovaranja. 


Neka je mir na tebe. 


TREĆE PISMO 

U svom trećem pismu Hadže Kutbuddinu (r.a.) u Delhiju, 
hazreti Hadže Mu'inuddin Hasan Čišti (r.a.) naglasio je važ- 
nost odricanja od ovozemaljskih ali i vječnih zadovljstava 
radi razumijevanja Boga. Znak osobe koja posjeduje znanje 
o Bogu je odricanje. Niko, osim onih koji su spoznali Božiju 
moć, nije upućen u Allahova čuda. Kelime-i šehadet i la 
Ilahe llta'llah predstavljaju poricanje i potvrđivanje kad se 
kod ljudi pojavljuje nebesko znanje. Onaj koji je stekao 
znanje o Bogu dobio je razinu vjere o postojanju Boga koja 
se dobija samo učenjem La illahe illa'llah i Kelime-i šeha- 
deta. 


O odricanju 
U ime Boga, Sveopćeg Dobročinitelja, Milostivog. 


Onaj koji je dosegao značenje riječi 'Bog je vječan! uveden 
je u veličanstvenost 'Nije rodio, niti je rođen'; moj brate, 
Hadže Kutbuddine od Delhija, neka te Bog uzvisi, primi se- 
lame pune ljubavi i sreće od Mu'inuddina Sandžarija, gri- 
ješnog fakira. 


Sve do pisanja ovih redova, uživam u dobrom zdravlju, na 
čemu sam zahvalan Bogu i dovu činim da i ti imaš zdravlje 
na oba svijeta. 


Moj dragi brat, šejh Osman Haruni kaže: "Niko, osim onih 
koji imaju znanje (o Bogu), ne smije biti uveden u tajne lju- 
bavi (prema Bogu)." Kada ga je Hadže šejh Sadi upitao ka- 
ko prepoznati one koji imaju znanje (o Bogu), odgovorio je: 
"Njihov znak prepoznavanja je odricanje od dunjaluka. 
Onaj koji je dostigao ovaj stupanj, taj je spoznao Boga. Onaj 
koji nije dostigao, taj je u potpunosti lišen spoznaje Njega. 
Vjeruj da je muslimansko očitovanje vjere Kelime-i šeha- 


det, La ilahe ila'llah (nema boga osim Allaha) i 
Muhammedu 'r-Resulallah (Muhamed je Božiji Poslanik), 
koji obuhvataju i negaciju i afirmaciju, način sticanja nebe- 
skog znanja. Moć i ego dva su čuda. Oni su vodili i vode 
mnoge dalje od pravog puta. Čitav svijet im se klanja. Mno- 
gi su pri molitvama u hramovima. 

Onaj ko je izbacio ljubav prema moći i egu iz srca, odrekao 
ih se je. Onaj koji je stekao znanje o Bogu dosegao je stu- 
panj vjere o postojanju Boga. To se postiže samo izgovara- 
njem La illahe illa'llah i potvrđivanjem istog djelima. Da- 
kle, onaj ko ne uči Kelime-i šehadet nije spoznao Boga. 
Neka je mir na tebe. 


ČETVRTO PISMO 

U ovom pismu svom duhovnom nasljedniku u Delhiju, ha- 
zreti Hadže-baba (r.a.) piše da namudriji čovjek u životu 
ima i vjeru i razočaranja, jer svaka želja podrazumijeva ra- 
zočarenje, a svako razočaranje novu želju. Mudrost leži u 
tome da čovjek koji je prožet željom i odupre joj se, biva 
sačuvan od razočaranja kroz asketsko odricanje. Veza sa 
Bogom, Uzvišenim, je neupitna. Kad Bog, Uzvišeni, robu 
podari nebeski vid svi putevi vode prema Njemu, bez obzira 
na razvoj događaja. U ovom pismu hazreti Hadže-baba 
(r.a.) zaželio je susret sa svojim nasljednikom u Delhiju. 


O razočarenju 
U ime Boga, sveopćeg Dobročinitelja, Milostivog. 


O ti koji znaš istine o Bogu i koji voliš Gospodara univerzu- 
ma, Hadže Kutbuddine od Delhija, neka ti se Bog smiluje. 
Znaj da su najmudriji među ljudima derviši koji su se iza- 
brali vjerski život i razočaranje, jer svaka želja implicira 
razočarenje, a svako razočaranje novu želju. U protivnom, 
oni koji su lišeni znanja smatraju zdravlje nevoljom i obr- 
nuto. Dakle, mudrost leži u slijedećem: oni koji su obuzeti 
željama, treba da ih se riješe, povuku se u razočarenje i 
asketsko odricanje, i odupirajući se želji, nose se sa razo- 
čaranjem. Ako nisi razočaran, ne možeš da ostvariš svoje 
želje. 

Dakle, veza sa Bogom, Uzvišenim, koji je Vječan, neophod- 
na je. Ako ti Bog da vid vidjet ćeš da svi putevi vode prema 
Njemu, Uzvišenom, i u kom god pravcu kreneš na oba svi- 
jeta ne vidiš ništa sem Njega. Dosegni vid i vjerski život, jer 
ako pogledaš bolje, svaka čestica ove zemlje je Džemšado- 
va Čaša. 


Nemam ti više šta pisati osim da želim susret s tobom. 


PETO PISMO 

U ovom pismu hazreti Hadže-baba (r.a.) spominje priču o 
čovjeku koji se obratio hazreti Hadže Osmanu Haruniju 
(r.a.) i rekao mu da je stekao široko znanje o mnogim stva- 
rima ali nije uspio da dosegne svoj cilj. Hadže Osman-i 
Haruni (r.a.) ga je uputio da učini još jednu stvar koja će od 
njega napraviti znalca. Dalje, pismo također opisuje Hati- 

movih 'osam lekcija'. Hatim je bio učenik i sljedbenik veli- 
kog Hadže Osmana Harunija (r.a.). Hadže Osman-i Haruni 
(r.a.) zamoli svog učenika da mu kaže šta je on naučio za 
trideset godina koje je proveo sa njim kao njegov učenik i 
sljedbenik. Hatim odgovori da je naučio osam lekcija. 
Hadže Osman-i Haruni (r.a.) je bio toliko impresioniran 
nakon što je čuo osam lekcija koje je Hatim, njegov sljed- 
benik, naučio da zamoli Boga, Uzvišenog, za Hatima zbog 
znanja kojeg je stekao jer ovo znanje je neophodno za 
istinsku vezu sa Bogom. 


Bog pokazuje Put 
U ime Boga, Sveopćeg Dobročinitelja, Milostivog. 


Cvijete onih koji održavaju vezu sa Bogom i koji voliš Gos- 
podara svjetova, moj brate, Kutbuddine od Delhija, neka si 
sretan pod zaštitom Svevišnjeg Gospodara. 


Jednog dana dok sam ja, koji ti dobro želi, hizmetio Hadže 
Osmanu Haruniju, prišao mu je čovjek i rekao: "O šejhu, 
stekao sam različita znanja o mnogim stvarima ali nisam 
uspio dostići svoj cilj." Šejh mu reče: "Moraš učiniti još jed- 
nu stvar koja će od tebe napraviti znalca I onoga koji se 
suzdržava. To je ono što je naš Poslanik, neka je blagoslov 
i mir na njega I njegove, rekao: Odricanje od ovog svijeta je 
tajna svih molitvi, dok je ljubav za njim korijen svih zala. 
Ako slijediš ovaj sunnet, neće ti trebati drugo znanje. To je 
fini zaključak koji je jednostavan za razumijeti, ali težak za 
primijeniti. Znaj zasigurno da se ne možeš odreći svijeta 
sve dok ljubav prema Bogu ne dođe do svoga maksimuma. 
A ljubav se rađa kad Bog pokaže put; bez Njegovog pokazi- 
vanja, cilj se ne može dostignuti. Kur'anski ajet kaže: 'Onaj 
kome Bog pokaže put je stavljen na ispravni put." Dakle, 
čovjek ne smije traćiti svoje vrijeme u potrazi za dunjalu- 
kom nego uvijek imati Boga na umu. On bi trebao da gleda 
na vrijeme kao dobru priliku, provoditi ga u siromaštvu, 
susprezanju i gladi. Ponašati se ponizno I pognuti glavu 
pokorno zbog svojih grijeha. Mora uvijek imati poniznost i 
pokornost zbog toga što su to najvrijednije stvari u stvar- 
nom služenju i posvećenosti.'" Dalje, ispričao je priču koja 
je dosegla ravno do cilja. 


Piča o Hatimovih osam lekcija 

Gluhi Hatim je bio učenik i sljedbenik velikog Hadže Osma- 
na. Jednog dana ga šejh zamoli da mu kaže koliko dugo već 
živi tu i hizmeti mu i koliko dugo sluša njegova predavanja. 
Odgovorio mu je da to čini punih trideset godina. Šejh ga 
upita koliko je naučio i okoristio se tokom tog perioda. Ha- 
tim mu odgovori da je naučio osam stvari. Šejh je nastavio 
pitajući ga da li je znao te stvari prije, i odgovoreno mu je 
da nije i da u stvari više od njih i ne treba. Tada je šejh re- 
kao: "Zaista mi smo od Boga I Njemu se vraćamo. Hatime, 
proveo sam Čitav svoj život za tebe, i ne treba da znaš više 
od ovoga." Hatim mu odgovori: "To je meni dovoljno gospo- 
dine, jer to obuhvata dobro oba svijeta." "Dobro", reče šejh, 
"sad mi reci tih osam stvari." Hatim poče: 


1. Dobra djela su vječni pratioci 

Prvo, kad sam razmišljao o svijetu i ljudima, vidio sam da sva- 
ko ima nekog koga voli. Nekoliko je vrsta onih koji se vole; 
neki su sa njim sve do smrtnih muka, neki dok ne umre, dok 
ga drugi slijede do ruba mezara. Poslije ovoga, niko ne ide sa 
njim; nijedan ne odlazi sa njim u mezar da mu bude na pomo- 
ći i da mu ga osvjetljava mezar, da mu pomaže da prođe si- 
gurno na Danu Velikog Suda. Tada mi je sinulo da oni koji su 
posebno obdareni jesu ljudi sa dobrim djelima. Ja sam dakle 
odlučio da njih volim i da im poklonim moju ljubav kako bi mi 
oni bili na pomoći u mezaru i kako me ne bi napustili. 


2. Kontroliranje životinjskih poriva 

Drugo, kad sam razmišljao o ponašanju ljudi, shvatio sam 
da svi slijede svoje želje i da su vođeni svojim čežnjama. Ta- 
da mi je naumpao Kur'anski ajet: 'Onaj koji, bojeći se Boga, 
kontrolira životinjske porive, imat će svoje mjesto u džene- 
tu...', i bio sam ubijeđen da je Časna Knjiga u pravu. Dakle, 
suprotstavio sam se životinjskim nagonima i upustio sam se 
u borbu protiv njih (sa ciljem odbrane vjere) i nisam ih slije- 
dio. Utjehu i pomoć našao sam u molitvi Bogu Svevišnjem. 


3. Zadovoljstvo 

Treće, kada sam razmišljao o dunjalučkim stvarima, uvidio 
sam da su svi njima zabavljeni, da kubure sa nevoljama i 
mukama, potom dobiju nešto od dunjalučkih gospodara i 
zbog toga budu veoma sretni. Tada mi je naumpao 
Kur'anski ajet: "Šta god je sa tobom će proći, a šta god je 
sa Bogom će zauvijek ostati." Tako da šta god sam imao 
ostavljeno po strani potrošio sam u ime Boga i Njemu se 
povjerio na vječnu brigu kako bi bio moj vodić i zaštitnik na 
drugom svijetu. 


4. Suzdržavanje 

Četvrto, kada sam razmišljao o stanju ljudskog roda, uvidio 
sam da neki ljudi smatraju one koji pripadaju većini za najple- 
menitije, najpoštovanije i velike; bogatstvo i broj djece sma- 
traju znacima i uzrocima poštovanja i časti i ponose se time. 
Tada sam razmišljao o Kur'anskom ajetu: "Bog smatra naj- 
plemenitijima one koji se najviše odriču." Suvišno je reči da je 
ovo tačno i istina, a da je ono što ljudi misle pogrešno. Zato 
sam prihvatio odricanje kako bih zaslužio čast u Božijim oči- 
ma. 


5. Ljubomora 

Peto, kad sam razmišljao o stanju ljudi, uvidio sam da pričaju 
loše jedni o drugima, najčešće zbog ljubomore; a pritom su 
ljubomorni na bogatstvo, položaj i znanje. Tada sam razmi- 
šljao o Kur'anskom ajetu: "Podijelili smo hranu...) među njih 
za njihov dunjalučki život." Kada je njihov dio došao iz vječno- 
sti i niko nije uticao na to, koje dobro može ljubomora da im 
donese? Tada sam odlučio da se ponašam blago prema svi- 
ma. 


6. Šejtan — neprijatelj ljudskog roda 
Sesto, kada sam razmišljao o dunjaluku uvidio sam da su 
neki ljudi neprijatelji jedni drugima i da se međusoibno pre- 

piru i zamjeraju u određenim stvarima. Tada sam razmišljao 
o Kur'anskom ajetu: "Uistinu je šejtan vaš neprijatelj." Znam 
da je Božija riječ istina. Zaista šejtan je naš neprijatelj; ne 
smijemo ga slijediti. Od tada gledam šejtana kao svoga ne- 
prijatelja. Nikad ga ne slijedim niti ga slušam; naprotiv, sli- 
jedim Božije zapovijesti, povinujem se Njegovim odredbama 
i slavim Njega, što je jedino ispravno. Bog, Uzvišeni, kaže: "O 
sine Ademov, zar te nisam upozorio o slijeđenju i klanjanju 
šejtanu, I o slijeđenju njegovih stopa, jer on je tvoj otvoreni 
neprijatelj? Klanjaj se Meni što je ispravan put." 


7. Bog osigurava opskrbu svim stvorenjima 

Sedmo, kad sam razmišljao o svijetu uvidio sam da svako ula- 
že ogroman napor da obezbijedi svoj svakodnevni hljeb, što 
ljude ponekad navodi da posegnu i za nezakonitim stvarima, te 
tako doživljavaju poniženja i degradacije. Tada sam razmišljao 
o Kur'anskom ajetu: "Nema ni jednog bića na kugli zemaljskoj 
za čije održavanje nije odgovoran Bog." Shvatio sam da je Nje- 
gova riječ istinita te da sam i ja jedno od tih stvorenja. Vrijeme 
sam posvetio molitvi Bogu, Uzvišenom, čvrsto vjerujući da će 
me On obezbijediti, jer je On tako obećao. 


8. Oslanjanje na Boga 

Osmo, kada sam razmišljao o Božijim stvorenjima, uvidio sam 
da se svako od njih oslanja na jednu ili drugu stvar. Neki se 
oslonjaju na zlato i srebro, dok se drugi oslanjaju na svoje po- 
tomstvo i kraljevstva. Tada sam razmišljao o Kur'anskom aje- 
tu: "Bog je dovoljan onome koji se oslanja na Njega." Oslonio 
sam se na Boga, i On je meni dovoljan i On me podržava. 
"Hatime", reče šejh na kraju, "neka ti Bog, Uzvišeni, podari 
moć da se pridržavaš svake od osam stvari koje si nabrojao. 
Pažljivo sam pročitao objavu objavljenu Musau (a.s.), Te- 
vrat, Zebur i Kur'an; iz svih ovih knjiga sakupio sam samo 
ovih osam pojedinosti. Onaj ko ih slijedi, zapravo slijedi sve 
ove knjige. Djela su, a ne dalekovidno znanje, zapravo jedino 
što je čovjeku potrebno za ovosvjetovno blagostanje i spas 
na budućem svijetu. 


ŠESTO PISMO 

Hazreti Hadže-baba ({r.a.) u ovom pismu Hadže Kutbuddinu 
(r.a.) u Delhiju, govori o negaciji i afirmaciji; o negacija u 
smislu zaboravljanja vlastitog postojanja i svijesti o postoja- 
nju Svevišnjeg Boga. Ako čovjek zna da Bog postoji, on je 
ostvario šta treba ostvariti. Vjernik je na početku slijep; ka- 
da mu Bog, Uzvišeni podari (otvori) oči, on progleda, vidi što 
treba vidjeti i zaboravi sebe. Kad se ovo desi onaj koji je do- 
bio ovaj dar uspostavio je svoju osobnu vezu sa Bogom i ob- 
daren je vječnim životom. 


Negacija i afirmacija 
U ime Boga, Sveopćeg Dobročinitelja, Milostivog. 


Nosiocu nebeskih tajni i izvoru dobrote Božije, mom bratu, 
Hadže Kutbuddinu od Delhija, neka ga Svevišnji Bog čuva. 


Jedno je moj šejh rekao veoma lijepu stvar o negaciji i afir- 
maciji. "Negacija", rekao je, "znači zaboraviti vlastito posto- 
janje, a afirmacija znači biti svjestan i znati za postojanje 


Svevišnjeg Boga, jer čovjek koji na umu ima samo sebe ne 
ostavlja prostora nizašta drugo, samosvjestan čovjek ne 
može biti svjestan Boga. Isto tako, mora postojati onaj koji 
će osporavati ovu negaciju. 

Ako mislimo da samo Bog postoji, ostvarili smo cilj. Neka ti 
bude jasno da to vrijedi i za riječi kojima se svjedoči posto- 
janje Boga (Kelime-i šehadet), namaz i post; ali, uistinu 
ignoriranje njihove biti i zadovoljavanje njihovom vanjšti- 
nom beskorisno je. Onaj koji nije došao do krajnje istine je 
budala koja luta.". Tada je dodao: "Bog je (odjuvijek posto- 
jao i (zajuvijek će postojati. Ponavljam, vjernik je slijep na 
početku. Kad mu Bog dadne oči on vidi i čuje i zaboravlja na 
sebe. Kad se ovo desi, onaj koji je dobio ovaj dar je usposta- 
vio vezu sa Bogom i obdaren je vječnim životom." 


Neka je mir na tebe. 


SEDMO PISMO 

U svom posljednjem pismu hadže Kutbuddinu (r.a.), hazreti 
Hadže-baba (r.a.) piše da je potpuni derviš (fakir) onaj koji je 
ravnodušan prema svim svojim željama i izvanjskim upokaza- 
njima vječnog mira. Potpuni (idealni) vjernik je onaj čije srce 
ne sadrži ništa osim Boga koji, osim Njega, nema želja. Kad 
sve ostale stvari nestanu iz srca istinskog vjernika, njegov cilj 
je ostvaren. Oni koji traže da bi to i dobili trebaju znati šta treba 
tražiti. Cilj je bol i izgaranje srca bilo zbog Objave bilo zbog 
dunjaluka. Ove boli osnovna su načela vjerskih zakona. 


Potpuni derviš (fakir) 
U ime Boga, Sveopćeg Dobročinitelja, Milostivog. 


Onaj koji je uveden u Božiju ljubav i koji zna Boga, onaj koji 
voli Allaha, moj brate, Hadže Kutbuddine, neka ti Svevišnji 
Bog poveća pobožnost. 


Poslije selama punih ljubavi od onoga koji moli Boga da te 
blagoslovi, neka ti je na znanje: 


reci svojim učenicima šta znači biti potpuni derviš (fakir) i koji 
su znakovi po kojima se on prepoznaje. Šejhovi tarikata, neka 
Svevišni Bog proširi njihove mezare, rekli su: "Derviš (fakir) je 
onaj koji je nezainteresiran za sve želje i želi samo Njegovo 
vječno Lice; jer sve stvoreno je ogledalo i upokazanje Vječnog 
Lica. On, zato traži odvojenost od svojih vlastitih želja." 


Neki od mudraca su to ovako objasnili: "Idealni vjernik je 
onaj sljedbenik čije srce ne sadrži ništa osim Boga i za ko- 
jeg ništa osim Njega nije njegov cilj niti predmet njegovog 
zanimanja. Kad sve ostale stvari nestanu iz srca istinskog 
vjernika, njegov cilj je ostvaren." 


Tragatelj bi, dakle, trebao tragati za svojim ciljem i predme- 
tom svoga zanimanja. Naime, osoba mora znati šta traži. 
Neka ti je jasno da je cilj bol i sagorijevanje srca bilo zbog 
Objave bilo zbog dunjaluka. Dunjalčko sagorijevanje srca je 
osnovna premisa vjerskih zakona. 


Neka je mir na tebe. 

Nedžmuddin Ebu Bekr Razi 


O DJELU I NJEGOVOM AUTORU 


Piše: Muamer Kodrić 


Mirsad al-'Ibad, djelo Nedžma Razija -— Da- 
jea, svakako je jedno od najstarijih i najzna- 
čajnijih proznih ostvarenja na perzijskom je- 
ziku nakon širenja islama na prostorima ne- 
kadašnjeg Perzijskog carstva, posebno što 
se tiče dijela isključivo vjerske orijentacije, 
dakle izuzevši putopise, životopise i svojevr- 
sne orijentalne antologije - tezkere. U ovom 
slučaju radi se o isključivo tesavvufskom dje- 
lu, moglo bi se kazati udžbeniku za sufijsku 
praksu, u kome je autor sabrao svoje životno 
iskustvo prikupljeno diljem tadašnjeg islam- 
skog svijeta kod najznamenitijih šejhova tog 
doba. 

Nedžm Razi, poznat po nadimku Daje, (punim 
imenom Nedžmuddin Ebu Bekr ibn Muhamed 
ibn Šahaver ibn Anuširavan Razi) rođen je u 
starom iranskom gradu Rej (u blizini današ- 
njeg Teherana) 573. godine po hidžri. Taj pro- 
stor tada je bio pod vlašću Havarizmi šahova, 
ali razdiran sukobima lokalnih velikaša i trza- 
vicama između pristalica šiitskog, hanefijskog 
i šafijskog mezheba. Vjerovatno je to nesređe- 
no stanje u rodnom gradu nagnalo Nedžma 
Razija da se već kao sedamnaestogodišnjak 
otisne na putovanje u udaljena muslimanska 
područja. Iz radova mnogih hroničara, te iz 
nekih dijelova orginalnih Dajeovih spisa, sa- 
znajemo da je prvo otišao u Havarizm, zadr- 
žavši se mjesec dana u Nišaburu, jednom od 
najznačajnijih gradova tadašnjeg islamskog 
svijeta, gdje je stjecao znanje kod nekolicine 
eminentnih sufijskih šejhova, da bi potom 
proputovao Irak, Siriju i Egipat, obišavši 600. 
godine po hidžri hadždž. Naposljetku, Daje će 
se skrasiti na prostorima Male Azije pod vla- 
šću seldžučkih Turaka, nešto zbog opasnosti 
od Mongola koji su prijetili njegovom rodnom 
mjestu, a vjerovatno više zbog njegove lične 
nesklonosti ka vjerskoj atmosferi Havarizma, 
s obzirom da Nedžmudin bio skoro radikalni 
zagovornik hanefijskog sunnitskog mezheba. 

Za svojih putovanja, Nedžm Razi je, na duže ili kraće vrije- 
me, bio u službi mnogih poznatih prvaka tesavvufa tog do- 
ba. Većina hroničara suglasni su da je na samom početku 
svojih putovanja Daje boravio u Horosanu kao učenik šejha 
Nedžmuddina Kubraa, kod koga je stekao temeljnu sufij- 
sku naobrazbu. No, pošto su tadašnji vladari Horasana bili 
veliki ljubitelji filozofije i mu'tezilitskog učenja, tesavvufu i 
nije poklanjana naručita društvena pažnja, ali po svemu 
sudeći temperamentni Daje nije mogao dugo vremena iz- 
držati u takvom društvu. Nedžm Razi Daje umro je najvje- 
rovatnije 654. godine, a smatra se da je shranjen u Bagda- 
du. 


lako je Daje napisao više kraćih i dužih dijela sufijskog ka- 
raktera, jedan tefsir i nešto poezije, Mirsad al-'Ibad s ra- 
zlogom se smatra njegovim najznačajnijim ostvarenjem. 
Što se tiče samog naslova, treba reći da riječ mirsad u biti 
znači klopka, zamka, te bi se Mirsad al-'Ibad dalo prevesti 
kao Zamke bogobojaznim. No termin mirsad dobio je u 
perzijskom jeziku jos jedno značenje, tako da se tom riječ- 
ju, naročito kada je Daje živio, nazivao put kojim je putova- 
nje bilo sigurno s obzirom na brojne vojne patrole koje su 
ga čuvale. Vrlo je vjerovatno da je Nedžm Razi imao na 
umu baš ovo značenje, jer ono naposljetku daje i više smi- 
sla odabiru ovog naslova. U prvom poglavlju (fasl) prve te- 
matske cjeline (bab) Daje govori o razlozima koji su ga na- 
veli na pisanje ovog dijela, i kaže: "lako postoji mnogo su- 
fijskih djela, malo ih je na perzijskom jeziku da bi se njima 
okoristili oni koji govore ovim jezikom". Iz autorovih uvod- 
nih riječi može se zaključiti da je, makar idejno, djelo Mir- 
sad al-'Ibad započeo stvarati još za vladavine šaha Muha- 
meda Havarizma, ali ga je u daljem radu na tom dijelu spri- 
ječila invazija Mongola. U svakom slučaju, Daje kaže da je 
Mirsad al-'Ibad počeo pisati u ramazanu 618.godine. Zavr- 
šeni primjerak djela poklonjen je seldžučkom sultanu Kej- 
kubadu, u ponedjeljak 1. redžepa 620. godine. 


U pogledu same strukture, Mirsad al-Ibad se sastoji od 
pet tematskih cijelina (bab) sa ukupno četrdeset poglavlja 
(fasl). Prvi bab objašnjava razloge i motive pisanja dijela, 
druga tematska cijelina govori o stvaranju čovjeka, uz de- 
taljno objašnjenje hazreti Ademovog, a.s., izlazka iz Dže- 
nneta. Treći dio je najobimniji i sadrži podatke i objašnjenja 
o sufijskom putu, učenju i obredima. U četvrtom dijelu go- 
vori se o stupnjevima ljudske duše, a u petom o nekim duž- 
nostima različitih grupa ljudi, od careva i vladara, preko 
učenjaka, pa do zanatlija i zemljoradnika. Cijelo djelo ukra- 
šeno je stihovima koji autoru služe da bi povremeno nagla- 
sio važnost teme o kojoj govori, olakšao pamćenje određe- 
nih zaključaka ili jednostavno uljepšao svoje izlaganje. U 
djelu Mirsad al- Ibad nalazimo ukupno 455 bejtova na per- 
zijskom jeziku, od kojih se za 175 smatra da ih je napisao 
sam Daje, dok ostatak čine mnogi poznati Sena'ijevi, Haga- 
nijevi, Rudekijevi, Firdusijevi ili stihovi nekog drugog od 
klasičnih perzijskih pjesnika. 


Mirsad al-'Ibad predstavlja izuzetno dragocjenu riznicu 
perzijskog jezika iz vremena prije invazije Mongola i sla- 


bljenja kulturnog života u islamskom Iranu. Radi se, uz 
Mizban -name, Tarihi Taberistani Me'arif Behaudina Vele- 
da, o najvažnijem proznom ostvarenju iz ovog perioda per- 
zijske književnosti. Jezičko blago u ovom djelu pruža istra- 
živačima historije perzijskog jezika lijepu priliku da se 
praktično upoznaju s jezikom i njegovom strukturom u 6. il 
7. stoljeću po hidžri. Usto, radi se o prvom i uopće jednom 
od rijetkih sufijskih dijela pisanih isključivo perzijskim jezi- 
kom, te je stoga zanimljivo pratiti i proces prevođenja su- 
fijske terminologije sa arapskog, čemu naravno, Daje uvi- 
jek i pribjegava. 


Nedžm Razijev Mirsad al-'Ibad bio je omiljeno štivo sljed- 
benika sufijskog učenja na prostorima Irana, i zasigurno 
se može dokazati da je ovo djelo ostavilo utjecaja i na veli- 
kane perzijske sufijske književnosti poput Mevlana Rumija 
i Hafiza. Do danas je sačuvano više rukopisnih primjeraka 
djela koji se nalaze u bibliotekama širom svjeta, od Tehe- 
rana i Burse do orjentalističkih centara u Evropi. U nastav- 
ku donosimo prijevod dva poglavlja iz treće tematske cije- 
line Dajeovog djela Mirsad al — 'Ibad". 


MIRSAD AL-'IBAD (izvadak iz djela) 


O POTREBI ZA ŠEJHOM PRI ODGOJU ČOVJEKA 

Rekao je Allah Svevišnji: "Mogu li da te pratim, upita ga 
Musa, ali da me poučiš onome čemu si ti ispravno pou- 
čen?" | rekao je Vjerovjesnik, blagoslov i mir Božiji neka je 
na nj,: "Šejh u svom narodu jeste poput poslanika u svom 
ummetu." 


Znaj da slijeđenja puta vjere i dosezanja sigurnog znanja 
muridu nema bez pravog šejha, vodiča i poznavatelja Puta 
te posjednika velajata. 


Prođi se svega što nije vino, 
uzmi najbolje iz ruke idola u velikom šatoru 


Musa, blagoslov neka je na nj, i pored svog poslaničkog 
položaja i stupnja vjerovjesništva, proveo je sprva deset 
godina služeći kod Šuajba, e da bi zaslužio čast da govori 
sa Istinitim. Potom je postao Allahov sagovornik i stekao je 
tu sreću: "O, Musa ja sam te odlikovao nad ostalima po- 
slanstvom Svojim i govorom Svojim. ", pa je dobio vodstvo 
među dvanest plemena Izraelovih, koje je čitavom Tevratu 
podučio. Onda je kod učitelja Hidra nastavio učenje znano- 
sti o mističnom i znanosti o slovima, zamolivši dopuštenje 
da ga slijedi: "Mogu li da te pratim, ali da me podučiš ono- 
me čemu si ti ispravno poučen?", da bi ga njegov učitelj 
podučio početnim slovima: "Ti, sigurno, nećeš moći sa 
mnom da izdržiš." 

"Pa,dobro osmotri ovo!" 

Na svečanosti što vrijedi žrtve hiljadu života, 

otkud mjesta neznačajnim udaračima u def 


Na ovom putu, uobražen, ohol i zaslijepljen je onaj ko umi- 
šlja da se kroz ovu beskonačnu pustinju do Ka'be pripaja- 

nja može kročiti običnim ljudskim koracima, bez jasnog 
dokaza i saputnika. lako u početku upute niti poslanik Bo- 
žiji niti šejh nisu potrebni, jer se tada radi o sjemenu traga- 
laštva koje se u tlo srca ne posije drugačije osim potporom 
Božijom. Prvak, mir i blagoslov Božiji neka je na nj, trudio 
se koliko je mogao da to zrno posije u tlo srca Ebu Talibo- 
vog, ali nije uzmogao. Rečeno mu je: "Ti, doista ne možeš 
uputiti onog koga voliš, Allah upućuje onog koga On hoće." 


Sljedbenici Njegovog puta kroče 
Njegovom potporom I svojim očima, 
jer na putu ljubavi ništa nije izvjesno 


Gdje god da proklija to zrno, potreban je poslanik Božiji ili 
šejh da ga uzgoji: 'A ti, doista, upućuješ na Pravi put." Znaj 
da je muridu putniku šejh potreban iz više razloga. Prvo, ne 
može se krenuti izvanjskim putem ka Ka'bi obličja bez do- 
kaza i vodiča koji poznaje put, premda kročitelj tim putem 
također ima oči, čvrst korak, poznaje vanjštinu puta i zna za 
razdaljine. 


Na početku, putnik na ovom putu niti ima znanje niti može 
sam kročiti, jer su sprva raširene kapije nasilja i neznanja 
kako niko sam ne bi mogao ništa vidjeti ili znati. Prvaku 
stvorenja rečeno je: 'Ti nisi znao šta je Knjiga niti vjera, a 
mi smo je učinili svjetlom pomoću koga upućujemo one ro- 
bove Naše koje hoćemo. " Pustinja je, sigurno, tako besko- 
načna da se ne može ići bez dokaza koji će ti vid podariti. 


Drugo, na putu stoji, također, toliko prepreka i prekida puta 
da se ne može poći bez saputnika, posjednika velajata, a to 
poradi čari ovo svjetskih, jer "Ljudima se čini da je lijepo sa- 
mo ono za čime žude: žene, sinovi, gomile zlata i srebra, div- 
ni konji, stoka i usjevi.", a duša i strast braća su zlu i šejtanu. 


Treće, na ovom putu mnogo je nevolja, zamki i sumnji i 
mnogo je jama u koje će upasti filozof koji ide sam, pa će 
svoju vjeru prosuti u vjetar. Stoga su propali materijalisti, 
oni koji slijede svoju narav, oni koji prave usporedbe, oni 
koji odgađaju, oni koji se povode za vlastitim nahođenjem i 
novotari, svi oni koji su krenuli na put bez šejha i uvoditelja. 
Nisu mogli doći do kraja, i svaki je upao u jamu nevolje i 
sumnje; skrenuli su s puta i propali. 


Ti si poput mrava, a put je ovaj kao dlaka iz kose ljepotice, 
pa ne idi ovim putem slijepo oponašajući druge. 


Sretnici koji su putovali uz potporu savršenih šejhova sa- 
znali su sve tajne zamki i nevolja, proučili su sve sumnje, 
otvorili su oči i saznali su na kojoj se zamci svaka grupa 
sljedbenika strasti i novotara strovarila u Džehennem. Po- 
tom su ti sretnici, pomognuti posrednicima velajata, 
uspješno izbjegli te zamke. 

Četvrto, s obzirom da putnici nailaze na različite nevolje i 
iskušenja, pa se na njima zadrže ili padnu, sposoban šejh 
mora spriječiti murida da zastane ili padne, a ako je od mu- 
rida otišla zagrijanost za traganjem i iskrenost volje, šejh 
mora nježno i obzirno da otkloni od njeg utučenost i da 


ljupkim ukazima ulije u nj novi polet: '/ nastavi opominjati; 
opomena će, zaista, vjernicima koristiti". 


Također, kada murid na ovom putu naiđe na nevolje i oboli 
od neke od njih, ima potrebu za liječnikom koji je vispren li- 
ječnik. Tako je i kada zastane na nekoj od postaja, kao što su 
zastajali i drugi putnici, ili ako ga snađe neka muka za koju 
se boji da će mu uništiti vjeru. | prije njih su, tako, na svakoj 
od postaja i položaja ostajale na hiljade iskrenih i istinoljubi- 
vih, pa su iz raznih razloga bacali svoju vjeru u vjetar. 


Šesto, šejh je potreban i onda kad putnik na ovom putu dose- 
gne neke duhovne položaje na kojima se njegova duša odje- 
ljuje od ljudske pokrivke i odjeće od zemlje i vode, pa se u 
njemu pojavi zraka prisustva nekih svojstava Istinitog. Tada 
ga potpuno obuzmu svjetlosti inepomračiva svojstva Istinitog, 
pa on sasvim zanemari ljudske običaje i sklonosti: "Došla je 
istina, a nestalo je laži." Na ovom položaju, pošto se ogledalo 
srca očisti i počne primati sliku očitovanja Duha, murid u sebi 
otkrije želju da kaže: "Ja sam Istina!" ili "Ja sam Slavljeni!" U 
njemu se javi oholost, umisli da je postao savršen i da je dose- 
gao svoj zbiljski cilj. Naravno, on to ne čini razumno, promi- 
šljeno i svjesno. Neki od poslanika Božijih i evlija nadmašili su 
taj položaj. Ako u ovakvoj opasnosti po murida ne bude vispre- 
nog šejha, posjednika velajeta koji će Božijom milošću povesti 
murida i spasiti ga od gubitka vjere, moguće je da ga ovdje 
snađe nevolja zadržavanja na ovom položaju ili nevolja propa- 
sti vjere. Pa, savršeni šejh, poznavatelj Zbilje, mora kroz svoju 
spretnost i velajet izbaviti murida iz ovoga. On mora muridu 
pojasniti položaj na kome se murid našao i položaj koji je iznad 
toga, pa ga podstaći da ga dosegne, e kako bi se murid izbavio 
iz nevolja i ponovo izašao na put. Inače, zaplest će se toliko da 
se nikad neće izbaviti. A Allah zna najbolje! 


Sedmo, šejh je potreban i onda kad se muridu putniku poč- 
nu prikazivati prizori iz gajba i kad se pred njim otvore zbilj- 
nosti. Svaki od tih prizora iz gajba može biti na štetu ili u 
korist murida, može biti ukaz na njegovu ispravnu upuće- 
nost ili skrenutost, može biti znak čistote ili otupjelosti sr- 
ca, pokuđenih ili pohvalnih svojstava duše, znak šejtanskih 
ili božanskih stanja i slično, tako da nema granice značenji- 
ma ovih zbiljnosti i mora se kod njih podučiti jeziku gajba, a 
jezik gajba poznaju ljudi gajba. Šejh mora prethodno prove- 
sti godine u službi šejhova koji znaju tumačiti zbiljnosti i 
mora se kod njih podučiti jeziku gajba, uz potporu Božiju, 
kako reče Jusuf, mir neka je na nj,: 


Gospodaru moj, Ti si mi dao dio vlasti i naučio me tumače- 
nju nekih događanja!" , e da bi mogao otkriti stanja i deša- 
vanja kod murida, postepeno ga naučiti jeziku gajba, biti 
njegov učitelj i tumač. Inače, murid će ostati uskraćen za 
znanje o značenju tih ukaza te tako ne bi napredovao na 
putu niti bi stekao znanje o postajama. 


Osmo, svaki putnik napreduje putem ovisno o snazi svojih 
koraka, te ponekad godinama ne može preći s jednog 
položaja na naredni, jer hod mu je slabiji od hoda nejakih 
mrava. 


BEHAR 93-94 


173 


SUFIZAM 


Gdje da svaki mrav ovaj put pređe 
kad put taj i nije za svakoga 


Postoje neke postaje na putu koje se mogu preći brzo po- 
put leta ptice. No, ptica ne poleti a da prethodno nije bila 
jaje. Pticom se ne postaje osim od druge ptice. Pa, šejh je 
ptica svojstava. Pošto murid veže sebe za krila Njegovog 
velajata prelazit će razdaljine koje sam ne bi prešao za či- 
tav život, ali ih na krilima šejhove potpore prelijeće poput 
ptice. 


Ovaj slabić vidio je u Havarizmu duhovnog putnika koga su 
zvali šejh Ebu Bekr; bijaše iz Džama ili Horasana. On je bio 
od onih koji su obuzeti Istinitim. Nije imao određenog šej- 
ha, ali bio je na visokom stupnju obuzetosti Bogom. Govorio 
mi je o svojim stupnjevima i položajima: "Nakon što puto- 
vah četrdeset i pet godina, dođoh na ovaj položaj. Teškoće 
sadašnjeg položaja izmamljivahu mi dvije godina krv iz že- 
luca, život položih na putu obličja i smislova, dok me istini- 
ti Svevišnji ne prevede preko ovog stupnja." 


Ovaj slabić pripovjedao je to svome šejhu, sultanu tarikata 
i istinskom vodiču Mudžduddinu Bagdadiju, Bog je bio nji- 
me zadovoljan, pa on svojim časnim jezikom reče: "Niko 
nikada neće znati vrijednost šejhova i njihovo pravo. Kod 
nas ima murida koji su za dvije godine prešli put od početka 
tarikata do svršetka hakikata. Njih smo za dan ili dva pre- 
veli preko onog položaja na kome se taj dragi čovjek našao 
nakon truda dugog četrdeset i pet godina, pa je na tom po- 
ložaju ostao još dvije godine i toliko se napatio." 


Naredno, ukoliko neko hoće dosegnuti neki stupanj ili po- 
ložaj, ili se staviti pod velajet, čak ako toga i nije dostojan 
i nije to svojom službom zaslužio, ali ako se neko od onih 
bliskih vladaru zauzme za nj a šejh prihvata riječi i mišlje- 
nje tog svog bližnjeg, tada će prihvatiti zamolbu i neće 
gledati na nedostojnost, položaj i prošlost one osobe. Ali, 
kada bi ta osoba ovo sama zatražila, nikad joj ne bi bilo 
udovoljeno. Jer, i kod Vladara Istinskog postoje robovi bli- 
ski, kojima kada bi zatražili da se svijet naizvrat okrene, 
bilo bi im udovoljeno: "Svojim dobrim robovima pripremio 
Sam ono što uho nije čulo, niti oko vidjelo, niti je ikome na 
pamet palo." 


Još je mnogo slučajeva potrebe za šejhom, ali mi smo se 
ograničili na ove kako ne bi zapali u preopširnost. | neka je 
blagoslov Božiji na Muhammeda i sve njegove. 


O ŠEJHU, NJEGOVIM SVOJSTVIMA I UVJETIMA 
Rekao je Allah Svevišnji: "Mogu li da te pratim, upita ga 


Musa, ali da me poučiš onom čemu Si ti ispravno poučen?" 


I rekao je Vjerovjesnik, blagoslov i mir Božiji neka je na nj, 
:"Jedna grupa iz mog ummeta uvijek će istrajavati na istini 
i neće im smetati to što ih neko omalovažava." 

Znaj da je Istiniti Svevišnji postavio Hidra, mir neka je na nj, 
za šejha i vodiča, a Musa, blagoslov neka je na nj, za muri- 
da, i naredio mu je da se pouči znanosti o mističnom. O 


Hidrovoj, mir neka je na nj, dostojnosti šejhovskog položaja 
rečeno je: "! nađoše jednoga od robova Naših kojem smo 
milost Našu darovali i onome što samo Mi znamo poučili." 


Pa, ovo je pet osnova na kojima počiva šejhovski položaj i 
sposobnost vođenja. Šejh se mora odlikovati ovim osobe- 
nostima, a mora ostvariti i druga svojstva, koja ćemo, ako 
Bog da, pojasniti, e da bi mogao biti šejh i vodič. 


Prvo jeste položaj robovanja. Dok se ne oslobodi svake 
opne koja ga dijeli od Istinitog, ne može biti jedan od robova 
Naših. Sve dok je putnik vezan za svoje jastvo, vlastitu sre- 
ću i nesreću, on nije slobodan. Velikani su govorili: Čime 
god da si vezan, ti si rob toga. 


Drugo, položaj prihvatanja istina od Svevišnjeg bez posred- 
nika. To nije moguće dok se sasvim ne očisti od pokrivki 
ljudskih i duhovnih svojstava, jer sve što dođe od iza pokriv- 
ke dolazi preko posrednika, makar se ponekad doimalo da 
nema posredovanja. Tako je, Musa, mir neka je na nj, nepo- 
sredno slušao Govor, ali to ustvari nije bila neposrednost. 
Nekad je posrednik bilo stablo: "Neko ga iz stabla zovnu: o 
Musa, ja sam Allah, Gospodar svjetova. " Nekad je posred- 
nik bio zvuk, odnosno glas: "A kad dođe, ču glas sa desne 
strane..." No, ovo se može svakako razumjeti. Izvjesno je 
da je Govor Istinitog bez glasa, zvuka i riječi. Ali, Musa, mir 
neka je na nj, mogao je čuti nešto jedino posredtsvom glasa 
i riječi. Da je mogao nešto čuti drugačije, onda ne bi s Hi- 
drom govorio stvari poput: "Ne karaj me što sam zabora- 
vlo...". Tragovi ljudskih svojstava nisu bili iščezli iz ogledala 
Musaovog srca. 


Na početku poslanstva, pošto uklanjanje svih pokrivki još 
nije bilo sasvim gotovo, Prvak, mir neka je na nj, primao je 
od Istinitog Objavu preko posrednika: 


"Spušta ga Duh Pouzdani na srce tvoje..." U Noći Uznese- 
nja otkrivanje zbilje desilo se bez posrednika: "Objavio je 
robu Njegovom ono što je objavio." 


Treće, steći posebnu milost Božiju, a to je posebnost po- 
sebnih. Jer, tri su skupine onih kojima se milost ukazuje: 
puk, posebni i posebno posebni. Puk i posebni primaju je 
preko posebnika, a posebno posebni neposredno. 


Okorištenje puka Božijim svojstvom milosti, njeno prima- 
nje i prihvatanje, ogleda se u dodjeljivanju opskrbe, dobara 
i saosjećanja muslimanima i nevjernicima. Da nije tako, 
nevjernika ne bi zapala niti čaša vode. | to je smisao onog: 
"Njegova je milost ispred srdžbe Njegove. " Otud se kaže: O, 
Milostivi svijetu cijelom! 


Okorištenjem posebnih svojstvom Božije milosti ogleda se 
u tome da će oni posredstvom zagovora poslanika Božijih 
ući na onom svijetu u neki od sedam Dženneta: "Kaži robo- 
vima Mojim da sam Ja, zaista, Onaj koji prašta i da sam 
milostiv." Pa se otud kaže: O, Milostivi na onom svijetu! 

Okorištenje posebno po- 
sebnih Božijim svojstvom 
milosti jeste bez ikakvog 
posrednika, kao što je ta- 
kav slučaj s Božijim posla- 
nicima. Ejjub, blagoslov 
neka je na nj, rekao je: 
"Mene je nevolja snašla, a 
ti si od milostivih najmilo- 
sniji! "Musa, mir neka je 
na nj, rekao je: "Gospoda- 
ru moj, oprosti meni i bra- 
tu mome I učini da bude- 
mo pod okriljem Tvoje mi- 
losti. A Ti si od milostivih 
najmilostiviji!" Ovo je ukaz 
na neposrednu milost, ko- 
ja je posljedica prikaziva- 
nja i božanskih svojstava u 
osobi, poništenja tragova 
čovječijeg i prilagođavanja 
božanskom ćudoređu. 


Četvrto jeste poučavanje bez posrednika. To je moguće 
onda kada ploča srca bude sasvim čista od svih slika du- 
hovnog, umskog i imaginarnog. Sve dok je srce obuzeto 
spomenutim, nema neposrednog prihvatanja znanja. lako 
je, Musa, blagoslov neka je na nj, primio od Svevišnjeg 
znanja Tevrata, on ga ipak dobi na pločama ispisanim (Mi 
mu na pločama napisasmo pouku za sve...), ali korist od 
razgovora s hazreti Hidrom bijaše nešto drugo, te srce ta- 
ko steče sposobnost da samo prihvati Knjigu Istinitog, či- 
me s njega pade teret samih ploča. Na ovom Položaju bija- 
še naš Poslanik, blagoslov Božiji neka je na nj, koji kaza: 
"Darovan sam potpunošću Riječi." Jer, on je u Kur'anu po- 
dučen preko srca a ne preko knjige, i to je ono: "Milostivi; 
poučava Kur'anu." 


Peto jeste poučenost tajnom znanju bez posrednika. Jer, 
moguće je da Svevišnji koga neposredno poduči ostalom, 
ali ne i tajnom znanju. Tako je za Davuda, blagoslov neka 
je na nj, rečeno: "I naučismo ga da izrađuje pancire...", ali 
izrada pancira ne spada u ono što ovdje nazivamo tajnim 
znanjem. Tajno znanje tiče se spoznaje Bića Svevišnjeg i 
Njegovog svojstva, dakle da se tome bez posrednika bude 
podučeno od Istinitog, baš kao prvak naš, blagoslov Božiji 
neka je na nj, reče: "Poučen sam Gospodaru Gospoda- 
rom". 


Priskrbiti ovako znanje nije moguće dok se ne prevaziđe 
svoje jastvo, te se tako preko tajne sepstva stiže do tajne 
Istinitog. Našem prvaku, mir i blagoslov neka je na nj, re- 
čeno je: "zaista se tebi Kur'an objavljuje od Mudrog i Sve- 
znajućeg." A Isa, mir neka je na nj, kaže: "Neće dostići kra- 
ljevstvo nebesko onaj ko se nije dva puta rodio." 

Ovo se događa tako što se iskreni murid prvo, na temelju 
onog "One koji se zbog nas budu borili...", pada u traganje, 
pa podržan snagom privlačenja okrene srce od običaja svo- 


je naravi i naslada duše. On 
tada postaje svjestan Slav- 
ljenog, pa ga Slavljeni, na 
temelju onoga "Mi ćemo, si- 
gurno , putevima koji Nama 
vode uputiti", uputiti preko 
ogledala njegovog srca ka 
potpunom šejhu. 

Pošto iskreni murid ogleda- 
lom srca uoči šejhovu profi- 
njenost, on se zaljubi u nju 
te stekne mir i postojanost. 
Vrelo sve te sreće jeste lju- 
bav, tako da, dok se murid 
ne zaljubi u šejhovu profi- 
njenost, neće moći oslobo- 
diti se vlastitih htijenja i 
prohtjeva i podrediti se šej- 
hovoj volji. Pod muridom 
mislimo na murida nekog 
šejha, a ne na murida nekog 
murida. 


Pošto se murid zaljubi u šejhovu profinjenost i njegov velajet, 
bit će sposoban da prihvati njegovo vodstvo. Murid u ovom 
slučaju bijaše poput ptića zarobljenog u ljusku svojega ljud- 
skog, pa još nije bio ostvario stupanj ptice odlikovane poseb- 
nim robovanjem. Nakon što se uspije podrediti šejhovom vod- 
stvu i velajetu, šejh mu daje podstreka i skrbi se o njegovom 
stanju. Tako, kao što se pile u jajetu postepeno mijenja i razvi- 
ja, pod utjecajem šejhovog alkemijskog podstreka mijenja se 
ljuska muridovih svojstava i on se pretvara u pticu bliskosti. 


Kao što se pile iz ljuske jajeta pojavi na ovom svijetu, jer 
ono je stvoreno za ovaj svijet, tako duhovna ptica unutar- 
njim putem izlazi na vratašca melekuta, jer ona je stvorena 
za onosvjetsko. Šejh je i glavom i bradom onaj ko promatra 
stvaranje. Istinski šejh jeste onaj ko je po svojoj iskrenosti 
na stupnju bliskosti Bogu i uživa potporom lstinitog. 


Ljudi njegovog puta drugim životom žive 
Ptice što njegovim zrakom lete iz drugačijeg su svjeta 


Pa ne gledaj ih, zato ovim očima 
Jer one su izvan obadva svijeta 


Pored ovog što rekosmo, pri šejhu mora u potpunosti biti 
razvijeno još dvadeset svojstava. Ako li makar jedno od njih 
bude nepotpuno i s nedostacima, njegov šejhovski položaj 
će propasti. 


Prvo od njih jeste znanje, i to je nužno da posjeduje znanje 
o Šerijatu, kako bi mogao uputiti murida ako se ukaže po- 
treba i spsiti ga od propasti. 

Drugo je uvjerenje; on mora imati sunitsko uvjerenje i ne 
biti zagađen novotarijama, kako ni murid ne bi skrenuo u 
novotarije, jer djelo novotara će propasti. 

Treće je pamet i razum; šejh mora biti potpuno razuman u 
vjerskim i ovosvjetskim poslovima, e kako bi mogao biti po- 
stojan na svom šejhovskom položaju pri odgoju murida. 


Četvrto svojstvo je darežljivost; šejh mora biti darežljiv ka- 
ko bi izašao u susret potrebama murida, pa da se murid 
sasvim prođe odavanja prekomjernom jelu, piću i užicima i 
potpuno se preda stvarima vjere. 


Peto je smionost; šejh mora biti smio, hrabar i odvažan, 
tako da se ne plaši stvorenja i njihovih jezika, ali ni njegov 
murid ne smije omalovažavati tuđi govor, oholoti se i uzdi- 
zati. 


Šesto svojstvo je čednost: on mora biti kreposne duše, e 
kako ni njegov murid ne bi zapao u zlo i opačinu za kakvu 
prije nije imao dovoljno snage. 


Sedmo je da šejh ima što manje želja i da na ovaj svijet gle- 
da samo koliko je nužno, tako da ga svijet ne zavede čak i 
ako bi mogao posjedovati ono što je na njemu. Ne smije 
gomilati imetak, pa neka i murida odvrati od gramzivosti 
kako ovaj ne bi zalutao u razvrat. 


Osmo je milosrdnost; šejh mora biti milosrdan i murida 
postepeno poticati na djelovanje. Ne smije na n j svaljivati 
odveć veliki teret koga ovaj ne bi mogao podnjeti. Stoga ga 
prijateljski i brižno mora poticati na djela, opraštati mu 
skučenost, a ako ovaj pretjera u skučenosti, mora ga na- 
stojati otvoriti. Šejh nikada ne smije biti bezobziran spram 
stanja murida. 


Deveto jeste krotkost. Mora biti nježan i trpeljiv, te ne smi- 
je brzo padati u srdžbu. Murida ne smije rastuživati osim 
koliko je nepohodno zarad njegovog odgoja, e da ga murid 
ne bi zamrzio i postao bezvoljan spram njega. 


Deseto je oprosnost; šejh mora praštati, pa ako murid uči- 
ni nešto što je svojstveno ljudima, mora preći preko tog či- 
na i oprostiti muridu. 


Jedanesto svojstvo je lijepo ćudoređe; šejh mora sebe ure- 
siti ćudoređem tako da ni murid ne skrene u sirovost, već 
da se od njega nauči lijepom ponašanju. Naposlijetku, mu- 
rid je ogledalo šejhove naravi i ćudoređa. 


Dvanesto svojstvo jeste nesebičnost; šejh mora biti toliko 
nesebičan da muridovom dobru daje prednost nad vlasti- 
tim dobrom i da muridovoj sreći da prednost nad vlastitom: 
"I više vole njima nego sebi, mada im je i samima potreb- 
no. 


Trinaesto jeste plemenitost; šejh se mora odlikovati ple- 
menitošću velajeta, e da bi murid mogao preuzeti dio te 
plemenitosti. 

Četrnaesto je svojstvo pouzdanost u Boga; u šejhu mora po- 
stojati snažno pouzdanje u Boga, tako da se murid ne žalosti 
zbog svoje obskrbe, ali i da se i ne plaši zarađivati sebi za život. 


Petnaesto jeste pokornost; mora biti pokoran pred onim 
što je iz gajba i prihvatiti sve ono što Istiniti Svevišnji hoće 
da se desi ili što se već desilo. Ne smije se oholiti ako se 
poveća broj njegovih murida, niti očajavati ako ga oni napu- 
ste i govoriti kako se uzalud mučio, te odlučiti da se svega 
prođe. Svakako, u svim stanjima mora čuvati svoju pokor- 
nost i vršiti sve ono što je dužnost robovanja, tako da, kad 
god se neko veže za nj, prepozna u tome plod Istinitog i da 
službu njemu shvati kao službu Istinitom, a ko god da se 
odvoji od njega neka shvati to kao uskraćivanje od strane 
Istinitog, pa neka se zato ne žalosti i ne tuguje. 


Šesnaesto jeste zadovoljstvo odredbom; šejh mora biti za- 
dovoljan onim što je Bog odredio i pri odgoju murida mora 
da se drži svojih šejhovskih svojstava i cilja robovanja Bo- 
gu. Mora biti zadovoljan onim što je Svevišnji odredio u po- 
gledu nalaženja ili nenalaženja, prihvatanja ili odbijanja 
njegovih murida i ne smije se dizati protiv onog što je već 
određeno. 


Sedamnaesto svojstvo jeste učtivost; mora učtivo i ljuba- 
zno živjeti sa svojim muridima, osim ako murid ne postane 
drzak i osion prema šejhu pa izgubi u srcu osjećaj šejhove 
veličine. Stari su kazali: Šejhova veličina je i iznad očeve. 


Osamnaesto jeste postupnost; šejh mora djelovati postu- 
pno i ne požurivati u onome što valja činiti, e da murid ne bi 
izgubio lahkoću i usljed sirovosti postao poricateljem. 


Devetnaesto svojstvo je postojanost; šejh mora biti posto- 
jan i odlučan u onome što čini. S muridom mora lijepo po- 
stupati i držati se obećanja, kako svojom nepostojanošću i 
kršenjem obećanja ne bi povrijedio prava murida. U sva- 
kom njegovom ispravnom postupku mora podržati murida. 


Dvadeseto jeste poštovanost; šejh mora biti poštovan, tako 
da ga murid drži velikim i da ga svojim srcem štuje, te će se 
murid onda u šejhovom prisustvu i odsustvu držati pravila 
odgoja. Ne smije se dopustiti da u muridovom srcu oslabi 
poštovanje spram šejhovog velajeta pa da on u šejtanskom 
hladu izgubi osjećaj štovanja spram šejha. 


Pa pošto šejh ostvari u potpunosti ovaj položaj, svojstva i 
ćudoređe, iskreni murid će se uz njega iz dana u dan da 
približavati svom cilju. 


Ali, i murid mora da se uresi svojstvima murida i da se drži 
svih uvjeta odgoja, o čemu ćemo, ako Bog Svevišnji dopusti, 
reći nešto, e da bi u njemu zasjalo svjetlo nad svjetlima: 
"Allah vodi ka svjetlosti Svojoj.", i da bi se on približio bla- 
godati Istinitog, a osnova toga jeste: "To je Allahova blago- 
dat koju će dati onome kome On hoće." 


Neka je blagoslov Božiji na Muhammeda i sve njegove. 


S perzijskog preveo Muamer Kodrić 

Šejh Azizuddin Nasafi 


SAVJETI DERVIŠU 


Odabrao i s perzijskog preveo: Muamer Kodrić 


Podaci o životu šejha Azizudinna Nasafija prilično su 
oskudni. Živio je povučeno, skromnim životom, ne žu- 
deći za slavom i priznanjem okoline. Pretpostavlja se 
da je rođen 596. hidžretske godine u Buhari, gdje je i 
proveo veći dio svog života. U mladosti je, tragajući za 
znanjem, mnogo putovao, pa se izvjesno vrijeme zadr- 
žao u Horasanu kod šejha Saduddina Hamevije, prema 
kome je, što je iz nekih njegovih spisa vidljivo, gajio po- 
sebno poštovanje. Neko vrijeme živio je i u Kermanu, 
Širazu i Ishafanu. 

U uvodu ovog najopsežnijeg djela Kešful-Hagaig šejh 
Nasafi prenosi zanimljivu pripovijest koja zorno svjedoči 
o visini njegovog duhovnog stupnja i njegovoj uznapredo- 
valosti u pitanjima sufijskog Puta. On, naime, piše: ,Jed- 
ne noći, dvadeset i trećeg mjeseca džumadel — ulaa, dok 
sam boravio u pokrajini Fars, oko jedan sat iza ponoći, 
desilo mi se ovo. Ovaj siromah sjedio je pored prozora, sa 
svjetiljkom ispred sebe, nešto pišući. Tad na vrata uđe 
moj rahmetli otac. Nazvah mu selam, a on mi odgovori i 
reče:" Hazreti Resul i šejhovi Ebu Abdullah Hafifi i Sa- 
druddin Hamevija čekaju te u džamiji. Poslali su me da te 
dovedem onamo." Pođoh s ocem u džamiju. Ondje zate- 
koh Božijeg poslanika i pomenutu dvojicu šejhova. Na- 
zvah im selam, oni mi odgovoriše i izgrliše se sa mnom. 
Kad sjedoh, Poslanik mi reče: ,Danas je šejh Saduddin 
pričao o tebi, i veoma je zabrinut za tebe. Pričao nam je 
da si ono što je on iznio kroz četiri stotine knjiga ti izrazio 
kroz deset risala. On se sad plaši da ti, iako si dosta toga 
uspio prokriti, nedostojni ne pokušaju nanijeti kakvo zlo. 
Rekao sam šejhu da se ne plaši, jer Bog se stara o tebi, 
ali sam odlučio reći ti da bez našeg dopuštenja ne poka- 
zuješ te knjige. Dok ne protekne sedam stotina godina od 
mog Hidžreta, neka te knjige, bez našeg dopuštenja, ne 
budu dostupne ljudima, a kad se navrši sedam stotina 
godina, neka budu u svim knjižnicama i neka se njima 
služe oni koji tragaju za znanjem, neka ih čitaju i i ra- 
spravljaju o njima." Rekoh: ,,0 Poslaniče Božiji, neki su 
već prepisali te knjige i raznjeli ih diljem svijeta." On re- 
če: ,, Što je otišlo, otišlo je, ali ostalo ne pokazuj!" 

Sretni što smo u mogućnosti ponuditi izvod iz šejh Nasa- 
fijeve poslanice ,, Savjeti dervišu" u prijevodu na bosanski 
jezik, nadamo se da će ovo djelo biti korisno tragateljima 
za Istinom i pomoći im da ispravno i postojano, s potpo- 
rom Stvoritelja, napreduju na sufijskom Putu. 


O DERVIŠU! 

Nekom je njegov kumir imetak, nekom ugled, a nekome na- 
maz i post. Neko je često na serdžadi za namaz, a upravo je 
ta serdžada njegov kumir. Neko nastoji da se nikada ne 
obrati drugom za pomoć, i upravo je takvo nastojanje njegov 
kumir. Nijedan od njih ne zna da štuje kumira i nijedan nije 
svjetan da je idolopoklonik. Svi oni za sebe misle da su slo- 
bodni, da su jednobošci i daleko od klanjanja kumirima. 
Težnja i cilj svih putnika jeste spoznati Boga, Slavljenog i 
Svevišnjeg, a Boga će spoznati posredstvom Svjetla Njegova. 
Ovosvjetska pamet i osjetila nisu od koristi pri spoznaji Boga. 
Pamet je vladar ovoga svijeta, posredstvom nje gradi se ovaj 
svijet, ali posredstvom nje on biva i srušen. 

Posao putnika jeste da, slušajući znalce, budu obasjani Svje- 
tlom Božijim, te tako spoznaju Njega. 


O DERVIŠU! 

Ti umišljaš da si posebna egzistencija koja postoji pored Boga. 
Takvo mišljenje je teška zabluda. Postoji Bog, i to je sve: misliš 
li drugačije, put ka Bogu za tebe ne postoji. Onaj ko vidi sebe, 
nikad neće vidjeti Boga. Dok gledaš na sebe, ne vidiš Boga, ali 
čim se okreneš od samog sebe, Boga vidiš svuda. 


O DERVIŠU! 

Onaj ko prihvata za istinu ono što je Poslanik, mir i blagoslov 
neka je na nj, govorio čovjek je Šerijata. Onaj ko postupa ona- 
ko kako je Poslanik postupao, čovjek je tarikata. Onaj ko vidi 
ono što je Poslanik gledao, čovjek je hakikata. Oni koji imaju 
sve troje, potpuni su ljudi. Oni su istinski insani kamili, prva- 
ci među stvorenjima Božijim. A oni koji su uskraćeni za sve 
troje, nakazni su. Takvi su poput životinja, i još su i gori. 


O DERVIŠU! 

Samo obličje ne znači ništa, ono je vrijedno samo ako zaista 
odgovara svome smislu. Uzalud ti obličje čovjeka ako nisi 
onakav kakav bi čovjek doista trebao biti. Inače, možeš imati 
ljudsko obličje, a u suštini biti životinja. Istinski znalac sve 
vidi, sve poznaje i sa svime se u stanju poistovjetiti. Kad ne bi 
bilo tako, njegov ovosvjetski život ne bi imao smisla. Znakovi 
da je putnik stigao ka Bogu jesu: takav je u miru sa stvorenji- 
ma Božijim, kloni se sporenja i neprijateljstva. Njemu je 
svatko drag i ni u kome ne gleda neprijatelja. 

Potpuni čovjek je onaj ko je upotpunio svoj Šerijat, tarikat i 
hakikat. Kod potpunog čovjeka potpuno je četvero: govor, 
djelo, moral i znanje. O dervišu, sva su bića poput jednog or- 
ganizma, a potpuni čovjek je njegovo srce. 

O DERVIŠU! 

Potpunom čovjeku ništa nije skriveno. On je stigao Bogu i 
spoznao Ga. Spoznavši Boga, on je sve stvari vidio i spoznao 
onakvima kakve one doista jesu. Pošto je spoznao Boga, on 
je sve stvari vidio i spoznao onakvima kakve one doista jesu, 
on je svjestan da ništa nije nalik Bogu. Ne vidi bolje pokorno- 
sti Bogu od toga da olakšava ljudima, a najbolje će im olak- 
šati tako što će ih uputiti kako da se upotpune, pa da budu 
ispravni i na ovom i na onom svijetu. To što čini istinska je 
milost, i upravo zato su Božiji poslanici bili milost svjetovi- 
ma. No, to nas već vodi drugoj temi. 

Potpuni čovjek se, dakle, bavi upotpunjavanjem drugih, nji- 
hovim odgojem. | znaj da, kao što imetak i ugled mogu biti 
prepreka na Putu, prepreka mogu biti i obavljanje neobave- 
znih namaza i post. Jedno su zastori od tmina, a drugo za- 
stori od svjetlosti. 

O dervišu, većina ljudi su, ustvari, idolopoklonci, a sve dok 
postoji kumir, putnik neće nikamo stići. Kumir je sve ono za 
šta se putnik veže i što ga spriječava da napreduje. 


O DERVIŠU! 

Svi su ljudi slabi, i onaj potpuni i onaj pun mahana, i znalac i 
neznalica, i vladar i prosjak. Znaj, dervišu, da sam sreo 
mnoge koji se predstavljaju kao šejhovi, a obični su robovi 
želje za ugledom i imetkom. Sačuvao Bog Svevišnji svakoga 
od druženja s takvima! 


O DERVIŠU! 

Bog je krajnje blizu, ali ljudi su krajnje daleko od Njega. Oni 
ne poimaju koliko im je Bog blizu. On je jednako blizu i najvi- 
šim odličnicima i najnižim siromasima. Dok putnik ne shvati 
da je Bog blizu, od njegovog napredovanja nema ništa. Ta 


= 


bliskost ne shvaća se pameću, već posredstvom Svjetla Bo- 
žijeg. Shvatit će je onaj koga obasja Božije svjetlo. 
Ispravnost i dobro ovoga I onoga svjeta jesu u halal zalogaju 
i druženju s dobrima. Svako zlo i nesreća ovog i onog svijeta 
su u ishrani haramom i druženju s lošim ljudima. Služi, zato, 
onoga ko te ne želi okrenuti protiv drugih i nastoj da olakša- 
vaš ljudima koliko je to moguće. To je prava ljudskost i u 
tome je spas za čovjeka. 


O DERVIŠU! 

Bog nije nekome bliže, a od nekoga dalje. Svevišnji Bog je sa 
svima i svim storenjima je jednako blizak. Jednako je blizu i 
onim najvišima i onim najnižima. Mi uvjetno kažemo da su 
oni koji imaju znanje bliži Bogu od neznalica. Inače, nema 
niti jedne truni stvorenog a da Bog U biti nije s njom, da je ne 
prožima i da ne zna za nju. 


O DERVIŠU! 


Nemoguće je odvojiti ovo svjetlo od tame; jer bez mraka ne 
može biti ni svjetla, ni obrnuto. Na izvjestan način, tama je 
temelj svjetla i svjetlo je temelj tame. No, treba učiniti da 
svjetlo značajno nadvlada tamu i tada će svojstva svjetla po- 
stati očita. Znaj da ja ne govorim ništa po vlastitom nahođe- 
nju, e da me neko ne bi optužio da za otpadništvo od vjere, 
već samo prenosim ono što su već kazivali ljudi jednoboštva 
i ljudi tesavvufa. 

Da bi se kročilo Putem, potreban je trud. Da bi se ostvarila 
džezba, valja biti privučen. Da bi se stiglo do kraja Puta, nuž- 
na je Milost. 

O DERVIŠU! 

Ljudske želje nemaju uticaja na zbivanja. Koliko je samo 
učenih i dobrih koji su imali dijete i htjeli da im djete bude 
poput njih, pa se to nije desilo. | mnogo je zlih i dostojnih 
prezira koji su željeli da im djeca budu njima nalik, ali nije 
bilo tako. Kada bi se stvari dešavale u skladu sa ljudskim 
željama, niko na svjetu ne bi bio siromašan niti slab, svi bi 
bili moćni i imućni, ali nije tako. Od želje ima koristi ako je 
praćena djelom. Bez djelovanja, želja ne znači ništa. Zato, 
lažu oni navodni šejhovi koji kažu kako su svojim himmetom 
nekoga uzvislili ili ponozili! Evlije, Božiji poslanici i mudri 
ljudi imali su ćelja koje se nisu ostvarile. Ovaj svijet je mjesto 
neispunjenih želja i ovdje na svaku ostvarenu želju dolazi se- 
pet neostvarenih. Znalci su uvidjeli da je tako, pa su se oka- 
nili želja i predali su se Bogu. Zato dervišu, nema lijeka izu- 
zev u zadovoljstvu onim što Bog hoće i u pokornosti Njemu. 
Ko se odriče želje, odriče se i vatre njenog neispunjenja. Ako 
ispravnim rasuđivanjem i uz mnogo truda čovjek i može ste- 
ći dosta od ovog svijeta, niko, ipak, ne zna šta mu sutra do- 
nosi. 


O DERVIŠU! 

Put podrazumjeva napredovanje, od lošeg govora, loših dje- 
la i lošeg morala ka dobrom govoru, dobrim djelima i do- 
brom moralu. Odnosno, znači putovanje od vlastitog bića ka 
Biću Božijem. Kad se onaj koji se zaputio ukrasi dobrim go- 
vorom, dobrim djelima i dobrim moralom, obasjat će ga 
svjetla spoznaje. Tad će pojmiti zbilju svih stvari i vidjet će ih 
onakvima kakve one doista jesu. Umrijet će svojim bićem i 
oživjeti u Biću Božijem. A odabranik, onaj u kome se održava 
čitav svjet, ogledalo univerzuma, jeste čovjek znalac. 


O DERVIŠU! 

Nastoj se izbaviti iz vatre svoga bića i predati se Božijim 
vrtovima. Kad se u nešto uspe so, ono postaje slano, a kad 
nešto upadne u blato, isprlja se. Prljavština stvara 
prljavštinu, a čisto čini čistim. Ne zanosi se time da mnogo 
postiš, mnogo klanjaš, pamtiš brojne hadise, poznaješ do u 
tančine fikh ili poznaješ izreke mudraca, već se pozabavi 
čišćenjem svoje duše. U Džehennemu će se stradati zato što 
duša nije bila čista i ispravna. 


O DERVIŠU! 

Znaj sigurno da većina ljudi štuju izmišljenog i nestvarnog 
boga. Jer, svako od njih izmislio je u svojoj svjesti biće koje 
naziva bogom, a koje odgovara predodžbi tog čovjeka o bo- 
žanskom biću. | onda se takvi obruše na idolopoklonike i 
zamjeraju im što sami klešu kumire kojima se klanjaju. A 
ne znaju da su i sami takvi, da život provode štujući izmišlje- 
no božanstvo, ne znajući ništa o stvarnom i jedinom Bogu. 


O DERVIŠU! 

Dokad misliš tragati za ovim svijetom i njegovim ljepotama?! 
Dokad misliš trošiti svoj životni vijek posjećujući prevaran- 
te?! Takvi ti uopće nisu potrebni! Nema potrebe da se u vjeri 
mučiš i ustežeš toliko koliko oni od tebe traže. Tražiš od ta- 
kvih nešto što oni nemaju, pa ti to ne mogu niti dati! 


O DERVIŠU! 

Štošta bi se o ovom moglo kazati! Ne tebi je da ono za čime 
tragaš tražiš kroz druženje sa znalcima. A kad nađeš, onda 
nastoj da živiš povučeno i u zadovoljstvu s Bogom, kako bi 
iskoristio ostatak svog života. Nema ništa bolje od povuče- 
nosti i zadovoljstva s Bogom! Onaj ko to posjeduje istinski je 
vladar, a onaj ko nema to dvoje obični je rob. A golema je 
razlika između vladara i roba! 


O DERVIŠU! 

Sve što će sutra biti stablo sadržano je u njegovoj sjemenci. 
Kako bi se pravilno razvilo, stablo treba iskusnog vrtlara. 
Isto tako, čista duša, lijepa ćud, znanje, spoznaja Tajni i bo- 
žanska Svjetla postoje u ljudskoj biti, ali je nužno druženje 
sa znalcima i ispravnima da bi se sve to jednom ispoljilo kod 
čovjeka. 


O DERVIŠU! 

U tebi je skriveno prvo i posljednje znanje, sve što tražiš tra- 
ži u sebi, nema potrebe da tragaš izvan sebe. Znanje koje s 
tuđeg jezika dopire do tvog srca je poput vode koju izvičeš iz 
tuđeg bunara i sipaš je u vlastiti - takva voda dugo ne traje. 
Moraš se potruditi da dosegneš razinu kad ćeš imati vlastiti 
bunar sa živom vodom. Ustalom, voda koju crpiš iz tuđeg 
bunara ne samo da ti neće potrajati, već se brzo kvari i biva 
uzrokom bolesti, a bolesti su u ovom slučaju oholost i ljubav 
prema ugledu i imetku. Moraš naći vodu u vlastitom bunaru, 
pa ćeš onda ti moći napojiti žedne. Živa voda traje zauvijek, 
svježa je i prijatna i lijek je za mnoge bolesti. Tvoj bunar je u 
tebi, ali ga još nisi iskopao. Iskopaj svoj bunar i poji se vlasti- 
tom vodom! 

Moraš ukloniti zastore i doseći potrebne stupnjeve. Četiri su 
glavna zastora na tvom Putu: ljubav prema imetku, ljubav 
prema ugledu, sklonost ka slijepom oponašanju i fanatič- 
nost. | četiri su stupnja koje moraš doseći: dobar govor, do- 
bro djelo, dobar moral i spoznaja. Da bi dosegnuo ove stup- 
njeve, valja ti ukloniti rečene zastore. Uklanjanje ovih zasto- 
ra je poput abdesta, a rečeni stupnjevi su poput namaza. 
Uklanjanje svakog od četiri zastora je poput pranja jednog 
od djelova tijela koji se peru pri abdestu. A svaki od pobroja- 
nih stupnjeva je poput jednog od rekata namaza. Prvo ukloni 
zastore, pa ćeš otkriti stupnjeve. Prvo se uzme abdest, pa 
klanja namaz. 

Da bi se nešto rodilo, nešto drugo mora da umre. Ako hoćeš 
da se odmoriš, moraš prestati raditi. Onaj ko ukloni ove za- 
store stalno je čist, a onaj ko dosegne ove stupnjeve kao da 
stalno uči salavate. Zastori se uklanjaju i stupnjevi dosežu 
tako što će čovjek živjeti povučeno, malo jesti, malo spavati i 
govoriti, ali, da bi to stanje postalo stalno, mora se družiti sa 
znalcima i mudrima. 


O DERVIŠU! 

Tebe nazivaju malim čovjekom (insani sagir) i malim svije- 
tom (alemi sagir), a cjelokupan stvoreni svijet jeste veliki 
čovjek linsani kebir) i veliki svijet (alemi kebir). No, ti si oli- 
čenje oba ta svijeta. Sve što postoji u malom svjetu postoji i 
u velikom svijetu, i obratno. 

O DERVIŠU! 

Upoznaj sebe, upoznaj vlastitu vanjštinu i unutarnjost, e ka- 
ko bi upoznao vanjštinu i unutrarnjost velikog svijeta. Kao 
što u velikom svijetu postoje Adem, Hava i Iblis, oni postoje 
i u malom svijetu. I, kao što u velikom svijetu postoji zvijeri 
i životinje, šejtani i meleki, sve to postoji i u malom svijetu. 


O DERVIŠU! 

Čovjek je mali svijet, a Adem tog svijeta je um (agl), tijelo je 
Hava, mašta je Iblis, stras je paun, a srdžba je zmija, lijepa 
ćud je Džennet, a loša ćud je Džehennem. Sposobnosti uma, 
duše i tijela meleki su tog svijeta. 


O DERVIŠU! 

Oblik nije bitan, bitna je sadržina. Nije važno ime, važna su 
svojstva imenovanog. Nije bitno porijeklo, bitno je umijeće. 
Pas nije nečist zato što mu je obličje takvo kakvo jeste, već je 
nečist zbog svog načina života i svoje ćudi. Nađe li se pasja 
ćud kod čovjeka, tad on nije ništa drugo doli pas. Svinja nije 
nečista zato što je obličjem svinja, već zbog svoje halapljivo- 
sti i proždrljivosti. Čovjek koji ispoljava takva svojstva jeste 
svinja. Šejtan nije nečist zbog svog obličja, već zbog svoje 
nepokornosti Bogu i sklonosti ka zlu. Čovjek koji posjeduje 
svojstva šejtana i sam je šejtan. Nije Iblis prognan i proklet 
zbog svog obličja, već zato što je ohol, tvrdoglav i zavidnik. 
Čovjek takvih svojstava nije ništa doli Iblis. Melek nije dobar 
i plemenit zato što je obličjem melek, već zato što je pokoran 
Bogu. Čovjek koji se ukrasi svojstvima meleka i sam je me- 
lek. Dobro zapamti ove stvari! Zadatak Božijeg namjesnika 
na zemlji jeste da se ukrasi lijepim svojstima, a da ona ružna 
odbaci od sebe. 

Pametnom mora biti svejedno da li je imućan ili siromašan. 
Mora uvijek znati da mu to što je imućan može značiti veliku 
patnju, a da mu siromaštvo može predstavljati veliko olak- 
šanje. 


O DERVIŠU! 

Kad se čovjek nađe u vremenima razdora, onda kad se ljudi 
u vjeri podjele na bezbroj sljedbi, a u njegovom gradu ili ze- 
mlji ne bude znalaca, onda neka zna da se pravo usmjerenje 
nalazi u dvanaestero: 


Prvo, u druženju sa dobrima. 

Drugo, u poslušnosti njima. 

Treće, u zadovoljstvu Božijom odredbom. 

Četvrto, u miru sa ljudima. 

Peto, u nečinjenju zla stvorovima Božijim. 

Šesto, u nastojanju da se ljudima olakša koliko se može. 
Sedmo, u bogojaznosti, oslanjanju na Boga i razlikovanju 
halala od harama. 

Osmo, u trudu da se ne bude škrt niti pohlepan. 

Deveto, u tome da se ne govori ništa što nije nužno, i da ne 
uobražavaš za sebe da si znalac. 

Deseto, u razvijanju lijepe ćudi kod sebe. 

Jedanasesto, u stalnoj zabavljenosti duhovnim trudom i 
borbom. 

Dvanaesto, u skromnom životu, bez moljakanja drugih. 
Kralja evlija, hazreti Alija, pitali su: ,Šta je egzistencija 
(vudžud)?", pa je on rekao: ,,\A kažite mi šta nije!" Stvar je 


slična kao u onoj priči o ribama koje su rekle: ,,Šta je to vo- 
da? Kažu da živimo zahvaljujući vodi, da bez nje ne bi bilo 
života uopće, ali mi tu vodu nigdje ne vidimo." Ustvari, ribe 
nisu niti vidjele ništa drugo osim vode, voda je uvijek bila oko 
njih, a nisu znale da se postojanja svjetla biva svjesno tek 
kada padne mrak. 


Mnogi su ljudi po svema slični ovim ribama. Mezheba i sljed- 
bi je ovako mnogo zato što su ljudi skloni da se slijepo hva- 
taju riječi Kur'ana i hadisa, a ne trude se da se dokuče njihov 
smisao. Oni od riječi idu prema smislu, a tako se nikada ne 
može doći do zbilje. Riječi i izraza je mnogo, a i svaki narod, 
uostalom, ima svoj jezik. 

Riječi Božijih poslanika posebne su, jer njihova namjera je- 
ste da upute ljude i odvrate ih od loših navika. Da se Božiji 
poslanici ne služe prijetnjama, mnogi se ljudi nikada ne bi 
prošli zla. Uglavnom, da bi se shvatile neke riječi, važno je 
znati šta je namjera govornika. 

Znaj da je melek uzrok i posrednik, kao što je šejtan uzrok i 
posrednik. Sve što je uzrokom znanja, svijesti o Bogu i do- 
brog djela jeste melek. Također, sve ono što je uzrokom ne- 
znanja, nemara i lošeg djela jeste šejtan. Melek milosti je 
sve ono što je uzrok olakšanja i dobra, a melek patnje je sve 
ono što je uzrokom muke, propasti i podvojenosti. 

Tako, u svakom djeliću zemlje, vode, zraka i vatre postoji 
melek. 


O DERVIŠU! 

Pamet je Džibril, jer pamet je uzrok tvog znanja. Pamet je i 
Mikail, jer ona je uzrok tvoje opskrbe. Pamet je Israfil, jer 
ona te ponizi kroz tvoju oholost i uobrazilju, pa te kroz tvoje 
shvatanje zbilje oživi. Pamet je i Azrail, jer posredstvom nje 
shvataš zbilju stvari, a kad dokučiš zbilju neke stvari, time je 
učiniš mrtvom za sebe. 


O DERVIŠU! 

Krajnost stupnja evlija jeste početak stupnja Božijih poslani- 
ka. Kad onaj koji se zaputio dosegne krajnost na stupnju ve- 
lajeta, stigao je na početak stupnja nubuveta. Vjera (iman) je 
svjetlo, i velajet je svjetlo, a i nubuvet je svjetlo. Svjetlo ima- 
na je poput svjetla zvjezde, svjetlo velajeta je poput svjetla 
Mjeseca, a svjetlo nubuveta je kao svjetlo Sunca. Dakle, 
iman je svjetlo, velajet je svjetlo svjetla, a nubuvet je svjetlo 
svjetlovog svjetla. 


O DERVIŠU! 
Ne postoji doli jedna egzistencija, a to je egzistencija Božija. 
Izuzev Boga, ništa drugo nema vlastite egzistencije. 


O DERVIŠU! 

Savršenstvo čovjeka je u njegovoj zrelosti i slobodi. Zrelost 
znači stići k cilju i upotpuniti se. Sloboda znači prekinuti sva- 
ku vezanost za stvoreno. Stupanj zrelosti (bulug) stupanj je 
koji dosežu putnici, a stupanj slobode vrhunski je stupanj 
zrelih. Oni koji su se zaputili ulažu trud da bi dosegli zrelost, 
a zreli ulažu trud da bi ostvarili stupanj slobode. 

Neki ljudi posjeduju osobenosti kakve drugi ljudi nemaju, ali 
nema niti jednog čovjeka, štaviše nema niti jednog bića, a da 
ne posjeduje nekakvu osobenost. Nemoguće je da u svijetu 

postoji nešto što nema vlastitu prirodu i osobenost, ali sva- 
kom nije poznata tajna toga. 


O DERVIŠU! 

Dvije su vrste puta. Jedni su na putu učenja i ponavljanja, i 
takvi su u Šerijatu. Drugi su na putu skrušenosti i stalnog 
sjećanja na Boga, i takvi su u tarikatu. Jedni nastoje svaki 
dan naučiti nešto, a drugi nastoje svaki dan nešto zaboraviti. 
Jednima njihov put nalaže da svaki dan omrče nečim novim 
bijel papir, a put drugih traži da svaki dan skinu tamnu mrlju 
sa svog Srca. 


O DERVIŠU! 

Vladari ovog svijeta jesu učenjaci koji postupaju po svom 
znanju i bogobojazna sirotinja. Ako je neko učenjak koji po- 
stupa po svom znanju, a usto je i bogobojazan siromah, onda 
je takav vladar nad vladarima. Ako sretneš takvog, bolje ti je 
njemu pružiti vrč vode da se napije, nego čitav život provesti 
u služenju drugima. 


O DERVIŠU! 

Postojanost je temelj volje. Murid od početka mora biti kraj- 
nje oprezan i ne smije slijepo oponašati ono što čine drugi 
muridi. Većina ljudi su poput ovaca, slijepo slijede jednu ov- 
cu čak ako ova hrli u nesreću. 


O DERVIŠU! 

Ono što podrazumjevamo pod ljubavlju jeste vatra koju pot- 
paljuje ulje uma. Kad njena iskra padne u um putnika, sprži 
sve kible i sve boje, pa putniku preostane samo jedna kibla i 
jedna boja. 


O DERVIŠU! 

U arapskom jeziku, tevhid znači jedinstvo. U Šerijatu, muve- 
hid je onaj ko kaže da je Bog jedan. U tarikatu, muvehid je 
onaj koji zna da je Bog jedan. A u hakikatu, muvehid je onaj 
ko vidi da je Bog jedan. 


O DERVIŠU! 

Ko god čini zlo i želi loše drugima, čini zlo samome sebi a da 
to i ne zna. Loš i zlonamjeran čovjek već je u Džehennemu i 
gori u vatri. Djela se održavaju na srce. Što je čovjek bolji i 
što su mu djela ispravnija, vatra i patnja u njegovom srcu su 
manje. 


O DERVIŠU! 

Svijet je bio, sada je i bit će pun onih koji uobražavaju da 
ovaj svijet postoji zbog njih i da će u njemu vječno ostati. 
lako će takvi priznati da čovjek živi šezdeset ili sedamdeset 
godina, to ne dopire do njihovih srca, pa se ponašaju kao da 
će ovdje vječno ostati. A ovaj svijet je poput mora koje stal- 
no stvara nove talase. A ti vidiš koliko traje morski talas! 


O DERVIŠU! 

Ljudska je potpunost u četverome: u zbiljskom znanju, u li- 
jepom moralu, u odvojenosti od ovoga svijeta i tjelesnih uži- 
taka, te u naklonosti u ahiretu i duhovnim užicima. Svoju 
potpunost ostvario je onaj ko ostvari to četvero. A zbiljsko 


znanje sastoji se od četveroga: spoznaje sebe, spoznaje 
Stvoritelja, spoznaje ovog svijeta i spoznaje ahireta. 


O DERVIŠU! 

Uzaludno je o krajnostima Puta pričati ljudima koji su još 
zarobljenici vlastite niske prirode. Bilo bi to kao djetetu ko- 
je je još u majčinoj utrobi pričati o vanjskom svjetu. Ono je 
zatvoreno u svoj uski svijet, hrani se preko majčine krvi, i 
praičati mu o raznolikoj hrani koja postoji u vanjskom svje- 
tu ne bi imalo smisla. Tek kad bude rođeno, dijete će spo- 
znati vanjski svijet. Tako je i s čovjekom sve dok ne stigne 
na stupanj zrelosti i slobode. Inače, postoji opasnost da će 
čovjek, ma na kom stupnju da je, nijekati stupanj viši od 
njegovog ukoliko ga spozna, a to može odvesti u nevjerstvo. 


O DERVIŠU! 

Znalac i mudar je onaj ko je isti i kad je zdrav i kad je bole- 
stan, i kad je imućan i kad je siromašan, i u snazi i u slabo- 
sti. Jer on zna da se i u bolesti, siromaštvu ili slabosti krije 
neko dobro. Zato, kad vidiš nekog da silno ljubi imetak i 
ugled, strahujući da ih ne izgubi, znaj da u takvom nema 
mudrosti. Mudar je onaj ko je zadovoljan šta god da mu se 
desi. Svijet je pun gladnih učenjaka i sitnih budala. Mnogo 
je moćnika koji, ipak, pate i tuguju, i puno je siromaha koji 
su, svjedno, bezbrižni i radosni. Posljednje što ćeš naći kod 
iskrenog vjernika jeste ljubav prema imetku i ugledu. 


O DERVIŠU! 

Sve stvoreno je u stalom kretanju i putuje ka svojoj konač- 
nosti. Sve ima svoj početak i svoju krajnost. Krajnost znači 
da se potpuno ispolji sve ono što u nečemu postoji kao mo- 
gućnost. Kad se to desi, biće je doseglo svoju krajnost. 


O DERVIŠU! 

Postoje tjelesni i postoje duhovni užici. Postoji tjelesni i po- 
stoji duhovni odmor. Tjelesni užici su hrana, spavanje, spol- 
no općenje, imetak i ugled. Duhovni užici su poimanje smi- 
slova stvari, promišljanje i dosezanje tajni i viših zbilja. Onaj 
koji je posve predan tjelesnim užicima, ko uopće ne zna za 
duhovne užitke, neće naći nikakvog užitka jednom kad se 
odvoji od svog tijela. Tad će mu preostati samo patnja i mu- 
ka. 

Znaj, stoga, da neke ljude ne zanima ništa osim ovosvjet- 
skog života i nisu u stanju pojmiti nikakva viša znanja. Takvi 
su posve nalik djeci i budalama. 


O DERVIŠU! 

Znaj zasigurno da većina ljudi nema ničeg ljudskog osim 
svog obličja. U svojoj zbilji takvi su magarci, volovi, vukovi, 
tigrovi, zmije ili akrepi. Nipošto ne sumnjaj da je tako! U sva- 
kom gradu tek je po nekolicina onih koji su i svojim obličjem 
i svojom zbiljom doista ljudi. 


O DERVIŠU! 

Ljudi si dužni poznavati Božije propise i držati ih se, e kako 
bi mogli živjeti ispravno i lahko. Ne moraju, međutim, svi po- 
znavati smisao i suštinu tih propisa. Te stvari biće otkrivene 
onima koji su ih dostojni. 

O DERVIŠU! 

Ovaj svijet je doista poput morskog talasa. Pametan čovjek 
ne gradi svoju kuću na morskom talasu. Zato, o dervišu, 
odaberi siromaštvo! Najpametniji među ljudima su siromasi 
koji su voljno odabrali svoje siromaštvo, oni koji su zahvalju- 
jući svom poimanju zbilje stvari odabrali da se odreknu že- 
lja. Pametan zna da ostvarenje jedne želje ne vrijedi trplje- 
nja neostvarenja stotinu drugih. 


O DERVIŠU! 

Znaj zasigurno da smo svi mi putnici i da će sve ovo jednom 
proći. Ako sad imaš vlast, pa i to će proći. Ako si sad u dobru, 
pa ni to neće trajati vječno. Ne oslanjaj se na vlast, iako ti je 
draga, jer nikad ne znaš koliko će potrajati. Ako te sad snašlo 
neko dobro koje ti je drago, ne veži srce za nj, jer ne znaš šta 
će biti već narednog sata. Nastoj da nikog ne snađe kakvo zlo 
od tebe, već gledaj da svakom olakšaš koliko možeš. 


O DERVIŠU! 

Upućivati ljude ne znači pričati im o stvarima koje ne razu- 
miju i nedostojnima govoriti o višim zbiljama ili pokušavati 
puku obznaniti zbilju stvari. Pravo upućivanje jeste nastojati 
ukloniti loše navike među ljudima, olakšati im život i zaradu 
opskrbe, učiti ih da vole i poštuju jedni druge, da govore isti- 
nu i ispravno postupaju. 


O DERVIŠU! 

Ne veži se time da stječeš što više znanja kako bi te ljudi 
zvali šejhom i učenim, niti se trudi da klanjaš i postiš preko- 
mjerno da bi te ljudi prepoznavali kao pobožnjaka, jer u to- 
me se može kriti veliko zlo i nesreća. Od znanja uzmi onoliko 
koliko će ti biti korisno, a klanjaj i ibadeti onoliko koliko je 
nužno. Ono u čemu je tvoja sreća jeste da, nakon što si spo- 
znao Boga, nastojiš očistiti svoju dušu. 


O DERVIŠU! 

Znaj zasigurno da se oholost duše ogleda u tome da misliš kako 
si ti u pravu, a svi ostali u zabludi. Stoga se suprostavi oholosti 
svoje duše. Znaj da je osnov zablude popuštanje strastima duše 
odnosno nezadovoljstvo Bogom. Poslušaj me i budi posve opre- 
zan! To znači da ne zanemaruješ Šerijat. Ko god zanemari Šeri- 
jat, prije ili kasnije će se gorko pokajati. Dušu treba zaposliti, 
dati se na stalan rad, inače će te ona odvesti u zlo i nesreću. 


O DERVIŠU! 
Pravi put u svakom poslu jeste držati se sredine. A sredina 
je uža od dlake. Ići srednjim putem teže je nego hodati po 
bridu sablje. 


O DERVIŠU! 
lako se Bog svima obraća i svugdje je prisutan, malo je onih 
koji uvijek čuju Boga i koji Ga vide u svemu. 


O DERVIŠU! 

Zasigurno niko ko je pametan ne misli da je ovaj svijet mje- 
sto sreće. U ovom svijetu Božiji poslanici progonjeni su i 
stavljani na lomaču. U ovom svijetu ubijeno je na hiljade bo- 
gougodnika, nevine su ih mučili i razapinjali. U ovom svijetu 
svrgavani su pravedni i dobrohotni vladari kako bi na njihova 
mjesta zasjeli tlačitelji i zločinci. Pa, ako je sve to moguće, 


kako ovaj svijet može biti mjesto sreće?! Pametan ne uobra- 
žava da u ovom svijetu ima sigurnosti i sreće. 


O DERVIŠU! 

Slijediti slijepo svoje pretke velika je pokrivka i onaj koji je 
pod tom pokrivkom nikad stvari neće vidjeti onakvima kakve 
one doista jesu. 


O DERVIŠU! 
Znaj da čovjek posjeduje dvije stvari posredstvom kojih mo- 
že ostvariti svoj cilj i želju - pameti i djelo. 


O DERVIŠU! 

Ljudi na ovaj svijet ne dolaze svojom voljom, i od stotinu hi- 
ljada koji su bili na ovom svijetu i otišli s njega, tek jedan je 
doista spoznao sebe, spoznao ovaj svijet onakvim kakav do- 
ista jeste, shvatio odakle je došao i kamo mu je ići. Ostali su 
slijepi došli i slijepi se vratili. Proveli su život na ovom svijetu 
na razini životinja i nikad nisu postali ljudi. Čitav život prove- 
li su robujući strastima, sav njihov trud, svaki njihov rat i 
njihov mir bio je podređen udovoljavanju strastima. Ništa 
izuzev toga niti su shvatili niti vidjeli. 


O DERVIŠU! 
Ciniti sedždu ne znači spuštati čelo na zemlju; istinsku sed- 
ždu čini onaj ko sve što čini čini radi Boga. 


O DERVIŠU! 
Nema veće blagodati kao raditi za Džennet i dospjeti u nj. I nema 
veće nesreće kao raditi za Džehennem i završiti u njemu. 


O DERVIŠU! 

Gledaj da se po svojoj vanjštini i načinu života naizgled ne 
razlikuješ od drugih ljudi tvog vremena, jer to je istinsko na- 
slijeđe Božijih poslanika i bogougodnika. 


O DERVIŠU! 

Onaj amanet koji je ponuđen nebesima i Zemlji pa su ga oni 
odbili, a čovjek ga je prihvatio, jeste ljubav. Da je čovjek znao 
kako je ljubav teška stvar, nikad je ne bi prihvatio. 


O DERVIŠU! I 
Adem je duh, Hava je tijelo! Sejtan je tjelesna priroda, Iblis je 
moć uobrazilje! Paun je strast, zmija je srdžba! 


O DERVIŠU! 

Onaj ko umre u ljubavi prema Bogu jeste šehid i njegova krv 
je njegova otkupnina kod Boga. Put je, doista, posve blizu, no 
kakve koristi kad ti nemaš oči koje vide niti uši koje čuju! 


O DERVIŠU! 

Ako čovjek i ima zdrav vid, opet ništa ne može vidjeti ne bude 
li vanjskog svjetla, svjetlosti Sunca ili lampe. Također, ako 
čovjek i ima zdrav untarnji vid, on mu neće koristiti ne bude 
li svjetla Božijeg poslanika ili evlije. Zato, onaj koji se zaputio 
prvo mora potražiti onog ko će ga uputiti, pa, tek pošto ga 
nađe, može se otisnuti na Put, dok naposljetku i sam posta- 
ne uputitelj drugome. 

Priredio i sabrao: Mehmed Karahodžić 


SVOJSTVA I KARAKTERISTIKE ISAA A.S. (ISUSA) 

... ime će mu biti Mesih', Isa, sin Merjemin, biće viđen I na 
ovom i na onom svijetu i jedan od Allahu bliskih... 

Ali Imran, 45 


Ime će mu biti Mesih, Isa, sin Merjemin (jer će on tebe 
(Merjemu) pomilovati nurom) biće viđen i na ovom (zato što 
on (Isa) shvaća pojedinosti i kako na najbolji način upravljati 
životom, što će dovesti do toga da će ga slijediti i poštivati 
kako vidljivi svijet ljudi, tako i nevidljivi svijet džinna) if na 
onom svijetu (jer on shvaća sveukupna značenja i svete 
znanosti. On će biti taj koji će voditi i upućivati ka istini zbog 
čega ćemo mu Mi darovati vlast nad nebesima i dušama) i 
jedan od Allahu bliskih (i bit će počašćen blizinom Hakka 
(Istinitog) gdje će primati od Njega tedžellijat? i nukašefat!). 
Muhjiddin ibn Arebi, Tefsir 


Dah Isaa a.s. 

Inspirirani dahom Isaovim a.s., kojim su mrtvi oživljavani, a 
bolesnim zdravlje vraćano, sufijski pjesnici su razvili mno- 
ge primjere i aluzije: 


Voda i zemlja su oživjeli putem Isaova daha 
postali su ptica koja je raširivši krila poletjela. 
Rumi, Mesnevija I, 865 


Kad je Allah sjenu Svoje milosti na Isaov dah spustio, 
cio svijet se oduševljenjem ispunio. 
Attar, Musibet-nama 


Kad osvit zore na tebe pomisli, radost je, 


sva bića se dahom, poput Isaovog, u život bude. 
Attar, Musibet-nama 


Istočni vjetar, koji miris Tvojih uvojaka nosi, 
život je dao Isaovom dahu. 
Posmatranje Tvoga lica 


prosvijetlilo je Musaove oči. 
Attar, Divan 


Ovaj dah Isaov, kojim svakog časa 
drugo sunce grane, 
uspavanom svijetu donosi, 


sa zemlje, podizanje glave. 
Attar, Divan 


Hebrejski Mešiha, što znači blagoslovljen. 
" Pokazati se svjetlo od Allaha dž. š. u srcu sretnika. 
3 Zapanjenost u spoznaji Allahova dž. š. veličanstva. 


Pošto Attareve riječi duši život daju; 
on sigurno ima dah sličan Isaovu. 
Attar, Divan 


Ovaj dah sličan dahu Isaovu, 

on nije neki vjetar niti dah 

koji je iz radosti ili brige proizašao. 
Rumi, Mesnevija V, 1319 


Isaov dah je samo cjelov 
na tvoje rubin-crvene usne; 
voda života je samo uputa 


na slatkoću tvojih usana. 
Hafiz, Divan 


Liječnik ljubavi je sažaljenja pun 
i Isavvim dahom obdaren, 

ali koga da liječi, 

kad nema bolesnih? 

Hafiz, Divan 


S jednim dahom proživljavaš stotinu mrtvih duša. 
Ko si ti? 

Isa, Ruh ili voda života? 

Fahruddin Iraki", Divan 

Svako tvojim pogledom usrećen je bio! 

O Isaov zefire"! 

Jer si Hafizovu umornu dušu 


jednim daškom u život vratio. 
Hafiz, Divan 


Mogu li ikome jednu takvu prefinjenost ispričati? 
Moja draga, kamena srca, ubija me 

a, ipak, posjeduje onaj Isaov dah, koji oživljava. 
Hafiz, Divan 


Teret briga i nevolja nas pritišće, 
dok Allah nekoga ne pošalje, 


čiji dah, poput Isaovog, teret skida i olakšava. 
Hafiz, Divan 


O srce, budi radosno! 
Dah Isaov je došao! 

Od njegovog časnog ruha 
piri dah Jedinoga. 


Hafiz, Divan 

4 Jedan od najvećih lirskih pjesnika. Rođen u Širazu u prvoj polovini 14. stoljeća gdje je i 
preselio na ahiret 1389. godine. Mezar mu je i danas jedno od najposjećenijih mjesta u Iranu. 

5 Rođen u Hemedanu (Iran). U Konju je došao 1267. godine i učio pred Sadruddinom 


Konjevijem. Pred kraj života otišao je u Damask, gdje je mezar Ibn Arebije, i tu 1289. godine prese- 
lio na ahiret. 
6 Istočni vjetar 

O ti, koji katkad ovo tijelo od zemlje 

kao Isa jednim dahom oživljuješ 

i katkad sebe pod vješalima 

kao Halladž pokazuješ... dođi! 

Rumi, Divani-šems 

Bezbrojne Galenove liječničke sposobnosti 


smiješne su u poređenju sa |saovim dahom. 
Rumi, Mesnevija I, 528 


O ti, Isaovog daha, kako podnosiš udarce života? 


Na ovom svijetu nema riznice bez zmije. 
Rumi, Mesnevija Il, 1862 


Duša vinom opijena, 
Hafiz ljubavlju istrošen — 
Ah, ima li koga sa Isaovim dahom 


da me u život ponovo vrati. 
Hafiz, Divan 


Ti si Isa svoga vakta 
koji od brige umrle oslobađa, 
i tlahkomislenim svojim duhovnim dahom, 


zdravlje vraća. 
Medždud Senai", Divan 


O ti, magarče, koji se grčevito držiš svoje magareštine! 


Kako možeš dah jednog Mesiha da osjetiš? 
Rumi, Mesnevija V, 2814 


Iskrenost 

Moraš poput Isaa, sina Merjemina, 
na stazi iskrenosti biti, 

pa da vrijednost i istinu, sureta i 


ajeta u Indžilu možeš razumiti. 
Senai, Divan 


Ubjeđenje 

Želiš li poput Isaa biti, 

toliko dugo to nećeš postići 

dok ti ubjeđenost k'o I|saova ne.bude, 


tek tada će te Mesihom prozvati. 
Senai, Divan 


Možda se i timožeš sjetitineke dove Mesihove, 


ali gdje su usne i zubi Isaovi kod-tebe, o bijedniče? 
Rumi, Mesnevija V, 2503 


Pomućenost 

Zlato i žene samo brigu zadaju; 
kao Isa, sin Merjemin, ostavi ih. 
Mahmud Šebistari%, Gulšan-raz 
Kad se samo za trenutak 

ovog svijeta oslobodiš, 

kao |sati ćeš tada 

u osami da boraviš. 

Attar, Divan 

Idi i u osami Živi 

kao oni Isaom inspirisani; 

Iz svoje kuće- izađi 


7 Rođen je:u Gazni (Afganistan) sredinom 11. stoljeća, gdje je i preselio na-ahiret 
1131. godine.4mao je velikiutjecaj na hazreti Mevlanu; 
8 Rođenje u blizini Tabriza (Iran). Bio je-poznati'imao mnogo-učenika=Preselio je 


na ahiret 720:/1320: godine: 


i k'o garib na put kreni. 
Abdurrahman Mula Džami? 

Isa je kroz usamljenost 
nastojao svijet zaboraviti 

i tako blizinu Voljenog 

uspio zadobiti. 

Sa'di10, Kasaild 

Kad se Isa duše 

od svijeta okrenuo, 

u duhovnom letu nebu je poletio, 
iznad plavog svoda se uzdigao. 
Rumi, Divani-šems 


Čistoća 

Očisti me, o Gospodaru, od ove bijedne duše 

kako bih besmrtnu čistoću, poput Isaove, zadobio. 
Attar, Divan 


Allahova riječ 

Da nije Allahove riječi bilo 

zar bi se Isa kao "Čisti Ruh" poštivao? 
Attar, Divan 


Igla 

Voljena! Tvoja usta su tako sićušna poput ušice igle 
Isaove; 

a struk ti tanak poput konca od vretena Merjeminog. 
Attar, Divan 

Jahalica 

Isa'se na krilima mudrosti 

put neba uzdigao. 

Da je magarac samo pola krila imao 

svojoj magarećoj prirodi bi utekao. 

Senai, Divan 


Kad možeš sa Isaom-u prisnosti biti, 

zašto sebe s magarćem-u jaram-upregnuti? 
Kad možeš sa Mesihom u svetoj samoći živjeti, 
zašto sebe spožudom jednog magarca vezati? 
Attar, Ilahi=nama 


Kao magarać ležiš tu lišen svega, 
prožet životinjskim požudama, 
približi se; dakle: 

uzdigni se brzo; kao Isa; put neba! 
Attar, Divan 


Isa tvoga srca, od sušice, gotovo je umro, 
dok je tebe hranjenje ovog magarećeg tijela 
još uvijek zaokupilo. 


Sa di, Kasaid 

9). Rođen je 1414. u Džamu (Afganistan). Pripadao je nakšibendijskom tarikatu. 
Preselio je na ahiret 720./1320. godine. a dl 

10 Ebu Abdullah Mušrifuddin ibn Muslih eš-Širazi rođen je 1213. u Širazu, gdje je 


1292. preselio na ahiret. Djela su mu sabrana u 23 knjige proze i poezije. 

Ti možeš Isaova magarca u Mekku povesti, 
kad se kući vratiš, on će i dalje magarac ostati. 
Sa'di, Đulistan 


Isa nije stavljao šećer pred magarca 

jer je magarac po svojoj prirodi slamom zadovoljan. 
Kad bi šećer magarčevu radost uvećao, 

Isa bi pred magarca sto kila šećera stavio. 

Rumi, Mesnevija VI, 161-162 


Znanje i spoznaja su Isaova sudbina. 

O ti, magarče, to magarcu ne pripada! 

Kad čuješ magareće revanje, sažališ se na njega, 
a ne znaš da on želi magarcem da postaneš. 
Imaj milosti za Isaa, a ne za magarca; 

ne dopusti prirodi da ti razumom zavlada. 

Pusti prirodu da glasno reve, 

a ti o duši vodi brigu. 

Godinama si magarcu robovao, sad je toga dosta; 
jer magarčev rob je isam magarac. 

Dušu sklonu zlu odbaci za leđa, 

jer ona tvom razumu mora biti pokorna. 

Ova niska pamet je magarečje prirode, 

i samo misli kad će slamu dobiti. 

Isaov magarac je poprimio narav ruha; 

a i pamet mu se uz Isaa promijenila. 

Kod Isaa je razum vladao, 

i snažni jahač je magarca oslabio. 

Dok pod tvojim slabim razumom, o ti, magarče, 
ovaj iscrpljeni magarac aždahom postaje. 

Kad bi ti Isa i srce bolesnim učinio, ne napuštaj ga, 
jer će ti zdravlje, također, preko njega doći. 
Rumi, Mesnevija II, 1851-1861 


Slušaj, o, srce! Ne dozvoli da te svaka opijenost prevari, 
Isa je opijen Bogom, a magarac ječmom. 
Rumi, Mesnevija III, 2691 


Ljubav 
Kad se Isa, Duh Ljubavi, nebu uzdigao, 
nikad više svoja krila dole nije usmjerio, 


da bi se u carstvo muke povratio. 
Rumi, Divani-šems 


Duša 

Ti si ševa moga srca 
i Isa moje duše. 

Ako ima neko kao Ti, 


onda si to opet Ti. 
Nizami'!, Mahzanul-esrar 


Koga ovaj zatvor tijela veseli 
ne može se Isa duše 

od njega da odvoji. 

Sah Kasim Envar, Divan 


11 Rođen je 1138. godine u gradiću Gendže (Azerbejdžan), gdje je i preselio na ahiret 
1203. Vodio je povučen život, posvećen proučavanju sufizma. 


Duše u sebi imaju dah Isaov, 
dok je u tijelu jedan dah rana, a drugi mehlem. 
Kad bi duše svoje tjelesne zastore odbacile, 


tad bi kao dah Isaov bio govor svake duše. 
Rumi, Mesnevija I, 1598-1599 


Isa tvoje duše je uz tebe 

a pošto je dobar pomagač, od njeg traži pomoć. 
Nemoj svaki trenutak tijelu, punom kostiju, posvetiti, 
a Isaa srca potpuno zapostaviti. 

Kao onaj glupak kog smo, 

radi iskrenih, u priči spomenuli. 

Ne traži od svog Isaa život tijela, 


nit Musaa moli radi faraonskih želja. 
Rumi, Mesnevija I, 450-453 


ISAOV A.S. PUT I NJEGOVE METODE 

Resulullah a.s. je rekao: Bob je bila hrana Isaova dok nije uzdi- 
gnut, i nikad nije pojeo nešto skuhano na vatri dok nije uzdignut. 
Hasan Basrija"? je rekao: 


"Isa je oblačio odjeću od grube vune, jeo ono što je mogao 


ubrati s drveća i spavao tamo gdje ga noć zatekne." 
Hulasaje šerhi tearruf? 


Isa je jeo pustinjsko bilje, pio vodu ustajalu, sklanjao se u 
pećinu i ruševinu i pod glavu stavljao kamen ili svoju ruku 


kad bi spavao. 
Abdul Kadir Gejlani14, El-Fethur-rabbani 


Isa je dostigao najviši stepen odricanja među Poslanicima, 
oslobodivši se potpuno svih veza sa dunjalukom. Isa je sebi 
propisao fakr (siromaštvo). Njegovo praktikovanje siro- 


maštva postalo je poslovično. 
Feriduddin Attar, Tezkiretul-evlija 


Sufija je onaj: 

-— čije je srce poput Ibrahimovog postalo imuno u odnosu na 
dunjaluk i potpuno saglasno s Allahovom odredbom; 

— čija je predanost poput predanosti Ismailove; 

— čija je briga poput brige Davudove; 

— čije je siromaštvo poput siromaštva |saa; 

— čija je strpljivost poput strpljivosti Ejjuba 

- čije je nastojanje i smjernost u dovi poput Musaovog na- 
stojanja i smjernosti; 

— čija je istinoljubivost poput istinoljubivosti Muhammeda 

Džunejd Bagdadi" 


Put Isaa je put odvojenosti i suzdržavanja od ugađanja svojim 
prohtjevima. Muhammedov put je u podnošenju uznemirava- 
nja i briga od ljudi i žena. Ako ne možeš da slijediš put Muha- 


mmeda, slijedi barem Isaov, da ne bi potpuno uskraćen ostao. 
Rumi, Fihi ma fihi 


12 Ebu Seid el-Hasan ibn Ebi el-Hasan Jessar el-Basri rodio se 21./642. godine u Medi- 
ni, u kući Ummi Seleme r. a. Poznat po svom strogom asketskom životu. Bio je učenik hazreti Alije 
r. a. Preselio je na ahiret u Basri 728. 


13 Jedno od najranijih sufijskih djela. Pisac je nepoznat. 

14 Osnivač je kadirijskog reda. Rodio se 470./1077. godine u mjestu Nejf (Iran). Nadimak 
mu je Ebu Salih, a časno ime Gavsul 'azam. Preselio se na ahiret u Bagdadu 561./1166. 

18 Čuveni učitelj bagdadske sufijske škole. Tesavvuf je učio od svog daidže Sari Sakatija. 


Preselio je u Bagdadu 298./911. godine. 


BEHAR 93-94 


185 


SUFIZAM 


MUDŽIZE'' ISAA A.S. 

..-. Donosim vam dokaz od Gospodara vašeg: napravit ću 
vam od ilovače nešto poput ptice i puhnut ću u nju, I bit će, 
dozvolom Allahovom, prava ptica. | iscijelit ću slijepa od 
rođenja, i gubava, I oživljavat ću mrtve, dozvolom Allaho- 
vom, I kazivat ću vam šta jedete i šta u domovima svojim 
gomilate; to će, uistinu, biti dokaz za vas, ako pravi vjerni- 
ci budete. 

Ali Imran, 49 


Donosim vam dokaz od Gospodara vašeg: (što dokazuje da 
me On šalje vama) napravit ću vam od ilovače (odgajanjem, 
čišćenjem i praktičnom mudrošću od ilovače nefsova manj- 
kavih ljudi) nešto poput ptice (koja usljed velike čežnje leb- 
di ka blizini svetosti) i puhnut ću u nju (dahom božanskog i 
stvarnog života, pod utjecajem druženja sa Allahom i Nje- 
gova odgajanja mene) I bit će, dozvolom Allahovom, prava 
ptica (živo biće koje krilima čežnje i himmeta leti prema 
Hakkul) i iscijelit ću slijepa od rođenja (koji ne vidi svjetlo 
istine i čije je srčano oko zatvoreno, pa ne vidi sunce Ha- 
kkova lica niti Njegovo svjetlo i ne prepoznaje sa surmom 
svjetlosti upute Njegove sljedbenike) i gubava (čija je duša 
bolesna grijesima, krivim uvjerenjima, ljubavlju prema du- 
njaluku i prljavštinom strasti, pa ću takvog duševno izliječi- 
ti) i oživljavat ću mrtve, dozvolom Allahovom (znanjem one 
koje je neznanje usmrrtilo). / kazivat ću vam šta jedete (šta 
upražnjavate od užitaka i zadovoljenja strasti) i šta u domo- 
vima svojim gomilate (u kućama vaše unutrašnjosti od na- 
mjera i poriva). 

Muhjiddin ibn Arebi, Tefsir 


Pravljenje ptice 

Rekli su Isau a.S.: 

"Stvori nam slijepog miša i u njega život udahni ako si 
iskren u onom šta govoriš. "|Isa uze ilovače i od nje napra- 
vi slijepog miša, potom puhnu u njega i on poletje. Tražili 
su da stvori slijepog miša, jer je on jedno od najčudnovati- 
jih stvorenja. Od mesa je i krvi, leti bez perja, rađa žive 
mlade i ne polaže jaja kao što polažu ostale ptice. Ima 
bradavice iz kojih izlazi mlijeko. Ne vidi na svjetlu dana i u 
tmini noći. Vidi samo u dva perioda — sahat vremena na- 
kon zalaska sunca i sahat vremena prije nego što osvane. 
Ima smijeh kao u ljudi i krvarenje kao u žena. Nakon što 
su vidjeli ovu mu'džizu, mnogi su se nasmijali i rekli da je 
to sihr. 

Ismail Hakki, Tefsir Ruhul-bejan 


Zadivljujući liječnik 

Isaova ćelija je sofra zaljubljenih. 

Dođite vi mukom pogođeni — sa ovih vrata ne odlazite! 
Sa svih strana skupljaju se ljudi, 

u dronjcima, slijepi, hromi, ludilom pogođeni. 
Oni svako jutro dolaze pred vrata |Isaove ćelije 
da ih on svojim dahom od bolesti izliječi. 

Kad svoj jutarnji ibadet završi 

smjeran na svojim vratima se pojavi; 

i vidi skupine jadnih i siromašnih 

16 Čuda. 


kako na njegovom pragu milosti se nadaju, 

i kaže im svako jutro: "O vi, mukom pogođeni, pazite 
od Allaha za vaše dove uslišanje dolazi. 

Idite bez bola i tuge, sa ovog mjesta 

čisti od grijeha, Allahovom milošću obasuti!" 

I svi poput kamila što su dugo vezane bile 

pa lanaca sa koljena oslobođene, 

kući sretni pohitaše, jer nađoše ozdravljenje 

putem njegove riječi blagoslovljene! 

Rumi, Mesnevija III, 298-306 


Ja sam Džibril ljubavi, a ti si moje lotosovo stablo; 


ja sam bolesnik, a ti moj Isa, sin Merjemin. 
Rumi, Mesnevija VI, 1998 


Isa je naišao pokraj čovjeka koji je bio slijep, paralizovan, 
ramaknutih kukova i kome se od gube meso raspadalo, a 
on govori: "Hvala Alahu koji me sačuva belaja s kojim su 
mnogi od Njegovih stvorenja iskušani. " 

"A koji to belaj ima, a da je od tebe otklonjen?" — upita ga Isa. 
"0, Ruhullah! Bolji sam od onog u čije srce Allah nije stavio 
ma 'rifet koji je stavio u moje srce." 

Isa reče: "Istinu si rekao. Pruži ruku!" Kad mu Isa dodirnu 
ruku, on postade čovjek najljepšeg lica i pojave. Allah ot- 
kloni od njega stanje u kom je bio, pa postavši prijatelj |sa- 
ov, s njim je ibadet činio. 

Gazali, Ihja IV 


Isa mi je rekao: "O, slijepi čovječe, čvrsto se objema ruka- 
ma drži za mene; ja imam očni mehlem vrlo dragocjen." 
Rumi, Mesnevija VI, 4117 


Oživljavanje mrtvih 

Prenosi se da je jedanput, zaustavivši se pored nekog me- 
zaristana, Isa proučio ovu dovu: "O, Gospodaru! Tako ti 
Tvoje dobrote i milosti, proživi mi nekog od mrtvih!" Zemlja 
se odmah potrese i jedna osoba ustavši iz nje stade pred 
Isaa. "Ko si ti?" — upita Isa. Upitani reče svoje ime. "A kad si 
umro?" "Prije 2700 godina." "Kakva je smrt?" 

"Njenu gorčinu još uvijek osjećam." 

"Šta si učimo pa ti je smrt tako neprijatna?" — dalje upita Isa. 
"Od momenta moje smrti, neprekidno sam podvrgnut ispiti- 
vanju, zbog dijela imetka koji je pripadao jetimu"', a ja ga 
sebi prisvojio." Nakon ovih riječi ponovno je legao u svoj ka- 
bur. 

Abdullah Ensari, Tefsir lIrfani 


Isa, sin Merjemin, zaustavio se pored nekog mezaristana, pa 
s Allahovom dozvolom oživio jednog čovjeka. "Ko si ti?" — upi- 
tao ga je Isa. "Ja sam bio nosač. Jedanput, dok sam nosio 
drva za loženje, slučajno otkinuh jednu trijesku da njom zube 


iščistim. Za to djelo sam, nakon smrti, morao račun polagati." 
Kušejri18, Risala 


Došavši do kabura Sama"?, sina Nuha, Isa reče: "Esselamu 
alejke, o Sam ibn Nuh. Ustani sa dozvolom Allaha." Zemlja 
se zatrese i raspuknu, a potom se iz otvorenog kabura po- 


17 Siroče. 

18 Ebu Kasim Abdul Kerim ibn Havazin el-Kušejri, rođen 376./986., a preselio na ahiret 
465./1074. godine. 

19 Njegovi potomci su Arapi, Perzijanci i Bizantijci. Ukopan je u nekoj od jerusalimskih dolina. 

diže osoba, tresući zemlju sa svoje kose i brade. "Ko si ti?" 
- upita ga Isa. "Ja sam Sam, sin Nuha. " 

"A znaš li ko sam ja?" 

"TI si Isa, Allahov Poslanik." 

"Kako to da ti je sva brada bijela, a nije ti takva bila u 
časovima tvog preseljenja?" 

"Istinu si rekao, Allahov Poslaniče. Pred moju smrt kosa i 
brada su mi bile crne. Kada si me ti pozvao da ustanem, 
povjerovao sam da je to Israfilov rog koji najavljuje Dan 
obračuna. Zbog straha i stida pred ovim velikim danom, 
moja kosa je postala bijela kao snijeg." 

"0, Same, ako je tvoja volja, ja ću uputiti dovu Allahu da ti 
produži život na dunjaluku." 

"0, Poslaniče Gospodara moga, kada bih još hiljadu godina 
živio, na kraju mi opet valja umrijeti. Još uvijek su mi svježa 
sjećanja na samrtne muke koje sam jednom preživio. Svaki 
organ koji jednom iskusi smrt neće poželjeti još jednu. 
Bolje je da bude onako kako je i bilo. Vrati me u kabur gdje 
ću Posljednji dan i Sud Gospodara moga sačekati." Isa 
uputi dovu i Sam nestade u svom mezaru. 

Zemlja se sklopi i sve opet bi kao i prije. 

Ismail Hakki, Tefsir Ruhul-bejan 


Ja ne vodim borbu da bih pobjedu izvojevao i svijet osvojio. 
Jer ovaj svijet je bezvrijedan, truplo i lešina. 

Kako na lešinu da budem pohlepan? 

Ja nisam pas, koji mrtvima kožu čupa; 

ja sam poput Isaa: ja dolazim da vas opet probudim. 

Rumi, Mesnevija III, 4550-4552 


Dvije stotine majki nije uradilo ono što si ti (Muhammede) 
za mene učinio; 

čak ni Isa svojom mu'džizom za Eliazera nije tako mnogo 
učinio. 

Jer kroz tebe se moja duša od smrti oslobodila, a 


Eliazer, premda proživljen Isaovim dahom, opet je umro. 
Rumi, Mesnevija V, 275-276 


San Muhammeda ibn Hafifa 

Ebu Abdullah Muhammed ibn Hafif?" iz Siraza kazuje da je 
u snu vidio Isaa a.s. pa mu rekao: "O, Ruhullah! U Kur'anu 
je objavljeno da si ti ljudima mogao reći: 

'... kazivat ću vam šta jedete i šta u domovima svojim gomi- 


late... '" 
Ali Imran, 49 


"Istinu je rekao Allah" — odgovori Isa. "Možeš li meni reći šta je 
jučer Ebu Kasim Saffar večerao, a šta na stranu ostavio?" — 
upita ga Ibn Hafif. "Jeo je hurme i svježi sir, a nešto od toga je i 
ostavio" - odgovori mu Isa. Sljedeći dan Ibn Hafif ode svom 
prijatelju u posjetu pa mu reče: "Donesi da pojedemo one hur- 
me što si ih jučer ostavio na stranu!" Prijatelj ga začuđeno upi- 


ta otkud mu znanje o tome, na što mu Ibn Hafif ispriča svoj san. 
Bakli?', Ruzbihan-nama 


Sofra 

20 Strogi asketa koji je bio oduševljen Halladžom. Tumačio je sufizam u kontekstu aša- 
ritske teološke škole. Preselio je na ahiret 982. godine. u 

21 Ruzbihan Bakli je pripadao školi Ibn Hafifa. Preselio je na ahiret 1209. godine u Širazu. 


Isa se okupao, obukao čistu odjeću, klanjao dva rekata, 
sagnuo glavu, oborio pogled pa proučio dovu. Potom se 
između dva oblaka spusti crvena sofra naočigled svih 
prisutnih. Isa zaplaka pa reče: "Allahu moj, učini me od 
zahvalnih. Allahu moj, učini sofru milošću svjetovima, a ne 
primjerom za kaznu." Potom je ustao, uzeo abdest, klanjao, 
plakao, a onda skinuvši pokrivač sa sofre rekao: "U ime 
Allaha najboljeg opskrbitelja." Čim je to izgovorio, na sofri 
ugledaše pečenu ribu bez krljušti i kostiju, potopljenu u 
svojoj masnoći. Kod glave joj je bila so, kod repa sirće, a 
oko nje razno povrće, izuzimajući prasu, i pet pogačica. Na 
jednoj pogačici je bio zejtin, na drugoj med, na trećoj maslo, 
na četvrtoj sir i na petoj meso. Šem'un, glava havarijjuna, 
upita ga: "O, Ruhullah, da li je ovo dunjalučko ili ahiretsko 
jelo?" 

"Nijedno od tog dvoga, već jelo Allahovom svemoći sprav- 
ljeno. Jedite što ste tražili zahvaljujući Mu, pa će vam Allah 
još više dati i iz Svoje dobrote povećati" — odgovori Isa. Ha- 
varijjuni rekoše: "O, Ruhullah, kad bi nam pored ove 
mu'džize pokazao još jednu?" 


"O, ribo, oživi s Allahovim dopuštenjem!" — reče Isa. Riba se 
pokrenu a Isa joj reče da se vrati u stanje u kojem je i bila, što 
ona i učini. Rečeno je da se sofra spuštala 40 dana preko 
dan. Oko nje su se skupljali siromašni, bogati, mladi i stari. 
Jeli su s nje sve dok se ne bi smrklo, a onda bi se naočigled 
svih podigla. S nje nije jeo nijedan siromah a da se nije obo- 
gatio, niti bolestan a da nije ozdravio, ne osjetivši više do kra- 
ja života bijedu i bolest. Potom je Allah objavio Isau da sofru 
učini za siromahe i bolesne mimo bogatih i zdravih. To je bio 
uzrok da neki od njih posumnjaju u istinitost sofre i njenog 


spuštanja s neba, pa osvanuše pretvoreni u svinje. 
Ismail Hakki, Tefsir Ruhul-bejan 


Kada je Isa uputio dovu Allahu da spusti sofru, dova je bila 
primljena i sofra se pojavila. Potom mu je Allah rekao: "Ja 
mogu gladne nahraniti, ali Ja imam prijatelje koji ostaju 
gladni a ipak postojani u saburu i odricanju, koji od Mene 
ne traže ništa drugo osim Mene, i koji samo u sjećanju na 
Mene utjehu nalaze, koji su kroz Moju milost sebe zabo- 


ravili i kroz Moju ljubav ne vide ništa drugo do Mene." 
Abdullah Ensari, Tefsir lIrfani 


Hodanje po vodi 

Pod Isaovim stopalima voda je bila od zemlje tvrđa, dok je 
mrtva zemlja putem njegovog čistog daha oživjela. 

Attar, Musibet-nama 


Naše poslovanje i govor je vanjski put, 
unutrašnji put nadilazi nebeske visine. 
Culo vidi suhoću jer je iz suhoće rođeno; 


dok je Isa duše po moru hodio. 
Rumi, Mesnevija I, 570-571 


Onda ćeš kao Isa 
po vodi ići 
Sunce pratiti 


s mjesecom dolaziti! 
Senai, Hadikatul-hakikah 

Catherine Schuon 


(Šejh Isa Nuruddin - Frithjof Schuon, 1907.-1998.) 


REZIME: Catherine Schuon, supruga poznatog filozofa, metafizičara i duhovnog učitelja (šejha) Frithjofa Schuona 
(1907.-1998.), u ovome članku donosi svoja sjećanja ne pedeset godina provedenih u životu sa sa ovim sufijskim 
šejhom. Njezina sjećanja na ovog duhovnjaka i prominentnog filozofa-metafizičara, koji je cijeli život podučavao i 
demonstrirao "uzvišenost" kao "neophodni uvjet povratka Bogu," neizravno odgovaraju njegovim kritičarima osli- 


kavajući ga u posebno čovječnom i plemenitom svjetlu. 


Spiritual Perspectives 


Fridvjof Sehuon 


SUL CAMMINO 
DELLA SAGGEZZA 


Pesspeeriv 
Kn 


Na početku, moram upozoriti čitatelja da u kazivanju o Fri- 
thjofu Schuonu uvijek govorim "Šejh," jer ga nikada nisam 
drugačije oslovila osim po ovome naslovu; njegovo prvo 
ime koristila sam samo u prisustvu članova svoje obitelji, 
pa čak i tada nastojala sam izbjeći to, budući da mi se takav 
način oslovljavanja činio sasvim nepriličnim. Tokom pede- 
set godina provedenih u našem zajedničkom životu, nikada 
nisam prestajala biti ispunjena strahopoštovanjem i udiv- 
ljenjem koje je bivalo sve dublje i dublje kako su se njegove 
duhovne i moralne geste za mene raskrivale kroz čitanje 
njegovih knjiga i kroz kvalitete koje je očitovao. 


Istina je da sam u našem osobnom životu, riječi Šejh obično 
dodavala afekcionirani nastavak "-li" koji se koristi u švaj- 
carsko-germanskom dijalektu; zacijelo, Šejh bi očitovao 
nježnost svojom djetinjastom i ponekada pretjerano dobro- 
hotnom stranom. Sa zaprešćujućom čistotom srca vjero- 
vao bi u ono što mu se govorilo i radije bi zanemarivao Čči- 
njenicu da osobe s duhovnim nagnućima mogu biti dvolič- 
njaci ili pak lažljivci. U pogledu svete naivnosti, često je ci- 
tirao priču o Svetom Tomi Akvinskom, kojeg je neki monah 
pozvao da što brže dođe do prozora ne bi li vidio bika kako 
leti; nakon što je svetac povjerovao njegovim riječima, do- 
tični ga je počeo grdno ismijavati, pa je on na to odgovorio: 
"Radije bih vjerovao u bika koji leti, nego u monaha koji la- 

že." Sejh bi reagirao na isti način. 


Prvi put sam ga srela u proljeće 1947. U to vrijeme, živio je 
u malom jednosobnom stanu u Lozani (Lausanne, Švicar- 
ska), u tihoj ulici bez saobraćaja, koja je s jedne strane gra- 
ničila s prelijepim posjedom zasađenim cedrovinom i izbe- 
haralim drvećem, i s druge strane s redom zgrada čiji su 
ulazi bili ukrašeni malenim bašćama. Bila sam u društvu 
jednog od Šejhovih predstavnika koji mi je nešto prije daro- 
vao najbitnije knjige Renć Gućnona i koji je, imajući u vidu 
moj entuzijazam i ozbiljnost mojih namjera, odlučio govori- 
ti o Frithjofu Schuonu i njegovoj ulozi duhovnog učitelja, 
kao i o njegovom bratstvu. Pozvonili smo na zvono stana na 
četvrtom spratu, i Šejh, odjeven u sivi kaftan, otvorio je vra- 
ta. Moje srce, koje je do tada snažno tuklo, umirilo se istog 
trenutka kada sam ugleda tog čovjeka čije je veličanstveno 
dostojanstvo bilo upareno s dobrohotnošću koja bi u isti 
mah umirivala, i kojem je glas bio zapanjujuće mekan i čist. 
Posjeo me na jastuk; dočim je on sam sjeo na jedan niski 
divan pokriven turkmenskim prekrivačem, a posjetilac na 
mjesto na podu odmah do njega. Bio je tamo, kao planina 
snage i smirenosti, njegove prelijepe ruke bile su položene 
na koljena a njegove oči napola sklopljene. Na zidu iza nje- 
ga visilo je izrazito lijepo indonezijsko tkanje. Sama soba 
bila je podijeljena u dva dijela zlatnim zastorom iza kojeg 

je, moglo se pogoditi, bilo mjesto određeno za molitvu; veći 
dio sobe, koji je gledao na balkon bio je namješten divanom 
i gotičkom škrinjom na kojoj je stajala romaneskna statua 
Djevice Marije u uzvišenosti. Cijela soba, bila je prekrivena 
nomadskim afganistanskim ćilimima. Odmah do divana, 
nadomak prozora, stajalo je drvo fikusa i dvije azaleje koje 
su trezvenoj i umirujućoj ljepoti ovog mjesta pridavale crtu 
dobrodošlice. 


Nakon trenutka tišine, Šejh me je upitao koji su moji razlo- 
zi da budem privučena duhovnim životom i da li sam imala 
ikakve posebne probleme. Naravno, imala sam probleme, 
ali uslijed same prisutnosti ovog Učitelja i snagom nekih 
njegovih riječi, isti kao da su bili izlapili. Zatim me upitao: 
"Da li znaš napraviti kafu? Možeš li nam pripraviti po šolji- 
cu kafe?" Zadovoljna da budem na usluzi, otišla sam u ku- 
hinju. Stari stol nalazio se između vrata i sudopera do pro- 
zora; na suprotnoj strani, između peći i ormara, stajao je 
stol na kojem i ispod kojeg su se nalazile knjige i fascikle. 
Staklena vrata zatvarala su maleni balkon, na kojem je ra- 
stao oleandar i na kojem su bile smještene kutije sa cvije- 
ćem u kojim su trebale procvejtati geranije. Sve je bilo čisto 
i pažljivo uređeno, tako da je bilo prilično lako naći sve što 
je neophodno za pripremanje kafe. Postavila sam džezvu i 
dvije šoljice na poslužavnik kojeg sam donijela pred Šejha, 
sva sretna što sam bila u mogućnosti iskazati svoje pošto- 
vanje klečeći pred njim i servirajući mu kafu. Odbila sam 
učtivo koliko god sam mogla njegovu ponudu da pijem i ja. 
Potom, on se okrenuo prema mom prijatelju i između osta- 
log upitao: "Kako je tvoja mačka?" Ovaj njegov učenik je, 
zapravo, posjedovao prelijepu perzijsku mačku za koju je 
pričao da joj voli puhati balone od sapunice i gledati je dok 
ih pokušava uhvatiti. Šejh je rekao, s blagim osmijehom: 
"Pitam se da li si balone puhao radi mačke ili radi sebe?" 
Ne sjećam se ničeg više osim da Šejh nije popio svu kafu i 
da je ostatak iz šoljice izlio u saksiju sa fikusovim drvetom. 
Kasnije sam čula da je ovo bila njegova navika, a biljka je od 
toga doista bujala. 


Nakon ovog razgovora otišla sam kući, srca ispunjenog 
slatkom radošću. Očekivala sam strogo propitivanje, me- 
đutim sve je bilo tako jednostavno i prirodno. Zvuk njego- 
vog mekanog glasa još uvijek je odzvanjao u mojim ušima i 
nisam mogla zaboraviti njegov duboko tajanstveni pogled 
(dugo vremana sam vjerovala da su mu oči bile crne, dočim 
su u stvarnosti one bile sivo-plave). Nekoliko dana kasnije, 
iz tramvaja u kojem sam se vraćala s posla, vidjela sam 
Šejha na ulici: nosio je košaru napunjenu potrepštinama, i 
hodao energičnim korakom koji je činio suprotnost sabra- 
nom izrazu njegovog lica. Kao toliko puta kasnije, bila sam 
zatečena ovim zapanjujućim skladom neodoljive snage i 
smirene unutarnjosti. Međutim, uskoro sam počela po- 
stavljati sebi neka pitanja: kako je moguće da čovjek, koji je 
već više od deset godina bio predvodnik tarikata sa brojnim 
učenicima, živi u malenome stanu i da svaki dan osobno 
mora otvarati vrata svojim posjetiteljima, obavljati kupovi- 
nu, kuhati, i ko zna šta još sve ne? Isto tako, djelovalo mi je 
kao da ne izgleda dobro. Da li je imao kakvih zdrastvenih 


problema? Da li je dovoljno jeo? Odgovori na ova pitanja 
došli su tek kasnije. 


Nedugo nakon mog prvog susreta sa Šejhom, s vremena 
na vrijeme, bila sam pozivana na zajedničke zikrove (mad- 
žalis) skupa s ostalim članovima tarikata. Nakon jedno- 
stavnog obroka - raženi kruh, sir, voće i čaj - objedovanog 
u šutnji, Šejh bi govorio o nauku (doktrina) i duhovnome 
životu i davao bi odgovore na pitanja. Na ovim susretima, 
svaki put bez izuzetka, osjetila bih snažan dah blagoslova 
koji je izlazio iz njegovih usta; imala sam osjećaj kao da 
sam skoro bila u stanju nazrijeti zrake svjetlosti kako isija- 
vaju iz njega. On je sjedio na svom divanu odjeven u maro- 
kansku odoru, baš kao i njegovi učenici koji su sjedili na 
podu poredani polukružno, sa ženama u pozadini. Tradici- 
onalne islamske odore na kojima je Šejh insistirao, davale 
su dostojanstvo svakome od njih. Dvije marokanske svje- 
tiljke, od fino izrezbarenog bakra, bacale su prefinjene sje- 
ne po stropu i zidovima, i dok smo mi obavljali zikr, miris bi 
preplavio zrak. Sve je bilo svetost, ljepota i mir, a kući bih 
se vraćala poslije ovih večeri kao opijena vinom istine. 


Jednog dana, Lucy von Dechend (stara prijteljica obitelji 
Schuon i sama sljedbenik tarika), koja je obično kucala na 
pisačoj mašini Šejhove radove, zamolila me da preuzmem 
ovaj posao na sebe, pošto je ona morala otputovati na ne- 
koliko mjeseci, i dostavila mi rukopis članka "Mikrokoz- 
mos i Simbol" koji će se kasnije pojaviti u sastavu knjige 
L'CEIl du Cceur (Oko Srca). Srijedom, u šest sati navečer, 
predavala sam otkucane članke i preuzimala naredne, bi- 
vajući na taj način počašćena da Šejha viđam prilično re- 
dovno. Svaki put bi me upitao da li je tekst bio dovoljno ra- 
zumljiv; tako da sam stekla naviku da sebe postavljam u 
ulogu čitatelja i ukoliko bi se neki odlomak činio poteškim 
za razumijevanje, Šejhu bih ukazala na to, nakon čega bi 
on, na moje veliko iznenađenje, preinačio dotični odlomak. 
Bila sam zbiljski zapanjena činjenicom da je tako inteligen- 
tan čovjek želio slušati mladog početnika kao što sam ja, 
međutim poniznost je bila osnova njegove naravi — ništa 
drugo nije moglo biti razlogom ovakvom ponašanju — a sa- 
vjete je običavao tražiti od svojih prijatelja u pogledu mno- 
gih pitanja. 


Svoje članke pisao je u jednome dahu, za nekoliko dana, i 
pregledao bi ih tek onda kada su bili otkucani; a zatim bi- 
smo ih morali ponovno otkucati kako bi bili sasvim razgo- 
vjetni izdavaču, mada su njegov rukopis i ispravke uvijek 
bili veoma jasni. Nikad nije pisao s namjerom da objavi 
knjigu unaprijed određenog naslova, nego radije iz potrebe 
da odgovori na probleme ili zbog unutarnje nužnosti. Kada 
su članci bili toliko brojni da bi se od njih mogla sastaviti 
knjiga, on bi ih poredao izvjesnim redoslijedom i cijelini bi 
dao naslov. Jedina iznimka u ovome pravilu bila je knjiga 
Razumijevanje islamat1 i, najvjerovatnije, njegov prvi rad O 
transcendentnom jedinstvu religija,2 koji sadrži načelne 
teze i, zapravo, temeljne ideje njegovog cijelog opusa. Ta- 


1 Razumijevanje islama, El-Kalem, Sarajevo, 2008. 
Pa 0 transcendentnom jedinstvu religija, Bemust, Zenica, 1997. 

kođer je običavao ispisivati stranicu za stranicom, mislima 
i osvrtima u obliku aforizama koji su se ticali najrazličitijih 
tema; upravo to je predstavljalo skicu za njegovu knjigu 
Spiritual Perspectives and Human Facts. Jedan dan, na 
njegovom stolu nalazio se izvjestan broj celofana različitih 
boja, pa mi je objasnio njihov simbolizam i značenje. Rekao 
mi je da pogledam na krajolik kroz različite stranice celofa- 
na i pitao me kakav utisak stičem dok gledam kroz njih; i 
zapravo, žuta boja je poticala radost, ljubičasta tugu, plava 
je bila tajanstvena i hladna, zelena smirena, a crvena iznad 
svega zastrašujuća kroz svoj intezitet i vrelinu. 


Drugog dana pričao mi je o astronomiji, o temi koja ga je po 
svemu sudeći fascinirala, jer je u to vrijeme bio izradio čitav 
niz proračuna prema kojima bi se mogao konkretno zami- 
sliti zvjezdani prostor. Pokazao mi je na svoj globus i rekao: 
"Kada bi Zemlja bila ovih dimenzija, Mjesec bi bio veličine 
jabuke, i stajao bi na razdaljini od osam metara od Zemlje, 
a Sunce bi bilo veličine stambene zgrade na Sauvabelinu 
(brijeg iznad Lausanne). Venera bi se nalazila na mjestu 
gdje je sada katedrala; Jupiter, koji je devet puta veći od 
Zemlje, bio bi u središtu Ženevskog jezera, i tako dalje. Ka- 
da bi Sunce bilo velika jabuka, Zemlja bi bila veličine sje- 
mena goručšice i bila bi udaljena deset metara od Sunca. 
Sunčev sistem bi jedva zauzimao pola kilometra i oko njega 
bio bi prostor veći od Europe. Govorio mi je o Mliječnome 
putu, o Velikom galaktičkom sistemu... bilo je vrtoglavo. Ali 
daleko najvrtoglavije od svega, bilo je ono što mi je rekao 
kasnije i na što se se iscrpno osvrnuo u dvjema svojim knji- 
gama: "Moderni čovjek je nesvjestan svoje upletenosti u 
titansku dramu u čijim granicama ovaj svijet, na prvi pogled 
tako čvrst, nije ništa drugo do paukova mreža ... Moderni 
čovjek ne uviđa da bi se taj svijet mogao uručiti ab intra, da 
bi materija, u procesu preobličenja, mogla poteći ka unu- 
tra' i da bi se cijeli prostor mogao skupiti kao ispuhani 
balon."3 Ili ponovno, kada je govorio o "Božanskim Atribu- 
tima" i poglavito o Al-Ahiru (Bogu kao "Posljednjem"|: 
"Ukoliko bi netko želio obrazovati manje ili više konkretnu 
ideju dolaska Al-Ahira, morao bi biti u stanju da posvjedoči, 
snagom anticipacije, onu vrstu eksplozije materije, tj. onu 
vrstu preokreta ili egzistencijalnog povlačenja, koje će 
označiti dolazak (advent) Božiji; on bi, dakle, morao biti u 
stanju da začuje zvuk Roga i uvidi slamanje i preobrazbu 
osjetilnog univerzuma."4 U mislima sam predočivala sliku 
ove kozmičke drame i ostajala začuđena, pitajući se odakle 
je izvodio sve to što je opisivao. Nije mi se doimao kao da 
govori po teoretskom znanju, već po izravnoj svjesnosti i 
iskustvu. Odavao je dojam čovjeka koji je, poput anđela, 
mogao proletjeti kroz sve sfere Univerzuma, i zaustaviti se 
na onoj najvišoj, utisak koji bi se iznova i iznova vraćao u 
moju svijest svaki put kada bih ga posjetila ili čitala njegove 
radove. 

Drugom prilikom, Šejh mi je pokazao jednu staru knjigu u 
kojoj su bile predstavljene nošnje svih naroda na planeti. 
Uvijek je imao veliki interes za sve što se ticalo različitih 
rasa čovječanstva. Znao je imena svih azijskih naroda, svih 


3 Logic and Transcendence, poglavlje "Concerning the Proofs of God." 
4 Form and Substance in the Religions, poglavlje "The Cross Time-Space' in Koranic 
Onomatology." 


afričkih i svih američkih plemena, poznavao je njihovu hi- 
storiju, religiju, njihove običaje, imao je uvid u osnove njiho- 
vog jezika i pisma; mogao je recitirati mnošto pasaža Ilijade 
na grčkom, Danteove Božanstvene komedije na italijan- 
skom, pjevušiti afričku uspavanku ili ratničku pjesmu Si- 
juksa; sa velikom vještinom vladao je arapskim jezikom i 
pismom, i čak je bio upućen u osnove sanskrta, te japan- 
skog i kineskog jezika; srcem je znao kako da ispiše prvo 
poglavlje Tao-Te-Ching-a u finoj kaligrafiji. Skoro cjeloku- 
pno ovo znanje on bijaše sticao od svoje mladosti, i činio je 
to kako bi pobjegao od uskogrude europske atmosfere koja 
je u to vrijeme bila preovladavajuća i za njega zagušujuća. 
Također je mogao, jednim potezom pera, nacrtati kinesko, 
arapsko, kavkasko i lice crvenih Indijanaca. 


Naprotiv, stvari koje ga nisu zanimale nije ni pamtio, a izu- 
čavanje kozmoloških znanosti prepustio je svom najboljem 
prijatelju, Titusu Burckhardtu. U astrologiju nije vjerovao, 
misleći da je iz nje lahko izvesti veoma pogrešne zaključke, 
i iznad svega nije podnosio pravljenje astroloških predviđa- 
nja. U pogledu na razgovor koji se jednoga dana poveo na 
ovu temu, dok smo bili na skupu kod njega, pitao me: "Koji 
je moj astrološki znak?" Rekla sam mu da ima Sunce u Bli- 
zancima i da je rođen u podznaku Riba. Blago se nasmijao i 
upitao: "I šta to znači?" Odgovor sam ponudila na osnovu 
ono malo znanja što sam imala o ovoj znanosti, i on je ostao 
šuteći. Bio je toliko nezainteresiran, da je već narednog da- 
na sve zaboravio. Otprilike godinu dana nakon našeg prvog 
susreta, upitao me da li bih mogla doći i kuhati mu jedanput 
sedmično. Davala sam sve od sebe da pripravim svakojaka 
jela, na koja bi me pozvao baš svaki put — što je bila ponuda 
koju nisam očekivala. Nakon jela, čitao bi mi mističke pje- 
sme Svetog Ivana od Križa i Svete Tereze djetešceta |susa. 
Mnogo je volio ovu mladu sveticu, i govorio je da se njezina 
uzvišenost sastojala upravo od njezine svete malenosti, i 
dao mi na čitanje Priču jedne duše. U to vrijeme, bio je une- 
sen u isčitavanje spisa crkvenih otaca i kršćanskih mistika; 
upravo tada je napisao "Krističke misterije," članak koji mi 
je pomogao da razumijem kršćanstvo u dubinu, baš kao i 
sve drugo što bi kasnije pisao na tu temu. 


Jedna od knjiga koju sam u to vrijeme dobila na čitanje bila 
je Black Elk Speaks, diktirana autobiografija mudraca i 
sveca plemena Sijuksa, koji je u svojoj mladosti bio svjedok 
herojskog otpora njegovog naroda protiv bijelaca i koji je u 
isto vrijeme primao vizije, da bi mogao pomoći svojim bli- 
žnjima, kako duhovno tako i zdravstveno. Ja praktički ni- 
sam imala nikakvog znaja o američkim Indijancima, i ova 
knjiga za mene je predstavljala otvaranje u jedan posve ne- 
očekivan svijet. Sam Šejh je bio toliko zadivljen ovom knji- 
gom da je čak savjetovao jednom od svojih američkih uče- 
nika, Josephu Epes Brownu, budućem profesoru etnologi- 
je, da otputuje na Zapad i pokuša pronaći ovog sveca U cilju 
da dobije što objektivniju sliku o njegovoj religiji. Brown ga 
je pronašao i s njim proveo čitavih godinu dana, tokom kojih 
mu je Black Elk povjerio sve svoje znanje o sedam suštin- 
skih obreda njegova naroda; ishod ovog druženja bila je 
knjiga Sveta lula (The Sacred Pipe) i prijateljstvo s Benjami- 

nom, Black Elkovim sinom, koje nam je otvorilo mnoga vra- 
ta tokom naših putovanja na američki Zapad. 


kk + 


Kada smo se vjerili, vikendima bismo šetali pokraj jezera. 
Šejh je volio ovo jezero koje je, svojom mirnom površinom i 
veličanstvenošću planina u pozadini, postalo poput produ- 
ljenja njegove duše. Imao je običaj rano ujutro šetati do Gu- 
ai d'Ouchy da bi disao duboko u Prisutnosti Božijoj. Pone- 
kada bi sretao i druge šetače, koji su također polazili u po- 
tragu za samoćom, kao što je bio, na primjer, kralj Alfonso 
III od Španije, cijenjeni beg od Tunisa, ilitada veoma pozna- 
ti orkestarski dirigent, ili general Guisan švicarske vojske; 
on bi im klimnuo glavom u znak pozdrava i oni bi odvratili 
na ovaj pozdrav. Tokom naših šetnji, Šejh bi mi objašnjavao 
različita značenja Šehade (svjedočenja vjere: "nema boga 
osim jednog Boga"), govoreći da bi se riječ "bog" mogla za- 
mijeniti bilo kojim drugim pozitivnim kvalitetom: recimo, 
nema ljepote osim Ljepote, nema pravde osim Pravde, i ta- 
ko dalje, i najzad nema zbilje osim Zbilje. Mnogo je pričao o 
"metafizičkoj providnosti" stvari pojavnog svijeta, i bilo je 
očigledno da je on motrio sve stvari u Bogu i Boga u stvari- 
ma svim. Za mene, koja sam do tada vidjela Boga kao pre- 
bivajućeg u dalekim Beskrajima, ovi razgovori su bili poput 
otkrovenja koja su me činila spremnom da osjetim blizinu 
božanske Prisutnosti. 


Poštovanje koje je Šejh imao prema svemu stvorenom 
ogledalo se i u malim stvarima. Na primjer, kada bi prelazio 
preko livade, izbjegavao bi da pogazi tratinčice i poljsko cvi- 
jeće, ili ako bi vrapci kupili mrvice na trotoaru, čekao bi da 
odlete ili bi ih zaobišao u širokom luku kako ih ne bi uzne- 
mirio. Nikad ne bi ubio insekta: ako bi se pauk ili centriped 
pojavio u njegovj sobi uzeo bi čašu, postavio je preko bube, 
ispod bi zatim podvukao razglednicu i tako zatočenu izbacio 
kroz prozor. Volio je mačke i nije dozvoljavao da ih itko 
uznemirava dok spavaju ili dok se nalaze u svojim kontem- 
plativnim stanjima; kada bi naša mačka legla na Šejhov 
radni sto, kako bi ga spriječila da piše - mačak je izgleda 
bio ljubomoran na pažnju koja je poklanjana radnom stolu 
— nastupio bi pravi problem! Odmah bi me pozvao da dođem 
i uklonim naše malo mače sa zabranjenog mu odmarališta. 
Kada smo preselili u našu novu kuću u Pullyu (predgrađe 
Lozane), Šejh mi je jednom prilikom pomagao pri sađenju 
cvijeća u bašći. Najednom, zastao je s radom, okrenuo lo- 
paticu, i rekao: "Ne mogu ja ovo raditi - upravo sam presje- 
kao crva napola..." Neke životinje bi reagovale na ovu nje- 
govu ljubav i poštovanje. Psi bi počesto slijedili Šejha, ma- 
hali bi repom, ili bi naglo prestajali lajati kada bi on prolazio 
pokraj dvorišta kuća koje su trebali čuvati. 

Kao dijete, mali Frithjof je imao običaj moliti sve vrijeme 
tokom svog polusatnog hoda do škole. Na času Biblijske 
historije, njegov učitelj je govorio o zapovijedi da se "moli 
bez prestanka," i ovaj zahtijev dijete je prihvatilo veoma oz- 
biljno. Jednoga dana, kada se vraćao kući, upućujući svoje 
misli Bogu, veliki crni pas opakog izgleda obrušio se na nje- 
ga, srušio ga na tlo i pokušao ga ujesti za vrat, u tom trenut- 


BEHAR 93-94 


191 


SUFIZAM 


ku se pojavio prelijepi njemački ovčar i potjerao crnu zvjer, 
te otpratio malog Frithjofa sve do kuće. Mnogo kasnije -— 
kada je Šejh već bio predvodnik narastajućeg tarikata - 
njegova majka, koja nije imala ni malo razumijevanja za 
svoga sina, došla je i grdno ga kudila što u životu nije zavr- 
šio studije prava ili medicine, naglašavajući da je njegov 
život propao itd., tada se najednom pojavila malena mački- 
ca, uskočila u Šejhovo krilo i počela plesati sa izdignutim 
prednjim šapicama, gledajući u njega svojim velikim očima 
i glasno mijaučući. Gospođa Schuon, koja je također voljela 
mačke, vidjevši ovaj izljev ljubavi prema njezinom sinu, sta- 
la je sa svojim prodikama kao ukopana, ne usuđujući se 
nastaviti ovo nimalo opravdano kuđenje. Međutim, jednom 
prilikom je gospođa Schuon bila veoma ponosna na svoga 
sina. Nakon moždanog udara, bila je izgubila sposobnost 
govora. Šejh joj je tada odnio svoju statuu Djevice i rekao: 
"Gledaj u ovu statuu i pokušaj reći Ave Maria'; ustraješ li u 
tome, bit ćeš opet u stanju da govoriš." | u pravo to se do- 
godilo: nakon tri dana, mogla je govoriti normalno i svako- 
me je pričala kako ju je njezin sin izliječio — dok je Šejh 
dobro znao da je to učinila Djevica. 


U zoološkom vrtu u Rabatu (Maroko) bili smo svjedoci za- 
divljujućeg prizora. Šetajući kroz vrt s nekim našim prijate- 
ljima, išla sam ispred u društvu žena, dok je Šejh išao iza 
nas u društvu muškaraca koji su ga pratili. Šetajući tako, 
došli smo do dijela u kojem je bilo smješteno desetak veli- 
kih kaveza s lavovima, poredanih polukružno oko skupine 
palminih stabala. Svi lavovi izgledali su kao da drijemaju, 
jedino su se njihova mladunčad pomalo međusobno igrala 
i zadirkivala svoje majke. Baš u trenutku kada smo mi žene 
došle do petog ili šestog kaveza, lavovi mužjaci najednom 
su se svi uzdigli, i snažno zarikali. Zaprepaštene, okrenule 
smo se, pitajući se šta bi mogao biti uzrok takvom neočeki- 
vanom istupu: to je bio upravo trenutak kada je Šejh ušao u 
polukrug kaveza s lavovima. Lavovi su željeli pozdraviti ga! 
Ova zapanjujuća salutacija trajala je nekoliko trenutaka i 
tišina mačaka koje su zadrijemale, ponovno je nastupila. 


Slična stvar se dogodila kada smo jednom prilikom posje- 
tili izložbu životinja u Knie cirkusu u Švicarskoj. Ušli smo u 
šator u kojem je bilo pet slonova; tromo su njihali surlama, 
ali u trenutku kada je Šejh prošao pored njih, četiri odrasla 
slona, jedan za drugim, podigli su surle u znak pozdrava! 
Što se tiče ljudi, oni su generalno reagovali s poštovanjem, 
ili respektirajućom upitnošću. Njegovo dostojanstvo i nje- 
gov sabrani izraz lica, nije mogao a da ne privuče pažnju 
izvjesnih osoba. Hodao je kao da nosi neki sveti predmet, i 
u stvari, ovo blago kojeg je nosio bilo je trajno sjećanje na 
Boga. Ljudi bi ga pitali ko je on, ili bi mu govorili da oko 
njega osjećaju snažno zračenje ili neko blagostanje u nje- 
govj blizini. Jevreji bi ga smatrali rabinom, pravoslavci 
"starcom," katolici nekim poglavarom, muslimani velikim 
šejhom a neki američki Indijanci poglavicom! 


Tokom jednog posjeta Maroku, bili smo pozvani na ručak 
kod trgovca, koji je živio u središtu Medine od Feza. U po- 
sjet smo krenuli odjeveni u tradicionalnu muslimansku 


nošnju i Marokanci su nas odjednom počeli slijediti kroz 
uske ulice staroga grada, oblikujući dugu kolonu iza nas. 
Šejh tada bijaše ubrzao svoj korak ne bi li im umakao, ali 
nije bilo pomoći; pratili su nas do samih vrata našeg doma- 
ćina i posjedali pred kućom u nadi da će nas vidjeti još jed- 
nom kada budemo odlazili. Jedan od njih raspitivao se o 
Šejhu, na šta mu je sluga odgovorio da je on zapravo pred- 
vodnik svih muslimana Evrope — što naravno nije bila istina 
i nije ni najmanje pomoglo rješavanju situacije u kojom 
smo se našli. Morali smo čekati sve do vremena ikindijske 
molitve, kada na poziv mujezina svi odlaze u džamiju, kako 
bismo se bez zastoja mogli vratiti natrag u hotel. 


Šejhu je bilo 14 godina kada je kardinal Mercier, arhibiskup 
Strazbura, posjetio Mulhouse kako bi izrekao misu (u tom 
razdoblju se gospođa Schuon, s dvojicom svojih sinova, već 
bila preselila tamo, nakon smrti svoga muža). Velika masa 
naroda okupila se oko puta kojim je Kardinal hodio, kako bi 
mogli primiti njegov blagoslov; mali Frithjof stajao je u dru- 
gome redu. Kada je arhibiskup prolazio pokraj njega, po- 
gledao ga je, i zatim preko glava ljudi u prvome redu snaž- 
no isturio ruku, da bi dječak mogao poljubiti njegov episko- 
palni prsten. 


Tokom svoje vojne službe — koja je u to vrijeme bila obave- 
zna u Francuskoj — u trajanju od osamnaest mjeseci, ofici- 
ri su ga na kraju počeli tretirati s velikim poštovanjem i 
dali mu da obavlja neke veoma nezahtijevne poslove u am- 
bulanti i sekretarijatu. Neko vrijeme, u armiji, dijelio je so- 
bu s Romom koji ga je naučio nostalgičnim rumunjskim 
pjesmama. Njegovo poštovanje i prijatnost, također je bu- 
dilo simpatije u običnom narodu. Nakon naših zaruka, Šejh 
me je upoznao sa svim trgovcima u prodavnicama gdje je 
kupovao potrepštine. Piljar, mesar, pekarova žena, vlasni- 
ca perionice veša, svi su izražavali svoje čestitke na najsr- 
dačniji način. Bilo je dirljivo. Imali su neku vrstu nježnog 
sažaljenja prema ovom čovjeku koji je izgledao kao ogrnut 
u svoju usamljenost. 


Kućepaziteljica zgrade u kojoj je Šejh živio, koja bi jednom 
mjesečno dolazila da počisti njegov stan, imala je istinsko 
udivljenje prema njemu. Jedan dan ga je usrdno molila da 
izrekne blagoslove za nju i njezinu obitelj. Šejh je nije mo- 
gao odbiti, tako da je jednog nedeljnog jutra, ova gospođa 
povela sa sobom svoga muža i kćerku, i svi su zajedno pred 
Njega kleknuli. On je izmolio "Oče naš" zajedno s njima, a 
onda je postavio desnu ruku na njihove glave izgovarajući 
neke molitve blagoslova, i mala obitelj je napustila naš 
stan preplavljena zahvalnošću. Međutim, prisutnost sveto- 
sti, može također potaknuti i mržnju. Tako je i Šejh podno- 
sio bolna iskustva s ljudima koji se bijahu pobunili protiv 
njega i na njega izricali lažne optužbe. Na ulici se ponekada 
dešavalo da ga mladi huligan zaspe uvredljivim riječima; 
Šejh obično ne bi obraćao pažnju, ali jedne prilike u Londo- 
nu on je zastao i zakucao pogledom grupu mladića koji mu 
se bijahu rugali, i potom glasno uzviknuo na francuskom: 
"Gau'est-ce gue vous vous permettez ?" ("Kako se usuđuje- 
te?"). Istog trena ovi mladići stali su kao ukopani, nespo- 

sobni da se i pomaknu, kada sam se okrenula i pogledala 
na njih, prelazeći preko trga, vidjela sam ih još uvijek ska- 
menjene na onom istom mjestu. Upravo ista stvar se dogo- 
dila u Kembridžu u Masačusecu, kada se čovjek u prolazu 
pored Šejha napadno iskezio i prezrivo nasmijao. Šejh je 
zastao i snažno ga pogledao ne rekavši ni riječi, i zatim na- 
stavio svojim putem. Čovjek je ostao na svom mjestu, kao 
ukopan, ne mogavši čak ni ruku pomjeriti s oboda svoga 
šešira i ostao u takvom stanju sve dok mi nismo zamakli iza 
ugla (kako nam je kasnije rekao prijatelj koji je išao iza 
nas). Hvala Bogu, takvi incidenti su bili iznimno rijetki. Naj- 
dirljivije je bilo kada bi mu maleno dijete, sasvim spontano, 
pohrlilo da ga pozdravi, ponekada bježeći od roditelja ili pa- 
ziteljica da to učini. Crveni Indijanci, kod kojih je brada bila 
nepoznanica, pitali bi ga da li je on Deda Mraz, i on je znao 
jako dobro kako da se prilagodi ovome. 


Nakon našeg vjenčanja, moje mlađe sestrice blizankinje, 
koje su tada imale osam godina, dolazile su nam u posjet u 
naš novi stan. Šejh bi tada izvadio iz ormara kutiju ispunjenu 
igračkama i iz nje veliki zvrk, koji bi zavrtio pritišćući 
vertikalnu oprugu, pri čemu bi se začuo zvuk koji je on 
nazivao "muzikom sfera"; onda bi izvadio dječiju zvečku 
koja je zvučala kao balinezijski gamelan, za koji je govorio 
da je "muzika anđela." Moje sestre bi s užitkom slušale 
ovaj nebeski koncert, i ulazile u duh igre, tako što bi jedna 
od njih vrtila zvrk, a druga zvečala zvečkom. Šejh bi ih 
gledao neko vrijeme i onda bi se povukao, ali prije toga bi 
nam dao da razgledamo neke knjige o Baliju i Indiji. Moja 
sestra Anna, buduća karmelićanka, jednom je prilikom 
rekla: "Volim tvoga muža, on zna kako da udovolji malim 
djevojčicama." | to je zaista bilo tačno: a jedom prilikom 
čak nije oklijevao da ponese, vozeći se vozom iz Bazela do 
Lozane, plavi balon za malu kćer našega prijatelja koja je 
jako voljela balone. | koliko smo samo puta igrali lopte s 
djecom naših susjeda, baš kao što bismo činili i s dr. 
Martinom Lingsom i njegovom suprugom kada bi nam ljeti 
dolazili u posjet! 


Šejh je također znao zabaviti i malene dječake; pokazao bi 
im svoju kolekciju predmeta iz svijeta crvenih Indijanaca: 
luk i strijele, lulu mira, ogrlicu načinjenu od medvjeđih 
kandži, tomahavk i tobolac, ukrase protkane ježevim bod- 
ljama ili ogrlice; pričao bi im herojske pothvate indijanskog 
poglavice, koje je štaviše bio savršeno sposoban ilustrirati 
smiješnim malim crtežima. U generalnom smislu, uvijek je 
volio ljude učiniti zadovljnim, ne samo djecu već također i 
odrasle, i uvijek se odazivao da ugodi ukoliko su ovi pozivi 
bili razumni. 

Dok sam još bila djevočica vidjela sam prelijepe prizore 
Švicarskog nacionalnog parka u kantonu Grizon, i uvijek 
sam željela posjetiti to mjesto. Stoga sam pitala Šejha da 
provedemo neko vrijeme tamo nakon našeg vjenčanja. On 
se složio s tim; u park smo stigli u vrijeme kada se sezona 
posjeta tek otvarala, pa smo u toku jedne cijele sedmice 


bili jedini gosti u hotelu i cijeli veliki nacionalni park imali 
samo za sebe. Svaki dan bismo odlazili na duge šetnje, uži- 
vali u livadama prekrivenim cvijećem, odmarajući se pored 
brzih potoka, i gledali kako jeleni trče i pasu na planinskim 
pašnjacima i kako se mrmoti, kao djeca, igraju ispred svo- 
jih jamica. Za Šejha, koji je uvijek živio u gradovima, to je 
bilo predivno iskustvo. Osjećala sam da je upijao svom svo- 
jom prirodom sve ono što se tu nudilo njegovim osjetilima. 
Gotovo uvijek smo šetali u tišini. 


Pored jednog brzaka, usred borove šume, otkrili smo veliki 
ravni kamen, na koji bi Šejh sjeo i meditirao. Umotan u svo- 
ju kapu, zatvorenih očiju, i duboko zadubljen, izgledao je 
kao mudrac s crteža taoističkih krajolika. Sjedio bi "ala tur- 
ko," s rukama položenim na koljena, i izgledao nepotresiv, 
i beskrajno veličanstven. Gledajući ga sa suprotne strane 
brzaka, imala sam utisak kao da njegova figura raste i po- 
lako se stapa s veličanstvom prirode koja nas je okruživala. 
Za mene, nije bilo sumnje da je u tim trenucima bio jedno s 
Bogom. Rijetko sam ga viđala u ovakvim stanjima, jer bi u 
prisutnosti drugih ljudi skrivao svoja duhovna stanja, i uvi- 
jek bi se povlačio u svoju sobu kada bi meditirao — što je 
bilo očigledno — ali takav veličanstveni izraz katkad bi se 
ukazao na njegovom licu tokom sna, i ja bih se pitala kako 
takav čovjek može, nakon buđenja, uopće živjeti u svijetu 
kakav je ovaj naš (moderni Zapad). 


Jednog dana smo se popeli do mjesta koje je stajalo visoko 
ponad vrhova drveća, i s kojeg se pružao veličanstveni 
pogled na planine prekrivene snijegom; Šejh je sjeo na 
zemlju da se odmori dok sam se ja pokušavala uspeti na 
sami vrh. Više nije bilo nikakve staze, i ja sam se penjala 
kroz područje ispunjeno oštrim kamenjem dok se najednom 
nisam našla u sred proplanka obasutog prekrasnim 
visibabama kakve nikad ranije vidjela nisam. Povikala sam: 
"Ya Sheikh, dođi da vidiš, puno je divnog cvijeća!" Kada je 
spazio dokle sam se popela, povikao je: "Ne, ne, i nipošto 
ne, to mjesto je opasno. Silazi dole; čovjek ne smije bez 
ozbiljnog razloga sebi ugrožavati život!" Sišla sam dole i 
uvidila da je zaista bio u pravu. Stajali smo još dugo, 
kontemplirajući prizor koji se prostirao pred nama. Tadaje 
Šejh počeo govoriti o disanju, kazujući da je zrak očitovanje 
ethera koji prožima sve oblike i koji je u isto vrijeme 
prenosnik sveobuhvatne Prisutnosti Boga; kada dišemo, 
zrak u nas unosi ether zajedno sa svjetlošću i stoga dišemo 
u Sveprisutnosti Boga. Disanje bi trebalo biti udruženo sa 
Sjećanjem na Boga, čovjek mora disati s poštovanjem, sa 
srcem. 


Navečer u hotelu Šejh bi pisao ili bi mi pričao o svojoj proš- 
losti. Čini se da je već kao dijete bio objektivan i logičan kao 
nezasukan mač; stariji su na to motrili kao na ekscentrič- 
nost i govorili bi: "Prerast će to s vremenom." Njegov otac 
bi napomenuo: "Frithjof će biti veliki čovjek jednoga dana." 
Priče o pustinjacima na njega su ostavljale snažan dojam, 
tako da su jedan dan on i njegov brat uzeli pepeo iz kamina, 
posuli se po glavama i njime začađavili lica i odijela, i zatim 
sjeli prekrštenih nogu da "meditiraju". Kada ih je njihova 

zgrožena majka ugledala, kazali su: "Ne prekidaj nas, maj- 
ko, mi smo sannyasini"! (sannyansini, tj. hindu isposnici) 
Jadna gospođa Schuon, imala je dodatni šok kada je našla 
svoje sinove kako pokušavaju prepilati noge stola; u to vri- 
jeme negdje bijahu vidjeli slike orijentalnih interiera i mi- 
slili su kako bi bilo mnogo ljepše kada bi sjedili za vrijeme 
objeda na jastucima oko niskog stola. Srećom, drvo od ko- 
jeg je sto bio napravljen, bilo je veoma tvrdo, tako da su 
uspjeli samo ogrebati taj vrijedni komad pokućstva prije 
nego li su nanijeli istinsku štetu. Šejh se nikada nije smijao 
na glas, a kada bi pričao ove priče potisnuo bi smijeh, i za- 
čulo bi se jedino mehko "huh, huh" umjesto smijeha. 


Kao dijete imao je dara da ugodi svojim malim prijateljima 
koji bi, već u tome vremenu, imali običaj povjeriti mu sve 
svoje tuge i pitati ga za savjet, i u njihovim pustolovinama, 
on bi uvijek bio predvodnik. Drugih večeri pjevali bismo pje- 
sme koje smo oboje poznavali, Šejh bi pjevušio melodiju. 
Imao je dobar glas i lijep osluh za muziku. Žalio je što ne 
može pjevati u toku zajedničkog zikra, jer bi nas susjedi 
mogli čuti, i kada smo nakon pet godina konačno zaimali 
kuću, Šejh je to doživio kao veliko oslobođenje i pokušavao 
je improvizirati najljepše duhovne pjesme. 


Veličanstveni boravak u djevičanskoj prirodi bio je početak 
njegovog laganog oporavka, jer je od smrti svoga oca ne- 
vjerovatno patio u okruženju ružnoće, sitničavosti, nedo- 
statka vjere i — u radionici tekstilnih dizajnera gdje je bio 
zaposlen — od vulgarnosti i opakosti okruženja u kojem je 
bio primoran živjeti. Kao dijete bio je izuzetno osjetljiv na 
ljepotu, uzvišenost i svetost, o čemu svjedoče i pjesme koje 
je napisao kada mu je bilo samo trinaest godina. Dvije od 
tih pjesama donosim u prijevodu s njemačkog: 


DAŠAK NOĆI 

Da li me ovo Tvoja baršunasta ruka uzdignu prema Tebi? 
Da li se ovo Tvoja odora tiho na me spusti? 

Promatrah s udivljenjem Tvoj nabožni svemir! 

listopih se u mirisu Tvoje duše — 

Ti polako rastvori vrata mojim čulima, 

I slatka vjera se nježno na me spusti. 


(1. VIN 1920.) 
MOLITVA NA GOLGOTI 
Pozdravljena budi od mene, o Golgoto, 
Na kojoj prebivaju moji snovi i moje molitve, 
Kojoj hrle moje žedne misli; 
O Kriste, koji činiš moj život slatkim! 
Moje srce je tužno, a moja duša slaba, 
Vjerovao sam i previše u svijet ljudi! 
Kada se moja duša okrene prema Tebi, o Gospode, 
Ja nalazim tamo mjesto odmora i utočišta. 
Golgota, stanak prepun milosti! 
Ako bi se moja vlastita snaga činila dovoljnom 
lako bi se moje srljanje Tebi suprostavilo, 


Ti bi opet bio utočište mojoj jadnoj duši. 

Ovdje završavam svoju smrtničku pjesmu — 

Ali ću zauvijek pjevati u blaženstvu; 

Prema Tebi se želim uspeti na krilima 

I učvrstiti svoju vjeru u Tebi, o Gospode, kroz moj život 
cijeli! 


(napisano nakon smrti njegovog oca, 21. XII 1920.) 


Svom svojom dušom težio je ozračju koje je ospoljavalo 
kvalitete i vrline koje su bile sastavni dio njegove prirode, 
ali u većini slučajeva jedino što bi nalazio bilo je 
nerazumijevanje, potcijenjivanje i ismijavanje. Jedino je 
svećenik kojem je odlazio na ispovijedi pokazivao simpatije 
prema njemu; ali u mladome Schuonu, koji je već bio čitao 
svete knjige Indije i govore Bude, uska katolička vjera nije 
mogla ugasiti žeđ za Apsolutnim. Veoma rano osjetio je da 
ga Bog poziva da ispuni neko poslanje, ali on, naravno, u to 
vrijeme nije mogao znati šta bi to moglo biti. Njegove 
intuicije i aspiracije posvuda su nailazile na zatvorena 
vrata; oko njega sve je bilo uronjeno u tamu! Ono što mu je 
pomoglo da preživi bila je njegova nepotresiva vjera i čitanje 
svetih Spisa. Tokom njegove vojne službe, čitao je između 
ostaloga, život Milarepe i život Ramakrishne, i zapisivao 
misli koje je prijateljima slao poštom u obliku pisama; ovo 
je ujedno predstavljalo početak njegove prve knjige 
Leitgedanken zur Urbesinnung. Poput ledolomca u noći, 
pokušavao je raščistiti put ka svjetlosti o kojoj je znao istinu 
posredstvom intelekta i u kojoj je želio da učestvuju i ljudi 
iz njegove blizine. 


Kada je izgubio posao tekstilnog dizajnera u Parizu, to je za 
njega bio znak: trebao je napustiti Europu zauvijek — tako je 
mislio — i pobjeći na Istok, prepuštajući svoj život u cjelosti 
u Ruke Božije koje bi mu pokazale put koji treba slijediti. | 
sudbina ga je usmjerila k Alžiru i cijenjenom Šejhu Al- 
Alaviju. Tokom svog 3,5 mjesečnog boravka u društvu ovog 
velikog Šejha, mnoge rane su počele zacjeljivati; ali, zbog 
njegovog boravka u tekiji, francuska ga policija tada bijaše 
silno uznemiravala, baš kao i staroga Šejha, tako da je 
osjetio da bi, zbog spokoja ovih ljudi, on ipak morao da se 
vrati natrag u Francusku. Nekoliko godina kasnije, kada je 
otputovao u Indiju, tajno se nadajući da će barem tamo naći 
smiraj, bukno je Drugi svjetski rat i on bi regrutovan i 
vraćen natrag u Francusku kako bi se mogao boriti u vojsci. 
Bilo je očigledno da je volja Svemoćnog bila da se darovi 
kojim je Bog obdario ovog mladog čovjeka moraju vratiti 
natrag na Zapad i tamo biti ospoljeni, prije nego li biti 
izgubljeni negdje u pijesku Sahare ili vodama Gangesa. 
"Želio sam biti odnesen prema Božanskome na krilima 
vanjske baš kao i unutarnje ljepote, bez ikakvog 
samozavaravanja i na istinski ozbiljan i svet način, što 
nikako ne znači na način izvan Istine i onoga što Istina od 
nas zahtijeva," pisao je u to vrijeme jednome prijatelju; 
morao je načiniti za sebe, i za one koji su razumijevali i 
čitali njegove spise, svijet po mjeri svojih nagnuća, koji je, 
zapravo, bio svijet istine, ljepote i uzvišenosti duše. 

Nakon našega putovanja u planine Grizona, preselili smo 
se u novi trosobni stan smješten na najvišem spratu zgra- 
de, s pogledom na Ženevsko jezero. Moja obitelj koja je je- 
dino znala da je Schuon bio pisac, suprostavljala se mome 
vjenčavanju s njim ("nitko se ne udaje za čovjeka bez imena 
i bez novaca, koji je napisao nerazumljivu knjigu i koji, po- 
vrh svega ovoga, ima lice proroka!"); ali na kraju su se, 
ipak, pokazali kao darežljivi i omogućili su nam da sebi pri- 
uštimo neke berberske ćilime i pokrivače i neophodni mi- 
nimum rustikalnog namještaja u bijelom drvetu o kojem 
smo tada toliko sanjali. 


Šejh je vodio veoma discipliniran život vremenski određen 
razdobljima pet dnevnih molitvi (namaza); uvijek strog pre- 
ma sebi, bio je veoma blag prema svojim učenicima, UzZi- 
majući u obzir veoma teške uvjete rada na modernom Za- 
padu. Nikad nije promijenio svoje navike za sve godine koje 
smo proživjeli zajedno. Ustao bi rano ujutru i obavio jutar- 
nju molitvu. "Sve dok čovjek ne izvršava molitve, nije ljud- 
sko biće", govorio bi on. Nakon jednostavnog doručka, še- 
tao bi sam do jezera, baš kao što je činio i prije braka. Imao 
je jaku potrebu za ovim trenucima samoće. U deset sati 
primao bi posjetitelje, a u podne, nakon što bi se povukao 
na sat vremena, pisao bio članke i pisma. Na svu svoju po- 
štu odgovarao bi s nevjerovatnim strpljenjem i darežljivo- 
šću, ne oklijevajući da ispuni i desetke stranica ukoliko je 
to bilo potrebno, da bi osvijetlio sve uglove problema. Često 
bi pisao do kasno u noć i ustao bi da prošeta kroz sobu, 
uglavnom da bi se usredotočio na prisjećanje Boga u tim 
trenucima. Svaki dan bi čitao barem jednu stranicu Kur'ana 
(na arapskom), a također je ponekad čitao i psalme — oso- 
bito 23, 63, 77, 103 i 124 psalm su mu bili dragi. 


Jeli bismo, ili sjedeći na podu, na malom marokanskom 
stoliću, ili u kuhinji, ali uvijek u šutnji. "Hrana se mora po- 
štovati," i zacijelo Šejh bi uvijek objedovao s velikom sabra- 
nošću. Nije trpio da ljudi vode intezivne razgovore tokom 
jela, i kad bih posjetiteljima odgovorila na pitanje iz čiste 
učtivosti, on bi dodao: "Pusti ih da jedu," što je bilo dovoljno 
da svima nametne šutnju. Kada bi sjedio, nikada se nije na- 
slanjao, i u svakom slučaju nismo ni posjedovali stolice, 
osim dva mala stolca (bez naslonjača), jedan za kojim bi 
sjedio dok je pisao za radnim stolom, i jedan kojeg smo 
držali u kuhinji; umjesto stolica imali smo nekoliko maro- 
kanskih jastuka koji su služili za sjedenje. Za posjetitelje 
koji nisu bili naviknuti na život ('orientale, nabavili smo dvi- 
je baštenske stolice na rasklapanje koje su se brzo mogle 
pripremiti za njihove potrebe. Jedino je u toku zadnjih godi- 
na svoga života, pristajao da koristi stolicu za ljuljanje, na 
kojoj bi sjedio kada je primao goste, ali bi odbijao sjediti u 
njoj kad god je mogao. Uvijek je hodao uspravljeno i pravil- 
no, čak i tokom posljednjih godina njegova života, iako je 
bio oslabljen čak trima srčanim udarima. Kupao bi se jedi- 
no hladnom vodom; da se istušira toplom vodom izgledalo 
mu je posve nebitno! Istina je da su neke od ovih njegovih 
navika izvirale iz činjenice da je uvijek bio siromašan, ali su, 


s druge strane, one bile u skladu s njegovom asketskom 
naravi. Sve što je radio, radio je potpuno, bez žurbe, sa sa- 
branom mišlju. Jedna od njegovih navika bila je i to da bi 
uvijek oprao svoju šolju ili čašu odmah nakon jela; a po- 
spremio bi svoju postelju čim bi završio s jutranjom moli- 
tvom. 


Kada bi se želio obavijestiti o nekoj od tema o kojoj je pisao, 
otišao bi kod svoga prijtelja koji je imao knjižaru, posudio bi 
knjigu i vratio je nazad za dan ili dva, ili bi pročitao što bi 
htio u samoj knjižari. Od Boga mu je bilo dato da trenutno 
otvori stranice koje su mu bile potrebne za neophodne in- 
formacije; kao da su mu sami anđeli otvarali knjigu. Na taj 
način nije tračio vrijeme tražeći i čitajući stvari koje su za 
njega bile sporedne. Ali također je imao dar da odmah na- 
leti na zablude koje je autor načinio, i mačem njegova ra- 
zlučenja ,koje je uvijek bilo budno, uništavao bi iste bez mi- 
losti. "Nema prava uzvišenijeg od Istine," izgleda da je bio 
njegov glavni moto, i njegova odvažnost, svakako, nije pri- 
vlačila samo prijatelje. Ponekada bi kupio novine, da bi sa- 
znao šta se događa u svijetu; ali greške koje su činili politi- 
čari toliko su mu smetale da mu je bilo najdraže ukloniti se 
iz ovog područja. U svakom slučaju, uvijek bismo bili obavi- 
ješteni, na ovaj ili onaj način, o najvažnijim dešavanjima u 
svijetu. 


1950.-tih, Šejh je ponovno počeo slikati. U njegovoj naravi 
se uvijek nalazila potreba da daje; a davao bi kroz svoje 
knjige, svoja pisma, kroz svoje duhovno upućujuće tekstove 
koje bi pisao za potrebe učenika, kroz pjesme; nikad ne bi 
oklijevao da za nas otvori vrata koja vode ka dubini i ka ne- 
bu. Kroz svoje slike želio je izraziti vrline ili stanja bitka. 
Kao modele uvijek je uzimao, s jedne strane, Indijance Pla- 
insa iz prastarih vremena, među kojima su se mogli naći 
najuzvišeniji vrhovi muške plemenitost (Gućnon, kojem je 
Šejh poslao desetak fotografija takvih Indijanaca, bijaše 
odgovorio: "Ovo su zacijelo plijeneća lica"); i s druge stra- 
ne, slikao bi svetu Djevicu pod njezim univerzalnim aspek- 
tom Majke svih Poslanika ili ženstvenoga Logosa, koji 
predstavlja vrhunac ženske svetosti. Šejhove slike, na taj 
način, imale su oplemenjujući i interiorizirajući utjecaj na 
ljude koji su bili u stanju zamijetiti ovakvu vrstu očitovanja. 


Talent za slikanje, omugućio mu je da od svoje šesnaeste 
godine zarađuje za svoj život i život svoje majke radeći kao 
tesktilni dizajner, dok bi povremeno prodavao slike. Jedan 
trgovac umjetninama u Parizu, vidjevši neke od njegovih 
slika, rekao je: "Mladiću, ti imaš milione u vrhovima svojih 
prstiju." Ali ovaj mladi čovjek nije ni sanjao o umjetničkoj 
karijeri i naprotiv, u jednom trenutku, čak je bio odlučio da 
Evropu napusti zauvijek, da se povuče iz svijeta u pećinu u 
pustinji Sahare ili da nastavi život na Himalajima, dok bi, u 
potpunom poništenju vlastite volje, iščekivao Božiju uputu: 
"Čovjek ne može znati Božiju Volju osim u poništenju svojih 
vlastitih želja; nije na nama da stvaramo intelektualnu eli- 
tu, na Bogu je da to učini, ukoliko je to Volja Njegova," pisao 
je prijatelju. "Više bih volio umrijeti nego učiniti nešto što 
nije Volja Božija." U istom smislu, jedanput mi je napome- 

nuo da se Šejhu-l-Bereka rađa iz pepela svoga vlastitog 
"ja" (ega). 


xkxk% 


S vremena na vrijeme dozvolili bismo sebi luksuz gledanja 
prelijepe egzotične priredbe: balinezijske plesače, kabuki 
teatar, hindu plesove; ili neki ugodni film o srednjem vijeku 
ili o životu sveca. | Šejh nije spriječavao svoje učenike da 
učine isto: odista, u svijetu ružnoće i trivijanosti, duša može 
mnogo naučiti iz konkretnog viđenja ljepote i izraza pleme- 
nitih i uzvišenih osjećanja, i na taj način biti ohrabrena u 
činjenju napora prema vrlini. "U svetilište Istine se ne ulazi 
osim svetim putem, a on uvijek uključuje, iznad svega, lje- 
potu karaktera." Od nas je tražio da odnjegujemo ljepotu 
svojih duša i dostojanstvo držanja, jezika i odijevanja -— tj. 
sve one kvalitete koje su ujedno bile veoma ugrožene U svi- 
jetu u kojem je nemarnost i bahatost bila skoro pa opće 
počelo; i u tome periodu — pedesete i početak šezdesetih 
godina dvadestog vijeka — korozivni utjecaj psihoanalize još 
uvijek nije bio u stanju da se uvuče u sve manifestacije 
dramskih umjetnosti. 


Ponekada smo slušali muziku; posjedolavali smo tek ne- 
koliko ploča, koje su bile dobro odabrane da bi proizvele 
interiorizirajući (pounutrujući) i uzvisujući učinak melodije. 
U dodatku pločama indijske, japanske i balinezijske muzi- 
ke, imali smo i neka djela klasične muzike za koju je Šejh 
tvrdio da predstavljaju čista nadahnuća i otvaranja prema 
raju; na primjer; Sibeliusova Lullaby (Uspavanka), Betove- 
nova Mjesečeva sonata, prvi dio Aranjuezovog koncerta 
prema Rodrigu, Granadosov Goyescas, Borodinova U ste- 
pama centralne Azije. | romska muzika! Nikad se ne bismo 
nasitili njezina slušanja. Šejhov otac, bio je violinista koji je 
održavao koncerte po Rusiji i Skandinaviji; bio je izrazito 
vješt u izvođenju djela istočnoevropskih kompozitora, a i 
sam je mogao svirati violinu na romski način. Neobično, 
kad god bismo otišli u restoran u kojem su svirali Romi, 
uvijek bi prve violine (prima) dolazili za naš stol da približe 
glazbu našim ušima, izgleda da su Romi osjećali neku 
sklonost prema Šejhu. 


Ciganine, tvoja violina naricala je dugo - 
Bila je to ljubavna pjesma bez imena 
Koja je, nesaslušana, nestala u noći. 


Pošto je tvoja duša zaobišla tvoje vlastito srce 
Ti nisi znao kuda želiš otići, 

I ostao si sam dok je dan nestajao 

Sve dok pjesma tvoje violine nije objavila tebi 


Da se trebaš okrenuti dubini 
Gdje je sve rastaknuto u Ljubavi Božijoj. 


(Ljeto 1997., prevedeno s njemačkog) 

Broj posjetitelja se povećavao svake godine, i život u našem 
malom stanu postajao je neizdrživ. Zato je bio istinski nebe- 
ski dar kada je jedan od mojih rođaka, koji se pridružio tari- 
katu i uočio našu istinski tešku situaciju, ponudio sredstva 
za kupovinu komada zemlje i gradnju kuće na njemu. U 
predgrađu Lausanne (Lozane) našli smo stari napušteni 
voćnjak usred vinograda, s pogledom na jezero i planine. 
Nismo mogli ni sanjati nešto bolje; to je bio pravi mali raj 
koji je Šejhu nudio mir i prostor za njegova zanimanja. 


Naši prijatelji gospodin i gospođa Withall Perry, kupili su 
zemlju u blizini naše, što nam je donijelo mnoge prednosti, 
između ostalog i to da smo imali telefon nadomak ruke. 
Ideja o posjedovanju takve sprave, Šejhu se činila nevaž- 
nom, baš kao i posjedovanje pisaće mašine; nismo imali 
telefon i živjeli smo kao i prije kada sam morala ići do grada 
da obavim neophodne pozive. Šejh je bio čovjek nekog dru- 
gog doba, i izgleda da je živio više u svijetu ideja nego sva- 
kodnevnih činjenica. Bio je kao utjevoljenje stiha iz Pjesme 
nad pjesmama koji kaže: "Ja sam spavao ali moje srce je 
bilo budno," ili onog što on sam kazuje u jednom tekstu: 
"Bog je Bitak, i ono što On u nama voli jeste obzir Bitka; mi 
moramo, kada mislimo o Bogu, odmarati u bitku." Ipak, uvi- 
jek je bio svjestan svega što se događa oko njega. Dok bi- 
smo putovali s prijateljima, ponekad bismo bili zaneseni u 
razgovoru u kojem on ne bi učestvovao. Ali, bilo bi dovoljno 
da neko izrekne neku glupost, i da se on odmah obruši po- 
put orla da ispravi tu pogrešku. Isto se događalo kada bi ga 
netko upitao neko pitanje: odgovor bi uslijedio bez i najma- 
njeg oklijevanja. Običavao je nositi sa sobom malenu biljež- 
nicu u koju bi upisivao fraze ili ideje za svoje tekstove. Ne- 
davno, u jednoj takvoj bilježnici, našla sam rečenicu koja 
me je duboko zadivila kada sam čitala poglavlje "Kur'an" u 
njegovoj knjizi Razumijevanje islama: "Tobožnja nesuvislost 
svetih Spisa uvijek ima isti uzrok, naime neusporedivu ne- 
srazmjernost između Duha s jedne strane i ograničenih 
mogućnosti ljudskoga jezika s druge: to je isto kao da se 
siromašni i zgusnuti jezik smrtnoga čovjeka rasprsne u hi- 
ljade djelića pod silnim pritiskom Nebeske Riječi, ili kao ka- 
da bi Bog, u nakani da izrazi hiljade istina, na raspolaganju 
imao samo nekoliko desetina riječi i tako bio prisiljen kori- 
stiti aluzije bremenite značenjima, elipse, izvatke i simbo- 
ličke sinteze." 


Ako bi kad zaboravio svoju bilježnicu zamolio bi me da ga 
podsjetim na tu i tu sentencu ili riječ; tako je jedan dan ka- 
zao: "Podsjeti me na riječ "bumerang" kada se vratimo ku- 
ći." "Bumerang ?" "Da, bumerang." Zaintrigirana time, na- 
večer sam s nestrpljenjem željela pročitati šta je pod ne- 
bom Božijim mogao napisati, i pročitala sam: "Na pitanje, 
zašto je čovjek postavljen u svijet kada je njegov temeljni 
poziv napustiti ovaj svijet, odgovaramo: to je upravo zato da 
bi postojao netko ko bi se vraćao Bogu; to je isto što i reći da 
Sve-Mogućnost ne zahtijeva samo da se Bog samocčituje, 
nego da, također, ostvaruje oslobođujući blagoslov povrat- 
ka... Baš kako je bumerang svojim samim oblikom određen 

da se vraća onome ko ga baca, tako je i čovjek svojim obli- 
kom određen da se vraća svome božanskom prvoliku; bilo 
da on to želi ili ne, čovjek je "osuđen" na transcendenciju." 
(u The Play of Masks, poglavlje "Cosmogonic projection") 
Šejh bi me uvijek i iznova iznenađivao svojom pribranošću ili 
osluhom za praktične stvari. Ako bi se desilo da mu ispadne 
neki predmet, uvijek bi ga uhvatio na sredini puta, prije ne- 
go li dosegne tlo; kada bi svijeća ostavila mrlje od voska na 
podu, stavio bi jedan ili dva lista papira na mrlju, zagrijao 
vodu u ravnom kotlu, kojeg bi zatim postavio preko papira, i 
za tili čas vosak bi se upio u papir. Ili opet: u našem voćnja- 
ku smo ogradili jedan zaravnjeni prostor, u namjeri da tu 
postavimo tipi (indijanski šator) kojeg smo dobili na poklon 
pri našim putovanjima na američki Zapad; na tom dijelu ze- 
mlje htjela sam zasijati travu, kako bih na to mjesto posta- 
vila šator, ali svaki put bi mi ptice došle i pojele sjemenje. 
Na ovaj problem sam se požalila Šejhu. "Idi i zatraži od na- 
šeg susjeda da ti da malo sijena, pa s njime pokrij taj dio 
zemlje," to je rekao kao da je oduvijek bio zemljoradnik, i 
sistem se dokazao veoma djelotvornim. 


Šejh je volio gromove i gledao bi ih s balkona. Što je više 
munja i gromova vidio to bi bivao sretniji. "Srdžba Božija me 
radosti i čini da dišem." U njegovom karakteru, pored veli- 
ke dobrote, bila je i neka vulkanička osobina koja bi pone- 
kada podsjećala na Bethovenove skladbe. Patio je zbog či- 
njenice što ne može nikog izbaciti iz kuće, kao što bi to sva- 
ki duhovni učitelj na istoku uradio bez da mu se zamjeri; na 
Zapadu, to nije bilo moguće i to je bio jedan od razloga za- 
što je obolio. Gromovi su za njega bili očitovanjem Božan- 
ske Pravde, za koju je znao da će udariti jednoga dana. 


xk xx 


Godine su prolazile, naše je drveće beharalo i davalo plo- 
dove, pašnjaci sa svojim divnim cvijećem i pjevom ptica ko- 
je su se tu okupljale, pružali su nam mnogo zadovoljstva. 
Sve je moglo biti ljepota i harmoničnost da nije đavo kon- 
statno dolazio da pati Šejha; napuštanja, izdaje, objede, sli- 
jedile su jedna za drugom, i za čovjeka poput Šejha, koji je 
bio utjelovljenje vjernosti i ispravnosti i koji je imao gotovo 
nadljudsku sposobnost praštanja, ova razočarenja, na prvi 
pogled njemu nezamisliva, na kraju su slomila njegovu fi- 
zičku otpornost; postao je grozno bolestan, dobio je astmu 
i iskreno je razmišljao o tome da više ne prihvata nove uče- 
nike, i da se povuče negdje u planine daleko od svijeta. Ali 
Nebo je interveniralo i poslalo mu svoga najnježnijega i 
najljepšega Glasnika, Djevicu Mariju, za koju je Šejh uvijek 
imao veliko udivljenje; dala mu je hrabrosti i obnovila nje- 
govu snagu. Nakon jednomjesečnog boravka u Maroku, ko- 
ji je bio pun blagoslova, naš život se nastavio kao i prije, i 
cijela rijeka mladih aspiranata zakucala je na naša vrata. 


ksAk%X 
Još petnaest godina je prošlo (Šejh je tada imao 73 godine), 


u kojim smo imali i plodonosna putovanja na Istok i Zapad i 
stalna odsjedanja u švicarskim planinama, kada je jednog 


dana iznenadno primio gotovo apsolutno siguran znak da bi 
se trebao nastaniti u Americi. Taj znak je bio toliko snažan 
da, kada smo rekli Šejhu, nakon posjete Američkom kon- 
zulatu, da mogućnost preseljenja ne postoji, da je odmah 
dobio napad astme i na kraju rekao da bismo u tom slučaju 
trebali migrirati u Kanadu ili Meksiko. Na sreću, zahvaljuju- 
ći pomoći jednog američkog prijatelja, koji je po zanimanju 
bio pravnik, ove zakonske prepreke su bile uklonjene, i tako 
smo otputovali u šume Indijane, gdje je zajednica od preko 
40 mladih ljudi čekala na nas; svaki od njih se bavio izuča- 
vanjem komparativnih religija pod nadgledanjem Šejhovog 
učenika Dr. Victora Danera, koji je tada radio kao professor 
na Univerzitetu u Bloomingtonu. 


Pomalo me je bilo strah ispričati ovo, jer se u međuvreme- 
nu namnožilo toliko pogrešnih spekulacija o našem odla- 
sku iz Švicarske. U stvari, Šejh nikada ne bi poduzeo takvu 
promjenu u svome životu — tada je već imao 73 godine —- ako 
ne bi bio siguran da je to Volja Božija. Nekoliko godina rani- 
je, bilo nam je predloženo da se preselimo u Maroko, i bila 
su nam ponuđena veoma izazovna imanja u blizini Tangera, 
ali je on na to odgovorio: "Da bih poduzeo tako važan korak, 
morao bih imati znak s Neba." 


Zahvaljujući osnivanju izdavačke kuće koja je bila specijali- 
zirana za objavljivanje Šejhovih spisa, radovi Frithjofa Schu- 
ona postali su sve više i više znani u krugovima intelektua- 
laca, koji su počesto svoje najdublje divljenje iskazivali pi- 
smima punim pohvala. Sjeme Istine bilo je zasijano u du- 
hovnu pustinju kakva je Amerika i to je bio, kako mi se čini, 
sasvim dovoljan razlog za ovaj veliki skok preko Atlanskog 
okeana kojeg smo poduzeli 1980. godine. Sav svoj život Šejh 
je želio samo jednu stvar: izraziti Istinu, privući ka Istini i 
živjeti Istinu. Da li je cilj kojeg je zahtijevao bio previsok? U 
pismu kojeg je uputio prijatelju, Titusu Burckhardtu, on ka- 
že: "Uzvišenost je nužni uvjet za povratak Bogu, jer Bog je 
velik i jedino ono što je veliko može dosegnuti veliko. Ova 
uzvišenost je iznad svega jedinstvo duše s Bogom. Za onog 
kome je ovo jedinstvo nedostupno, gorljivost je možda do- 
stupna, a za onog kome je i gorljivost nedostupna, istrajnost 
ili vjernost je zasigurno dostupna, jer to je veličina koja je 
dostupna svakoj duhovnoj osobi." 


U zadnje dvije i po godine svoga života, Šejh je napisao pre- 
ko 3.000 pjesama, koje su bile i didaktičke i liričke u isti 
mah — i koje predstavljaju, takoreći, oporuku koja destilira 
do zadnje kapi njegovu mudrost i njegovu dušu u obliku sti- 
hova koji ciljaju ravno u srce za svakog ko ih je u mogućno- 
sti čitati na njemačkom jeziku na kojem su izvorno i napisa- 
ne. 

Nakon što je ustao da obavi jutarnju molitvu, preselio je u 
zoru 5. maja 1998. sjedeći u stolici za ljuljanje, zazivajući 
Ime Božije. 


Neka Šejhov rad sija u srcima svih onih koji imaju uši da 
čuju. 


S engleskog preveo Asim Delibašić 

Hikaje, poučne priče iz života bogougodnika, zauzimaju osobito mjesto u sufijskoj tradiciji. Posredstvom hikaja sufij- 
ska mudrost i temeljna načela ovog duhovnog puta prenošena su na jednostavan i svima razumljiv način, i zasigurno 
je i to jedan od razloga činjenice da je sufizam svoje privrženike našao u svim društvenim slojevima. 


KAKO JE HAZRETI HAZAKIL POUČIO HAZRETI DAVUDA 
Hazreti Davud, a.s., jednom izađe iz grada učeći Zebur, a 
dok bi on učio Riječ Božiju divlje životinje, ptice, potoci i 
brda skupa s njim bi veličali Svevišnjeg. Idući tako dođe do 
brda na kome je osamljen živio Božiji poslanik Hazakil. 
Čuvši zikr životinja i ptica, Hazakil shvati da je Davud neg- 
dje u blizini, pa siđe iz svoje pećine i pođe mu u susret. Kad 
se sretoše, Davud upita za dopuštenje da se popenje do 
Hazakilove pećine, ali mu ovaj ne dopusti. Davud tad stade 
gorko plakati, pa se Svevišnji obrati Hazakilu: ,,Ne žalosti 
Mog roba Davuda i udovolji njegovom traženju." Hazreti 
Hazakil tad uze Davuda, a.s., za ruku i povede ga uz brdo. 
Kad se ispeše, Davud upita Hazakila: ,,Jesi li ikad osjetio želju 
da počiniš kakav grijeh?" ,,Nisam", odgovori hazreti Hazakil. 
Onda hazreti Davuda, a.s., upita: ,,A jesi li ikad osjetio samolju- 
blje i zadovoljstvo sobom zbog svoje skrušenosti i ibadeta?" 
, Nisam", odgovori opet hazreti Hazakil. ,,A da li se ikad u tebi 
javila želja za ovosvjetskim užicima", upita sad Davud, a.S., a 
Hazakil odgovori: ,,Da, znalo mi se desiti da u srcu osjetim ta- 
kvu želju." ,,Pa šta činiš u takvim trenucima?", upita hazreti 
Davud, a Hazakil odgovori: ,Spustim se u onu dolinu koju vidiš 
pred nama i dolje nađem nešto što mi posluži kao dovoljna 
pouka." 

Hazreti Davuda, a.s., zainteresira o čemu se radi, pa se sku- 
pa spustiše u dolinu. Kad siđoše, ondje nađoše gvozdeni tron 
na kome je ležala šaka ljudskih kostiju, a ispod trona je bila 
ploča na kojoj je pisalo: , Ja sam Revi ibn Salem. Vladao sam 
hiljadu godina, izgradio sam hiljadu gradova, a u mome ha- 
remu bilo je hiljadu odabranih robinja. No, sada je zemlja 
moja postelja, hladan kamen mi je uzglavlje, a crvi i zmije su 
moje društvo. Pouči se zato mojom sudbinom i prođi se lju- 
bavi prema dunjaluku, jer budi siguran da isti svršetak čeka i 
tebe." 


HAZRETI ŠUAJB I OHOLI NEVJERNIK 

Božiji poslanik hazreti Šuajb, a.s., okupio je jednom prili- 
kom ljude oko sebe i kazivao im je o tome kako moraju 
biti bogobojazni i plašiti se srdžbe Božije. Među okupljeni- 
ma se nađe i jedan oholi bogataš, pa prezrivo dobaci: ,,Ja 
sam počinio mnoštvo grijeha, a ipak živim u izobilju, Bog 
mi ne uskraćuje blagodati, zdrav sam i živim sretno." 
Hazreti Šuajb se na trenutak zbuni, a tad mu od Svevišnjeg 
stiže objava: ,,Kaži mu da je budala i da priča gluposti, jer 


kaznio sam ga najgorom bolešću: njegovo srce je slijepo i 
tvrdo!" Hazreti Šuajb to kaza onom čovjeku, ali ovaj odgovori: 
, A možeš li dokazati da je istina to što govoriš?" Svevišnji tad 
objavi Šuajbu: , Kaži mu da on katkad stane na molitvu, ali u 
svom srcu pritom nikad nije osjetio užitak i olakšanje. To je 
znak da boluje od bolesti o kojoj si ga obavijestio!" Hazreti 
Šuajbu to prenese onom čovjeku, i ovaj nevoljko priznade da 
je to istina. I doista, imajmo uvijek na umu da je sljepilo srca 
mnogo veći i užasniji nedostatak nego uskraćenost za očinji 
vid. 


LJUBAZNOŠĆU PREMA LJUDIMA STJEČE SE LJUBAV 
BOŽIJA 

Poslanik islama, s.a.v.a.s, putovao je jednom kroz pustinju 
s jednim od svojih ashaba po imenu Huzejfa. Umorni i praš- 
njavi od puta, naiđoše na oazu i stadoše ondje da se osvježe 
i klanjaju namaz. Poslanik, s.a.v.a.s., priđe vrelu da uzme 
abdest, a Huzejfa odmah natoči u svoju mješinu vode i stade 
polijevati Poslaniku, s.a.v.a.s., kako bi lakše uzeo abdest. 
Pošto završi s uzimanjem abdesta, Božiji poslanik, s.a.v.a.S, 
uze mješinu od Huzejfe, i stade iznad njega kako bi mu po- 
mogao da se lakše abdesti. Huzejfa se posrami i reče: ,,Po- 
slaniče Božiji, nije dolično da ti meni polijevaš vodu iz mje- 
šine i pomažeš mi da uzmem abdest. Ne mogu sebi dopu- 
stiti da se Vjerovjesnik muči oko mene." Poslanik se na te 
riječi blago osmjehnu i kaza: , Allahu je najdraži onaj rob 
Njegov koji je ljubazan, plemenit i uslužan prema svojim 
prijateljima." 


PLEMENITA NAMJERA JE NAJVEĆE DOBRO 

Muslimanska vojska spremala se za boj na Tebuku, pa Po- 
slanik, s.a.v.s., pozva vjernike da pomognu opremanje voj- 
ske. Imućni muslimani davali su novac, konje, vojnu opre- 
mu i hranu, kako bi se muslimanske snage što bolje pri- 
premile za bitku koja ih je čekala. Ensarija Habib ibn Zejd, 
siromašni musliman, žarko je želio i sam doprinijeti opre- 
manju muslimanske vojske. Međutim, on bijaše tek siro- 
mašni Medinjanin, čovjek koji je radeći kao nadničar jedva 
uzdržavao sebe i svoju porodicu. Nakon što je cijelog dana 
do podne radio na građevini kako bi zaradio skromnu 
dnevnicu kojom je kupio nešto hrane za svoje ukućane, 
umoran i iscrpljen otiđe kod vlasnika jednog bunara u Me- 
dini i dogovori s njim da do navečer okreće teški čekrk za 


198 


BEHAR 93-94 


HIKAJE 


izvlačenje vode u zamjenu za dvije šake hurmi. Kad pred- 
večer dobi svoju naknadu, Habin jednu šaku hurmi odnese 
svojoj djeci, a onda otiđe k Poslaniku, s.a.v.s., i dade onu 
drugu šaku hurmi kao svoj prilog opremanju musliman- 
ske vojske. 

Ondje su se zatekli neki licemjeri, koji vidjevši ovaj skro- 
mni prilog stadoše da se izruguju s Habibom, pa rekoše: 
.Zar je muslimanska vojska spala na to da joj nedostaje 
šaka hurmi?! Kakva li si ti budala kad si pomislio da ćeš 
takvim prilogom pomoći muslimane!" Poslaniku njihove 
riječi teško padoše, on se sneveseli, a Svevišnji mu u tom 
trenutku objavi kur'anske ajete koji glase: 


One koji vjernike ogovaraju zato što zekat daju, a rugaju se 
i onima koji ih s mukom daju - Allah će kazniti za izrugiva- 
nje njihovo, i njih čeka patnja nesnosna. Molio ti oprosta za 
njih ili ne molio, molio čak i sedamdeset puta, Allah im 
neće oprostiti - zato što u Allaha i Poslanika Njegova ne 
vjeruju. A Allah neće ukazati na pravi put nevjernicima. 
(at-Tawba, 79-80) 


LOŠA TRGOVINA 

Neki čovjek imao je lijepo parče zemlje i s te svoje njive je 
svake godine ubirao lijepe prinose kojima se mogao pristoj- 
no izdržavati. Međutim, žarko je želio imati dobrog i skupoga 
konja, pa odluči prodati onu njivu kako bi ispunio sebi želju. 
Zalud su ga lokalni imami odgovarali od toga i govorili mu 
kako je prodaja zemlje bez prijeke potrebe u islamu strogo 
pokuđena. Vođen svojom strašću, on proda onu njivu, pa sav 
dobiveni novac dade kako bi kupio plemenitog i skupog ko- 
nja. 

Pošto tako napokon udovolji prohtjevu svoje duše, pono- 
sno je po cijele dane jahao okolo na svom skupocjenom 
atu, dok jednom na putu ne srete nekog derviša. Derviš ga 
upita: ,Otkud ti tako plemenit i skup konj?" Čovjek odgo- 
vori: ,Imao sam jednu njivu, pa sam je prodao i tim nov- 
cem kupio ovoga konja." Kad to ču, derviš mu kaza: ,,Doi- 
sta si napravio naivnu trgovinu! Dao si ono na što si ti ba- 
cao balegu da bi zauzvrat dobio pšenicu za ono čemu ti 
moraš davati pšenicu da bi zauzvrat dobio balegu!" 


GAZALI I DRUMSKI RAZBOJNICI 

Imam Gazali u mladosti je napustio rodni Tus i tragajući za 
znanjem nekoliko godina proveo je u Nišaburu, gradu koji u 
to vrijeme bješe središte znanosti i okupljalište učenjaka. 
Nekoliko godina proveo je ondje, posjećujući predavanja naj- 
glasovitijih učenjaka i marljivo bilježeći njihova predavanja. 
Te bilješke sakupljene u nekoliko svezaka bile su njegov je- 
dini imetak, no za njega, naravno, od neprocjenjive vrijedno- 
sti. 

Kad odluči da se vrati u svoj rodni kraj, Gazali spakova sve 
svoje knjige i pridruži se jednom karavanu koji je krenuo 
kroz Horasan. U putu karavan zaskočiše drumski razboj- 
nici, pa stadoše od putnika oduzimati sve dragocjenosti. 
Kad dođoše do Gazalija, opaziše da on sav usplahiren gr- 
čevito steže vreću koju je nosio sa sobom, pa pomisliše da 


u njoj krije ko zna kakvo blago. 

Vođa razbojnika priđe Gazaliju i upita šta je u vreći, a ovaj 
odgovori: ,,Nešto što vama ne bi bilo od koristi, a meni pred- 
stavlja najveće blago. Hajduk tad ote vreću iz njegovih ruku, 
no kad poviri unutra vidje da u njoj nema ničega osim knjiga. 
,Šta je ovo?!", upita Gazalija, a ovaj kaza: ,,To je plod mog 
školovanja, u tim knjigama je sve znanje koje sam stekao... 
Uzmete li mi te knjige, bit će da sam uzalud protraćio neko- 
liko godina." Razbojnik ga s čuđenjem osmotri, pa reče: 
,Jadno li je ono znanje koje je stalo u jednu običnu vreću! 
Najbolje bi bilo da malo porazmisliš o svojoj učenosti!" Imam 
Gazali kasnije je kazivao: ,,Savjet koji mi je otvorio oči i naučio 
me da ispravno razmišljam dobio sam od jednog drumskog 
razbojnika!" 


IBN SINA I IBN MISKEVEJH 

Još u ranoj mladosti čuveni islamski učenjak Ibn Sina 
ovladao je svim tadašnjim znanostima. Kažu da je već s 
dvadeset godina u potpunosti poznavao vjerske i svjetovne 
nauke toga doba, da je već bio izučio svu dostupnu litera- 
turu i napamet znao sva najvažnija znanstvena djela. Opi- 
jen svojim znanjem, još mlađahni Ibn Sina upade jednom 
na predavanje također glasovitog ondašnjeg učenjaka Ibn 

Miskevejha, pa baci pred ovoga jedan orah i nadmeno re- 
če: ,,Ako si zbilja učenjak, izračunaj mi površinu i zapremi- 
nu ovog oraha!" Ibn Miskevejh ga sažaljivo pogleda, pa 
skide sa svoje police jednu knjigu o ahlaku i pruži mu je, 
rekavši: ,Mislim da je ova knjiga o lijepom ponašanju tebi 
potrebnija nego meni da saznam zapreminu onog oraha." 


Takav odgovor posrami mladog znanstvenika, on u trenutku 
shvati koliko je njegovo samoljublje bilo ružno, i kažu da je 
do kraja života često prepričavao ovaj događaj iz svoje mla- 
dosti. 


EBU ZERROV SAVJET 

Ebu Zerru, jednom od najbližih Poslanikovih, s.a.v.s., as- 
haba, stiže pismo od nekog nepoznatog čovjeka u kome je 
ovaj tražio od Ebu Zerra savjet koga će se držati cijeloga 
života. Ebu Zerr na kraju pisma u odgovor dopisa samo 
jednu rečenicu: ,Budi dobar prema onome koga najviše 
voliš i ne nanesi mu zlo." Kad čovjek dobi pismo i vidje Ebu 
Zerrov odgovor, veoma se začudi. Koliko god da mu se od- 
govor činio besmislenim — jer podrazumijeva se da niko 
neće nanijeti zlo onome koga najviše voli — znao je da se 
iza svega krije neka mudrost. Ipak, nije uspijevao odgonet- 
nuti smisao Ebu Zerrovih riječi, pa odluči da ga lično po- 
sjeti. 

Kad dođe kod Ebu Zerra, predstavi se i reče da je zbunjen 
odgovorom koji je dobio, a Ebu Zerr mu objasni: ,,Rekoh ti 
da budeš dobar prema onome koga najviše voliš i da mu 
ne nanosiš zlo. A svako najviše voli samoga sebe. Dakle, 
budi dobar prema sebi tako što ćeš se čuvati grijeha, drža- 
ti se propisa Božijih i nastojati da ne odvedeš sebe u Va- 
tru." 


RAD JE IZRAZ POBOŽNOSTI 

Neki čovjek redovno je posjećivao predavanja hazreti Džafe- 
ra Sadika i često se družio s njegovim učenicima. Međutim, 
odjednom prestade dolaziti na predavanja, što Džafer Sadik 
primijeti i upita svoje učenike: ,,A šta je s onim čovjekom 
koji se redovno družio s vama?" ,,0n je dopao siromaštva i 
teško živi?", rekoše mu. Onda hazreti Džafer Sadik upita: ,,A 
kako se snalazi i od čega se uzdržava?", pa njegovi učenici 
kazaše: ,,Povukao se u kuću i po cijeli dan klanja i ibadeti." 
,Ali kako dolazi do svoje nafake?", upita sad Džafer Sadik, 
pa mu odgovoriše: , Jedan susjed ga svakodnevno obilazi i 
donosi mu hranu." Hazreti Džafer Sadik na to kaza: ,,Taj 
njegov susjed je kudikamo pobožniji čovjek od njega!" 


BERIĆETLI NOVAC 

Poslanik Božiji, s.a.v.s., posla jednom hazreti Alija na ba- 
zar sa zadatkom da mu kupi košulju. Hazreti Ali se vrati i 
donese košulju, a Poslanik ga upita: ,,Koliko si je platio", 
pa Ali odgovori: ,Dvanaest dirhema." Poslanik, s.a.v.s., na 
to reče: ,Ne bih nosio tako skupu košulju. Misliš li da je 
trgovac spreman zamijeniti je za neku jeftiniju i vratiti ti 
ostatak novca?" Ali reče da će pokušati to obaviti, vrati se 
na bazar, i trgovac doista pristade na zamijenu, pa dade 


Aliju jeftiniju košulju i vrati mu četiri dirhema." 

Domalo Poslanik, s.a.v.s., i hazreti Ali zajedno otiđoše na ba- 
zar i ondje sretoše neku mladu robinju kako sjedi postrani i 
gorko plače. Upitaše je šta joj je, pa ona odgovori: ,,Moj gazda 
poslao me u grad da nešto kupim, ali izgubila sam četiri dir- 
hema koje mi je dao." Poslanik, s.a.v.s.., reče joj da ne plače i 
pruži joj ona četiri dirhema koje je dobio kupivši jeftiniju košu- 
lju. Kasnije, vraćajući se iz grada, Poslanik, s.a.v.s., i hazreti 
Ali sretoše ponovo onu djevojku. Bila je tužna i odmah se vi- 
djelo da je u nekoj nezgodi. Upitaše je šta joj se desilo, a ona 
reče: , Izgubila sam previše vremena kupujući sve ono po šta 
su me poslali, i sad me strah vratiti se kući jer sam sigurna da 
je gazda ljut na mene i da će me izgrditi." Poslanik, s.a.v.S., 
reče joj da će je lično otpratiti kući i zauzeti se za nju kod nje- 
noga gazde. 

Kad dođoše do kuće u kojoj je ova robinja služila, Poslanik, 
s.a.v.s., stade pred vrata i glasno reče: ,Esselamu alej- 
kum, o stanovnici ovoga doma!" Niko se međutim ne poja- 
vi, pa poslanik nazva selam još jednom, a potom i treći put. 
Tad na vrata izađe mladić koji kaza: ,,Ve alejkumu selam, 
Poslaniče Božiji, i dobro došao u moj dom!" ,,Zar me nisi 
čuo kad sam prvi put nazvao selam?", upita Poslanik, a 
mladić odgovori: ,Jesam, ali htio sam još slušati tvoj mu- 
barek glas." Onda Poslanik, s.a.v.s., kaza: ,,Ova tvoja robi- 
nja zadocnila je obavljajući kupovinu, pa sam došao u nje- 
noj pratnji jer se želim zauzeti kod tebe za nju." Mladić na 
to reče: ,Poslaniče Božiji, ako je ona bila razlogom da ti 
počastiš moj dom svojim dolaskom, u znak zahvalnosti 
ovog trenutka joj darujem slobodu!" | doista, on oslobodi 
onu robinju. 

Vraćajući se kući, Poslanik, s.a.v.s., reče zadovoljno ha- 
zreti Aliju: ,,0 Ali, vidiš kako se skromnost isplatila i koliko 
je berićetan bio onaj ušteđeni novac." 


POHVALA UČENOSTI 

Ebu Ishak bio je poznati učenjak iz 4. hidžretskog stoljeća. 
Služio je na dvoru abasidskih vladara i uživao je veliki 
ugled, iako Ebu Ishak nije bio musliman nego sabejac, 
sljedbenik drevnog monoteističkog učenja koje, međutim, 
nije priznavalo Muhammedovo, s.a.v.s., poslanstvo. Valja, 
ipak, reći, da je Ebu Ishak, u znak poštovanja, skupa s mu- 
slimanima postio časni Ramazan, a dobar dio Kur'ana 
znao je napamet i često bi citirao kur'anske ajete. 

Ebu Ishak rado se družio sa poznatim muslimanskim uče- 
njakom i pjesnikom Sejjidom Šerifom Radijem. Kad Ebu 
Ishak umrije, Sejjid Radi u znak žalosti spjeva tužbalicu u 
kojoj se, između ostalog, kaže: 

Vidjeste li koga nose na tabutu drvenome, 

Vidjeste li kakva svijeća dođe, evo, kraju svome?! 

To planina bješe što bi more mogla zatrpati; 

Ko bi rek'o šaka zemlje da planinu može skriti! 

Čuvši ovakve stihove, neki muslimani požališe se: ,,Ebu |Is- 
hak nije bio musliman i ne priliči toliko žaliti za njim i ova- 
ko ga veličati!" Sejjid Radi na te prigovore kaza: ,,Svojim 
stihovima ne hvalim njegovu vjeru nego njegovu učenost!" 


Priredio i s perzijskog preveo Muamer Kodrić 

POETSKI GLASOVI 


Sead Begović 


Pod korakom njegovim zavodljiva zmija se plete 
njeni obrisi suhe i ljuskaste kože u pijesku 
Zanijela ga spokojnost tih hladnih očiju 

Možda će mu ona zagrijana suncem pokazati 
zemlju dalekih povorki krijesnica 

Možda će u njenim razjapljenim čeljustima 
napokon sagledati sav mir ove pustinje i 
dosegnuti svoju visinu iznad litice — iznad 
svakog zida: 


Violinu, minu i mezanin 
Crvene večeri Šeherezade 
Ucviljene kćeri 

i nestašni nadimajući baobab 


| prije nego što se ugase svici i utišaju svirci 
on polako nestaje s karte ovoga svijeta 
Čuvam ga još malo u zanjihanoj suzi 

a potom mi umorna rožnjača Iris 

izgubi majušni trag 

Bijah tužan, iako dobro znam: neveselom čovjeku 
od tog se kosti suše 

Rekao sam - ostani — griješ mi jetru 

Ovdje se voliš s grubom travom 

Ovdje smijeh tvoj pada poput perja 

i posipa nas dahom đule 

Mogu ga osjetiti 

zagrliti kao veliku dvoranu prirode 

u mome tijelu me razvedrava 

gdje bolno ništavilo zjapi 

i stoluje šutnja 

Rasprodaja pustinjskog popelina 


Ah smrti, od pjesme se mora rastati! 


Iz Njegove česme, izvora života 

suza očna grijehe čisti 

Allahu, neka oči kaplju krvlju 

Koji se rastao s ovim svijetom 

s imenom lIstinitog na usnama 

neka je na njega milost svih svjetova 
Zapisa loš sin još lošijeg oca 

stanovnik pustinje, Mali princ riječi 

umrli prije smrti, potrebit Allahove milosti 
Siromah Sead 

SUFIZAM 


Ervin Nurudin Jahić 


Prvi i Posljednji Ti si 

Vidljivi i Nevidljivi 

Koji nisi ni Prije ni Poslije 

Koji stvori sve stvoreno 

Znalče tajnog miga oka i onoga što grudi kriju 
O svemu obaviješteni 

Živi 

Održavatelju 

Suče 

Koji sviđaš račune na Danu razlučivanja 
Svrha svaka i uzrok svaki dan i noć, noć i dan Tebi 
služe 

A Ti bez koristi si 

Nisi nastao da bi mogao nestati 

Ti si Ti, drugog Tebe doli Tebe nema 

Ne obuzima Te ni drijemež ni san 
Stvaraš i rastvaraš a stvoren nisi 

Tebi tajne nema 

Tajnu izvodiš na svjetlo dana kad hoćeš 

I koprenom je pokrivaš kad odlučiš 

Ti daješ i uzimaš 

Postojiš po Sebi i uvodiš u postojanje 
Bez početka i bez kraja Ti si 

Čist od strane i mjesta 

Srcem vidljiv 

Neobuhvatan ni vremenom ni prostorom 
Bez Tebe sam ništa, tek zemljin ugrušak 
Praznina praznine 

Kljast cvijet bez korijena 

Riječ što ne bi mogla biti izgovorena 

O Dahu moga daha 

O Zoro prije svih zora 

O Misao prije misli 

Tebi se utječem 

Nema Tebe do Tebe 

sejha 
nakšibendije 
Insan koji je iznevjerio sebe, na putu prema Voljenom može naglo oćutjeti, dok ulicu prelazi, zagonetnu 
sreću, koja ne dolazi od nade, već iz drevne nevinosti koja mu pokazuje dužnost da bude ašik i ponizno 
prima tu sreću, taj bljesak. Dakle, prelazi ulicu, a netko ga drži za ruku nad potopima i govori mu o moguć- 
nosti da po prvi put postane živ. O, putu, kakve si mi samo naplavine vode i zemlje nanio! Prekrio si lik moj 


koji se u ogledalu nalazi. To više nije lik ogledala, već tvoj lik vlastiti, moj Voljeni. Dah kojeg svirač naja 
udahne u naj. 


Šejh voli razgovarati s ružama u svojoj tekijskoj bašći. Čeka u tekiji svoje derviše, latice svoje i one koji se 
tek uče reći hvala za skromnu milostinju dana, za san Mašukov, za hizmet koji zemaljske izjeda nosače, 
okus čaja s cimetom, za razumijevanje riječi nakšibendija. U tekiji je lijepo, čuju se zabrinuta derviška ša- 
putanja: Ako nas vječni Promatrač prestane sanjati samo na jedan tren, spržit će nas nagli bljesak, Njegov 
zaborav. I to je dobro, pomislim, Njegov vatreni bljesak je ujedno pogled i misao Njegova o nama, a to je 
već samo po sebi spas. Došao sam napokon kući, pomislim. A toliko sam je čeznutljivo tražio, domovinu 
duše svoje. Nitko nije domovina, ali svi smo ona. Neka napokon gori u mojim grudima njen čisti plam što 
graniči sa zorom i zalaskom sunca. Ni jedan baštovan, u drugo vrijeme, nije bio te sreće da iz takve zime, 
iz takvog hladnog vjetra uzabere ružu ljubavi. Uzabranu jednom za svagda, inače uopće ne bi ni procvje- 
tala. Nema tla, nema daha koji je ostao isti kad smo ju dotakli, moj Šejh i ja. 


Ništa ja ne znam, znate, kažem, samo srce imam u kojem žive gorki kamički, džinovske lijane i vulkanska lava. 
Iskreno, nije mi dobro moj Šejh efendija, došao sam se sastati sa sobom, a to boli, kada tijelo hoće postati duša, 
kada trn želi biti latica. Reci mi, reci mi, o, moja suprugo, nefsu moj, tko je otac moj. Sebeljublje, dragi moj mužu, 
odgovori, koji si prevalio toliki put da bi o meni pitao Šejha Nakšibendiju. Radogost sam sebeljublja, kibur moj 
kamene suze pušta, a Šejh moj posred mora dunjalučkog, na kapiji kamenog grada, samo od ljubavi, podigao je 
za mene čitav jedan otok s pećinama i đulistanima cvjetnim. Za mene i braću moju koji govore u vodi i plaču, 
traže onog drugog. lli nijedno ili oboje zajedno, voljeni moji. Braća moja tekijska, koja mi ruke i prsa zadržavaju 
kada hrle uzaludnim bitkama, teškim mačevima i nepotrebnim zbjegovima. Braća moja dostojna drevne prisege 
kojom se zakleše oni kojima je jedina odjeća bila ogrtač kojega su držali preko ramena. Zakletve u onoj staroj 
kući gdje mi je Voljeni skinuo lance da bi iskusio smrti bezbrojne koje se trpe i traju do svanuća i kišne paučine. 


Oče moj istinski, očinja vida kojima ljude krijepiš, tko li je more? Tko ja? Ja koji sam bio toliko ljudi, a opet 
nitko, postadoh ruža što ju sjeni muršidovoj namriješe sjene potpunih Allahovih prijatelja. Pomislih, da već 
sam, u neku ruku, mrtav, a da rumenilo s moga lica živi u jednoj latici ruže. Tamo, u tekiji na Mejtašu. 

BERIĆET RIJEČI 


Posljednje obraćanje hazreti hadže Mu'inuddina Čištija (r.a.) svojim sljedbenicima i 
učenicima, mjesec dana prije svoga preseljenja. 


,Voli svakog i ne mrzi nikog. 

Prazna priča o miru ništa ti neće donijeti. 
Prazna priča o Bogu i Vjeri 

neće te odvesti daleko. 

Upregni svu skrivenu snagu svoga bića 

i otkrij punu veličinu svoje besmrtne duše. 
Budi ispunjem mirom i radošću 

i širi ih gdje kod da se nađeš 

i gdje god da kreneš. 

Budi plamteća vatra istine, 

budi prekrasni cvijet ljubavi, 

budi blagotvorni mehlem mira. 

Svojim duhovnim svjetlom 

rastjeruj mrak neznanja, 

rasprši oblake raskola i rata 

i širi dobru volju, mir i sklad među ljudima. 
Nikad ne traži nikakve pomoći, milostinje ni usluge 
od bilo koga osim od Boga, Jedinoga. 

Nikad ne idi na dvore kraljeva 

i nikad ne odbiju da blagosloviš 

potrebite i siromašne, 

udovice i siročad, ako ti dođu na vrata. 

To je tvoja misija: da hizmetiš (služiš) ljudima... 
Izvršavaj je valjano i hrabro, te da se ja, 

tvoj Pir-i Muršid, ne stidim tvojih nedostataka 
pred Svemogućim Bogom i našim svetim precima 
u ovom tarikatu (silsili) na Sudnjem Danu" 

